
De când se ştie pe pământ, omul a căutat şi caută fericirea. O 
caută în drumurile vieţii, în puterea de dominare, în bogăţie, în plăceri 
şi patimi, în înţelepciune, în viaţa tihnită, în familie, în munca de creaţie, 
ca şi în măruntele satisfacţii ale vieţii... Pentru unii e o iluzie, pentru 
alţii un paradox, o împlinire efemeră şi fără conţinut, iar pentru cei mai 
mulţi o noţiune fragilă şi plină de mister, la care atunci când ţi se pare 
că ai ajuns, îţi întoarce spatele, şi nu-ţi rămâne decât să sorbi din cupa 
amară şi searbădă a neîmplinirii... în sfârşit, mulţi socotesc fericirea 
ca o noţiune falsă şi subiectivă, la care omul poate ajunge numai ca 
fiinţă mendacică. 

Mântuitorul a venit în lume să aducă nu numai o nouă religie, ci şi o 
nouă morală. Nu numai o nouă învăţătură despre Dumnezeu, ci şi un 
nou mod de a participa la viaţa Lui, şi de a te împărtăşi de darurile 
Sale. Faţă de infinitul număr al zeităţilor păgâne, capricioşi, răi şi plini 
de defecte omeneşti, Dumnezeul cel viu ca spirit absolut, deţine în 
Sine Binele, Adevărul şi Frumosul ca valori eterne şi ca modele din 
care să se împărtăşească sufletele oamenilor pentru a se ridica la 
idealul desăvârşirii vieţii în Dumnezeu, singura formă şi singura cale 
care le va împlini venirea pentru care a fost adus omul din nefiinţă la 
fiinţă. 

Divinul învăţător, Fiul lui Dumnezeu întrupat, îşi începe activitatea 
sa mântuitoare, proclamând sosirea împărăţiei lui Dumnezeu în lume: 
„Pocăiţi-vă că s-a apropiat împărăţia lui Dumnezeu". Iar la temelia 
împărăţiei Sale aşază fericirea ca aspiraţie, năzuinţă şi ideal al sufletului 
omenesc, oferind în acelaşi timp şi căile pe care, urmându-le, te poţi 

LEGEA VECHE Şl LEGEA NOUĂ 

(Preliminarii) 


Păcatul strămoşesc a creat o mare confuzie şi o derută în lume, iar 
în d omului a creat acea contradicţie oarbă, care u stagnea a 

posibilitatea de a se cunoaşte şi a se regăsi p ® ^® inSU?l ' 13 
relaţiile cu lumea sensibilă a adus tulburarea ş. ne.mpl.n.rea 

clintea întunecata, cu simţămintele pervertite Ş i cu voinţa^ 
si derutată omul păcatului se află şi în faţa lui Dumnezeu la fel de 
derutat si de confuz» Voia lui Dumnezeu rămâne un deziderat ascuns 
„ l!a li tn noriiîntunecoşi ai neîmpliniţii el, încât în locui conştmţe 

EHS—SESEs 

-rr: 

raporturile dintre oameni. Astfel, dacă voia lui Dumnezeu exprima 
iubirea si buna înţelegere Intre oameni, păcatul aduce mama şi ura, 
T!e cotează încă dintru început cu fratricidul, contmuandu- 
rapoîc"lăzboaie, cu tâlhării de, o, telul, cu neîncredere ,n 
relaţăle dintre oameni. Şi toate acestea determinate de declanşarea şi 

răbufnirea tumultuoasă a tuturor plăcerilor oarbe scăpate de sub control, 
asemenea unei ape spumegânde, qare, ieşindu-şi din malurile ei, inundă 
şi distruge solul fertil şi plantaţiile binecuvântate... 

Aceasta înseamnă că legea morală naturală, ca imperativ al firii în 
determinarea şi urmarea binelui, rămasă în natura omului ca intenţiona¬ 
litate sau predispoziţie, nu avea puterea decisivă. Natura fiind 
compromisă şi doborâtă de păcat nu se putea ridica şi salva prin ea 
însăşi. Dacă Dumnezeu nu ar fi venit în întâmpinarea omului, spre a-i 
salva natura căzută, omul ar fi rămas un rătăcitor în lumea păcatului, 
fiindcă voinţa lui liberă, se depărtează de dragostea care exprimă voia 
Părintelui său. 

în concepţia paulină, păcatul înseamnă înstrăinare = d^Ăoxpîoxji^ 
(Efeseni 2,12) în sensul de depărtare de Dumnezeu şi pierderea calităţii 
de fiu al lui Dumnezeu, în urma pierderii intimităţii (oiKSioai^) a 
comuniunii cu Dumnezeu ca asemenea celei cu un părinte, rudă, 
apropiat, aliat. îndepărtarea păgânilor de Dumnezeu, duce la înstrăinarea 
propriei lor naturi (Rom. 1, 21-28). Boala, suferinţa, nedreptatea din 
lume sunt efectele înstrăinării de Dumnezeu, fiindcă înstrăinarea de 
Dumnezeu înseamnă familiaritatea cu răul, care devine o quasî- 
natură şi astfel omul îşi pierde libertatea de a fi deiform. 

Primul pas, sau prima formă prin care Dumnezeu se apropie de om 
cu scopul de a-l salva, constă în aceea că îi descoperă voia Sa, îi 
arată calea pe care trebuie să o urmeze pentru a-şi împlini destinul 
său, revenind din rătăcirea vieţii lui aflată în păcat. înainte Dumnezeu 
se descoperă unui anume popor ca fiind Unu! şi Acelaşi de totdeauna. 
Apoi îi arată că vrea să-l ridice pe om la iubirea Lui, promiţându-i un 
Răscumpărător. Pe acest fundal al monoteismului şi a mesianismului, 
Dumnezeu comunică omului voia Sa, ca posibilitate de a-L cunoaşte 
şi spera în salvare. 

|. LEGEA VECHE 


in istoria mântuirii distingem ca primă fază a comunicării voii lui 
pumnazeu, legea dată de Dumnezeu .ui Noe după potop Aceasta 
este cunoscută ca prima formă de lege pozitiva numita lege 
noaltitică, si cuprinde primele prescripţii, care- se refera la opri 
omorului, sau a uciderii, apoi a nu se mânca carnea deodata cu sânge 
ei sau a animalelor sugrumate, precum şi interdicţia căsătoriei d 
Josângeni (Pene* 9,1-7). Prin aoeste prescripţii simple se asigur 
demnitatea vieţii umane, precum şi conservarea ş. pereetuareabb Ap 
apare mai târziu legământul lui Dumnezeu cu Avraam - pornit d 
credinţa si iubirea omului faţă de Dumnezeu, concretizată pnn ac u 
formal al tăierii împreţur. Credinţa lui Avraam in unul ş. adevamtu 
Dumnezeu nu rămâne numai un act declarativ, c, un act de legătură şi 
comuniune, de iubire faţă de Dumnezeu, mai mul, ca faţa de oricine 
in lume. Si de oricâte binecuvântări se va umple Avraam atunci când 
verificându-i-se credinţa şi iubirea faţă de Dumnezeu, nu ezita sa 
sacrifice ce avea mai drag in lume, pe fiul său, darul cel mai de preţ pe 
care Dumnezeu i l-a dat. Nu voia Dumnezeu ţertfa şi uciderea El care 
poruncise lui Noe ca oamenii să-şi respecte viaţa, c, voia sa sţţţbfeasca 
cu omul legea veşnică şi fundamentală a Iubim, singura lege care-l 
va repune pe om in calitatea de fiu al lui Dumnezeu. Şi cu cine putea 
stabili încă dintru inceput această lege? Desigur, cu omul care credea 
în Dumnezeu, care-L descoperise şi îl cunoscuse pe Dumnezeu ca pe 
Părintele său si de care era lega, printr-o comuniune de iubire. ,n sensul 
că Avraam împlinea orice îi spunea Dumnezeu, El devenise, cum va 

spune mai târziu Sf. Apostol Pavel, "prietenul lui Dumnezeu". De aceea 
el se va numi Avraam, adică „părintele popoarelor", atât în sensul 
aşteptărilor mesianice, cât şi al faptului că Dumnezeu va stabili cu 
toate popoarele un legământ de iubire veşnică, întemeiat pe credinţa în 
El. 

Mai departe, Dumnezeu îşi comunică voia Sa prin legea lui Moise, 
eliberatorul poporului şi întemeietorul noului aşezământ divin în 
pământul în care Dumnezeu l-a aşezat. 

De aici şi numele legii date de Moise, ca lege mozaică. Această 
lege pozitivă avea un triplu aspect: 

1. Legea morală sau Decalogul (cele zece porunci), care constituie 
baza vieţii religioase şi morale, pe măsură să stabilească raporturile 
omului cu Dumnezeu şi faţă de ceilalţi oameni. Fiind dată de Dumnezeu, 
exprimând însăşi cuvintele lui Dumnezeu, această lege are un caracter 
unitar,universal şi veşnic, în sensul că ceea ce cuprinde ea este 
valabil pretutindeni şi pentru toate timpurile. 

2. Legea ceremonială - cuprinde prescripţii externe privind modul 
de manifestare a religiozităţii, a cultului într-un anume timp, cum ar fi: 
jertfele, actele de curăţie, lucrurile sfinte etc.. Acestea nu au caracter 
veşnic, ci simbolic, constituind un pedagog menit să educe poporul 
ca să intre în comuniune de sfinţenie cu Dumnezeu, cel veşnic Sfânt; 
şi în acelaşi timp să pregătească poporul pentru primirea Mântuitorului, 
Cel ce pe Sine se va aduce ca jertfă unică şi veşnică pentru iertarea 
păcatelor lumii. Ca „pedagog spre Hristos" (Gal. 3, 24) sau ca „umbră a 
celor viitoare" (Coloseni 2, 17), „odată ce va veni credinţa în Hristos nu 
mai suntem sub călăuză" (Gal. 3, 24). Aceasta este legea considerată 
„jug apăsător" (Fapte 15, 10), „iar ce se învecheşte şi îmbătrâneşte 
este aproape de pieire" (Evrei 8, 13). Despre aceasta spune Apostolul 
că „Hristos este sfârşitul legii" (Rom. 10, 4). 

3. Legea civilă, juridică sau politică cuprindea anumite legi, 
prescripţii sau dispoziţii care asigurau existenţa statului Israel sau 
mozaic, ca stat teocratic. Ea stabilea regulile sau dispoziţiile privind 
raportul dintre membrii poporului ales, precum şi raportul acestui 
popor cu alte popoare. Având un caracter juridic şi politic, aceste 
legi au un caracter temporal, ele ţinând atâta timp cât a existat statul 

teocratic, adică până la anul 70 când acest stat a fost distrus de puterea 
romană. 


1. EXPLICAREA DECALOGULUI 

încă de la început trebuie să precizăm că Decalogul ne prezintă 
sub aspect general, discrepanţa care există între voinţa lui Dumnezeu 
si starea de păcat a omului. De aceea, deşi reprezintă un dar al u. 
Dumnezeu spre a-l întoarce din rătăcirea vieţii lui aflate sub pacat, ea 
are un caracter necruţător, dur, neconvenţional. Ş. aceasta datori a 
faptului că firea, sau natura omului căzuta in pacat face opozi.i ( 
opune), este .recalcitrantă" tată de voia lui Dumnezeu. Este asemenea 
firii bolnave, care nu numai că nu-şi poate reveni prin ea msaşi, da 
boala îi devenise o a doua natură, care deşi o istovea spre P ierzan ' - 
se obişnuise oarecum cu ea, de parcă nu se mai putea ..debarasade 
ea “ E ca o rană cu care te-ai obişnuit fiindcă nu ai ce face, iar intervenţia 
salvatoare a bisturiului este dureroasă, şi omul, l.ps.ndu-i curajul ca 
STsl hotărâre de decizie, vede mai mui, teama care antic,peaza 
durerea intervenţiei bisturiului, încât preferă" să suporte ma. departe 
rana, conştient că aceasta îi este dăunătoare vieţii... 

Dat fiind faptul că Decalogul este legea lui Dumnezeu umyersaa 
si veşnică, se cuvine pe de o parte să vedem ce înţeles avea el pentru 
poporul ales dinaintea venirii Mântuitorului, şi ce înţeles comp emema , 
cu caracter spiritual îl oferă legea Evanghelie. Iu. Hnstos, eterniza 

Porunca I 

Eu sunt Domnul Dumnezeul tău care te-a scos din pământul Egiptului 
şl din casa robiei. Să nu ai alţi dumnezei afară de Mine. 

Această poruncă proclama solemn pentru poporul lui Israel 
monoteismul. Dumnezeu se prezintă El însuşi ca lahve, ad . 
ce este(există) prin Sine însuşi". Spiritul absolut, tara cauza existent 
pun Sine însusi. Cel ce conduce destinele lumii spre scopul lor final 
Cel ce este părintele şi stăpânul poporului lui Israel. Singurul adevarat 
TZ. fată de oricare a„i dumnezei, care sun, închipuiri false ale 

minţii omeneşti. De aceea, aşezarea acestei porunci la începutul 
Decalogului se impunea cu atât mai mult cu cât poporul lui Israel venea 
din pământul Egiptului şi se îndrepta spre cel al Canaanului, ambele 
fiind politeiste. De aici şi porunca expresă a lui Dumnezeu: „De datinile 
Egiptului în care aţi trăit să nu vă ţineţi, nici de datinile pământului 
Canaanului în care am să vă duc să nu vă ţineţi şi nici să umblaţi după 
obiceiurile lor" (Leviticul 18, 3). 

Pentru creştini, monoteismul proclamat de această poruncă consti¬ 
tuie o pregătire pentru primirea Mântuitorului şi a Duhului Sfânt. De 
aceea, credinţa creştină proclamă adorarea Sfintei Treimi, adică 
Dumnezeu unul în fiinţă şi întreit în persoane, aşa cum a fost descoperit 
la creaţie, apoi la Botezul Domnului, şi la Cincizecime. De aceea, 
Apostolii au fost trimişi să propovăduiască Evanghelia în numele Sfintei 
Treimi şi să întemeieze Biserica ca viaţă duhovnicească a Sfintei 
Treimi, ca şi comuniune a credincioşilor în duhul Sfintei Treimi şi de 
sfinţire a lor până la sfârşitul veacurilor. 

Porunca a ll-a 

„Să nu-ţi faci chip cioplit şi nici un fel de asemănare a nici unui 
lucru din câte sunt în cer, sus, şi din câte sunt pe pământ, jos, şi din 
câte sunt în apele de sub pământ. Să nu te închini lor, nici să le slujeşti“ 

Aici este vorba de adorare (latreia) lui Dumnezeu. Dacă prima 
poruncă proclama în mod afirmativ monoteismul, această poruncă oprea 
poporul să se închine la idoli, care i-ar duce la ruperea comuniunii cu 
Dumnezeu, şi căderea în tot felul de credinţe false. De fapt, ori de câte 
ori poporul înclina spre una din religiile idolatre, i se imputa păcatul 
infidelităţii faţă de adevăratul Dumnezeu, ca şi cum ar fi comis 
desfrâul.(Exod 34, 15; Isaia 1, 21; leremia 3, 9-13-20; lez. 16, 26) 
Pentru creştini, idolatria poate avea şi un sens moral. Şi anume, 
omul prin mândrie îşi poate face idol din sine însuşi. Egoismul şi 
egocentrismul sunt forme ale idolatriei proprii, ce degenerează în tot 
felul de patimi. Astfel, Sfântul Apostol Pavel se referă la unii „al căror 
Dumnezeu este pântecele" {Filipeni 3, 19; vezi şi Corinteni 3, 5; T/'M, 
12) Spre exemplu, bogatul căruia i-a rodit ţarina, făcându-şi scop al 

vieţii „să mănânce şi să bea", implicit îşi idolatrizează propria persoană... 

E vorba de idolatria morală, duhovniceasca... 

Pe de altă parte, este greşită acuza că creştinii care cinstesc sfintele 
icoane, revin la idolatria condamnată de porunca a ll-a din Decao^ 

1 Cinstirea sau venerarea sfintei icoane nu poate fi considera 
idolatrie, fiindcă noi facem deosebirea dintre Jatrie" = adorare, ş .duie 
= cinstire, venerare. Lui Dumnezeu îi acordăm aceasta adorare, latrie, 

ne când icoanelor - dulie, adică cinstire. 

2 Noi nu ne închinăm materialului din care este făcută icoana, cum 
este cazul idolatriei, ci cinstim chipul pe care ii reprezintă fiindcă.acri 
chip poate reprezenta pe Mântuitorul, pe Maica Domnului, pe simţi 
care, fără îndoială, merită cinstirea oricărui creştin. 

3 Când vorbim de idolatrie, se cuvine sa facem distincţia d nt 
idoli si icoane. Astfel, icoana este chipul sau imaginea une, real,taţi de 
care ne leagă sentimente de afecţiune. In schimb idolul este o închipuire 
în gând a unor lucruri care nu există în realitate. De aceea, ido se mai 
numeşte si iluzie, aparentă, fantomă, vanitate, imaginea unei iluzii, 
lată si mărturiile Sfintei Scripturi (leremia 10, 14-15): „Căci idolii nu 
sunt decât minciunii nu este nici o suflare în ei, sunt un lucru de 
nimic, o lucrare înşelătoare-; (Isara 37, 19); .Dumnezei, lor nu sunt 
dumnezei, ci lucruri de mâini omeneşti, lemn ş, piatra ; psalmul 134 
15)- „Gură au si nu vor grăi, ochi au şi nu vor vedea, urechi au şi nu vor 
auzi” că nu este duh în gura lor“. Origen (+254) scria in acest sens. 

altul este idolul şi alta este icoana. Este icoană atunci când prin sculptura 
'sau pictură se reproduce un peşte, sau un patruped, sau un anima 
sălbatic. Dar este idol atunci când imaginaţia realizeaza o forma pe 
care si-a închipuit-o şi care nu are prototipul său printre lucrurile 
existente, precum ar fi de pildă, o figură care în acelaşi timp este ş, om 

?1 °De aici vedem că, proclamând monoteismul, Dumnezeu cei adevarat 
si viu este prezentat de Sfânta Scriptură ca fund „gelos .(Deut. 5 9) . 
pe bună dreptate, întrucât idolii sunt simple ficţiuni. Iahve este realitatea 
vieţii însăsi de la care ne vine orice dar desăvârşit necesar v,eţ., noastre 
Uacob 1, 17). De aceea El se milostiveşte faţă de ce, ce il iubesc şi 
păzesc poruncile Lui (Deuf. 5, 10). în felul acesta Decalogul ca „lega- 

mântui de pe Horeb" ( Deut , 5, 2) stabileşte o formă superioară de 
religie ca legătură de iubire maximă arătată lui Dumnezeu, Stăpânul 
vieţii noastre şi Părintele nostru:" Să iubeşti pe Domnul Dumnezeul tău 
din toată inima ta, din tot sufletul tău şi din toată puterea ta“(Deut. 6,5) 
„Aceasta este cea dintâi şi cea mai mare poruncă" (Matei 22, 37-39). 
Ea a fost stabilită pentru prima dată în legământul făcut cu Avraam, 
atunci când i-a răsplătit puterea credinţei şi a iubirii sale integrale şi 
jertfelnice faţă de Dumnezeu, acceptând să-l aducă pe Isaac jertfă. 


Porunca a lll-a 

„Să nu iei numele Domnului Dumnezeului tău în deşert; căci nu va 
lăsa Domnul nepedepsit pe cei ce ia în deşert numele Lui". 

Cinstirea numelui lui Dumnezeu înseamnă recunoaşterea sfinţeniei 
Lui. A lua în deşert numele lui Dumnezeu înseamnă a-l necinsti. în 
Legea Veche stătea scris: „Omul care va huli pe Dumnezeu îşi va 
agonisi păcat. Hulitorul numelui lui Dumnezeu să fie omorât" (Leviticul 
24, 15-16). La fel şi jurământul (prin care Dumnezeu este luat ca garant 
al adevărului mărturisit) dacă este fals, reprezintă o necinstire a numelui 
lui Dumnezeu: „Să nu vă juraţi strâmb pe numele meu şi să nu pângăriţi 
numele cel sfânt al Dumnezeului vostru“(Lev. 19, 12). Tot necinstire 
adusă numelui lui Dumnezeu este şi sudalma, apostasia, bigotismul, 
fanatismul, precum şi falsele profeţii. 

Pe de altă parte, pentru creştini, cinstirea lui Dumnezeu se face pe 
două căi: 

1. sub formă internă, prin cele trei virtuţi teologice: credinţa, nădejdea 
şi dragostea faţă de Dumnezeu şi 

2. sub o formă externă, prin mărturisirea cu evlavie a lui Dumnezeu 
şi prin celebrarea publică a acestei mărturisiri prin cultul divin. 

Porunca a IV-a 

„Adu-ţi aminte de ziua odihnei, ca să o sfinţeşti. Şase zile să 
lucrezi... iar ziua a şaptea este odihna Domnului Dumnezeului tău... 
pentru aceea a binecuvântat Dumnezeu ziua a şaptea şi a sfinţit-o". 

Adu-ti aminte" înseamnă „a lua seama", a acorda atenţia cuvenita 
lui Dumnezeu. Ziua de odihnă este un semn al comuniunii omului cu 
Dumnezeu, un mijloc şi o posibilitate de a te împărtăşi de sfinţenia lui 
Dumnezeu (lezechiel 20, 12). De aceea Dumnezeu a sfinţit aceasta zi. 
Prin această sfinţire a zilei de odihnă trebuie să înţelegem că Dumnezeu 
a scos această zi dintre celelalte zile. A aşezat-o aparte, l-a dat o alta 
interpretare si dimensiune. A scos-o din uzul comun. Nu mai este 
asemenea celorlalte zile. Ea este închinată Domnului. Sfinţirea zilei de 
odihnă nu trebuie să fie înţeleasă unilateral. Ziua de odihnă nu are 
numai o referire fizică, ci mai ales una spirituală. înseamnă o întrerupere 
a activităţii zilnice, o „lepădare a grijii lumeşti" pentru ca sufletul sa 
se regăsească în liniştea odihnitoare a comuniunii cu Dumnezeu . Astfel, 
cinstirea zilei de odihnă nu trebuie să fie un act formal, în sensul unei 
odihne fizice pasive, precum făceau fariseii din timpul Mântuitorului 
care erau oricând gata să arunce cu pietre şi să ucidă pe cei ce nu 
ţineau asemenea lor ziua de odihnă chiar dacă Mântuitorul le-a spus 
atât de clar că „sabatul este făcut pentru om şi nu omul pentru sabat 
(Marcu 2, 27). Ei nu au vrut să înţeleagă şi „căutau să-l omoare fiindcă 
nu ţinea sâmbăta" (loan 5, 16). Pe de altă parte, înlocuirea de către 
creştini a zilei de odihnă, nu în ziua a şaptea, ci în prima zi a saptaman.i, 
nu dăunează întru nimic credinţei şi iubirii ca cinstire adusa ui 
Dumnezeu, fiindcă dacă Dumnezeu „s-a odihnit" în ziua a şaptea de 
creaţia Sa, această „odihnă" nu trebuie înţeleasă ca repaus, ci inseamna 
că Dumnezeu nu va mai adăuga nimic la creaţia Sa. Pentru creştini, 
învierea Domnului reprezintă sfârşitul unei creaţii a lumii, prin eliberarea 
de păcat. De aceea, ziua a opta este „Domini dies" = ziua de cinstire a 

lui Dumnezeu. 


Porunca a V-a 

„Cinsteşte pe tatăl tău şi pe mama ta ca să-ţi fie ţie bine şi sa 
trăieşti ani mulţi pe pământul pe care Domnul Dumnezeu ţi-l va da ţie. “ 

Dacă până la porunca a V-a am văzut datoriile faţă de Dumnezeu, 
începând cu porunca a V-a se au în vedere datoriile faţă de aproapele. 

Este firesc ca, după cinstirea datorată lui Dumnezeu, să se aibe în 
atenţie cinstirea faţă de părinţi, deoarece viaţa ne este dată de 
Dumnezeu prin părinţi. De aceea, necinstirea părinţilor era aspru 
pedepsită de Legea Veche: „Cel ce va bate pe tatăl său, sau pe mama 
sa, aceia să fie omorât" ( Ieşirea 21, 15-17). Cinstirea sau respectul 
este forma primară, elementul care pune în mişcare iubirea faţă de 
semeni. Iar primul sentiment al iubirii se dezvoltă începând cu cei mai 
apropiaţi semeni, adică cu părinţii. Nu vom putea iubi pe duşmani, 
dacă mai întâi nu vom iubi pe părinţi. Aceasta este o virtute naturală. 

Datorită faptului că familia a fost întemeiată de Dumnezeu, spre a 
perpetua chipul lui Dumnezeu în lume, necinstirea părinţilor era socotită 
asemenea necinstirii lui Dumnezeu. 

In Biserica creştină a fost introdusă noţiunea de părinţi şi fii spirituali. 
Astfel, Sfântul Apostol Pavel consideră pe Tit „adevăratul său fiu în 
credinţă" (Tit 1, 4), iar cu alt prilej se recomandă pe sine ca părinte 
spiritual: „Căci de aţi avea zece mii de dascăli în Hristos, nu aveţi 
totuşi mulţi părinţi, pentru că eu v-am născut prin Evanghelie în Hristos 
lisus" (/ Corinteni 4, 15). Tot sub aspectul paternităţii şi filiaţiei duhov¬ 
niceşti sunt socotiţi şi finii faţă de naşii lor, fiindcă naşii i-au împreunat 
cu Hristos în Taina Botezului, renăscându-i la o viaţă spirituală. La fel 
şi în taina Sfintei Cununii se stabileşte aceeaşi relaţie de filiaţie între 
fini şi naşi. 


Porunca a Vl-a 

„Să nu ucizi“ 

Această poruncă opreşte, pune stavilă instinctului animalic, sălbatic, 
instalat în sufletul omului după căderea în păcat, cunoscut în epoca 
modernă sub numele de „Killer instinct." Cain săvârşeşte păcatul 
uciderii fratelui său Abel, iar sângele acestuia strigă după dreptate şi 
Dumnezeu pedepseşte fără cruţare pe toţi cei ce săvârşesc această 
nelegiuire. Şi aceasta pentru că viaţa este un dar primit din partea lui 
Dumnezeu şi nimeni nu o poate lua decât numai Dumnezeu. De aceea, 
uciderea era socotită ca o gravă încălcare a voii lui Dumnezeu. în 
timpul lui Moise s-a instituit chiar şi o lege, numită „a talionului", care 


17 


preciza că dacă „va lovi cineva un om şi va muri, acela sa fie şi el 
omorât... De va pricinui cineva vătămare aproapelui sau, aceluia sa i 
se facă ceea ce a făcut el altuia: ochi pentru ochi, dinte pentru dinte. 
Cel ce va ucide dobitoc, să dea altul, iar cel ce va ucide om, sa fie 
omorât" (Ieşirea 21, 12; 24-25; Leviticul 24, 17-21). Se facea insa 
deosebire între uciderea intenţionată şi cea neintenţionata (Ieşirea 2 , 
12-14), în aplicarea pedepsei pentru ucidere. 

Dacă Legea Veche lua o atitudine atât de categorică faţă de acest 
păcat al sălbăticiei umane, Mântuitorul merge mai în adânc, cercetând 
cauza, pentru a elimina efectul. Acordând un caracter duhovnicesc 
poruncii a Vl-a, El arată că păcatul uciderii se formează mai întâi in 
inimă sub forma mâniei. Rupând rădăcinile mâniei din suflet, nu se va 

ajunge nici la comiterea uciderii (Matei 5, 21-22). _ 

Pe de altă parte, Legea Nouă accentuează gravitatea păcatului 
uciderii atunci când acesta are o referire nu la trup, ci la suflet: „Nu va 
temeti de cei ce ucid trupul, iar sufletul nu pot să-l ucidă, ci temeţi-va 
mai vârtos de cel ce poate să piardă şi trupul şi sufletul in gheena 

(Matei 10, 28). . 

în acelaşi timp, Ta uciderea sufletească se poate adauga şi moartea 
morală în păcat şi în patimi, precum citim în cartea Apocalipsei: „ştiu 
că trăieşti, dar eşti mort" (3,1). 

La acestea putem adăuga şi faptul că în lumina moralei creştine se 
vorbeşte si de o ucidere indirectă, când cineva este pus in situaţia de 
a nu-şi putea desfăşura viaţa în condiţii normale de existenţa sau de 

Tot în sens de ucidere morală indirectă este ş. sminteala (to 
CKdvScaov) - (Matei 18, 6-10) când cineva este îndemnat spre pacat 
sau când prin atitudinile adoptate faţă de cineva, '' derutezi drumul 
vieţii „ispitindu-l“ să urmeze, să apuce pe căile pierzării, ştiut fund ca 
„răsplata păcatului este moartea" (Romani 6, 23). 

Caracterul antisocial al uciderii rezidă şi în aceea ca luând viaţa 
unui membru al societăţii, o privezi de un creator de bunuri spirituale şi 
materiale. în acelaşi timp, sub aspect familial, cel ucis poate fi tata, 
mamă fiu, fiică... Familia rămâne descumpănită pierzând pe 
susţinătorul ei, pe mama ce nu poate fi înlocuită, sau pe fin m care 

părinţii şi societatea însăşi leagă nădejdi de viitor. 

Datorită faptului că uciderea este un păcat atât de grav, morala 
creştină îl etichetează ca „păcat strigător la cer", pornind de la faptul 
că sângele lui Abel „strigă" către Dumnezeu, cerând răsplata. 

Porunca a Vll-a 

„Să nu fii desfrânat" 

Dacă uciderea ca păcat, greşeala în manifestarea instinctului de 
apărare-atac, desfrâul vizează cel mai puternic instinct vital şi uman, 
anume: instinctul de reproducere. Este o defecţiune a funcţionalităţii 
lui; o abatere, o greşeală în aplicarea acestui instinct prin care se 
transmite viaţa cu toată informaţia genetică a speciei umane. 

Fiind sădit de Dumnezeu în firea omului, instinctul de reproducere 
sau mai bine zis de procreaţie avea un sens şi un scop bine definit. 
Am putea spune, fără teama de a greşi, că el avea o funcţie sacră, şi 
anume de a se continua prin el opera de creare, de perpetuare a neamului 
omenesc, înscrisă în însăşi destinul sau menirea omului la creaţie: 
„creşteţi şi vă înmulţiţi şi stăpâniţi pământul" (Facerea 1, 28). După 
căderea în păcat, însă asistăm la o compromitere a procreaţiei ca act 
sacru, în sensul că plăcerea devine scopul vieţii... încât asistăm la un 
adevărat proces psihologic al vieţii sufleteşti a omului care a dus la 
perversiunea acestui act iniţial sacru, adică la desacralizarea lui. Omul 
dotat cu raţiune se aşază totdeauna faţă de realitate într-o relaţie de 
cunoaştere. La această cunoaştere a ajuns prin to lîaoţux^eiv (mirare 
- admirarea) naturii pe care a divinizat-o, concretizându-se prin rituri, 
obiceiuri, serbări şi diverse creaţii spirituale simbolice. Procesele 
creatoare de viaţă, legile de perpetuare a vieţii au constituit obiectivul 
central al preocupărilor divinatorii, atât ale marilor gânditori, cât şi 
ale mulţimilor. Ceea ce i-a mirat mai mult şi mai adânc a fost minunea 
(to tfaopa) necontenitei înnoiri a vieţii tuturor fiinţelor. Dar fascinaţia, 
sau mirarea în faţa perpetuării vieţii devine religie şi erotică. 
Pornind de la faptul că prin organele genitale se face fecundaţia şi 
concepţia vieţii, s-a ajuns la o divinizare a atributelor sexuale. 
Bărbaţii au instituit cultul Afroditei (Venerei) a femeii ca şi concepţie, 


19 


iar femeile cultul lui Priap (Adonis), bărbatul care întruchipează 
fecunditatea. Aşa că au apărut cultele naturii creatoare de viaţă. Se 
stabileşte astfel o strânsă legătură între religie şi erotică. 
Divinizându-se concepţia şi fecundaţia, se divinizează propriu-zis 
viaţa erotică. în acest caz, principiul erotic ce însoţeşte realizarea 
fecundatiei a devenit obiectul unui cult, iar Venus şi Priap, zei 
universali, cu misterele lor ce au întreţinut permanent curiozitatea 
şi preocupările omenirii în jurul acestor „divinităţi". Se apreciază că 
epoca de decadenţă a lumii antice a început din momentul in care 
cultul sacru al fecundităţii a fost înlocuit prin cultul erotismului ce 
însoţeşte actul fecundaţiei. Lumea era atrasă mai mult de 
coeficientul plăcerii în actul generator de viaţă. Sensul vieţii se 
reducea la trăirea prin exces a plăcerii erotice. Decadenţa ajunse 
atât de departe încât cu drept cuvânt s-a afirmat că „nici o civilizaţie 
nu a cunoscut plenitudinea viciilor şi perversiunilor erotice in 
intensitatea celei din epoca de decadenţă a civilizaţiei antice, până 
la regenerarea ei prin cultura creştină’. Se crease astfel o ambianţa 
de depravare şi trândăvie, încât chiar şi cei mai căşti erau supuşi 
decăderii. Frumuseţea era marfă de vânzare în mâinile prinţilor, 
soţilor, pentru sărbătorile orgiace cu dansuri lascive, la mese ce se 
terminau în „vomitorium". Această notă sexual - erotica exprima 
importanţa acestui subiect până şi în viaţa zeilor, zeiţelor, nimfelor, 
satirilor etc. Acest erotism excesiv a fost întruchipat in toate 
domeniile de manifestare socială şi creatoare a individului: in 
sculptură, pictură, arhitectură, literatură, iconografie, muzică, arta, 
religie etc., încât multe legislaţii s-au străduit să echilibreze, sa 
tempereze acest instinct erotic, şi astfel să adupa ordinea in 
societatea omenească. 

Să vedem însă mai îndeaproape atitudinea legii divine, respectiv a 
Decalogului faţă de păcatul desfrâului. 

După cum arată numele, când spunem „desfrânare" putem înţelege 
în sens larg o pierdere a frâului, adică a stăpânirii de sine, având ca 
rezultat cele mai variate forme ale vieţii neînfrânate. Pierderea înfrânării 
ca stăpânire de sine la mâncare şi băutură, de pildă, este lăcomia, care 
duce la desfrânare... în sens restrâns, desfrânarea redată prin „7iopv£ia 

vizează păcatul adulterului sau al infidelităţii conjugale. încă de la creaţie, 
Dumnezeu a întemeiat căsătoria şi a binecuvântat familia, unitatea de 
acţiune a bărbatului şi femeii, perpetuarea neamului omenesc şi ferirea 
de desfrânare. După căderea omului în păcat, instinctul de reproducere, 
ca fiind cel mai puternic instinct, purtător al informaţiei genetice, a devenit 
atât de aberant, încât a compromis nu numai fiinţa umană şi relaţiile 
sociale, ci primind pecetea sacrului, a compromis însuşi actul religios, 
cunoscut fiind sub denumirea de „prostituţie sacră...“ De aceea, pentru 
combaterea şi eradicarea acestui păcat, Dumnezeu a poruncit pedeapsa 
maximă: „De se va desfrâna cineva cu femeia fratelui său, să se omoare 
desfrânatul şi desfrânata 11 (Le vi ticul 20, 10). La fel, desfrâul împotriva 
firii era considerat urâciune în faţa lui Dumnezeu şi pedepsit cu moartea 
(Leviticul 20, 13). Pentru acest motiv, morala creştină îl consideră păcat 
strigător la cer. 

Interpretând această poruncă, Mântuitorul accentuează, ca în cazul 
uciderii, păcatul desfrâului format mai întâi în inimă: „Aţi auzit că s-a zis 
celor de demult: să nu desfrânezi. Iar eu zic vouă că oricine caută la 
femeie spre a o pofti, a şi desfrânat cu ea în inima sa“ (Matei 5, 27-28). 

Pe de altă parte, Mântuitorul îndeplineşte porunca a şaptea nu în 
litera, ci în duhul ei, condamnând păcatul, dar salvându-l pe păcătos. 
E cazul femeii prinsă în desfrâu care, conform legii, trebuia omorâtă cu 
pietre... Când însă pârâşii ei părăsesc „terenul de luptă", Mântuitorul 
pronunţă sentinţa salvatoare: „nici eu nu te osândesc, dar să nu mai 
păcătuieşte (loan 8, 1-11). 

Porunca a Vlll-a 

„Să nu furi". 

Furtul înseamnă însuşirea lucrurilor care aparţin aproapelui nostru. 
El aduce dezordine în societatea omenească, fiindcă constituie un 
atentat asupra proprietăţii particulare, care nu ne aparţine. De aceea, 
s-a luat totdeauna atitudine faţă de aceasta. „Dacă va fura cineva un 
bou, sau o oaie şi le va junghia sau le va vinde, să plătească cinci boi 
pentru un bou şi patru oi pentru o oaie“ (Ieşirea 22, 1). 

Furtul este înainte de orice o fărădelege, nu numai pentru că se 

opune unei anume dispoziţii, ci pentru că atentează la elementarul simţ 
al dreptăţii ca şi condiţie sine qua non a ordinei morale şi sociale. Şi 
aceasta pentru faptul că prin însuşirea bunurilor ce nu ne aparţin atentam 
la munca si sudoarea celui ce le-a creat şi acumulat, înfrângând prin 
aceasta cel mai elementar simţ al echităţii: „neminem laedere, suum 
cuique tribuere..." 

Sfera furtului este foarte largă. De pildă, acumularea bunurilor pe 
cale necinstită este considerată tot furt, deoarece înfrânge legea 
dreptăţii care spune să dai fiecăruia ceea ce i se cuvine potrivit activităţii 
pe care a prestat-o, atât cantitativ, cât şi calitativ („suum cuique 
tribuere"). 

Tot în categoria furtului intră şi lenea şi parazitismul, ceea ce 
înseamnă a trăi fără să munceşti, sau a nu trăi din munca sa. Legea 
înscrisă în existenţa umană de după căderea omului în păcat este ca 
„prin sudoarea feţei sale să-şi câştige omul pâinea cea de toate zilele". 
Când obţii prin abuz bunuri din „sudoarea feţei" altuia, furtul se transformă 
în exploatarea semenului, ceea ce, evident, constituie un abuz, sau un 
păcat. De aici şi îndemnul Apostolului: „Cel ce fură să nu mai fure, ci 
mai degrabă să se ostenească lucrând binele cu mâinile sale, ca să 
aibe să dea şi celui ce are nevoie" (4, 28). De aici vedem că fiind o 
expresie a leneviei şi egoismului, furt se consideră şi atunci când 
acumulezi bunuri prisositoare numai pentru tine. Sfinţii Părinţi au fixat 
ca regulă de aur necesarul sau trebuinţa în acumularea bunurilor, şi 
au apreciat că tot ceea ce posezi peste necesar, nu-ţi aparţine ţie, ci 
aparţine aproapelui care nu are nici strictul necesar. 

Tot în legătură cu furtul este şi oprirea plăţii lucrătorilor, după cuvintele 
Scripturii: „lată plata lucrătorilor care au secerat ţarinile voastre, pe 
care voi aţi oprit-o, strigă, şi strigătele secerătorilor au intrat în urechile 
Domnului Savaot" ( lacob 5, 4). Pentru acest „strigăt", aceste păcate se 
numesc strigătoare la cer. Lor li se adaugă asuprirea văduvei şi a 
orfanului. Atât văduvele cât şi orfanii neavând sprijinul capului de familie, 
care reprezenta puterea de a le asigura existenţa, rămân neputincioşi, 
apăsaţi de greutatea câştigării celor necesare vieţii. Dacă, în loc să fie 
ajutaţi, sunt asupriţi şi nedreptăţiţi, aceste fapte lipsite de orice fel de 
milă, şi de bunătate şi de iubire, sunt păcate strigătoare la cer. Ele cer 

ajutorul lui Dumnezeu, dar şi răsplata pentru cei ce le comit. 

Porunca a IX-a 

„Să nu mărturiseşti strâmb împotriva aproapelui tău“. 

Aşa cum de la Dumnezeu vine toată viaţa şi toată strălucirea 
adevărului, diavolul este „părintele minciunii" (loan 8, 44), al vicleniei, 
al întunericului şi al morţii, „încât buzele cele grăitoare de minciună 
sunt urâciune înaintea Domnului, iar cei ce făptuiesc după adevăr sunt 
plăcerea Lui" ( Pilde 12, 22). 

După căderea omului în păcat, mintea i-a devenit întunecată de răul 
care a cuprins-o devenind schimbătoare, oscilantă, iscoditoare şi mai 
ales vicleană. Lumina sincerităţii care face să strălucească adevărul, 
s-a stins, date fiind situaţiile şi interesele meschine care mereu apar 
pe cărările vieţii, încât omul a devenit „fiinţă mendacică", (care se minte 
chiar şi pe sine însuşi), în sensul că vede şi cunoaşte adevărul, dar 
afirmă minciuna. Iar aceasta are un rol nefast în relaţiile sociale, creând 
derută şi neîncredere, ca să nu mai vorbim de mărturiile false, care fac 
ca nedreptatea să triumfe în defavoarea adevărului, motiv pentru care 
legislaţia de totdeauna a pedepsit mărturia mincinoasă. De aceea s-a 
şi introdus jurământul... 

Venind în lume ca să restabilească firea omenească, Mântuitorul 
arată că dacă oamenii ar fi sinceri în cuvinte şi în fapte, nici nu trebuie 
ca ei să jure, ci cuvântul lor să fie: da şi nu. Iar fermitatea cuvântului 
să fie conformă realităţii şi faptelor ( Matei 5, 33-37). Sfântul Apostol 
Pavel se referă la „credinţa nefăţarnică" (/ Timotei 1, 5), la „dragostea 
nefăţarnică" (Rom. 12, 9), la „cuvintele sănătoase ale credinţei" (II 
Timotei 1, 13, I Timotei 4, 6) la „ferirea de vorbele deşarte lumeşti" 
(IITimotei 2, 15, / Timotei 6, 20), ca şi de „mincinoşii făţarnici" (aflaţi 
sub influenţa duhurilor înşelătoare) (/ Timotei 4, 1-2), precum şi la cei 
„ce vorbesc în două feluri..." Astfel, „ţinând adevărul în dragoste" (Efeseni 
4, 15) „să vă înnoiţi iarăşi cu duhul minţii, şi să vă îmbrăcaţi în omul cel 
nou, cel zidit după Dumnezeu întru dreptate şi întru sfinţenia adevărului. 
De aceea, lepădând minciuna, grăiţi fiecare adevărul cu aproapele 
său, pentru că suntem unul altuia mădulare ..." (Efeseni 4, 23-25). 

Porunca a X-a 

„Să nu doreşti casa aproapelui tău; să nu doreşti femeia aproapelui 
tău, nici ogorul lui, nici sluga lui, nici slujnica lui, nici boul lui, nici aşinui 
lui şi nici unul din dobitoacele iui şi nici din câte are aproapele tău . 

Dacă porunca a Vlll-a oprea de la fapta furtului, această poruncă 
sg referă la sufletul omului, vizând dorinţa, sau pofta de a intra în posesia 
a ceea ce nu i se cuvine, fiindcă nu îi aparţine. Făcând referire la 
enidoţiux (dorinţa, pofta), ca parte iraţională a sufletului, această poruncă 
deschide perspectiva Evangheliei lui Hristos, care se referă la curăţia 
sufletului de dorinţa faptei, sau care opreşte incitarea sau ispita spre 
păcat, cum am văzut în cuvintele Mântuitorului cu privire la ucidere şi 
desfrâu. Această poruncă va fi preluată în Noul Testament ca un mijloc 
de stăvilire a păcatului ce se formează din „pofta trupului, pofta ochilor 
şi trufia vieţii" (/ loan 2, 16). 


2. ÎMFJĂRŢIREA DECALOGULUI 

Făcând o privire de ansamblu asupra Decalogului, putem constata 
că primele patru porunci stabilesc raportul omului cu Dumnezeu, şi 
proclamă iubirea faţă de Dumnezeu ca temei al religiei şi moralei 
monoteiste. De aceea, ele se vor concretiza în porunca: „Să iubeşti pe 
Domnul Dumnezeul tău din tot sufletul tău, din tot cugetul tău şi din 
toată puterea ta“ (Deuteronom 6, 5). De aici rezultă că dreptatea Iui 
Dumnezeu stabilită în primele patru porunci primează având drept corolar 
iubirea faţă de Dumnezeu. Celelalte şase porunci se referă la relaţiile 
cu semenii, stabilind principiul dreptăţii, care va proclama la rândul ei 
că de iubirea faţă de Dumnezeu se leagă organic cu iubirea faţă de 
aproapele; împreună cu iubirea faţă de sine (Leviticul 19, 18) Aceste 
două porunci vor sintetiza „toată legea şi proorocii", devenind 
normative şi în Noul Testament (Matei 22, 37-39). 

De aici vedem că decalogul are, pe lângă aspectul religios-moral, şi 
un aspect social, stabilind normele esenţiale şi fundamentale ale 

convieţuirii sociale generând astfel elementele vieţii civilizate bazate 
atât pe adorarea şi cinstirea lui Dumnezeu, cât şi pe respectul reciproc 
dintre oameni. 

Referindu-ne însă la această împărţire, trebuie să facem şi o remarcă 
interconfesională. Dacă din morala ortodoxă primele patru porunci se 
referă la cinstirea lui Dumnezeu, iar celelalte şase la relaţiile cu semenii, 
romano - catolicii (şi după ei, protestanţii) combină porunca I şi II; şi 
desfac porunca a X-a în două porunci deosebite. Astfel, în prezentarea 
romano - catolică pe prima tablă apar trei porunci, iar pe a doua tablă 
vor apare şapte. în acest caz, porunca a şaptea (să nu desfrânezi) 
devine a şasea (iar în limba latină la şase se spune „sex"; de unde s-a 
pus în circulaţie cuvântul „sex“ (masculin şi feminin) cu derivaţia de 
„sexualitate"...). Biserica protestantă aşază apoi pe prima tablă cinci 
porunci, şi le numesc „ale pietăţii"; iar pe cea de-a doua tablă tot 
cinci porunci, numindu-le „ale probităţii". 


3. PRIVIRE SINTETICĂ ASUPRA DECALOGULUI 

1. Decalogul reprezintă „legământul de pe Horeb" dintre Dumne¬ 
zeu şi om (Deuteronom 5, 2). El este „cuvântul lui Dumnezeu" (Deute¬ 
ronom 5, 5), care exprimă voinţa Sa cea sfântă. El este legea lui 
Dumnezeu „scrisă pe două lespezi de piatră" (Deuteronom 5, 22), 
ca să rămână porunca veşnică a lui Dumnezeu, ca să arate „slava Sa 
şi măreţia Sa“ (Deuteronom 5, 24). Caracterul veşnic al Decalogului 
este dat de faptul că poruncile cuprinse în el decretează monoteismul 
ca forma cea mai înaltă de religie, şi stabileşte relaţiile dintre oameni 
pe dreptatea care aduce ordinea în societate, şi care oferă peste veacuri 
elementele esenţiale ale legalităţilor omeneşti. Prin aceasta Decalogul 
are şi un caracter universal şi neschimbabil. 

2. Decalogul are un caracter unitar, prin monoteismul pe care îl 
proclamă, şi care face din credincioşii care îl adoptă o comunitate 
temeinic consolidată, determinându-i să se considere fraţi întreolaltă 
(datorită faptului că au un singur Părinte). Se ştie din istorie că 

monoteismul a însemnat pentru iudeii răspândiţi în diasporă centrul de 
atracţie şi de mobilizare spre păstrarea identităţii religioase şi etnice, 
făcându-i să se simtă ca fraţi oriunde s-ar afla. 

3. Reprezentând voinţa lui Dumnezeu şi cuvântul lui Dumnezeu, 
Decalogul este „legea cea sfântă", iar „porunca este sfântă, dreaptă 
şi bună“ (Romani7, 12). El arată calea care duce de la păcat şi moarte, 
spr© viaţa şi comunicarea cu Dumn©z©u, şi spr© sfinţsnia lui Dumn©z©u. 
El reprezintă un imperativ de imitare a sfinţeniei lui Dumnezeu: „Fiţi 
sfinţi, precum şi Eu sunt Sfânt ( Leviticul 19, 2). 

Mântuitorul acordă importanţa şi preţuirea cuvenită Decalogului, 
arătând că „nu am venit să stric legea, ci să o îndeplinesc" (Matei 5, 
17). Era şi firesc să fie astfel, întrucât ca Dumnezeu, El împreună 
cu tatăl şi cu Duhul Sfânt sunt autorii Legii divine. împlinirea ei în 
duh şi adevăr, aşa cum am văzut, avea menirea de a forma cadrul 
necesar lucrării harul divin asupra firii omului spre a o desăvârşi 
în iubirea lui Dumnezeu. Ca dovadă că Mântuitorul nu a venit să 
strice Legea, ci să o împlinească este arătat prin însăşi cuvintele 
Sale: „... cel ce va face (va împlini Legea) şi va învăţa şi pe alţii să 
păzească Legea, acej^ mare se va chema în împărăţia cerurilor" 

(Matei 5, 19). Este edificator în acest sens dialogul Mântuitorului cu 
tânărul bogat, dornic să moştenească împărăţia cerurilor, căruia 
Domnul îi spune: „dacă vrei să intri în viaţă, păzeşte poruncile..." 

(Matei 19, 18-19). Mai mult decât atât, Mântuitorul sintetizează „toată 
legea şi proorocii", asociind porunca dragostei faţă de Dumnezeu, 
ca prima şi cea mai mare poruncă a legii, cu iubirea faţă de aproapele: 
„Să iubeşti pe Domnul Dumnezeul tău cu toată inima ta şi cu tot 
sufletul tău şi cu tot cugetul tău ...şi pe aproapele ca pe tine însuţi" 

(Matei 22, 37-39; Luca 10, 27). Această sinteză nu înseamnă o 
simplificare a Legii, ci o aureolare, o împlinire prin porunca iubirii, 
în felul acesta, fără a schimba întru nimic legea, Mântuitorul o face 
să strălucească prin iubire, devenind astfel un mod de asemănare 
şi de unire cu Dumnezeu, fiindcă „Dumnezeu este iubire, iar cel ce 
rămâne în iubire, rămâne în Dumnezeu şi Dumnezeu rămâne în el" 
(/ loan 4, 16). De aceea, Sfântul Apostol Pavel ne îndeamnă: „Nu fiţi 
datori nimănui cu nimic, decât cu iubirea unuia faţă de altul, căci cel 

ce iubeşte pe aproapele său a împlinit legea; deoarece (poruncile): 
să nu desfrâneze, să nu ucizi, să nu furi, să nu fii mărturie 
mincinoasă, să nu pofteşti" şi orice altă poruncă se cuprind în acest 
cuvânt, adică „să iubeşti pe aproapele ca pe tine însuţi". Dragostea 
nu face rău aproapelui. „Dragostea este deci plinirea legii" 
(Romani 13, 8-10; Galateni 5, 14). 

Se impunea această împlinire a legii în duh şi adevăr din partea 
Mântuitorului, datorită faptului că Decalogul se referea la firea căzută 
şi atrasă spre păcat, care face obstrucţie îndreptării şi primirii sfinţeniei 
lui Dumnezeu. Pentru acest motiv, Decalogul are un caracter imperativ 
- prohibitiv, spunând cu tărie şi fără echivoc ceea ce nu trebuie să 
faci, spre a fi bine plăcut lui Dumnezeu. Nu lipseşte nici elementul de 
duritate în aplicarea practică a legii, tot datorită îndărătniciei firii înclinată 
spre dezordine. în acelaşi timp, unele forme de aplicare a legii au fost 
fixate chiar de Moise datorită „învârtoşirii inimilor" celor ce trebuiau să 
aplice prevederile legii. Astfel Mântuitorul semnalează că „Moise după 
învârtoşarea voastră a dat voie să vă lăsaţi femeile, dar din început nu 
a fost aşa..." (Matei 19, 3-9). 

Dat fiind caracterul unitar, universal şi veşnic al Decalogului , el 
stă la temelia legii divine, a voinţei lui Dumnezeu, iar creştinii sunt 
datori să-l împlinească în duh şi adevăr, aşa cum Mântuitorul însuşi 
ne-a învăţat. 2 

Note bibliografice 

E. Fuchs, L’element erotique dans la caricature, Un document â l’histoire de 
moeurs publique - Vienne, 1904 

Teologice , nr. 1-2, 1949, p. 55-68; idem, Decalogul, lege universală si veşnică , rev. 
„Mitropolia Moldovei şi Sucevei", nr. 5,1956, p. 246-258; idem, Viaţa religios morală după 
concepţia Vechiului Testament , în rev. „Mitropolia Olteniei", nr. 5-6,1962, p. 271 -283; Pr. 
Prof. Nicolae Neaga, Valoarea socială a Vechiului Testament, în rev. „Mitropolia Ardealului", 
nr. 9-10,1966, p. 576-590; Pr. Prof. Popescu Mălăieşti, Pentatehul, Bucureşti 1904; idem,’ 

II. LEGEA MORALĂ A NOULUI TESTAMENT 
- Raportul dintre Decalog şi Legea Evangheliei iui Hristos - 


Protestanţii spun că Moise este legiuitorul, iar lisus este Mântuitorul, 
de aceea căutând mântuirea prin credinţă, Evanghelia şi Legea, adică 
libertatea evanghelică şi ascultarea de lege, se contrazic. La o cercetare 
mai atentă a acestei afirmaţii, vom vedea că între Decalog şi Legea 
Evangheliei lui Hristos nu există contradicţie. Este adevărat că „legea 
a venit prin Moise, iar harul şi adevărul prin lisus Hristos' 1 (loan 1, 17). 
La fel sfântul Apostol Pavel arată limpede că legea nu-ţi poate aduce 
mântuirea, fiindcă ea îţi arată doar calea care duce la mântuire. De 
aceea, legea devine un acuzator pentru omul căzut în păcat, care nu 
se poate ridica. Ea îţi aduce moartea, fiindcă ea îţi arată păcatul, şi te 
condamnă dacă îl săvârşeşti (Romani 7, 7-11). Iar „răsplata păcatului 
este moartea" (Romani 6, 23). Cel aflat sub păcat vedea prin lege ce 
este binele, îl aproba, dar nu-l putea săvârşi datorită firii sale slăbită şi 
înclinată spre păcat (Romani 7, 19). Dar „când a venit plinirea vremii, a 
trimis Dumnezeu pe Fiul Său cel născut din femeie, născut sub lege, 
ca pe cei de sub lege să-i răscumpere" (Gal. 4, 4). „Astfel, ceea ce era 
cu neputinţă fiindcă firea omenească era slabă prin păcatul care o 
stăpânea, a săvârşit Dumnezeu, trimiţând pe Fiul Său..." (Romani 8, 
3). Hristos îţi aduce harul mântuitor, încât credinţa în Hristos, 
introducându-te în comuniunea iubirii Lui, spre a-ţi oferi posibilitatea să 
te împărtăşeşti de duhul vieţii Lui şi să poţi spune cu Apostolul: „pot 
totul în Hristos care mă întăreşte" (Filipeni 4, 13). Aceasta este legea 
nouă a Evangheliei, este legea harului, adică „legea duhului vieţii în 

Hristos care m-a izbăvit de legea păcatului şi a morţii** (Romani 8, 
2). Această nouă lege a duhului vieţii în Hristos prin renaşterea 
duhovnicească se va înscrie în inimile oamenilor şi în cugetele lor 
(leremia 3, 33; Evrei 10, 16). Aceasta este viata Duhului, iar „unde 
este Duhul acolo este libertate" (II Corinteni3, 17), fiindcă Duhul Sfânt 
revarsă în noi iubirea, care după cum am văzut, este „plinirea legii**. 
De aici şi legitima întrebare a Apostolului: „stricăm noi legea prin 
credinţă? Să nu fie, ci întărim legea" (Romani 7, 31), încât pe bună 
dreptate putea conchide Sfântul Apostol Pavel că „Hristos este plinirea 
Legii" (Romani 10, 4), înţelegând „desăvârşirea legii**. Fericitul 
Augustin avea dreptate când spunea că „legea duce la credinţă, 
credinţa câştigă pe Duhul Sfânt ca un dar, care revarsă în noi 
iubirea, iar iubirea împlineşte legea**. De aceea, Mântuitorul spunea 
că „toată legea şi proorocii se cuprind în iubire". Aşadar, iubirea este 
legea duhului vieţii în Hristos, fiindcă „Dumnezeu este iubire şi cel ce 
rămâne în iubire rămâne Dumnezeu şi Dumnezeu rămâne în el" (/ loan 
4, 16). Am văzut însă că iubirea este şi împlinirea Decalogului, de 
unde rezultă că între Decalog şi Evanghelie nu există contradicţie, nici 
opoziţie cum spun protestanţii, ci legea Evangheliei desăvârşeşte prin 
harul Duhului Sfânt Decalogul ca împlinire în viaţa creştină. 

în concluzie: Decalogul este legea lui Dumnezeu „dreaptă, sfântă 
şi bună" care oferă mântuirea, dar la care nu poate fi împlinită, datorită 
firii dominată de păcat. De aceea prin credinţă intrăm în comuniune cu 
Hristos care ne oferă harul Duhului Sfânt în suflet, adică iubirea care 
ne sfinţeşte viaţa, fiindcă iubirea cuprinde toate poruncile legii. Şi mai 
departe, prin legea iubirii ne săvârşim viaţa prin duhul vieţii în Hristos, 
care ne uneşte cu Dumnezeu şi ne face „părtaşi dumnezeieştii firi, 
eliberându-ne de stricăciunea poftei din lume" (II Petru 1, 4). 

Aşadar, legea Evangheliei este legea harului, duhului vieţii în Hristos. 
La ea se ajunge prin credinţa în Hristos. Se obţine prin lucrarea Duhului 
Sfânt. Şi se concretizează în iubirea faţă de Dumnezeu şi fără de 
semeni. Ea nu strică şi nici nu anulează Decalogul, ci îl împlineşte şi îl 
întăreşte (Romani 7, 31). 

După cum am văzut, lisus Hristos, fiul lui Dumnezeu întrupat, nu 
este un legiuitor, ci mântuitorul lumii. El nu a venit să dea o nouă lege. 


29 


l-a dat-o lui Moise înainte de a se fi întrupat. Acum va avea misiunea 
de a împlini legea în duh şi adevăr, prin pilda vieţii Lui şi prin puterea 
harului divin, care renaşte firea omenească spre a se sfinţi prin credinţă, 
în iubirea lui Dumnezeu. Deci, iubirea faţă de Dumnezeu şi faţă de 
semeni este legea lui Hristos, legea Noului Testament, scrisă nu cu 
cerneală, ci cu Duhul lui Dumnezeu celui viu, nu pe table de piatră, ci 
pe tablele de carne ale inimii" (// Corinteni 3, 3). 


0 

III. FERICIRILE - TABLELE LEGII NOI 


(Preliminarii) 


Sfântul loan Gură de Aur şi alţi Părinţi apreciază că Fericirile 
constituie „Tablele legii celei noi“. Oricum, Mântuitorul nu le-a 
comunicat ca pe nişte porunci categorice, nici ca pe nişte sentinţe, ci 
ca pe calităţi sau virtuţi ale sufletului prin care ajungem la sfinţenia lui 
Dumnezeu, prin care, ne unim cu Dumnezeu. De fapt, însuşi cuvântul 
paicapoţ defineşte fericirea pe care o simte cel consacrat lui Dumnezeu, 
în acest caz, Fericirile se referă la calităţile sufletului prin care se 
ajunge la fericirea consacrării lui Dumnezeu. 

Cele nouă Fericiri nu reprezintă „litera" unei legi, care condamnă 
dacă nu o săvârşeşti, ci reprezintă viaţa Duhului care sfinţeşte sufletele 
celor ce le cultivă ca viaţa în Hristos. Şi aceasta pentru că legea 
Evangheliei este „legea duhului vieţii lui Hristos 11 (Romani 8, 2) scrisă 
în sufletele oamenilor, nu în afara lor (II Corinteni 3, 3). De aceea, ele 
nici nu au un caracter prohibitiv, care spune „nu face“, ci un caracter 
afirmativ, o totală deschidere, o neîntreruptă împlinire a sfinţeniei lui 
Dumnezeu. Ele sunt „rod" (icaprco<;) al vieţii Duhului" (Galateni 5, 22) 
(fiind ia singular indică unitatea de lumină şi sfinţeniei Duhului). Prin 
urmare, virtuţile indicate în Fericiri sunt raze din multitudinea razelor 
de sfinţenie a aceluiaşi Duh. Nu sunt unice, ca şi cele zece porunci, 
dar sunt specifice şi necesare lucrării harului Duhului Sfânt. în acest 
sens, fiecăreia din ele Mântuitorul îi arată efectul sau rodul duhovnicesc 
redat sub formă de răsplată sau recompensă, nu pentru meritul de a le 
fi săvârşit, ci pentru că fiind raze de lumină ale harului Duhului Sfânt, 

ele rodesc viaţa de sfinţenie a lui Hristos în sufletele fiilor împărăţiei 

lui Dumnezeu pe care Hristos a adus-o în lume. 

Stând alături de alte virtuţi la temeiul vieţii duhovniceşti, ele au fost 
cultivate ca experienţe ale sfinţeniei vieţii în Hristos de-a lungul vremii; 
trăitorii creştini lăsându-ne diverse modele de interpretare şi de 
sistematizare a lor, încât vom avea în atenţie şi acest mod de dobândire 
a sfinţeniei creştine prin practicarea virtuţilor cuprinse în Fericiri. Ele 
sunt un adevărat program de viaţă în Hristos prin Duhul Sfânt, 
înscriindu-se la temelia spiritualităţii creştine. 

După cum s-a arătat, „Fericirile sunt nouă sentinţe ce alcătuiesc 
constituţia fundamentală a eticii eshatologice a împărăţiei lui Dumnezeu, 
promulgată de Hristos în celebra Predică de pe munte (Matei 5, 3-12; 
Luca 6, 20-26). în seria celebrelor Sale „Macarisme", Domnul lisus 
Hristos prezintă valorile fundamentale ale noului Eon eshatologic 
inaugurat în morala şi spiritualitatea evanghelică ca una dinamizată 
radical în tensiunea generată de prezenţa Eshatonului sau a împărăţiei 
lui Dumnezeu ca un ferment activ şi a sămânţei germinând ascuns în 
humusul istoriei". 1 

i 

1. Fericiţi cei săraci cu duhul, 
că a lor este împărăţia cerurilor 


Săraci cu duhul (Ttxcoxoi t<3 7tveu|iati) erau oameni de rând, cei mai 
puţin cunoscători ai Legii sfinte, dar sinceri şi smeriţi în evlavia lor. 
Reprezentanţii Legii, trufaşi, mândri, „plini de sine“, adică cei ce se 
considerau pe sine „plini de duh“, aleşii lui Dumnezeu, îi priveau cu 
desconsiderare pe ceilalţi. Circula chiar expresia de desconsiderare 
faţă de mulţimea nerecunoscătoare a Legii, descalificată cu peiorativul: 
„mulţimile blestemate 11 ... Mântuitorul însă îi scoate din tăcerea lor 
smerită şi le oferă împărăţia lui Dumnezeu, fiindcă, conform Scripturii 
Sfinte: „Dumnezeu stă împotriva celor mândri, iar celor smeriţi le dă 
har“ (Pilde 3, 34), şi pentru că „cel ce se înalţă pe sine, se va smeri, iar 
cel ce se smereşte pe sine, se va înălţa". Acest lucru, care pecetluieşte 
adevăratele valori spirituale în faţa lui Dumnezeu, îl vedem foarte clar 
redat în pilda „vameşului şi fariseului"... 

Faptul că Mântuitorul, de patru ori, în patru ocazii diferite, a spus 
aceste cuvinte (Matei 13, 12; 18, 4; Luca 14, 11; 18, 14), dovedeşte pe 
deplin faptul că cei săraci cu duhul prezintă prin smerenia lor o situaţie 
privilegiată în faţa lui Dumnezeu, faţă de atotputernicii reprezentanţi ai 
Legii, care îşi puneau singuri în valoare calităţile, pe care apoi le aduceau 
doar la cunoştinţa lui Dumnezeu, cum este cazul celor două personaje 
din pilda vameşului şi fariseului ... Cei „supradozaţi" de conştiinţa valorii 
propri stagnau în mândria care le domina viaţa egocentrică. Faptul că 
Dumnezeu se pleacă şi ascultă glasul celor smeriţi, oferindu-le împărăţia 
cerurilor, o dovedeşte pe deplin cântarea Sfintei Fecioare Maria rostită 
la întâlnirea cu Elisabeta, rudenia sa, după minunea Buneivestiri: „Şi a 
zis Maria: Măreşte sufletul meu pe Domnul şi duhul meu s-a bucurat 

de Dumnezeu, Mântuitorul meu. Că a căutat spre smerenia roabe, 

sale, că iată, de acum mă vor ferici toate neamurile, că mi-a făcut 

, ■ • .i£ n i Actp numele Lui* Si mi13. Lui in 

mie mărire Cel puternic şi sfanţ este num • _ 

- rpi ce se tem de El. Arătat-a taria braţului sau, 

neam si in neam spre cei ce se iem « 

risipit a pe cei mândri în cugetul inimii lor; coborat-a pe cei 
puternici de pe tronuri, şi a înălţat pe cei smeriţi; pe cei flămânzi i-a 
umplut de bunătăţi şi pe cei bogaţi i-a scos afară deşerţi; sprijinit-a pe 
Israel, sluga sa, ca să primească mila sa, precum a grăit către părinţii 
noştri, lui Avraam şi seminţiei lui până în veac (Luca 1, 46-56). 


VIRTUTEA SMERENIEI 

Pentru a înţelege mai bine că celor smeriţi Dumnezeu le dă har, 
deschizându-le astfel împărăţia lui Dumnezeu, se cuvine să arătăm 
sensul virtuţii smereniei în viaţa duhovnicească. încă de la început 
trebuie să precizăm că în antichitatea precreştină Tcoteivroaic; sau 
humilitas nu era socotită o virtute, adică o vrednicie, care să-ţi aducă 
onoarea. Aristotel spunea că „omul umil se subapreciază în raport cu 
sine“ (EN IV, 111,25). Adică, neavând conştiinţa valorii proprii, nici nu o 
caută şi nici nu o poatp afirma. în domeniul religiei, Nemesis reteza 
orice tendinţă de afirmare a omului, ţinându-l într-o stare de umilinţă 
pasivă. Se chiar spunea că „umilitas dicitur ab humo", spre a defini 
umilinţa ca stare josnică a condiţiei umane, ca sărăcie, descurajare, 
înjosire. Cuvântul primea un caracter oarecum terestru, pământesc; 
fiind atributul acelora care nu se puteau ridica cu privirea în sus“, ci 
rămâneau în desconsiderare la nivelul de jos al existenţei materiale şi 
spirituale, fără puteri creatoare de afirmare. Este o situaţie de rămânere 
pasivă sub formă statică pe care am putea-o reda prin peiorativul 
românesc: „una cu pământul". La fel, orice formă de jignire morală, 
care te face să te simţi ruşinat, copleşit, şi să „priveşti în pământ" era 
considerată umilinţă. Umiliţi erau conducătorii învinşi în lupte, prizonierii 
de război, şi odată cu ei cetăţile şi popoarele învinse, care trebuiau să 
suporte jugul asupriri, dispreţul şi supunerea faţă de asupritor. 
Corespondentul grecesc derivă de la raiavow cu sensul de a coborî, a 
înjosi, a micşora, a diminua, a se descuraja. Adjectivul Taraavoc; se referă 
la condiţiile de viaţă umile, josnice, a trăi mizerabil, lipsit de putere. 

în Vechiul Testament smerenia primeşte un caracter religios (Sirah 
3, 18). Ea este o condiţie a harului şi o dispoziţie bine plăcută lui 
Dumnezeu (Ecleziastul 3, 20 - 21). Ea este dată ca un principiu al 
înţelepciunii ( Pilde 11,2), un mijloc eficient de a sluji lui Dumnezeu. Ea 
este preludiul şi sămânţa slavei (Pilde 25, 33). Psalmistul arată că 
omul umil se coboară până la nefiinţă în faţa măreţiei divine (Psalmul 
38, 6). 

Credinciosul apare în Vechiul Testament supus vinovăţiei păcatului 
care îl apasă, fiindcă mai înainte l-a depărtat de Dumnezeu. Numai 
căinţa pornită din smerenie, adică dintr-o „inimă zdrobită" (Psalmul 50, 
19), poate fi leacul vindecător al refacerii comuniunii cu Dumnezeu, şi 
posibilitatea de a oferi eficacitatea rugăciunii ca relaţie a omului cu 
Dumnezeu, (ludit 9, 16; Psalmul 101, 18). 

Pe lângă aceasta, smerenia are şi înţelesul complexului de 
inferioritate, de înjosire, sărăcie, servitute, boală sau alte nenorociri 
... Toate acestea sunt socotite ca şi consecinţe ale păcatului, precum 
bogăţia şi bunăstarea omului era socotită în Vechiul Testament ca o 
binecuvântare divină. Dacă însă stările de inferioritate amintite provin 
din partea Providenţei, ele nu creează un dezacord moral, ci se 
transformă într-un lucru de slavă, de înălţare (ludit 8, 17). El rămâne un 
bun, chiar dacă este dispreţuit de oameni, fiindcă Dumnezeu consolează 
şi răsplăteşte pe aceia pe care El îi încearcă cu aceste înjosiri (Iov 5, 
11). Luată în acest sens, smerenia este întâlnită nu numai la oameni, 
ci şi la lucruri (Psalmul 112, 6), fiind particulară şi corpului omenesc 
sub forma stărilor de infirmitate. Iar umilinţa care rezultă din această 
înjosire este o pedeapsă a orgoliului (Pilde 29, 23).' 

Pe de altă parte, smerenia apare în Vechiul Testament şi prin 
raportare la măreţia şi atotputernicia lui Dumnezeu, în faţa căruia omul 
este „praf şi cenuşă" (Facere 18, 27), „o umbră" (/ov14,1 - 2), „iarbă de 
curând uscată" (Isaia 40, 6-8). Astfel smerenia primeşte un caracter 
religios moral, ca o normă care reglează raportul atât al credinciosului 
izolat, cât şi al întregului popor cu Dumnezeu. 2 

Aflat însă sub osânda păcatului şi a morţii, ca şi sub povara legii, 
înstrăinat de Dumnezeu şi în contradicţie cu el însuşi, omul Vechiului 
Testament trăia actul religios într-o derută şi crispare. Marea lui şansă 

prin care putea invoca şi obţine mila lui Dumnezeu era rugăciunea 
smerită. Arătându-i lui Dumnezeu nimicnicia vieţii sale şi neputinţa de 
a se ridica singur din starea de păcat, regretul şi căinţa erau singurele 
căi care îl conduceau spre comuniunea cu Părintele ceresc. Dar numai 
cei săraci cu duhul se puteau ruga cu smerenie şi se puteau cai de 
păcatele lor, fiindcă numai aceştia aveau „inima zdrobită şi înfrânată, 
pe care Dumnezeu nu o va urgisi." Cei mândri se considerau marii 
favoriţi ai cerului". Ei nu aveau nevoie de îndurarea lui Dumnezeu, 
deoarece în trufia lor egocentrică se considerau împlinitorii Legii, şi 
aşteptau binecuvântările cerului ca un merit care li se cuvenea sau ca 
o datorie pe care Dumnezeu trebuia să le-o achite. 

Evlavia celor „plini de sine" era însă înşelătoare şi falsă, de aceea 
Dumnezeu numai celor smeriţi, adică „săraci cu duhul" (sau în opoziţie 
cu ceilalţi: „săraci de sine"), „le dă harul" (Pilde 3, 34), adică nădejdea 
cea adevărată şi „bucuria mântuirii 11 (Psalmul 50, 13). 

Dar această „bucurie a mântuirii" pe care o simţeau numai sufletele 
smerite care se căiau de păcatele lor, era totuşi în Vechiul Testament 
rece şi neroditoare. Era asemenea soarelui care îşi trimite razele sale 
binecuvântătoare înaintea sosirii primăverii, când pământul este 
neroditor, fiindcă razele însele nu au căldura şi puterea făcătoare de 
viaţă. 

Smerenia primeşte aureola de virtute şi sfinţenie creştină atunci 
când, din prea marea Sa iubire, Fiul lui Dumnezeu părăseşte slava 
cerească şi pentru mântuirea noastră se înveşmântează în copleşitoarea 
smerenie a robului: „deşertându-Se pe Sine... şi aflându-Se la înfăţişare 
ca un om, S-a smerit făcându-Se ascultător până la moarte şi încă 
moartea pe cruce..." (Filipeni 2, 5-11). 

în felul acesta, smerenia nu este o stare pasivă, ca „lâncezire" a 
condiţiei umane. Smerenia devine act liber. Este de bună voie. Hristos 
s-a deşertat chip de rob luând de bună voie, nefiind silit de nimeni. El a 
„renunţat" însă la slava Sa dumnezeiască, rămânând tot Dumnezeu. 
De aceea, nu a putut fi biruit de moarte, ci a înviat, iar prin înviere s-a 
înălţat şi a primit un „nume mai presus de orice nume, ca în numele Lui 
tot genunchiul să se plece, a celor cereşti, a celor pământeşti şi a 
celor dedesubt" (Filipeni 2, 5-8). Prin adeziunea liberă la kenoza lui 
Hristos, smerenia devine „arete", fiindcă imprimă sufletului omenesc 

demnitatea de fiu al lui Dumnezeu înălţându-se prin Hristos la viaţa de 
comuniune cu Dumnezeu. 

Noua dimensiune a smereniei lui Hristos se referă la natura 
umană, pe care îndumnezeind-o, o ridică la cotele cele mai înalte ale 
Sfintei Treimi, pentru ca toţi cei care vor participa la natura lui 
îndumnezeită să poată primi prin smerenie şi dragoste harul Sfintei 
Treimi care să le împărtăşească cea mai mare demnitate, făcându-i 
„părtaşi dumnezeieştii firi 11 (II Petru 1, 4). „Fiul lui Dumnezeu S-a 
făcut Fiul Omului - spune Sfântul Grigorie Palama - ca să ne arate că 
firea omenească, spre deosebire de toate făpturile a fost zidită după 
chipul lui Dumnezeu, ca să cinstească însuşi trupul cel muritor". 3 
Aceasta înseamnă că „ dacă pentru mântuirea omului se întrupează 
însuşi Fiul lui Dumnezeu, persoana a doua Treimii dumnezeieşti şi 
îmbracă pământeasca noastră haină, „chipul robului luând şi întru 
asemănarea oamenilor făcându-se“ şi introducând astfel pe om în sânul 
Treimii - ceea ce nu se petrece nici cu îngerii - înseamnă că demnitatea 
omului este foarte înaltă. Aceasta, iarăşi, nu justifică mândria, ci mai 
degrabă îndeamnă la smerită adorare 11 . 4 

Dar pentru a înţelege mai bine această radicală schimbare de sens 
a smereniei, vom utiliza similitudinea crucii. La romani şi la unele 
popoare antice, ea era locul de condamnare şi tortură cel mai îngrozitor, 
rezervat sclavilor şi celor mai răufăcători dintre oameni. Era moartea 
cea mai umilitoare şi cea mai dureroasă. La fel şi în Vechiul Testament, 
Legea nefericea pe cel condamnat prin crucificare, spunând: „Blestemat 
este tot cel spânzurat pe lemn" (Deuteronom 21, 23). Din momentul în 
care „Hristos ne-a răscumpărat din blestemul legii făcându-se pentru 
noi blestem" (Galateni 3, 13), crucea ca identitate cu Jertfa 
răscumpărătoare a Domnului devine altarul Lui de jertfă, şi oricine se 
atinge de altar se sfinţeşte (Ieşirea 29, 37). Astfel, crucea din lemn de 
osândă devine emblema, stema, simbolul creştinismului şi semnul 
parusiei Domnului. Dacă „pentru elini era nebunie, fiindcă ei nu puteau 
concepe ca Dumnezeu care este Creatorul lumii şi impasibil, să sufere 
cea mai umilitoare moarte. Iar pentru iudei era sminteală, fiindcă ei 
aşteptau un Mesia politic, puternic şi stăpânitor, care numai pe cruce 
nu avea locul să sfârşească. Iar pentru noi cei ce ne mântuim prin 

jertfa lui Hristos adusă pe cruce, aceasta devine „puterea lui L umnezeu 
(/ Corinteni 1,18). Prin urmare, noua dimensiune care face din smerenie 

„ ' , „,-Hniriei si demnitatn omeneşti este 

arete - adică virtute a vredniciei ?' « • . ■ . 

determinată de comuniunea şi împărtăşirea cu harul Duhulu, Sfanţ pnn 

viata lui Hristos. Astfel, prin smerenia lui Hristos săvârşită pentru noi, 

ne ridicăm prin har la demnitatea de fii ai lui Dumnezeu: „Căci pe Cel 

ce n-a cunoscut păcat, El l-a făcut pentru noi păcat, pentru ca noi să 

ne facem îndreptăţiţi ai lui Dumnezeu întru El“ (II Corinteni 5,21).Căci 

cunoaşteţi harul Domnului nostru lisus Hristos, că a sărăcit pentru noi, 

bogat fiind, ca să vă îmbogăţiţi voi cu sărăcia Lui“ (// Corinteni 8,9). 

Dar harul care ne transformă firea făcându-ne „din fii ai mâniei" (Efeseni 

2, 3) şi ai înstrăinării de Dumnezeu, „fii şi moştenitori ai lui Dumnezeu 

prin Hristos" (Galateni 4, 26; 5, 7), nu rodeşte prin mândrie, fiindcă 

după cum am văzut până acum, mândria nu se deschide spre 

Dumnezeu, ci se îndepărtează de Dumnezeu, izolându-ne în 

egocentrism. Numai smerenia deschide sufletele spre dragostea lui 

Dumnezeu, fiindcă prin smerenie îţi vezi nimicnicia proprie, te 

conştientizezi de faptul că tot ceea ce ai primit nu e un merit al 

tău, ci un dar al lui Dumnezeu (/ Corinteni 4, 7), şi formulezi concluzia 

împreună cu Apostolul că „numai prin harul lui Dumnezeu sunt ceea 

ce sunt" (/ Corinteni 15, 10). Pentru acest motiv cel smerit constată că 

„avem această comoară (a harului mântuitor care ne ridică la viaţa lui 

Dumnezeu) în vase de lut, ca să recunoaştem puterea covârşitoare a 

lui Dumnezeu, iar nu de la noi" (II Corinteni 4, 7), că „vrednicia noastră 

este de la Dumnezeu" (II Corinteni3, 5). Această recunoaştere a darului 

lui Dumnezeu creează noi atitudini faţă de semeni şi faţă de sine. 

Alungând mândria din suflet smerenia devine un ferment care îţi 

activează energiile duhovniceşti, spre a lucra mereu şi a înmulţi talantul 

pe care ţi l-a dat Dumnezeu. Faţă de semeni va adopta, în primul rând 

o atitudine de respect vizând demnitatea fiecăruia, valoarea pe care 

Dumnezeu a înscris-o în sufletul lui ... Nu va mai zice nimănui „raka", 

sub formă de dispreţ, ci „frate" sub formă de identificare ca fiu al 

aceluiaşi Părinte, in acelaşi timp, îşi va curăţi sufletul de tensiunea 

invidiei, încât succesele semenului nu te vor tulbura până la 

insuportabil, ci vor constitui un imbold de împărtăşire a bucuriei alături 

de el, şi un stimulent de a te desăvârşi pe tine însuţi. 

in felul acesta, recunoaşterea lucrării harului divin, prin smerenie 
aduce continua înălţare duhovnicească. 

Printr-o imagine deosebit de sugestivă şi plastică, Fericitul Augustin 
arată că „harul este ca o ploaie fecundă (roditoare), care se revarsă 
peste înălţimi, dar care se adună în vale. Vârfurile înalte nu o pot reţine 
şi de aceea se usucă; văile însă se umplu şi înverzesc". 5 De aceea, 
spune episcopul Hiponiei, că cu cât săpăm mai adânc temelia smereniei, 
cu atât ridicăm mai mult edificiul sfinţeniei. 6 

Vedem că smerenia nu-l înjoseşte pe om, nici nu-i stagnează energia 
de afirmare şi nici nu îl ţine într-o stare pasivă, cum greşit spune 
Nietzsche şi adepţii săi. Dominat de luciferica încredere în sine, fiul 
pastorului Karl Ludwig din Rocken, declarându-l pe Dumnezeu mort, 
formulează concluzii eronate, eliminând premisele şi elementele 
problemei... De fapt, în etica lui biologizantă axată pe forţă şi mândrie, 
caracteristice supraomului, îl angajează pe acesta într-o brutalitate 
agresivă, lipsită de creativitatea spiritului, fiindcă mândria vine 
totdeauna cu conştiinţa suficienţei proprii... Smerenia aducând 
conştiinţei ideea nedesăvârşirii, o impulsionează şi o dinamizează 
creator spre faptele menite să împlinească şi să desăvârşească 
personalitatea umană. Printr-un exemplu intuitiv, un părinte filocalic 
arată că, dacă într-un copac cresc fructe multe, crengile se pleacă de 
greutatea lor; însă creanga care nu are fructe se înalţă în aer şi caută 
drept în sus...“ 7 De aici şi concluzia lui Augustin, urmând cuvintelor 
Domnului: „humilitas huminem exaltat" 8 Smerenia omului este 
determinată de sfinţenia iui Dumnezeu, care fiind Persoană şi care 
adresându-se omului, îl atrage spre măreţie care îi produce o infinită 
smerenie. Dar aceasta e una cu adevărat conştientă de sine, aşa 
cum spune Sfântul Simeon Noul Teolog: „Când sufletul este imprimat 
şi scufundat prin Duhul în adâncurile smereniei lui Hristos, uitând de 
toată lumea şi de cele din ea şi privindu-se numai pe sine şi ale sale, şi 
stăruind mult timp în această meditare şi deprinzându-se cu ea, se 
vede numai pe sine în nimicnicia şi umilinţa sa şi îi convins că 
nimeni nu-i atât de nevrednic ca el în toată lumea". 9 După cum remarcă 
un psiholog de incontestabilă competenţă, „modestia este suprema 

distincţie a omului de valoare". Profesorul Robinson avea dreptate când 
spunea că „începutul înţelepciunii e sfârşitul Eului, adică afirmarea sa 
justă, obiectivă, nu subiectivă şi exagerată. Omul de valoare îşi permite 
chiar luxul de a se crede mai puţin decât este'.’ 0 

Putem formula acum concluzia că cu cât tinzi ma. mult spre 
desăvârşirea vieţii morale, cu atât mai mult îţi vezi defectele, adică 
nedesăvârşirea proprie; şi cu cât eşti mai mândru, cu atât mai mult îţi 
admiri calităţile şi nu eziţi să faci chiar din defecte calităţi. De aceea, 
putem spune că desăvârşirea morală înseamnă tocmai conştiinţa 
nedesăvârşirii. Smerenia este astfel poarta veşnic deschisă a sufletului 
spre ascensiuni spirituale care, mereu făcându-l nemulţumit cu sine 
însuşi, tinde tot mai mult spre piscul desăvârşirii lui Hristos. Niciodată 
nu şi-a împlinit datoria, ci mereu aspiră să ajungă la desăvârşirea lui 
Dumnezeu, ce nu poate fi ajunsă: „Când veţi face toate câte vi s-au 
poruncit, să ziceţi: slugi netrebnice suntem .(Luca 17, 10). De aici 
vedem că dacă cel mândru este o fiinţă mendacică ce merge până 
acolo că îşi face un „titlu de glorie" chiar din propriile lui defecte, cel 
smerit dobândeşte valoarea afirmării demnităţii proprii prin sinceritatea 
faţă de sine. Iar smerenia ca sinceritate cu sine însuşi creează acea 
dispoziţie obiectivă de analiză autocritică de sesizare a greşelilor, de 
unde se naşte energia „învingerii de sine", adică capacitatea morală de 
a stăvili orice tendinţă spre rău. Cei mândri, în schimb, în nestăvilita 
lor obsesie de suprapunere peste sine, prin „evaziunea din sine" însuşi, 
creează contradicţia cu sine, ca tendinţă nesăţioasă de dominare... . 

Unii ca aceştia au reuşit să învingă imperii, dar nu şi „fiara" din ei 
înşişi. Nu au reuşit acest lucru datorită mândriei lor, care le-a paralizat 
forţa morală a eului în afirmarea lui ca realitate în contradicţie cu sine 
însuşi. Datorită acestei neautenticităţi cu sine însuşi, mândria ca dorinţă 
irezistibilă de afirmare i-a dărâmat până la urmă sub ruinele propriilor 
lor biruinţe... 

In felul acesta, prin sinceritatea faţă de sine, smerenia conduce la 
adevărata cunoaştere de sine, fiindcă se bazează pe cunoaşterea 
măsurii care trebuie respectată. Mândria reprezintă o falsă cunoaştere 
despre sine prin depăşirea limitelor proprii în gândire, mentalitate şi 
comportament, pe când smerenia, după cum arată Sfântul loan Gură 

de Aur, înseamnă recunoaşterea lucidă a limitelor şi a slăbiciunilor 
omeneşti, 11 ceea ce nu lezează demnitatea umană, ci o afirmă dinamic 
şi creator prin adevărata cunoaştere de sine. De fapt, lipsa de îngâmfare 
redată prin ctrucpia (modestie = de la „modus", care indică ideea de 
măsură = psaov - |ll8g6tt|<;) stabileşte tocmai dreapta măsură: 
peiptoiriţ, aflată la mijlocul dintre extreme, care dezechilibrează firea 
şi activitatea umană: KorDvoTTjg (vanitate) şi piKpo\|A)xtoc (laşitatea), 
observă Aristotel (E.N. IV, 7, 1123b). De fapt, dictonul templului din 
Delfi: yvStfi aeauxov avea ca sens evitarea oricărei lipse de măsură, 
totdeauna pedepsită: psya cppoveiv. Dar limitele umane sunt destul de 
largi în gândirea filozofică. Cunoaşterea de sine revelează o prezenţă 
divină: „De ce îţi ignori originea nobilă - scrie Epictet... Nu ştii că hrăneşti 
în tine un zeu? Că porţi în tine pretutindeni un zeu, şi nu ştii nimic, 
nefericite?" Pentru Filon, cunoaşterea de sine este meditaţia omului 
asupra lui însuşi pentru a ajunge la desăvârşirea minţii care guvernează 
lumea. Origen arată că „a te cunoaşte pe tine însuţi înseamnă a-ţi 
aprecia propriile posibilităţi, propria putere, spre a spori astfel în bunătate 
şi înţelepciune." 12 Sfântul Vasile cel Mare arată că o asemenea 
cunoaştere „te va conduce la aducerea aminte de Dumnezeu." 13 E ceea 
ce spune proorocul: „minunată e ştiinţa pe care am scos-o din mine" 
(Psalmul 138, 6). Cu alte cuvinte, „cunoscându-mă am învăţat înţelep¬ 
ciunea nesfârşită care este în Tine" 14 în acest sens, Sfântul Grigorie 
de Nazianz îndeamnă: „cunoaşte-te pe tine însuţi! Cunoaşte-ţi obârşia 
şi firea ta, şi îţi este deschisă calea spre a atinge frumuseţea 
Prototipului." 15 Omul apare acum în adevărata sa realitate, aşa cum îl 
vede şi îl vrea Dumnezeu. De aici şi concluzia: „mizeria şi măreţia 
omului, slăbiciunea şi forţa sa de sine şi cunoaşterea de sine în Dum¬ 
nezeu au un singur nume: Smerenia." 16 Iar acesta este după celebra 
expresie a Sfântului Grigorie de Nyssa: „o pogorâre spre înălţimi”. 17 

Dascălii Bisericii insistă asupra faptului că adevărata cunoaştere 
de sine este în Dumnezeu şi se întemeiază pe smerenie, care ca virtute 
îl înalţă spre comuniunea cu Dumnezeu, din care izvorăsc toate darurile 
care să-i împlinească menirea: „Dacă omul ar fi rămas în slava ce i-a 
fost rânduită de Dumnezeu - spune Sfântul Vasile cel Mare - n-ar fi 
avut o falsă măreţie, ci una adevărată. Ar fi fost înălţat de puterea lui 

Dumnezeu, ar fi fost luminat de înţelepciunea dumnezeiască şi s-ar fi 
bucurat de viaţa veşnică şi de veşnicele bunătăţi. Dar pentru că s-a 
mutat în altă parte dorinţa... a pierdut şi ceea ce avea. în acest sens, 
cel mai bun mijloc... pentru întoarcerea la starea de la început este 
smerenia, adică a nu-şi închipui prin propriile puteri cu vreo slavă 
oarecare, ci să o ceară de la Dumnezeu.' 8 Vedem limpede că 
smerenia este pământul fertil (humilitas =humus) din care odrăslesc 
roadele nu de la sine, ci din sămânţa pe care Dumnezeu a sădit-o 
si tot el o face să crească oferind condiţiile de „lumină, căldură şi 
umiditate" proprii şi necesare de dezvoltare. în opoziţie cu smerenia, 
mândria - ca să păstrăm imaginea - ar fi pământul care, neavând 
sămânţa cea bună şi nici condiţiile proprii de dezvoltare, va odrăsli 
spini şi pălămidă", mari şi vânjoşi, nefolositori şi dăunători.... De aceea, 
smerenia ca şi cunoaşterea de sine în Dumnezeu se bazează pe faptul 
că Dumnezeu se apleacă kenotic mai întâi din iubire de om, pentru ca, 
ridicându-l pe om la iubirea Lui, să-i redea capacitatea iubirii răspuns, 
şi să-l ridice la frumuseţea iubirii de la început. Clement Alexandrinul 
arată că „Logosul - Hristos va iubi pe om, fiinţa cea mai frumoasă 
dintre toate creaturile, fiinţa iubitoare de Dumnezeu" (Pedagogul I, 8, 
63). în felul acesta, prin smerenie ca şi cunoaştere de sine în iubirea 
lui Dumnezeu, omul îşi găseşte propria identitate, chipul lui Dumnezeu 
de la început care îl înalţă spre asemănarea cu Dumnezeu." ...Oare, 
dacă judeci drept - spune Sfântul Vasile cel Mare - nu-i de ajuns aceasta, 
ca să te bucuri cel mai mult că ai fost făcut de Mâinile lui Dumnezeu, 
cel ce a creat totul? Mai mult încă: fiind făcut după chipul Creatorului 
tău, vei putea să te înalţi spre aceeaşi cinste cu îngerii. Ai primit suflet 
raţional. Cu el cunoşti pe Dumnezeu. Cu mintea contempli natura 
existenţelor; cu ea culegi fructul cel prea plăcut al înţelepciunii...".’ 9 
„...Iar dacă iei aminte la tine însuţi nu mai ai nevoie să descoperi pe 
Creator în celelalte creaturi; vei contempla în tine însuţi ca într-un 
microcosmos, marea înţelepciune a Creatorului tău ... 20 

Din cele până aici tratate vedem că smerenia nu este o stare pasivă 
a sufletului, nici nu reprezintă o evlavie derutantă şi crispată, ci este 
un act liber de recunoaştere a nimicniciei proprii, a faptului că tot ceea 
ce suntem, şi tot ceea ce avem este de la Dumnezeu, Părintele nostru 

bun şi iubitor, prin harul divin, ca rod al vieţii lui Hristos prin Duhul 
Sfânt, devenim fii şi moştenitori ai împărăţiei lui Dumnezeu, afirmându-ne 
demnitatea într-o formă epectatică, ce necontenit tinde spre asemănarea 
şi desăvârşirea vieţii noastre în Dumnezeu. în felul acesta ni se pare 
firesc ca în evlavia creştină smerenia să fie socotită „navapsTOi;", adică 
întru totul virtuoasă, întrucât conţine în sine toate celelalte virtuţi, 2 ’ 
sau „mama şi rădăcina şi hrana şi temelia şi legătura dintre toate celelalte 
lucruri (virtuţi), 22 sau „învăţătoarea şi mama tuturor virtuţilor (magistra 
et omnium materque virtutum)", zice Sfântul Vasile cel Mare, iar Sfântul 
loan Casian arată că noi n-am putea în nici un fel să ridicăm în sufletul 
nostru edificiul virtuţilor, dacă mai înainte n-am stabilit în inima noastră 
o adevărată smerenie capabilă să susţină fapta desăvârşirii şi a iubirii. 23 

Iar pentru a nu rămâne numai la afirmaţii vom arăta legătura organică 
şi funcţională a smereniei creştine cu cele trei virtuţi teologice: credinţa, 
nădejdea şi dragostea. 

Dacă prin cuvântul lui Dumnezeu ajungem la credinţă (Romani 10, 
16-17), smerenia este fermentul care face ca harul să predispună 
sufletul, să-l deschidă pentru a primi credinţa. „Harul - subliniază 
moralistul Bernarhd Hering 24 - nu e fruct al smereniei, ci al dragostei lui 
Dumnezeu; dar smerenia este condiţie pentru primirea lui. în acest 
fel, smerenia stă alături de credinţă ca deschidere permanentă către 
eliberatorul, smeritul şi înălţătorul cuvânt al lui Dumnezeu. Fără 
smerenie, omul nu poate ajunge la credinţă. Cu cât smerenia este mai 
mare, cu atât omul pătrunde mai adânc tainele credinţei. Cel smerit nu 
măsoară adevărul lui Dumnezeu cu eul său mic, ci vrea să se lase 
instruit de frumuseţea adevărului divin. Smerenia deschide sufletul spre 
primirea şi lucrarea credinţei, făcând rugăciunea smerită, pentru ca 
raza harului să fie mai abundentă. „Adaugă-ne credinţă" este rugăciunea 
Apostolilor; sau: „Cred Doamne, ajută necredinţei mele" (Marcu 9, 23) - 
este rugăciunea smerită a credinţei ce nu rămâne neîmplinită..." 

Nădejdea ca virtute creştină reprezintă puterea sufletului omenesc 
îndreptată spre lucrurile viitoare. Ea este o „ancoră sigură şi tare înfiptă 
în tărâmul veşniciei" (Evrei 6, 19). Ea este o aşteptare a împlinirii 
făgăduinţelor lui Dumnezeu. Este o năzuinţă plină de încredere în 
mântuirea adusă de Hristos. Altfel spus, nădejdea exprimă bucuria 

mântuirii. La aceasta ajunge numai sufletul smerit. „Numai cei ce se 
smeresc sub mâna cea tare a lui Dumnezeu vor fi ridicaţi, (înălţaţi) la 
timpul potrivit (/ Petru 5, 7-8). Pot fi văzuţi adesea creştini aparţinând 
diferitelor culte neoprotestante, care simţind o rază din bucuria mântuirii, 
triumfalisti si plini de sine, trâmbiţează asemenea fariseilor afirmând 
cu prozelitism agresiv sloganul „siguranţei mântuirii" lor. Remarca 
cineva foarte ingenios că diavolul te ispiteşte cu darul pe care îl posezi. 
Nu cu ce nu posezi, ci cu ce Dumnezeu însuşi ţi-a dăruit, strecurându-ţi 
în suflet prin luciferica lui viclenie mândria, trufia, făcându-te plin de 
sine. Atât de plin, încât Dumnezeu nu mai are loc în sufletul lor... 
Mântuirea numai teoretic e darul lui Dumnezeu în Hristos. Practic ei 
consideră că printr-o rază de lumină, sau cu o „floare se face 
primăvară"... şi renunţă la lupta cu ispitele şi poftele înşelătoare ale 
vieţii, iar în triumfalismul lor perfid răspândesc în jurul lor ură şi răutate 
privind cu dispreţ, asemenea fariseilor, pe toţi cei ce nu împărtăşesc 
crezul lor. Nu siguranţa mântuirii, ci nădejdea mântuirii îi 
caracterizează pe cei săraci cu duhul, care - aşa cum spune Apostolul 
- „lucrează cu frică şi cu cutremur la mântuirea lor" (Filipeni 2, 12). Nu 
fiindcă nu ar avea încredere în iubirea şi bunătatea lui Dumnezeu, ci 
pentru că au în faţă permanent atenţionarea Apostolului : „celui ce i se 
pare că stă, să ia aminte să nu cadă!“(/ Corinteni 10, 12). Şi acesta 
este un îndemn la smerenie, fiindcă" ce ai pe care să nu-l fi primit?" Iar 
dacă l-ai primit, de ce te lauzi ca şi cum nu l-ai primit? (/ Corinteni 4, 7). 
Din pilda vameşului şi fariseului vedem că s-a întors îndreptat la casa 
sa păcătosul smerit, şi nu cel ce se considera pe sine drept, făcându- 
şi din aceasta o falsă şi derutantă iluzie. Pe bună dreptate spune Sfântul 
loan Gură de Aur că „mândria este mai de temut pentru cel drept, decât 
pentru cel păcătos", fiindcă cel păcătos are conştiinţa necesităţii de a 
se smeri, pe când cel drept este înălţat prin (sentimentul) faptelor sale 
măritorii 25 . Smerenia conduce totdeauna la mântuire, rodind în suflet 
pocăinţa ca recunoaştere a stării de păcătoşenie şi ca regret pentru 
păcatul săvârşit. în acelaşi timp, cel sărac cu duhul este permanent 
pocăit, fiindcă „păcatul meu înaintea mea este pururea" (Psalmul 50, 
3). De aceea şi îndemnul: „pune-ţi nădejdea în Domnul din toată inima 
ta şi nu te bizui pe priceperea ta“ (Pilde 3, 5). 

Pe de altă parte, nădejdea ca virtute reprezintă mijlocul, echilibrul 
dintre deznădejde şi cutezanţa oarbă, care „îşi atribuie deja împlinită 
starea nădejdii." 26 Această îndrăzneală reprezintă un păcat împotriva 
dreptăţii divine, întrucât contravine recunoştinţei faţă de Dumnezeu, 
considerând că acest har ori l-a meritat deja, ori că îl va merita în 
viitor. 27 Smerenia, alungând din suflet această nechibzuită îndrăzneală 
ca rezultat al mândriei, menţine virtutea nădejdii în autenticul năzuinţei 
care dinamizează sufletul spre bucuria mântuirii făgăduită de Dumnezeu" 
celor ce-L iubesc pe El.“ (Romani 8, 29). 

Smerenia este legată organic şi funcţional de iubire prin aceea că 
„dragostea nu se îngâmfă, nu se semeţeşte" (/ Corinteni 13, 4). Aceasta 
înseamnă că după modelul Mântuitorului, dragostea trebuie să fie 
smerită. Smerenia, spune B. Hăring 28 există şi la celelalte religii, ca 
virtute a dependenţei faţă de Dumnezeu. Ceea ce este specific creştin 
rezidă în faptul că smerenia celui mai înalt se îndreaptă spre cel 
slab. Acest exemplu ni l-a dat Dumnezeu prin har, iar smerenia lui 
lisus este răspunsul dragostei lui Dumnezeu. „Qui de caele descendit, 
pondere caritatis", spune Fericitul Augustin. Smerenia ca adresare către 
Dumnezeu este o rugătoare şi mulţumitoare dragoste, o confruntare 
vie cu Dumnezeu, fiindcă omul se găseşte pentru a primi pe Dumnezeu 
care coboară. Liniştea sufletului omenesc în măreţia divină prin ridicare 
la Dumnezeu, face ca smerenia noastră să fie un reflux (smerenie - 
răspuns) al smereniei lui Dumnezeu. Omul recunoaşte în smerenie 
poziţia sa şi în acelaşi timp măreţia lui Dumnezeu. Smerenia este 
desăvârşită atunci când omul se bucură în dependenţă faţă de 
Dumnezeu, sărbătorind (celebrând) măreţia lui Dumnezeu şi astfel 
smerenia transformă cunoaşterea în iubire... Smerenia ca izvor şi 
exteriorizare a iubirii, acţionează cu o putere asemănătoare soarelui ce 
topeşte gheaţa împietrită, care gheaţă este plină de mândrie. Dragostea 
oferă smereniei ochiul senin pentru a privi spre binele semenului. 
Dragostea este în slujba smereniei, care la rândul ei este slujire a 
dragostei. Dragostea faţă de Dumnezeu permite să dobândim întreg 
adâncul bunăvoinţei Sale, prin coborârea Sa spre noi şi înălţarea noastră 
senină spre El. Dragostea dă smereniei forţa de dăruire, fiindcă fără 
dragoste, smerenia ar fi cel mult lepădare de sine. în dragoste, smerenia 

e gata să primească chemarea lui Dumnezeu spre împliniri măreţe, 
deoarece, dacă te-ai apleca cu de la tine putere asupra celor mai mici 
(inferiori ţie), aceasta ar fi o formă ascunsă de mândrie. Smerenia 
aşteaptă totdeauna oferta lui Dumnezeu, şi daca Dumnezeu adreseaza 
chemarea Sa spre realizări măreţe ale dragostei Sale, invitând la 
sfinţenie, cel smerit nu refuză, ci cu bucurie se predă lui Dumnezeu. 
„Fie mie după cuvântul tău" (Luca 1 49) va fi răspunsul lui. Astfel 
smerenia devine rodul marii iubiri a lui Dumnezeu, încât cu cât cineva 
este mai plin de dragoste, cu atât este şi mai smerit. 

în acelaşi timp, prin iubirea lui Dumnezeu, smerenia se îndreaptă 
spre orice creatură aflată în suferinţă. Numai dacă inima omului se 
micşorează şi devine plină de suferinţă pentru cel ce suferă; iar pe 
de altă parte simte că nu poate suferi cât ar trebui să sufere. Sfântul 
Isaac Şirul întrebat: ce este inima plină de milă? Răspunde: „Arderea 
inimii pentru toată zidirea, pentru oameni, pentru păsări, pentru dobitoace, 
pentru diavoli şi pentru toată făptura. în acest caz, gândul la vederea 
lor fac să curgă din ochi şiroaie de lacrimi. Din milă multă şi apăsătoare 
ce stăpâneşte inima şi din stăruinţă, inima se micşorează şi nu mai 
poate răbda şi auzi sau vedea vreo vătămare, sau vrea întristare cât 
de mică, ivită în vreo zidire. Şi pentru aceasta aduce rugăciune cu 
lacrimi în tot ceasul şi pentru cele necuvântătoare şi pentru duşmanii 
adevărului şi pentru cei ce-l vatămă pe el, ca să fie păziţi şi iertaţi... O 
face aceasta din multă milostivire ce se mişcă în inima lui fără măsură, 
după asemănarea cu Dumnezeu." 29 

Dar aşa cum există o smerenie adevărată, ca virtute realizată prin 
harul Duhului Sfânt ca rod al vieţii în Hristos, din nefericire se poate vorbi 
şi de o falsă smerenie, foarte periculoasă pentru viaţa creştină, fiindcă 
aceasta înseamnă o falsificare a adevăratei pietăţi. Ea face din smerenie 
o mască sub care se ascunde mândria şi orgoliul provenite din 
nesinceritate şi viclenie. Pe cât de frumoasă este smerenia ca virtute a 
vieţii în Hristos prin Duhul Sfânt, pe atât de periculoasă este falsa smerenie, 
care înşeală relaţiile dintre oameni aducând neîncrederea între ei... 

După acest periplu în care am stabilit sensul virtuţii smereniei, 
caracteristică celor săraci cu duhul, se cuvine să vedem cum trebuie 
să cultivăm această virtute ca fii ai împărăţiei cerurilor. 

Răspunsul este simplu dacă ne gândim la răspunsul Mântuitorului: 
„învăţaţi de la mine că sunt blând şi smerit cu inima" {Matei 11, 29). Un 
comentator arată că „învăţaţi" (pâiîete) este determinat de conjuncţia 
„oti“ (fiindcă, deoarece, pentru că) ar avea sensul: învăţaţi de la mine 
nu pentru că am făcut cerul şi pământul, ci pentru că sunt smerit. 
Adică, nu în sensul că s-ar oferi ca pildă sau ca model de smerenie, ci 
pentru simplul motiv că este smerit, nu face nici un rău celui ce se 
apropie de El. Este adevărat că atât în formă directă, cât şi indirectă, 
lisus descoperă că taina inimii Sale de a fi smerit „rarceivoc;" înseamnă 
omul cu o condiţie modestă. Dar în cazul de faţă smerenia este şi o 
caracteristică sufletească. Aceasta înseamnă că lisus aderă la 
smerenie, în opoziţie cu mândria (Proverbe 3, 34; Isaia 66, 2), iar 
învăţătura Lui va fi caracterizată prin blândeţe şi smerenie, iar rezultatul 
ei este pacea cu Dumnezeu, cu semenul şi cu sine însuşi 30 . Alţi 
comentatori socotesc că expresia „învăţaţi de la mine" are un caracter 
mai larg, în sensul de a învăţa de la El nu numai învăţătura Sa, ci şi tot 
ceea ce va arăta El Apostolilor Săi că este necesar a face pentru a 
intra în împărăţia cerurilor 31 Dincolo de oricare alte interpretări, 
simplificând sensul expresiei, se apreciază că ea constituie un îndemn 
de a-L lua pe Mântuitorul ca pildă în blândeţe şi smerenie. 32 Iar virtutea 
smereniei după modelul Mântuitorului porneşte de la strădania 
neîntreruptă de a dobândi gândul Lui smerit' (FUipeni 2, 5). Sfântul 
Apostol Pavel pune în circulaţie pe Ta7i£ivo(ppa6vr| (vezi Coloseni 2, 

18; 3,12; EfeseniA, 2) în opoziţie cu hyperfosyne: gândul trufaş, mândru, 
sfidător al celor ce se socotesc superiori altora. Apostolul indică însă o 
nouă cale, o nouă înţelepciune de a-şi arăta cineva superioritatea, anume 
prin asocierea smereniei cu iubirea: „nimic făcând cu ceartă sau cu 
mărire deşartă, ci cu smerenie socotind unul pe altul mai de cinste 
decât el însuşi" (Filipeni 2, 3). Iubirea şi smerenia duc la situaţia ca şi 
cei supuşi prin poziţia lor să fie întâmpinaţi şi trataţi cu consideraţia şi 
respectul cuvenit fiecărui om ca fiu al lui Dumnezeu şi ca fraţi întreolaltă. 
Ceea ce evidenţiază aspectul comunitar al smereniei rezidă în faptul 
că „ea face bucuros şi servicii neînsemnate, lăsând bucuros ceea ce 
se pare a fi mai însemnat pentru ceilalţi şi, în acelaşi timp, bucurându-se 
de mai marea apreciere ce li se aduce. Desigur, Sfântul Pavel nu 

consideră smerenia ca pe o sustragere sau teamă de răspundere, sau 
ca pe o comoditate care ocoleşte marile probleme ce ar solicita 
participarea activă si deplină cu stăruinţă şi jertfelnicie... . Cel ce este 
ultimul în comunitate, va acţiona cu toată dăruirea întregii sale puteri 
ca şi cel din urmă, chiar şi atunci când este pus în situaţia să activeze 
ca cel dintâi. El va face acest lucru cu aceeaşi credinţă şi dăruire." 33 

Pe lângă aceasta trebuie să arătăm că smerenia se cultivă de cei 
săraci cu duhul, ca fii ai împărăţiei, cu mult discernământ şi cu sinceritate 
în faţa lui Dumnezeu şi a oamenilor, şi aceasta pentru că în practicarea 
smereniei se vorbeşte de adevărate „capcane ale smereniei", şi se 
arată că atunci „când dorim să fim socotiţi mai smeriţi e cu atât mai 
rău, căci în smerenie trebuie să cazi, nu să urci, trebuie să te faci 
neobservat, nu remarcat." 34 

S-a evidenţiat apoi foarte ingenios faptul că „mândria vine, în primul 
rând şi în ultimul rând, din comparaţie cu altul, din dorinţa de înălţare 
mai presus decât celălalt. Păcatul smeritului poate fi şi acela de a 
zice, sau a se crede, sau a se simţi mai smerit decât alţi smeriţi, 
întrecerea în smerenie e o întrecere între orgolii. Smeritul adevărat 
este cel care nici nu ştie că este smerit si care nu ştie că alţii ştiu că e 

smerit. Smeritul adevărat este anonim, e trecut cu vederea şi nici 
măcar nu ştie că e trecut cu vederea, şi nu-l preocupă vederea de 
către alţii. Au fost şi dintre aceia care au înfruntat lupta cu mândria. 
Dar calea cea mai sigură a fost aceea a ocolirii luptei. Smerenia nu 
trebuie pusă la încercare. Uneori, paradoxal, tocmai când ar părea că a 
biruit, biruinţa se preface în cădere din smerenie. Smerenia, ca să nu 
cadă, nu trebuie să urce. Altfel, lupta ei de supravieţuire e în permanent 
pericol. Smeriţii stau în umbră. Cei mai smeriţi sunt cei care stau în 
plin soare, ca în umbră. Căci lumina lor e atribuită soarelui. Căci 
smerenia care pur şi simplu nu face nimic, e nimic. Cel care e smerit 
pentru că e prost, e mai degrabă prost, decât smerit. Cel care e mândru 
pentru că e deştept, e că cel dintâi nu vede nici o diferenţă. Pentru 
aceasta nu este smerit." 

De aici vedem că celor smeriţi li se cere mult discernământ, multă 
chibzuinţă şi înţelepciune pentru a interpreta şi trăi corect virtutea 
smereniei, ca temelie a vieţii duhovniceşti, încât a fi sărac cu duhul nu 

poate avea la nici un caz un înţeles peiorativ... 

în acest context putem spune că smerenia se manifestă şi ca antidot 
al invidiei, care nu este altceva decât otrava tensiunii mândriei 
egocentrice. Tapeinophrosyne aduce luciditatea minţii de a vedea la 
sine nu numai calităţi, ci şi defecte; iar la semeni nu numai defecte, ci 
şi calităţi. în felul acesta se lărgeşte mereu sfera iubirii şi a solidarităţii 
umane. 

Aşadar, cei săraci cu duhul ca fii ai împărăţiei cerurilor prin 
împărtăşirea de duhul iubirii lui Hristos, care îi uneşte în aceleaşi 
simţăminte, precum „viţa de mlădiţă" (loan 15, 1 - 9), face ca harul 
Sfântului Duh să rodească gândul cel smerit al lui Hristos în viaţa lor 
spirituală, şi astfel smerenia lor să devină o virtute care să imite 
smerenia lui Hristos, constituind pământul de rodire a celorlalte virtuţi, 
care dând demnitatea supremă a vieţii omeneşti, ne conduce spre 
împărăţia cerurilor, în comuniunea desăvârşitei iubiri a Sfintei Treimi. 

2. Fericiţi cei ce plâng, că aceia se vor 
mângâia 


Când spunem „plâns" ne gândim la un simţământ adânc şi propriu 
uman. Animalele nu îl au, deşi Grigorie Alexandrescu în poezia: „Câinele 
soldatului", îl face pe câinele Azor să lăcrimeze de durere că şi-a pierdut 
stăpânul. Plânsul este expresia fidelităţii, a compasiunii, a despărţirii. 
Este un regret puternic, o nostalgie apăsătoare şi dureroasă... în gene¬ 
ral, el exprimă o emoţie puternică ca expresie a întristării sau a compa¬ 
siunii. De două ori ne spun Sfintele Evanghelii că a plâns Mântuitorul: 
„a plâns pentru patria sa", văzându-i profetic tragedia ce o aşteptă. A 
plâns apoi la mormântul lui Lazăr. Regretul plin de întristare poate avea 
şi un caracter penitenţial, de regret adânc faţă de păcatele săvârşite, 
precum Sfântul Apostol Petru, care se lepădase de Mântuitorul, sau 
cel al femeii păcătoase din casa lui Simon leprosul, care simţind până 
în străfundurile inimii mare iertare a păcatelor pe care Dumnezeu i-a 
acordat-o prin lisus în duhul Sfânt. Trăind marea eliberare din păcat, 
care udase picioarele Domnului cu lacrimi şi le ştergea cu părul capului 
a simţit mângâierea cea mare pe care i-a dat-o harul iertării lui Dumnezeu 
în urma lăcomiilor sale. Lui luda i-au lipsit aceste lacrimi eliberatoare 
de tensiunea sufletească aflată sub presiunea vinovăţiei şi a eşecului... 
Sfântul Apostol Pavel se referă la două feluri de întristări, una spre 
viaţă, alta spre moarte. „întristarea cea după Dumnezeu aduce pocăinţă 
spre mântuire, fără părere de rău; iar întristarea lumii aduce moarte" (II 
Corinteni 7, 10). întristarea lumii este provenită din păcat, iar păcatul 
înseamnă un eşec esenţial. El aduce în suflet întristare şi deznădejde, 
sufocându-i dinamismul orientat spre împlinire. Există şi lacrimi de 

pocăinţă venite din partea lui Dumnezeu. Acestea sunt spre mântuire. 
Si acestea reprezintă un regret, o întristare dureroasă în urma păcatului 
ca eşec moral. Numai că acestea aduc sufletului mângâierea şi liniştea, 
fiindcă vin din partea lui Dumnezeu, aducând cu ele iertarea Lui plină 
de iubire. Ele sunt leacul tămăduitor; sunt bisturiul care doare, dar care 
aduce mângâiere, ca bucurie a harului. Ele sunt asemenea supapei de 
siguranţă, care eliberează sufletul de sub presiunea clocotitoare, 
apăsătoare a păcatului ca regret, ca mustrare. Iar această mustrare 
sau părere de rău este leacul salvator fiindcă ea reprezintă starea de 
smerenie ce aduce conştiinţa vinovăţiei. Dacă nu ar fi mai întâi gândul 
mustrării, nu ar exista nici dorinţa eliberatoare a harului. în acest sens, 
Părinţii socotesc lacrimile pocăinţei un al doilea Botez. Asemenea 
primului Botez, lacrimile pocăinţei şterg întinăciunea păcatului sub două 
aspecte: ca regret pentru săvârşirea lor şi ca hotărâre de a nu le mai 
săvârşi. Acest al doilea aspect aduce sufletului dinamism creator, plin 
de încredere în bunătatea iertătoare venită din partea lui Dumnezeu. 
Astfel plânsul pocăinţei nu duce la deznădejde, ci la bucuria împărăţiei 
lui Dumnezeu, care se va împlini întru nădejdea făgăduinţei lui 
Dumnezeu, când El „va şterge orice lacrimă din ochii" celor care şi-au 
plâns păcatul, curăţindii-şi prin ele haina sufletului în sângele Mielului 
(Apocalipsa 7, 12-17). 

în al doilea rând, plânsul se referă şi la păcatele altora. Mântuitorul 
însuşi a plâns pe păcătoşii din Ierusalim, Betsaida şi Capernaum care 
nu vroiau să se pocăiască (Matei 20, 20-24; 28, 37-38), rugându-se ca 
Părintele ceresc să le inspire căinţă pentru a primi iertare. 

Sunt şi lacrimile de bucurie, pline de taină şi elevaţie, pe care cuvân¬ 
tul nu-l poate cuprinde şi nici exprima. Doar sufletul în adâncul lui simte 
strălucirea plină de lumină, ca a Apostolilor de pe Tabor, a harului ce 
produce lacrimi de negrăită bucurie... 

Părinţii Bisericii au experimentat acest dar al lacrimilor şi ne-au 
lăsat pagini nemuritoare. într-un studiu de înaltă erudiţie, Mitropolitul 
Nicolae Corneanu dedică mai multe pagini referitoare la „Darul lacrimi¬ 
lor" 1 , în gândirea şi viaţa Sfinţilor Părinţi. 

în primul rând vom vedea darul lacrimilor ca şi căinţă, care umileşte 
sufletul în faţa lui Dumnezeu, şi devine virtute, care purifică inima de 
păcate, aducându-i bucuria eliberatoare, devenind una din cele mai 

însemnate virtuţi creştine. „Dacă toţi suntem păcătoşi şi nimenea nu 
e deasupra ispitelor, nici una din virtuţi nu e mai înaltă ca pocăinţa. 
Lucrul ei nu se poate săvârşi niciodată. Căci ea li se potriveşte tuturor 
păcătoşilor şi drepţilor totdeauna dacă vrem să dobândim mântuirea. 
Nu este nici un termen al desăvârşirii ei, pentru că desăvârşirea chiar a 
celor desăvârşiţi este nedesăvârşirea" 2 

Căinţa este asemenea corăbiei care trece sufletul peste marea 
furtunoasă a patimilor, conducându-l spre limanul dumnezeiesc. 3 Sfântul 
Simeon Noul Teolog arată că în momentul în care sufletul se priveşte 
ca într-o oglindă şi se umileşte în urma conştientizării faptelor sale 
rele, întreaga sa fiinţă simte o profundă zguduire, iar când „zdrobirea 
inimii" atinge punctul maxim, din ochi vor curge lacrimile pocăinţei . 4 
Lacrimile acestea spune Sfântul loan Scărarul, „sunt dovada că pocăinţa 
a biruit învârtoşarea sufletului, provocată de păcătuirea îndelungată. 
Ele duc cu ea tina muiată, după ce a curăţit-o de pe geamul sufletului, 
deschizându-i iar perspectiva spre Dumnezeu şi spre semeni şi 
scoţându-l dintre zidurile de păcat şi pământ ale egoismului. Ele se 
ivesc după ce pocăinţa a reuşit să străpungă inima - plânsul (penthosul) 
fiind acul de aur care desface sufletul de toată alipirea şi înlănţuirea - 
făcând-o (inima) simţitoare şi din nou moale, după ce patimile, asemenea 
îmbinării cimentului, o învârtoşaseră... Lacrimile spală ochii şi îi fac 
frumoşi, pentru că spală inima şi o fac frumoasă". 5 S-a mai spus apoi 
că „precum focul mistuie paiele, tot astfel şi lacrimile curate consumă 
toată întinăciunea văzută şi nevăzută". 6 Aprofundând rolul purificator 
şi de viaţă spirituală înnoitor al lacrimilor, Sfinţii Părinţi îi atribuie efectul 
Botezului, numindu-l nu al doilea Botez. „Dându-şi seama de păcatul 
săvârşit prin lepădarea de învăţătorul său, Petru s-a căit şi a început 
să plângă şi nu numai că a plâns, spune Sfântul loan Gură de Aur, dar 
a plâns amar, făcând un al doilea botez cu lacrimile din ochi şi fiindcă 
a plâns amar, şi-a şters păcatul. 7 De aici şi îndemnul lui Evagrie din 
Pont: „Mai întâi roagă-te pentru dobândirea lacrimilor, ca prin plâns să 
înmoi sălbăticia ce se află în sufletul tău; şi după ce vei fi mărturisit 
astfel împotriva ta fărădelegile tale înaintea Domnului, să primeşti 
iertarea de la el“. 8 

Lacrimile aparţinând sufletului omenesc sunt în funcţie de sensibili- 

tatea şi individualitatea fiecăruia, adică de starea de emotivitate şi 
temperament; de aceea penthosul trebuie socotit totdeauna un dar de 
la Dumnezeu, şi nu un mijloc de înălţare proprie, adică de mândrie. 
„Dacă verşi izvoare de lacrimi în rugăciunea ta spune acelaşi Evagrie 
să nu te înalţi pe tine ca şi cum ai fi mai presus de alţii. Căci rugăciunea 
ta a primit ajutor ca să poţi răscumpăra cu dragă inimă păcatele tale...“ 9 
De aceea, Sfântul loan Scărarul recomandă; „Nu te încrede în bogăţia 
lacrimilor tale, până ce nu ai fost cu desăvârşire purificat, după cum 
să nu te pronunţi asupra calităţii unui vin pe când este încă închis în 
teasc". 10 

Rugăciunea vameşului: „Doamne miluieşte-mă pe mine păcătosul", 
va însoţi totdeauna pe cei drepţi până la poarta împărăţiei veşnice a lui 
Dumnezeu, fiind pe drumul mântuirii omul trebuie să fie mereu „între 
teamă şi speranţă", cum spunea părintele Ambrozie din mănăstirea 
Optima, unul din marii îndrumători duhovniceşti din ultimul secol. Sfântul 
Isaac Şirul a redat aceeaşi idee într-un mod foarte pătrunzător; „Căinţa 
- spune el - este cutremurul sufletului porţilor paradisului ". 11 

Penthosul nu rămâne însă nerăsplătit din partea lui Dumnezeu. Harul 
ca răsplată aduce totdeauna mângâierea, ca o înălţare a sufletului 
spre lumina plină de bucuria cea tainică a cerului: „Durerea profundă 
pentru păcatele săvârşite a fost răsplătită cu mângâierea; puritatea 
inimii a primit iluminarea cerului. Această iluminare este o lucrare negrăită 
(adică o energie inefabilă), ceva ce raţiunea percepe, dar nu înţelege, 
ceva ce se vede de către ochiul sufletului lui, nu însă de către cel al 
trupului". 12 

în al doilea rând, darul lacrimilor care vor defini virtute'a pocăinţei, 
vor trece într-o nouă fază, cea a harismei bucuriei de negrăit. Aceasta 
se realizează printr-o firească trecere de la apathia la contemplare, 
adică de la purificare, ca lipsă a patimilor, la „vederea sufletului", ce 
duce la curgerea lacrimilor de bucurie divină: „La început omul nu ajunge 
în întregime la acest dar al lacrimilor, fiindcă se întâmplă ca odată să-i 
vină, pe când alteori să-i lipsească; dar pe urmă i se dă plânsul 
necontenit, iar din plânsul necontenit sufletul primeşte pacea 
gândurilor. Din pacea gândurilor se înalţă spre puritatea minţii. Prin 
puritatea minţii se ajunge la vederea tainelor lui Dumnezeu..." 13 

Părinţii arată că aceste daruri ale bucuriei lacrimilor reprezintă o 
harismă a Duhului Sfânt, şi sunt ca rouă cerului, care caută terenul 
potrivit peste care să se reverse. Iar acest teren este inima curată, 
sufletul purificat de patimi, pregătit anume pentru aceasta prin viaţa în 
Hristos. „Nu mulţi sunt cei care au harisma lacrimilor - spune Sfântul 
Atanasie cel Mare - ci numai cei ce nu se îngrijesc de trup, cei care au 
refuzat să ştie că ar mai exista lumea, cei care şi-au mortificat 
mădularele; unora ca acestora, care sunt deasupra pământului li s-a 
dat darul lacrimilor. 14 

Harisma lacrimilor este îmbinată cu rugăciunea, după cum se spune 
despre Sfântul Simeon Noul Teolog; că „imediat după răsăritul soarelui 
începea să se roage scăldat în lacrimi fierbinţi. 15 Despre modul cum se 
realizează această tainică harismă a lacrimilor, ne explică Diodoh al 
Foticeei: „Când sufletul e plin de belşugul rodurilor sale fireşti, îşi face 
cu glas mai mare şi cântarea de psalmi şi vrea să se roage mai mult cu 
vocea. Dar când se află sub lucrarea Duhului Sfânt, cântă şi se roagă 
întru toată destinderea şi dulceaţa, numai cu inima. Stării de suflet 
celei dintâi îi urmează o bucurie amestecată cu închipuiri, iar celei din 
urmă, lacrimi duhovniceşti şi după aceea o mulţumire iubitoare de linişte. 
Căci pomenirea rămânând fierbinte din pricina glasului domol, face inima 
să izvorască anumite cugetări înlăcrimate şi blânde. Atunci se pot 
vedea cum se seamănă seminţele rugăciunii, cu lacrimi în pământul 
inimii, în nădejdea secerişului ce va urma..." 16 

Mobilul prin care se dobândeşte darul lacrimilor nu mai este umilinţa 

ca în cazul „zdrobirii de inimă" ci dragostea faţă de Dumnezeu: .la 

amintirea dragostei de Dumnezeu, inima se aprinde cu repeziciune de 
dragostea Sa şi ochii varsă lacrimi din belşug... Cel ce trăieşte în adâncul 
dragostei de Dumnezeu, lacrimile nu-i seacă niciodată..." Nici nu ar fi 
putut fi altcum, pentru că „dragostea de Dumnezeu prin firea ei e un foc 
nestins, şi cine e plin de ea, are sufletul lui întreg cuprins de acest foc. 
Atunci, inima în care s-a sălăşluit această dragoste nici nu poate să o 
cuprindă şi nici să o poarte, ci o schimbare extraordinară se petrece în 
ea. Dar iată semnele văzute ale acestei dragoste: „...frica şi ruşinea îl 
părăsesc, iar credinciosul până a ieşi din sine moartea cea mai cruntă îl 
bucură; şi duhul lui caută neîncetat spre cer. De o astfel de „beţie 

duhovnicească" erau cuprinşi apostolii şi ucenicii". 17 „Cel ce s-a îmbrăcat 
pe sine cu fericitul şi de bucurie dătătorul plâns ca şi cu admirabilă manta 
de nuntă, acesta a cunoscut care este „râsul duhovnicesc al sufletului", 
spune loan Scărarul. 18 La aceste lacrimi de iubire şi de bucurie vor ajunge, 
după loan Scărarul numai după ce a pus piciorul pe ultima treaptă a 
Scării sale... 

în spiritualitatea creştină „zdrobirea inimii" este cunoscută sub 
numele de rceWkx;: la creştinii de limbă siriană 7C£v$ouvTe<; (cei ce plâng) 
devine numele monahilor. Haina monahului era haina pocăinţei, a doliului. 
Sfântul Grigorie de Nyssa scrie că „penthos în general e o dispoziţie 
tristă a sufletului pricinuită de lipsa unui lucru dorit". 19 Ori, pentru un 
creştin, lucrul dorit se cuprinde într-un singur cuvânt: mântuirea. 
Penthosul indică „zdrobirea inimii" pentru păcatul săvârşit. Penthosul 
creştin este deci întristarea după mântuirea pierdută, de către sine sau 
de către alţii. De aceea, asceţii vor privi ca lipsit de raţiune doliul (plânsul) 
după părinţi, sau prieteni, ori după un accident oarecare. Un părinte 
filocalic spune: „Nu trebuie nicidecum să ne întristăm pentru vreun 
lucru al acestei lumi, ci numai şi numai pentru păcat ". 20 Există 
însă şi o altă formă dfe manifestare a penthosului. „în ce priveşte 
lacrimile omului duhovnicesc - spune un trăitor filocalic - iată gândurile 
care îl pricinuiesc: uimirea în faţa măreţiei lui Dumnezeu, mirarea 
înaintea adâncimii înţelepciunii Sale şi altele asemănătoare... De altfel, 
acest plâns nu vine din mişcarea unei întristări, ci dintr-o bucurie 
intensă 44 . 21 

Penthosul se referă apoi şi la soarta celorlalţi, atunci când aceştia 
merg spre pierzanie: „Trebuie să plângem cu cei ce plâng..." De la 
iubirea faţă de aproapele se trece fără îndoială la iubirea de Dumnezeu... 
Iar misticii, precum Sfântul Simeon Noul Teolog, vor arăta că tocmai 
iubirea de Dumnezeu îl face să verse nenumărate lacrimi... Privind 
efectele penthosului, după cum arată şi conţinutul Fericirii, el va aduce 
mângâierea (oti airuoi 7iapaK^r|i!}r|G0VT(x). Sfântul loan Hrisostom arată 
că o singură lacrimă stinge mulţimea greşelilor şi spală întinăciunea 
păcatului. 22 Curăţiţi de patimile lor, cei ce plâng se bucură de o pace 
adevărată. Doliul lor va echivala cu mângâierea, devenind Xapo7ioiov 
ravtfog = plâns făcător de bucurie . 23 Astfel Sfântul Atanasie ne arată 

că „faţa Sfântului Antonie cel Mare avea un har uimitor... niciodată nu 
se tulbura, atât de paşnic era sufletul său". 24 „O faţă spălată de lacrimi 
- zice Sfântul Efrem Şirul - are o frumuseţe nepieritoare". 25 

Acum urmează să stabilim etapele şi formele de manifestare 
privitoare la : 


VIRTUTEA POCĂINŢEI 

Omul este singura fiinţă care se raportează la propria-i viaţă nu 
numai în prezent, ci şi în trecut şi viitor. Când conştiinţa omului îşi 
analizează faptele trecute, apare în suflet ideea de vină, sau vinovăţie. 
Raportată la ea, apare satisfacţia sau mustrarea. Satisfacţia este 
bucuria eliberatoare a unei împliniri axiologice, pe când mustrarea este 
judecata care creează criza morală, sub forma unei tulburătoare nelinişti, 
determinată de sentimentul vinovăţiei. 

Sentimentul vinovăţiei, deşi uneori „deranjează" foarte mult, nu e 
rău în sine. E chiar necesar, fiind asemenea bisturiului menit să cureţe 
rana, chiar dacă creează durere... Finalitatea este bună, şi aceasta 
contează!... Acest simţământ este specific fiinţei umane, fiind 
determinat de starea de păcătoşenie. îngerului de lumină prefăcut în 
diavol, îi lipseşte aceasta. De aceea, el nu se poate îndrepta... El s-a 
pietrificat în rău prin detaşarea de Izvorul Binelui, şi prin „învârtoşarea 
inimii sale". în acest caz simţământul vinovăţiei nici nu-i mai foloseşte, 
precum nici bisturiul nu poate salva rana transformată în metastază... 

Dar reacţiile sufletului omenesc faţă de sentimentul de vină sunt 
foarte diferite. Conştiinţele adormite şi laxe trec pe lângă vină cu 
indiferenţă. Cele scrupuloase şi îndoielnice îşi asumă în mod exagerat 
starea de culpabilitate, mergând până la autoinsinuări imaginare. Există 
şi cazuri patologice, de extremă, care se manifestă sub forma pasivităţii 
morale, a imbecilităţii reflexului moral. La majoritatea oamenilor instanţa 
conştiinţei funcţionează obiectiv. Ei deţin spiritul critic de analiză asupra 
faptelor săvârşite. 

Pocăinţa ca stare de conştiinţă raportată la vinovăţia apăsătoare a 
greşelii, a fost prezentă totdeauna sub foarte multe forme la toate 
popoarele şi în toate religiile. E vorba de interesul sufletului omenesc 

pentru mântuire, decompensat de vinovăţia păcatului. De aici şi atât 
de variatele forme născocite de dorinţa eliberatoare a sufletului de a 
ieşi din labirintul căutărilor zbuciumate şi a redobândi liniştea de care 
are nevoie. Şi astfel metodele de curăţie sau de purificare apar într-o 
gamă foarte variată, uneori de-a dreptul naive, sau alteori chiar groteşti. 

La greci, personificarea conştiinţei care sancţionează vinovăţia faptei 
era redată sub forma unor divinităţi numite Erinyes(sau Eriniile, sau 
Furiile la romani). Aveau înfăţişarea unor femei înfuriate, cu ochii ieşiţi 
din orbite, cu părul despletit şi cu felinare în mână, urmărind pe criminali 
şi producându-le insuportabile tulburări sufleteşti. 

Avem în Sfânta Scriptură foarte multe cazuri de căinţă zguduitoare, 
ca şi foarte multe moduri sau procedee de a „evada" de sub teroarea ei. 
Mustrarea de conştiinţă apare pentru prima dată în urma fratricidului 
săvârşit de Cain. O dramatică mustrare de conştiinţă o resimte şi 
profetul-rege David, în urma faptei săvârşite şi a mustrării venite din 
partea profetului Natan... în Vechiul Testament existau şi practicile 
simbolice cu caracter penitenţial, precum: ruperea hainelor (loil 2,13); 
îmbrăcarea în sac, presărarea capului cu cenuşă şi culcarea în cenuşă 
(Iov 42, 6), baterea pieptului, smulgerea părului şi a bărbii (Ezdra 9, 3). 
Era chiar şi o zi a împăcării cu Dumnezeu, când arhiereul mărturisea 
păcatele poporului pe capul unui ţap, căruia îi da apoi drumul în pustie, 
în loc neumblat, ca astfel să dispară şi fărădelegile poporului (Levitic 16, 
21 - 22 ). 

Mai presus de aceste practici simbolice este glasul direct, sentenţios 
al profeţilor. Ei aveau ca obiectiv să cheme poporul la pocăinţă printr-o 
adresare duhovnicească, asigurându-i pe toţi cei ce au comis fărădelegi 
că Dumnezeu este bun şi iubitor, iar prin pocăinţă, ca întoarcere de la 
păcat vor putea intra în comuniune cu El, obţinând mult dorita izbăvire: 
„întoarceţi-vă (convertiţi-vă) către Mine, zice Domnul, şi veţi fi mântuiţi, 
voi cei ce locuiţi în toate ţinuturile cele mai îndepărtate ale pământului" 
(Isaia 45, 22 - vezi şi 44, 22, 55, 7). 

în Noul Testament ne vom referi în mod special la două cazuri de 
căinţă, remarcate la doi din Apostolii Domnului, luda după ce se 
conştientizează de fapta săvârşită, îi apare căinţa, părerea de rău, 
tulburătorul regret într-o formă atât de violentă şi de tirană, încât 

aducându-i dezagregarea eului, „îl aruncă" într-o deznădejde cumplită, 
nelăsându-i nici un argument de a trăi... Apoi, cântatul cocoşului va fi 
pentru Sfântul Pavel o trezire a conştiinţei şi un regret continuu pentru 
fapta săvârşită. 

în timpul Mântuitorului însă unii pretinşi reprezentanţi ai Legii fac 
din actele lor formale de pocăinţă un motiv de mândrie şi de triumfalism 
pentru a primi laude din partea poporului. De aceea, predica Sfântului 
loan Botezătorul foarte necruţătoare era tocmai o chemare la adevărata 
pocăinţă, adresându-se celor ce-i falsificaseră sensul: „Faceţi roade 
vrednice de pocăinţă"! 

La fel şi Mântuitorul îşi începe activitatea ce va avea ca temă a 
învăţăturii Sale împărăţia lui Dumnezeu, cu cuvintele: „pocăiţi-vă şi 
credeţi în Evanghelie" (Marcu 1,15). Spre deosebire de simpla căinţă 
ca regret în urma unei fapte sau greşeli săvârşite, Mântuitorul face 
din pocăinţă o virtute. Adică, pocăinţa nu va mai fi un simplu act 
expiator, menit să aducă linişte conştiinţei, ci prin trezirea conştiinţei 
de sub povara apăsătoare a păcatului, va primi o orientare pozitivă, ca 
un act de virtute ce duce la sfinţenia vieţii. Elementul nou pe care îl 
aduce Mântuitorul pentru trezirea conştiinţei adormită în păcat, aste 
harul divin prealabil (care premerge harul mântuitor) şi credinţa 
lucrătoare în dragoste. Astfel pocăinţa înseamnă o trezire a sufletului 
din păcat, armonizată de dorinţa şi hotărârea de a se îndrepta spre 
viaţa în Dumnezeu. Iar începutul mântuirii îl face, cum ne arată lisus 
Hristos, harul divin: „Nimeni nu poate să vină la mine de nu-l va trage 
Tatăl meu cel ce m-a trimis..." (loan 6, 44; 6, 65). Odată cu harul care 
începe mântuirea, pocăinţa devine un act moral, o virtute, care înnoind 
viaţa spirituală, o desăvârşeşte în mod constant spre sfinţenia vieţii în 
Hristos. După cum bine remarca un trăitor creşti n(jrnetanbb 
(schimbarea gândului şi înnoirea vieţii) este cea mai mare minune a 
Mântuitorului, care se continuă peste veacuri, vizând sufletul omului 
care este nemuritor: „Nu vindecările slăbănogilor, muţilor, surzilor, 
leproşilor, orbilor, muribunzilor, nu înmulţirea pâinilor, umblarea pe mare, 
tămăduirea demonizaţilor, şi nici chiar învierea morţilor. Minunea cea 
mai mare şi fără seamăn aceasta este: prefacerea totală a omului, 
săvârşită atât în vremea în care a trăit El pe pământ, cât şi după 

înălţarea Sa la cer de-a lungul veacurilor, prin şirul practic infinit de 
mucenici, sfinţi, convertiţi, transfiguraţi. Este metanoia pe care am 
numit-o totala dezintegrare a omului păcătos şi imediata lui 
metamorfozare în subiect de jertfă, lată cea mai uluitoare minune a 
Domnului, neîntrecută, care pe toate celelalte le lasă în urmă şi le 
pune în umbră oricât de cutremurătoare ar fi şi ele. Dar metanoia pentru 
cine ştie ce este viaţa şi cunoaşte firea omenească, se artă cu totul 
mult deasupra frângerii legilor naturale de către Mântuitorul. Căci legile 
naturii sunt deterministe, cauzale şi pasive, şi se supun Făcătorului 
lor, pe când fiinţa înzestrată cu darul gândirii şi conştiinţei libere, pentru 
a-i determina schimbarea, divinitatea însăşi are de înfruntat dreptul de 
liberă alegere dăruit omului. De data aceasta, ea nu porunceşte scurt, 
ci numai acţionează pe calea harului îndrumător". 26 

După cum vedem, metanoia reprezintă un proces duhovnicesc de 
înnoire sau schimbare de mentalitate şi comportament. Vom înţelege 
mai bine aceasta dacă vom identifica fazele pocăinţei ca virtute, urmărind 
pilda fiului risipitor. Astfel vom remarca faptul că metanoia cuprinde în 
ideea de înnoire, trei elemente: recunoaşterea faptei păcătoase, a 
păcatului înaintea lui? Dumnezeu, regretul sau căinţa determinată de 
sentimentul vinovăţiei, şi hotărârea de a nu mai repeta fapta care ţi-a 
tulburat şi neliniştit viaţa. în pilda fiului risipitor, elementul moral 
determinant, „punctul forte" care pune acţiunea în desfăşurare este 
„venirea în sine", adică conştientizarea faptei. Venirea în sine ca 
prim element al pocăinţei trezeşte conştiinţa din amorţirea în păcat. 
Când şi-a venit în sine, fiului risipitor i s-au deschis ochii. Până atunci 
a fost orb sufleteşte. S-a complăcut într-o situaţie insuportabilă. Această 
venire în sine a determinat mustrarea, adică părerea de rău, regretul 
că a ajuns'în această situaţie deplorabilă. Această.|ieta(i£Ăaa 
conştientizează criza şi determină reflecţia sau discernământul, punerea 
în cumpănă, analiza obiectivă a situaţiei, ca şi studiul posibilităţilor de 
a o depăşi. Caută luminosul drum într-o pădure în care s-a rătăcit şi în 
care nu mai poate rămâne, fiindcă îl urmăreşte pericolul fatal. De aici 
se naşte marea părăsire şi marea întoarcere, deliberarea asupra 
schimbării drumului vieţii, căutând şansa salvatoare. Această întoarcere 
sau schimbare de drum şi de orientare în urma unei deliberări este 

Ejcuxtpo<pri, adică convertirea: „Scula-mă-voi şi mă voi duce la tatăl 
meu!" Aceasta este marea înviere la viaţa cea nouă, prin ridicarea din 
mormântul tenebros al păcatului. Dacă metanoia era schimbarea 
interioară, adică a gândului, epistrofe este schimbarea exterioară, 
comportamentul, faptele devin altele decât cele dinainte, precum: 
Zacheu, Levi-Matei, femeia samarineancă, Saul din Tars... Iar după 
această „întoarcere", schimbare de poziţie, sau de drum, apare 
mărturisirea: e^oţioîcoYriaic,, ca o supapă de siguranţă prin care se 
elimină tensiunea clocotitoare a sufletului. Mărturisirea este expresia 
smereniei, încrederii şi iubirii...“...şi îi voi spune: tată am greşit la cer şi 
înaintea tal". Şi de aici faza finală: 87tmţua, adică mustrarea, în urma 
recunoaşterii vinovăţiei şi a pedepsirii pentru restabilirea dreptăţii: „Nu 
sunt vrednic să mă numesc fiul tău, primeşte-mă ca pe unul dintre 
argaţii tăi". Aici nu este numai pocăinţa ca penitenţă (de la paenam + 
tendere), ca pedeapsă, ca sancţiune pentru păcatul săvârşit. S-a spus 
pe drept cuvânt că păcatul se iartă, dar nu rămâne nepedepsit. Şi 
aceasta nu numai pentru triumful formal al dreptăţii, ci şi ca un leac 
educativ, menit să creeze şi să susţină deprinderile noi în viaţa 
cea nouă pe care te-ai hotărât să o urmezi cu bucurie sfântă. Vedem 
aceasta şi din făgăduinţa făcută şi de Zaheu, după ce, primindu-l pe 
lisus Hristos în casa sa, şi-a schimbat complet viaţa. El făgăduieşte 
solemn actul de jertfă: „voi da împătrit tuturor acelora pe care i-am 
nedreptăţit...". De aici vedem că epitimia ca mustrare sau ca pedeapsă 
nu este un act pasiv, ce ne vine numai din afara noastră, care 
sancţionează o faptă rea pentru a restabili ordinea socială. Epitimia 
porneşte din sufletul nostru eliberat de sub tensiunea apăsătoare a 
conştiinţei. E un act de jertfă pe care şi-l asumă cel ce se întoarce de 
la păcat, la Dumnezeu. E un angajament liber, pornit dintr-o necesitate 
de conştiinţă cu caracter reparatoriu. Ea reprezintă un răspuns adresat 
iubirii eliberatoare a lui Dumnezeu. Este expresia negrăitei bucurii 
duhovniceşti pe care au simţit-o totdeauna sufletele care s-au întâlnit 
cu Hristos, Mântuitorul lumii, după ce L-au primit pe El în sufletul lor. 
Epitimia este minunea şi taina care verifică naşterea din nou, sau 
renaşterea duhovnicească pe care lisus promiţând-o lui Nicodim în 
miez de noapte, acesta i-a rămas ucenic până la mormânt. 


61 


Inspirându-se din aceste faze ale metanoiei, Biserica a stabilit 
etapele psihologice pe care trebuie să le treacă penitentul în Taina 
Sfintei Spovedanii, a Mărturisirii, sau Pocăinţei: 

1. Mărturisirea păcatelor în urma analizei de conştiinţă, prin 
recunoaşterea lor, regretul săvârşirii lor (sau căinţa), şi hotărârea de a 
nu le mai săvârşi. 

2. Iertarea păcatelor primită din partea lui Dumnezeu, prin preotul 
duhovnic, care rosteşte formula de dezlegare, asemenea tatălui care îl 
primeşte pe fiul cel pierdut în braţele iubirii iertătoare, declarând că 
„acesta pierdut a fost, dar s-a aflat; mort a fost, dar a înviat". 

3. Canonul sau epîtimia, ca o mustrare pentru îndreptare, ca un 
exerciţiu menit să întărească formarea noilor deprinderi, conform iertării 
primită prin harul divin, şi a hotărârii de îndreptare. 

De aici vedem indisolubila legătură dintre virtutea pocăinţei şi Taina 
Pocăinţei. Ele se întrepătrund spre însănătoşirea firii şi spre continua 
desăvârşire a vieţii duhovniceşti. 

3. Fericiţi cei blânzi, că aceia vor moşteni 

pământul 


Prin aceste cuvinte Mântuitorul fericeşte pe cei blânzi cu cuvintele 
psalmistului: „Cei blânzi vor moşteni pământul şi se vor desfăta de 
mulţimea păcii" (Psalmul 36, 11). 

Să vedem mai în detaliu semnificaţia cuvintelor Mântuitorului în 
viaţa noastră spirituală. 


I. înţelesul blândeţii 

Cuvântul „blândeţe^are un înţeles foarte larg şi diversificat. în general, 
el exprimă ideea de seninătate a sufletului, adică de linişte, calm, 
simplitate, îngăduinţă, bunăvoinţă, lipsa de mânie, de ură, de supărare, 
de răzbunare. 

Noţiunea are apoi o sferă foarte variată de aplicare în lumea 
înconjurătoare. Se foloseşte, de pildă, pentru indicarea însuşirii 
animalelor care nu se sperie sau care nu fac rău (îmblânzite), ca şi a 
fenomenelor naturale de climă liniştită, domoală, potolită, caldă, fără 
furtuni, îngheţuri sau calamităţi naturale. Blândeţea se referă şi la relief, 
spunându-se bunăoară că o pantă este blândă, adică lipsită de pericol, 
spre a fi deosebită de panta abruptă, care este periculoasă. La fel si 
apele pot fi domoale, faţă de cele agitate şi învolburate. Referitor la 
sufletul omenesc, blândeţea defineşte starea de seninătate a sufletului, 
mai ales la firile calme, paşnice, liniştite, domoale, lipsite de tulburare, 
sau de agitaţia provocată de mânie, de teamă, de invidie sau de 
răzbunare. Sfântul loan Scărarul defineşte blândeţea ca o „dispoziţie 
neschimbătoare a minţii prin care ea rămâne mereu aceeaşi, fie în 

cinstiri, fie în necinstiri. Blândeţea constă în a rămâne netulburat faţă 
de ocările pe care le îndreaptă aproapele împotriva noastră şi în a face 
sincere rugăciuni pentru dânsul. Blândeţea este starea deasupra mâniei, 
de care, lovindu-se, se sfarmă toate valurile fără ca ea să poată fi 
clintită din loc... Blândeţea este apărătoarea ascultării, călăuza 
fraternităţii, frica celor ce se înfurie, curmarea celor ce se mânie, 
dăruitoare a bucuriei, imitare a Lui Hristos... Domnul tronează în inima 
celor blânzi, fiindcă sufletul tulburat este scaun al diavolului. „Blânzii 
vor moşteni pământul" (Matei 5,4) - mai bine zis: vor stăpâni pământul, 
iar bărbaţii mânioşi vor fi nimiciţi din pământurile lor. Sufletul blând 
este tronul simplităţii, mintea mânioasă este născătoare de răutăţi. 
Sufletul celor blânzi se va umple de cunoştinţă, iar mintea mânioşilor 
sălăşluieşte împreună cu întunericul şi neştiinţa. întâlnindu-se odată 
între dânşii mâniosul şi făţarnicul, n-am putut găsi nici un cuvânt sincer 
în discuţia lor. Dacă ai deschide inima celui dintâi ai găsi într-însa 
nebunie, iar ascultând sufletul celui de-al doilea, vei vedea în el 
viclenie..." 1 

Blândeţea a fost exprimată în diferite imagini. Astfel, a fost înţeleasă 
asemenea uleiului care se ridică la suprafaţa apei clocotite pentru a-i 
opri tulburarea. Este asemenea stâncii care rămâne neclintită la izbirea 
valurilor mâniei şi temerii. Ea reprezintă liniştea sufletului, asemenea 
cerului senin lipsit de nori, sau a izvorului cristalin de munte lipsit de 
învolburarea prafului şi a gunoaielor... 

II. Blândeţea ca virtute 

înţelepţii antici au apreciat şi cultivat totdeauna blândeţea fiindcă 
ea înseamnă linişte, seninătate, calm, netulburare în faţa ostilităţilor 
pe care le întâmpinăm în viaţă. 

Aristotel atribuie lui Jtpauxrn; calitatea de mesotes (virtute morală), 
fiindcă blândeţea reprezintă calea de mijloc privind pornirile de mânie. 
Irascibilitatea constituie un exces dăunător vieţii... Omul blând iubeşte 
starea de netulburare şi nu se lasă dus de pasiune, ci resimte mânia în 
împrejurările şi pe durata de timp pe care i le dictează raţiunea. „El se 
pare să greşească mai mult prin tendinţa spre insuficienţă; căci omul 
blând nu este deloc răzbunător, ci mai degrabă indulgent" (EA/. IV, V, 

11,1126 a)... „Blândeţei îi opunem mai mult excesul de mânie, căci 
excesul este mai răspândit, natura umană înclinând mai mult spre 
răzbunare" (30). „Un lucru este clar - conchide Aristotel - şi anume că 
demn de laudă nu poate fi decât comportamentul moderat" (EN. 1126 b 

5). De aici vedem că la Aristotel praytes ca virtute trebuie să fie 
echivalent cu moderaţia. Praytes este la Aristotel mesotesul (virtutea) 
între opyi/VoTrig care este excesul de mânie, şi dopyr|oia, ca stare de 
apatie, lipsă de hotărâre în a acţiona cu curaj. Aceasta înseamnă că 
cel ce deţine pe praytes se mânie când trebuie, pe cine trebuie şi cât 
trebuie. El ştie nu numai să-şi dozeze mânia, dar ştie să şi ierte, să 
alunge mânia din suflet şi să evite răzbunarea. 

Blândeţea este considerată ca opusul lui opyiĂoiiiţ (mânios, furios, 
iritat) şi de Demostene, iar Platon o opune lui dypioTrig (sălbăticie, 
asprime, răutate, neomenie) {Banchetul 19, 197). Platon acorda o mare 
atenţie educaţiei sufletului prin blândeţe. Referindu-se la educaţia 
spirituală a copilului prin muzică, Platon arată că „...pe lângă aceasta, 
după ce au învăţat să cânte la chitară le dau să înveţe şi operele altor 
poeţi de vază care au alcătuit şi muzică, punându-i să le execute şi 
făcând ca armoniile şi ritmurile să pătrundă în inimile copiilor, insuflân- 
du-le mai multă blândeţe şi astfel devenind mai mlădioşi şi mai 
armonioşi, să fie destoinici la vorbă şi la faptă; căci toată viaţa omul 
are nevoie de o bună mlădiere şi armonie" ( Protagoras 325 d-326 a b 
c). 

Caracterul de virtute al blândeţii este întâlnit şi fructificat mai ales 
pe plan religios. 

în Vechiul Testament, virtutea blândeţii era recomandată mai ales 
în relaţiile dintre oameni concretizate în cuvinte şi fapte. Citim astfel în 
Sfânta Scriptură că „un cuvânt blând domoleşte mânia, iar un cuvânt 
aspru aţâţă mânia" (Pilde 15, 1); „Cuvintele spuse cu blândeţe sunt o 
mângâiere" (Iov 15, 11). La fel, oamenii blânzi sunt mai lăudaţi decât 
vitejii în războaie: „Omul domol la mânie e mai de preţ decât un viteaz, 
iar cel ce-şi stăpâneşte duhul este mai preţuit decât cuceritorul unei 
cetăţi" (Pilde 16, 32). Blândeţea este asociată în Vechiul Testament cu 
smerenia, ambele opuse mândriei şi aroganţei: „Scaunele celor mari 
le-a surpat Domnul şi a pus pe cei buni în locul lor" (Ecleziastul 10, 15). 

Blândeţea este, în Vechiul Testament, şi o calitate a lui Dumnezeu, 
redată prin imaginea Bunului Păstor, care grijeşte de oile Sale: „Domnul 
Dumnezeu vine cu putere şi braţul Lui supune tot...El va paşte turma 
Sa ca un Păstor şi cu braţul Său o va aduna. Pe miei îi va purta la 
Sânul Său şi de cel ce alăptează va avea grijă" (Isaia 40, 10-11). 
Blândeţea este concretizată şi mai mult în imaginea profetică a „Mielului 
cel blând dus la înjunghiere" (leremia 11, 19). O astfel de imagine îi 
este atribuită şi lui Mesia care „ca un miel spre înjunghiere s-a dus şi 
ca o oaie fără glas înaintea celor ce o tund, aşa nu şi-a deschis gura Sa" 
(Isaia 53, 7). 

Ca exemplu de blândeţe în Vechiul Testament este sugerat Moise. 
Se spune despre el că a fost mai blând decât toţi oamenii de pe faţa 
pământului (Numeri 12, 3). Desigur, blândeţea lui Moise, ca şi conducător 
nu se caracteriza atât de mult prin apatie, ci prin înţelepciune, 
înţelepciunea de a şti când să te mânii, pe cine şi cât timp. Apoi să ştii 
şi să poţi ierta şi să-i iubeşti pe toţi pentru împlinirea misiunii cu care a 
fost încredinţat de Dumnezeu. 

Virtutea blândeţei caracteriza şi viaţa duhovnicească a asceţilor ce 
făceau parte din gruparea esenienilor. Nu e de mirare că Sfântul loan 
Botezătorul, despre care se crede că ar fi avut legături cu această 
grupare ascetică, întâmpină pe Mesia cu cuvintele care redau imaginea 
blândeţii: „lată mielul lui Dumnezeu care ridică păcatele lumii" (loan 
1,29). Mântuitorul însuşi se oferă încă de la începutul activităţii Sale 
ca model şi învăţător al blândeţii: „învăţaţi de la mine că sunt blând şi 
smerit cu inima" (Matei 11, 29). Din nou observăm asociată în profilul 
duhovnicesc al Mântuitorului blândeţea şi smerenia. Chiar s-a afirmat 
că apropierea dintre aceste virtuţi merge până la identitate. Deosebirea 
este totuşi că smerenia se îndreaptă spre Dumnezeu, iar blândeţea 
spre semeni. în acelaşi timp recomandând blândeţea, Domnul oferă 
imaginea nevinovăţiei porumbeilor (Matei 10,16), înţelegând prin blândeţe 
neprihănirea, nevinovăţia, puritatea sufletească, adică lipsa oricărei 
întinăciuni a păcatului, care tulbură sufletul şi aduce tot felul de tulburări 
în relaţiile cu semenii. în felul acesta, alături de smerenie, blândeţea 
devine temelia pe care se zideşte edificiul vieţii duhovniceşti, sau 
exprimat într-o formă sugestivă şi plastică, „blândeţea este lumina zorilor 

care premerge răsăritului soarelui". 2 

Blândeţea ca temelie a vieţii duhovniceşti reprezintă imitarea 
blândeţei lui lisus Hristos, lăsându-te pătruns de duhul vieţii Lui plin de 
blândeţe, care răspândeşte în jurul lui seninătate şi iubire. „Atunci când 
un om mânios întâlneşte un om blând — spune Sfântul loan Gură de 
Aur - este ca şi cum s-ar scufunda în apă un fier care arde... Nu 
potolim mânia prin mânie, după cum nu potolim focul prin foc". Acest 
duh al blândeţii se manifestă atât prin fapte, cât şi prin cuvinte. „Un 
cuvânt bun face blând pe toţi cei răi", spunea Sfântul Macarie. Iar pentru 
a înţelege mai bine aceasta, vom urmări o întâmplare tocmai din viaţa 
sfântului. Se spune că odată „sfântul mergea cu ucenicul său prin pustie, 
iar ucenicul mergea ceva înainte. La o răspântie de drumuri întâlneşte 
un preot păgân. «Du-te din calea mea, tu slujitor al diavolului», strigă 
ucenicul mânios. Preotul păgân se mânie şi iovi cu toată puterea pe 
tânăr cu un baston. Tânărul căzu la pământ ameţit. Plecând mai departe, 
preotul păgân îl întâlneşte pe Macarie. «Dumnezeu să-ţi ajute, iubite 
frate, şi să-ţi lumineze cărarea», îi zice sfântul. Preotul păgân rămâne 
mişcat şi zice: «cum de mă numeşti frate, căci eu sunt păgân, şi tocmai 
mai înainte am trântit la pământ pe unul din învăţăceii tăi?» La aceasta 
răspunse Macarie: «Acum cu atât mai mult îţi doresc drum bun, pentru 
că ai apucat pe drumul rău, al răzbunării. Iar frate te numesc pentru că 
toţi avem un Tată, pe Dumnezeu...» Vorbirea sfântului a mişcat adânc 
pe preotul păgân şi după o lungă convorbire a cerut să fie botezat şi 
încreştinat". 3 

De aici vedem că blândeţea nu numai că aduce sufletului stăpânirea 
de sine şi înţelepciunea sau chibzuinţă în faţa mâniei, ci, în acelaşi 
timp ea atinge punctul suprem al iubirii faţă de vrăjmaş, după cuvintele 
Domnului: „Iubiţi pe vrăjmaşii voştri, binecuvântaţi pe cei ce vă 
blestemă, faceţi bine celor ce vă urăsc, şi rugaţi-vă pentru cei ce vă 
prigonesc" (Matei 5, 44). Prin această iubire faţă de vrăjmaş, blândeţea 
primeşte aureola sfinţeniei lui Hristos, „Cel ce ca o oaie spre înjunghiere 
s-a adus", Cel ce s-a rugat cu iubire şi blândeţe pentru răstignitorii 
Săi... 

De aici vedem că în Noul Testament blândeţea este deosebită de 
moderaţia bazată pe calcul interesat, formulată de Aristotel. Blândeţea 

aparţine vieţii duhovniceşti a Mântuitorului şi cei legaţi de El asemenea 
„viţei de mlădiţă" (loan 15, 1-9) se împărtăşesc de blândeţe ca „roadă a 
Duhului Sfânt" (Galateni 5, 22-23). Şi astfel blândeţea se împlineşte 
prin iubire ca viaţa lui Hristos în Duhul Sfânt. 

Evitând mânia, supărarea, teama şi răzbunarea, blândeţea nu creea¬ 
ză o stare de lâncezire, de pasivitate a sufletului, asemenea nesimţirii, 
ci din contră, ea reprezintă o mare putere de a-ţi menţine seninătatea 
sufletului prin stăpânire de sine şi curaj în acţiunile menite să elimine 
orice fel de tulburare din viaţa personală sau orice fel de tensiune 
conflictuală din relaţiile cu semenii. S-a subliniat în acest sens într-o 
carte de pietate creştină că „nu e greu să trăieşti alături de cei buni şi 
blânzi, căci aceasta, fireşte, place tuturor şi fiecăruia îi este dragă 
pacea şi iubeşte îndeosebi pe cei de un cuget cu el. Dar să poţi trăi în 
pace cu cei învârtoşaţi şi înrăiţi, sau cu cei neascultători, sau cu cei 
ce vorbesc împotriva noastră, iată un mare dar, iată un lucru de mare 
laudă..." 4 

De aici vedem că, a-ţi putea menţine liniştea, calmul, seninătatea 
şi chiar zâmbetul sufletului, atunci când de multe ori împrejurările dure, 
situaţiile stresante şi insuccesele apăsătoare ale vieţii te încolţesc, 
demonstrează odată în plus caracterul de virtute al blândeţei, ca putere 
sufletească activă şi creatoare. De aceea, cei blânzi cuceresc sufletele 
semenilor nu prin mânia şi forţa aducătoare de teamă prizonierilor ei, ci 
prin puterea de atracţie pe care o picură în relaţiile interumane 
sinceritatea, liniştea, bunătatea şi pacea, pe măsură să elimine 
tulburarea, răutatea şi viclenia. Tocmai de aceea, Mântuitorul fericeşte 
pe cei blânzi, spunând prin cuvintele psalmistului că ei vor moşteni 
pământul (Matei 5, 5). 

Note bibliografice 

Scara raiului, „Cuvântul XXIV 11 , trad. Mitropolit Nicolae Corneanu, Timişoara 
1994, p. 379-381 

3 Pr. prof. Ion Bria, Credinţa pe care o mărturisim, Bucureşti, 1987, p. 271 

4 Vasile, Episcop de Oradea, Cuvântări Liturgice, Oradea, 1973, p. 148 

Toma de Kempis, Urmarea lui Hristos, Timişoara, 1982, p. 63 

4. Fericiţi cei ce flămânzesc şi însetează 
de dreptate că aceia se vor sătura 


Dat fiind faptul că legea lui Dumnezeu exprimă voia şi dreptatea 
Lui, şi este un imperativ pentru poporul Lui, cei ce se străduiau să 
împlinească Legea erau consideraţi oameni drepţi. Şi pe măsură ce se 
identificau tot mai mult cu voia lui Dumnezeu, ei primeau şi calificativul 
sfinţeniei. „Grăit-a Domnul cu Moise şi a zis: «Vorbeşte la toată obştea 
fiilor lui Israel şi le spune: Fiţi sfinţi că Eu, Domnul Dumnezeul vostru 
sunt sfânt»" (Leviticul 19,1 -2). Acest imperativ al sfinţeniei lui Dumnezeu 
era în acelaşi timp o poruncă a lui Dumnezeu şi un ideal pe care 
credinciosul dorea să-l împlinească ca respect şi ca iubire faţă de 
Dumnezeu: „Precum doreşte cerbul izvoarele de apă, aşa te doreşte 
sufletul meu pe tine, Dumnezeule! însetat este sufletul meu de 
Dumnezeul meu cel tare şi viu" (Psalmul 41, 1-2). De aici vedem că 
aşa cum există o foame şi o sete trupească, tot aşa există şi o foame 
şi o sete duhovnicească după dreptate, adică după sfinţenie, mai precis 
după sfinţenia lui Dumnezeu, ceea ce conduce spre foamea si setea 
duhovnicească de a fi asemenea lui Dumnezeu, a dobândi sfinţenia lui 
Dumnezeu. Sfântul Grigorie de Nyssa arată că la sfinţenie se ajunge 
prin împlinirea tuturor virtuţilor, ca forme ale Binelui care defineşte 
sfinţenia lui Dumnezeu, după modelul vieţii lui Hristos şi prin unire cu 
El. „Dacă, deci a flămânzit lisus - spune Sfântul Grigorie - e un lucru 
fericit a flămânzi, când aceasta se lucrează şi în noi după pilda Lui... 
Care este deci mâncarea după a cărei poftire nu se ruşinează lisus? 
Zice către ucenici după convorbirea cu samarineanca: „mâncarea mea 
este să fac voia Tatălui meu" (loan 4, 34). Iar voia Tatălui se arată în 

aceea că El „voieşte ca tot omul să se mântuiască şi să vină la calea 
adevărului" (/ Timotei 2, 4)... Ce este deci aceasta? Să flămânzim de 
mântuirea noastră, să însetăm de voia dumnezeiască, care vrea să ne 
mântuim?... Cel ce doreşte dreptatea lui Dumnezeu, a aflat cu adevărat 
ceea ce doreşte... Dar pentru că nu a dorit împărtăşirea de dreptate 
numai ca mâncare; căci o dorinţă care s-ar opri numai la această stare 
de suflet ar fi o jumătate de dorinţă. Şi a făcut binele acesta(dreptatea) 
şi bun de băut, ca să se arate căldura şi înfocarea poftirii şi prin pătimirea 
setei, luăm cu plăcere băutura ca pe o tămăduire a acestei simţiri. Prin 
urmare, dat fiind faptul că una este în fiinţa ei dorinţa de mâncare şi 
băutură, dar simţirea care caută pe fiecare din acestea este deosebită, 
pentru ca Logosul - Hristos să ne înfăţişeze culmea poftirii binelui, 
fericeşte pe cei ce pătimesc prin amândouă acestea de dreptate, prin 
foame şi prin sete, întrucât ceea ce doreşte (cel dorit) e în stare să 
împlinească poftirea arătată prin amândouă, făcându-se hrană celui 
ce flămânzeşte şi băutură celui ce îşi atrage cu sete harul. 1 
Reflectând asupra acestor cuvinte ale marelui capadocian, putem spune 
că dacă mâncarea Domnului este împlinirea voii Tatălui, iar voia Tatălui 
este mântuirea noastră şi mâncarea Domnului este tot mântuirea 
noastră. Iar cum mântuirea noastră constă în a ne dărui Lui, mâncarea 
Domnului este viaţa noastră predată lui Dumnezeu. Precum noi ne hrănim 
duhovniceşte cu El, tot astfel şi El se hrăneşte cu noi. De aceea, a 
flămânzi de mântuirea noastră, înseamnă a flămânzi după unirea cu 
Hristos, prin totala noastră dăruire Lui, din iubire. Numai în Dumnezeu 
care s-a pus la dispoziţia noastră în Hristos, prin firea noastră luată de 
El, avem hrana şi băutura nesfârşită, care ne ridică din neputinţele firii 
noastre şi ne umple de viaţa Lui veşnică, plină de sfinţenie. 

Se întreabă mai departe Sfântul Grigorie al Nyssei: „oare numai cel 
ce doreşte dreptatea este fericit, iar pe cel ce doreşte neprihănirea, 
sau înţelepciunea, sau chibzuinţă, sau altfel de virtute nu-l fericeşte 
Logosul - Hristos?... Spunând Logosul - Hristos că celor ce flămânzesc 
în chip fericit de dreptate, le este rânduită dreptatea, a dat de înţeles 
prin aceasta tot chipul virtuţii, încât la fel de fericit este cel ce 
flămânzeşte de chibzuinţă, de bărbăţie, de neprihănire şi de orice altceva 
ce se înţelege prin cuvântul virtute... Căci în cel ce lipseşte ceva din 

cele ce sunt cugetate ca ţinând de bine, numaidecât se află ceva opus 
binelui, fiindcă prin esenţa ei virtutea reprezintă „binele neamestecat 
cu răul" 2 . De aceea, „cel ce flămânzeşte de neprihănire (sophrosyne) 
se va sătura de curăţie (katharotes), iar această săturare nu e ca şi 
cea a trupului, care opreşte pofta după ce s-a săturat, ci mereu o 
întăreşte, şi întărindu-le pe amândouă, cresc deopotrivă una prin alta" 3 
. Aceasta este în esenţă deosebirea de săturarea trupească. Cei 
flămânzi trupeşte ajung la săturare şi nu mai au nevoie de hrană; cei 
flămânzi duhovniceşte au un orizont deschis care nu-i „plafonează" 
săturându-i, ci le creează noi şi variate dorinţe de foame şi sete, iar 
spiritul eliberat de patimi, tinde necontenit spre asemănarea cu 
Dumnezeu. „Cel ce a dobândit ceva din cele înalte, fie neprihănirea, fie 
cumpătarea, fie evlavia către Dumnezeu... nu are pentru vreuna din 
cele dobândite vreo bucurie trecătoare şi nestatornică... Pentru acestea 
se pot lucra mereu şi nu este nici o clipă în tot răstimpul vieţii în care 
să fie cineva sătul de lucrarea binelui... Dar cei revărsaţi în poftele, 
chiar dacă sufletul lor priveşte mereu spre desfrânare, nu se pot îndulci 
mereu de ele. Căci lăcomia de mâncare e oprită de săturare, şi oprirea 
băutorului se stinge ddată cu setea... dar avuţia virtuţii, întemeiată 
statornic întreţine în cei ce vieţuiesc potrivit ei, simţirea întreagă, mereu 
nouă şi viguroasă a bunătăţilor ei. De aceea, celor ce flămânzesc după 
virtute, Dumnezeu - Cuvântul le făgăduieşte săturarea, o săturare ce 
aprinde dorinţa prin împlinirea ei deplină, şi nu o toceşte" 4 . 

DREPTATEA CA SFINŢENIE A VIEŢII 

A. Dreptatea ca virtute a ordinei juridice şi morale în gândirea 

antică 

Atât pentru marele, cât şi pentru micul univers viaţa se poate 
desfăşura în condiţii optime numai atunci când „ordo est anima rerum". 
Numai atunci el este kosmos, harmonia, sau taxis. Altfel este haos. 

La baza vieţii ordonate din marele şi micul univers stă interacţiunea 
dintre fenomene stabilite prin anumite legi existente în însăşi structura 
acestora. 

Pentru ca viaţa din comunităţile omeneşti să se desfăşoare în bune 
condiţii trebuie să fie dominată de aceeaşi ordine. La început ea 
constituia un contract verbal stabilit între membrii comunităţii. Dar 
pentru că aceste convenţii nu erau totdeauna respectate, pentru evitarea 
neînţelegerilor şi a dezordinii (sau haosului) a apărut legea, dreptul şi 
dreptatea. Dreptul este puterea sau valoarea superioară, care asigură 
anumite îndreptăţiri ce i se cuvin cuiva. Dreptatea este starea creată 
prin aplicarea dreptului, adică starea prin care se stabileşte dreptul 
cuiva. Legea este prezentarea concretă a dreptului. El este materializat 
în lege sau înveşmântat în forma ei. Grafic, dreptul reprezintă ceva 
rectiliniu, adică linia dreaptă referitoare la faptele omeneşti. Dreptatea 
este rectitudinea, iar contrară ei este strâmbătatea, adică nedreptatea, 
în sens popular noţiunea de drept derivă de la „dirigo", care înseamnă a 
conduce, a cârmui, a dirigui. Adică a dirigui prin lege, ceea ce înseamnă 
a arăta linia dreaptă pentru conduita oamenilor. De aici cuvântul 
„directum" sau „dereptum", de unde în româneşte „dirept" (sau „derept"), 
cu derivatele: direptate (sau dereptate = dreptate).' 

De aici vedem că dreptul determină atât ordinea juridică, cât şi 
ordinea morală, fiindcă are ca obiectiv Binele ce se vrea introdus şi 
statornicit pentru stabilirea ordinii, atât în viaţa socială, privind raporturile 
dintre membrii unei comunităţi umane, cât şi binele care dirijează faptele 
conştiente şi libere ale persoanei umane. 

S-a remarcat că Binele poartă indicatorul ideii rectilinii (linia dreaptă 
din geometrie, sau indicatorul de măsură), adică a ideii de drept spre 
faptele conştiente şi libere ale omului, pe care le califică bune sau rele, 
şi se apreciază că ceea ce este bun, este drept, iar ceea ce nu este 
bun, este nedrept. Ideea de drept cuprinde în sine trei elemente: 1. 
Ideea rectilinie; 2. Ideea morală a binelui; 3. Ideea de normă practică a 
faptelor externe omeneşti şi organizarea lor în aşa fel ca să garanteze 
printr-un raport normal de echilibru ce stabileşte între ele o ordine care 
facilitează şi ajută întărirea şi progresul vieţii omeneşti. Iar această 
ordine pe care o creează dreptul prin impunerea poruncilor sale, se 
cheamă ordine de drept, sau ordine juridică. Aplicarea dreptului se 
numeşte dreptate. Deci scopul prim al legii de drept este dreptatea. 2 
Astfel, dreptul a fost definit de Celsus (+129) ca fiind: „ars boni et 

aequl (dreptul este arta binelui şi a echităţii). Prin echitate înţelegân- 
du-se a da fiecăruia ceea ce i se cuvine. Aceasta este însăşi dreptatea 
juridică, sau dreptatea ca virtute socială. Ulpianus (+228) spunea că 
„justiţia est constans et perpetua voluntas, jus suum cuique 
tribuendr (Dig. I, 1, 10). Tot lui îi revine şi meritul de a fi stabilit şi pre¬ 
ceptele dreptului: „juris praepta sunt haec: honeste vivere, alterul 
non laedere, suum cuique tribuere “. Aceasta înseamnă pe scurt: 
Jus suum cuique tribuendr = a da fiecăruia ceea ce i se cuvine, 
adică dreptul său. 

De aici vedem că dreptatea este o virtute socială aflată totdeauna 
în interdependenţă cu noţiunea de drept şi cu cea de lege. Acest fapt 
reiese şi din omonimia lui 8î.icr| cu jus în limbajul înţelepţilor Eladei. 
Astfel, noţiunea de drept, jus, se redă prin to Sikociov, dar si primi §iicr|, 
adica prin dreptate, ca finalitate a dreptului. Se crede că noţiunea de 
Sikt|, care exprima la început dreptatea provine de la SeiKV^pi - arăt, 
îndrum (cu caracter imperativ, ca un ordin poruncitor). Alţii îl deduc de 
la 8iK£iv, care înseamnă „a azvârli" sau a lovi pe cei ce nu se conformează 
binelui social. Cercetările filologice deduc pe 8 ikt| din indogermanul deik, 
care înseamnă a îndfepta, a arăta direcţia, a hotărî. De aici ar deriva şi 
8dKv\)pi cu sensul de îndrumător, ca fiind cel ce indică drumul sau ca¬ 
lea cea bună de urmat. Deci SiKrj a însemnat totdeauna indreptător, 
măsurător drept al purtării, al faptelor, amintind de rectum. Ca măsurător 
drept al faptelor omeneşti, SiKrj este un îndreptător imperativ, poruncitor, 
un judecător al lor, asemenea unui cârmaci , a unui cenzor , care 
deosebeşte faptele bune de cele rele, şi ia atitudine faţă de cele din 
urmă. Pentru a se impune în comunitatea omenească Sikt| a primit si o 
conotaţie religioasă. Era, după mărturia lui Hesiod, Solon şi Anaximandru 
o zeitate feminină, fiica lui Zeus şi a lui ©spig. Astfel dreptul a fost 
personificat în zeitate, iar porunca lui a fost socotită ca o rânduială 
divină dată oamenilor pentru buna lor convieţuire. Astfel, atât la greci, 
cât şi la romani dike, adică dreptul a avut un caracter sacru, existând 
în cadrul religiei, apoi se separă de religie şi se imanentizează deplin, 
încât oamenii au uitat că ar mai exista legătură între drept şi religie. 
Dar dike judeca pe oameni sub supravegherea mamei sale ©cpig. 
Aceasta, ca zeiţă a dreptăţii, judeca abaterile oamenilor răzbunând pe 

răufăcători. Prin laicizare, dike se transformă în dikaion, care devine 
un jus profanum, iar Themis s-a transformat în SiKocioouvri 3 - virtutea 
dreptăţii, virtutea supremă care le cuprinde pe toate celelalte: „£v Ss 
8iKaioouvr| o\)^f|(38£c;7idc;dp£Tfi ccrriv" (Theognis). 

Platon arată că prin SiKoaoauvri Binele absolut, existenţa absolută 
to ov coboară din lumea ideală şi intră în cea reală prin mijlocirea 
cugetării omeneşti, căreia i se prezintă ca vopog pentru a organiza viaţa; 
întâi viaţa omului ca individ, apoi a statului. Dreptatea înţeleasă în 
sens larg este eonul diriguitor al întregii vieţi omeneşti sub toate 
aspectele, fără a avea o existenţă proprie în imanenţă, ci numai una 
condiţionată de prototipul ei ideal, adică de Bine. 4 

Platon arată că „acel principiu pe care, de la început, de când am 
durat cetatea, l-am stabilit ca fiind necesar de îndeplinit, acela este pe 
cât cred, dreptatea - el însuşi, ori vreun aspect al său. Căci am stabilit 
şi am spus de multe ori că fiecare ar trebui să nu facă decât un singur 
lucru în cetate, lucru faţă de care firea sa ar vădi, în mod natural, cea 
mai mare aplecare... Iar că principiul „să faci ce este al tău şi să nu te 
ocupi cu mai multe este dreptatea, pe aceasta am auzit-o şi de la 
mulţi alţii şi noi am spus-o de mai multe ori“ (Republica 433 a.b). Această 
definiţie a dreptăţii acoperă definiţia dată de Polemarchos: „drept e să 
dai fiecăruia ceea ce i se cuvine". Dar Platon va da o interpretare mult 
superioară dreptăţii, atunci când o fundamentează pe elementele 
interioare ale sufletului omenesc. 

Platon pune virtutea în legătură cu cele trei părţi ale sufletului. Când 
se referă la partea raţională a sufletului (logistikon), atunci primează 
virtutea înţelepciunii, a cunoaşterii, sau a chibzuinţei (phronesis). Dar 
intelectul poate fi influenţat pozitiv sau negativ de partea irascibilă: 
thymolides, şi atunci exprimă forţa, curajul. Dacă acesta se desfăşoară 
cu chibzuinţă, atunci bărbăţia exprimă demnitatea umană. Ea devine 
andreia, adică virtutea bărbăţiei sau a curajului. Dar intelectul poate fi 
influenţat şi de partea concupiscenţei, de poftă: epithymetikon. Tot 
raţiunea este aceea care ţine în frâu această parte a sufletului, dând 
demnitate omului prin virtutea cumpătării: sophrosyne. Aceste trei virtuţi: 
phronesis, andreia şi sophrosyne se exercită şi au ca scop SiKaioauvrj. 
Acesta stabileşte proporţia justă şi armonia în exercitarea celor trei 

virtuţi: „Dreptatea nu se referă la partea îndreptată în afară (a da fiecăruia 
ceea ce i se cuvine - n.n .), ci la cea îndreptată înăuntru, privind cu 
adevărat şinele şi ceea ce are de-a face cu acesta. Anume, ca fiecare 
om să aibă grijă ca părţile sufletului său să nu facă ceea ce nu le 
revine, nici ca aceste părţi să aibă mai multe ocupaţii luate una de la 
alta. Ci, stabilindu-şi bine omul treaba sa proprie, stăpân pe sine, bine 
orânduit şi prieten sieşi, să-şi potrivească cele trei părţi ale sufletului 
între ele, precum ar fi cele trei canoane ale acordajului (unei lire) - e 
vorba de coarda superioară, cea medie şi cea inferioară; legându-le 
astfel pe toate laolaltă şi, în general, devenind unul din mai mulţi, 
cumpătat şi pus în armonie, tot aşa el să şi acţioneze. Iar dacă ar face 
ceva legat de dobândirea unor bunuri, sau s-ar îngriji de corp, ori ar 
avea o îndeletnicire obştească, sau o relaţie privată, în toate aceste 
situaţii, el socoteşte dreaptă şi frumoasă fapta care ar păstra şi produce 
această dispoziţie şi numeşte înţelepciune ştiinţa care comandă această 
faptă. Dar numeşte lucru nedrept fapta care ar nărui acea dispoziţie, 
iar neştiinţă - opinia ce i-ar porunci s-o facă" ( Republica 443 d - 444 a). 

Aristotei , adaptând virtuţile cardinale formulate de Platon, arată că 
cea mai însemnată dintre ele este dreptatea. „Ea este o virtute perfectă, 
nu în sens absolut, ci în raport cu altceva, Şi de aceea ea este privită 
în general ca o suverană a virtuţilor, mai strălucitoare decât luceafărul 
de seară, mai strălucitoare decât luceafărul de zi. De aici proverbul: 
„Dreptatea concentrează în ea întreaga virtute"... Ea este perfectă pentru 
că cel ce o posedă poate face uz de virtutea sa şi în favoarea altora, 
nu numai pentru sine. Căci mulţi pot practica virtutea în chestiuni 
personale, dar sunt incapabili să o facă în cele privitoare la alţii... Aşadar, 
dacă omul cel mai rău este cei ce face uz de răutate atât împotriva lui 
însuşi, cât şi împotriva prietenilor, omul cel mai bun este cel ce practică 
virtutea nu numai pentru sine, ci şi pentru alţii, căci lucrul dificil acesta 
este. Astfel înţeleasă, dreptatea nu reprezintă o parte a virtuţii, ci virtutea 
în întregime. (auxr| psv ouvr] 5ucaioouvr| ou licpoqdpexnţaA-XaoXridpeTri 
ecmv). Din cele de mai sus reiese clar diferenţa dintre virtute şi dreptatea 
astfel concepută: dreptatea este identică cu virtutea, dar esenţa lor nu 
este aceeaşi, ci, în măsura în care se raportează la alţii, ea este 
dreptate, iar în măsura în care este dispoziţie habituală propriu-zisă, 

este virtute" (E. N. V, 1129 b. 25 - 1130 a 5-10). 

Aristotei arată apoi că dintre toate virtuţile, cele mai însemnate sunt 
cele care servesc altora. Acestea sunt dreptatea şi bărbăţia. Dreptatea 
serveşte în timp de pace, bărbăţia în timp de război. Dreptatea este 
virtutea prin care toţi primesc ceea ce li se cuvine, precum o spune 
legea ( Rhetorica I, 9). Dreptatea însă are ca ţintă binele comun tuturor 
oamenilor. De aceea este cea mai mare. Ea nu este numai o parte a 
virtuţii, ci întreaga virtute (oXr\ apsirj cativ - E. N. V, 1). Ea este virtutea 
socială pe care trebuie să o urmeze toate celelalte. Ea este un summum 
bonum. Astfel, ea depăşeşte înţelesul juridic obişnuit, dar în acelaşi 
timp este normă şi cenzor al dreptăţii juridice. Ea reprezintă o aplicare 
a legii prin care se dă fiecăruia ceea ce este al său (Rhetorica I, 9). 
Echitatea este mai mult decât legalitate. Ea este un drept chiar contra 
celui legal. ( Rhetorica I, 18). 

Pentru stoici, dreptatea rezidă în echitate şi bunăvoinţă (D. L. 
VIII, 1, 65). Ea se impune prin dreapta raţiune. Zenon a „decretat" că 
virtutea trebuie practicată pentru virtute, nu din interes şi nici din teamă. 
Dreptul sau legea este dreaptă judecată (AoyoqopOoţ) stabilind legătura 
cauzală cu divinitatea. Hrisip spune că dreptatea nu are alt principiu şi 
altă origine decât din Zeus şi din natura raţională comună tuturor 
oamenilor. Cicero se referă în mod special la „logos orthos" pe care o 
socoteşte „summa ratio", legea supremă, care s-a născut mai înainte 
de toţi vecii. Ea este aidoma Logosului divin (De legibus I, 6). Cicero 
spune că „există o lege adevărată care este raţiunea dreaptă conformă 
naturii, prezentă în toţi, constantă, eternă, care îndeamnă poruncind la 
ceea ce trebuie să facem, care oprind, întoarce de la înşelăciune" (De 
Republica III, 22). 5 

B. Dreptatea în Vechiul Testament 

Atât caracterul social de echitate al dreptăţii, cât şi cel de virtute, 
specifică sufletului omenesc care aduce ordinea în fiinţa omului, este 
întâlnit şi cultivat în Vechiul Testament, însă sub o altă formă, 
determinată de un alt context social. Fiind în aceeaşi legătură cu dreptul 
Şi cu legea, într-un stat teocrat semănător cu cel al lui Israel, dreptatea 
primeşte un pronunţat caracter religios. Legea era dată de lahve şi 

reprezenta voinţa Lui. Dreptul se orienta după Legea Domnului, care era 
sfântă, fiindcă şi Cel ce a dat-o este Sfânt. Cetăţeanul era şi credinciosul 
care trebuia să împlinească această lege sfântă, şi pe măsură ce o 
împlinea devenea drept fiindcă respecta voinţa Celui atotsfânt. Astfel 
dreptatea devine identică cu sfinţenia. Un om drept nu numai că respectă 
legea care exprima voinţa Celui sfânt, dar căuta prin viaţa Lui să fie 
asemenea Lui: „Fiţi sfinţi precum şi eu Domnul Dumnezeul vostru sunt 
sfânt“ (Levitic 19, 2). Acest caracter de sfinţenie al legii avea şi un 
pronunţat caracter religios şi social. Cel ce cinstea pe lahve, cel ce 
păzea poruncile Lui sfinte şi rânduielile de a-L cinsti, cel ce îşi cinstea 
părinţii şi conaţionalii, cel ce nu desfrâna, cel ce nu săvârşea ucidere, 
cel ce nu săvârşea furt, cel ce spunea adevărul, cel ce nu poftea nimic 
din ceea ce nu-i aparţinea, era considerat om drept. Dar şi mai mult, era 
considerat sfânt. Călcarea legii lui Dumnezeu era socotită nelegiuire, 
fărădelege, sau păcat (necurăţie în faţa lui Dumnezeu) şi era pedepsită 
cu asprime. 

De fapt, dreptatea lui Dumnezeu prin definiţie impune a da fiecăruia 
ceea ce i se cuvine. Păcatul fiind considerat urâciune în faţa lui 
Dumnezeu, atrage, conform dreptăţii, pedeapsa pentru cei fărădelege, 
iar virtutea ca împlinire a legii lui Dumnezeu, care exprimă voia şi sfinţenia 
Lui, revarsă razele de binefaceri divine asupra celui ce o săvârşeşte, 
din neam în neam... înţelegem mai bine această concepţie dominantă 
în Vechiul Testament, dacă ne gândim la nedumerirea dreptului Iov care 
nu-şi putea explica suferinţa care-i mistuia fiinţa şi revărsa asupra casei 
şi urmaşilor săi tot felul de nenorociri istovitoare... 

Ideea că „pe păcătoşi Dumnezeu nu-i ascultă, ci, dacă este cineva 
cinstitor de Dumnezeu şi face voia Lui, pe acesta îl ascultă 4 ' (loan 9, 
31), era atât de bine şi de adânc întipărită în conştiinţa iudeilor, încât, cu 
prilejul vindecării orbului din naştere, lisus, fiind acuzat ca păcătos fiindcă 
săvârşea minuni sâmbăta, se aprecia că nu poate fi ascultat de 
Dumnezeu şi, ca urmare, minunea vindecării orbului rămâne marea 
sminteală a reprezentanţilor oficiali ai Legii... De aceea, toţi cei ce 
împlineau legea erau consideraţi drepţi, adică sfinţi sau neprihăniţi în 
faţa lui Dumnezeu. în felul acesta, dreptatea sub aspect morai este 
identică cu cea de sfinţenie sau de neprihănire, adică lipsiţi de întinăciunea 

păcatului. 

Aşadar, dreptul iudaic avea un caracter divin, întrucât legea a fost 
dată de Dumnezeu, iar dreptatea fiind identică cu sfinţenia avea în 
Vechiul Testament deopotrivă un caracter religios moral şi unul social. 
Ca virtute a sfinţeniei, ea sintetiza toate celelalte virtuţi, fiindcă toate 
celelalte virtuţi nu erau altceva decât împlinirea poruncilor legii. 6 

C. Dreptatea în Noul Testament 

Având ca temă a predicii Sale „împărăţia lui Dumnezeu 44 , Mântuitorul 
va pune dreptatea ca sfinţenie a vieţii pe frontispiciul Evangheliei Sale. 
El va spune: „căutaţi mai întâi împărăţia lui Dumnezeu şi dreptatea lui şi 
celelalte se vor adăuga vouă 44 (Matei 6, 33). 

Dat fiind însă faptul că dreptatea ca plinire a Legii era promovată 
formal şi spectacular de cei ce se considerau tocmai împlinitorii Legii şi 
dreptăţii lui Dumnezeu, Mântuitorul demască şi sancţionează mândria 
şi nesinceritatea lor în faţa lui Dumnezeu, şi lipsa lor de naturaleţe în 
faţa oamenilor, arătând pe un ton sentenţios că „dacă dreptatea voastră 
nu va prisosi mai mult decât cea a cărturarilor şi fariseilor nu veţi intra în 
împărăţia cerurilor 44 (Matei 5, 20). De aici vedem că deşi corelată organic 
cu împărăţia lui Dumnezeu, dreptatea, ca evlavie (religiozitate şi sfinţenie) 
trebuie să fie deosebită tocmai de cea promovată de reprezentanţii Legii, 
care se considerau pe sine împlinitori ai dreptăţii lui Dumnezeu. Prin 
această luare de poziţie, Mântuitorul structurează adevărata dreptate 
nu pe împlinirea formală a Legii, ci pe curăţia inimii, pe smerenie, pe 
pocăinţă, pe milostenie, ca virtuţi săvârşite nu de ochii lumii, ci în 
„ascuns 44 , cu discreţie şi sinceritate ca în faţa lui Dumnezeu care vede 
şi răsplăteşte în ascuns. Şi pentru a se face mai înţeles, Mântuitorul 
conchide la sfârşitul pildei vameşului şi fariseului, că cel dintâi s-a întors 
mai îndreptat la casa sa decât fariseul (Luca 18, 14), „căci tot cel ce se 
înalţă pe sine se va smeri, iar cel ce se smereşte pe sine se va înălţa 44 . 

Pe de altă parte, Mântuitorul arată că dreptatea lui Dumnezeu în 
care este cuprinsă „legea şi proorocii 44 se sintetizează în porunca iubirii: 
„Să iubeşti pe Domnul Dumnezeul Tău cu toată inima ta şi cu tot sufletul 
tău şi cu tot cugetul tău... Şi pe aproapele ca pe tine însuţi li (Matei 22, 
37-39). Acest imperativ pozitiv al dreptăţii lui Dumnezeu era binecunoscut 

de contemporanii Domnului, fiindcă Legea l-a arătat în mod explicit, 
deşi diferit enunţat (Deuteronom 6, 5; Levitic 19, 18). învăţătorii de Lege 
îl ştiau şi ei aduce în unitate (Luca 10, 27). Adică, ştiau şi ei că dreptatea 
(sfinţenia ca plinire a Legii) era modul prin care erai bineplăcut lui 
Dumnezeu şi dovada că, făcând voia Lui, îl iubeşti. Mai ştiau din Lege 
că iubirea faţă de Dumnezeu nu rămâne nici abstractă şi nici stingheră. 
Ea se continuă şi se concretizează prin filantropia. Nu ştiau însă cine 
este cu adevărat semenul lor, sau concepţia despre semen se reducea 
la cei din acelaşi neam, sau cel mult la prozeliţi. Cei din alt neam erau 
consideraţi străini şi trataţi nu numai cu indiferenţă, ci chiar cu dispreţ. 
Şi aceasta fiindcă numai ei se considerau „quddoş“, adică popor ales şi 
deosebit de celelalte neamuri. Numai ei se puteau considera „popor 
sfânt, seminţie aleasă". Numai ei, având Legea lui Dumnezeu şi împlinind 
voia Lui, puteau fi consideraţi drepţi. Şi numai lor li se putea adresa şi 
filantropia ca împlinire supremă a dreptăţii lui Dumnezeu. Arătând în 
pilda samarineanului milostiv că orice om este aproapele nostru, 
Mântuitorul desfiinţează barierele care despart pe oameni unii de alţii, 
arătând că toţi sunt fiii lui Dumnezeu, şi oricare din ei poate fi obiect al 
filantropiei ca împlinire a dreptăţii iui Dumnezeu. 

Mergând însă mai departe, va trebui să determinăm noua evaluare 
şi noua finalitate creştină imprimată dreptăţii ca virtute. 

Dreptatea ca expresie a legii morale naturale redă elementul de 
fraternitate naturală, evidenţiind în acelaşi timp menirea socială a 
omului. Aceste realităţi înscrise în sufletul omenesc au fost tulburate 
de păcat, încât în firea ce poartă în sine rănile păcatului, aceste realităţi 
originare au fost compromise în contact cu realităţile dure ale vieţi. Numai 
compromise, şi nu anulate, fiindcă au rămas totuşi ca dezideratele cele 
mai adânc întipărite în conştiinţa umană, chemată să stabilească ordinea 
morală şi socială în lume. Dacă Vechiului Testament prin Legea care 
exprimă voinţa lui Dumnezeu, le reabilitează valoarea, aceasta nu 
înseamnă că le oferă şi puterea de aplicare integrală şi deplină. Acest 
lucru îl va face Noul Testament, care prin Hristos în Duhul Sfânt va 
schimba conştiinţa omului şi a lumii. în Noul Testament dreptatea 
primeşte o evaluare superioară. Ea va fi altfel înţeleasă, şi altfel aplicată 
în viaţă. în ethosul creştin se porneşte de la faptul că „omul din fiu al 

mâniei lui Dumnezeu" (Efeseni 2 , 3) primeşte prin Hristos înfierea din 
partea Tatălui. Iar odată cu înfierea primeşte şi calitatea (vrednicia, 
demnitatea) de moştenitor al împărăţiei iui Dumnezeu: „Iar la câţi l-au 
primit, celor ce cred în numele Lui, le-a dat puterea să se facă fii ai lui 
Dumnezeu, care nu din sânge şi din poftă trupească, ci de la Dumnezeu 
s-au născut" ( loan 1 , 12-13); „Pentru că voi toţi sunteţi fii ai lui 
Dumnezeu, prin credinţa în Hristos lisus... Iar dacă voi sunteţi a lui 
Hristos, sunteţi deci urmaşi a lui Avraam, şi moştenitori după făgăduinţă" 
(Galateni 3, 26-29); „...Aşa că nu mai eşti rob, ci fiu; iar dacă eşti fiu, 
eşti şi moştenitor al lui Dumnezeu prin lisus Hristos" (Galateni 4, 7). 
Această nouă evaluare pune o nouă temelie, o nouă bază, un nou 
fel de interpretare şi de aplicare a dreptăţii. Iar aceasta la rândul ei 
are şi o consecinţă deosebită de cea de până acum. Noua finalitate 
constă în aceea că, cei ce sunt fii şi moştenitori ai împărăţiei aceluiaşi 
Părinte, devin fraţi întreolaltă. „Nu mai este iudeu, nici elin, nu mai 
este rob, nici slobod, nu mai este parte bărbătească, şi parte femeiască, 
pentru că voi toţi unul sunteţi în Hristos" ( Galateni 3, 20; Coloseni 3, 11). 
Această filiaţie în Hristos se realizează prin harul Duhului Sfânt (Romani 
8, 14), cea ce înseamnă că viaţa celor ce sunt fii ai aceluiaşi Părinte, 
devin modele de sfinţenie după chipul vieţii lui Hristos: „Fiţi dar următori 
ai lui Dumnezeu, ca nişte copii iubiţi. Şi umblaţi în dragoste, precum şi 
Hristos ne-a iubit pe noi" (Efeseni 5, 1-2). Această fraternitate se 
realizează plenar în trupul lui Hristos, unde toate mădularele devin o 
unitate de simţire şi de acţiune: „Căci precum trupul este unul şi are 
multe mădulare, şi toate mădularele unui trup, deşi sunt multe, sunt un 
trup, aşa şi Hristos. Pentru că într-un Duh ne-am botezat noi toţi, fie 
iudei, fie elini, fie robi, fie liberi, şi toţi la un Duh ne-am adăpat" (/ Corinteni 
12, 12-13). 

Acum aequitas trece de la un aspect juridic şi formal, la unul 
etic-duhovnicesc, într-o nouă formulare, superioară, a valorilor. 

Astfel dreptatea distruge zidul de diferenţiere între oameni. Toţi sunt 
egali prin Hristos în faţa lui Dumnezeu fără nici o deosebire. Iar noua 
frăţietate în Hristos este chezăşia lui aequitas. în felul acesta se 
poate spune că sub aspectul concepţiei despre dreptate şi a modului 
său de aplicare creştinismul a schimbat chipul moral al acestei lumi. 

Nu prin reforme sociale şi politice, fiindcă el nu este aşa ceva, ci prin 
marele novum pe care îl aduce în reconsiderarea omului ca fiu al lui 
Dumnezeu şi moştenitor al împărăţiei Sale, ca şi a fraternităţi tuturor 
celor ce alcătuiesc Trupul lui Hristos, şi prin extensiune cu toţi oamenii, 
fiindcă toţi poartă chipul lui Dumnezeu, pentru toţi s-a jertfit Hristos şi 
toţi sunt chemaţi la mântuirea în Hristos. Şi pentru a înţelege mai bine 
rolul moral de transformare a lumii vechi pe care l-a adus creştinismul, 
vom arăta spre exemplificare faptul că Onisim rămâne pe mai departe 
sclavul lui Filimon. Dar faptul că este primit şi tratat ca un frate prea 
iubit în Hristos, relaţiile dintre ei se schimbă în mod radical. în faţa 
stăpânului, sclavul devenit fiu al lui Dumnezeu în Hristos devine frate, 
adică egalul în faţa lui Dumnezeu cu stăpânul care a primit pe Hristos în 
inima şi viaţa sa. 

în altă ordine de idei, Sfântul Apostol Pavel dă dreptăţii o nouă 
formulare legată de mântuirea în Hristos. E vorba de dreptatea lui 
Dumnezeu care nu se va mai aplica după Lege, ci va face drepţi pe cei 
care crezând în Hristos renasc la o viaţă nouă prin harul oferit lumii şi 
tuturor păcătoşilor în urma jertfei lui Hristos: „Dar ştim că cele ce spune 
legea, spune celor că sunt în lege... Pentru că din faptele legii nu se va 
îndreptăţi nici un trup înaintea lui; căci prin lege este cunoaşterea 
păcatului. Dar acum dreptatea lui Dumnezeu s-a arătat în afară de lege, 
fiind mărturisită de lege şi de prooroci. Dreptatea lui Dumnezeu prin 
credinţa lui lisus Hristos la toţi şi, peste toţi cei ce cred, căci nu este 
deosebire. Pentru că toţi au păcătuit şi sunt lipsiţi de mărirea lui 
Dumnezeu, îndreptându-se în dar cu harul lui prin răscumpărarea în 
Hristos lisus" (Romani 3, 19-24). De acum, însăşi mântuirea se va numi 
îndreptare, sau justificare prin harul lui Hristos. 7 Cei astfel îndreptaţi 
primesc calitatea de fii ai împărăţiei lui Dumnezeu, iar dreptatea ca 
sfinţenie a vieţii lor va fi roadă a Duhului Sfânt alături de pace şi bucurie, 
după cuvintele Apostolului: „căci împărăţia lui Dumnezeu este pace, 
dreptate şi bucurie în Duhul Sfânt" (Romani 14,17). Aceasta nu înseamnă 
că Legea care exprimă voia lui Dumnezeu nu va mai avea nici un rol în 
cultivarea de către om a dreptăţii lui Dumnezeu. Acelaşi Apostol al 
neamurilor arăta că „legea este sfântă, şi porunca sfântă şi dreaptă şi 
bună... Căci ştim că legea este duhovnicească; dar eu sunt trupesc 

vândut sub păcat... Căci după omul cel dinăuntru mă bucur de legea lui 
Dumnezeu; dar văd altă lege în mădularele mele, luptându-se împotriva 
legii minţii mele. Deci eu însumi slujesc cu mintea mea legii lui Dumnezeu, 
iar cu trupul legii păcatului" (Romani 7, 12-25). 

Aici Apostolul prezintă drama morală existentă în sufletul omului 
aflat sub păcat. El nu face binele pe care îl voieşte, ci răul pe care nu-l 
voieşte, pe acela îl săvârşeşte (Romani 7, 19). Numai prin credinţa în 
Hristos, harul lui Dumnezeu va restabili dreptatea divină ca sfinţenie a 
vieţii: „Mulţumesc lui Dumnezeu prin lisus Hristos Domnul nostru - 
exclamă Apostolul - căci legea duhului vieţii în Hristos lisus m-a izbăvit 
de legea păcatului şi a morţii" (Romani 7, 25 - 8, 2). 

D. Privire asupra conceptului de dreptate 
la Sfinţii Părinţi 

în general, Sfinţii Părinţi subliniază faptul că nici o altă virtute ca 
dreptatea nu este atât de adânc înfiptă în conştiinţa şi sufletul omenesc. 
O dovedeşte pe deplin faptul că ea este prezentă în toate culturile antice, 
atât ca formulare religioasă, cât şi ca formulare juridică, ca virtute 
socială. 8 

Astfel, Sfinţii Părinţi socotesc dreptatea ca fiind inclusă în legea 
morală naturală, ca simţ al echităţii de origine divină, aşa cum am văzut 
că a fost formulat mai ales de Plafon şi de Cicero. 

Astfel, Origen arată că legea naturală se cuprinde după principiul 
loneral: „nu face altuia ceea ce ţie nu-ţi place" (Tobit 4, 15). Această 
iege este comună şi înscrisă în inimile tuturor oamenilor. Depozitul ei 
este mintea, ca un sicriu de aur în care se află tablele legii. în minte 
avem înscrisă legea lui Dumnezeu. Mintea trebuie însă să fie de aur, 
curată, deoarece în ea se păstrează legea lui Dumnezeu, cea care nu e 
scrisă cu cerneală, ci cu Duhul lui Dumnezeu cel viu, nu pe table de 
piatră, ci pe tablele de carne ale inimii" (II CorinteniZ, 3). 9 Dar oare cine 
a scris legea în inimile acelora, dacă nu Dumnezeu cu degetul Său? 
Aceasta e legea naturală pe care a dat-o Dumnezeu neamului omenesc 
şi pe care a scris-o în minţile tuturor. Numai pe aceasta o putem cunoaşte 
cu mijloacele noastre fireşti. Dar pe adevărata lege a lui Dumnezeu, 
aceea care cuprinde întreaga dreptate a Lui, pe aceea nu o putem 

descoperi şi nici cuprinde cu mintea noastră, pentru că o depăşeşte cu 
mult. 10 însă dreptatea în sine, substanţa dreptăţii este numai una, şi 
aceea este Hristos. Din acesta se formează dreptatea care este în noi. 11 

Sfântul loan Gură de Aur arată că dreptatea reprezintă voinţa lui 
Dumnezeu: vopogotuTco cp'uoiKov 8yicccxe0r|K£, adică legea naturală pusă 
de Dumnezeu în conştiinţa omului. Ea se lămureşte prin conştiinţă şi 
prin ea putem face deosebirea dintre ce este bine şi ce este rău. 
Dreptatea divină este cea adevărată. Ea nu este aplicată numai cu 
măsura dreptului, ci şi cu cea a iubirii de oameni, care dacă nu ar 
exista, şi ar fi necesar să se aplice numai dreptul, toate ar pieri. Astfel, 
Sfântul loan Gură de Aur „face sudura" între Sucoaoouvri Kal (piXavTpOMua. 13 

Sfântul Vasile cel Mare spune că adevărata dreptate este Hristos 
(ti yxp âfcniWtq 8iKoaooovr| ectlv 6 Xpictoq). 14 

Sfântul loan Damaschinul spune că sfinţenia este mai mare decât 
dreptatea. Dreptatea înseamnă împărţirea celor egale în mod nepărtinitor, 
pentru a da fiecăruia după munca sa. Sfinţenia se contopeşte cu Binele 
şi astfel ea suportă nedreptatea şi poate ierta pe cei ce fac nedreptăţi. 
Nu se răzbună pe ei, ci le aduce binele. 15 

Evagrios în Prâkticonul său, urmând pe Platon socoteşte sufletul 
raţional tripartit, fiecărei părţi corespunzându-i câte o virtute. Părţii 
raţionale îi corespunde phronesis (chibzuinţă), sau synesis (înţelegerea), 
sau sophia (înţelepciunea). Părţii concupiscente îi corespunde: 
sophrosyne (cumpătarea), agape (iubirea) şi enkrateia (înfrânarea). Părţii 
irascibile îi corespunde andreia (curajul) şi hypomene (răbdarea). Sufletului 
întreg îi corespunde SiKoaocruvri (dreptatea). Ea le armonizează pe toate. 

Teodorei al Cirului defineşte dreptatea cu o dreaptă putere 
stăpânitoare a sufletului şi ca o simetrie a pasiunilor (afectelor) care 
sunt supuse stăpânirii sufletului. Stăpânirea pasiunilor asigură echilibrul 
sufletesc. 16 

Lactanţiu arată că cea mai mare virtute este dreptatea. Ea se 
deschide prin două artere: pietatea şi echitatea. Pietatea este începutul 
şi originea justiţiei; echitatea este puterea şi raţiunea de a fi a justiţiei 
Pietatea înseamnă cunoaşterea lui Dumnezeu. Echitatea înseamnă a 
se face pe sine egal cu ceilalţi. Dumnezeu a creat pe oameni egali şi a 
vrut să fie toţi deopotrivă unul altuia. De aceea unde nu sunt toţi 

deopotrivă acolo este nedreptatea. 17 

Lactanţiu aduce şi alte elemnte de evaluare a dreptăţi ca virtute a 
sfinţeniei creştine. Adevărata religie este alcătuită din virtuţi şi dreptate, 
spune el (Div. Inst. VI, 25, 7). ideea de dreptate este cea mai curată 
glorie a minţii omeneşti. Ea este singurul temei de pe care omul se 
poate înălţa până la Dumnezeu, care este întruparea integrală şi ideală 
a dreptăţii. De aceea, practicarea fără greş a dreptăţii este expresia, 
celui mai înalt cult religios. Atât filosofii vechi cât şi Cicero afirmă că 
omul se naşte pentru dreptate... Cultul lui Dumnezeu este unul singur 
„să nu fii rău“ (D/V. Inst. VI, 25, 9-10). Forma cea mai înaltă a cultului 
divin este lauda către Dumnezeu din gura celui drept, laudă însoţită 
de umilinţă şi pietate. 16 

liarie de Pictavium arată că dreptatea provine din raţiunea divină, 
se afirmă prin raţiunea umană şi tinde spre înfăptuirea binelui. Prin raţiunea 
umană, dreptatea se manifestă ca lege naturală. 19 

Sfântul Ambrozie al Milanului arată că dreptatea omenească 
porneşte din dreptatea divină, pe care noi o cunoaştem prin intermediul 
adevărului. 20 Dreptatea se mai numeşte şi bunătate. Ca virtute, dreptatea 
este mama tuturor, şi le cuprinde pe toate (mater et omnium virtutum) 21 . 
„Justiţia sola est quae virtutes omnes complectitur". 22 Dreptatea este 
cu precădere socială prin „suum cuique tribuere", reprezentând o putere 
altruistă. Ea este mai întâi comunitară, şi apoi individuală. 

Fericitul Augustin arată că dreptatea este una singură. Ea se 
lămureşte prin lumina adevărului şi a binelui prin care se urcă spre centrul 
său fiinţial, sau coboară din el spre viaţa omenească. 23 

Isidor de Sevilla apreciază că dreptatea ca virtute priveşte toate 
raporturile posibile ale omului cu Dumnezeu şi cu semenii săi, atât cele 
juridice, cât şi cele morale. 24 

Mai departe, în teologie, prin noţiunea de dreptate au fost definite 
principalele aspecte ale sfinţeniei omului în faţa lui Dumnezeu. Astfel, 
starea omului dinaintea căderii în păcat se numeşte „justiţia originaiis"; 
iar participarea omului la opera răscumpărătoare a Mântuitorului spre a 
şi-o impropria, se numeşte „ justificare !‘: „Cu mult mai vârtos deci acum, 
fiind îndreptăţiţi prin sângele Lui, ne vom mântui prin El“ (8ikccico08VT£<; 
vov ev iw cupcm auxou acoTTiaopeGa Si’autou... = multo igitur nune 

iustificati in sanguine ipsius solvi erimus... - Romani 5, 9). 

5. Fericiţi cei milostivi că aceia se vor milui 


Mila este o virtute naturală. Ea aparţine persoanei umane, ca 
intenţionalitate spre comuniune şi comunicare, caracterizată prin „a se 
bucura cu cel ce se bucură şi a plânge cu cel ce plânge" (Romani 
12,15). Mai precis, mila este un afect, un sentiment care mişcă sufletul 
omenesc spre neputinţa şi suferinţa omenească, sau chiar şi a 
animalelor; motiv pentru care i se spune şi compasiune, (a suferi 
împreună sau alături de cineva). Unii filosofi antici o considerau 
slăbiciune a sufletului, sau o admiteau într-un cadru restrâns, familial, 
social, etnic. De pildă, stoicii care considerau că afectele sunt boli ale 
sufletului, mila ca afect trebuia eliminată din suflet. Pentru Aristotel, 
care-i socotea pe sclavi „unelte însufleţite", natural că faţă de unii ca 
aceştia nu erai dator să ai sentimente de milă. Sofocle arăta că „cei ce 
se află în nenorociri pe care singuri şi le-au creat, nu merită nici 
indulgenţă, nici milă din partea cuiva", iar poetul Virgiliu proclamă 
categoric că „înţeleptul nu suferă milă faţă de cei în suferinţă". în epoca 
modernă, Schopenhauer, pe de o parte „acceptând ca fiinţă a lumii 
voinţa iraţională şi instinctivă, iar lumea plină de mizerii şi nefericire, 
scoate în evidenţă ca unică virtute a omului simpatia (mila), prin care 
eul omului se recunoaşte pe sine în celălalt, simţind suferinţele aceluia 
ca ale sale proprii". Pe de altă parte, Fr. Nietzsche, proclamând 
supraomul a cărui virtute principală este forţa, proclamă mila ca un 
defect al naturii umane, care atribuit lui Dumnezeu, a dus la moarte 
Lui. lată cuvintele întunecatului filosof: „Aşa glăsuieşte orice dragoste 
mare; preamăreşte iertarea şi mila. Trebuie să-ţi stăpâneşti inima, căci 
dacă o laşi să plece, vai! ce repede îţi pierzi capul! vai! unde s-au 
săvârşit pe pământ mai multe nebunii decât printre cei milostivi şi cine 

făptuia mai mult rău pe pământ decât nebunia milostivilor!...Nenorocire 
tuturor celora ce iubesc, fără să aibe o înălţime, care să fie mai presus 
de mila lor!...Astfel grăitu-mi-a într-o zi diavolul: «Şi Dumnezeu îşi are 
iadul său; e dragostea lui de oameni». Şi în urmă auzitu-l-am spunând 
aceste vorbe: «Dumnezeu e mort; numai mila lui de oameni l-a ucis»... 
Feriţi-vă deci de milă: ea va grămădi asupra omului un nor greoi.Pe 
de altă parte, cunoscuta scriitoare Emily Bronte remarcă faptul că de 
multe ori „ne e milă de oamenii care n-au milă nici de ei înşişi, nici de 
alţii"; iar pe frontispiciul romanului Suflete zbuciumate de Ştefan Zweig 
stau scrise următoarele cuvinte: „Există două feluri de compătimiri. 
Unul plin de slăbiciune şi sentimental, care de fapt nu este altceva 
decât nerăbdarea inimii de a se elibera cât mai repede cu putinţă de 
penibila înduioşare în faţa nenorocirii altuia, aşadar o compătimire, care 
nici măcar nu este compătimire, ci doar o apărare instinctivă a propriului 
suflet în faţa unei suferinţe străine. Şi un altul, singurul demn de luat în 
seamă - compătimirea nesentimentaiă, dar creatoare, care ştie ce vrea 
şi este hotărâtă să îndure totul, cu răbdare şi compasiune, până la 
capătul puterilor ei şi chiar mai departe". 

Dincolo de aceste 'păreri contradictorii enunţate de-a lungul vremii, 
mai presus de orice, mila rămâne un sentiment profund, uman provenit 
din iubirea menită să creeze şi să asigure solidaritatea umană. în mod 
firesc oamenii au calităţile şi defectele lor; au împlinirile şi neajunsurile 
lor; întâmpină situaţiile de fericire, dar sunt de multe ori copleşiţi de 
diversele suferinţe şi necazuri, încât a rămâne indiferent faţă de suferinţa 
omenească rămâne o defecţiune de caracter, specifică sufletelor dure, 
egoiste, interesate şi împietrite... De aceea, în felul lor, toate religiile 
au promovat mila, şi toate culturile s-au străduit să o cultive prin actele 
de milostenie, mărinimie şi generozitate. 

VIRTUTEA MILOSTENIEI 

în Vechiul Testament, milostenia este o poruncă a lui Dumnezeu şi 
o datorie, un mod de evaluare a evlaviei credincioşilor. 

Pe de o parte, Dumnezeu pe lângă faptul că este un Stăpân drept 
care pedepseşte păcatul, El este în acelaşi timp milostiv (Ieşire 22, 
27) faţă de cel ce se căieşte, ca şi faţă de omul aflat în nenorocire şi 

necazuri. De aici binecunoscutul Psalm 50: „Miluieşte-mă Dumnezeule, 
după mare mila ta şi după mulţimea îndurărilor Tale, şterge fărădelegea 
mea..." 

Dacă Dumnezeu este milostiv, şi omul într-o orânduire teocratică 
trebuie să fie la fel de milostiv. Prin milostenie, omul împlineşte 
dreptatea lui Dumnezeu şi dobândeşte sfinţenia. El va deveni sfânt, 
aşa cum Dumnezeu în toate manifestările şi faptele Sale este sfânt. 

în felul acesta ne explicăm, fără prea mare greutate, că milostenia 
avea în primul rând un aspect oficial, public, organizat, privind raporturile 
membrilor aparţinători statului care se conduce după Legea lui 
Dumnezeu. Astfel, milostenia era aplicată în foarte multe din 
împrejurările vieţii, din care amintim: seceratul holdelor (Levitic 19, 9- 
19); adunarea recoltei cerealelor şi a pomilor ( Deuteronom 24,19-22) şi 
mai ales în aşa numitul an sabatic (Levitic 25,1-7), vezi şi Deuteronom 
15,1-11). 

în al doilea rând, milostenia ca datorie a religiozităţii sau evlaviei 
este întâlnită atât în cărţile canonice, cât şi în cele necanonice ale 
Vechiului Testament, ceea ce înseamnă că asupra ei se exercită o 
insistenţă aparte, ca asupra unui act de cult. După cum arătam, ea 
este raportată totdeauna la milostivirea lui Dumnezeu care se identifică 
cu cel în suferinţă sau în necaz. în felul acesta, milostenia se afirmă 
ca un imperativ moral, care atrage după sine binecuvântarea sau osânda 
lui Dumnezeu, lată câteva texte concludente în acest sens: „Cel ce 
apasă pe cel sărman defaimă pe Ziditorul lui, dar cel ce are milă de cel 
sărac îl cinsteşte" (Pilde 14, 31); „Cel ce îşi bate joc de sărac, defaimă 
pe Ziditorul lui, cel ce se bucură de o nenorocire nu rămâne nerăsplătit" 
(Pilde 17, 5); Cel ce se îndură de sărmani e fericit" (Pilde 14, 21); 
„Milostenia izbăveşte de la moarte şi nu te lasă să te pogori în întuneric" 
(Pilde 4,10); „Dă milostenie din avere şi să nu aibe ochiul tău părere de 
rău când vei face milostenie...Când vei avea mult, fă din ele milostenie 
şi când vei avea puţin, nici din puţin nu te teme a face milostenie" 
(Tobit 4, 7-9); „Cei ce fac milostenie şi dreptate vor trăi viaţă lungă. Iar 
păcătoşii sunt duşmanii vieţii lor" (Tobit 12,10). „Focul arzător îl va 
stinge apa, iar milostenia va curăţi de păcate" (Sirah 3, 29). Milostenia 
se înscrie în ansamblul vieţii religioase a omului, alături de post, 

rugăciune, şi libertate: „Bună este rugăciunea cu post, milostenie şi 
dreptate" (Tobit 12,8). Milostenia are ca obiect ajutorarea aproapelui în 
orice situaţie s-ar afla el: „împarte pâinea ta cu cel flămând, adăposteşte 
în casa ta pe cel sărman, pe cel gol îmbracă-l şi nu te ascunde de cel 
de un neam cu tine. Dacă dai pâinea ta celui flămând şi saturi sufletul 
amărât, lumina ta va răsări în întuneric şi bezna ta va fi ca miezul 
zilei “(Isaia 57, 7-10). Profeţii accentuau faptul că milostenia valorează 
mai mult în faţa lui Dumnezeu, decât simplele acte de cult îndeplinite 
formal: „Milă voiesc, nu jertfă", zice Domnul (Oseia 6,6). 

De aici vedem că importanţa milosteniei constă în prefacerea iubirii 
sufletului tău în fapte concrete de ajutorare a celor sărmani şi 
neputincioşi care însă nu-ţi pot răsplăti. Fapta ta de milostenie nu 
rămâne totuşi fără răspuns. în locul lor îţi va răsplăti Părintele lor şi 
Dumnezeul tău, „El va răsplăti fapta ta cea bună" (Pilde 19,7). 

Din cele de mai sus vedem că, deşi practicată sub forme destul de 
variate, milostenia în Vechiul Testament este totuşi limitată, ea 
extinzându-se mai mult la cei de aceeaşi credinţă sau la conaţionali 
(Pilde 13, 12; Isaia 57, 7). Pe de altă parte, milostenia a devenit de 
multe ori o simplă formalitate a împlinirii preceptelor divine scrise în 
Lege, sau ca o practică religioasă a evlaviei, nu o dată primind un 
caracter interesat, vizând câştigarea reputaţiei în faţa oamenilor, sau 
nădăjduind la împlinirea unei răsplătiri, sau a împlinirii unei dorinţe din 
partea lui Dumnezeu. După cum remarcă un comentator de mare 
autoritate în domeniu, „la iudei, milostenia era în mod special o datorie 
religioasă. Cel care dă pentru a fi văzut, viza mai mult reputaţia pietăţii, 
decât a milei îndreptată către cel care este obiect al îndurării. în acest 
caz, milostenia este ca o „trompetă" care va atrage atenţia asupra 
faptei săvârşite" 2 . 

Oricum, lăsând la o parte acest neajuns, pentru ascultătorii Fericirilor, 
ca şi pentru destinatarii Evangheliei după Matei, răsplata promisă celor 
ce săvârşesc milostenie, că vor fi şi ei miluiţi de Dumnezeu apare ca 
un act de dreptate divină pe care, de altfel, Mântuitorul l-a mai enunţat 
şi altă dată sub forma de aplicare a dreptăţii: „Cu ce măsură vei măsura, 
cu aceeaşi măsură ţi se va măsura" (Marcu 4, 24). 

Văzând însă modul defectuos în care se făcea milostenia pe timpul 

Mântuitorului, se cuvine să vedem modelul împlinirii acestei Fericiri 
recomandat şi făptuit de El, pentru a putea dobândi milostivirea Părintelui 
ceresc. 

înainte se impune ca imperios necesar să stabilim sensul diversificat 
al milosteniei, ca virtute recomandată de Mântuitorul şi a modului de 
aplicare a ei în comunitatea apostolică şi postapostolică. Şi aceasta 
pentru că, aşa cum atrăgea atenţia Sfântul loan Gură de Aur, „porunca 
aceasta (a milosteniei) este întinsă (variată), fiindcă şi modurile de a 
milui sunt diferite (felurite)". 3 

1. cteripoaovri - în sens de milă, milostenie, caritate (de la eteco = a 
avea milă, a avea îndurare ; şi adjectivul eteripcov = caritabil, milostiv, 
sau compasiune. Eleemosyne redă Fericirea a V (Matei 5, 7)şi este 
sinonim cu evreiescul „sidqah", reprezentând milostenia care conduce 
la îndreptare" (justificare, mântuire, sfinţenie). 

2. Mântuitorul când ne îndeamnă să fim milostivi, precum şi Tatăl 
nostru cel din ceruri este milostiv, cuvântul milosteniei este redat prin 
oÎKTeipco (Luca 6, 36), în sensul de a plânge pe cineva. 

Vom înţelege mai bine înţelesul acestor doi termeni care redau ideea 
de milă - milostenie - binefacere, dacă vom vedea corespondentul lor 
în limba latină. Grecescul steri poauvri este de-a dreptul transcris în 
latină: „eleemosyna" însemnând acţiunea practică de a face milostenie. 
Grecescul oiKTipo^ este redat prin „misericord" (misericordia - format 
din „miseria" = nenorocire, necaz, supărare, greutate; şi „cor - cordis = 
inimă", definind cu precădere sentimentul de milă, compasiune, 
înduioşare (în franceză „la misericorde", sau „la compassion"). De aici 
vedem că virtutea morală a milosteniei va fi redată prin eleemosyne, 
spre a indica cu precădere acţiunea, fapta îndreptată spre suferinţa 
sau necazul cuiva. Mai precis, ea este misericordia (compasiunea) în 
acţiune. 

Să vedem în concret cum ne-a recomandat Mântuitorul şi cum a 
cultivat Biserica creştină pe eleemosyne, pentru ca cei care o practică 
să se poată împărtăşi de milostivirea Părintelui ceresc. 

Dacă în timpul activităţii Mântuitorului, milostenia purta pecetea 
mândriei şi aroganţei (vezi pilda vameşului şi fariseului), El insistă asupra 
faptului că milostenia trebuie să fie dezinteresată, sinceră, naturală, 

liberă, expresie a iubirii faţă de Dumnezeu şi faţă de omul aflat în 
suferinţă, oricine ar fi acesta. „Deci când faci milostenie să nu trâmbiţezi 
înaintea ta... ca să fiţi slăviţi de oameni... Iar tu când faci milostenie să 
nu ştie stânga ta ce face dreapta ta. Ca să fie milostenia ta într-ascuns 
şi Tatăl tău cel ce vede în ascuns îţi va răsplăti la arătare" (Matei 6, 
24). După cum observă un comentator, acest fel de discreţie nu anulează 
unitatea de iubire între cel ce dă şi cel ce primeşte, fiindcă porunca 
Mântuitorul se referă explicit la cel ce dă, iar „stânga" şi „dreapta" 
reprezintă o unitate în cadrul aceluiaşi corp. 4 Iar pentru a înţelege mai 
bine modul în care trebuie să cultivăm virtutea milosteniei, Mântuitorul 
ne-a lăsat frumoasa pildă a „samarineanului milostiv" ( Luca 10, 29- 
37). Pilda ne arată că mila samarineanului porneşte din iubire şi se 
îndreaptă spre „un om oarecare", aflat în suferinţă sfâşietoare, despuiat 
de orice putere de a se ajuta singur. Nu era nici prieten, nici cunoscut 
şi nici din acelaşi neam. Alţii au trecut nepăsători pe lângă suferinţa 
lui. Samarineanului însă „i s-a făcut milă" şi i se dăruie binevoitor şi plin 
de îndurare. „Şi apropiindu-se, i-a legat rănile, turnând untdelemn şi 
vin, şi punându-l pe dobitocul său, l-a dus la o casă de oaspeţi şi a 
purtat grijă de el. Şi a doua zi plecând, a scos doi dinari, a dat gazdei 
şi a zis: poartă grijă de el şi orice vei mai cheltui îţi voi da când mă voi 
întoarce". Vedem de aici că samarineanul nu a urmărit nici un interes 
egoist. Nu l-a interesat decât salvarea acelui om aflat în nenorocire. 
L-a înduioşat şi chiar copleşit suferinţa şi neputinţa lui. El se sacrifică 
ridicându-l şi transportându-l la casa de oaspeţi pe nenorocitul aruncat 
la periferia vieţii, oferind şi gazdei plata pentru îngrijirea acordată. 
Milostenia lui este apoi dezinteresată şi discretă, lipsită de orice 
publicitate sau urmă de orgoliu. în sfârşit, milostenia samarineanului a 
avut un caracter de profunzime, vizând nu simpla ajutorare, ci salvarea 
vieţii, a integrării ei în cursul normal. Această pildă în neasemuita ei 
simplitate şi profunzime va sta la baza carităţii creştine de mai târziu, 
demonstrând că milostenia nu trebuie să fie un sentimentalism 
lacrimogen şi pasiv, o compasiune vaporoasă, ci trebuie să fie mobilul 
unei hotărâri ferme de a acţiona spre binele semenului, nu în sensul de 
a-l ajuta să nu „moară de foame, menţinând în felul acesta de multe ori 
starea de lenevie, de cerşetorie, de „milogeală", de a „nu-şi valorifica 

talanţii", a multora care preferă parazitismul în locul muncii cinstite... 

în magnificul tablou al judecăţii de apoi (Matei 25, 31-46) lisus se 
identifică cu toţi marginalizaţii, nevoiaşii şi suferinzii lumii. El spune 
„mie mi-aţi făcut", ceea ce înseamnă că raportează rodul faptei noastre, 
efectului ei, ceea ce am făcut altora, ca şi cum i-am fi făcut Lui... Un 
teolog reflectând asupra tainei Fiului Omului în legătură cu judecata 
viitoare, arată că „în aşteptarea arătării Sale în slavă, Fiul Omului 
cunoaşte un mod de existenţă şi de prezenţă, de un fel foarte particular, 
secret şi misterios. El va fi fost în mod tainic prezent în cei în suferinţă, 
în fraţii înfometaţi, goi, bolnavi, izolaţi. La a doua venire, Judecătorul 
transcendent, Fiul Omului din cartea lui Daniel şi din cartea lui Enoh, a 
descoperit tuturor neamurilor, adunate şi strânse de-a dreapta şi de-a 
stânga Sa, o taină de dimensiuni cosmice. Ei vor constata că acest 
judecător, pe care au crezut că îl vor vedea pentru prima oară, L-au 
întâlnit de mult şi mereu, de-a lungul vieţii lor pământeşti. Dar această 
taină ei nu o vor cunoaşte, decât atunci când va fi prea târziu, când ei 
vor fi deja judecaţi şi repartizaţi la dreapta s-au la stânga". 5 Orientându-se 
după aceste îndrumări ale Mântuitorului, Sfântul loan Gură de Aur 
stabileşte şapte fapte ale milosteniei trupeşti: a da celui flămând, a 
adăpa pe cel însetat, a îmbrăca pe cel gol, a cerceta pe cei din închisori, 
a cerceta pe cei bolnavi, a primi pe cei străini în casă şi a îngropa pe 
cei morţi. 

Pe lângă aceste fapte trupeşti, milostenia cuprinde şi faptele 
referitoare la viaţa sufletească a aproapelui. Sfântul Apostol Pavel 
distinge două aspecte: în primul rând „a plânge cu cel ce plânge", 
adică a participa, a-l ajuta şi a-l salva pe semenul nostru aflat în 
dificultăţi sufleteşti sau duhovniceşti. Şi în acest sens ne vom referi la 
faptele milei sau îndurării sufleteşti pe care le aflăm în Noul Testament, 
tot în număr de şapte: a-l abate pe păcătos de la păcatul său (lacob 5, 
19-20); a-l învăţa pe cef neştiutor credinţa mântuitoare (Fapte 8, 31; 
T/f 2, 4-7); a da un sfat bun celui ce are trebuinţă (/ Tesaloniceni 5, 11- 
15); a ne ruga lui Dumnezeu pentru aproapele nostru (lacob 5, 16; 
Filipeni 1, 19; Col. 4, 3); a mângâia pe cei întristaţi de vreo nenorocire, 
boală sau păcat (/ Tesaloniceni 5, 14); a nu răsplăti răul cu rău, ci cu 
binele (Matei 5, 44-48; Romani 12 , 19-21); a ierta greşalele pe care ni 

le-au făcut nouă semenul nostru (Matei 18, 22). în al doilea rând „a se 
bucura cu cei ce se bucură" (Romani 12, 15). Sfântul loan Gură de 
Aur spune, în acest sens, următoarele: „Noi putem afla mulţi oameni 
care plâng cu cei ce plâng, adică îşi fac milă de cei nenorociţi, dar nu 
pot deloc să se bucure cu cei ce se bucură, ci pe când alţii se bucură, 
ei varsă lacrimi. Deci a se bucura cu cei ce se bucură nu este o virtute 
neînsemnată, ci mai mare decât a plânge cu cei ce plâng, ci chiar mai 
mare\lecât a sta în ajutorul celor aflaţi în primejdii; căci mulţi sunt 
aceia care împart primejdia cu cei ce sunt în primejdii, dar sunt foarte 
supăraţi pe cei ce se bucură". 6 Desigur nu e vorba de bucuria destrăbălată 
prin care mulţi îşi jubilează succesele, ci de bucuria ca şi comuniune 
de iubire, care alungă tulburarea invidiei, şi constituie o forţă morală ce 
înnobilează spre noi şi multiple împliniri. 

Un alt aspect al milosteniei este cel comunitar. Aceasta înseamnă 
că milostenia nu este făcută arbitrar, la voia întâmplării, sau ocazional, 
ci organizat având ca obiectiv salvarea trupească şi sufletească a 
omului. Prin aceasta milostenia devine un act soteriologic, imitând 
mântuirea omului din iubire şi milă divină. Ea este săvârşită de Biserică 
şi se referă la comuniunea credincioşilor, sau la integrarea oamenilor 
în comuniunea împărăţiei lui Dumnezeu, sau la ajutorarea reciprocă a 
comunităţilor creştine. Aceasta este Koivoma, Xmoopyia şi SiaKovîa 
creştină, aşa cum reiese mai ales din epistolele pauline (Romani 15, 
26; 16, 15; II Corinteni 9, 12; Col. 5, 13; I Corinteni 16, 15; II Corinteni 8, 
1-14; 9, 5-8). 

Legată de această formă comunitară, milostenia se va numi şi 
eu^oyia (dărnicie, binecuvântare: II Corinteni 9, 5). în comunitatea 
eclezială milostenia va reprezenta „roada Duhului Sfânt şi se va numi. 
Xpriaxoxrig (bunătate) şi âym'îoxjovri (facere de bine) (Galateni 5, 22). 

Acest caracter comunitar organizat de Biserică a pornit din porunca 
Domnului că: „mai bine este a da decât a lua" (Fapte 20, 35). Ea de¬ 
venise o regulă de aur, o normă de credinţă şi de conduită pentru Biserica 
primară. Cuvintele acestea exprimau iubirea creştină în acţiune, menită 
să sfinţească viaţa credincioşilor eliberând-o atât de lăcomie şi 
zgârcenie, cât şi de pofta de acumulare a bunurilor prisositoare. în 
comunitatea Bisericii primare, nu se ştia ce este al meu şi al tău, fiindcă 

toate erau de obşte, primind fiecare după cum avea trebuinţă: „Şi nimeni 
nu era lipsit între ei, căci toţi câţi aveau ţarini sau case, vânzându-le, 
aduceau preţurile celor vândute, şi le puneau la picioarele Apostolilor... 
(Fapte 4, 34-35). Din nefericire însă au apărut şi profitorii, oamenii 
necinstiţi, dominaţi de lăcomie... Astfel, soţii Anania şi Safira dornici 
după acumularea de bunuri pe cale necinstită, au fost pedepsiţi 
exemplar... (Fapte 5, 1-10). La fel şi Simon Magul a rămas peste veacuri 
simbolul falsificării darurilor lui Dumnezeu, determinat de filarghirie (Fapte 
8, 18-24), despre care Apostolul atrăgea atenţia că este „izvorul tuturor 
relelor" (/ Timotei 6,10). 

Didahia, sau învăţătura celor 12 Apostoli scrisă în partea a doua a 
primului secol creştin (cam pe la anul 70) dă mărturie cu privire la 
existenţa în acea vreme a unor „traficanţi de Hristos". Aceştia erau 
nişte profeţi harismatici care încercau să-şi asigure un trai comod numai 
din milostenie. Biserica i-a demascat şi i-a declarat „profeţi falşi", fiindcă 
„nu trăiesc după chipul lui Dumnezeu" (Didahia XI, 8; XII, 3-5), şi astfel 
s-a dat creştinilor îndemnul : „să asude milostenia ta înainte de a-l 
alege pe cel căruia să o da\“(Didahia I, 5-6). 

De aceea, în aplicare milosteniei se cuvine să operăm cu chibzuinţă, 
sau cu dreaptă socotinţă, spre a face deosebirea între milostenia 
acordată unui nevoiaş, pornită din iubirea faţă de Hristos, şi a refuza 
pe profitorii şi necinstiţii lumii... Astfel, prin dreapta socoteală nu lăsăm 
ca dragostea să devină slăbiciune, iar milostenia o naivitate şi un eşec 
moral... 

Acesta este un motiv în plus pentru ca Biserica să organizeze opera 
calitativă în adevărate instituţii de asistenţă socială, care constituie 
o adevărată revelaţie divină, şi nemaiîntâlnită minune a dragostei 
faţă de cel aflat în suferinţă, marginalizaţi, izolaţi, părăsiţi, învinşi. „Din 
primele zile ale lucrării sale, prin Sfinţii Apostoli, prin ucenicii acestora, 
prin evanghelişti, prooroci, prin diaconi, diaconiţe, presbiteri, presbitere, 
văduve şi prin toată obştea de credincioşi, împreună cu slujitorii obişnuiţi 
ca şi cu cei harismatici, Biserica a pus toată grija pentru pâinea cea de 
toate zilele a celor nevoiaşi. Evanghelia nu li s-a vestit acelora numai 
prin cuvânt, ci şi prin faptă. Iar vestea cea bună a faptei de ajutorare 
sau evanghelia faptei a străbătut ca fulgerul de la un capăt la altul 

lumea romană. S-au ridicat ca valurile uriaşe ale apelor mulţimile celor 
flămânzi şi goi şi în toate părţile s-a pornit căutarea lui Hristos şi a 
ucenicilor Săi în căutarea celor ce vesteau o Lege nouă, o lege biruitoare 
prin dragoste de oameni... Ce veste bună pentru cei asupriţi şi ce 
năprasnică noutate pentru asupritori! în curând, şi unii şi alţii s-au făcut 
vestitorii ei. Iar Biserica şi obştea de credincioşi împlineau cu dragoste 
şi smerenie legea cea nouă, mai ales prin instituţiile de asistenţă 
socială, care erau: gerocomiile (azile pentru văduve); parthenocomiile 
(fecioare), brefotrofiile (leagăne de copii părăsiţi sau găsiţi), orfenotrofiile 
(orfelinatele), xenodohiile (case de oaspeţi pentru primirea străinilor), 
ptohotrofia (ptohos - sărac, azile pentru săraci), nosoconiile (nosos = 
boală = spitale), gerontocomiile (azile pentru bătrâni). De remarcat faptul 
că averea Bisericii era averea săracilor. 7 

Din nefericire, opera social-religioasă pe care a îndeplinit-o Biserica 
prin aceste aşezăminte, este deseori ignorată, minimalizată... deşi 
istoria lor pentru dezvoltarea vieţii bisericeşti şi pentru îndeplinirea 
rostului ei mântuitor în lume, este de o importanţă cel puţin tot atât de 
mare ca şi istoria sinoadelor ecumenice. Această ignorare se datorează 
faptului că se socoteşte greşit că istoria ar consta în ani, din persoane 
şi personalităţi, chiar şi din eretici, şi mai puţin din talazurile mari ale 
vieţii şi din lucrarea de purtare peste ele a corăbiei mântuitoare, la 
cârma căreia stă Hristos. Prezenţa şi lucrarea milostivirii lui Dumnezeu 
în istorie o mai mărturisesc apoi toate strădaniile sfinţilor filantropi, ca 
şi a tuturor celor ce s-au ostenit în orice ascultări prin numeroasele şi 
feluritele aşezăminte de caritate creştină. Umila şi anonima lor existenţă, 
sfârşită adeseori cu jertfire de sine pentru cei pe care îi îngrijeau, a fost 
aceea care a dus în spinare ca melcul, măreţul edificiu al asistenţei 
sociale a Bisericii. Eroi şi mucenici necunoscuţi, chipurile lor se înalţă 
luminos în zbuciumul istoriei, formând o adevărată „massa candida" 
străjuitoare a razelor iubirii faţă de aproapele şi alinătoare a suferinţelor 
omeneşti. 8 

Revenind la Fericirea a V-a, vom preciza că sub aspectul moralei 
creştine nu interesează faptul cât dă cineva, ci faptul că milostenia 
este făcută din iubire sinceră. Iar autenticitatea iubirii creştine în actul 
milosteniei este valorificat nu prin cantitate, ci prin jertfelnicie. Exemplul 

văduvei care a pus în cutia milelor de la templu numai doi bani fiindcă 
numai atâta avea, a fost apreciată de Mântuitorul că a dat mult mai 
mult decât cei care au oferit din prisosul lor... (Marcu 12, 43-44). în 
sfârşit, milostenia creştină este un act liber „Nu este şi nu poate fi 
impusă de nimeni: Fiecare să dea cum socoteşte cu inima, nu cu 
mâhnire, sau de silă, căci Dumnezeu iubeşte pe cel ce dă de bunăvoie“(// 
Corinteni 9 ,7). 

Promovând opera caritativă într-o formă organizată şi comunitară 
prin iubire, Biserica îi restabileşte celui aflat în nevoi şi sărăcie, calitatea 
demnităţii sale umane, scoţându-l din josnicia existenţei sale calificată 
prin peiorativul: „milog". Vom înţelege mai bine aceasta, dacă vom 
analiza chiar şi în treacăt raportul dintre iubire şi milă. Iubirea se referă 
totdeauna la o valoare. Mila însă vizează ceva ce reprezintă procese 
orientate în sens opus exigenţelor valorilor. De pildă, un om bolnav, 
suferind, neputincios, nefericit etc. poate fi obiect simultan atât al milei, 
cât şi al iubirii, însă sub unghiuri diferite. Poate fi subiect al milei întrucât 
e luat în considerare ca bolnav, neputincios, nefericit, etc., şi poate fi 
obiect al iubirii, întrucât e considerat în virtualităţile lui de sănătate, 
putere, înălţare etc. Altfel spus: dacă simţi milă faţă de bolnavul, 
decăzutul, slabul din om, iubirea o simţi faţă de sănătosul, puternicul, 
curatul dintr-însul. S-a spus pe bună dreptate că mila fără iubire 
înjoseşte pe cel compătimit. Am văzut că mila se referă ia omul aflat 
în starea de nefericire, de slăbiciune, mizerie, suferinţă. Faptul că eu îl 
fac pe unul ca acesta să ia la cunoştinţă compătimirea mea, îi poate 
răscoli în chipul cel mai dureros sentimentul de inferioritate în care se 
află. Ori, a-i da cuiva prilejul să-şi recunoască inferioritatea, nevrednicia, 
mai ales când se află prăbuşit sub povara unei nenorociri, înseamnă a- 
i atinge în mod grav simţământul său de demnitate şi a-i vărsa astfel în 
suflet amărăciunea ucigătoare a ruşinii şi a umilinţei. 9 

Pentru a înţelege mai bine respectul şi redarea demnităţii umane, 
celui decăzut din ea prin cerşetorie, următorul studiu de caz este 
concludent. Se spune că poetul Reiner Maria Rilke, ieşind dintr-o 
catedrală unde asistase la serviciul divin, zărind un cerşetor, scoate 
floarea ce o avea la butoniera hainei şi o înfige în haina zdrenţuită a 
cerşetorului, strângându-i cu căldură şi sinceritate mâna. Gestul a 

pătruns până în adâncul inimii cerşetorului şi răscolindu-i demnitatea, 
de-a dreptul a renunţat la înjosirea la care s-a supus atâta timp... 

Cultivând milostenia, Biserica a înscris în calendarul sfinţeniei 
creştine numele atâtor sfinţi, care au ridicat caritatea pe cele mai înalte 
culmi; unii ca aceştia au împărtăşit întreg prisosul avuţiei lor celor 
nevoiaşi, spre a se mulţumi cu strictul necesar şi a simţi în schimb în 
străfundul inimii bucuria de negrăit de a se fi putut dărui integral iubirii 
lui Dumnezeu. Fiindcă în aceasta constă forţa morală a milostenie, în 
bucuria împlinirii duhovniceşti, a dobândirii calităţii de fiu care imită şi 
desăvârşeşte opera de milostenie a Părintelui (Luca 6, 36), de a putea 
vedea în semenul nevoiaş de lângă tine pe Hristos, şi a recunoaşte că 
Lui i-ai dăruit (Matei 25, 40). în acest sens, caritatea nu constă numai 
în ajutorul material oferit celui nevoiaş, ci şi împărtăşirea celui ce dă, 
de bunuri sprituale. Pentru cel ce primeşte, darul are o valoare 
materială şi se consumă în timp, dar pentru cel ce dă, rămâne un 
izvor de bunuri spirituale nepieritoare. Având ca finalitate imitarea 
milosteniei lui Dumnezeu prin adresarea către Hristos (care se identifică 
cu cel nevoiaş), opera de caritate devine un act de sfinţenie, curăţind 
sufletul de întinăcii/nea poftelor aducătoare de patimi şi înnobilând 
sufletul cu iubirea atotcuprinzătoare care ne desăvârşeşte în Dumnezeu, 
după îndemnul unui părinte filocalic: „Să biruiască în tine pururea 
cumpăna milosteniei, până ce vei simţi în tine mila lui Dumnezeu faţă 
de lume... (căci) nimic nu poate apropia aşa de mult inima de Dumnezeu 
ca milostenia. De aceea, omul milostiv este doctor chiar al sufletului 
său, pentru că alungă întunericul patimilor dinlăuntrul său, ca printr-o 
suflare puternică. Iar aceasta este o datorie faţă de Dumnezeu 0 • 
Fiind aureola iubirii lui Dumnezeu spre bucuria altora, milostenia a fost 
socotită pe drept cuvânt de Părinţii Bisericii prin glasul Sfântului loan 
Gură de Aur: |3aciAi8a tSv âpetcov. 11 Astfel putem spune că urmând 
pilda samarineanului milostiv, creştinii devin prin milostenie mântuitorii 
lumii, asemenea lui lisus Hristos. „Noi moştenim un nume mare şi nou, 
acela de creştini, de la Hristos - spune sfântul Grigorie de Nazianz. 
Suntem popor sfânt, preoţie împărătească, popor ales şi pus deoparte, 
cu năzuinţa spre fapte bune şi mântuitoare; ucenicii lui Hristos cel 
blând şi iubitor de oameni, purtătorul slăbiciunilor noastre, Cel ce s-a 

umilit pe Sine, îmbrăcând alcătuirea noastră omenească; Cel care pentru 
noi a sărăcit cu trupul şi cu cortul acesta pământesc, care pentru noi a 
suferit durerea şi epuizarea pentru ca noi să ne îmbogăţim în dumnezeire. 
Având în Hristos o pildă de atâta milă şi împărtăşire a suferinţei, vom 
dispreţui oare pe aceşti nenorociţi şi vom trece pe lângă ei? îi vom 
părăsi ca pe nişte morţi, ca pe nişte blestemaţi, ca pe nişte infame 
reptile şi fiare? Nu, fraţii mei, pentru că noi suntem oile lui Hristos, 
Păstorul cel bun, care îşi aduce la turmă oaia cea rătăcită, care caută 
oaia cea pierdută şi întăreşte oaia cea slăbită. Prin facerea de bine faţă 
de semenul nostru, îndeosebi faţă de cel în suferinţă, noi repetăm în 
mic şi faţă de cei puţini, opera de mântuire a lui lisus Hristos faţă de 
întreaga umanitate; ajungem şi noi un fel de mântuitori, de Hristoşi, cu 
perspectiva îndumnezeirii. 12 

în concluzie, putem spune că milostenia este mai mare decât 
dreptatea, fiindcă poartă în sine semnul dăruirii şi al jertfelniciei. 

Mila ca simţământ profund al sufletului omenesc este în primul rând 
o virtute naturală, manifestată ca o dispoziţie de a participa la viaţa 
celui slab, sau a celui aflat în nevoi şi nenorociri. în acelaşi timp, 
milostenia este şi o virtute etică, fiindcă realizează binele prin efort de 
voinţă statornic şi susţinut, cu referire la viaţa socială. în al treilea 
rând, fiind legate organic şi funcţional de iubire, ea se poate încadra şi 
ca virtute teologică, de unde şi îndemnul Mântuitorului: „fiţi milostivi 
precum şi Dumnezeu este milostiv" (Luca 6, 34). 

Milostenia aduce totdeauna demnitate persoanei umane prin aceea 
că alungă sălbăticia şi brutalitatea egoismului, aducându-i nobleţea şi 
sfinţenia prin generozitate. Această împlinire socială a sufletului este 
aureolată de sfinţenia lui Dumnezeu, în sensul că în fapta celui ce face 
milostenie este implicată prezenţa lui Dumnezeu. 

Note bibliografice 

8 Idem 

9 Prof D I Belu, Despre iubire , Timişoara, 1945, p. 18 -19 

10 Sf. Isaac Şirul, Filocalia, voi. X, trad. D. Stăniloae, Bucureşti, 1980, p. 192 
" Omilia III, 1, Despre penitenţă, Migne, P. G. 49,293 

12 Despre dragostea faţă de săraci, XV, Migne, P. G. 35,876 BC. 


f 


6. Fericiţi cei cu inima curată că aceia vor 
vedea pe Dumnezeu 


într-o apreciere patristică de sinteză, curăţia inimii, ca sediu al 
sufletului, raportat la vederea lui Dumnezeu este redată prin imaginea 
unei oglinzi curate, în care îţi poţi vedea chipul cu claritate. Tot astfel 
şi Dumnezeu îşi vede chipul numai în inimile curate. 

Să vedem mai în detaliu valenţele pe care le-a primit inima în 
spiritualitatea creştină. 


A.KapSia 

Cuvântul „Kap8ioc“ (inimă) are un înţeles foarte variat, complex şi 
diversificat. Inima este în primul rând organul central al aparatului 
circulator, legat de viaţă atât de strâns, încât atunci când inima nu mai 
bate, viaţa încetează şi ea. Prin analogie cu inima ca organ central al 
corpului omenesc care pune viaţa în mişcare, inima, ca determinare 
spirituală, reprezintă centrul cel mai adânc al sufletului, afectivitatea 
care îl vitalizează, punându-i în mişcare şi celelalte funcţii, precum: 
gândirea, voinţa şi apoi faptele. Chiar inima din corp a primit simbolul 
afectiv al iubirii, cântat de poeţi şi artişti în variate şi multiple forme. 
Este întâlnit şi în mitologie prin imaginea lui Cupidon care aruncă 
săgeţile lui în inimile îndrăgostiţilor... Inima - suflet punând în mişcare 
viaţa afectivă - este redată în limba noastră printr-o gamă foarte nuanţată 
de expresii, ca de pildă: cu toată inima, după voia inimii, cu dragă 
inimă, a-i râde inima, a unge (pe cineva) la inimă, a călca pe inimă, a i 
se rupe inima, a pune la inimă, a avea inimă bună, rea, dreaptă, 
deschisă, haină, de piatră, slab de inimă, a fi (om) cu inimă (sufletist), 
a fi fără inimă, a-şi lua inima-n dinţi, a-i veni (cuiva) inima la loc, a fi cu 
inima împăcată... 

Prin analogie cu inima - organ, care ocupă un loc interior şi central 
în corpul omenesc - pentru a indica partea cea mai importantă, esenţială, 
de fond, a unui obiect sau lucru, folosim şi în acest caz cuvântul „inimă . 
Spre pildă, se cunoaşte: „inima carului", sau inima unei plante (adică 
miezul). 

Inima nu a fost străină nici cercetării filosofice. Astfel, Aristotel 
localiza sediul sufletului în inimă, adică în cord, dată fiind căldura ei 
mare, precum şi mişcarea ritmică. Tot în cord sunt localizate şi funcţiile 
emoţional-afective şi motivaţionale; fiind în acelaşi timp şi sediul 
senzaţiilor. Principiul vital este entelekia, de natură transcendentă, 
difuzat în tot organismul. Funcţiile cognitive sunt localizate în ventriculi 
cerebrali 1 . 

Kardia ca expresie a sufletului omenesc are un loc bine determinat 
în Sfânta Scriptură, fiindcă reprezintă modul de adresare şi de 
comunicare cu Dumnezeu. 

în Vechiul Testament, cuvântul „leb“ însemnând inima ca organ al 
corpului omenesc (corespondent cu „cor" sau „kardia"), trece la un sens 
spiritual de adâncime, definind principiul gândirii, al deciziilor şi al 
sentimentelor; fiind foarte uzitat în a defini sufletul omenesc cu toate 
aspiraţiile lui, cu înclinaţiile lui bune sau rele, cu căderile şi ridicările 
lui. Sub aspect religios, „leb“ se raportează la fidelitatea faţă de lahve, 
care te vrea integral dăruit lui prin iubirea inimii (sufletului) tale. De aici 
şi chemarea: „dă-mi inima ta", precum şi rugăciunea de umilinţă a 
sufletului întinat de păcat şi înstrăinat de Dumnezeu, dar care cu ardoare 
vrea să se elibereze de păcatul care îl apasă, cerând cu suspin adânc 
iertarea lui Dumnezeu: „Inimă curată zideşte întru mine, Dumnezeule, 
şi duh drept înnoieşte înăuntrul meu" (Psalmul 50, 2). La fel şi Solomon, 
din fidelitate faţă de Dumnezeu, îi cere „inimă pricepută" pentru a putea 
conduce poporul lui Dumnezeu. 

în Noul Testament, se pleacă de la faptul că privită ca suflare 
divină, reprezentând chipul lui Dumnezeu în om, inima de la creaţie 
este bună. Căderea omului în păcat a adus însă şi răul în inimă. Prin 
căderea în păcat, omul s-a înstrăinat de Dumnezeu şi a devenit rob 
păcatului, adică al răului infuzat în fiinţa sa şi în inima sa. Aceasta 
este inima rea. La ea se referă Mântuitorul când spune că, „dinăuntru, 

din inima oamenilor ies gândurile rele, dezbinările, adulterul, uciderile, 
furtişagurile, asupririle, vicleşugurile, înşelăciunile, necumpătarea, 
invidia, hula, trufia, uşurătatea; toate aceste rele ies dinăuntru şi 
necurăţesc (întinează) pe om. (Marcu 7, 21-23). 

Gândurile pe care omul le are mai întâi în minte, le exprimă apoi în 
cuvinte şi le materializează în fapte. Ele îşi au însă rădăcina în adâncul 
sufletului, adică în inimă. Mântuitorul însuşi a spus că „din inimă ies 
gândurile rele" (Matei 15, 19). Dar curăţind „ţarina" inimii de toate 
rădăcinile gândurilor şi patimilor rele, omul poate descoperi „comoara 
ascunsă în ţarina sa" (Matei 13, 44), adică „împărăţia lui Dumnezeu 
care se află înăuntrul nostru" (Luca 17, 21), adică în inima noastră, 
interesant este faptul că Mântuitorul vorbeşte de inimă ca de o comoară 
(ârioavpoţ), din care omul bun scoate lucruri bune, iar cel rău cele rele, 
în funcţie de comoară, care poate fi bună sau rea. Privind contextul, 
observăm că aceste cuvinte constituie un răspuns la răutatea de neiertat 
a fariseilor, la inima lor rea. Dar mai presus de orice, inima rămâne 
locul comuniunii, a întâlnirii cu Dumnezeu. De aceea, ea este comoară... 
Iar „împărăţia lui Dumnezeu este pace, bucurie şi dreptate în Duhul 
Sfânt" (Romani 14, 17). Cine posedă şi cultivă aceste virtuţi, ca şi pe 
toate celelalte, ca rod al lucrării Duhului Sfânt în inimă, descoperă în 
adâncul de taină al sufletului său, împărăţia lui Dumnezeu. Şi aşa cum 
la apariţia zorilor de lumină, dispare întunericul nopţii, tot astfel inima 
devine curată, ca roadă a vieţii Duhului, care alungă cortegiul tuturor 
patimilor care întinează inima. Astfel, blândeţea şi răbdarea alungă 
mânia; iubirea alungă ura şi duşmănia; iertarea aduce pacea; pocăinţa 
aduce înnoirea vieţii; bucuria duhovnicească alungă tristeţea şi teama; 
dreptatea aduce sfinţenia; înfrânarea alungă lăcomia, neînfrânarea şi 
îmbuibarea... Smerenia scoate din suflet mândria şi egoismul... 
Statornicind astfel prin lucrarea Duhului Sfânt împărăţia lui Dumnezeu 
în inimă şi împărtăşindu-ne de duhul vieţii lui Hristos, în inima noastră 
va străluci chipul lui Dumnezeu, iar noi devenim din robi, fii ai lui 
Dumnezeu, vom dobândi îndrăznirea cea dintâi (napprioia) a vederii 
Sale. 

Tot în acest deziderat al inimii curate se înscrie şi lucrarea 
cuvântului lui Dumnezeu. Pilda semănătorului ilustrează modul în 

care cuvântul lui Dumnezeu întâlneşte diferite inimi. Şi din cele patru 
categorii enunţate cu o neasemuită adâncime, simplitate şi realism, 
doar una aduce roadă. Iar roada cuvântului este numai în inimile bune 
şi curate. Acestea aduc roadă în răbdare (Luca 8, 15). 

Sfântul Apostol Pavel foloseşte de 63 de ori pe kardia cu referire la 
descrierea „omului lăuntric" (interior), cu referire la eul omenesc. Dar 
mai presus de orice alt înţeles, kardia este locul în care se întâlneşte 
omul cu Dumnezeu, fiindcă ea înseamnă partea cea mai lăuntrică a 
omului şi totodată întregul lui". 2 Acest contact are un dublu sens, o 
dublă direcţie: pe de o parte inima omului se ridică spre Dumnezeu, 
năzuieşte spre Dumnezeu, iar pe de altă parte, inima ca partea cea 
mai intimă a simţirii omeneşti este locul de a primi nu descoperirea lui 
Dumnezeu. Ea este „sediul voinţei şi izvorul deciziilor şi atitudinilor 
omeneşti. Este punctul cardinal al vieţii lăuntrice omeneşti, sediul şi 
originea tuturor puterilor şi funcţiilor omului, precum: iubirea, credinţa, 
mângâierea, pacea, durerea, dorinţa bună şi rea, cunoaşterea naturală 
şi supranaturală, sălaş al Duhului Sfânt (Romani 5, 5; II Cor. 1,22; Gal. 
4, 6). Altfel spus, inima este omul însuşi (Evrei 3, 12). De aceea, 
Dumnezeu pentru a preţui pe om la justa lui valoare, îi cercetează 
şi îi judecă inima, dacă e curată, sinceră (/ Timotei 1, 5), dreaptă (li 
Tesaloniceni 3, 5); împietrită (Romani 2, 5), vicleană (Evrei 3, 12), 
învârtoşată (Evrei 3, 15), nevinovată (Romani 16, 18). Dumnezeu este 
„cunoscător al inimii" (Fapte 1, 24; 15, 8), şi astfel ochiul Lui pătrunde 
în adâncurile ei de taină şi nici un ascunziş nu-i este străin şi 
necunoscut. 3 

Părinţii Bisericii accentuau cu precădere una din funcţiile sufletului 
ca loc al întâlnirii şi al contactului cu Dumnezeu. Se ştie că pentm 
Platon „ceea ce este mai bun în suflet" „cârmaciul sufletului este vouc 
= intelectul. Prin acesta Dumnezeu ia contact cu fiinţa noastră (Phaidos 
247c; Timaios 51 d). Sfinţii Părinţi au preluat această direcţie platonică 
şi au considerat-o ca atare, încât rugăciunea însăşi a fost definită ca 
„înălţarea nousului spre Dumnezeu". în Evul Mediu, se face deosebirea 
şi se opunea pe „cordis affectus" lui intelectus şi lui raţio. Pentru Toma 
D’Aquino porunca de a iubi pe Dumnezeu din toată inima este un „actus 
voluntatis quae hic significatur per cor" (act al voinţei însemnat aici 

prin inimă). Sfântul Teofan Zăvorâtul arată că noţiunea de „inimă" include 
forma de cunoaştere integrală şi intuitivă pe care o alcătuiesc 

„sentimentele inimii". 

Aceste interpretări, oarecum unilaterale, se vor concentra prin 
viziunea integrală a inimii ca „esenţă a sufletului", „centrul şi rădăcina 
vieţii", încât, dacă rugăciunea era considerată „înălţarea minţii (vooq) 
spre Dumnezeu" va trebui să completăm: „înălţarea minţii şi a inimii 
spre Dumnezeu". 4 


B. Ka$apcn<; 

Am văzut ce semnificaţie are kardia. Mântuitorul fericeşte însă pe 
oi Koctfapoi, adică pe cei curaţi cu inima. 

Vom preciza la început înţelesul lui katharsis = curăţia, purificarea. 
Aceasta se referea iniţial la fiziologia corpului omenesc, având sensul 
de „purgare", adică de „eliminare" a tot ce-i dăunează. El se va referi 
apoi la „emoţiile" şi „tensiunea sufletului". Aristotel arată că 
„întristarea, bucuria şi discernământul se prezintă într-adevăr ca mişcări; 
fiecare din aceste acte este o mişcare şi cauza mişcării este generată 
de suflet. De exemplu: indignarea, temerea se vor produce pentru că 
inima este pusă în mişcare în acest fel. Aceste fenomene se produc 
însă prin deplasarea unor alte elemente puse în mişcare sau prin 
alternarea altora" (De anima 1,4, 408b). Aristotel socoteşte că tragedia 
şi muzica, bunăoară, au şi o acţiune purificatoare. Tragedia constă în 
tratarea temperamentului mai mult sau mai puţin emotiv al spectatorului 
prin emoţii provocate. în acelaşi timp, convingerea anticilor era că 
muzica exercita o anumită acţiune asupra sufletului, că muzica 
stimulează sistemul nervos, iar acesta, la rândul lui, influenţează şi 
normalizează pulsaţiile inimii şi prin ele, întreaga stare fiziologică a 
corpului. Corpul fiind astfel purificat face sufletul apt pentru activitate 
intelectuală. Platon merge şi mai departe şi afirmă că „armonia constă 
în mişcări de aceeaşi natură cu mişcările sufletului nostru" ( Timeu , 
47d). lamblicus ne spune că Pythagoras practica muzica cu discipolii 
săi pentru a-şi încânta şi stimula sufletul, căci credea în purificarea 
moravurilor, în întoarcerea la sănătatea sufletului, adică la sophrosyne, 
prin muzică (Viaţa luiPitagora , 64). El ne informează apoi că pitagoreicii 

aveau melodii anume compuse pentru pasiuni; mai ales pentru 
melancolie şi durere - acestea erau cele mai pătimaşe. Apoi, urmau 
melodiile pentru ardoare şi entuziasm. Prin acestea îşi stimulau şi îşi 
temperau pasiunile până le aduceau la măsura lor firească (Viaţa lui 
Pitagora, 64). Aristotel arată că „unii oameni aflaţi sub imperiul unei 
furii divine, când ascultă muzică sacră, cu arii ce alungă delirul din 
suflet sunt pătrunşi de un calm asemănător unor vindecări şi purificări 
pentru suflet** (Politica, VIII, IX). în acest context este cunoscut şi în 
Biblie cazul lui Saul chinuit de un duh rău, care îl tulbura foarte mult, 
dar care îl părăsea atunci când David îi cânta din harpă. 

Sub aspect religios, actele purificatoare sunt cunoscute sub numele 
de katharmos şi sunt întâlnite la multe dintre religiile precreştine. Erau 
proprii şi Vechiului Testament sub forma ritualistică a tuturor jertfelor 
expiatoare, a actelor ritualistice, dar mai ales „a inimii curate** fidelă lui 
Dumnezeu prin păzirea Legii Sale. 

Filosofia greacă insistă asupra purificării în scopul ridicării aspiraţiilor 
sufletului spre contemplaţie (theoria): „Numai cel curat se poate atinge 
de Cel Curat" (Phaidon 66 d, 67 b-c, 70 a), proclamă Platon. Tema e 
reluată de Părinţi, dar într-un context mai larg. Adeseori ei prezintă 
desăvârşirea ca restabilirea stării iniţiale originale. 

în această perspectivă, desăvârşirea coincide cu katharsis, dar 
aceasta include plinătatea vieţii veşnice. Maica Domnului este 
„preacurată** şi ca atare pe deplin îndumnezeită. Dar în mod obişnuit, 
acest termen este rezervat primei trepte a vieţii duhovniceşti, aceea a 
făpturii, adică praxis, care, după Evagrie, este metoda duhovniceas¬ 
că menită a curăţa partea pătimaşă a sufletului. 

Pentru a determina elementele esenţiale ale acestei curăţiri, trebuie 
stabilit mai întâi ce anume este considerat rău: trupul, simţurile sau 
patimile? Pentru creştini, singurul rău adevărat este păcatul. El va 
fi deci obiectul principal al curăţirii. 5 

C. ripoao%T| SI npoaeuxîl CA MIJLOACE 
DE CURĂŢIRE A INIMII 

După cum am văzut, păcatul este acela care necurăţeşte inima 
omului. Nu numai păcatul ca faptă incidentală, ci mai ales păcatul 

statornicit în firea omului, devenită o boală a firii ca alterare a chipului 
lui Dumnezeu, şi care face - după cum am văzut că spune Mântuitorul 
- ca inima să fie rea... Fiii împărăţiei trebuie însă să fie cu inima curată. 
Cum vor ajunge ei la acest deziderat duhovnicesc în condiţiile firii căzute 
în păcat?... Cum vor dobândi vindecarea de rana păcatului aflată în 
inimă, şi cum vom putea neîntrerupt menţine curăţia inimii ca sănătate 
a firii? 

Răspunsul este simplu şi fără echivoc: mai întâi punem temelia, 
apoi ridicăm şi consolidăm edificiul vieţii duhovniceşti. Mai întâi trezim 
conştiinţa, schimbăm mentalitatea, şi apoi edificăm noul comportament 
ce are menirea să progreseze spre conturarea caracterului moral- 
duhovnicesc în Hristos. Altfel spus: mai întâi trezirea la o viaţă nouă 
şi apoi trezvia ca şi consolidare a ei. 

Dar să vedem procesul duhovnicesc în care se realizează aceasta: 
din robia păcatului spre eliberarea în comuniunea lui Dumnezeu se 
poate ajunge doar printr-o singură formă. Numai în Hristos prin Duhul 
Sfânt. Credinţa în Hristos conduce la iubirea faţă de El, ca element de 
cunoaştere şi de dăruire lui Hristos. „Dar cei ce sunt ai lui Hristos, şi-au 
răstignit patimile şi poftele** (Galateni 6, 24). Ei s-au lepădat de omul 
cel vechi, spre a se îmbrăca în omul cel nou, sub forma unei consacrări 

a vieţii, raportată la viaţa şi sfinţenia divină:.ca să vă lepădaţi faţă 

de vieţuirea dinainte a omului vechi, care se strică după faptele 
înşelăciunii. Şi să vă înnoiţi iarăşi duhul minţii voastre, şi să vă 
îmbrăcaţi în omul cel nou, cel zidit după Dumnezeu întru dreptate şi 
întru sfinţenia adevărului** (Efeseni 4, 22-24). La aceasta se ajunge prin 
virtutea pocăinţei, care ca metanoia schimbă mentalitatea, iar prin 
epistrofe înnoieşte comportamentul sau faptele pornite din inimă. în 
felul acesta, curăţia inimii se împlineşte „prin locuirea lui Hristos în 
inima noastră*' (Efeseni 3, 17), după cum spune atât de limpede Sfântul 
Apostol Pavel. Iar dacă curăţia inimii corespunde vieţii celei noi în 
Hristos prin Duhul Sfânt, la aceasta se ajunge începând cu „dezbrăcarea 
de omul cel vechi** (Coloseni 3, 9). Atok86co (dezbrăcarea) a intrat în 
spiritualitatea creştină ca un început al înnoirii duhovniceşti prin 
îmbrăcarea în omul cel nou. Astfel, catehumenul se dezbracă de haina 
cea veche, şi îmbracă o haină nouă, albă, strălucitoare după botez. 

Â 7 T£k 56 cd înseamnă deci moartea şi învierea cu Hristos prin Botez 
(Romani 6,1-6). La fel monahul „se dezbracă" de haina lumii şi îmbracă 
o haină nouă, „haina de nuntă", în care va fi primit în comuniunea cu 
Hristos. Prin această dezbrăcare de omul vechi, de firea veche, adică 
de răul din inimă, aceasta va deveni bună, ca o restabilire a chipului lui 
Dumnezeu în om, ca viaţă plină de sfinţenie a lui Hristos prin Duhul 
Sfânt. Şi astfel viaţa duhovnicească străbătută de sfinţenia vieţii lui 
Hristos face din cel ce îi urmează „epistola Lui către lume... scrisă pe 
tablele de carne ale inimii..." (II Corinteni 3, 3). Adică, inima curată şi 
sfântă va angaja întreaga viaţă duhovnicească spre a înfăptui în lume 
împărăţia lui Dumnezeu şi a atrage lumea spre ea. S-a remarcat pe 
bună dreptate că „prin sinceritatea şi nevinovăţia sa, prin calmul, 
seninătatea şi firescul cu care face faţă celor mai primejdioase obstacole 
şi tentaţii, prin puritatea copilărească îngemănată cu o adâncă 
seriozitate, omul pur răscoleşte puternic pe cei căzuţi moralmente, le 
trezeşte şi le înviorează puterile interioare, le readuce conştiinţa la 
nivelul răspunderii faţă de sine şi faţă de oameni şi îi pune astfel din 
nou pe linia unei vieţi omeneşti normale. Un om curat e un nesecat 
izvor de regenerare rfiorală cu adânci repercusiuni asupra coeziunii, 
dăinuirii şi promovării vieţii comunitare însăşi". 6 Dar neprihănirea şi 
nepătimirea inimilor curate se extinde spre a cuprinde în iubirea lor 
întreaga creaţie: „Când începeam să mă rog cu inima - spunea un om 
înduhovnicit - toată împrejurimea mi se înfăţişa într-o formă 
fermecătoare: iarba, păsările, pământul, aerul, lumina, toate păreau să 
vorbească către mine, că sunt aici pentru om, că mărturiseau dragostea 
lui Dumnezeu către om şi că totul se ruga, totul lăuda pe Dumnezeu. 
Atunci am înţeles cuvântul Filocaliei: «a înţelege duhul făpturilor», şi 
am văzut calea pe care trebuie mers pentru a ajunge să stai de vorbă 
cu făpturile lui Dumnezeu". 7 

Am văzut până aici cum putem ajunge la o inimă curată, precum şi 
efectul benefic duhovnicesc pe care îl are ea pentru cei din jur, pentru 
ca împărăţia lui Dumnezeu să se facă tot mai mult simţită în lume. 

Subiectele ce vor urma le-am anunţat deja, ele referindu-se la 
mijloacele prin care putem să ne menţinem şi să cultivăm curăţia inimii. 
Le-am şi anunţat, ele fiind: rcpoooxTi şi 7cpoaei>xri. adică atenţia la tine 

însuţi şi rugăciunea. 

înainte însă de a determina noţiunile şi rolul lor în curăţirea inimii, 
se impune să precizăm că în căutarea eliberării de păcat şi de patimi 
rolul esenţial îl are syKpdraa care are un pronunţat caracter biblic ca 
înfrânarea şi ca stăpânirea de sine, după cum spune Apostolul, că 
„oricine se luptă se înfrânează de la toate; nu ca să ia cununa 
stricăcioasă, ci cea nestricăcioasă" (/ Corinteni 9, 25). Sfântul Apostol 
Pavel ridică pe enkrateia la calitatea de roadă a Duhului Sfânt (Galateni 
5, 22). Ea reprezintă marele dar al lui Dumnezeu care sfinţeşte inima şi 
viaţa, cu condiţia de a-l primi şi a-şi da strădania la aplicarea lui practică, 
adică la strădania ca toţi cei care primesc acest dar să-l facă eficient 
în curăţirea inimii. Pentru acest motiv, înfrânarea se va realiza în 
practica ascetică prin ceea ce Părinţii numesc: „ponos" (nevoinţă, 
caznă) şi „agon" (luptă cu tine însuţi, pentru a nu te lăsa biruit de rău, ci 
a birui răul cu binele). Adică a birui ispita şi păcatul cu înfrânarea ca 
dar al Duhului Sfânt eliberator spre virtute. 

Este momentul să precizăm că, în practicarea înfrânării, spiritualita¬ 
tea răsăriteană se diferenţiază de cea occidentală, în sensul că părinţii 
orientali accentuau latura spirituală a înfrânării: vorjiri; iar latinii 
accentuau înfrânarea sensibilă: aî<x0r|Tr|. De aici s-a dezvoltat înfrâna¬ 
rea carnală care conduce la practica mortificărilor, „în rimă" cu sectele 
encratite, care dispreţuiesc trupul asemenea maniheilor şi gnosticilor. 
Spiritualitatea răsăriteană accentuează eliberarea spiritului prin 
dominarea lui asupra poftelor şi patimilor, prin duhul vieţii lui Hristos şi 
prin puterea înfrânării ca lucrare şi dar al Duhului Sfânt. Prin urmare, în 
spiritualitatea răsăriteană accentul cade pe curăţirea inimii, adică pe 
aspectul de maximă profunzime şi taină a sufletului. Acest aspect interior 
este „mai evanghelic" şi „mai apostolic" decât asceza exterioară... 
Mântuitorul ne-a îndemnat să curăţim „mai întâi blidul pe dinăuntru..." 
iar Sfântul Petru arată că finalitatea filocalică a spiritualităţii constă în 
„omul cel tainic al inimii, în nestricăcioasa podoabă a duhului blând 
şi liniştit, care este de mare preţ înaintea lui Dumnezeu" (/ Petru 3, 2-4). 

După cum vom vedea, atât atenţia cât şi rugăciunea ca mijloace 
de dobândire a inimii curate sunt acţiuni ale înfrânării duhovniceşti, cu 
un pronunţat caracter scripturistic şi patristic. 

npoooxTi - atenţia are un caracter introspectiv vizând luarea-aminte 
la tine însuţi, fapt care atrage după sine responsabilitatea şi prudenţa. 
Ea reprezintă înainte de toate un îndemn apostolic adresat episcopului 
Timotei şi nouă tuturor: sTcexrj Gsoancp (Attende tibi = II Timotei 4,16). 
Adică, ia seama la tine însuţi în toate lucrurile pe care întreprinzi ca 
slujitor al lui Dumnezeu. Sfântul Vasile cel Mare i-a închinat o omilie, 
intitulată: 7tpoG£X£ gcocutcd (Atenţie la tine însuţi). Citând cuvântul 
Scripturii : „ia aminte la tine însuţi, ca nu cumva un cuvânt ascuns în 
inima ta să se prefacă în păcat" (Deuteronom 15, 9), Sfântul Vasile cel 
Mare arată că „noi oamenii păcătuim uşor cu gândul. De aceea Cel 
care a zidit una câte una inimile noastre (Ps. 32, 15), ştiind că cele mai 
multe păcate le săvârşim din imboldul gândurilor noastre, a poruncit ca 
în primul rând mintea să ne fie curată. Şi pentru că păcătuim uşor cu 
mintea, Dumnezeu ne cere să avem faţă de ea mai multă purtare de 
grijă şi pază... Dumnezeu ne-a dat această poruncă mare ca noi să 
facem cu ajutorul raţiunii ceea ce animalele fac din instinct; noi să le 
facem cu luare-aminte şi cu o continuă supraveghere a gândurilor, ca 
să putem păzi cu străşnicie darurile date nouă de Dumnezeu: să fugim 
de păcat, după cum animalele fug de ierburile otrăvitoare, să urmărim 
dreptatea, după cum ele caută iarba cea hrănitoare, „la aminte la tine 
însuţi ca să poţi deosebi ce-i vătămător de ce-i mântuitor ... „la aminte 
la tine însuţi", adică: analizează-te pe tine însuţi în toate privinţele! Să 
ai neadormit ochiul sufletului pentru paza ta, pentru că „prin mijlocul 
laţurilor treci" (Sirah 9, 18); în multe locuri sunt înfipte de duşmanul tău 
curse ascunse; uită-te la toate cele din jurul tău, „ca să scapi din cursă 
ca o căprioară şi din laţ ca o pasăre..." 8 

Atenţia este păzitoarea inimii, oferind imaginea paznicului sau a 
santinelei care stă la poarta inimii spre a opri orice gând rău ce vrea să 
se furişeze în suflet. Sfinţii Părinţi vorbesc de paza inimii, ca de paza 
unei fortăreţe: qnAaicri rapSiocq ; şi o corelează cu paza minţii, pentru 
păstrarea curată a duhului: rripr|Oi<; vooq. De aceea, curăţia inimii depin¬ 
de de curăţia minţii, cu care se află în legătură organică şi funcţională. 
Pentru acest motiv, Apostolul acordă mare importanţă „înnoirii duhului 
minţii" (Efeseni 4, 23), sau „schimbarea prin înnoirea minţii" ( Romani 
12, 2), pentru a dobândi „gândul lui Hristos" (/ Corinteni 2, 16), adică 

„duhul vieţii lui Hristos care izbăveşte (eliberează, curăţă) de legea 
păcatului şi a morţii" (Romani 8, 2) atât inima, cât şi mintea. 

Atenţia (rcpoGOXTi) ca păzitoare a inimii şi a minţii împlineşte o funcţie 
de apărare. Iar ca metodă îndreptată împotriva gândurilor rele este 
cuvântul îndreptat spre Dumnezeu, lisus Mântuitorul lumii a răspuns 
ispitirii diavolului prin cuvântul Scripturii, fără să mai accepte alte 
discuţii... Există o împotrivire sau o combatere prin cuvânt a gândurilor 
rele ce bat la poarta inimii şi a minţii. Această combatere poartă numele 
în literatura filocalică de „antirrhesis". Noţiunea de avTippriGK; indică 
ideea de contrarietate: avii + priGiq - care înseamnă vorbire, spunere, 
zicere (povestire, istorisire). împreunarea acestor doi termeni indică 
ideea de combatere, contrazicere, controversă, polemică. Pe plan 
spiritual noţiunea intră în combaterea gândurilor rele care bat la poarta 
inimii. Se ia pildă în acest sens Mântuitorul care a combătut vorbele 
rele ale diavolului, în cunoscuta ispitire de pe Munte, cu cuvintele 
Scripturii. Foarte mulţi asceţi cunoşteau toată Scriptura, adică toate 
citatele scripturistice cu care răspundeau împotriva sugestiilor 
demonice. Evagrios în Antircheticos-ul lui a adunat 487 de texte biblice; 
de la cartea Facerii la Apocalipsă ; pentru alungarea oricărui gând râu. 
A le memoriza pe toate era un lucru aproape imposibil, încât s-a constatat 
că este suficientă invocarea numelui lui lisus pentru alungarea tuturor 
duhurilor. Şi astfel rugăciunea lui lisus va înlocui cataloagele cu versete 
biblice. 

Astfel, apare evidentă legătura dintre atenţie şi rugăciune, fapt ce 
se evidenţiază prin însăşi asemănarea termenilor care redau aceste 
realităţi filocalice: atenţiei i se spune 7ipoGOxii, iar rugăciunii: 7cpOG£t>xri. 

Printr-o analogie deosebit de sugestivă, Mântuitorul ne arată că la 
curăţirea inimii se ajunge începând cu curăţirea gândului şi a minţii: 
„Luminătorul trupului este ochiul. Deci de va fi ochiul tău curat tot trupul 
tău va fi luminat; iar de va fi ochiul tău rău, tot trupul tău va fi întunecat. 
Deci, dacă lumina care este în tine este întuneric, dar întunericul cu 
cât mai mult?" (Luca 6, 22-23). Aceasta înseamnă că aşa cum ochiul 
conduce activitatea trupului, tot la fel şi mintea conduce activitatea 
sufletului. Pentru acest motiv, atenţia necurmată asupra minţii are un 
rol decisiv asupra curăţiei inimii. De aici şi îndemnul Apostolului: 

„Supuneţi-vă gândul spre ascultare lui Hristos“. (II Corinteni 10, 5). Nu-I 
lăsaţi, altfel spus, victimă poftelor şi dorinţelor oarbe care îl atacă şi 
vrea să-l înrobească. Jertfiţi-I lui Hristos pe care îl aveţi în inimile voastre 
(Efeseni 3, 17), străduiţi-vă permanent prin rugăciune să dobândiţi 
„gândul lui Hristos" (/ Corinteni 2, 16; Filipeni 2, 5). S-a remarcat că „nu 
totdeauna putem apăra gândul simplu, întâi născut, din ghearele fiarei 
care îl pândeşte. Aceasta se întâmplă mai ales atunci când nu l-am 
jertfit îndată lui Hristos, când mintea nu s-a îndreptat cu el spre inimă, 
ci a privit, ca soţia lui Lot, îndărăt spre păcatul apărut, spre pofta ce 
şi-a semnalizat prezenţa în conştiinţă". 9 Mintea îndata ce „se 
îndepărtează de inimă şi de căutarea împărăţiei lui Dumnezeu aflătoare 
înăuntrul ei" - spune Marcu Ascetul - „dă loc momelii (atacului = npoapoAri) 
diavolului şi devine capabilă să primească şoapta lui cea rea". 10 

Mijlocul prin care menţinem mintea trează, iar curăţirea inimii într-o 
constantă împărtăşire cu duhul vieţii lui Hristos, este deci rugăciunea. 
De unde şi îndemnul Apostolului: „Rugaţi-vă neîncetat" (/ Tesaloniceni 
5,17), „stăruind în rugăciune, priveghind în ea cu mulţumire . ( Coloseni 
4, 2). Prin rugăciune, mintea şi inima omului se ridică spre comunicarea 
lui Dumnezeu, iar harul transformă firea întru asemănarea Lui. Şi astfel, 
mintea si inima se purifică şi se îmbogăţesc în virtute, prin împărtăşirea 
din sfinţenia lui Dumnezeu. „Rugăciunea noastră să nu înceteze 
niciodată - spune Sfântul Ciprian - pentru că ori de câte ori va veni 
duşmanul, ori de câte ori va încerca să intre în inima noastră, sa o 
găsească închisă şi înarmată împotriva lui". 11 Iar cel mai important rod 
al rugăciunii este tocmai integritatea şi pacea vieţii spirituale prin puterea 
Sfântului Duh unificator. De aici şi hesychia, adică reunificarea minţii 

cu inima". 12 

Cei care practică hesykia îşi disciplinează viaţa interioară prin 
rugăciunea continuă, care invocă numele lui lisus, şi care, din această 
pricină, se numeşte „Rugăciunea lui lisus", sau „Rugăciunea pură", sau 
„Rugăciunea inimii". Această rugăciune are ca scop să ţină conştiinţa 
în stare de priveghere, prin păzirea minţii de orice gând dăunător,^ iar 
prin continua rostire a numelui lui lisus, iubirea divină se revarsă în 
inimă, spre a o curăţi şi desăvârşi. 

Practica isihastă prin care se ajunge la inima curată are trei faze: 

1. Faza cuvântului efectuată prin repetarea neîntreruptă a numelui 
lui lisus printr-o concentrare a întregului gând spre lisus: Odată cu 
aceasta se duce şi lupta pentru eliberarea de patimi şi creşterea în 
virtute. în lupta cu ispitele, credinciosul este lăsat singur. 

2. Faza gândului. Omul devine stăpân pe instincte şi începe să se 
cureţe de patimi. Toate gândurile se îndreaptă către Hristos, ceea ce 
face ca şi faptele să le urmeze. Aceasta determină o învingere a 
patimilor şi prin lucrarea harului care aşază în suflet pacea şi bucuria, 
ca roade ale Duhului Sfânt. 

3. Faza inimii. Harul coboară tot mai abundent în inimă spre a o 
sfinţi. Rugăciunea se face nu prin cuvinte, nici prin gând, ci prin Duhul 
Sfânt, care „se roagă pentru noi" (Romani 8, 26). Se simte vederea lui 
Dumnezeu şi inima astfel curăţită primeşte bucuria şi pacea prin prezenţa 
lui Hristos „încât tăria rugăciunii credinciosului stă în aceea că lisus 
Hristos se roagă împreună cu cei ce se roagă, şi stăruie pentru cei ce 
stăruie". El însuşi se roagă Tatălui împreună cu cei pentru care El 
mijloceşte. Iar rugăciunea Lui este totdeauna biruitoare: „Eu ştiam că 
tu pururea mă asculţi" (loan 11, 14). 13 

D. PRIVEGHEREA - VIRTUTE A INIMII CURATE 

Când vorbim de curăţia inimii nu trebuie să înţelegem că eliberarea 
ei de răul aparţinător firii căzute în păcat ar însemna un gol sufletesc, 
ca un fel de „pustiire", ci de eliminarea a ceea ce la un moment dat i-a 
devenit parcă propriu şi „dulceag", ca un mod de existenţă în care s-a 
complăcut, fiindcă i-a devenit obişnuinţă, chiar dacă aceasta a înrobit-o, 
stăvilindu-i arhitectonica devenirii sale... Curăţia inimii o putem asemăna 
foarte bine cu terenul pe care l-am eliberat de feluritele buruieni care-l 
făceau nefolositor. Asemenea terenului, şi inima este curăţită de tot 
ceea ce este impropriu şi nefolositor naturii sufleteşti a omului. Şi aşa 
cum la apariţia luminii dispare întunericul, tot astfel curăţia inimii are 
totdeauna un aspect pozitiv, afirmativ, în sensul că asemenea terenului 
agricol, care îşi împlineşte menirea prin cultivarea plantelor cu rod bun 
şi folositor, ca şi a florilor înmiresmate şi pline de frumuseţe, la fel şi 
curăţia inimii se compensează cu virtuţile care înlocuiesc patimile, 
afirmând astfel posibilitatea orientării valorice a funcţiilor sufleteşti spre 

împlinirea integrală a persoanei (trup şi suflet) in tendinţa ei e 

ascensiune neîntreruptă spre Dumnezeu. 

Numai astfel putem înţelege cum inima bună bănuieşte inima rea, 
cum inima curată, pătrunsă de viaţa lui Hristos în Duhul Sfanţ devine 
sediul împărăţiei lui Dumnezeu. Fiindcă ce altceva este virtutea in 
esenţa ei? După cum arată Sfântul Maxim Mărturisitorul, „esenţa tuturor 
virtuţilor este însuşi Domnul nostru lisus Hristos . 

Iar pentru ca inima curată pătrunsă de duhul vieţii lui Hristos sa se 
menţină în luptă cu păcatul, se impune a cultiva virtutea priveghem 
Ea reprezintă un stăruitor îndemn dat de Mântuitorului Sfinţilor Aposto 
de a fi cu mintea mereu trează pentru a nu cădea în ispită, cât si de-L 
astept pe El totdeauna cu inima trează mereu la datorie, niciodată 
adormită si lâncezită în păcat... în spiritualitatea creştină, privegherea 
si-a păstrat acest înţeles originar, ea însemnând ca virtute efortul 
neîntrerupt al sufletului de a fi treaz, conştientizat de nesimţitoarea 
apăsare a păcatului, şi de deruta ispitei înşelătoare, venita din „inima 
rea“ din „lume“, sau de la diavol... Este virtutea care menţine paza 
inimii mereu la datorie, fie pe timp de furtună, fie în arşiţa dogoritoare a 
soarelui, fie în asprimea gerului, asemenea paznicului sau santinelei 
neadormite... Si pentru că nepsis are menirea de a menţine şi dezvolta 
valorile fiinţei umane, spre a oferi înălţarea persoanei umane, a demnităţii 
ei spre împlinire axiologică, spunem că nepsis este ethike arete. 

Ea are rolul de a conserva sănătatea firii pătrunsă şi restabilita de 
duhul vieţii lui Hristos. Iar pentru a înţelege mai bine aceasta, o 
comparăm cu un medicament folosit în terapia de întreţinere a 
sănătăţii deja dobândite. Medicamentul ajută firea sa nu recada in 
boală dar în acelaşi timp o conduce la însănătoşirea deplina, când nu 
va mai fi nevoie de medicament... Şi atunci, firea spirituală a omului va 
progresa necontenit de la apatheia spre gnosis şi theosis; de la bios 
praktikos, spre bios theoretikos, cum i-au fixat traiectoria Părinţii, 
începând cu Clement Alexandrinul, Origen, Evagrie, Grigorie de Nyssa, 
Grigorie de Nazianz, Maxim Mărturisitorul, loan Damaschin, precum şi 
ceilalţi părinţi filocalici, ca şi părinţii Apusului creştin. Privegherii i se 
mai spune şi trezvie, denumire devenită arhaică, neconsemnata in 
dicţionarele mai noi. în dicţionarul lui Lazăr Şăineanu, retipărit, 2 putem 

citi că trezvia este starea celui care nu doarme, ci stă în stare de 
veghe, de deşteptare. Este apoi, starea celui cu mintea limpede, care 
nu este beat: „el ce face la beţie, se căieşte la trezire". Mai mult, trezvia 
defineşte luciditatea, clarviziunea. însăşi cuvântul „trezvie" este format 
de la „a fi treaz" (treaz+vie). Cuvântului „priveghere", dicţionarul amintit 
îi reţine şi un înţeles religios. De pildă, faptul de a priveghea poate 
însemna şi a petrece noaptea în rugăciune. Tot „priveghere" i se spune 
şi serviciului religios care se face noaptea şi seara. Apoi, este 
privegherea specifică la mort, numită şi „priveghi". 3 

Ne vom lămuri mai bine asupra sensului pe care îl are virtutea 
privegherii, dacă vom încerca mai întâi să determinăm înţelesul 
cuvântului întrebuinţat de către Mântuitorul, de Sfinţii Apostoli şi de 
Părinţii Bisericii. 

1. dypwcveco format din dypeco = a fi părăsit, a fugi de, a fi lipsit de 
unvoţ = somn. La Hesiod, de pildă, hypnos era acel daimon care închide 
pleoapele ostenite ale muritorilor. Deci agrypnia ar însemna starea de 
nesomn, adică a fi treaz. în greaca modernă, agrypnia este identică cu 
insomnia, adică neputinţa de a-ţi satisface necesarul de odihnă în 
vederea refacerii energiei sufleteşti şi trupeşti. Agrypnia indică apoi şi 
ideea de vigilenţă, de grijă, sau de atenţie în efectuarea unei acţiuni. 

Evanghelistul Marcu foloseşte cuvântul referindu-l la parusia 
Domnului, şi îl asociază rugăciunii ca o poruncă a lui lisus, cu care 
Domnul îşi atenţiona ucenicii şi pe noi toţi: „luaţi aminte, privegheaţi 
(agrypneite) şi vă rugaţi că nu ştiţi când va fi vremea aceea" (Marcu 13, 
33). în limba latină este redat prin „vigilate" (imperativul de la „vigilo - 
are" = a veghea, a nu dormi, a se trezi, a fi atent, cu băgare de seamă, 
a face ceva cu grijă; a avea grijă). De aici „vigilia" = veghere, santinelă, 
strajă de noapte; sau vigil (adj.: care stă de veghe, atent, santinelă de 
noapte, strajă de noapte). 

Sfântul Apostol Pavel îl apropie de rugăciunea neîntreruptă şi de 
îndelunga răbdare (Efeseni 6 , 18). în alt loc reprezintă o motivaţie pentru 
îndemnul la ascultare faţă de „mai-marii voştri, care priveghează pentru 
sufletele voastre, ca unii care vor da seama de ele"... (Evrei 13, 17). 
De aici vedem că agrypnia poate ieşi din sferele individuale, îndreptându- 
se favorabil spre viaţa semenilor. 

2. ypri 70 p£ft) înseamnă a fi foarte atent, foarte vigilent. Este folosit 
în similitudine cu agrypnes, având şi în latină acelaşi corespondent, 
vigilo - are. Dacă însă agrypneo are mai mult un sens negativ, 
accentuând privegherea ca lipsă de somn, gregoreo indică aceeaşi 
priveghere dar în sens pozitiv. Considerăm apoi că şi ăypeco care fără 
„a privativum" indică ideea de posesie, de apropiere, de adeziune... 
Am identifica în partea a doua a termenului pe opâco = a vedea. Şi 
astfel, gregores, care ar indica posesia vederii, evidenţiază privegherea 
prin „a avea ochiul deschis", ceea ce înseamnă a fi atent, vigilent, 
prudent... Adică, dacă agrypneo accentuează pe a nu dormi, gregoreo 
indică ochiul deschis. Ceea ce ar fi cam acelaşi lucru, doar că gregoreo 
ar indica mai stăruitor şi afirmativ vigilenţa, atenţia... Motivăm această 
ipoteză pe care am formulat-o şi prin utilizarea lui gregoreo alături de 
agrypneo în textul din Marcu 13, 33-37: „Luaţi aminte, privegheaţi 
(âvpwtvevTe = vigilate) şi vă rugaţi, că nu ştiţi când va veni vremea 
aceea. Este ca un om plecat departe, care lăsându-şi casa şi dând 
slugilor puterea şi fiecăreia lucrul său, a poruncit paznicului (portarului) 
ca să vegheze. Privegheaţi dar (YpTţyopelte oov = vigilate ergo) căci nu 
ştiţi când va veni stăpânul casei... ca nu cumva venind fără veste, să 
vă găsească dormind. Iar ceea ce zic vouă, tuturor zic: Privegheaţi! 
(ypriyopeîte = vigilate)". Dacă în v. 33 era folosit, după cum am văzut 
agrypneo alături de rugăciune, în v. 35 va fi preferat imperativul lui 
gregoreo pentru a indica o poruncă, un ordin stăruitor, deci o afirmaţie 
(care are o direcţie exclusiv pozitivă, indicând mai multă hotărâre, mai 
multă decizie în săvârşirea unei acţiuni). De aceea şi în v. 37, care 
încheie pericopa, gregoreite apare de sine stătător. 

Nu putem însă neglija faptul că în Evanghelia după Matei gregoreo 
apare, asociat rugăciunii (YptiYopeîte rai 7rpooeuxeo0e = Matei 26,41). 
în plus, Evanghelia după Matei motivează stăruinţa în priveghere şi 
rugăciune cu pericolul „de a nu intra în ispită, fiindcă duhul este stăruitor, 
iar trupul neputincios" (26, 41). Adică, nu simplu: a nu dormi, ci şi a fi 
prevăzător, atent la tine însuţi şi la realităţile nu totdeauna favorabile, 
ci de multe ori contrare, care te pot surprinde în mod neplăcut, creându-ţi 
dificultăţi sau greutăţi, cu consecinţe ce pot fi chiar periculoase vieţii. 

3. vrppco indică ideea de priveghere, de a fi treaz într-o formă diferită 

de primii doi termeni, accentul căzând pe ideea de sobrietate care se 
orientează spre prudenţa înţeleaptă. Nu va mai fi vorba de atenţia ca 
grijă de a nu cădea în rău, ci prudenţa care conduce la înţelepciune, 
adică la clarviziune, la luciditate în determinarea şi prevenirea chiar a 
situaţiilor dăunătoare vieţii duhovniceşti. Va indica astfel caracterul 
intelectual al privegherii ca discernământ temeluit pe stăpânirea de 
sine, pe conturarea caracterului. Am văzut deja că Lazăr Şăineanu a 
sesizat şi acest aspect al trezviei, şi anume atunci când se referă la 
priveghere, nu aminteşte nimic de el, deşi îndeobşte este recunoscută 
similitudinea dintre trezvie şi priveghere. Probabil că Lazăr Şăineanu 
a dorit să arate că e vorba numai de similitudine, nu şi de identitate. 

Ne vom lămuri mai bine ce înseamnă privegherea ca nepsis, dacă 
vom încerca să-i determinăm cu exactitate sensul. 

Verbul vr|<pco (vecpeîv) înseamnă a nu bea vin. De aici: vecpcx^ioţ, 
înseamnă a fi treaz, lucid, cumpătat. Adică cel cu mintea clară, 
pătrunzătoare, care înţelege şi exprimă bine lucrurile fiindcă se află în 
deplinătatea facultăţilor sufleteşti. Capacitatea de a conştientiza şi a 
te conştientiza cu claritate în înţelegerea realităţii. Este sinonim cu 
c<b<ppcov (înţeleptul orientat practic). Nephalios făcea parte şi din 
vocabularul ritual al cultului Muzelor şi Eumenidelor ( Plutarh , Banchetul 
celor şapte înţelepţi, 156 b). Pentru prima dată Filon introduce expresia: 
peGri verpc&îcp care înseamnă „beţie fără vin" sau „beţie trează" atribuită 
corybanţilor care se excitau prin inspiraţie divină. 4 Această expresie 
va deveni curentă în limbajul misticilor creştini. O altă sintagmă este 
vrupotÂioTriţ care determină ideea de luciditate, cumpătare, înţelepciune 
practică. Este sinonim cu (ppovr|cn.<; sau oocppoouvri adică claritatea în 
gândire bazată pe deplinătatea funcţiilor intelectuale. E starea de 
conştiinţă trează spre deosebire de conştiinţă adormită. în latină este 
redat prin sobrietas care înseamnă: cumpătat la băutură, moderaţie, 
viaţă ordonată, prudenţă, înţelepciune. Este contrariul lui ebrietas ca 
lipsă de cumpătare la băutură care duce - aşa cum spune Filon - la 
„rătăcirea minţii". De aici şi sobrius (adj.) care pornind de la înţelesul 
de a nu fi beat, adică a fi treaz la minte, prin extensie poate însemna şi 
atent, prudent, înţelept, serios, cu bun-simţ. 

în Evanghelia după Luca, nepsis are o semnificaţie şi o importanţă 

eshatologică, pus în legătură cu Kpooexn, ca o protejare a lui tcocpSia: 
„Luaţi aminte la voi înşivă (7tpoa£X£'te) ca să nu se îngreuneze inimile 
(KocpSîou) voastre de destrăbălare (tcpairox^ri) şi beţie (pe0ri = ebrietate) 
şi de grijile acestei vieţi (ale lumii) şi, pe neaşteptate, să vină peste voi 
ziua aceea" (Luca 21,34). 

în Epistolele pastorale nepsis este recomandată ca o virtute ce 
trebuie să caracterizeze viaţa creştină. Astfel, Sfântul Apostol Pavel 
îşi îndeamnă poruncitor pe cel mai apropiat ucenic al său. „Tu fii treaz 
la toate" (oi3 56 vrjtpe sv naoiv). La fel episcopul ca supraveghetor şi 
îndrumător al vieţii spirituale în Biserică trebuie, în primul rând, el 
„nephalion" (/ Timotei 3, 2-3). Şi tot astfel se cuvine să se comporte 
toţi creştinii, în special cei în vârstă cărora li se cuvine respect din 
partea tinerilor, dar pentru aceasta trebuie să le fie pildă de „nephalion" 
(Tit 2, 2-3). La fel şi femeile vârstnice nu se cuvine să fie dedate la 
mult vin (Tit 2, 3). La fel şi Sfântul Apostol Petru accentuează faptul că 
creştinii trebuie să părăsească vieţuirea de altădată, când au „umblat 
în desfrânări, în pofte, în beţii, în îmbuibare de mâncare şi băutură (/ 
Petru 4, 3) şi mai presus de orice „să fie chibzuiţi şi să privegheze în 
rugăciune" (/ Petru 4 ! , 7). 

Va trebui să remarcăm în continuare faptul că Apostolul nu este 
lipsit de discernământ când recomandă pe nepsis. El este împotriva lui 
methe care tulbură conştiinţa şi viaţa duhovnicească. Dar nu vinul ca 
substanţă era în sine, ci efectul lui poate fi dăunător, ducând la rătăcirea 
minţii şi la destrăbălări (kraipale). Va sintetiza mai târziu Sf. loan Gură 
de Aur concepţia potrivit căreia „băutura este de la Dumnezeu, dar 
beţia este de la diavol...". De aceea, nepsis nu va înlătura discernământul 
şi, astfel, în acest context, fără a se contrazice întru nimic, Apostolul 
îl îndeamnă pe acelaşi Timotei: „De acum nu bea numai apă, ci 
foloseşte-te de puţin vin pentru stomacul tău şi pentru desele tale 
suferinţe" (/ Timotei 5, 23). Este binecunoscut faptul că, în antichitate 
vinul alături de untdelemn erau socotite ca adevărate medicamente, 
după cum rezultă, aşa de limpede, din pilda samariteanului milostiv. 
Totul depinde de modul şi de scopul în care era folosit... De pildă, 
în primele secole apăruse „pe firmă creştină" secta encratită care, din 
prea mult zel pentru înfrânare, într-o viziune unilaterală lipsită de 

discernământ, făceau împărtăşania cu lapte în loc de vin. Bineînţeles 
că Biserica nu a acceptat şi nici nu a putut accepta această exagerare, 
fiindcă s-ar fi abătut de la porunca Mântuitorului, care a oferit vinul 
prefăcut în Sângele Său, şi l-a recomandat cu poruncă expresă: „faceţi 
aceasta întru pomenirea mea“... Şi Biserica a făcut şi nu va înceta să 
facă acestea, vestind moartea şi învierea Domnului până va veni El (/ 
Corinteni 11, 26). 

Pe lângă nepsis, privegherea intrase în spiritualitatea creştină şi 
sub forma lui agrypnia, mai ales ca un deziderat duhovnicesc al 
monahilor. 

într-un articol interesant şi foarte bine documentat referitor la 
„Foloasele trezviei", 5 Mitropolitul Nicolae Corneanu evidenţiază înţelesul 
şi modul de aplicare a agrypniei mai ales în viaţa duhovnicească a 
monahilor. 

Interpretând literal îndemnul Mântuitorului de a priveghea şi a se 
ruga (Marcu 13, 33), creştinii dornici de viaţă duhovnicească mereu 
îmbunătăţită, au considerat că somnul prea abundent, lenevia somnului, 
care depăşeşte necesarul fiziologic constituie un obstacol ce trebuie 
depăşit pentru împlinirea dezideratului lor. Şi astfel agrypnia va avea o 
referinţă specială, adică o virtute ce va caracteriza, în special, strădania 
spre desăvârşire duhovnicească a monahilor. 

Cultivarea agrypniei pentru combaterea metehnei somnului îşi are 
originea ei iniţială în imitarea îngerilor, care nu au nevoie de somn. 
Motivaţia acestei poziţii rezidă în însăşi recomandarea Evangheliei, a 
cuvintelor Domnului: „Iar cei ce se învrednicesc a dobândi acel veac şi 
învierea din morţi, nici nu se însoară, nici nu se mărită, căci nici să 
moară nu mai pot, că sunt asemenea cu îngerii, şi fii ai lui Dumnezeu 
sunt, fiind fii ai învierii" (Luca 20, 34-36). Dacă la acest îndemn al 
Domnului, adăugăm şi influenţa gândirii platonice şi neoplatonice, potrivit 
cărora somnul trebuie pus în legătură cu moartea şi cu demonii, iar prin 
reducerea somnului forţele trupului scad în favoarea afirmării conştiinţei 
şi a funcţiilor sufleteşti, putem avea explicaţia faptului că Sfinţii Părinţi 
instruiţi în şcolile filozofice, şi educaţi apoi în spiritul Evangheliei au 
făcut din agrypnia o virtute, o deprindere a rugăciunii şi a vegherii 
continue, căci spune Sf. loan Scărarul: „Precum datorită obişnuinţei ne 

deprindem a bea mult, tot astfel se întâmplă şi cu multa dormire. Pentru 
acest motiv se cuvine să luptăm împotriva ei, mai ales la începutul 
nevoinţei noastre, întrucât un obicei vechi cu greu poate fi 
dezrădăcinat". 6 în acelaşi timp, părinţii duhovniceşti atrag atenţia că 
prin abundenţa somnului se strecoară în suflet nestăpânita ispitire a 
poftelor păcătoase. De aceea, somnul satisfăcând necesarul odihnei 
va fi pătruns de gânduri curate, potrivit cuvintelor Scripturii: „Eu dorm, 
dar inima mea veghează" (Cântarea Cântărilor5, 2). Cel care permanent 
cugetă la Legea Domnului, ziua şi noaptea (Psalmul 1, 2) va urma cu 
stăruinţă cuvintele Apostolului: „Fiţi treji şi privegheaţi! Potrivnicul 
vostru, diavolul, umblă răcnind ca un leu, căutând pe cine să înghită" (/ 
Petru 5, 8). Şi astfel numărul celor ce vor cultiva înfrânarea de la somn 
va creşte neîncetat. Cărţile care vorbesc de strădania lor duhovnicească 
oferă nenumărate exemple ale acelora ce noaptea întreagă o petreceau 
în rugăciune, sau care aşezându-se în pat, nici nu se întindeau, ci 
preferau să stea în scăunele, sau îşi făceau paturi cu aşternuturi foarte 
tari, punându-se parcă la întrecere cu aspra educaţie spartană... Prin 
agrypnia lor îndreptată împotriva somnului, monahii ce tindeau spre 
desăvârşirea vieţii duhovniceşti şi-au făcut din înfrânarea lor un mijloc 
de a recupera vremea (Efeseni 5,16) pierdută altă dată în preocupări 
josnice, urmând ca prin această neîntreruptă priveghere să dobândească 
tot mai mult lumina lui Hristos, conform îndemnului apostolic: 
„deşteaptă-te cel ce dormi şi te scoală din morţi, şi te va lumina Hristos. 
Vedeţi doar asupra felului cum trebuie să vă purtaţi, nu ca nişte 
neînţelepţi, ci ca nişte înţelepţi" (Efeseni 6, 14-15). 

Virtutea privegherii reprezintă o continuă luptă cu ispita (tentatio), 
ea fiind încoronarea unei biruinţe duhovniceşti. în spiritualitatea 
creştină mecanismul ispitei este bine definit şi expus de părinţii filocalici 
în următoarele faze: 

1. rcpocr|3o5tn reprezintă o simplă sugestie sau idee sugerată în minte, 
venită de la diavol. De aceea poate fi tradus cu „momeala . Părinţii 
latini îi spun sugestio. 

2. cruvSuxcpos exprimă ideea de legătură, de însoţire, adică de 
conversaţie cu obiectul sugerat. în latină delectatio, adică plăcerea 
de a menţine pe sugestis. Acum „gândul devine necurat şi duce mintea 

la stricăciune" spune Evagrios. 

3. (xuYKCcTdGemi; ideea de consimţire „consensus“, aprobarea 
gândului păcătos. Ea constituie deja păcatul inimii: „Cel ce pofteşte... 
a şi păcătuit în inima sa..." spune Mântuitorul. 

4. Faza ultimă ar fi „actio“, adică transformarea păcatului inimii în 
păcat al faptei, adică în păcat propriu-zis. Părinţii răsăriteni vorbesc 
însă şi de 7i<xXr| adică lupta interioară, decisivă, zbuciumul clocotitor al 
inimii, care pune în mişcare atât gândul, cât şi voinţa. Sentimentul 
este deja captiv, el nu mai este liber, ci a căzut în luptă (ndXri). Această 
stare „violentă" a inimii este numită: atxpataoaîa - captivitate, care îşi 
are ca finalitate 7cd0o<; - înrobirea inimii de păcat, asemenea unei 
cetăţi... Păcatul devine consuetudo, obişnuinţă, înrobire. Omul 
devine rob păcatului, după cuvintele Mântuitorului: „cel ce păcătuieşte 
devine rob păcatului" (loan 8,34). 

în această situaţie virtutea privegherii - nepsis este compromisă. 
Nu se mai poate vorbi de o inimă curată, ci de o inimă întinată dominată 
de patimă, înrobită de patimă. într-o astfel de inimă, libertatea 
comuniunii cu Dumnezeu este pierdută. Dar noi ne referim la nepsis 
ca o putere a sufletului de a nu se lăsa strivit şi doborât, de a se 
menţine treaz încă de la începutul ispitei. Adică, a fi nepsis în prosbole 
mai mult decât în pale, când păcatul a cucerit deja inima, şi când lupta 
se dă la nivelul de a comite sau nu fapta, sau de a accepta sau a nu 
accepta în ultimă instanţă înrobirea. 

De aici vedem că privegherea reprezintă, ca virtute, un act 
psihologic integral referindu-se atât la gând, cât şi la voinţă, precum şi 
la sentimente; constituind astfel o virtute esenţială, care asigură 
curăţirea inimii, deschizând posibilitatea înaintării duhovniceşti spre 
vederea lui Dumnezeu. 


D. ©eoopîa 

Sfântul Maxim Mărturisitorul arată că „cel ce şi-a făcut inima curată 
cunoaşte nu numai raţiunile celor inferioare şi de după Dumnezeu, ci 
priveşte întrucâtva şi în Dumnezeu însuşi după ce a trecut peste toate; 
iar acesta este capătul cel mai de pe urmă al bunătăţilor. în această 
inimă venind Dumnezeu binevoieşte să-şi sape în ea prin duh trăsăturile 

proprii ca pe nişte table ale lui Moise“. Si aceasta în măsura în care 
acea inimă a sporit prin făptuire şi contemplaţie după cuvântul care 
porunceşte tainic: „sporeşte! 11 (Facerea 35, II ) 7 Iar acest „sporeşte! 11 
înseamnă trecerea de la „praktikos" la „theoretikos". 

a. Theoria în gândirea filosofică precreştină 

Noţiunea de „theoria 11 (vederea lui Dumnezeu) îşi are originea în 
operele înţelepţilor antici, însă altfel înţeleasă decât în Sf. Scriptură 
sau în spiritualitatea creştină. 

La început, theoria însemna acţiunea simplă de a vedea un specta¬ 
col, sau de a asista la un spectacol, apoi primeşte un sens spiritual de 
meditaţie, studiu, speculaţie teoretică, spre a-şi fixa înţelesul in 
contemplarea spiritului, ca finalizare a trecerii de la simpla acţiune a 
senzaţiei fizice, la cea spirituală, de la ochi la minte. Aceasta face 
observaţii şi examinează ceea ce văd ochii, spre a putea trece^ uica 
de la simpla opinie (doxa), la pătrunderea în adâncime a adevărului, 
obţinând lumina supremă a înţelepciunii (sophia). 

Cel care a iniţiat şi adâncit pentru prima dată conceptul de Gswpîa 
(vederea lui Dumnezeu) a fost Platon, în legătură cu concepţia sa 
despre lumea ideilor şi purificării sufletului dornic să descopere luminile 
cele mai strălucitoare prin contemplarea lor. Iar contemplarea înseamnă 
theoria, adică o vedere a minţii ce se desparte de vederea trupească. 
El arată că prin gândire putem cuprinde lucruri ce depăşesc această 
lume, adică Binele (ayatfov), care este scopul însuşi al fiinţei 
inteligibile. Dar Binele la Platon este pe „vârful piramidei 11 , depăşind 
chiar lumea ideilor; şi astfel ne atrage mereu spre necunoscutul 
perfecţiunii noastre. Spre deosebire de psyhe, care este sufletul 
animalic, nous este organul de excelenţă cu care ne înălţăm spre 
urcuşul (âvdfkxoiq) lumii superioare, şi reuşim să contemplăm realităţile 
lumii inteligibile. Theoria aparţine lui vooq, care este un netrupesc simţ 
(Phaidon 65, d). „...Dacă ai socoti urcuşul şi contemplarea lumii de 
sus ca reprezentând suişul sufletului către locul inteligibilului, ai înţelege 
bine ceea ce nădăjduiam să spun... Opiniile mele însă acestea sunt, 
anume că în domeniul inteligibilului, mai presus de toate este ideea 
Binelui, că ea este anevoie de văzut, dar că, odată văzută, ea trebuie 

concepută ca fiind pricina pentru tot ce-i drept şi frumos; ea zămisleşte 
în domeniul vizibil lumina, iar în domeniul inteligibil chiar ea domneşte, 
producând adevăr şi intelect; şi iarăşi cred că cel ce voieşte să facă 
ceva cugetat în viaţa privată sau cea publică, trebuie să contemple" 
(Republica III, 517, b-c). La această „călătorie cerească" poate participa 
numai sufletul purificat, iar culmea urcuşului spre cele cereşti este 
vorjia, adică theoria intelectuală. în Phaedon, Platon redă scena în 
care sufletele care trec deasupra baldachinului cerului, se desfătează 
în spectacolul vederii fericite (pampiov i\|A)v mi Gsav) (Phaidon 82 c). 

în interdependenţa teoriei intră încă doi termeni, sau două elemente 
constitutive: cvtfouoiaaiuoq (de la sv+Geoq = a fi în Dumnezeu); şi 
ckgtocok; (acţiune de a ieşi din sine). 

La Platon entuziasmul avea sensul posedării sufletului de către 
zei, şi ridicarea lui deasupra preocupărilor omeneşti. Era caracteristic 
filosofilor ca bucurie determinată de succesul cunoaşterii. Prin sophia, 
nous-ul se ridică la cotele cele mai înalte de contemplare a lumii ideilor. 
Nu lipsea entuziasmul, nici războinicilor, şi nici preoţilor iniţiaţi. 
Entuziasmul reprezintă o înflăcărare, o inspiraţie sau transport divin, o 
frenezie ce merge până la delir. „...Datorită entuziasmului, spune Platon, 
când privim frumuseţea de aici, aducându-ne aminte de frumuseţea 
cea adevărată simţim cum ne cresc aripi şi, reînaripaţi astfel, ardem 
de nerăbdare ca să ne ridică în zbor; dar nu putem; şi atunci, asemenea 
păsării, privirea ne rămâne aţintită în înalt, iar nepăsarea ce ne prinde 
de lumea de aici dă celorlalţi temei să creadă că am fost robiţi smintelii. 
Putem deci spune că dintre toate formele de zeiască Tmpătimire 
(entuziasm), aceasta se arată - fie că eşti cuprins de ea cu totul, fie 
simplu părtaş - a fi cea mai de soi, şi alcătuită din tot ce e mai bun; şi 
este limpede că tocmai împărtăşirea din acest soi de nebunie face ca 
şi cel iubitor de frumuseţi să fie numit îndrăgostit. După cum am spus, 
orice suflet omenesc a contemplat, prin chiar natura lui, adevăratele 
realităţi; altminteri ele nu ar fi venit să se aşeze într-o vieţuitoare 
omenească" ( Phaidros , 249 d-e). 

Aspectul de înflăcărare frenetic delirantă a entuziasmului o prezintă 
Platon legată de prevestirea profetică: „Drept semn că divinitatea însăşi 
a dăruit prevestirea slabei minţi omeneşti stă în faptul că, atâta vreme 

cât omul este stăpânit de mintea lui, el nu este în stare de inspirată şi 
vrednică prevestire, ci numai fie în timpul somnului, când puterea lui 
de înţelegere se află înlănţuită, fie datorită vreunei boli profetice, fie 
când, inspirată de divinitate, se află abătută de la starea ei firească. Iar 
omului aflat în starea lui normală, îi revine să înţeleagă, după ce şi le-a 
amintit pe cele rostite, în vis sau în veghe, de către forţa prevestirii şi 
a inspiraţiei şi, raţionând asupra tuturor nălucirilor astfel văzute, să 
desluşească cum anume şi pentru cine dau ele semn al unui rău-ori al 
unui bine, fie el viitor, trecut sau prezent. Dar celui care, cuprins de 
frenezia profetică, se află încă în această stare, nu-i stă în putere să 
interpreteze propriile sale viziuni şi rostiri, ci, cum bine zice acea vorbă 
veche, numai celui în toate minţile îi este dat să vadă de ale sale şi să 
se cunoască pe sine...“ (Timaios 171e - 172a). 

Extazul intră în contextul theoriei ca o consecinţă a acesteia. Cei 
care au văzut minunile nemaiîntâlnite săvârşite de lisus Hristos (Marcu 
5, 42; Luca 5, 26), la fel şi Apostolii la schimbarea la faţă a Domnului, 
precum şi Apostolul Pavel ridicat până la al treilea cer, au rămas în 
stare de extaz după cele văzute. Prin urmare, extazul ca „ieşire din 
sine" determină ideeâ de uimire, stupoare, spaimă, admiraţie, exaltare, 
adorare, starea celui ce este copleşit de ceva ce-l depăşeşte cu totul 
şi îl absoarbe. El presupune o imobilitate, o depresiune a funcţiilor 
vegetative, iar sub raport afectiv este „un sentiment de bucurie, de 
fericire inexprimabilă, care fuzionează cu toate aspiraţiile spiritului (P. 
Janet). Entuziasmul este o trăire ia limita superioară a valorilor estetice, 
morale, intelectuale. Termenul este întâlnit şi pe plan filosofic la unii 
gânditori spiritualişti care îl consideră propriu comuniunii sufletului 
omenesc cu perfecţiunea divină. în unele religii orientale starea de extaz 
se obţine prin ritualuri şi practici esoterice. Extazul poate avea' şi un 
aspect negativ, psihopatologic de tip obsesiv. 

Tema lui „bios theoretikos“ a fost lansată şi dezvoltată magistral 
sub raport etic de către Aristotel. El împarte virtuţile în două categorii: 

1. virtuţi morale 

2. virtuţi dianoetice (ale cunoaşterii) 

Virtutea morală constă în (icoornc; (meditate), adică mijlocul dintre 
două extreme dăunătoare vieţii: elleipsis (lipsa) şi hyperbole (peste 

măsură). Virtuţile dianoetice sunt: xc^vri, (ppovrioic;, ematfijiri, vouq. 
Aceste virtuţi se separă şi ele unele de altele având fiecare specificul 
şi rolul său în determinarea cunoaşterii omeneşti. Astfel: xe^vri este 
corespondentul lui 7ioieiv = a face, a realiza, a angaja. Ea reprezintă 
creaţia artistică. Nu are valoare în sine, ci în lucrările care pornesc din 
ea. 

(ppovr|cri(; este corespondentul lui rcpdaeiv (7ipaTT(o) care înseamnă 
a face, a comite, a săvârşi. Ea defineşte activitatea sau acţiunea morală 
a cărei valoare rezidă în ea însăşi, în opera sau lucrarea din afară de 
sine. Celelalte două virtuţi dianoetice, episteme şi nous corespund lui 
tfecopeco care înseamnă a privi, a cerceta, a examina, a deduce şi a 
contempla. Episteme defineşte adevărurile deduse. Ea este scientia 
(ştiinţa). Nous vizează cel mai înalt principiu al categoriilor şi legilor 
cugetării din care se desprind toate adevărurile deduse. Nous pătrunde 
adevărul în sine. Dar ambele realizează pe aocpia, adică înţelepciunea, 
ca vârful cel mai înalt al cunoaşterii omeneşti, încât a ajunge la ea se 
impune meditarea şi tratarea continuă a adevărului prin cunoaşterea 
filosofică şi metafizică. Prin ea se ajunge la bios theoretikos ca un 
pisc al cunoaşterii, care aduce suprema satisfacţie vieţii sufleteşti a 
omului, constituind ţinta spre care aspiră necontenit/fiind singura în 
măsură să-i asigure fericirea vieţii. Prin ea se ridică omul deasupra 
naturii sale omeneşti, fiindcă bios theoretikos defineşte divinul din 
viaţa omenească. Prin urmare, nous ridică viaţa omenească la viaţa 
divină, adică realizează viaţa divină în viaţa umană. „Iar nous-ul care 
se cunoaşte pe sine veşnic, nu este Dumnezeu?" (Metaph. XI, 7, 1072), 
se întreabă înţeleptul din Stagira... 

Dacă Aristotel ridică prin bios theoretikos umanul spre divin, stoicii 
prin panteism coboară vederea lui Dumnezeu în lucruri, socotind că 
Dumnezeu care nu are formă, ia diverse înfăţişări spre a se arăta 
oamenilor. 

înainte de a trata sensul vederii lui Dumnezeu în spiritualitatea 
creştină, semnalăm cartea lui Vladimir Lossky (1903-1958), intitulată 
„Vederea lui Dumnezeu", care reprezintă un curs ţinut la Sorbona între 
1945-1946 şi publicat postum în 1962. Această carte reia şi 
aprofundează temele propriu-zis mistice şi duhovniceşti ale celebrei 

sale sinteze: încercări asupra teologiei mistice a Bisericii Răsăritene (1944), 
alături de care formează o luminoasă sinteză de teologie ortodoxă. 8 

încă de la început se cuvine să precizăm că în perspectiva ortodoxă 
a Sfinţilor Părinţi greci şi a Părinţilor duhovniceşti bizantini, „vederea 
lui Dumnezeu" este exprimată şi teologhisită drept comuniunea noastră 
cu Hristos, Faţa Tatălui în lumina Sfântului Duh. Ea constituie sensul 
şi scopul întregii vieţi a Bisericii: pe ea o hrăneşte Liturghia şi Sfintele 
Icoane, pe ea o protejează dogmele, ea anunţă şi anticipează parusia 
eshatologică finală. 

După cum observăm, problema vederii lui Dumnezeu este foarte 
amplă şi variată în conţinut şi exprimare, încât comportă o atenţie 
deosebită în dezbaterea sistematică a multiplelor ei aspecte. 

b. în Vechiul Testament 

a. Pentru ochii credincioşi ai omului de rând vederea lui Dumnezeu 
se face din însăşi făpturile Sale. Nu că făpturile sunt identice cu 
Dumnezeu, ci în sensul că opera vorbeşte totdeauna de Creatorul ei. 
„Cerurile spun mărirea lui Dumnezeu şi facerea mâinilor lui o vesteşte 

tăria" (Psalmul 18, *1);.Pentru că cele nevăzute ale lui se văd de la 

zidirea lumii, înţelegându-se din făpturi, adică veşnica iui putere şi 
dumnezeire...“ (Romani 1, 20). De aici vedem că revelaţia naturală se 
referă la cunoaşterea lui Dumnezeu, iar vederea lui Dumnezeu apare 
indirect. 

b. Vechiul Testament ne prezintă relaţia omului cu Dumnezeu, chiar 
şi în formele cele mai apropiate şi intime, într-o formă invizibilă. Şi 
aceasta fiindcă Dumnezeu este inaccesibil şi incognoscibil fiinţei 
create. Nici chiar numele lui lehova (Cel ce sunt) nu poate fi pronunţat, 
ci era înlocuit cu lahve. Este zguduitoare scena întâlnirii lui Moise cu 
Dumnezeu, când Dumnezeu îi spune: „Faţa mea însă nu vei putea să 
o vezi, că omul nu poate vedea faţa mea şi să trăiască (Ieşire 33, 20- 
23). La fel şi poporul inaugurează evenimentul primirii legii pe Muntele 
Sinai „scrisă cu mâna lui Dumnezeu 11 rămânând deoparte pentru a nu 
muri. în sunetele asurzitoare cufundate în văpăi strălucitoare, Dumnezeu 
coboară într-un nor gros spre a nu fi văzut (Ieşire 19, 21-22). Mai târziu, 
llie, când i se arată Dumnezeu, îşi acoperă faţa cu mantia sa, fiindcă 

nu putea vedea măreţia lui Dumnezeu 11 . (III Regi 19,13). 

c. Pe de altă parte, în Vechiul Testament sunt foarte multe teofanii. 
Dumnezeu ia chip omenesc nu direct, ci prin îngeri. Isaia se referă 
explicit la „îngerul feţei 11 lui Dumnezeu (63, 9). Cea mai zguduitoare 
scenă a vederii lui Dumnezeu este cea a lui iacob, de unde şi-a luat 
chiar şi numele de „Israel 11 = bărbatul care a văzut pe Dumnezeu, nume 
care îl va purta peste veacuri poporul ales. Deşi Cel ce nu poate fi 
cunoscut refuză să-şi spună numele, Iacob exclamă: „Am văzut pe 
Dumnezeu în faţă şi sufletul meu a fost mântuit 11 . Acel loc va rămâne 
imortalizat cu numele de „Pennel" care înseamnă „faţa lui Dumnezeu 11 . 
Dacă pe Muntele Sinai Moise nu a văzut faţa lui Dumnezeu, ci numai 
spatele Lui, însăşi întâlnirea tainică şi personală cu Dumnezeu este 
atât de pătrunzătoare, încât cei din jurul lui au rămas uimiţi văzând 
strălucirea feţei lui. Iar faţa lui Moise străluceşte datorită strălucirii feţei 
lui Dumnezeu (Ieşire 34, 29), încât inimile pioase dornice să se 
împărtăşească de sfinţenia lui Dumnezeu cereau ca „faţa Ta, Doamne, 
să strălucească asupra noastră 11 (Numeri 6, 25), iar „lumina feţei lui 
Dumnezeu 11 rămâne un deziderat în rugăciunea psalmilor. 

d. Vederea lui Dumnezeu are în Vechiul Testament şi un caracter 
eshatologic, legat mai ales de nădejdea învierii morţilor prin biruinţa 
asupra morţii săvârşită de Mesia - Răscumpărătorul lumii: „Eu ştiu că 
Răscumpărătorul meu este viu - exclamă Iov în suferinţă, dar nu şi în 
deznădejde - şi că El în ziua cea de pe urmă va ridica din pulbere 
această piele a mea ce se destramă. Şi afară din trupul meu voi vedea 
pe Dumnezeu 11 (19, 25-27). 

c. în Noul Testament 

în Noul Testament găsim expresii contradictorii care se referă la 
imposibilitatea vederii lui Dumnezeu, şi la posibilitatea vederii iui 
Dumnezeu. 

a. Sfântul Apostol loan şi Sfântul Apostol Pavel insistă asupra 
inaccesibilităţii vederii lui Dumnezeu. „Dumnezeu singur are nemurirea; 
El trăieşte în lumina cea neapropiată, şi nimeni dintre oameni nu l-a 
văzut şi nici nu poate să-l vadă 11 (/ Timotei 6,16); „Nimeni nu l-a văzut 
vreodată pe Dumnezeu 11 (/ loan 4,12). 

b. Vederea dumnezeiască este posibilă între Persoanele Sfintei 
Treimi: „ Pe Dumnezeu nimeni, niciodată nu l-a văzut. Cel unul-născut, 
Fiul, care este în sânul Tatălui, acela a spus“ (loan 1, 18); „Nu doar că 
pe Tatăl l-a văzut cineva, numai Cel ce este de la Dumnezeu, Acesta 
L-a văzut pe Tatăl" ( loan 6, 46). La fel dau mărturie şi sinopticii: „Nimeni 
nu cunoaşte pe Fiul decât numai Tatăl, nici pe Tatăl nu-l cunoaşte 
nimeni, decât numai Fiul şi cel căruia va voi Fiul să-i descopere (Matei 
11, 27; Luca 10, 22). 

c. Din acest ultim text vedem că nu e imposibilă vederea-cunoaştere 
a Tatălui. Ea este accesibilă acelora cărora Fiul îl descoperă pe Tatăl. 
Lucrurile se clarifică şi mai bine atunci când Filip îi cere expres 
Mântuitorului: „arată-ne pe Tatăl", lată şi răspunsul: „Cel ce m-a văzut 
pe Mine, a văzut pe Tatăl" (loan 14, 8-10). 

d. Sfântul Apostol loan se referă, pe de altă parte, la posibilitatea 
vederii lui Dumnezeu : „vedeţi ce fel de iubire ne-a dăruit nouă Tatăl, ca 
să ne numim fii ai lui Dumnezeu, şi suntem. Pentru aceea, lumea nu 
ne cunoaşte, fiindcă nu l-a cunoscut nici pe el. Iubiţilor, acum suntem 
fii ai lui Dumnezeu şi ce vom fi nu s-a arătat până acum. Dar ştim că 
atunci când el se va arăta, vom fi asemenea lui, fiindcă îl vom vedea 
cum este" (/ loan 3, 1-2). Acest aspect al vederii lui Dumnezeu indică 
pe cei care vor beneficia de această posibilitate. Aceştia sunt fii lui 
Dumnezeu, cei renăscuţi prin harul lui Dumnezeu, detaşat de păcatul 
lumii, care te izolează de Dumnezeu. Vederea lui Dumnezeu are un 
caracter tainic, contemplativ, ca rezultat al simţirii profunde a iubirii lui 
Dumnezeu în această viaţă, dar are şi un caracter eshatologic, fiind 
legaţi de parusia Domnului şi de comuniunea veşnică cu Dumnezeu. 
Referindu-se la cei aleşi, Apocalipsa spune că unii ca aceştia „vor 
vedea faţa Lui şi numele Lui va fi scris pe frunţile lor" (22, 4). Acest 
aspect eshatologic al vederii lui Dumnezeu îl evidenţiază şi Sfântul 

Apostol Pavel, corelat cu iubirea şi cunoaşterea lui Dumnezeu:.căci 

vedem acum ca prin oglindă, în ghicitură, iar atunci faţă către faţă, 
acum cunosc în parte, iar atunci voi cunoaşte aşa cum am fost 
cunoscut" (/ Corinteni 13, 12). De aici vedem că Apostolul face 
deosebirea între vederea ca prin oglindă, adică nedesăvârşită, şi 
cunoaşterea totală, desăvârşită, „faţă către faţă". Vederea în oglindă 

este parţială şi nedeplină, fiindcă vede obiectul în spatele său, motiv 
pentru care trebuie să părăsim oglinda şi să privim obiectul „faţă către 
faţă". Caracterul contemplativ al vederii lui Dumnezeu îl arată Apostolul 
atunci când spune că a fost ridicat până la al treilea cer, experimentând 
realităţi independente şi neîntâlnite în viaţa cotidiană şi comună 
oamenilor (II Corinteni 12, 1-4). 

e. Pe lângă toate aceste aspecte, Noul Testament ne prezintă şi 
cazuri concrete de vedere a lui Dumnezeu în starea de extaz (răpire), 
cum este cazul la primul mucenic creştin. Cartea Faptele Apostolilor 
ne arată că „Ştefan fiind plin de Duh Sfânt a văzut mărirea lui Dumnezeu 
şi pe lisus stând de-a dreapta lui Dumnezeu. Şi a zis: „iată, văd cerurile 
deschise şi pe Fiul Omului stând de-a dreapta lui Dumnezeu..." (Fapte 
7, 55-56). Şi vedenia lui Ştefan a fost continuată de şirul martirilor care 
au urmat... Citim astfel în Martiriul Sfântului Policarp, Episcopul Smirnei, 
că martirii „luând aminte la harul lui Hristos au dispreţuit chinurile lumii, 
câştigând printr-o singură oră de suferinţă viaţa de veci. Iar focul 
sălbaticilor lor chinuri era pentru ei răcoritor... şi priveau cu ochii inimii 
bunătăţile păstrate celor ce îndelung rabdă, despre care urechea nu a 
auzit, ochiul nu le-a văzut şi nici la inima omului nu s-au suit. Lor, însă, 
le-au fost arătate de Domnul, deoarece nu mai erau oameni, ci îngeri" 
(Actele Martirice, trad. Pr. Prof. loan Rămureanu, Bucureşti, 1982, p. 

28). lată şi un exemplu concret din extrem de multe cazuri:.Fiind 

pironit pe stâlp, Carp a zâmbit. Iar cei de faţă mirându-se, au zis: ce 
este, de ce râzi? Iar fericitul a zis: am văzut slava lui Dumnezeu şi m- 
am bucurat" (idem, p. 168). 

Şi mai departe, aşa cum Moise, văzând slava lui Dumnezeu, faţa 
i-a strălucit de lumină, tot astfel i s-a întâmplat şi primului martir creştin: 

.Şi căutând spre el toţi cei ce şedeau în sinedriu au văzut faţa lui ca 

o faţă de înger" (Fapte 6,15). Şi astfel de lumină a strălucit în continuare 
şi pe feţele martirilor, precum celor din Lyon, care „mergeau spre 
amfiteatru plin de bucurie, cu faţa strălucind de har". La fel faţa lui 
Pioniu „strălucea de o lumină nouă". Şi exemplele pot continua... 

f. în altă ordine de idei, Apostolul atrage atenţia şi asupra falselor 
vedenii căci „însuşi satana se preface în înger de lumină" (II Corinteni 
11,14). De aceea, şi în viaţa contemplativă, un rol deosebit de important 

trebuie să-l aibă capacitatea deosebirii duhurilor, acel „diackris", adică 
„dreapta socoteală' 1 , cum îi vor spune mai târziu părinţii filocalici. 

d. Scrierile Părinţilor postapostolici 

Urmând revelaţiei divine, părinţii din perioada postapostolică au avut 
mereu în atenţie aspectul de trăire profundă a luminării harului divin 
care conduce la vederea lui Dumnezeu. Vladimir Lossky se referă în 
special la Sfântul Teofil al Antiohiei şi Sfântul Irineu. Primul, în Apologia 
sa către Autolic, un păgân educat, arată că acesta dacă vrea să-l 
cunoască pe Dumnezeu este necesar ca Dumnezeu să-i deschidă ochii, 
asemenea unui doctor care înlătură cataracta, adică păcatul, care 
asemenea cataractei de pe ochi întunecă sufletul şi acesta nu-L poate 
vedea pe Dumnezeu. Sfântul Irineu în lucrarea sa împotriva ereziilor 
se referă în mod special la vederea lui Dumnezeu, arătând că „dacă 
am primit făgăduinţa Duhului, strigăm: «Ava Părinte», cum va fi oare 
atunci când, după ce vom fi înviat, îl vedem faţă către faţă, când toţi 
membrii, adunându-se în mulţime mare, cântă imnul de slavă în cinstea 
Celui care i-a înviat din morţi şi le-a dăruit viaţă veşnică". 9 Vederea lui 
Dumnezeu reprezintă un dar pe care Dumnezeu îl face celor ce îl 
iubesc pe El. „Omul însuşi nu îl vede pe Dumnezeu - spune Sfântul 
Irineu - ci Dumnezeu întrucât voieşte, este văzut de către oameni, de 
cei pe care îi alege". 

Sfântul Irineu distinge trei trepte ale vederii lui Dumnezeu: vederea 
profetică prin Duhul Sfânt, vederea înfierii prin Fiul şi vederea Tatălui în 
împărăţia cerurilor. Duhul îl pregăteşte pe om în Fiul lui Dumnezeu, 
Fiul îl aduce Tatălui, Tatăl îi dăruieşte nestricăciunea vieţii veşnice, 
pentru ca omul să poată înţelege din acest fapt că îl vede pe 
Dumnezeu. 10 Vederea de pe Muntele Sinai îşi găseşte împlinirea, 
plinătatea ei, realizată pe Muntele Taborului, unde Moise şi Mie (care şi 
ei primiseră vederea figurativă a lui Dumnezeu) apar alături de Hristos 
transfigurat. Astfel, vederea profetică era deja o participare la starea 
ultimă în nestricăciunea timpului ce va să vină revelat în transfigurarea 
lui Hristos, în „împărăţia care va veni cu putere". 11 

De aici vedem că la Sfântul Irineu vederea lui Dumnezeu pe lângă 
curăţia vieţii înseamnă şi participare la Dumnezeu după cum participăm 

la lumină văzând-o. Iar Dumnezeu Cel nevăzut este descoperit în Hristos 
transfigurat prin lumina Tatălui, lumină în care omul primeşte starea 
nestricăcioasă a vieţii veşnice. 

e. Scriitorii Şcolii din Alexandria 

Lumea alexandrină era punctul central al gândirii ideatice şi 
sincretiste în care religia revelată a fost de mult alăturată elementelor 
de speculaţie elenistică. Cu un secol şi jumătate în urmă, Filon a vorbit 
despre scrierile sacre în limbajul lui Platon, dezvoltând metoda alegorică 
pe care o vor urma în studiul spiritualităţii creştine şi cei doi corifei ai 
Didaskalionului alexandrin, Clement şi Origen. 

De aceea nu trebuie nici să ne mire şi nici să-i acuzăm pe aceştia 
că s-au detaşat oarecum de duhul Evangheliei şi de litera scripturilor 
iudaice, adaptând elenismul platoniscian, atunci când au formulat 
vederea lui Dumnezeu în contextul unei spiritualităţi intelectualiste. 

După Clement, cei curaţi cu inima sunt gnosticii. Dar nu orice creştin 
este şi gnostic. Pentru a deveni gnostic pornim de la nepătimire 
(apatheia). Pe măsură ce ne desăvârşim în apatheia dobândim gnoza 
şi ne putem exercita facultatea contemplaţiei, ca fiind cea mai înaltă 
formă de fericire, cu referire specială la intelectul uman. Clement spune 
că: „cel care urmăreşte gnoza doar de dragul cunoaşterii divine nu o va 
îmbrăţişa pur şi simplu pentru că doreşte să se mântuiască. Intelectul, 
prin folosirea lui adecvată, tinde totdeauna să fie activitate; iar acest 
intelect mereu activ, devenind în tensiunea sa neîntreruptă trăsătura 
esenţială a gnosticului se transformă în contemplaţie veşnică şi subzistă 
ca substanţă vie..." 12 Aşadar, contemplarea lui Dumnezeu este identică 
la Clement cu Yvffiou; too ©eou = cunoaşterea lui Dumnezeu 
Contemplând slava lui Hristos, dobândim prin sfinţenie abisul Tatălui, 
adică pe Dumnezeu care le cuprinde pe toate (pantocrator), fiind în 
Sine incomprehensibil şi infinit. 

Dacă Clement a fost mai mult moralist, Origen este teologul, 
exegetul şi învăţătorul vieţii ascetice. Origen arată că la desăvârşire 
se ajunge progresiv de la „vita activa", la „vita contemplativa". Marta şi 
Maria sunt exemple tipice în acest sens. Urmând metoda alegorică, 
Origen socoteşte că cei activi se află în curtea exterioară a templului, 

iar cei contemplativi intră înăuntru templului ajungând pana in Sfanta 
Sfintelor unde deţin cel mai înalt grad de cunoaştere. Pentru a ajunge 
la contemplaţie, creştinii trebuie să treacă prin trei trepte: 

1) TtpocKnicrj - reprezintă lupta pentru outafleia (nepatimire) şi ayam\ 

( ' Ub 2Mn>mKn Recopia - cunoaşterea tainelor creaţiei; vederea lui 

Dumnezeu din creaţie. w . 

3) ^eoîioTia - cunoaşterea lui Dumnezeu în Logosul divin, adica in 

Hristos Referind aceste trei trepte la scrierile lui Solomon, cei din prima 
treaptă trebuie să deprindă preceptele morale din Proverbe. Cei din 
treapta a doua vor descoperi în Eclesiast deşertăciunea fiinţei create 
si aspiraţia spre cunoaşterea lui Dumnezeu. Cântarea Cantan lor conduce 
spre contemplare fiindcă ea evidenţiază comuniunea şi unirea sufletului 
omenesc cu Logosul. Această contemplare se real.zeaza prin 
teologhia, treaptă corespunzătoare desăvârşim creştine. Iar aceasta 
desăvârşire ultimă va fi definită de Origen după expresia Apostolului, 
cl „Dumnezeu va li .olul in toate. înseamnă că Ei va li totul ,n fiecare 
Si fiecare va fi totul în sensul că întreaga minte raţionala, purificata de 
zgura viciului, spălafe de orice pete de răutate, va simţi, înţelege şi 
gândi ca Dumnezeu în sensul că nu va vedea nimic decât pe Dumnezeu, 
că îl va avea pe Dumnezeu, că Dumnezeu va fi modul şi măsură 
mişcărilor sale. Aşa va fi când Dumnezeu va fi totul m toate . Daca 
mintea omenească este făcută „una cu Dumnezeu 1 ', după cuvantu 
Apostolului, mintea îl va înţelege pe Dumnezeu, care devine singurul 
ei conţinut. Iar la îndumnezeire se ajunge prin contemplaţie, ngen 
insistă asupra rolului direct proporţional dintre agape - cunoaştere - 
contemplare - îndumnezeire. Derivând pe wi din W qcare mseamna 
răceală, aceasta indică răcirea sufletului prin înstrăinarea de Dumnezeu 
prin pierderea comuniunii cu Dumnezeu. De aceea pnn agape :sufletu 
se încălzeşte, se dinamizează spre a intra în comuniunea filiaţie, cu 

41 

Dumnezeu. . , A ~ ^ 

Deşi influenţat de intelectualismul contemplaţiei platonice, Origen 

rămâne ucenicul lui Hristos atunci când constată că atat lucrarea şi 
contemplaţia, cât şi practica şi gnoza se unesc în actul unic al rugăciunii. 

f. Sfinţii Părinţi Capadocieni 

Pentru Didim cel Orb, care îl foloseşte pe Origen, natura incognos¬ 
cibilă a lui Dumnezeu nu mai este atribuită Tatălui, ci fiinţei (ousiei) 
Treimii. Pe aceasta o numeşte: „nevăzută, necuprinsă chiar şi de ochii 
Serafimilor, neputând fi cuprinsă de minte... de neatins, fără extindere, 
fără profunzime, fără mărime, fără formă, pe departe depăşind în 
strălucire întreaga lumină a cerurilor, cu mult mai sublimă decât toate 
cele de sus, depăşind infinit orice spirit prin natura sa spirituală". 14 

Sfântul Vasile cel Mare, combătând pe Eunomiu, arată că Dumne¬ 
zeu se manifestă prin lucrări sau energii: „Atunci când spunem că îl 
cunoaştem pe Dumnezeul nostru prin energiile Sale, nu promitem deloc 
că ar putea fi apropiat în fiinţa Sa. Căci, dacă lucrările Sale coboară 
până la noi, fiinţa Sa rămâne inaccesibilă". 15 în locul gnozei ca mod de 
contemplare a lui Dumnezeu, Sfântul Vasile cel Mare pune pe Duhul 
Sfânt. „El este Cel care, strălucind cu tărie jp cei ce sunt curăţiţi de 
orice întinăciune, îi transformă în persoane spirituale prin comuniunea 
cu Sine...". Aşa cum se arată soarele atunci când luminează un ochi 
curat, Duhul Sfânt vă va arăta în Sine chipul Celui nevăzut. în 
contemplaţia plină de desfătare a acestui chip veţi vedea frumuseţea 
inefabilă a Arhetipului". 16 De aici ne apare limpede că vederea lui 
Dumnezeu este în Duhul Sfânt, prin Fiul, îndreptată către Tatăl. 

Sfântul Grigorie de Nazianz este permanent atras spre 
contemplaţie. El îşi dorea ca la sfârşitul vieţii să fie „acolo unde este 
Treimea, unde măreţia se uneşte cu splendoareaTreimii". 17 Sfântul 
Grigorie arată apoi că fiinţa lui Dumnezeu este „Sfânta Sfintelor care 
se sălăşluieşte ascunsă până şi pentru Serafimi, fiind proslăvită de 
Cele trei Sfinţenii unite într-o singură Stăpânire şi Dumnezeire". 18 în 
această lume dialogăm cu Dumnezeu în ceaţă, ca şi Moise, căci 
Dumnezeu a aşezat întunericul între El şi noi; de aceea suntem atraşi 
din ce în ce mai mult de lumina pe care o găsim cu atâta dificultate. El 
scapă privirii mai mult decât ni se arată. însă ultima piatră la care 
Moise ajunge reprezintă deja omenitatea lui Hristos şi strălucirea luminii 
care se arată în formă omenească şi descoperă dumnezeirea Sa celor 
trei Apostoli, arătându-le cu claritate ceea ce fusese ascuns de către 
trup. 19 

în comentariul său la Fericirea a şasea Sfântul Grigore de Nyssa 
arată că „nu vederea lui Dumnezeu faţă către faţă este cea care ni se 
pare a fi propusă aici pentru cel al cărui ochi al sufletului a fost curăţit. 
Ceea ce ni se propune îr> această formulă măreaţă este probabil ceea 
ce Logosul exprimă în faţa altora şi în termeni mai clari când zice: 
împărăţia lui Dumnezeu este în voi, şi aceasta pentru ca noi să înţelegem 
că prin curăţirea inimii noastre de cele pământeşti şi trupeşti vom vedea 
chipul naturii divine în întreaga lui frumuseţe... Astfel metoda 
contemplaţiei este cea a privirii înăuntrul nostru... După cum cei care 
privesc la soarele strălucind în oglindă e ca şi cum ar privi discul solar, 
tot astfel dacă aţi fost orbiţi de lumina lui Dumnezeu în măsura în care 
dobândiţi harul chipului care a fost pus în voi la început, veţi dobândi 
ceea ce căutaţi în voi. Dumnezeirea este în realitate curăţie, nepătimire, 
îndepărtarea oricărui rău. Dacă aşa sunteţi înlăuntrul vostru, atunci 
Dumnezeu este în voi. Atunci când duhul vostru este nepătat de rău, 
eliberat de patimi, rupt de orice necurăţie, veţi fi binecuvântaţi cu 
limpezimea vederii... Ceaţa fiind înlăturată de pe ochii sufletului vostru, 
veţi contempla în aerul curat al inimii măreţul spectacol în măsura în 
care ochiul îl poate vedeâ“. 20 Acesta reprezintă punctul culminant al 
teoriei, ca vedere a lui Dumnezeu, când sufletul străbate un urcuş 
lăuntric, regăsindu-şi starea sa primară. 

Dacă Dumnezeu se arată ca lumină, iar apoi ca întuneric, aceasta 
înseamnă, pentru Grigorie, că nu e posibilă vederea fiinţei divine, iar 
unirea se prezintă ca o cărare care merge dincolo de vedere, theoria, 
dincolo de inteligenţă, în acea sferă în care cunoaşterea este 
suspendată, rămânând doar iubirea, sau mai exact unde gnoza devine 
agape. Este vorba de sălăşluirea lui Hristos în suflet, de experienţa 
mistică care este un semn al conştiinţei care progresează. Experienţa 
prezenţei lăuntrice a lui Hristos prin simţurile spirituale, adică pătrunderea 
binelui la care se adaugă experienţa extatică, ieşirea din sine, în 
tensiunea iubirii îndreptată spre Hristos, aşa cum este El în Sine, adică 
spre firea incomprehensibilă a lui Dumnezeu. 21 

g. Literatura ascetică şi filocalică 

Retras de viaţa chinovitică, urmând în parte pe Origen şi pe 

capadocieni, Evagrie din Pont creează o experienţă proprie a 
contemplaţiei. Totul începe cu „viaţa activă 1 *, când ascetul învinge 
patimile prin virtuţi şi ajunge la gnoză, ca şi cunoaştere spirituală. în 
stadiul ultim, el se va elibera de gândurile simple prin rugăciune. „Caută 
împărăţia cerurilor şi dreptatea ei şi toate ţi se vor adăuga". Dreptatea 
înseamnă aici, pentru Evagrie, virtuţile vieţii active; împărăţia cerurilor 
înseamnă gnoza. Trebuie mai întâi să căutăm aceste virtuţi şi această 
gnoză şi apoi contemplarea Sfintei Treimi. împărăţia lui Dumnezeu se 
va adăuga în starea finală de rugăciune care nu mai depinde de voinţa 
noastră. în starea de rugăciune pură, mintea (nous) devine absolut 
simplă, adică „goală" (gymnos). Până şi gândurile curate trebuiesc 
înlăturate din minte, ca un dar al lui Dumnezeu. în această stare, în 
timpul rugăciunii, lumina Treimii străluceşte în spiritul omului curăţit. 
Rugăciunea poate fi comparată cu vederea. După cum vederea este 
cea mai bună dintre simţuri, tot aşa şi rugăciunea este cea mai 
dumnezeiască decât toate virtuţile. Vederea reprezintă ceea ce se 
realizează prin simţul intelectual. Este gândul care în rugăciune vede 
lumina Sfintei Treimi. în starea de rugăciune pură, mintea devine locul 
lui Dumnezeu, Chipul lui Dumnezeu, templul duhului dumnezeiesc, 
Dumnezeu prin har. în contemplarea lui Dumnezeu, mintea omenească 
se înţelege pe sine, se vede pe sine, se vede pe sine văzându-l pe 
Dumnezeu. Acesta este „intelectul gol" (gymnos noos) consumat în 
vederea sinelui, meritând comuniunea prin contemplarea Sfintei 
Treimi. 22 

Spre deosebire de contemplaţia intelectuală a luminii divine 
presupusă de Evagrie, „Omiliile duhovniceşti" ale lui Macarie se referă 
la contemplare ca rod al focului harului aprins de Duhul Sfânt în inimile 
oamenilor, făcându-le să ardă ca nişte candele înaintea lui Hristos. 
„Focul imaterial şi divin iluminează sufletul, punându-l la încercare. 
Acest foc s-a pogorât peste Apostoli sub chipul limbilor de foc. Acest 
foc a strălucit înaintea lui Pavel, i-a vorbit, i-a iluminat mintea şi în 
acelaşi timp i-a orbit ochii, căci trupul nu poate suporta strălucirea 
acestei lumini. Moise a văzut acest foc în rugul care ardea. Acelaşi 
foc l-a ridicat pe Mie de pe pământ sub forma unui car de foc... Acesta 
este focul care îi urmăreşte pe demoni şi mistuie păcatele. Este puterea 

învierii, realitatea vieţii veşnice, luminarea sufletelor sfinte, tăria puterilor 
cereşti". 23 Sufletul devine astfel „tronul lui Dumnezeu", „Tronul 
Dumnezeirii este mintea, iar tronul minţii este Dumnezeirea şi Duhul . ^ 
Iar „sufletul care se învredniceşte prin harul Duhului să se împărtăşească 
de lumina Lui şi să se îmbrace cu frumuseţea slavei celei de negrăit, 
devine în întregime lumină, în întregime faţă, în întregime ochi... altfel 
spus, nu are în el nimic întunecat, ci este peste tot duh şi lumină... 
După cum soarele în întregime este scăldat în lumină... tot aşa şi 
sufletul, care a fost luminat în chip desăvârşit de frumuseţea cea de 
negrăit a slavei luminii feţei lui Hristos, care a intrat în comuniune cu 
Duhul Sfânt în chip desăvârşit şi s-a învrednicit a se face lăcaş şi tron 
al lui Dumnezeu, se face în întregime ochi, lumină, faţă, slavă şi duh. 
Aşa îl face Hristos care îl sfătuieşte, îl susţine şi îl poartă, îl 
împodobeşte şi îl înfrumuseţează cu frumuseţe spirituală" 25 

Contemplarea celor ce-L iubesc pe Dumnezeu se va realiza însă 

deplin prin Duhul Sfânt în eshatologie.Este nevoie să se nevoiască 

cineva să fie iubit şi plăcut lui Dumnezeu, ca să cunoască direct bunurile 
cele cereşti, să se desfăteze cu desfătare de negrăit, să obţină bogăţia 
cea nemărginită a dumnezeirii, acele bunuri pe care ochiul nu le-a văzut 
şi urechea nu le-a auzit şi la inima omului nu s-au suit" (// Corinteni 2, 
9), adică pe Duhul Sfânt, care este odihnă, veselie, desfătare şi viaţă 

veşnică pentru sufletele vrednice. 26 

Cel care a îmbinat mistica intelectului formulată de Evagrie cu mistica 
afectivă a inimii sugerată de Omiliile lui Macarie, a fost Diadoh a! 
Foticeei. El va promova o spiritualitate pe măsură să angajeze fiinţa 
întreagă a omului, devenind precursorul sau chiar fondatorul isihasmului 
bizantin. El porneşte de la faptul că totdeauna contemplaţiei trebuie 
să-i premeargă cele trei virtuţi teologice, dar mai ales dragostea, fiindcă 
aceasta „ne uneşte sufletul cu puterile lui Dumnezeu, în timp ce îl 
caută prin trăire lăuntrică pe Cel ce este nevăzut". 27 Spiritul uman devine 
asemenea lui Dumnezeu prin iubirea pe care Dumnezeu însuşi i-o 
conferă şi îl dinamizează prin lumina slavei sale. Dacă profeţii l-au 
văzut pe Dumnezeu prin vedere trupească, „aceasta nu înseamnă că 
El li s-a arătat schimbat într-un chip vizibil, ci mai degrabă că ei au fost 
printre cei ce L-au văzut pe Cel fără formă după forma slavei, atunci 

când voinţa Sa, şi nu firea Sa s-a arătat ochilor lor, deoarece voinţa 
lucrătoare a fost cea care s-a arătat trupeşte în vederea slavei, 
Dumnezeu consimţind să se lase văzut cu totul în forma voinţei Sale“. 28 
Prin aceasta, Diadoh face deosebirea dintre fiinţa lui Dumnezeu, şi 
slava, energiile şi lucrarea Sa. Dar, în acelaşi timp precizează că tot 
ceea ce i se arată sufletului fie ca formă, fie ca lumină, fie ca foc, vine 
din vicleşugul vrăjmaşului, după cum şi Apostolul Pavel ne-a avertizat 
că diavolul se preface în înger de lumină. 29 

Frumuseţea sau puterea firii divine nu are formă deoarece este slava 
fiinţei divine. Totuşi, această frumuseţe a firii divine, lumina ei veşnică, 
se va face văzută în veacul ce va să vină, „...deoarece Tatăl care nu 
are formă, ni se va arăta în chipul şi în slava Fiului; de fapt, din acest 
motiv i-a fost bine plăcut lui Dumnezeu ca Fiul, Cuvântul Său, să se 
coboare spre noi, prin întrupare, sub chip omenesc şi totuşi să rămână 
mereu în slava atotputerniciei Sale, pentru ca , văzând temeinicia chipului 
acestui trup preamărit (deoarece forma vede forma), omul să poată 
vedea, după ce s-a curăţit, frumuseţea învierii, aşa cum este ea, 
atotdumnezeiască”. 30 Astfel, Tatăl face ca lumina firii Sale să 
strălucească în Fiul întrupat. Acum ne apare clar că vederea lui 
Dumnezeu nu este în firea Sa, ci în slava Sa (frumuseţea firii Sale), 
vederea faţă către faţă a persoanei lui Hristos, a Fiului întrupat transfigu¬ 
rat de lumina divină. 

Pentru Diadoh gnoza este experienţa unirii cu Dumnezeu prin 
rugăciune, prin meditaţie permanentă la Dumnezeu, prin invocarea 
neîncetată a numelui lui lisus „Căci nimeni nu numeşte Domn pe 
lisus, fără numai în Duhul Sfânt" (/ Corinteni 12, 3)... Căci toţi aceia 
care cugetă neîncetat la acest nume sfânt şi slăvit în adâncul inimii 
vor putea vedea odată şi lumina minţii lor. Pentru că dacă e ţinut strâns 
în amintire, el arde toată pata de pe faţa sufletului, printr-o simţire 
puternică „Căci Dumnezeul nostru este foc mistuitor” (Deuteronom 4, 
2; Evrei 12, 18), ce arde toată răutatea. Ca urmare, Domnul atrage 
sufletul la iubirea puternică a slavei Sale. Căci zăbovind numele acela 
slăvit şi mult dorit prin pomenirea minţii în căldura inimii, sădeşte în noi 
îndată deprinderea de a iubi bunătatea Lui, ne mai fiind nimic care să 
ne împiedice. Acesta este mărgăritarul cel de mult preţ, pe care îl 

poate agonisi cineva, vânzând toată averea sa, ca să aibă o negrăită 
bucurie pentru aflarea lui“. 31 

h. Dionisie Pseudoareopagitul 

Dionisie Areopagitul (sau pseudoareopagitul) va pune bazele teologiei 
bizantine cu privire la cunoaşterea şi unirea cu Dumnezeu. El depăşeşte 
viziunea intelectualistă a lui Clement şi Origen, ataşându-se distincţiei 
pe care Sfântul Vasile cel Mare o face între ousia lui Dumnezeu ce nu 
poate fi cunoscută şi energiile prin care El se descoperă; precum şi 
de noţiunea de „întuneric divin" introdusă de Sfântul Grigorie de Nyssa. 

După Dionisie punctul culminant al urcuşului spre Dumnezeu nu 
este theoria ca vedere a lui Dumnezeu din manifestările şi teofaniile 
Sale, ci henosis, adică unirea cu Dumnezeu prin necunoaşterea 
(agnosia) Lui. Aceasta determină şi starea de extaz (ieşirea din sine 
şi unirea cu Dumnezeu). Ea este unirea cu Dumnezeu în necunoaştere, 
care însă depăşeşte orice cunoaştere. Referindu-se la Sfânta Treime, 
Dionisie arată că există „unităţi şi distincţii în unitatea şi fiinţa inefabilă . 32 
Unitatea este dată de ousia, sau hyperousiotes divin, inaccesibilă; şi 
distincţiile (diakriseis) ce se manifestă în afara naturii Sale, dar 
purcezându-i ea, sub formă de puteri (dynameis). La acestea participă 
întreaga creaţie într-o formă ierarhică, de la materia anorganica, prin 
însăsi existenţa sa, şi până la om, prin sufletul său nemuritor, care 
poartă chipul lui Dumnezeu. Astfel, dacă îl numim pe Dumnezeu viaţa, 
fiinţă, ne referim la aceste dynameis dătătoare de viaţă, sau de fiinţă 
prin care Dumnezeu se comunică, în timp ce prin fiinţa Sa rămâne 
incomunicabil. Ceea ce este dinamism în naturile create, la Dumnezeu 
este stabilitate, fiindcă la Dumnezeu atât unităţile cât şi distincţiile 
sunt identice. Fiind identice, înseamnă că la Dumnezeu mişcarea este 
în acelaşi timp odihnă = hesykia. Dionisie se referă la „întunericul 
hesykiei" lui Dumnezeu, care depăşeşte orice vedere şi orice 
cunoaştere, întrucât hyperousia Sa rămâne inaccesibilă omului. Astfel 
apar două căi de cunoaştere a lui Dumnezeu, redate prin teologia 
pozitivă sau contemplativă, care se referă la dynameis, şi teologia 
negativă sau apofatică, referitoare la hyperousia lui Dumnezeu. Această 
cale negativă este mai desăvârşită, fiindcă reprezintă calea unirii lui 

Dumnezeu în necunoaştere. Ea este suprema formă de vedere a lui 
Dumnezeu, în veşnica fericire şi comuniune cu El „Când vom fi în 
incoruptibili şi nemuritori, şi vom avea starea preafericită de a fi 
asemenea lui Hristos, atunci vom fi, cum spune Scriptura: «pururea cu 
Domnul», plini de arătarea Sa văzută în contemplări sfinte ce vor străluci 
peste noi cu raze prea luminoase, aşa cum altă dată a luminat peste 
Apostoli la acea prea dumnezeiască Schimbare la faţă. Iar cu mintea 
noastră cea nepătimitoare şi nematerială, participând la a Sa revărsare 
de lumină spirituală şi la unirea cea mai presus de minte, prin impulsurile 
necunoscute şi fericite ale razelor celor orbitoare, vom fi într-un chip 
mai divin decât acum, asemenea inteligenţelor celor supracereşti; căci 
vom fi asemenea cu îngerii, cum spune adevărul Scripturilor, şi fii ai lui 
Dumnezeu, fiind fii ai învierii" 33 Constatăm împreună cu Vladimir Lossky 
că, într-o astfel de situaţie, simţurile spirituale găsesc teofania vizibilă 
în vederea luminii lui Hristos transfigurat. în acelaşi timp, mintea (nous) 
primeşte o iluminare inteligibilă, cunoscându-L pe Dumnezeu în această 
lumină. Concomitent însă, fiinţa umană depăşeşte orice cunoaştere 
prin aceea că mintea transcende în unirea (henosis) care este mişcarea 
inspirată spre natura incognoscibilă, spre întunericul hesykiei 
dumnezeieşti. Hristos este văzut astfel faţă către faţă, şi în timp ce 
Dumnezeu se manifestă deplin, El este cunoscut în distincţia (diakrisis) 
Sa. Iar în această unire, El depăşeşte orice vedere şi orice cunoaştere, 
fiindcă natura Sa suprafiinţială (hyperousia) rămâne totdeauna 
inaccesibilă. 34 


i. Sfântul Simeon Noul Teolog 

Dacă prin contemplare alexandrinii şi Evagrios au spiritualizat 
senzorialul, iar messalienii au materializat spiritul, dacă Sfântul Maxim 
şi Sfântul loan Damaschin dezvoltă o teologie a îndumnezeirii inserată 
în cadrul unei hristologii dinamice, în sensul că prin omenitatea 
îndumnezeită a lui Hristos participăm la iluminarea divină a slavei, 
Sfântul Simeon Noul Teolog angajează mai presus de toate manifestarea 
în noi a harului Sfântului Duh ca lumină care anticipează viaţa veşnică. 
E vorba de participarea întregii persoane umane: spirit şi materia, suflet 
şi trup la viaţa de lumină a harului Sfântului Duh, ca întâlnire personală 

cu Dumnezeu, fie că omul este cel ce se înalţă spre Dumnezeu, fie ca 
Dumnezeu coboară spre om: „Am văzut lumina adeseori - spune Sfanţul 
Simeon - uneori arătându-mi-se înlăuntrul meu, când sufletul era cuprins 
de pace şi linişte, alteori arătându-se doar în depărtare, iar alte daţi se 
ascundea în desăvârşire. Atunci trăiam clipe de mare durere, crezând 
că nu o voi mai vedea niciodată. însă în momentul în care începeam 
să vărs lacrimi, când făceam dovada unei detaşări totale de orice lucru, 
de smerenie şi supunere absolută, lumina mi se arăta din nou, asemenea 
soarelui care împrăştie grosimea norilor şi se arată puţin cate puţin, 
aducând desfătare. Prin urmare, Tu Cel ce eşti negrăit, nevăzut, 
intangibil, care uneşti toate lucrurile, Cel carete descoperi sau te ascunzi 
în orice ceas, Tu ai dispărut şi Te-ai arătat înaintea mea ziua şi noaptea, 
încetul cu încetul ai împrăştiat întunericul care era în mine; ai împrăştiat 
norul care mă acoperea; mi-ai deschis auzul spiritual... Te-ai aratat 
sufletului meu strălucitor, făcându-te încă o dată nevăzut de mine. Şi 
pe neaşteptate Te-ai arătat ca un alt soare, o inefabilă milostivire 
divină". 35 Ceea ce Sfântul Simeon încearcă să exprime în termeni 
contradictorii, ne oferă imaginea comuniunii cu Dumnezeu, care se 
sălăşluieşte în lumina Sa necreată: „Atunci când dobândim 
desăvârşirea, Dumnezeu nu vine la noi ca mai înainte fără înfăţişare şi 
fără chip... El vine sub un anume chip, care este totuşi chipul lui 
Dumnezeu. Căci Dumnezeu nu se arată în vreun chip sau semn oarecare, 
ci se face văzut în simplitatea Sa, alcătuit din lumina inefabilă, 
incomprehensibilă şi fără formă. Nu pot spune mai multe. Cu toate 
acestea, El se face văzut cu claritate, poate fi perfect recunoscut, 
vorbeşte şi aude într-un mod ce nu poate fi exprimat. El, cel ce este 
Dumnezeu prin natură, discută cu cei pe care i-a făcut dumnezei după 
har după cum un prieten discută cu prietenii săi, faţa către faţa. Işi 
iubeşte fiii Săi ca un Tată; este iubit de ei peste orice măsură. In ei El 
devine cunoaştere minunată, auzire grozavă, despre El ei nu pot vorbi 
aşa cum se cuvine, dar nu mai pot păstra nici tăcere... Duhul Sfanţ 
devine pentru ei tot ceea ce Scripturile spun despre împărăţia lui 
Dumnezeu: mărgăritar, grăunte de muştar, aluat, apa, foc, pâine, 
băutura vieţii, nuntă, cameră nupţială, mirele, prietenul, fratele şi tatal. 
Dar ce pot eu oare spune despre Cel de nedescris? Despre Cel pe care 

ochiul nu L-a văzut, nici urechea nu L-a auzit, Cel ce nu a venit încă în 
inima omului; cum poate să fi exprimat în cuvinte? Deşi este posibil să 
fi primit şi să fi dobândit toate acestea în noi înşine, ca dar al lui 
Dumnezeu, nu putem în nici un fel să le măsurăm cu intelectul sau să 
le exprimăm în cuvinte". 36 

De aici vedem că experienţa extatică a contemplării lui Dumnezeu, 
expusă de Sfântul Simeon Noul Teolog, are un caracter personal şi 
reprezintă comuniunea cu un Dumnezeu personal. 

j. Sfântul Grigorie Palamas 

Vederea luminoasă a lui Dumnezeu, a lui Hristos transfigurat, ca o 
comuniune personală şi comunicare reciprocă de iubire prin harul Duhului 
Sfânt, va primi o formulare teologică prin învăţătura Sfântului Grigorie 
Palamas şi prin definirea naturii harului, date de sinoadele din secolul 
al XlV-lea. 

Discuţiile pe această temă sunt vechi. Ele au fost iniţiate de 
messalienii condamnaţi în secolul al IV-lea, care dorind să promoveze 
o continuă stare de har în viaţa credincioşilor, au dezvoltat ideea vederii 
materiale, senzoriale a lui Dumnezeu. Condamnându-se messalianis- 
mul, s-a arătat că vederea lui Dumnezeu este exclusiv intelectuală, nu 
materială. Scolastica a dezvoltat această vedere intelectuală a lui 
Dumnezeu, sub forma contemplaţiei mistice, care merge până la extaz, 
ca o reacţie faţă de isihasmul atonit care urmând vederii luminii lui 
Hristos de către Apostoli pe Tabor, nu numai contemplativ, ci şi senzorial, 
în 1339 călugărul Varlaam din Calabria îi acuză pe isihaştii de la Muntele 
Athos de messalianism. 

Practica vederii luminii taborice a fost susţinută şi apărată de Grigorie 
Palamas, iniţial călugăr la Athos, apoi arhiepiscop al Tesalonicului, 
canonizat imediat după moartea sa. 

Pornind de la învăţătura Părinţilor, Grigorie Palamas arată că harul 
divin şi necreat este o energie distinctă şi totuşi inseparabilă de fiinţa 
cea una a Treimii. Pornind de la noţiunea filosofică a simplităţii divine, 
oponenţii lui susţin identitatea perfectă dintre esenţa şi energia lui 
Dumnezeu. Lucrările şi energiile fiind distincte de fiinţă, ele nu prezintă 
altceva decât efectele create ale fiinţei. „Dumnezeu este lumină - spune 

Palamas - nu după esenţa Sa, ci potrivit energiei Sale". 37 Aceasta nu 
înseamnă o împărţire, o despărţire între fiinţa şi energia existentă în 
Dumnezeu, creând suferinţa în Dumnezeu cel impasibil, cum acuzau 
adepţii lui Varlaam pe isihaşti. De fapt, Varlaam merge până acolo încât 
susţine că lumina pe care au văzut-o Apostolii pe Tabor a fost un 
fenomen meteorologic. „Lumina Transfigurării Domnului, spune Sfântul 
Grigorie Palamas, nu are nici început, nici sfârşit; ea rămâne 
necircumscrisă (în timp şi spaţiu) şi imperceptibilă pentru simţuri, deşi 
a fost contemplată... însă aici ucenicii Domnului au trecut din trup in 
spirit prin transmutarea simţurilor lor". 38 în Tomusul hagioritic, scris sub 
îndrumarea lui Grigorie Palamas, găsim o distincţie netă intre lumina 
sensibilă, lumina inteligibilă şi lumina divină, care nu aparţine lumii 
create ca primele două. „Lumina sensibilă ni se descoperă in obiectele 
supuse simţurilor, în timp ce lumina intelectuală ajută la arătarea 
adevărului care se află în gând. Prin urmare, văzul şi inteligenţa nu 
percep una şi aceeaşi lumină... Cu toate acestea, atunci când cei ce 
s-au învrednicit primesc harul şi puterea spirituală şi supranaturală cum 
percep ei prin simţuri dar şi prin intelect ceea ce este deasupra oricărui 
intelect? Acest ludru este cunoscut doar de către Dumnezeu şi de 
cei care au avut experienţa harului Său". 39 în felul acesta, învăţătura 
Sfântului Grigorie Palamas depăşeşte dualismul platonescian al celor 
perceptibile şi inteligibile, al simţului şi intelectului, materiei şi spiritului, 
cum învăţau Origen şi Evagrie... Dumnezeu se face cunoscut omului 
întreg, adică atât sufletului (nous), cât şi trupului, într-o formă mai presus 
de cunoaştere, depăşind hotarele naturii umane: „Dacă trupul trebuie 
să devină părtaş împreună cu sufletul al binecuvântărilor inefabile ale 
veacului ce va să vină, în mod cert el trebuie să participe la ele încă de 
acum în măsura posibilului... Căci trupul însuşi experiază lucrurile divine, 
atunci când forţele pasionale ale sufletului se găsesc nu date morţii, ci 
transfigurate şi sfinţite' 1 . 40 „Cel care participă la energia divină devine 
într-un anume mod lumină în sine; este unit cu lumina şi împreuna cu 
lumina priveşte toate facultăţile sale, tot ceea ce rămâne ascuns celor 
ce nu au acest har; el depăşeşte astfel nu numai simţurile trupeşti, ci 
tot ceea ce poate fi cunoscut (de intelect)... căci cei curaţi cu inima 
îl văd pe Dumnezeu... care se sălăşluieşte în ei ca lumină şi se 

descoperă celor care îl iubesc, celor ce sunt prea iubiţi de El... 

Această comuniune cu Dumnezeu, în care cei drepţi vor fi în cele din 
urmă transfiguraţi de lumină şi vor deveni ei înşişi strălucitori ca soarele, 
este cea care constituie fericirea veacului ce va să vină - starea de 
îndumnezeire a făpturilor - când Dumnezeu va fi totul în toate, nu în 
fiinţa Sa, ci prin energia sau lumina necreată, strălucirea inefabilă a 
naturii celei una în trei ipostaze". 4 ' Această contemplaţie-vedere se 
leagă organic de vederea eshatologică, ca ieşire din istorie spre lumina 
veşnică a celei de a opta zi. Prin urmare, distincţia dintre fiinţă şi energie 
nu înseamnă o separaţie sau o împărţire a lui Dumnezeu în două părţi, 
comunicabil şi incomunicabil. Aceasta este vederea care depăşeşte 
atât intelectul, cât şi simţurile. Ea este o chemare la o depăşire 
neîncetată şi veşnică a fiinţei create. 

Din învăţătura Sfântului Grigorie Palamas rămânem cu ideea că 
vederea lui Dumnezeu se referă la lumina slavei Sale şi nu la fiinţa Sa. 
Aceasta stabileşte o comuniune personală ce conduce prin harul necreat 
al Sfintei Treimi la îndumnezeirea omului, atât ca suflet, cât şi ca trup. 

k. Privire sintetică asupra theoriei 

La capătul acestui periplu duhovnicesc, unde l-am avut ca şi 
„cârmaci" pe Vladimir Lossky, va trebui să facem unele precizări de 
sinteză. 

Vederea lui Dumnezeu oferită de Mântuitorul inimilor curate va 
constitui de a lungul vremii un exerciţiu de iluminare duhovnicească, 
având ca finalitate unirea cu Dumnezeu şi îndumnezeirea omului în 
întregimea lui, ca o anticipare a veacului care va consfinţi comuniunea 
veşnică cu Dumnezeu, prin Hristos transfigurat în slavă, şi prin harul 
cel necreat al Sfintei Treimi, dat nouă prin lucrarea Sfântului Duh. Ca 
urmare, vederea lui Dumnezeu va constitui un capitol „de vârf" în 
spiritualitatea creştină. Pentru acest motiv trebuie să identificăm 
elementele lui specifice: 

1. Vederea lui Dumnezeu este numită Geropia, format din 0eov opav 
(a vedea pe Dumnezeu) şi derivat din Gea. în latină i se spune 
contemplaţie. Ea defineşte o vedere în adâncime, care fixează un 
obiect, asemenea privirii foarte atente a obiectului fixat ca ţintă la 

vânătoare. Această vedere este însoţită totdeauna de raţionament; de 
aceea depăşeşte simpla vedere trecătoare şi nebăgata in seama. 
Contemplarea înseamnă a vedea şi a examina, a reflecta, a medita şi 
chiar a filosofa. Când acest raţionament are o referire ştiinţifica, atunci 
formulăm noţiunea de „teorie 11 spre deosebire de „practică 11 . Teoria 
înseamnă examinarea realităţii pe seama căreia formulăm reguli, definiţii, 
concepte pe care le punem apoi în practică. Teoria nu rămâne o noţiune 
sau un fenomen steril. Chiar se obişnuieşte să se spună că „teoria sine 
praxis sicut rota sine axis"... 

Cuvântul de origine greacă aparţine desigur filosofiei greceşti, a 
gustului lor fără egal de a vedea şi de a examina lucrurile în adâncul 
lor şi de a trece de la vederea senzorială, la vederea intelectuala, la 
aflarea adevărului dincolo de simpla vedere a ochilor. A vedea şi a 
examina era scopul însuşi al înţeleptului care caută profunzimea 
adevărului, şi care înseamnă trecerea de la simpla opinie, la cunoaşterea 

lucrurilor în sine. ,. „ 

în literatura creştină, termenul îşi face apariţia în şcoala alexandrina 

aflată sub influenta filosofiei platonice. El va evolua, după cum am 
văzut, definind şi adâncind realităţile noi şi variate ale vieţii spirituale 
specifice creştinismului ca nouă învăţătură despre Dumnezeu şi despre 

comuniunea cu El. . 

2. După cum a arătat Mântuitorul numai cei curaţi cu inima vor 

vedea pe Dumnezeu. Aceasta înseamnă că theoria, care indica „viaţa 
contemplativă 11 , porneşte şi se bazează pe „viaţa activă 11 , adica pe 
curăţia de patimi şi împodobirea sufletului cu virtuţile care îl introduc m 
viaţa divină restabilind chipul lui Dumnezeu în om. 

3. Theoria are mai multe trepte sau etape, ceea ce înseamnă ca ea 
prezintă un proces dinamic, creator şi progresiv. Mai întâi e contemplaţia 
naturală, apoi teologia. Mai întâi cunoaşterea lui Dumnezeu prin lucrurile 
create, când universul devine o carte deschisă în care omul credincios 
poate vedea măreţia lui Dumnezeu. Teologia este faza superioara a 
contemplaţiei prin care sufletul iubitor de Dumnezeu şi curăţit de patimi, 
participă prin har la slava lui Dumnezeu, spre a anticipa prin vedere 
realităţile spirituale ale comuniunii veşnice cu Dumnezeu cel în Treime. 
De la Sfântul Grigorie de Nyssa ne-a rămas cea mai profundă împărţire 

a etapelor vederii lui Dumnezeu: „Arătarea lui Dumnezeu lui Moise s-a 
făcut mai întâi în lumină, după care El a vorbit cu acesta în nor, iar în 
cele din urmă... în întuneric". 42 Faza de lumină înseamnă curăţia de 
patimi. Faza de nor înseamnă contemplarea celor inteligibile. Faza de 
întuneric reprezintă aripile iubirii cu care zburăm spre cunoaşterea 
iubirii lui Dumnezeu. 

4. Vederea lui Dumnezeu are mai multe forme de manifestare. 
Messalienii doreau să-L vadă pe Dumnezeu materializat. Ei doreau o 
vedere senzorială, cu ochii trupului, mai mult decât cu ochii minţii. 
Biserica i-a condamnat, şi în Apus va deveni dominantă vederea 
sufletească, adică vederea prin cunoaştere. întrucât Hristos este 
Adevărul, theoria va avea ca obiect cunoaşterea adevărului. Toma 
D’Aquino spune explicit: „contemplatio est simplex intuitus veritatis" 
(contemplaţia e simpla privire a adevărului). în teologia isihastă a 
Răsăritului, când mintea coboară în inimă şi inima se ridică în minte, 
omul întreg, trup şi suflet, participă la vederea slavei Sfintei Treimi, 
prin harul ei necreat, ridicâdu-se la starea de îndumnezeire prin lucrarea 
Sfântului Duh. Aceasta e forma cea mai înaltă de vedere a lui Dumnezeu, 
ca ieşire din sine şi unire cu Dumnezeu în necunoaşterea Lui. Astfel 
putem spune că punctul cel mai înalt al theoriei este contemplarea lui 
Dumnezeu în inimă. 

5. Când spunem „ieşirea din sine" va trebui să ne referim şi la extazul 
vederii tui Dumnezeu. Derivat din cK-axaaic;, extazul indică ieşirea 
din starea intelectuală pentru a ajunge la cunoaşterea prin iubire a lui 
Dumnezeu, care este agape. El este întâlnit, şi cu precădere a fost 
experimentat de sfinţi; şi nu numai ei. Chiar şi în păgânismul precreştin 
sunt întâlnite fenomene extatice, iar filosofii greci acordau mare atenţiş 
entuziasmului... în Vechiul Testament experienţa extatică stătea la 
temelia oricărei profeţii. în creştinism extazul apare ca o lucrare a 
Sfântului Duh. Mai târziu, pentru Montanus extazul va deveni o temă 
de preferinţă, evidenţiind pasivitatea sufletului în aceste situaţii. Am 
văzut forma de extaz la Sfântul Simeon Noul Teolog: o stare conştientă 
de comunicare personală cu Dumnezeu persoană, care ridică sufletul 
la stările cele mai înalte de viaţă duhovnicească. Tomas Spidlik 43 ne 
prezintă şi alte moduri de a concepe şi experimenta extazul sugerat de 

Părinţii răsăriteni. Astfel, Sfântul Teofan Zăvorâtul, referindu-se la părţile 
care alcătuiesc omul: trupul, sufletul şi Duhul, arată că în extaz, ca 
cea mai înaltă formă de contemplaţie, există o suspendare a facultăţilor 
naturale ale sufletului, dar nu şi o suspendare a Duhului. Prin 
suspendarea facultăţilor sufletului, lucrează numai puterea Duhului. 
Acesta s-ar putea numi în limbaj mistic: „somnul veghetor". Spre 
deosebire de somnul obişnuit când sufletul este supus viselor, în somnul 
mistic sufletul este supus prezenţei suverane a Duhului Sfânt. După 
Sfântul Nil, în extaz dispare toată ignoranţa ce vine de la simţuri, iar 
mintea iese în întregime din sfera sensibilului şi primeşte, asemenea 
profeţilor, mesajul divin. Pentru Evagrios extazul este o „intelectualitate 
pură“. Mintea (nous) care reprezintă chipul lui Dumnezeu, „reflectă lumina 
Sfintei Treimi", luminându-se prin viaţa gnostică. Aceasta este „mistica 
luminii"; iar „mistica întunericului" a fost formulată de Sfântul Grigo- 
rie de Nyssa atât în omiliile la Cântarea cântărilor cât şi în Viaţa lui 
Moise. Marelui Moise a început să i se arate Dumnezeu prin lumină. 
După aceea, îi vorbeşte prin nor. Apoi, după ce a ajuns mai înalt şi mai 
desăvârşit, vede pe Dumnezeu în întuneric. Iar din aceasta învăţăm 
că cea dintâi depărtare de la părerile mincinoase şi rătăcite despre 
Dumnezeu e strămutarea de la întuneric la lumină. Iar cunoaşterea 
nemijlocit următoare a celor ascunse, care călăuzeşte sufletul prin cele 
văzute spre firea nevăzută, e un fel de nor care umbreşte pe de o parte 
tot ce vede, iar pe de altă parte, îl conduce şi îl obişnuieşte să vadă pe 
Cel ascuns. Iar sufletul înaintând prin acestea spre cele de sus, cât e 
cu putinţă firii omeneşti, părăsind cele de jos, ajunge înlăuntrul 
ascunzişurilor cunoştinţei de Dumnezeu, fiind înconjurat din toate părţile 
de întunericul dumnezeiesc. Şi astfel, fiind lăsat afară tot ce se vede şi se 
cuprinde, nu mai rămâne pentru contemplarea sufletului decât nevăzutul 
şi necuprinsul, în care e Dumnezeu, precum zice Scriptura despre legiuitor: 
„A intrat Moise în întunericul unde e Dumnezeu". 44 Moise primeşte în 
întuneric de la Dumnezeu poruncile şi toate legile într-o îndelungată 
petrecere în faţa Lui. Se cunoaşte nevăzutul lui Dumnezeu. Adică, se 
face simţit nevăzutul şi necuprinsul lui Dumnezeu, ca fiind mai presus de 
toate cele ce pot fi văzute şi cuprinse. Acesta este sensul cel mai înalt al 
contemplaţiei ca vedere a lui Dumnezeu în care nu poate fi văzut. 

în Apus, contemplaţia şi extazul au aplicare după criterii psihologice 
şi |j s-a dat o clarificare devenită clasică, de către Tereza de Avilla. Ea 
porneşte de la stăpânirea progresivă a lui Dumnezeu asupra fiinţei 
umane. Odihna sufletului în Dumnezeu este caracterizată prin aceea 
că Dumnezeu stăpâneşte adâncul sufletului, adică raţiunea şi voinţa; 
pe când imaginaţia, memoria şi simţurile sunt lăsate libere. Prezenţa 
lui Dumnezeu absoarbe facultăţile sufleteşti în odihna Sa, dar fantezia 
şi memoria fiind active, pot avea imagini obişnuite. De aici se trece la 
fa’za unirii, când memoria şi fantezia sunt absorbite de prezenţa lui 
Dumnezeu. în activitate obişnuită rămân doar simţurile. Această 
prezenţă a lui Dumnezeu aduce negrăita şi tainica pace şi bucurie 
duhovnicească în suflet. Cea de a treia fază este extazul, sau unirea 
extatică. în extaz sufletul e adâncit, răpit în Dumnezeu, iar simţurile 
trupeşti sunt imobilizate. Acum apar unele simptome specifice: respiraţia 
şi circulaţia se micşorează şi aceasta atrage după sine răcirea trupului, 
nemişcarea lui. Devine chiar nesimţitor, fiindcă simţurile îşi opresc 
funcţionalitatea. Privirea devine statică, într-o singură direcţie. Face 
impresia că sufletul este chiar despărţit de trup şi răpit în Dumnezeu. 
Extazul poate veni violent şi pe nesimţite şi sufletul nu poate face nici 
o opoziţie. Dar poate veni şi lent, încât sufletul să se poată pregăti,' 
sau să i se opună. 

Durata celor trei etape este de la câteva clipe, la o jumătate de oră; 
sau poate dura ore, chiar zile. Deşteptarea din extaz vine de la sine, 
când omul are impresia că se reîntoarce după o călătorie în altă lume. 
Aceasta ar fi extazul pasiv. 

Efectele extazului sau extazul pasiv constă şi în dorul nestăvilit 
după Dumnezeu, ca şi desăvârşita dezlipire de creaturi şi de propria 
voinţă. 45 

De aici are şi o formă activă. Astfel, contemplaţia va avea ca efect 
o „vedere" a lui Dumnezeu în toate şi să facă o permanentă pomenire 
de Dumnezeu, adică permanent să-şi amintească de Dumnezeu. A 
intrat chiar în limbajul mistici expresia: (ivripri 0eoo (amintirea, pomenirea 
lui Dumnezeu) în toate lucrurile şi în toate împrejurările vieţii. E vorba, 
după Evagrie, de o direcţionare a minţii „imateriale către Cel imaterial". 
Dar în condiţiile vieţii pământene, deşi gândul la Dumnezeu trebuie să 

fie mai obişnuit decât respiraţia 46 , totuşi ea nu poate fi neîncetată, ci 
mai degrabă o dorinţă arzătoare de a fi pe placul lui Dumnezeu. Iar 
această dorinţă va menţine vie şi trează aducerea aminte. Privind starea 
de sfinţenie a vieţii ca transformare practică a extazului contemplativ, 
prin acea „aducere aminte de Dumnezeu" (mneme Theon), Dumnezeu 
permanent sălăşluieşte în noi. Dar în cazul sfinţeniei nu e vorba numai 
de minte (nous), ci mai ales de iubire, sau mai precis de „cunoaşterea 
care devine iubire". 47 Astfel, theoria devine diorasis, adică capacitatea 
minţii de a descoperi transparenţa, sau străvederea iui Dumnezeu care 
lucrează în lume, aducându-i cuvenita preamărire. Dobândind conştiinţa 
darurilor lui Dumnezeu şi a măreţiei Dăruitorului, omul devine o fiinţă 
doxologică asemenea îngerilor. 48 

Theoria merge şi mai departe spre unirea cu Dumnezeu, prin 
împărtăşirea cu harul Duhului Sfânt a slavei lui Hristos, asemenea 
Apostolilor de pe Tabor. Şi cu sufletele inundate de acea pace sfântă 
să coboare de pe Tabor într-o stare activă de rămânere în plinătatea 
vieţii lui Hristos, într-o permanentă veghere, nu cu teamă, ci cu bucurie 
sfântă, de a se săvârşi în viaţă toate faptele pe care le-ar săvârşi 
Hristos dacă ar fi în locul tău... 

6. Nu vom încheia acest măreţ obiectiv al vederii lui Dumnezeu, la 
care ne îndeamnă Mântuitorul în fericirea a şasea, înainte de a căuta 
discernământul, sau „dreapta socoteală", prin care facem deosebirea 
dintre adevărata vedere a lui Dumnezeu şi diferitele viziuni înşelătoare 
şi derutante a vieţii duhovniceşti şi mântuirii sufletului. 

în general, viziunile reprezintă revelaţia naturală. Ele pot fi de trei 

feluri: 

a) Viziuni simţuale sau externe sunt atunci când ochiul percepe o 
realitate externă ce nu poate fi văzută în mod obişnuit. De exemplu: 
anghelofaniile. Aceasta se explică prin faptul că fiinţele spirituale îşi 
pot aduna elemente materiale pentru a forma o figură sensibilă şi 
accesibilă vederii. Deşi această figură este neobişnuită, ea este' reala, 
nu este halucinaţie. De pildă, fără a avea trupul transfigurat, Mântuitorul 
poate apărea fie ca bărbat, fie ca tânăr, sau chiar ca şi copil. Am văzut 
că Sfântul Apostol Pavel ne avertizează că diavolul poate apărea ca 
„înger de lumină". Experienţa mistică l-a identificat însă chiar luând 

chipul Mântuitorului, pentru a crea derută şi înşelare. 

Formele vizuale pot fi apoi şi în conformitate cu elementul aperceptiv 
al vizionarului. De pildă, unui păstor de oi îi poate apărea ca atare. 

O altă explicaţie a viziunii simţuale are o motivaţie ştiinţifică. E 
vorba de o influenţă a imaginii asupra nervilor optici, sub o formă 
naturală, nu patologică. Bunăoară, privind un tablou într-un mod profund 
şi prelungit, imaginea care se imprimă pe retină poate apărea pe un 
perete dacă se îndepărtează tabloul din câmpul vizual. 

b) Viziuni imaginative, sunt acelea care apar ca imagini în fantezie, 
constituind forme imaginare. Datorită influenţei pe care o pot avea forţele 
spirituale bune sau rele asupra fanteziei, aceste viziuni pot apărea fie 
în stare de vis, fie în stare de veghe. 

c) Viziuni intelectuale, prin care se comunică idei noi sau concluzii 
ale unor idei vechi. 

De obicei, viziunile sunt şi combinate cu cuvinte. Acestea pot fi 
însoţite de vibraţii percepute de ureche, fiind produse de forţe spirituale. 

Viziunile pot fi produse de forţe spirituale bune sau rele, dar pot fi şi 
stări patologice. 

întrebarea se pune: care sunt criteriile de distrugere a viziunilor între 
ele? 

Aceste criterii se referă la persoana vizionarului, la cuprinsul viziunii 
şi la efectele viziunii. 

1. Privind persoana vizionarului - trebuie cercetate calităţile lui 
fizice, psihice şi duhovniceşti. Aici acţionează criteriul medical, care 
stabileşte starea de sănătate a vizionarului, fiindcă dacă cineva suferă 
de psihonevroză, epilepsie, isterie sau alte maladii psihice, atunci 
viziune nu este reală ci provine din fondul psihopatologic. Pot exista şi 
cauze duhovniceşti, precum postul prea îndelungat care slăbeşte 
sistemul nervos. Iar viziunea neautentică poate apărea atunci când 
postul se asociază cu rugăciunea care din mândrie cere minuni... 
Aceasta devine obsesie, iar pe acest fundal poate apărea viziunea 
halucinatorie de tip patologic. Mândria merge până acolo că oamenii, 
pentru a li se recunoaşte şi aprecia calităţile duhovniceşti, devin de-a 
dreptul maniaci ai viziunilor, simulându-le... 

Privind persoana vizionarului trebuie cercetată mai ales sănătatea 

raţiunii raportată la fantezie şi la temperament. 

2. Conţinutul viziunii trebuie să fie în concordanţă cu adevărul de 
credinţă şi cu principiile morale creştine. La fel, viziunile trebuie să 
cuprindă misiuni ce pot fi realizabile. Există şi viziuni neautentice în 
care misiunea încredinţată nu este realizabilă. Pot apărea persoane 
goale şi cuvinte obscene. Acestea rămân elemente subiective cu 
amprente morbide. în psihiatrie se vorbeşte curent de demonomanie şi 
de teomanie. 

3. Efectele viziunii sunt de două feluri: psihologice şi morale. 
Adevăratele viziuni sunt străbătute de uimire şi teamă sfântă, care 
aduc după sine certitudinea, bucuria şi pacea sufletească. S-a constatat 
că în cazul viziunilor demonice, sentimentul de bucurie, care apare la 
început, este urmat de tulburare şi de depresiune descurajatoare. Sub 
aspect moral, adevăratele viziuni întăresc smerenia şi răbdarea, iar 
iubirea devine o forţă universală ce cuprinde întreaga lume cu un 
sentiment de pace, seninătate şi bucurie de negrăit. Şi invers în cazurile 
patologice, „vizionarul" este foarte impulsiv, necontrolat, arogant, 
dispreţuitor şi invidios pentru sporul duhovnicesc al celor din jur. 49 Dar 
această maladie spirituală merge de cele mai multe ori în paranoia, 
asemenea ereticilor, care spun şi susţin că toţi oamenii pot greşi afară 
de ei; sau că ei au totdeauna dreptate şi deţin adevărul în tot ceea ce 
afirmă şi făptuiesc. 50 

De aceea, datorită faptului că falsificarea viziunilor izvorăşte atât 
din natura vizionarului, cât şi a plagiaturilor demonice, Biserica are 
rezervă faţă de ele, în cea mai mare parte respingându-le, sau 
examinându-le cu atenţie. Biserica romano-catolică foloseşte 
experienţele psihanalizei pentru „detectarea" adevăraţilor vizionari... 
Oricum, când apare un caz vizionar, duhovnicul trebuie să procedeze 
cu mult tact: 1. să asculte cu blândeţe relatările vizionarului pentru a-i 
câştiga încrederea. 2. Să nu-şi arate nici uimirea, nici încrederea, ci să 
evidenţieze faptul că mai presus de viziune este sfinţenia vieţii. 3. Să 
aplice criteriile adevăratei viziuni, şi să orienteze cazul cu multă răbdare, 
iubire şi încredere pe cale cea adevărată. Este remarcat faptul că foarte 
mulţi din credincioşii simpli caută fascinaţia viziunii, pe care ar dori să 
o vadă la tot pasul şi în toate situaţiile. Din această cauză se impune 

multă vigilenţă în modul de abordare al viziunilor. 

Nicolae Mladin, primul profesor de mistică, de la Facultatea de 
Teologie din Sibiu, face mai departe o judicioasă deosebire între 
contemplaţia activă şi contemplaţia pasivă. 

Contemplaţia activă aparţine în special firilor artistice. Un peisaj 
frumos poţi să-l priveşti detaşat, să-i analizezi frumuseţile, şi simţân- 
du-te copleşit de frumuseţea lui, să te uneşti până la contopire cu el. 
Frumuseţea de dincolo de ceea ce vezi te absoarbe şi în entuziasmul 
vederii simţămintele de bucurie dau satisfacţie sufletului, concretizân- 
du-se în opere de artă. 

Contemplaţia pasivă reprezintă o pătrundere a lui Dumnezeu în 
sufletul omului, care prin puterile lui naturale nu se poate ridica la 
cunoaşterea adâncului dumnezeirii. Dacă raza de soare nu ar veni ea 
mai întâi spre noi, nu am şti ce este, dar descoperirea ei ne face să-i 
simţim efectele în starea pasivă. Astfel, contemplaţia pasivă este un 
har ce nu poate fi cucerit. Dumnezeu îl dă cui vrea, când vrea şi cât 
timp vrea. Dumnezeu ridică sufletul în starea de comuniune intimă, de 
unire cu El. Sufletul omului se poate pregăti prin purificare şi iluminare. 
Dar chemarea o face Dumnezeu, adresându-se celor care au obţinut în 
cel mai înalt grad curăţia inimii şi simplitatea spiritului. Contemplaţia 
pasivă sau unirea cu Dumnezeu nu este şi nu poate fi socotită căderea 
în transă, ca o formă inconştientă a sufletului. Harul lui Dumnezeu 
transfigurează atât sufletul cât şi trupul, ridicând întreaga fiinţă umană 
la dimensiunea îndumnezeirii. Raţiunea va fi teofană, voinţa lucrează 
teandric, trupul este transfigurat şi capabil de o activitate teandrică. 
Hristos devine prin Duhul Sfânt viu şi activ în viaţa omului. în această 
situaţie sufletul acceptă în mod liber lucrarea lui Dumnezeu. El nu mai 
aderă cu vederea la lucrurile create. Simte un dor permanent de a fi 
singur cu Dumnezeu, de a rămâne într-o atenţie simplă şi iubitoare faţă 
de prezenţa lui Dumnezeu. E situaţia Măriei ce stă la picioarele lui 
lisus fără să spună nici un cuvânt. Prezenţa lui lisus era pentru ea 
totul. La Apostolii care văd lumina lui Hristos rămân copleşiţi de o 
inefabilă bucurie... 

Dar contemplaţia pasivă înseamnă şi o activizare a vieţii lui Hristos 
în lume. Nu este un extaz static care imobilizează firea şi viaţa, ci e 

puterea harului lucrător, care îl pune pe cel pătruns de duhul vieţii lui 
Hristos în acţiune, în misiune şi mărturisire până la jertfă. Aşa a fost 
acţiunea Apostolilor şi a primilor creştini care au schimbat chipul lumii; 
şi nimeni şi nimic nu i-a putut abate de la misiunea lor. Puterea lor de 
convertire era miraculoasă tocmai prin aceea că nu reprezenta puterea 
lor slabă, ci lucrarea harului Duhului Sfânt, care făcea din acţiunea lor 
izvoare de apă vie, menite să atragă şi să sature inimile însetate şi 
dornice de Dumnezeu. Acelaşi har al Duhului Sfânt Jucra şi în inimile 
celor ce primeau cuvântul lor, fiindcă era cuvântul lui Hristos, iar cuvintele 
lui Hristos sunt „duh de viaţă“ (loan 6, 63). Duh de viaţă nouă care 
schimbă, transformă ridicând din ruina păcatului, din înşelarea poftelor 
şi a înstrăinării de Dumnezeu, spre comuniunea şi unirea cu Dumnezeu 
prin harul care transformă şi mereu înnoieşte firea omului spre 
îndumnezeirea ei, spre împlinirea ei în Dumnezeu şi a înfăptuirii în 
lume a împărăţiei lui Dumnezeu. 51 

7. Fericiţi făcătorii de pace că aceia fiii lui 
Dumnezeu se vor chema 


Părinţii Bisericii, adevăraţi învăţători şi trăitori ai cuvintelor Domnului, 
au făcut din pace o virtute pe care au ridicat-o la cotele cele mai înalte 
de vieţuire şi desăvârşire creştină. 

Referindu-se la această Fericire, Sf. Grigorie de Nyssa se întreabă: 
„Cine sunt făcătorii de pace? Sunt următorii iubirii de oameni ai lui 
Dumnezeu, cei ce arată în viaţa lor ceea ce este propriu lucrării lui 
Dumnezeu 44 . 1 Căci zice: „«fericiţi făcătorii de pace». Iar făcătorul de 
pace este cel ce dă pace altuia. însă n-ar împărtăşi-o cineva altuia, 
dacă n-ar avea-o el însuşi. Deci mai întâi voieşti să fi tu însuţi plin de 
bunătăţile păcii, apoi să dai din bine şi celor lipsiţi de el 44 . 2 

Sfântul loan Gură de Aur comentând această Fericire arată că „aici 
Mântuitorul nu numai că nu opreşte să ne certăm şi să ne urâm unii pe 
alţii, ci ne cere ceva mai mult: să-i împăcăm pe cei dezbinaţi. Şi iarăşi 
le oferă răsplata duhovnicească. Care este aceasta? „Că aceea fiii lui 
Dumnezeu se vor chema! 44 . într-adevăr aceasta a fost lucrarea Linului 
Născut: să unească cele despărţite şi să împace cele ce se luptă între 
ele! 44 . 3 Cu alt prilej marele antiohian scrie: „...De aceea a venit nu numai 
ca să facă El însuşi pace, ci ne fericeşte şi pe noi dacă facem lucruri 
asemănătoare şi ne face părtaşi ai numelui Său. Căci „fericiţi făcătorii 
de pace, că aceia fiii lui Dumnezeu se vor chema 44 . Aşadar, ceea ce a 
făcut Hristos, Fiul lui Dumnezeu, aceea fă şi tu după puterea omenească, 
devenind mijlocitor al păcii şi pentru tine şi pentru aproapele tău. Pentru 
aceasta îl şi numeşte Hristos pe făcătorul de pace fiu al lui Dumnezeu. 

De aceea, în timpul jertfei, nu a amintit nici o altă poruncă, decât pe 
cea a împăcării cu fratele, arătând ca dragostea este mai mare decât 
toate virtuţile". 4 „Pacea este un bun atât de mare încât fii ai lui Dumnezeu 
se numesc făcătorii şi ziditorii ei (Matei 5, 9). Pe bună dreptate, 
deoarece Fiul lui Dumnezeu pentru aceasta a venit pe pământ, ca să 
facă pace între cele de pe pământ şi între cele din cer... Dacă făcătorii 
de pace sunt fii ai lui Dumnezeu, potrivnicii ei sunt fii ai diavolului". 5 
Aceeaşi motivaţie o aduce păcii şi Sfântul Ciprian: „Gândeşte-te că 
numai aceia pot fi numiţi fii ai lui Dumnezeu, care sunt paşnici, care 
adunaţi împreună, prin renaşterea în duh şi prin respectul legii divine, 
se face asemenea cu Dumnezeu Tatăl şi cu Hristos". 6 

Adâncind dimensiunea creştină a păcii, şi a filiaţiei divine pe care o 
dobândesc cei ce o făptuiesc, vom vedea la început: 

A. Sfânta Treime ca origine şi izvor al păcii. 

Sfinţii Părinţi arată că: „pace se zice acolo unde nimeni nu desparte, 
nimeni nu face neînţelegere (discordie), unde nimic nu este ostil, unde 
nimic nu se poartă brutal" 7 ; acolo unde toate se află în „liniştea ordinii , 
iar ordinea fiind „dispoziţia lucrurilor asemănătoare şi neasemănătoare 
de a atribui locul fiecărui lucru". 8 Altfel spus pacea este „un acord plin 
de iubire", care asigură bunăstarea vieţii prin eliminarea tuturor relelor, 
aşa „precum atunci când apare sănătatea, dispare boala, şi când se 
face lumină, nu mai rămâne nici urmă de întuneric...". 9 Sau, calitativ 
vorbind, „pacea este mama tuturor bunurilor, ea este însăşi temeiul şi 
motivul bucuriei". 10 

Când Sfântul Apostol Pavel binecuvântează pe credincioşi în numele 
„Dumnezeului dragostei si al păcii" (// Corinteni 13, 11), înţelegem din 
această asociaţie a atributelor divine că Sfânta Treime în forma 
spiritualităţii absolute (loan 4, 24) „inefabile şi inexplicabile (Sfântul 
Grigorie de Nyssa) îşi descopere Fiinţa prin Iubire, „Dumnezeu este 
iubire" (/ loan 4, 20). Şi când spunem aceasta înţelegem Persoanele 
Sfintei Treimi care alcătuind Fiinţa divină se află în comunicare şi 
comuniune desăvârşită. Aşa cum în iubire sunt eliminate ostilităţile şi 
statornicită „liniştea ordinii" în bucuria comuniunii, tot astfel duhul iubirii 
Treimice este definit ca iubire şi pace; de unde rezultă că pacea îşi are 

originea şi izvorul în comuniunea Intratrinitară. 

lată cum: 

în primul rând, pacea este o realitate existentă în Unitatea 
Persoanelor Sfintei Treimi. Sfântul Grigorie Teologul evidenţiază 
deosebit de profund această realitate, arătând că „pentru noi există un 
singur Dumnezeu, pentru că există o singură Dumnezeire, şi deşi credem 
în Trei, Persoanele în El îşi au referinţa către Unime. Căci nu este Unul 
din cei Trei mai Dumnezeu, iar altul mai puţin Dumnezeu şi nici Unul un 
Dumnezeu mai întâi, iar altul un Dumnezeu mai pe urmă, nici nu se 
desparte prin voinţă, nici nu se împarte prin putere... ci, dacă trebuie 
să o spun într-un cuvânt, Dumnezeirea este neîmpărţită între împărţiţi 
şi ca Trei Sori uniţi între ei, o singură amestecare a Luminii"." 

în al doilea rând, pacea este caracteristica esenţială a comuniunii 
Intratrinitare. După cum remarcă Dumitru Stăniloae „esenţa spirituală 
subzistentă numai în subiect implică totdeauna o relaţie conştientă 
între subiecte, deci o ipostaziere a ei în mai multe subiecte într-o 
compenetrare şi transparenţă reciprocă, în ceea ce a numit Sfântul 
loan f-amaschin perihoreză. Căci un subiect nu poate avea o bucurie 
de existenţă fără comuniunea cu alte subiecte. în unitatea desăvârşită 
a Treimii, în conştiinţa fiecărui subiect trebuie să fie perfect cuprinse şi 
transparente conştiinţele celorlalte două subiecte şi, prin aceasta, înseşi 
subiectele purtătoare ale lor". 12 

în al treilea rând, pacea Fiinţei Treimice este un proces dinamic şi 
activ „Fiul nu e pasiv în naşterea Sa din Tatăl, deşi El nu este subiectul 
care naşte, ci subiectul care se naşte. Termenul purcedere referitor la 
Duhul Sfânt nu indică nici el o pasivitate a Duhului Sfânt, care L-ar 
face în oarecare privinţă obiect al Tatălui. Duhul este într-o mişcare 
eternă de purcedere din Tatăl. Dar nici Tatăl nu este prin aceasta într-o 
pasivitate. Duhul purcede, dar şi Tatăl îl purcede... iar într-un fel 
neî .ţeles Tatăl fiind izvorul Fiului, cât şi al Sfântului Duh, fiecare din 
aceştia trăieşte împreună cu Tatăl nu numai în actul provenirii Sale din 
Tată!, ci participă prin bucurie împreună cu celălalt la trăirea actului de 
provenire al Aceluia, dar din poziţia Sa proprie". 13 

in al patrulea rând, dacă pacea este o realitate activă existentă în 
însăşi Fiinţa Treimii, ea reprezintă în acelaşi timp şi „voinţa lui 

Dumnezeu", 14 ca putere de exprimare a perihorezei Treimice. Aceasta 
înseamnă că pacea proprie Fiinţei intratrinitare este o putere care 
aparţine integral Treimii în opera din afara Ei. Este o revărsare a 
perihorezei Treimice în creatural, fiindcă aşa cum spun Părinţii Bisericii 
„toate le lucrează Tatăl, în Fiul, prin Duhul Sfânt". Astfel pacea aparţine 
creaţiei ontologic, fiinţial, fiindcă este opera Treimii. în felul acesta 
Duhul de armonie al Treimii stabileşte ordinea creaţiei, deoarece 
„Dumnezeu este al ordinii" (/ Corinteni 14, 33), iar ordinea este o 
caracteristică funcţională a păcii. Creaţia exprimă voinţa divină prin 
Cuvântul Treimii, iar cuvântul este expresia Persoanelor, care 
descoperindu-se creează, aducând la fiinţă obiectul iubirii ca necesitate 
de manifestare a păcii existentă în armonia dintre Ele. 

în al cincilea rând, dacă prin căderea omului în păcat, întreaga 
creaţie tulburându-se intră în contradicţie cu sine, Iubirea ca realitate 
fiinţială a Treimii (/ loan 4, 20) şi ca acţiune în afara Ei, restabileşte 
împăcarea prin întruparea Uneia din Persoane, cea a Fiului (loan 3, 
16). Mântuirea poartă astfel în sine pecetea împăcării cu Dumnezeu 
împlinită de Fiul (Efeseni 2, 12 - 18) cu participarea Tatălui şi Duhului 
Sfânt. „Dacă în Fiul întrupat am devenit fii după har, în Duhul dobândim 
conştiinţa şi îndrăznirea de fii".' 5 Citând pe Sfântul Apostol Pavel, Sfântul 
Grigorie Teologul arată că: „împăcati-vă cu Dumnezeu (II Corinteni 5, 
20) şi „Duhul nu-l stingeţi" (I Tesaloniceni 5, 19); mai bine zis, Hristos 
să se împace cu voi şi Duhul să vă lumineze. Iar dacă voi persistaţi în 
vrajbă, noi ne păstrăm Treimea şi vom fi mântuiţi în treime". 16 

B. Aspectul moral al păcii ca dar al lui Dumnezeu 
aparţinător creaţiei 

Binele ca valoare absolută aflat pe vârful piramidei valorilor a fost 
identificat de Platon cu xo ov, adică cu Cel ce are existenţa în Sine. 
Dar Binele obiectiv este, la Platon, o realitate impersonală. Noi am 
văzut însă că Dumnezeu ca bine absolut este o realitate personală ce 
se comunică creaţiei, spre a-i aparţine şi neîntrerupt să o atragă spre 
perfecţiune. Am văzut apoi că pacea se identifică cu Binele absolut, în 
unitatea Iubirii care îl defineşte pe Dumnezeu. Este meritul lui Filon din 
Alexandria de a fi identificat pacea cu Binele absolut, definind-o „xo 

psyicrxov âya&ov (binele cel mai mare). Ea se realizează în lumea creată 
ca un bun care îi aparţine structural prin aceea că stabileşte ordinea şi 
face din univers harmonia şi kosmos. în acelaşi timp pacea este 
elementul constitutiv al ordinii fizice, logice şi morale caracteristice 
omului ca microkosmos; încât pe bună dreptate putea spune Fericitul 
Augustin că „... pacea corpului este aşezarea echilibrată a părţilor 
(mădularelor) lui, pacea celor neraţionale este liniştea ordonată a 
simţurilor (pornirilor, impulsurilor, instinctelor); pacea celor raţionale este 
acordul lămurit (ordonat) între conştiinţă şi faptă; pacea între corp şi 
suflet este viaţa şi sănătatea în ordine a fiinţei raţionale. Pacea 
oamenilor este unirea în bună înţelegere... Pacea cetăţii este buna 
înţelegere sub raportul conducerii şi supunerii dintre locuitori; pacea 
celor din patria cerească... este a se bucura de Dumnezeu şi în acelaşi 
timp în comuniune cu Dumnezeu". 17 

Pacea ca element normativ în ordinea morală este evidenţiată şi în 
Sfânta Scriptură prin identificarea ei cu binele menit să conducă sensul 
vieţii omeneşti spre rânduială şi împlinire: „Cine voieşte să iubească 
viaţa şi să vadă zile bune... să se ferească de rău şi să facă bine să 
caute pacea şi să o urmeze" (/ Petru 3, 10-12). De aici vedem că în 
cadrul ordinii morale ca reflex al Binelui absolut există şi binele creat 
atât în fiinţa persoanelor care stabilesc relaţii de iubire şi pace, cât şi 
în cealaltă creaţie există în univers, de care se leagă şi se condiţionează 
viaţa omului în unitatea ordinii. Astfel, pacea ca imperativ al binelui 
stabileşte legătura armonică între „raţiunea firii" şi voinţa umană. Sfântul 
Maxim Mărturisitorul arată că prin „înclinarea voii, unindu-se cu raţiunea 
firii, alegerea liberă a celor ce au ajuns la această stare nu va fi potrivnică 
lui Dumnezeu. Căci nu se poate cugeta nimic contrar raţiunii firii, care 
este atât lege naturală, cât şi lege dumnezeiască, atunci când raţiunea 
a câştigat mişcarea voii ca să lucreze potrivit cu ea..." 18 . De aici vedem 
că pacea ca virtute devine un bine necesar care creează în sufletul 
omenesc starea de nepătimire. Sfântul Maxim Mărturisitorul arată că 
„nepătimirea este o stare paşnică, ce face ca sufletul să se mişte cu 
anevoie spre răutate... Marea virtute este să nu te împătimeşti de lucruri. 
Dar cu mult mai mare decât aceasta este să rămâi fără patimă faţă de 
înţelesurile lor... Mintea celui iubitor de Dumnezeu nu luptă împotriva 

lucrurilor, nici împotriva înţelesurilor acestora, ci împotriva patimilor". 19 

Identificând pacea cu binele va trebui să evidenţiem sensul ei activ, 
dinamic şi creator. Şi aceasta pentru că binele nu are un caracter static, 
ci unul activ. Staţionarea în bine înseamnă în fond regres moral fiindcă 
psihismul uman angajează persoana spre devenire sub o formă dinamică 
şi creatoare. Sfântul Apostol Pavel a intuit foarte bine această 
necontenită tendinţă de ascensiune spre bine, arătând că „celui ce i se 
pare că stă, să ia aminte să nu cadă" (/ Corintem 10, 12). Pacea privită 
ca bine şi ca tendinţă necontenită de manifestare a binelui trebuie să 
aibă şi ea un caracter activ, în sensul că cel ce o caută trebuie mereu 
să se desăvârşească în făptuirea ei. Ni se pare sugestivă exclamaţia 
Fericitului Augustin din Confesiunile sale, spre a demonstra viziunea 
nemărginită pe care trebuie să o atingă pacea ca aspiraţie a sufletului 
omenesc de participare şi necontenită împărtăşire de pacea lui 
Dumnezeu, ca Bine absolut: „Fecisti nos ad Te, Domine, et inquietum 
est cor nostrum donec requiescat in Te“. 20 

De aici rezultă că pacea ca virtute creştină devine — aşa cum bine 
remarcă Petrul Hrisologul — dovada limpede a minţii curate, sau 
„păzitoarea vieţii curate", 21 încât Fericitul Augustin defineşte sensul 
păcii ca virtute a echilibrului duhovnicesc al persoanei umane, extinsă 
în social, ca „seninătatea minţii, liniştea simţirii, nevinovăţia inimii, 
legătura iubirii, tovărăşia carităţii". 22 

C. Nostalgia păcii paradisiace 

Ceea ce îndeobşte este cunsocut ca „justiţia originalis" defineşte 
starea de sfinţenie a omului aflat în comuniune directă cu Dumnezeu 
înaintea căderii în păcat, adică înaintea alterării chipului lui Dumnezeu 
în El. Această stare de sfinţenie era caracterizată prin pacea omului 
cu Dumnezeu, cu sine şi cu întreaga creaţie. Chipul lui Dumnezeu în 
om asigura echilibrul psiho-fizic prin harul divin, care îi întreţinea mintea 
şi libertatea într-o armonie organică şi funcţională cu voinţa, simţirea şi 
dorinţele trupului. După expresia Sfântului Apostol Pavel generalizată 
în spiritualitatea creştină, Tcapprjoia definea intimitatea comuniunii 
omului cu Dumnezeu ca un fiu apropiat părintelui într-o deschidere şi 
comuniune lipsită de orice rezervă. Aceasta asigura pacea cu Dumnezeu 

structurată pe fundalul iubirii ca şi comunicare şi comuniune a omului 
cu Dumnezeu. Păcatul a adus însă înstrăinarea dÂAoipicoaic;, marea 
separare, despărţirea prăpăstioasă a omului faţă de Dumnezeu, încât 
relaţia de filiaţie care îi asigura pacea cu Dumnezeu se destramă tragic, 
omul devenind „fiu al mâniei lui Dumnezeu" (Efeseni 2, 3). Nu pentru că 
dumnezeu l-ar fi urât pe om, şi ar fi devenit răzbunător faţă de el, ci 
pentru că păcatul, ca necurăţie anulându-i sfinţenia originară, i-a adus 
tulburarea sufletului, care îl măcina mereu spre moarte, anulându-i pacea 
ca dar al harului şi al vieţii lui Dumnezeu. 

a) Pacea ca necesitate a sufletului căutată de înţelepţii antici 

Ajuns în urma păcatului în contradicţie cu sine însuşi, într-o 
tulburătoare războire dintre simţuri, ca şi dintre suflet şi trup, omul şi-a 
dat seama că această stare nu-i este proprie firii şi vieţii sale, încât a 
căutat mijloace şi metode de a aduce firea omului în echilibrul şi ordinea 
funcţionalităţii sale normale. 

Mai mult decât atât, înţelepţii antici căutând fericirea vieţii prin 
perfecţionarea sau desăvârşirea firii, au fost primii care au emis soluţii 
şi remedii eliberatoare din starea de tulburare şi contradicţie a ei în ea 
însăşi, precum şi în raportul faţă de mediul înconjurător. Ei şi-au dat 
seama că tulburarea firii înseamnă o boală care îi aduce tot felul de 
insatisfacţii, de aceea au căutat liniştea, armonia, seninătatea, ordinea 
sufletului şi a trupului, pentru a asigura vieţii buna ei desfăşurare. Altfel 
spus, au căutat pacea vieţii prin desăvârşirea sau perfecţionarea firii 
sufleteşti şi biologice, deopotrivă. 

Aristotel promovând megalopsyhia ca măreţie a sufletului (E.N. IV, 
III), pe măsură să afirme demnitatea persoanei umane, o valorifică 
practic sub aspectul etic al lui auxdpiceta. Aceasta este stăpânirea de 
sine care aduce libertatea sufletului, ca linişte şi seninătate în faţa 
vicisitudinilor vieţii şi a nebuniei acestei lumi. 

Chiar şi filozofii hedonici, care au exclus divinitatea din viaţa 
oamenilor, şi-au întemeiat arta de a trăi pe o judicioasă selecţie a 
plăcerilor, alegându-le numai pe acelea care să le aducă liniştea şi 
seninătatea, adică pacea vieţii. Astfel, „epicureii afirmă că există două 
pasiuni - 7taSr| (afecte, pasiuni): plăcerea şi durerea, care se produc 

în orice fiinţă, prima fiind potrivită; sau proprie firii; iar cealaltă îi este 
străină şi nepotrivită (D.L. X, 34). După cum se exprimă Epicur, „prin 
plăcere înţelegem absenţa suferinţei din corp şi a tulburării din suflet" 
(D.L. X, 131). Astfel plăcerea vizează două aspecte referitoare la fiinţa 
umană: ânovia este lipsa durerii sau a suferinţei din corp; şi âxapa^îa, 
ca stare de linişte, lipsa de tulburare a sufletului. Acestea conduc la 
aoTdpKeva - adică fericirea autonomă la care înţeleptul ajunge prin 
independenţa faţă de lucrurile din afară. E pacea pe care omul o 
dobândeşte prin stăpânirea de sine. La aceasta se ajunge printr-o 
măsurare - calculare a plăcerilor, printr-o autonomie morală şi prin 
înţelepciunea practică ce duce la virtute. Tulburările din corp sunt stări 
de nesănătate, iar cele din suflet sunt neplăcute, prin agitaţia care se 
produce. Aceste tulburări sunt stări dureroase, neaparţinătoare firii, 
contrare ei. Ele trebuie înlocuite prin plăcere. Dar nu orice fel de plăcere. 
De pildă, sănătatea trupului nu poate fi asigurată prin excese sau abuzuri 
în mâncare şi băutură. Acestea sunt mai degrabă cauze ale nesănătăţii, 
fiindcă aduc tulburări firii omeneşti. 

Tot în această măsură a plăcerii intră şi dorinţa ca atitudine faţă de 
bunuri. Astfel, dintre dorinţele noastre, unele sunt fireşti şi necesare; 
altele sunt fireşti, dar nu sunt necesare; iar altele nu sunt nici fireşti şi 
nici necesare, ci se datoresc unor plăceri iluzorii (D.L. X, 149) „Iar 
dintre dorinţele necesare, unele sunt necesare pentru fericirea noastră, 
altele pentru ca trupul să fie ferit de suferinţă, iar altele sunt necesare 
pentru trai" (D.L. X, 27). în concret, dorinţele necesare se referă la 
necesităţile fiziologice de prim ordin: mâncarea, băutura, dormitul. Aici 
însă trebuie să fixăm: ce, cât, cum se satisface această dorinţă pentru 
a aduce ataraxia şi aponia. La fel şi în dorinţele naturale şi ne-necesare, 
precum: dorinţa sexuală, gloria, bogăţia. înţeleptul le va judeca dozajul, 
putând chiar să renunţe la ele. Cea de a treia categorie de dorinţe se 
exclude de la sine, fiindcă ce este ne-natural şi ne-necesar, este opus 
naturii. 

De aici vedem că la pacea ca lipsă de tulburare a sufletului şi de 
suferinţă a trupului, care aduce ordinea şi perfecţionarea naturii, nu se 
ajunge prin descătuşarea haotică a plăcerilor, ci prin aplicarea lor în 
limitele virtuţii. „Atunci când spunem că plăcerea este scopul vieţii, nu 

înţelegem plăcerile vicioşilor sau plăcerile ce constau în desfătări 
senzuale, cum socotesc unii, fie din neştiinţă, nepricepere sau din 
înţelegere greşită... Nu succesiunea neîntreruptă de chefuri şi orgii, nu 
dragostea sexuală cu băieţi şi fete, nu desfătarea la mese îmbelşugate 
fac o viaţă plăcută, ci judecata sobră şi alungarea acelor plăceri prin 
care cele mai mari tulburări pun stăpânire asupra sufletului. Dintre toate 
acestea, primul şi cel mâi mare bun este înţelepciunea. Din ea izvorăsc 
şi celelalte virtuţi, pentru că ea ne învaţă că nu putem duce o viaţă 
plăcută dacă nu-i şi o viaţă înţeleaptă, cum se cade şi dreaptă; şi nici 
să ducem o viaţă înţeleaptă cum se cade şi dreaptă, care să nu fie şi 
o viaţă plăcută, deoarece virtuţile merg mână în mână cu viaţa plăcută, 
iar viaţa plăcută nu poate fi despărţită de virtute" (D.L. X, 132). 

De aici vedem că pacea care aduce linişte şi plăcere vieţii se 
întemeiază pe înţelepciune şi pe virtute. 

Spre deosebire de Epicur, Platon căuta pacea vieţii omeneşti sub o 
altă formă. El socotea că Dumnezeu este: impasibil, iar la o vieţuire 
superioară pe măsură să conducă la desăvârşirea naturii se ajunge 
prin a fi asemenea lui Dumnezeu. Iar dacă Dumnezeu este impasibil, 
la asemănarea cu El se ajunge prin renunţarea la tuxOti - ca afecte 
dăunătoare firii. Dominându-le,. mintea (nous) se poate ridica la 
cunoaşterea şi la contemplarea realităţilor şi valorilor veşnice existente 
în lumea ideilor, obţinându-se astfel starea cea mai înaltă de pace a 
sufletului. La aceasta ajung însă numai filosofii, care se ştiu detaşa de 
partea materială a fiinţei umane, care îi atrage spre plăceri şi pofte 
vulgare, împiedicând mintea şi sufletul să se înalţe spre lumea ideală 
de unde a provenit şi a intrat în corp, în materie, ca într-o închisoare... 
Aceasta este starea de katharsis, de curăţie a fiinţei umane prin care 
se aseamănă şi participă la impasibilitatea lui Dumnezeu, obţinând 
pacea sufletului. 

La polul opus al filosofilor hedonici, erau stoicii. Ei spuneau că rax9r| 
(afectele) sunt vocrot xrjq vj/oxrjc; (boli ale sufletului). Cele patru afecte 
mari erau: 1. <pop6q (frica) ca o aşteptare a răului. Aici intră următoarele 
emoţii: teroarea, şovăiala, ruşinea, groaza, panica, anxietatea. 2. A.u 7 iri 
(durerea) este o strângere neraţională a sufletului. Speciile ei sunt: 
mila, invidia, gelozia, rivalitatea, tulburarea, supărarea, îndurarea, 

supliciul, prăbuşirea. 3. eni&upia (dorinţa, concupiscenţa) este o poftă 
neraţională, sub care sunt rânduite următoarele stări: lipsa, ura, mânia, 
iubirea, pica, ciuda. 4. r|5ovr| (plăcerea) este o exaltare iraţională, care 
rezultă din ceea ce pare a fi nedemn de alegere. Ea cuprinde: încântarea, 
bucuria de răul altuia, desfătarea, bucuria violentă. 

întrucât toate acestea sunt boli ale sufletului care îi tulbură viaţa şi 
care duc la minarea naturii umane, leacul vindecător este logosul, 
adică raţiunea. Ea reprezintă divinul din om. Cel ce trăieşte conform 
raţiunii, va trăi şi conform naturii, reuşind să-şi elibereze firea de 
impulsurile dăunătoare. Şi astfel logosul aduce eliberarea de mâri, iar 
sufletul ajunge să dobândească pacea conformă naturii. Această 
libertate a sufletului care îi aduce pacea este â.7ra9eîa. Stoicii spuneau 
că „numai înţeleptul este liber, pe când oamenii răi sunt sclavi, deoarece 
libertatea este puterea de a acţiona cum vrei: auxo7rpayîa, pe când 
sclavia înseamnă lipsa acestei puteri... Nu numai că înţelepţii sunt 
liberi, dar sunt şi regi, regalitatea fiind o conducere fără dare de 
socoteală, pe care nimeni în afară de înţelepţi nu o pot avea... deoarece 
cunoaşterea binelui şi a răului este un atribut necesar stăpânitorului, şi 
nici un om rău nu posedă această ştiinţă..." (D.L. VIII, 121 - 122). 

Scoţând din sufletul omului afectul, stoicismul îi aduce pacea ca 
apatheia (nepătimire) sub o formă rigidă, îngheţată, insensibilă. Dacă 
raţiunea aduce înţeleptului fermitatea caracterului, acesta va rămâne 
închis în sine însuşi, insensibil ca stânca de granit... 

Dacă înţelepţii dinaintea venirii Mântuitorului în lume au'determinat 
pe cale raţională şi naturală tulburările existente în fiinţa bio-psihică a 
omului, ca şi necesitatea căutării şi găsirii mijloacelor de însănătoşire 
prin pacea cu sine şi cu întreaga creaţie, intervenţia lui Dumnezeu în 
viaţa omului face câ dorinţa lui de mântuire şi de salvare din păcat, să 
devină aşteptată şi sigură. Astfel, Dumnezeu descoperă omului voia 
Sa de restabilire a stării paradisiace prin împăcarea omului căzut în 
păcat, cu El. Şi aceasta mai întâi ca o făgăduinţă şi ca o speranţă în 
Vechiul Testament, mai ales prin profeţi. 

b) Pacea în Vechiul Testament 

Cuvântul „şalom" în limba ebraică este foarte cuprinzător şi variat. 

El exprima ideea de integritate, sănătate, plinătate, lucru isprăvit, 
desăvârşit, linişte, salvare, mântuire, prosperitate, fericire. într-un cuvânt: 
binele în general, sau izvorul tuturor bunurilor materiale şi spirituale, 
temporare şi veşnice. în sens restrâns, şalom înseamnă lipsa a tot ce 
poate tulbura pe om, fie din interiorul fiinţei sale, fie din afară. Sub 
aspect social, şalom înseamnă siguranţa, securitatea unui popor care 
îşi putea duce viaţa în linişte, şi se putea dezvolta, neavând nici un 
pericol din afara graniţelor sale. Cât de adânc era imprimată în conştiinţa 
poporului ales bunul păcii, rezultă şi din faptul că sub mai multe variante 
era folosit şi în salut, ca mod de exprimare a bunelor dorinţe pe care 
oamenii si le fac reciproc. Astfel ei îşi spuneau şalom leha (pace ţie); 
şalom alehem (pace vouă); leh leşalom (mergi în pace). 23 Pacea 
includea în ea atât urarea de sănătate pe care şi-o făceau romanii, cât 
si cea de bucurie cu care se întâmpinau grecii... 

în general pacea are în Vechiul Testament un înţeles religios-social. 
Era si firesc, atâta timp cât era vorba de un stat teocratic, si când 
poporul era în nădejdea aşteptărilor mesianice. Pacea porneşte din 
bunătatea şi dreptatea lui Dumnezeu, care asigura bunăstarea poporului 
sau dacă acesta îi este fidel, împlinind voia Sa: „Dacă veţi urma legile 
Mele şi veţi păzi poruncile Mele, vă voi da pace în ţară şi nimeni nu vă 
va tulbura somnul, voi face să piară fiarele sălbatice şi sabia nu va 
trece prin ţara voastră" (Levitic 26, 3-6). Tot datorită bunătăţi Sale 
Dumnezeu va trimite un Izbăvitor care va împăca pe om cu Dumnezeu 
şi va instaura în lume pacea universală ca restabilire a justiţiei originare. 

Profeţii pun în strânsă legătură înfăptuirea păcii viitoare cu dreptatea, 
ca două noţiuni inseparabile: „lucrarea dreptăţii va fi pacea, iar roada 
dreptăţii va fi odihna şi liniştea pe veci" (Isaia 32, 17), „căci întunericul 
nu va mai stăpâni veşnic pe pământ" (Isaia 9, 1). La fel se pronunţă şi 
psalmistul: „dreptatea şi pacea se vor îmbrăţişa" (Psalmul 85, 11). în 
împărăţia mesianică pacea generală şi universală va înflori din belşug 
(Psalmul 72, 3). Ea va fi ca o ploaie binefăcătoare ce cade peste pajiştea 
cosită de curând şi ca rouă de dimineaţă ce umezeşte pământul şi 
înveseleşte plantele în timp secetos. 24 Profeţii anunţă epoca mesianică 
fondată pe dreptate şi pace în care valorile se vor afirma conform 
ierarhiei lor. Pământul va fi rodnic, plin de bunuri şi belşug, aşa cum a 

fost la început în paradis: „în locul spinului se va înălţa chiparosul, iar 
în locul mărăcinilor va creşte mirtul" (/sa/a 55,15). Caracterul universal 
al păcii mesianice va crea în lume buna înţelegere între toate popoarele, 
încât „nici un popor nu va mai ridica sabia împotriva altuia"; „oamenii 
vor preface săbiile lor în fiare de pluguri şi suliţele lor în seceri"; „nici un 
neam nu se va mai răzvrăti împotriva altuia şi nu vor mai învăţa 
războiul... ci fiecare va sta sub viţa si sub smochinul său, şi nimeni nu- 
i va mai tulbura" (Miheia 4, 5). 

D. Pacea lui Hristos şi rod al Duhului Sfânt - aspiraţie 
şi împlinire a sufletului omenesc 

Prin întruparea, jertfa şi învierea Sa, Mântuitorul aduce în lume o 
nouă viziune şi dimensiune a păcii. Ea este identică cu mântuirea 
acordată de Dumnezeu omului prin jertfa lui Hristos. Altfel spus, 
mântuirea în Hristos înseamnă împăcarea cu Dumnezeu: „...Şi să 
împace cu sine prin el toate, făcând pace prin sângele crucii lui, prin el, 
fie cu cele de pe pământ, fie cu cele din ceruri. Şi pe voi, care eraţi 
oarecând înstrăinaţi şi vrăjmaşi cu mintea în lucruriie cele rele, acum 
v-a împăcat în trupul cărnii lui prin moarte, ca să vă înfăţişeze sfinţi şi 
fără prihană şi nevinovaţi înaintea sa..." ( Coloseni 1, 20-22). 

De aici vedem marele „novum" pe care îl aduce în lume pacea lui 
Hristos, atât sub aspect soteriologic, cât şi sub aspect moral 
duhovnicesc. Recunoscând această esenţială diferenţiere, Mântuitorul 
spune Apostolilor Săi, şi prin ei nouă tuturor: „Pace vă las, pacea mea 
vă dau. Nu precum dă lumea vă dau eu. Să nu se tulbure-inima voastră 
nici să nu se spăimânte" ( loan 14, 7). Pacea lumii în care este prezent 
păcatul este de multe ori o mască şi un camuflaj al urii, al temerii, al 
tulburării... Ea ascunde viclenie şi interese meschine. în antichitate s- 
a chiar emis formularea: „Si vis pacem, para bellum" 25 , care este cam 
tot una cu „Bewaffneter Friede" (pace înarmată), lansată de poetul 
german F. Logau, sec. XVII, în „Sinngedichte" (Epigrame). La fel şi 
celebra „pax romana" avea tot un caracter strategic. Ea nu anula 
vrăjmăşia dintre oameni, ci impunea stagnarea războiului pentru un 
anumit timp, ca apoi să izbucnească cu mai multă putere, încât pe 
drept cuvânt putea remarca Epictet că adevărata pace după care 

tânjeau inimile oamenilor nu rezulta din proclamaţia lui Cezar, ci era 
darul lui Dumnezeu (Discursuri, 2.13.12). Iar acum putem spune că 
Hristos aduce în lume pacea ca dar al lui Dumnezeu, ca duh de linişte, 
armonie şi seninătate, izvorât din Sfinta Treime. Aceasta este pacea 
lui Hristos la care ajung sufletele sincere şi curate ale celor ce se 
împărtăşesc din viaţa de iubire a lui Hristos. Pacea lui Hristos este 
identică cu seva care leagă mlădiţa de viţă (loan 15, 1-9), pentru a 
stabili o legătură ontologică prin comunicarea aceleiaşi simţiri de iubire. 
Iar această pace a lui Hristos devine rodnică, împărtăşindu-se cu 
generozitate ca o „contaminare" de la suflet la suflet, de la om la întreaga 
creaţie pentru a întemeia în lume împărăţia lui Dumnezeu, iar ei să se 
poată identifica drept fiii ai lui Dumnezeu şi membrii împărăţiei Sale. 
Transmiţând în lume pacea lui Hristos, ei reuşesc să schimbe chipul 
acestei lumi dominate de păcat, aducând tuturor sufletelor zbuciumate 
de neliniştea nedreptăţilor, întristărilor şi îngrijorărilor, sau tulburate de 
căutările amăgitoare şi înşelătoare ale păcatului, duhul de viaţă nouă 
al împăcării cu Tatăl. 

Este cunosc faptul că în activitatea Mântuitorului era prezent 
totdeauna şi Duhul Sfânt. O spune chiar El foarte explicit: „iar dacă cu 
Duhul lui Dumnezeu scot demonii, iată a ajuns la voi împărăţia lui 
Dumnezeu" (Matei 12, 28). Pacea lui Hristos ca duh al iubirii Treimice 
este „roadă a Duhului Sfânt" (Galateni 5,23), iar împărăţia lui Dumnezeu 
adusă de Hristos în lume este „pace, dreptate şi bucurie în Duhul Sfânt" 
(Romani 14, 17). Astfel putem conchide că pacea lui Hristos ca rod al 
Duhului Sfânt reprezintă Duhul perihorezei Treimice revărsate în 
sufletele oamenilor, pentru a-i transforma pe cei stăpâniţi de păcat, 
„din fii ai mâniei lui Dumnezeu", în „fii ai împărăţiei Sale, fii ai lui 
Dumnezeu, care sunt ridicaţi la viaţa lui Dumnezeu, spre a se împărtăşi 
de bunătăţile duhovniceşti pe care le oferă pacea lui Hristos ca Duh al 
iubirii lui Dumnezeu. Aceasta este „pacea care depăşeşte toată mintea" 
(Filipeni 4, 6) la care se referea Apostolul, fiindcă mintea nu o poate 
nici înţelege, nici cuprinde. Duhul omului îşi găseşte împlinirea aspiraţilor 
sale în ea... Şi pentru acest mare dar este oricând dispus să renunţe la 
tot ce-i poate oferi această lume, în această viaţă. El a găsit mărgăritarul 
de mare preţ (Matei 13, 46) pentru care jertfeşte totul: şi onoruri, şi 

bogăţii şi putere... Pacea lui Hristos ca rod al Duhului Sfânt le întrece 
pe toate, şi nu poate fi înlocuită de nimic. Şi nu puţini din fiii împărăţiei 
şi ai păcii şi-au înscris numele în calendarul sfinţeniei creştine, iar 
Biserica cinstindu-i după cuviinţă, îi oferă credincioşilor ca pildă de 
urmat. 


E. Apatheia creştină ca pace a lui Hristos 

Am arătat deja că apatheia în concepţia stoică definea eliberarea 
de patimi (afecte), considerate ca boli ale sufletului, şi aducătoare de 
pace şi linişte. Spre deosebire de stoicism, Părinţii Bisericii au formulat-o 
altă concepţie despre pathe, şi implicit şi despre apatheia, ca şi eliberare 
de sub dominaţia lor tulburătoare, în favorul dobândirii păcii lui Hristos. 

lată deosebirile: 

în primul rând, în stoicism cele patru afecte mari erau şi cauzele 
celorlalte. Ethosul creştin consideră, după cum e şi firesc, epithymia 
şi hedone ca afecte primare, iar lype şi phobos intră într-o altă categorie. 
Lype va deveni păcat capital, iar phobos, ca frică faţă de Dumnezeu, 
poate primi interpretarea chiar de virtute, atunci când urmează credinţei 
şi iubirii faţă de Dumnrezeu. Oricum, patimile pe care le are în dezbatere 
spiritualitatea creştină sunt altele decât cele concepute de stoici. 
Preocuparea spiritualităţii creştine se îndreaptă cu precădere spre cele 
opt duhuri ale răutăţii, considerate ca fiind păcate de moarte, sau 
păcate capitale. Toate acestea sunt maladii ale spiritului, fiindcă 
lezându-i arhitectonica, îi aduc neliniştea şi tulburarea care îi sufocă 
posibilitatea devenirii sale axiologice, şi implicit comportamentul uman. 
Să ne gândim şi numai în treacăt, spre exemplificare, câtă nelinişte, 
agitaţie şi tulburare îi aduce sufletului mândria, cu toată gama ei de 
exprimare: orgoliu, vanitate, egocentrism... Când acestea nu sunt 
satisfăcute devin o chinuitoare zvârcolire a sufletului, iar când se 
împlinesc, devin patimi insaţiabile şi antisociale, degradând 
comportamentul uman în megalomanie şi chiar în paranoia. Apoi 
invidia, al cărui nume redă el însuşi starea de aversiune, manifestată 
prin bucuria tiranică faţă de răul altuia, şi de tulburarea plină de 
frământare faţă de binele semenului. Aceasta este, pur şi simplu, o 
autoflagelare spirituală şi morală. E vorba de o răsturnare a tablei de 

valori, cu consecinţe grave în viaţa socială. La fel mânia, ca pierdere 
a stăpânirii de sine, se amplifică mereu, mergând până la aversiuni 
dure şi chiar la ucideri. Cunoscută sub numele de irascibilitate, devine 
trăsătura caracteristică maniei... Iar celui stăpânit de maniE i se spune 
manikos, adică nebun. Lăcomia, ca pierderea necesarului propriu 
fiecăruia, aduce chinuitorul nesaţiu al poftei niciodată satisfăcută. De 
aceea, gastrimarghia poartă în sine disfuncţii fiziopatologice, iar 
philarghiria este „rădăcina tuturor relelor“ (/ Timotei 6, 10), mergând 
prin perversiunea ei până la forme de brutalitate, agresivitate şi chiar 
ucidere... Desfrâul este o tulburătoare căutare erotică ce se pierde în 
zbuciumul neîmplinitei căutări, ce mereu se amplifică în detrimentul 
spiritului, care pierzându-şi „eutaxia" (regula jocului), face ca firea să 
decadă în multiplele forme ale perversiunii, ca decădere din umanitate... 
întristarea blochează aspiraţiile sufletului spre devenire, întunecând 
orizontul şi seninătatea vieţii. E ca rumeguşul pus pe foc... Stinge 
sufletului flacăra de lumină, făcându-l să fumege... Akedia transformată 
în lene, schimbă tabla de valori, fiindcă numai munca creează valorile, 
iar lenea le consumă, precum un parazit hrana... 

Am făcut aceste câteva referiri asupra unora din maladiile spiritului, 
pentru a putea conchide că acestea reprezentând o schimbare a tabloului 
de valori, aduc spiritului insanitatea prin tulburările pe care le produc, 
stagnându-i funcţia lui dinamic creatoare, prin înglodarea în mlaştina 
fantezistă şi iluzorie, care îi strangulează şi îi sufocă strălucirea devenirii 
sale axiologice. 

în al doilea rând, afectele nu sunt considerate în spiritualitatea 
creştină neapărat boli ale sufletului, iremediabil învins de ele. Acestea 
se pot converti şi pot deveni valori ale sufletului, pe măsură să-i dea 
putere de afirmare, deschizându-i calea devenirii sale epectatice... 
Sfântul Maxim Mărturisitorul arată că „afectele nu au fost create la 
început împreună cu firea oamenilor, căci astfel ar intra în definiţia firii. 
Spun, învăţând de la marele Grigorie al Nyssei că ele odrăslesc în fire, 
după ce au pătruns în partea cea mai puţin raţională a ei, din pricina 
căderii din starea de desăvârşire. Prin ele, în loc de chipul dumnezeiesc 
şi fericit, îndată după călcarea poruncii s-a făcut în om străvezie şi 
vădită asemănare cu dobitoacele cele necuvântătoare. Căci trebuia, 

după ce s-a acoperit demnitatea raţiunii, ca firea oamenilor să fie chinuită 
pe dreptate de trăsăturile iraţionalităţii (dobitociei) la care a fost atrasă 
prin voia ei, Dumnezeu rânduind, prea înţelept, ca omul, în felul acesta 
să vie la conştiinţa măreţiei sale de fiinţă raţională. Cu toate acestea, 
şi afectele devin bune în cei ce se străduiesc, şi anume atunci când, 
desfăcându-le cu înţelepciune de lucrurile trupeşti, le folosesc spre 
câştigarea bunurilor cereşti. De pildă, pofta (epithymia) o pot preface 
în mişcarea unui dor spiritual după cele dumnezeieşti. Plăcerea 
(hedone), în bucuria curată pentru conlucrarea de bună voie a minţii cu 
darurile dumnezeieşti. Frica (phobos) în grija de a ocoli osânda viitoare 
de pe urma păcatelor; iar întristarea (lype) în pocăinţa care aduce 
îndreptarea de pe urma păcatului din timpul de aici. Şi scurt vorbind, 
asemenea medicilor înţelepţi, care vindecă prin trupul veninos al viperei 
o muşcătură înveninată sau care se va învenina, să ne folosim şi noi 
de aceste afecte spre înlăturarea răutăţii cele de faţă; sau a celei ce va 
să fie şi spre dobândirea şi păzirea virtuţii şi a conştiinţei. Precum am 
spus deci, acestea devin bune prin întrebuinţarea lor de către cei „ce 
îşi robesc orice gând spre ascultarea lui Hristos ". 26 

în al treilea rând, âpatheia stoică înţepenea sufletul în stăpânirea 
de sine eliberatoare. Dominat de egoismul rigid, sufletul nu cunoştea 
simţământul de milă, iar de iubirea jertfelnică nici nu putea fi vorba. 
Apoi, apatheia stoică se închidea doar pentru viaţa de aici şi de acum. 
Nu avea deschis orizontul luminos al eternităţii fiinţiale, ca desăvârşire 
epectatică a sufletului în Dumnezeu. Apatheia creştină are tocmai acest 
ideal al împlinirii. Desăvârşirea veşnică a sufletului nemuritor devine 
punctul culminant al spiritualităţii creştine ca formă a păcii plenare la 
care ajunge sufletul omenesc, atunci când se află pe piscurile împlinirii 
sale. Apatheia creştină ca statură a „bărbatului desăvârşit ajuns la vârsta 
deplinătăţii lui Hristos" (Efeseni 4, 13) este starea de sfinţenie morală 
la care ajunge sufletul pătruns şi stăpânit de dragostea lui Hristos, 
dobândind la cel mai înalt nivel virtuţile caracteristice fizionomiei morale 
a lui Hristos. Prin aceasta reuşeşte să stăpânească deplin pornirile 
pătimaşe ale trupului. Starea de statornicie pe calea Binelui, realizată 
prin acţiunea şi eficienţa deplină a harului divin, se caracterizează printr-o 
deplină armonie şi linişte, ca o seninătate deplină a sufletului, fiindcă 

impulsurile trupeşti şi „legea minţii" s-au „împăcat", iar ispitele 
nu-l mai tulbură. Virtuţile care îi stăpânesc sufletul i-au adus „pacea 
lui Hristos care depăşeşte toată mintea“ în libertatea spiritului de a 
se orienta epectatic spre mereu neîmplinita desăvârşire a iubirii lui 
Dumnezeu, dar care pe măsură ce îl atrage, îi statorniceşte tot mai 
mult pacea cu Dumnezeu şi cu sine în comuniunea fericirii aureolate 
de lumina zilei celei neînserate, „când Dumnezeu va fi totul în toate". 

în concluzie, putem spune că spre deosebire de stoici, care procla¬ 
mau apatheia ca eliberare de afectele considerate boli ale sufletului 
(aducătoare de tulburare, teamă, plăceri nesăbuite şi tristeţe apăsătoare) 
şi determină pacea sufletului ca aparţinătoare caracterelor rigide şi 
împietrite, apatheia creştină aduce pacea lui Hristos prin înnoirea firii, 
ca rezultat al convertirii, sau al transformării afectelor în virtuţi, ce 
deschid sufletul în mod epectatic spre fericita desăvârşire şi pace în 
Dumnezeu. 


F. Hesykia ca pace a lui Hristos 

Hesykia definea la început „asceza minţii", ca dispoziţie a raţiunii 
de a se exersa în rolul de conducătoare sau diriguitoare a vieţii sufleteşti, 
stăvilind manifestările endothyme ale firii şi aducând în felul acesta 
liniştea şi pacea interioară. Trecând pe planul spiritualităţii creştine 
hesykia redă starea de linişte ca tăcere şi concentrare interioară, spre 
a „descoperi" împărăţia lui Dumnezeu care este înăuntrul nostru (Luca 
17, 21). Ea este în acelaşi timp şi rodul vederii şi împărtăşirii din slava 
lui Dumnezeu, precum Apostolii la Schimbarea la faţă a Domnului, 
când sufletele lor au fost pătrunse de o linişte şi pace interioară, ca rod 
al harului divin, care le-a pătruns sufletul şi simţirea, anticipând viaţa 
veşnică a comuniunii cu Dumnezeu în eshatologie. 

Hesykia va deveni începând cu secolul al IV-lea o tradiţie ascetică 
monahală, practicată de părinţii deşertului, având ca sursă de inspiraţie 
filocalia, adică iubirea frumuseţilor duhovniceşti. La liniştea interioară 
se ajunge prin continua invocare a numelui lui lisus în „rugăciunea lui 
lisus, sau rugăciunea inimii, sau rugăciunea pură", având ca temei 
îndemnul apostolic: „rugaţi-vă neîncetat" (/ Tesaloniceni 5,17) şi „stăruiţi 
în rugăciune" (Coloseni 4, 2). Hesykia va constitui obiectivul şi scopul 

unei adevărate mişcări spirituale, numită isihasm, care va cultiva pacea 
şi liniştea interioară ce conduce la curăţia inimii prin pocăinţă (metanoia) 
şi priveghere (nepsis). 

Pe lângă aceasta, hesykia este întâlnită, după cum am văzut, ca 
dar al lacrimilor, atât sub forma căinţei, cât şi a extazului tainicei bucurii 
cereşti. Ca formă a contemplaţiei pasive hesykia indică prezenţa lui 
Dumnezeu care se face simţită printr-o negrăită adâncime 
duhovnicească, ce atrage înăuntru toate facultăţile sufleteşti, afară de 
memorie şi imaginaţie. Acestea rămânând active produc în suflet o 
pace şi bucurie divină. Durata acestei stări de pace interioară poate fi 
chiar şi de câteva zile, timp în care activitatea poate continua sub 
toate formele ei. 

G. „Hristos ne-a încredinţat slujirea împăcării 11 

Făcătorii de pace se vor chema fiii lui Dumnezeu, fiindcă „Hristos 
le-a încredinţat slujirea împăcării". Mântuitorului a accentuat foarte mult 
necesitatea slujirii împăcării dintre oameni, arătând că nu te poţi împăca 
cu Dumnezeu, dacă mai înainte nu te împaci cu semenul tău: „deci, 
dacă-ţi vei aduce darul tău la altar şi acolo îţi vei amintii că fratele tău 
are ceva împotriva ta, lasă-ţi darul acolo înaintea altarului, mergi mai 
întâi şi te împacă cu fratele tău şi numai după aceea întoarce-te şi 
adu-ţi darul" (Matei 5, 23-24). 

Omul ca făptură nouă în Hristos, având conştiinţa trezită prin 
credinţă şi pocăinţă, este încredinţat să ducă mai departe slujirea 
împăcării (II Corinteni 5, 17-18). El nu poate rămâne pasiv în lumea 
păcatului, reţinând doar pentru sine sfinţenia păcii lui Hristos care i-a 
înnoit viaţa prin împăcarea cu Tatăl. Cel ce se numeşte fiu a lui 
Dumnezeu i se cere să dea mărturie lumii despre pacea lui Hristos, 
pe care o simt sufletele înnoite prin duhul vieţii lui Hristos care îi împacă 
cu Tatăl. El va deveni astfel un slujitor al împăcării lumii cu Tatăl prin 
sfinţenia vieţii lui Hristos, de care împărtăşindu-se el, o comunică şi 
altora. Beneficiarul păcii lui Hristos va cultiva necontenit duhul acesteia 
în frământarea şi tulburarea acestei lumi ispitită de păcatul care mereu 
o ţine departe de Dumnezeu. 

De aici rezultă necesitatea cultivării păcii lui Hristos, temeluită 


172 


pe iubire şi dreptate. Dreptatea face ca pacea să se interpătrundă 
cu ordinea; iar iubirea face să pătrundă bunătatea lui Dumnezeu 
în relaţiile umane. Iubirea operează cu iertarea aducătoare de pace; 
iar dreptatea nu lasă ca pacea să devină slăbiciune şi laşitate... Nu 
lasă ca abuzivii şi nedrepţii lumii să triumfe cu fărădelegile lor. în 
felul acesta pacea se impune, nu se cerşeşte... Cultivând pacea 
temeluită pe iubire şi dreptate, creştinul va deveni un misionar care va 
împărtăşi lumii pacea lui Hristos, alta decât pacea lumii de multe ori 
falsificată de interese meschine, creştinul nu va osteni pe acest drum 
oricât de greu i-ar fi şi oricâte obstacole îi vor sta în cale, fiindcă el 
necontenit simte în străfundul tainic al inimii sale pacea lui Hristos pe 
măsură să-i ofere energia de a acţiona mereu ca fiu al lui Dumnezeu, 
făcător de pace. 

După cum am văzut, pacea lui Hristos ca rod al Duhului Sfânt 
este un dar ceresc. Dar la ea se ajunge şi prin strădania fiecăruia, 
conform îndemnului apostolic: „Căutaţi pacea şi sfinţenia fără de 
care nimeni nu va vedea pe Dumnezeu" (Evrei 12, 14); sau: „De 
este cu putinţă, cât ţine de voi, fiţi în pace cu toţi oamenii" (Romani 
12,8). De aceea Origen precizează atât de categoric, spunând: „creştinul 
este dator să apere pacea cu munca sa, cu truda sa... şi, dacă este 
necesar, chiar cu primejdia vieţii şi a bunului său nume". 27 Toma de 
Kempis arată că menţinerea păcii între oameni este atât o jertfă, cât şi 
o biruinţă morală: „Nu e greu să trăieşti alături de cei buni şi blânzi, 
căci aceştia, fireşte, place tuturor şi fiecăruia e dragă pacea şi iubeşte 
pe cei de un cuget cu el. Dar să poţi trăi în pace cu cei învârtoşaţi şi 
înrăiţi, sau cu cei neascultători, sau cu cei ce vorbesc împotriva noastră, 
iată un mare dar, iată un lucru vrednic de mare laudă, o faptă 
bărbătească. Sunt unii oameni care îşi păstrează pacea lăuntrică şi 
care trăiesc în pace şi cu ceilalţi. Dar sunt şi alţii care nici înăuntrul lor 
nu au pace şi nici pe ceilalţi nu-i lasă în pace. Aceştia sunt o greutate 
pentru ceilalţi, dar o povară mai mare pentru ei înşişi... şi totuşi întreaga 
noastră pace... trebuie întemeiată mai mult pe o suferinţă umilă, decât 
pe scutirea de suferinţă. Cine ştie să rabde mai bine, acela îşi va păstra 
o pace mai îndelungată. Acesta este biruitorul său şi stăpânitorul lumii, 
acesta este prietenul lui Hristos şi moştenitorul cerului". 28 

Dar pentru a ajunge la biruinţa şi statornicia păcii cu semenii noştri 
se cuvine de la început să ne războim cu noi înşine, învingând spinii 
urii şi ai mâniei, ai invidiei şi ai făţărniciei. Acestea sunt „mai rele în 
măsura în care un rău ascuns e mai primejdios decât unul vădit... 
Patima invidiei şi făţărniciei, prin care ura e păstrată în adâncul inimii 
ca un foc mocnit în timp ce exteriorul ia, ipocrit, masca prieteniei... 
roade ascuns inima ca focul grămada de paie". 29 Cunoscând boala 
spirituală, căutăm terapia. Aceasta are un aspect negativ, „să înlăturăm 
ura, să nimicim invidia, să facem să dispară prefăcătoria, răzbunarea 
care arde mocnit în inima ta, să o stingi împlântând în locul acelora 
virtuţile corespunzătoare. Căci după cum în locul întunericului vine lumina 
tot aşa în locul acestor rele se întorc roadele Duhului, adică: iubirea, 
bucuria, pacea, cinstea şi întregul şir al bucuriilor enumerate de Apostol 
(Galateni 5, 22-23)". 30 Sub aspect pozitiv, la aceste bunuri omul ajunge 
prin comuniunea cu lisus Hristos ca lucrare sfinţitoare a harului Sfântului 
Duh. Comuniunea cu Mântuitorul face ca pacea Lui să rămână în sufletele 
noastre, iar pacea Lui aduce liniştea originară sufletului omenesc, 
asigurând sănătatea morală prin aceea că alungă orice contrarietate şi 
dezordine, aducând aqea bucurie sfântă care pătrunde tainic în inimile 
curate renăscute prin har şi predate lui Dumnezeu. Pacea lui lisus 
alungă din suflet tulburarea şi spaima. Ea mângâie şi întăreşte credinţa, 
nădejdea şi dragostea, aducând linişte celui ce a găsit împărăţia lui 
Dumnezeu ca „pace, dreptate şi bucurie în Duhul Sfânt" (Romani 14, 17), 
fiindcă „împărăţia lui Dumnezeu este înăuntrul nostru" ( Luca 17, 21). 

8. Fericiţi cei prigoniţi pentru dreptate, că 
a lor este împărăţia cerurilor 


După ce în primele şapte fericiri Domnul i-a pregătit întărindu-i 
duhovniceşte pe fiii împărăţiei, acum îi pune în acţiune pentru a-şi 
putea încununa activitatea lor. E vorba de Suferinţa pentru sfinţenia lui 
Hristos într-o lume a nedreptăţilor, a stăpânirii întunericului... E paradoxul 
vieţii însăşi, care, pe de o parte tinde spre afirmarea valorilor şi a biruinţei 
binelui şi dreptăţii, pentru desfăşurarea ei în bune în bune condiţii; iar 
pe de altă parte este ostilitatea răului, de multe ori atât de sălbatică şi 
brutală, încât forţele binelui sângerează până la jertfă printre spinii 
veninoşi ai urii şi nedreptăţilor de tot felul... Pe bună dreptate scria cu 
verva-i cunoscută Nicolae Mladin că „temeliile oricărei zidiri trainice 
trebuie să fie sub formă de cruce. Fiecare învoire a istoriei se clădeşte 
pe o golgotă: golgota marilor răstigniţi, golgota marilor eroi, dar şi golgota 
marilor anonimi, care s-au stins în taină neştiuţi de nimeni, cu ochii în 
flăcări pentru aceleaşi zări de lumină şi dreptate... De aceea, azi se 
vorbeşte nu numai de eroi, ci şi de martiri, în sensul de mărturisitori ai 
unui crez prin suferinţă şi moarte“.' 

în luptă cu răul din lume, orice operă menită să învingă vremelnicia 
se temeluieşte pe iubire şi jertfă. Construirea Mănăstirii Curtea de 
Argeş nu este numai un mit, ci şi o realitate adânc încrustată în destinul 
tragic al afirmării marilor valori. Mănăstirea însăşi e rodul dragostei şi 
jertfei totale, după cum se exprimă unul din autenticii poeţi creştini, 

care i-au simţit durerea şi înălţarea: .N-a fost niciodată altfel: pe 

Golgota-nsângerată/ dragostea sub cea mai-naltă formă, JERTFA, 
e-arătată!/ Căci n-a fost o mai înaltă formă-n care să se-arate/ 

Adâncimea şi-nălţimea dragostei nemăsurate..." (Traian Dorz, Scrisoare 
despre Jertfă). 

Mântuitorul venind să mântuiască lumea, „stăpânitorul lumii acesteia 
va fi aruncat afară", (loan 12, 31). Dar pentru a fi învins reprezentatul 
răului din lume, se impune o luptă deschisă, iar lupta înseamnă nu 
numai putere, ci şi jertfă. „Şi este explicabil - remarcă un comentator - 
că diavolul care a luat în stăpânire lumea aceasta, înşelând şi tiranizând 
omenirea, nu va putea să admită ca Domnul să vină să-i distrugă acum 
împărăţia, ci îi va face Acestuia cea mai înverşunată opoziţie pentru 
a-L împiedica cu orice chip să-şi întemeieze împărăţia Lui cerească 
aici pe pământ...". 2 

De fapt, înaintea sfintelor Sale Patimi divinul învăţător le spusese 
ucenicilor Săi, şi prin ei nouă tuturor, ceea ce avea să ni se întâmple în 
lupta cu forţele răului, pentru biruinţa sfinţeniei în lume: „De vă urăşte 
lumea pe voi, ştiţi că pe Mine înainte de voi M-a urât. De aţi fi din lume, 
lumea ar iubi ce este al său; dar pentrucă nu sunteţi din lume, ci Eu 
v-am ales din lume, pentru aceasta vă urăşte lumea. Aduceţi-vă aminte 
de cuvântul pe care vi l-am spus: nu este sluga mai mare decât stăpânul 
său. De m-au prigonit pe Mine şi pe voi vă vor prigoni. De au păzit 
cuvântul Meu, şi pe al vostru îl vor păzi" (loan 15, 18-20). Şi această 
prevestire a Domnului s-a generalizat ca o regulă a biruinţei creştine: 
„Toţi cei ce voiesc să trăiască cu evlavie în Hristos lisus vor fi prigoniţi" 
(II Timotei 3,12). E ceea ce va exprima plastic şi sugestiv talentatul 
poet al „Oastei Domnului", Traian Dorz, adânc trăitor al jertfei pentru 
Hristos: „Totdeauna pe-a Domnului cale/ Au fost lupte şi-au fost spini 
destui/ Căci acei ce-au urmat voii Sale/ Trebuit-au să-l semene Lui!/ 
N-a iubit lumea, nu, niciodată/ Pe-acei câţi l-au urmat Lui cu zel/ Ci c-o 
ură mereu ne-mpăcată/ l-a primit pe pământ ca pe El./ Dar cu ochii- 
aţintiţi la răsplată/ Prin răbdarea Golgotei privind,/ N-au cârtit cei aleşi 
niciodată/ Ci-au trăit şi-au murit biruind./ Nu-i la fel pentru toţi încercarea,/ 
Nici nu-i vremea la toţi într-un fel,/ însă toţi în vreun fel au chemarea/ 
La un preţ de dureri pentru El/. 

Cei prigoniţi pentru dreptate, adică pentru Sfinţenia împărăţiei lui 
Dumnezeu adusă de Hristos în lume, au fost martirii, ca mărturisitori ai 
credinţei în Hristos. încă dintru început ei au primit încredinţarea şi 

porunca Domnului în acest sens, nu înainte însă de a primi şi puterea 
Duhului Sfânt de a-şi împlini misiunea izbăvirii lumii din păcat prin jertfa 
lui Hristos: „Şi veţi lua putere, venind Duhul Sfânt peste voi şi veţi fi 
martori... până la marginile pământului" (Fapte 1,8; 2, 32). Apostolii ca 
martori ai lui Hristos nu sunt propovăduitorii unei învăţături, a unei 
doctrine religioase, ci mărturisitorii unei Persoane în faţa altor persoane. 
Ei sunt martorii unui fapt istoric, dar şi ai unui fapt divin. Spre deosebire 
de alţi martiri ai istoriei, Apostolii au primit cu bucurie suferinţa şi moartea 
ca o garanţie privind adevărul mărturisirii sale. Dacă apostolii au depus 
mărturie despre ceea ce au văzut, generaţiile următoare vor depune 
mărturie despre ceea ce au crezut. Dar martiriul lui Hristos nu este 
numai un erou al credinţei, care trece prin proba de foc a morţii. Mai 
mult decât atât, cei prigoniţi pentru Hristos au fost martorii unor realităţi 
spirituale pe care le-au cunoscut şi trăit în propria viaţă, şi despre aceasta 
dau mărturie. Nu numai Hristos cel din istorie este obiectul mărturiei 
lor, ci şi Hristos transfigurat care vieţuieşte în inima oricărui creştin. 3 

Pe de altă parte, martirul nu e lăsat singur în propria mărturisire a 
credinţei. El este întărit de prezenţa lui Hristos, care „sufere" în locul 
lui. Mai mult, el este chrar răpit în lumea de dincolo şi „în momentul 
decisiv, i se acordă darul de a vedea cu ochii lumea supraterestră şi pe 
Domnul", 4 devenind astfel mărturisitor al lui Hristos din proprie 
experienţă. Vederea celor nevăzute îl fac să trăiască fericirea eshatonului 
ce va să vină, şi astfel primeşte dispoziţia de a renunţa la tot ceea ce 
această lume a vremelniciei şi necontenitei schimbări şi nesiguranţă 
i-ar putea oferi. în această ambianţă de har, ca experimentare a 
împărăţiei lui Dumnezeu pe care o aşteaptă cu ardoare, martirii au o 
dublă putere: pe de o parte a răbda toate patimile şi moartea, iar pe de 
altă parte, a converti pe cei ce asistau la mărturia lor. Fiindcă toţi cei 
ce asistau pe martiri recunoşteau că de faţă este Hristos, spre a le 
alina suferinţele şi a le întări sufletele. 5 

Pentru a înţelege mai bine deosebirea dintre martirii lui Hristos şi 
eroii istorici care se jertfesc pentru ţară sau pentru un ideal al vieţii lor, 
vom pune în comparaţie moartea Sfântului loan Botezătorul şi cea a lui 
Ştefan primul martir pentru Hristos. Atât Sfântul loan cât şi Sfântul 
Ştefan au murit, s-au jertfit pentru dreptate. Au fost eroii mărturisitori ai 

credinţei şi a sfinţeniei vieţii. Amândoi au dat dovadă de fermitatea 
caracterului şi sunt cinstiţi de Biserică şi admiraţi de posteritate. Jertfa 
amândurora este o predică vie pe care creştinii o urmează ori de câte 
ori mărturisesc credinţa şi o trăiesc întru sfinţenia adevărului. Spre 
deosebire de Sfântul loan, Sfântul Ştefan se jertfeşte pentru Hristos, 
şi în jertfa lui Hristos se preamăreşte în Duhul Sfânt. Sfântul loan 
anticipează pe Hristos, în Sfântul Ştefan se glorifică Hristos biruitorul 
morţii, Cel ce stă de-a dreapta Tatălui spre a atrage în comuniunea 
Sfintei Treimi pe toţi cei în care suferă El. Sfântul loan se jertfeşte ca 
un erou al credinţei şi al dreptăţii lui Dumnezeu, Sfântul Ştefan moare 
ca martir al dragostei lui Hristos. El nu se jertfeşte numai demascând 
păcatul şi nedreptatea ci, imitând Modelul jertfei de pe Golgota, se 
roagă pentru cei ce-l jertfesc. Apoi, jertfa Sfântului loan nu iese din 
comun, pe când în jertfa Sfântului Ştefan arde flacăra plină de 
dumnezeiască putere a Sfântului Duh. El stă prin martiriul său în faţa 
lui Dumnezeu ca Moise când a fost chemat la misiune primind Legea... 
Spre deosebire de Sfântul loan, Sfântul Ştefan anticipează prin martiriul 
său viaţa veşnică cu Hristos, ca primul deschizător de drum. Iar martiriul 
în forma „inaugurată" de el, a fost urmat de toţi mărturisitorii care s-au 
jertfit pentru Hristos. 

în sfârşit, Sfântul loan se jertfeşte ca erou al mărturisirii dreptăţii lui 
Dumnezeu într-o tragică izolare, pe când Sfântul Ştefan şi martirii care 
au urmat „palpează" fericirea veşnică prin moartea lor. Li se deschide 
cerul ca o chezăşie că jertfa lor nu este zadarnică. Ei nu sunt izolaţi în 
jertfa lor pentru Hristos, ci sunt într-o permanentă comuniune frăţească, 
eclesială. De aceea „sângele lor devine sămânţa creştinismului" 
(Sanguis est semen christianorum - spunea Tertulian). întrucât „Christus 
in martyre est" (Hristos este în martir: Tertulian), aceştia stau la temelia 
Bisericii lui Hristos, reprezentând prin jertfa lor biruinţa Trupului lui Hristos 
în lume. Astfel, ne apare foarte concludentă inscripţia de pe un vas de 
pământ ars descoperit în Numidia, cuprinzând rămăşiţele pământeşti 
ale unor martiri: „In isto vaso sancto congregabantur membra Christi" 
(în acest vas sunt adunate mădularele lui Hristos). 6 Aşa că, ceea ce a 
anticipat Sfântul loan ca înaintemergător al Domnului, a împlinit Sfântul 
Ştefan şi cei prigoniţi pentru dreptate, ca următori lui Hristos, ca membre 

ale Trupului Său, fiind tot atâtea pietre, stânci de granit, pe care Hristos 
şi-a zidit şi permanent îşi înalţă edificiul Bisericii Sale. 

în altă ordine de idei, cei prigoniţi pentru Hristos simţind puterea şi 
viaţa lui arătată în jertfa lor, au avut totdeauna conştiinţa că prin moartea 
lor violenţa participă neîntrerupt la jertfa lui Hristos pentru păcatele 
lumii. După cum consemnează Eusebiu de Cezareea, „martirii au devenit 
în cea mai mare măsură următorii şi imitatorii lui Hristos, cel care „fiind 
în chipul lui Dumnezeu, nu a socotit răpire a fi întocmai cu El“ (Filipeni 
2, 6), dar, deşi se aflau în aşa mare slavă, mărturisind (că sunt creştini) 
nu odată nici de două ori, ci de multe ori, fiind sfâşiaţi de fiare şi având 
în jurul trupului arsuri, semne şi răni, nu numai că nu s-au numit pe ei 
înşişi martiri, ci nu ne-au îngăduit nici nouă să ne adresăm lor cu acest 
nume, ci, dacă vreodată cineva dintre noi îi numea astfel prin scris sau 
prin cuvânt, ei ne mustrau cu asprime. Căci ei dădeau cu bucurie numele 
de martir lui Hristos, credinciosului şi adevăratului mărturisitor, Cel dintâi 
născut din morţi şi începătorul vieţii în Dumnezeu. (Fapte 3,15; Coloseni 
1, 18). Şi, amintind de martirii care şi-au dat sufletul prin chinuri, ziceau: 
„aceia sunt, într-adevăr martiri pe care Hristos i-a învrednicit să-i ia la 
Sine prin mărturisire, pecetluind cu moartea mucenicia lor, iar noi suntem 
martori mici şi smeriţi. Cu lacrimi rugau ei pe fraţi, având nevoie ca 
aceştia să facă rugăciuni necontenite pentru sfârşitul lor... Se smereau 
pe ei înşişi sub mâna cea puternică a lui Dumnezeu prin care sunt 
înălţaţi acum cu putere (/ Petru 5, 6); atunci ei au apărat pe toţi, dar nu 
au condamnat pe nimeni; au dezlegat pe toţi şi n-au legat pe nimeni 
(loan 20, 23); iar pentru cei ce i-au făcut să sufere chinuri grozave, s- 
au rugat ca Ştefan martirul desăvârşit: „Doamne, nu le socoti lor păcatele 
acestea" (Fapte 7, 60). Căci dacă el se ruga pentru cei ce-l ucideau cu 
pietre, cu atât mai mult s-a rugat pentru fraţi. Şi îndată după altele, ei 
spun: Aceasta a fost şi lupta lor cea mare împotriva diavolului; prin 
dragoste adevărată de fraţi, ca pe cei ce fuseseră înghiţiţi, pe care 
fiara îi socotea dinainte căzuţi, să-i dea afară vii. Ei nu se lăudau 
(Galateni 6, 4) împotriva celor căzuţi, ci, din cele ce aveau din belşug, 
ajutau pe cei săraci, având faţă de ei iubire de mamă, vărsând multe 
lacrimi pentru ei, către Tatăl. Ei au cerut viaţa şi li s-a dat (Psalmul 20, 
4) şi au împărtăşit-o şi celor de aproape, care s-au întors spre Dumnezeu 

întru toate, biruitori. Iubind totdeauna pacea şi dăruind totdeauna pace, 
ei au plecat în pace la Dumnezeu, fără să lase mamei (Bisericii) 
suferinţă, nici dezbinare şi război între fraţi; ci bucurie, pace, înţelegere 
şi iubire". 7 

Dacă acesta a fost profilul şi fizionomia morală a celor prigoniţi- 
pentru dreptatea lui Hristos, trebuie să avem în atenţie şi pe cei care s- 
au lepădat de credinţă, şi totuşi au fost prigoniţi, precum şi pe cei care 
au fost ajutaţi să mărturisească cu bucurie şi curaj credinţa lor. Astfel, 
Actele Martirice ne arată că printre martirii din Lyon (ca şi din alte părţi) 
au fost din „aceia care la prima arestare au negat (că sunt creştini) şi 
totuşi au fost şi ei închişi, având parte de chinuri, încât tăgăduirea 
(credinţei) nu le-a fost în acel timp de nici un folos... Pe unii ca aceştia 
conştiinţa îi mustra puternic încât ei erau recunoscuţi de toţi ceilalţi 
după mersul şi înfăţişarea lor: mergeau cu ochii plecaţi, umiliţi, schimbaţi 
la înfăţişare şi plini de toată ruşinea. Pe lângă aceasta, erau batjocoriţi 
şi de păgâni ca înşelători şi lipsiţi de curaj, şi acuzaţi de crime omeneşti, 
pierzând numele lor cel cinstit, slăvit şi dătător de viaţă. Ceilalţi, văzând 
aceasta, s-au întărit, încât cei care au mai fost arestaţi au mărturisit 
fără şovăire ne mai având gândui diavolului". 8 

Nu puţine au fost cazurile, însă, când prin neînfricaţii martiri ai lui 
Hristos, şi cei numiţi „lapsi" au fost readuşi la credinţa şi mărturisirea 

lui Hristos.Iar timpul de aşteptare nu a fost pentru ei (pentru cei ce 

nu s-au lepădat de credinţă, ci au mărturisit-o cu puterea lui Hristos) 
nici spre lenevie, nici neroditor, ci, prin răbdarea lor, s-a arătat mila cea 
nemăsurată a lui Hristos; căci prin cei vii, cei morţi au înviat, iar martirii 
au iertat pe cei ce nu au mărturisit credinţa, încât s-a făcut multă bucurie 
mamei fecioare (Bisericii), fiindcă pe cei ce i : a lepădat ca morţi i-a re¬ 
primit ca vii. Căci prin aceea (cei vii), cei mai mulţi dintre cei ce negaseră 
(că sunt creştini) şi-au revenit, s-au renăscut, s-au înflăcărat şi au 
învăţat să mărturisească, încât, înviind din nou şi întărindu-se s-au 
prezentat la scaunul de judecată, îndreptaţi fiind de Dumnezeul cel 
iertător, care nu vrea moartea păcătosului ci întoarcerea lui spre 
pocăinţă ca să fie interogaţi din nou..." 9 

Va trebui să facem o remarcă de fond în ceea ce priveşte martiriul 
şi anume că se crease în Biserica primară un entuziasm şi o 

predispoziţie ieşită din comun pentru a primi cununa muceniciei... Se 
crease un adevărat „eroism de paradă", constând în opţiunea pentru 
martiriu, chiar dacă aceasta nu i-a fost cerută. Biserica însă a repudiat 
„spectacolul martiric", stabilind că „martiriul este un dar pe care nu-l 
cauţi ci îl primeşti, dar odată pus în faţa lui, trebuie să-l accepţi". De 
aceea, martiriul sângelui se împletea armonic cu martiriul poftei. Pentru 
aceasta, Sfântul Apostol Pavel spunea: „în toate zilele mor" (/ Corinteni 
15, 31). Adică tot timpul jertfeşte poftele şi patimile păcătoase ce conduc 
la moarte, spre a învia cu Hristos la o viaţă nouă, şi permanent a muri 
păcatului... Apostolul chiar îndeamnă pe credincioşi spunându-le 
categoric că „cei ce sunt ai lui Hristos şi-au răstignit trupul împreună 
cu patimile şi cu poftele" (Galateni 5, 24). Astfel, mărturisirea lui Hristos 
se săvârşeşte şi „prin împotrivire până la sânge, luptându-vă contra 
păcatului" (Evrei 12, 4). 

De aici vedem că dacă nu toţi sunt chemaţi la „botezul sângelui", 
adică la martiriu, toţi sunt chemaţi însă la „botezul lacrimilor", adică la 
pocăinţa aducătoare de bucurie duhovnicească spre înviere, asemenea 
martiriului. Atât martiriul sângelui, cât şi martiriul permanent al poftelor 
păcătoase reprezintă o jertfă de iubire - răspuns adus Jertfei şi chemării 
lui Hristos în împărăţia Sa cerească: „Vă îndemn deci, fraţilor, scrie 
apostolul, pentru îndurările lui Dumnezeu să înfăţişaţi trupurile voastre 
ca pe o jertfă vie, sfântă, bineplăcută lui Dumnezeu... şi să nu vă 
potriviţi cu acest veac, ci schimbaţi-vă la faţă prin înnoirea minţii voastre, 
ca să cunoaşteţi care este voia lui Dumnezeu cea bună şi plăcută şi 
desăvârşită" (Romani 12, 1-2). 

Oferind împărăţia lui Dumnezeu cea cerească celor prigoniţi pentru 
dreptate, Mântuitorul nu dispreţuieşte această viaţă şi această lume, 
după cum spune Schopenhauer, că inima creştinismului Noului 
Testament ar constitui-o ideea mântuirii din suferinţă, dispreţul faţă de 
lumea aceasta şi negaţia voinţei proprii, adică a voinţei spre viaţă. 10 

Dar pesimistul filosof german nu are dreptate. El nu a înţeles nici 
mesajul Evangheliei şi nici sensul superior şi autentic al vieţii celor 
prigoniţi pentru Hristos. După cum remarcă patetic Nicolae Mladin, primul 
şi distinsul dascăl de asceză şi mistică de la Sibiu, „a citi actele martirilor 
e a păşi pe pământ sfânt: simţi şi tu înfiorarea paşilor lui Dumnezeu în 

istorie şi rămâi cu convingerea că istoria nu e un haos fără sens, ci o 
curgere către un alt cosmos, către o altă lume, mai bună decât aceasta. 
Martirii nu dispreţuiau viaţa şi lumea ca atare: ei ştiau că şi viaţa aceasta 
este bună, de vreme ce e lucrarea lui Dumnezeu. Şi ei erau oameni cu 
inimă care iubeşte şi suferă, cu suflet care contemplă şi admiră... Dar 
ei ştiau că viaţa aceasta este provizorie: de aceea nu idolatrizau. Ea 
va fi înlocuită cu alta mai deplină. Ea este ceea ce le spune păgânilor 
Pionius în preajma mărturisirii lui: „ştiam că viaţa e dulce, dar noi dorim 
o viaţă mai bună! Lumina e frumoasă, dar noi dorim să posedăm lumina 
cea adevărată! Totul e foarte frumos aici şi noi iubim opera lui Dumnezeu. 
Dacă renunţăm la ea nu o facem din dezgust. Dar noi ştim că există 
bunuri mai mari decât acestea". Aceasta e viaţa creştină: viaţa plăsmuită 
de puterile veacului ce va să vie, viaţa crescută sub lumina 
veşniciei...". 11 

9. „Fericiţi veţi fi când din pricina mea vă 
vor ocărî şi vă vor prigoni şi minţind vor zice 
tot cuvântul rău împotriva voastră. Bucura- 
ţi-vă şi vă veseliţi că plata voastră multă este 
în ceruri, că aşa au prigonit pe proorocii cei 
mai dinainte de voi“ 


Dacă în Fericirea a Vlll-a Mântuitorul promite împărăţia lui Dumnezeu 
celor prigoniţi pentru dreptate, în continuare, în cea de a IX-a fericire 
sunt vizaţi cei ocărâţi şi prigoniţi din cauza Lui şi a Evangheliei Sale, 
pe care aceştia o vor propovădui în lume, ca fii ai împărăţiei lui 
Dumnezeu. Aceste ocări îndreptate împotriva fiilor împărăţiei sunt 
nedrepte, nemotivate şi fără temei real. Sunt neadevăruri, adică minciuni 
îndreptate împotriva lui lisus. 

în faţa acestei situaţii nedrepte la care vor fi expuşi ucenicii, 
mărturisitorii Domnului şi fiii împărăţiei pe care El o va inaugura-o pe 
pământ, aceştia sunt încurajaţi să nu se teamă „de cei ce ucid trupul, 
iar sufletul nu pot să-l ucidă; ci vă temeţi mai vârtos de acela care 
poate să piardă şi trupul şi sufletul în gheena" (Matei 10, 28-31). 

Această prorocire a Domnului cu privire la ocările ce vor avea de suferit 
fiii împărăţiei s-a împlinit întocmai. Evanghelia lui Hristos a apărut ca o 
noutate spirituală, dar într-o lume veche, nu „într-un cer nou şi pământ 
nou“ de care să se poată alipi organic şi funcţional. împărăţia lui Dumnezeu 
a apărut într-o lume a păcatului, stăpânită de întunericul morţii, după cum 
ne spune Apostolul: „în El era viaţă şi viaţa era lumina oamenilor. Şi lumina 
în întuneric luminează, dar întunericul nu a cuprins-o... Cuvântul era lumina 
cea adevărată, care venind în lume, luminează pe tot omul. Acesta era în 

| U me, şi lumea prin El s-a făcut, dar lumea nu L-a cunoscut. într-ale Sale 
a venit dar ai săi nu L-au primit" (loan 1, 4-11). 

Pe de altă parte, lumina Evangheliei răspândită în lumea antică, în 
confruntarea cu multitudinea credinţelor, tradiţiilor şi chiar a diverselor 
culturi nu a fost primită, întrucât noua credinţă creştină prezenta lumii 
valori superioare pe măsură să-i schimbe şi să-i înnoiască chipul. Deşi 
sufletul omului, în general vorbind, se structurează dinamic şi creator 
pe idea de noutate, totuşi se întâmplă că atunci când aceasta aduce 
alte valori, chiar superioare fiind, la început se manifestă reţinere faţă 
de ele, sau de multe ori sunt repudiate şi chiar persecutate. E vorba 
desigur de o situaţie adesea întâlnită în viaţa oamenilor, şi anume de a 
menţine tradiţiile conservate, cu care se obişnuiseră, şi care intraseră 
în însăşi contextul vieţii şi activităţii lor. Cazul propovăduirii învierii de 
către Sfântul Apostol Pavel în areopagul din Atena, şi refuzul filosofilor 
epicurei şi stoici şi de a primii mesajul evangheliei învierii este 
concludent... (Fapte cap. 17). Concepţiile filosofice ale epicureilor şi 
stoicilor erau deja formulate şi statornicite în conştiinţele adepţilor lor 
încât noua învăţătură despre înviere ar fi asemenea unui corp străin pe 
care organismul refuză să-l primească... Conservarea tradiţiilor şi a 
concepţiilor este mai mare totdeauna decât ideea de noutate, chiar 
dacă aceasta din urmă este superioară şi constructivă. Numai prin 
insistenţe, luptă şi de foarte multe ori jertfă valorile superioare cuceresc 
şi se impun învingând ostilităţile agresive ce se opun cu îndârjire. 
Aceasta este în multe situaţii chiar soarta geniilor şi a marilor reformatori 
ai vechilor structuri de mentalitate, cultură şi civilizaţie. Mântuitorul 
însuşi a întâmpinat opoziţia tradiţiilor conservatoare ale timpului Său, 
încât L-au considerat ostii şi potrivnic vieţii lor sociale, condamnându- 
L în cele din urmă la moarte... 

Mântuitorul arată în chiar cuprinsul acestei Fericiri că aceeaşi soartă 
nefericită de a fi ocărâţi, batjocoriţi, prigoniţi şi chiar condamnaţi, au 
avut-o şi profeţii, cu veacuri mai înainte; de aceea, nu trebuie să 
surprindă că şi fiii împărăţiei o vor avea în timpul ce va urma, fiindcă 
lumea va iubi mai mult întunericul decât lumina... Iar dacă lumina îi va 
incomoda prin strălucirea ei, o vor alunga de multe ori sub formă 
agresivă. Dar nu până la sfârşit, fiindcă lumina va alunga întunericul, 

valorile superioare se vor impune şi vor dăinui, luminând veacurile şi 
cunoştinţele oamenilor... 

Istoria care urmează spuselor Mântuitorului stă ca o carte deschisă 
ca să confirme nu numai adevărul enunţat în Fericire, ci şi ocările, 
injuriile, calomniile şi agresivitatea îndreptate împotriva fiilor împărăţiei, 
mai ales în persecuţiile îndreptate chiar împotriva vieţii lor. Au fost 
acuze false şi nedrepte, precum că sunt atei, că se opun rânduielii 
publice, că ucid copiii în cadrul cultului lor şi se hrănesc cu sângele şi 
carnea acestora, că la ospeţele lor sunt imorali, dedându-se la desfrâu 
şi chiar la incesturi etc. 

în altă ordine de idei, dată fiind asemănarea cu Fericirea a Vlll-a, 
unii exegeţi consideră că Fericirea a IX-a repetă pe cea anterioară într-o 
formă mai amplificată. Chiar Sfântul Grigorie de Nyssa numără numai 
opt omilii la Fericiri. 

Această fericire în fond, nu repetă, ci continuă pe cea anterioară, în 
sensul că ea aduce unele precizări suplimentare, accentuând bucuria 
duhovnicească pe care o resimt cei ocărâţi, cei prigoniţi şi insultaţi 
pentru Hristos. Această bucurie tainică reprezintă lucrarea Duhului Sfânt 
în sufletele care, dăruindu-se lui Hristos, au oricând dispoziţia să sufere 
pentru El şi în locul Lui orice fel de ocări şi insulte. Această bucurie se 
îmbină organic cu prigoana ce i se aduce lui Hristos de-a lungul 
veacurilor. Bucuria pentru Hristos este o anticipare a bucuriei şi fericirii 
pe care Dumnezeu o oferă aleşilor în veacul ce va să vie, şi în împărăţia 
Sa. După cum vedem, accentul cade în această Fericire pe bucuria şi 
veselia de mare intensitate, ca răsplătire pentru suportarea ocărilor în 
numele de ucenic al lui Hristos. 

Iar unirea acestor doi termeni („bucuraţi-vă şi vă veseliţi") exprimă 
exuberanţa bucuriei de negrăit pe care o simt toţi aceia care, prin jertfa 
pentru Hristos, anticipează şi deschid porţile bucuriei veşnice în 
comuniunea Lui. Este o bucurie specifică, ce se înalţă împreună cu 
Hristos din jertfă, în slava Lui veşnică. 

Bucuria în suferinţa pentru Hristos este specifică vieţii creştine. 
Este o harismă, adică un dar al Duhului Sfânt (Galateni 5, 23). La ea 
ajung toţi cei care sunt fiii împărăţiei, fiindcă însăşi împărăţia este 
„bucurie, pace şi dreptate în Duhul Sfânt" (Romani 14, 17). Sfântul 

Apostol Pavel arată că „toţi câţi sunt chemaţi de Duhul lui Dumnezeu, 
sunt fii ai lui Dumnezeu, fiindcă nu aţi luat duhul robiei spre temere, ci 
aţi luat duhul înfierii... însuşi acest Duh mărturiseşte împreună cu duhul 
nostru, că suntem fii ai lui Dumnezeu şi împreună moştenitori ai lui 
Hristos, dacă pătimim împreună cu el, ca să ne şi preamărim 
împreună cu el. Căci socotesc că pătimirile vremii de acum nu sunt 
vrednice de mărirea care ni se descoperă" (Romani 8,14-17). Participarea 
la suferinţa neîntreruptă a lui Hristos în lume, pentru mântuirea lumii, 
face ca aceia care străbat drumul vieţii prin Ghetsimani şi Golgota, să 
se învrednicească de razele pline de lumină ale învierii, după mărturia 
Apostolului: „Ca să-L cunosc pe El şi puterea învierii Lui, mă fac părtaş 
la patimile Lui, asemănându-mă cu moartea Lui, numai ca să pot ajunge 
la învierea cea din morţi" (Filipeni 3, 10-11). Datorită faptului că cei ce 
străbat drumul spre Golgota au privirea aţintită spre înviere, Hristos 
care trăieşte în ei, şi le luminează calea, în acelaşi timp le oferă puterea 
de-a străbate calvarul cu inima plină de bucuria învierii: „Vrednic de 
credinţă este cuvântul, că de am murit împreună cu el, vom şi vieţui 
împreună cu el. Dacă răbdăm, vom şi împărăţi împreună" (II Timotei 2, 
11-12). De aceea participarea la suferinţa lui Hristos este prilej de 
bucurie, fiindcă niciodată Domnul nu-şi lasă pe aleşii Săi învinşi de 
puterea suferinţei, după cum ne asigură Apostolul: „... întrucât sunteţi 
părtaşi la suferinţele lui Hristos, bucuraţi-vă, pentru ca şi la descoperirea 
măririi Lui să vă bucuraţi, veselindu-vă. De sunteţi ocărâţi pentru numele 
lui Hristos, fericiţi sunteţi, căci duhul măririi şi al lui Dumnezeu odihneşte 
peste voi, fiindcă după ce se huleşte, se va preamări. Nimeni dintre voi 
să nu suferă ca ucigaş, sau ca fur, sau ca făcător de rele sau ca 
râvnitor de lucruri străine; iar de sufere ca şi creştin, să nu se ruşineze, 
ci să preamărească pe Dumnezeu pentru numele acesta" (/ Petru 4, 
13-16). De fapt, „acceptarea suferinţei când este însoţită de credinţă 
puternică în Dumnezeu, credinţă ca a lui Avraam şi Iov, aduce o 
răsplată îndoită. Tot ce am pierdut, ca Iov, primim îndoit. Tot ce era să 
pierzi, ca Avraam pe muntele de jertfă, şi părăsit ca Iov pe grămada de 
gunoi, creştinul, ajuns aici, încolţit de mulţimea şi asprimea suferinţelor 
din lume, crede cu tărie în salvarea sa prin nesfârşita iubire a lui 
Dumnezeu şi de aceea el rezistă eroic suferinţelor. Dumnezeu este 

iubire. Această convingere, profund înrădăcinată în inima creştinului, îi 
dă acestuia puterea extraordinară de a rezista tuturor riscurilor, 
suferinţelor împreunate cu lupta cea mare pe care el o duce - pe urmele 
lui Hristos - ca să se mântuiască. El ştie că pe drumul acesta cele mai 
mari şi mai amare suferinţe îi pregătesc cele mai înălţătoare bucurii. 
„Dumnezeu este iubire. Păsările văzduhului, crinii câmpului, cerbii 
pădurilor, peştii mărilor, câte mulţimi fericite cântă jubilând: Dumnezeu 
este iubire. Şi susţinând aceşti soprani, se aude răsunând, ca vocile 
de bas într-un cor, acel «de profundis» ai martirilor: Dumnezeu este 
iubire", scrie un teolog. „Pietatea acestei iubiri generează în sufletele 
creştine dragostea de viaţă şi un optimism sănătos cu ajutorul cărora 
acestea înving toate suferinţele din lume".' 

Această adevărată minune a bucuriei celei mari în suferinţa pentru 
Hristos, Sfinţii Apostoli, şi după ei martirii au experimentat-o, lăsându-ne 
cele mai autentice mărturii ale experienţei lor duhovniceşti. Când, 
bunăoară, după ce apostolii au propovăduit în templu Cuvântul mântuirii, 
fiind prinşi şi judecaţi de sinedriu, şi apoi eliberaţi la intervenţia lui 
Ganaliel, „chemând pe Apostoli, bătându-i le-a poruncit să nu mai 
grăiască în numele lui lisus. Deci ei se duceau de la faţa sinedriului 
bucurându-se că pentru numele Lui s-au învrednicit a fi batjocoriţi..." 
(Fapte 5, 20-42). 

Actele martirice dau mărturie asupra bucuriei care anima suferinţele 
martirilor pentru Hristos: „într-adevăr, cine nu va admira curajul, răbdarea 
şi iubirea lor faţă de Dumnezeu? Sfâşiaţi prin biciuiri, de li se vedea 
alcătuirea trupului lor până la vinele şi arterele dinlăuntru, ei au răbdat 
atât de mult, încât şi pe cei ce stăteau în jurul lor i-au făcut să plângă 
şi să se vaiete: iar ei au arătat atâta tărie sufletească, încât nici unul 
din ei n-a gemut şi n-a suspinat, cei chinuiţi dovedindu-se tuturor că în 
ceasul muceniciei, prea vitejii martiri ai lui Hristos sunt ca şi dezbrăcaţi 
de trup, sau mai bine zis, că Domnul însuşi este de faţă şi vorbeşte cu 
ei...“ 2 

Actele martirice adeveresc apoi că suferinţa pentru Domnul crea 
celor ce-L mărturiseau o neasemuită bucurie, asemenea bucuriei nunţii, 
fiindcă ei într-adevăr formau o unitate de iubire cu Mirele Hristos. Despre 
martirii din Lyon ni se spune că: „bucuria muceniciei, speranţa celor 

făgăduite, dragostea de Hristos şi Duhul Tatălui îi uşurau pe aceştia de 
chinuri... Căci, cei care au mărturisit mergeau veseli, feţele lor fiind 
pline de slavă şi multă bucurie, iar lanţurile îi înconjurau ca o podoabă 
frumoasă, aşa precum sunt marginile brodate cu aur ale rochiei unei 
mirese gătită de nuntă (Psalmul 40, 14-15), răspândind totodată 
mireasma lui Hristos (II Corinteni 2, 15), încât unora li se părea că ei 
sunt unşi cu parfum frumos mirositor". 3 Despre Blandiana ni se spune 
că „întocmai ca o mamă vitează care-şi îndemna copiii (la luptă) şi i-a 
dus victorioşi în faţa împăratului, trecând şi ea prin toate luptele copiilor, 
s-a grăbit spre aceştia, bucurându-se şi veseiindu-se de sfârşitul 
ei, ca şi cum era chemată la ospăţul de nuntă şi nu spre a fi aruncată 
fiarelor". 4 în alte situaţii, „mulţimea înfuriată a cerut (ca mărturisitorii 
Domnului) să fie bătuţi pe rând cu bice de către gladiatori. Iar ei s-au 
bucurat, desigur, fiindcă au îndurat ceva şi din patimile Domnului". 5 

Martirii nu trăiau prin jertfa lor groaza morţii sau nostalgia apăsătoare 
a despărţirii de cei dragi. Ei aveau conştiinţa că nu merg spre moarte, 
ci spre viaţă, iar comuniunea cu cei rămaşi se continua prin viaţa în 
Hristos cel înălţat la dreapta Tatălui. Astfel, Pionius fiind întrebat 
înaintea jertfei sale pentru Hristos de către proconsul: „de ce te grăbeşti 
la moarte?", el răspunde cu multă siguranţă: „nu la moarte ci la viaţă!" 
Şi Pioniu „a mers de grabă la amfiteatru, plin fiind de râvnă pentru 
credinţă, şi stând în faţa grefierului însoţitor, s-a dezbrăcat de bună 
voie. Apoi, înţelegând că trupul său a rămas curat şi întreg, s-a umplut 
de mare bucurie şi, ridicând ochii spre cer şi mulţumind lui Dumnezeu 
că l-a păstrat astfel, s-a întins pe lemn şi i-a spus soldatului să-i bată 
cuiele... După ce s-a adus focul şi lemnele au fost îngrămădite în jurul 
lui, Pioniu a închis ochii, încât mulţimea a crezut că şi-a dat sufletul. 
Dar el rugându-se încet, ajungând la sfârşitul rugăciunii, a deschis ochii. 
Urcându-se îndată flacăra, Pioniu cu faţa veselă, spunând cel din urmă 
amin şi zicând: Doamne, primeşte sufletul meu, suspinând uşor şi fără 
chin, a murit, şi ca pe o comoară şi-a închinat duhul Tatălui, cel ce a 
făgăduit că va păzi orice sânge (vărsat) şi orice suflet condamnat pe 
nedrept". 6 La fel şi despre Carpus se menţionează că „în timp ce focul 
se urca el s-a rugat zicând: „Binecuvântat eşti Doamne lisuse 
Hristoase, Fiul lui Dumnezeu, că m-ai învrednicit şi pe mine de 

această părticică (a patimilor Tale )". 7 

Toate aceste realităţi, ca şi multe altele, dovedesc că toţi aceia 
care prin credinţă şi iubire faţă de Hristos L-au mărturisit prin cuvânt şi 
viaţă, s-au învrednicit de o bucurie tainică şi sfântă care depăşeşte 
experienţa comună; dar mai presus de orice, toţi aceştia şi-au îndreptat 
simţămintele lor spre răsplata veşnică pe care Dumnezeu le-o va da ca 
o împlinire a rugăciunii lui lisus înaintea Sfintelor Patimi: „Părinte, voiesc 
ca unde sunt eu să fie împreună cu mine şi aceia pe care mi i-ai dat, ca 
să vadă slava mea, pe care mi-ai dat-o, pentrucă m-ai iubit înainte de 
întemeierea lumii" (loan 17, 24). 

1 Diac. Prof. Nicolae Balca, Sensul suferinţei în creştinism , în rev. „Studii 
Teologice", nr. 3-4/1957, p. 170. 

2 Actele Martirice (P.S.B. 11), trad. Pr. Prof. loan Rămureanu, Bucureşti, 1982, p. 
27 

idem , p. 66 
ibidem, p. 70 

5 ibidem , p. 123 

6 ibidem, p. 153 

7 ibidem , p. 168 

IV. PRIVIRE SINTETICĂ ASUPRA FERICIRILOR 


După cum vedem din însăşi noţiunea cu care sunt promulgate de 
către Mântuitorul, fericirea reprezintă năzuinţa idealul firesc al sufletului 
omenesc. Este prea bine cunoscut faptul că scopul însăşi al creaţiei 
este preamărirea lui Dumnezeu şi fericirea omului. Toate religiile, 
sistemele filosofice, doctrinele economice, politice şi sociale au căutat 
şi caută să-i găsească şi să-i dea omului fericirea mult aşteptată. 

Mântuitorul menţine şi satisface prin Fericiri acest deziderat al 
sufletului omenesc, dar îi dă un alt temei, o altă structurare şi o altă 
orientare. Nu cei puternici, înavuţiţi peste măsură şi mândri, deţin taina 
fericirii. Nici cei care îşi satisfac plăcerile oarbe ale firii, „bălăcindu-se“ 
în tot felul de destrăbălări, sunt adevăraţii fericiţi. Aceştia sunt mai 
degrabă robii puterii, plăcerilor şi înavuţirii lor... Ei au mai mult iluzia 
fericirii pe care o identifică greşit cu instinctul de conservare ca siguranţă 
a vieţii... în fond e zbuciumul şi obsesia înrobitoare a unei cântări sterile, 
şi nu seninătate liniştitoare a sufletului care îi aduce satisfacţia 
existenţială... Pe de altă parte, aşa cum „res humanae mutabiles sunt", 
tot astfel şi fericirea lor este nesigură şi instabilă, ca viaţa însăşi. 
Mântuitorul oferă fericirea care împlineşte aspiraţiile sufletului omenesc 
ca libertate ce se împlineşte în comuniunea lui Dumnezeu, fiindcă numai 
în aceasta omul îşi găseşte, sau regăseşte propria-i identitate. Dacă 
omul este persoană, şi dacă persoana are ca şi caracteristică ontologică 
intenţionalitatea spre comuniune, atunci putem uşor înţelege că purtător 
al chipului lui Dumnezeu prin naţiune şi libertate, omul îşi află împlinirea 
prin asemănarea sfinţeniei lui Dumnezeu. Pentru acest motiv, 
Mântuitorul fundamentează fericirea pe câte o virtute care va deveni 
specifică relaţiei cu Dumnezeu, cu semenii şi cu întreaga creaţie; virtute 

a cărei făptuire, coincide cu propria împlinire. 

Pe de altă parte, Fericirile fiind exprimate afirmativ, evidenţiază câte 
o virtute specifică urmării vieţii lui Hristos. Desigur, nu toate virtuţile, 
doar cele esenţiale şi specifice noii vieţi creştine, la care se pot adăuga 
şi altele, sau ele însele sunt temeluite pe altele. De pildă, nu apar 
enumerate cele trei virtuţi teologice, care determină viaţa creştină. Dar 
fără să se spună, se subînţelege că dacă virtuţile enumerate în Fericiri 
reprezintă aspecte ale sfinţeniei lui Dumnezeu, la baza lor, ca punct de 
pornire este credinţa, iar ca efect final este dragostea. De pildă, 
smerenia ca început al vieţii creştine şi duhovniceşti porneşte din 
credinţa în Hristos. La fel blândeţea şi căinţa de păcate. Milostenia 
este efectul iubirii, iar curăţia inimii, pacea sufletului şi prigoana sau 
suferinţa pentru Hristos atestă duhul însăşi al sfinţeniei lui Hristos în 
sufletul celui care se identifică cu viaţa Lui duhovnicească. 

Asemenea rodului Duhului Sfânt pomenit de Apostol (Galateni 5, 
22-23), şi Fericirile reprezintă unitatea virtuţii ca sfinţenie a vieţii în 
Hristos prin Duhul Sfânt. De aceea, Apostolul nu spune „roadele Duhului", 
ci „rodul Duhului", evidenţiind prin aceasta unitatea vieţii în Hristos şi 
într-un singur Duh, # care răspândeşte în lume infinite raze de lumină şi 
daruri de Sfinţenie, în unitatea comuniunii cu Hristos. 

Pe de altă parte, virtuţile indicate în Fericiri, formând o unitate de 
sfinţenie, se cauzează şi se condiţionează reciproc ca realităţi ontologice 
şi funcţionale. S-a apreciat pe bună dreptate că ele sunt asemenea 
unor trepte pe care urcăm din una în alta spre desăvârşirea vieţii 
duhovniceşti. Astfel, viaţa duhovnicească începută de harul divin este 
primită prin virtutea smereniei. Şi aceasta pentru că smerenia ne 
conştientizează asupra neputinţelor proprii, ne indică izvorul de unde 
putem primi harul ajutător, şi ne ajută să colaborăm cu harui divin spre 
împlinirea rostului nostru duhovnicesc. Smerenia, ca şi condiţie de 
primire şi fructificare a harului divin, ne temeluieşte conştiinţa 
nedesăvârşirii noastre şi ne angajează plenar spre comuniunea cu 
Dumnezeu, în Hristos, prin Duhul Sfânt, de unde ne vine puterea 
continuei ascensiuni duhovniceşti. Smerenia conduce spre treapta a 
doua, cea a pocăinţei. Prin aceasta ne vedem starea de păcătoşenie, 
facem tot efortul ca prin căinţa pentru faptele rele săvârşite, să luăm 
hotărârea, de multe ori eroică, de a ne schimba mentalitatea, voinţa şi 

simţirea, spre a fi după Modelul lui Hristos, imprimându-se pe chipul 
nostru blândeţea şi sfinţenia Domnului. Iar acestea devin lucrătoare 
prin actele de iubire faţă de nevoile, necazurile şi neputinţele semenului. 
Astfel, prin milostenie facem mereu activă iubirea lui Dumnezeu în 
lume, iar noi ne identificăm cu ea. Unii ca aceştia, cultivând iubirea 
sinceră şi dezinteresată, pătrunsă de Duhul lui Hristos, din care vor 
odrăsli inimile curate şi va domni pacea şi bucuria Duhului Sfânt, pe 
măsură să ridice sufletul omenesc spre anticiparea comuniunii cu 
Dumnezeu prin vederea Lui, şi a ne dărui lui Hristos cu o maximă iubire 
dusă până la jertfă, ca unire desăvârşită cu Hristos şi pentru El, fiindcă 
- după cum spune Tertulian - „Cristus in martyre est!“. Şi astfel, urcând 
din treaptă în treaptă şi împlinind virtuţile indicate în Fericiri, creştinul 
ajunge la plenitudinea comuniunii cu Dumnezeu în sfinţenie, când nimeni 
şi nimic nu-l mai poate despărţi de iubirea lui Hristos, care vindecându-l 
de rana păcatului, îi redă demnitatea chipului lui Dumnezeu, care îl 
împlineşte în sfinţenia lui Dumnezeu. 

Vedem apoi că pentru fiecare Fericire, Mântuitorul enunţă câte o 
recompensă care să-i exprime eficienţa sa duhovnicească. Nu că 
această recompensă ar fi un merit pe care împlinitorul virtuţii îl atrage 
asupra sa, asemenea celui care se poate mândri atunci când a împlinit 
legea lui Dumnezeu, considerându-se pe sine drept, şi pretinzând şi 
altora să-l recunoască la fel. Acest fapt ar „plafona" viaţa duhovnicească 
şi dinamismul moral prin „staţionarea" în bine, care în fond înseamnă 
„răcire", iar aceasta primeşte amprenta declinului spiritual. 

Pe drumul făptuirii binelui nu există staţionare ci, ori regres, ori 
continuă mergere înainte. „Celui ce i se pare că stă, să ia aminte să nu 
cadă", (/ Corinteni 10, 12), spune Apostolul. Şi aceasta pentru că scopul 
vieţii duhovniceşti este desăvârşirea, după modelul desăvârşirii lui 
Dumnezeu (Matei 5, 48). De aceea Apostolul precizează: „nu socotesc 
să o fi dobândit (desăvârşirea), ci una fac: uitând la cele ce sunt înapoia 
mea, tind necontenit la cele dinainte, alerg la răsplata chemării celei de 
sus a lui Dumnezeu întru Hristos lisus" (Filipeni3, 13-14). Prin urmare, 
în acest context, răsplata împlinirii virtuţilor indicate în Fericiri nu este 
ca aceea a unei recompense în urma unui merit, ci este cerută de 
însăşi împlinirea virtuţii, ca un efect firesc al acesteia. Aşa cum, de 
pildă, dacă stai la soare te încălzeşti, tot astfel dacă împlineşti virtutea, 

ea însăşi îţi oferă valoarea şi demnitatea pe care Mântuitorul o 
făgăduieşte. Altfel spus, virtutea implică în sine calitatea pe care o 
promite Mântuitorul. Nu e meritul nimănui, pentru a te putea mândri cu 
faptele tale ci calitatea însăşi a virtuţii. De aceea, dacă nu te străduieşti 
mereu să te desăvârşeşti în săvârşirea virtuţilor, pierzi calitatea pe 
care ele o deţin. Pentru acest motiv, răsplata promisă în Fericiri nu 
vizează numai această viaţă. Pe ea o primim ca pe un dar al Duhului 
Sfânt, nu pentru a ne mândri cu el, nici a ne da satisfacţia statică a 
sfinţeniei, ci o cultivăm ca pe un stimulent care anticipează fericirea 
veşnică; ca pe o arvună, ca o asigurare că pe tărâmul veşniciei împlinirea 
promisiunii de aici va fi deplină în toată strălucirea ei. Astfel, promisiunea 
şi împlini-rea ei în această viaţă este un îndemn, o chemare, sau mai 
precis o asigurare anticipată a deplinătăţii sfinţeniei în comuniunea 
veşnică cu Dumnezeu. Aceasta înseamnă că promisiunea sau 
făgăduinţa pentru împlinirea virtuţilor indicate de Fericiri înseamnă o 
pregustare a fericirii veşnice primite din partea lui Dumnezeu 
pentru a avea certitudinea ei deplină în împărăţia Lui acolo unde 
„El va fi totul în toate“ (/ Corinteni 15, 26). Iar cu această pregustare 
nu ne putem mândri, fiindcă nu este meritul nostru, ci este darul lui 
Dumnezeu. 

în concluzie, Fericirile ne învaţă că, în drumul nostru spre comuniu¬ 
nea veşnică a iubirii lui Dumnezeu, trebuie să urcăm trei trepte. Pe 
prima treaptă urcăm atunci când combatem vinovăţia păcatului prin 
smerenie, căinţă faţă de faptele rele săvârşite, şi dobândim astfel 
blândeţea ca seninătate a sufletului. Pe treapta a doua urcăm atunci 
când faptele noastre inspirate din iubirea lui Dumnezeu devin acte de 
milostenie faţă de nevoile, necazurile şi neputinţele semenilor. Pe cea 
de a treia treaptă urcăm când ne sfinţim viaţa prin curăţia inimii, prin 
dobândirea filiaţiei divine ca împlinitori ai păcii în lume. Iar cea mai de 
sus treaptă a sfinţeniei este dragostea nemărginită faţă de Dumnezeu 
prin care ne dăruim total Lui, mergând până la jertfa propriei vieţi pentru 
răspândirea în lume a împărăţiei Sale veşnice, şi pentru a ne bucura şi 
noi de darurile ei nepieritoare în comuniunea veşnică cu El. 

PARTEA a ll-a 


SFÂNTA TRIADĂ 




CREDINŢA CA VIRTUTE TEOLOGICĂ 


Credinţa este elementul primordial al oricărei religii. Dacă religia 
este legătura conştientă şi liberă dintre om şi Dumnezeu, oamenii se 
numesc credincioşi în funcţie de religia lor la care aderă, sau 
necredincioşi dacă refuză comuniunea cu Dumnezeu. De aceea, pe 
drept cuvânt putea spune Sfântul Apostol Pavel că „fără credinţă este 
cu neputinţă a fi bineplăcut lui Dumnezeu, pentru că cel ce se apropie 
de Dumnezeu trebuie &ă creadă că El este şi că răsplăteşte celor ce-L 
caută" (Evrei 11, 6). 

Este cunoscut faptul că omul se aşază faţă de realitate într-o relaţie 
de cunoaştere. Aceasta poate avea trei aspecte: empirică, atunci când 
se face pe baza simţurilor; raţională, când la simţuri se adaugă raţiunea, 
în sensul că omul vede, examinează şi descopere; şi cunoaşterea 
realităţilor supranaturale efectuată printr-un simţ special înscris aprioric 
în onticul său. Aceasta este credinţa. Ca şi celelalte moduri de 
cunoaştere ea nu lipseşte nici unui om. Este foarte variată, în funcţie 
de modul în care fiecare om şi-o dirijează, potrivit convingerilor şi 
aspiraţiilor sale. Chiar şi cei ce spun că sunt necredincioşi sau indiferenţi 
în mărturisirea unei credinţe, prin însăşi această excludere sau 
autoexcludere, ei fac în fond o mărturisire de credinţă, chiar dacă nu-L 
socotesc pe Dumnezeu ca Suprema Fiinţă de care depinde existenţa 
şi viaţa lor... Prin urmare, credinţa are un aspect generai uman, dar 
caracterul ei special pecetluieşte mărturisirea ei expresă, ca act de 
cunoaştere şi relaţie cu Dumnezeu, potrivit revelaţiei Sale. 

L NOŢIUNEA, ÎNŢELESUL SI SENSUL CREDINŢEI 
CA VIRTUTE TEOLOGICĂ 


Noţiunea de „credinţă" are un sens laic şi unul religios. în sens laic, 
credinţa înseamnă socotinţă, părere sau deducţie; iar în sens religios, 
înseamnă certitudine, siguranţă că în ceea ce crezi este adevărat. 
Paradoxal însă, pentru această „siguranţă divergentă" sau iscat atâtea 
neînţelegeri, duşmănii şi războaie religioase soldându-se cu oameni 
exilaţi, arşi, schingiuiţi, maltrataţi, întemniţaţi... E vorba în aceste situaţii 
nu numai de divergenţa convingerilor, ci şi de profesarea credinţei în 
combinaţia doctrinelor şi intereselor statale; fiind de multe ori mai 
mult conflicte de interese politice „pe firmă" religioasă, sau având 
apanajul sau masca credinţei 1 . De fapt, în antichitate atât de mult era 
implicată credinţa în relaţiile conflictuale dintre popoare, încât învingătorii 
impuneau asupra celor învinşi odată cu puterea de dominare statală şi 
zeităţile lor, considerându-se că victoria se datoreşte faptului că zeii 
lor sunt mai puternici decât zeii celor învinşi... Din nefericire, credinţa 
a primit şi forme fanatice, ajungându-se la formularea noţiunii de 
„războaie sacre"... Şi chiar pentru apărarea credinţei creştine, s-au 
aprins rugurile „ad majorem Dei gloriam"... 

Dincolo de aceste aspecte dure, credinţa prin definiţie are un aspect 
sufletesc, interior, de intimitate, ca manifestare liberă a conştiinţei 
fiecăruia, respectat de legislaţiile statale moderne prin constituţiile lor, 
precum demnitatea umană însăşi, cu condiţia de a nu deveni element 
subiectiv sau de grup care să dăuneze ordinii publice şi sociale. De 
aici vedem că îndeobşte, credinţa în condiţiile firii căzute în păcat poate 
să fie impregnată şi de subiectivism sălbatic şi abuziv, ca o exteriorizare 
a dezordinii sufleteşti şi morale a sufletului omenesc, dar, în mod normal 

credinţa trebuie să. afirme valorile religios-morale atât în viaţa individului, 
cât şi a comunităţilor sociale organizate. Ea trebuie să-l afirme pe om 
ca fiinţă psiho-socio-culturală. 

Referindu-ne însă în mod special la aspectul credinţei creştine, vom 
spune că ea are o formă specifică de exprimare, pe măsură să confirme 
divinitatea creştinismului ca religie revelată, capabilă să-l conducă 
pe om la credinţa de mântuire a sufletului, eliberându-l din robia 
păcatului şi împărtăşindu-i calitatea de fiu al lui Dumnezeu, purtător al 
chipului lui Dumnezeu, cu neîntrerupta aspiraţie a sufletului de a ajunge 
la asemănarea sfinţeniei lui Dumnezeu. 

Datorită acestui fapt, lisus Domnul venind să aducă mântuirea 
omului, acordă o importanţă cu totul deosebită credinţei ca primă virtute 
care „declanşează" mântuirea, punând în acţiune şi celelalte virtuţi, 
toate împlinindu-se şi desăvârşindu-se în dragoste. Sfintele Evanghelii 
ne arată că dialogul însuşi pe care lisus îl realizează cu oamenii în 
scopul mântuiri lor se fundamentează pe temelia credinţei. întrebări 
precum: „Crezi că pot face eu aceasta?"; concluzii precum „credinţa ta 
te-a mântuit"; învăţături ca „toate sunt cu putinţă celui ce crede" apar 
ca un laitmotiv, scoţâpd în evidenţă atât necesitatea credinţei, cât şi 
puterea ei. Credinţa în divinitatea lui lisus apare ca un act sincer, 
deschis, liber şi lipsit de orice fel de spectaculozitate, fiind un mod de 
a-şi apropia iubirii şi puterii Sale dumnezeieşti pe toţi marginalizaţii 
lumii, spre a le reda demnitatea chipului lui Dumnezeu conducându-i la 
mântuirea veşnică. Dacă iubirea lui lisus era mâna întinsă spre aceşti 
oameni învinşi de vitregia sorţii şi a vieţii, credinţa aceasta era 
mărturisirea adeziunii la îndurarea şi izbăvirea venită din partea 
Salvatorului lor. 

Astfel, credinţa reprezintă un act liber, manifestat cu naturaleţe, 
decenţă şi sinceritate. 

Lipsa de spectaculozitate în afirmarea credinţei rezultă şi din aceea 
că de multe ori, când a lipsit credinţa, au lipsit şi minunile (Matei 13, 
57), iar caracterul discret ai minunilor afirmă în acelaşi timp discreţia şi 
naturaleţea a credinţei însăşi. Astfel, Mântuitorul refuză să arate „semn", 
chiar dacă fariseii spun că într-o astfel de situaţie vor crede în El. Pe 
de altă parte, Mântuitorul ştie să îmbărbăteze pe laic, când la un moment 

dat acesta îşi pierde credinţa; precum ştie să mustre în repetate rânduri 
pe Apostoli pentru lipsa lor de credinţă, evidenţiind efectul imens pe 
care îl poate avea credinţa, chiar numai „cât grăuntele de muştar"; dar 
n u refuză să adauge darul credinţei, atunci când Apostolii, văzând 
puţinătatea credinţei lor, îi cer aceasta (Luca 17,4). Apoi lisus luminează 
credinţa în mesianitatea Sa, atât în sufletul învăţăceilor, cât şi a tuturor 
acelora care doreau să-L cunoască cu adevărat. în sfârşit, Domnul îşi 
întemeiază Biserica Sa pe stânca de neclintit a credinţei mărturisită cu 
putere şi certitudine, şi face adevăraţi apostoli şi mesageri ai împărăţiei 
Sale în lume din toţi aceia care mărturisesc sincer credinţa în El. 

Virtutea teologică a credinţei îşi arată roadele ei binefăcătoare asupra 
vieţii oamenilor odată cu pogorârea Sfântului Duh la Cincizecime. 
Sfântul Apostol Petru devine organ al revelaţiei divine, care sub 
inspiraţia şi puterea Duhului Sfânt propovăduieşte Evanghelia împărăţiei 
cu efect miraculos asupra celor care îl ascultau. Aceştia fiind „pătrunşi 
la inimă" prin harul Duhului Sfânt au primit noua credinţă şi astfel s-a 
constituit Biserica, Trup tainic al Domnului. Credinţa pe care au primit-o 
le-a schimbat întru totul viaţa celor care sau constituit în Ecclesia, prin 
pocăinţă şi Botez (Fapte 2, 38). 

Prin înnoirea credinţei lor, ei au arătat că „viaţa noastră în Hristos 
începe prin a ne pocăi datorită credinţei". 2 De aici vedem că credinţa 
creştină are două aspecte specifice şi esenţiale. Primul este de 
respingere sau de negare a trecutului. Al doilea este cel de accepţiune 
a vieţii celei noi în Hristos. După cum remarcă reputatul teolog şi patrolog 
rus G. Florovsky, „nici un om nu poate primi Evanghelia până nu se 
pocăieşte", adică până nu-şi „schimbă mintea". Căci în limbajul 
Evangheliei „pocăinţa" (metanoia) nu înseamnă pur şi simplu o 
recunoaştere a păcatului şi căinţa pentru el ci în mod precis o „schimbare 
a minţii - o profundă schimbare a atitudinii mentale şi emoţionale a 
omului, o reînviere integrală a şinei omului, reînnoire ce începe cu 
renunţarea sa de sine şi se împlineşte şi este pecetluită de Duhul". 3 
Prin viaţa înnoită a celor care pentru prima dată s-au numit „totus 
Christus, caput et corpus", cum va spune mai târziu Fericitul Augustin, 
Biserica va înnoi chipul lumii, făcând să strălucească în ea puterea 
jertfei şi a învierii lui Hristos, iar Duhul Sfânt va înmulţi necontenit 

membrele lui Hristos. Astfel credinţa şi pocăinţa vor constitui tema de 
bază şi obiectivul principal urmărit în kerygma apostolică şi post 
apostolică. S-a remarcat în acest sens că „dacă în forma aceasta redusă 
şi începătoare credinţa nu constituie decât prefaţa legăturii credinciosului 
cu Dumnezeu, sub imperiul acestui proces de desăvârşire ea devine 
adevărată coloană vertebrală a vieţii religioase. Ea este acum întocmai 
ca o rază puternică, plină de dragoste, de încredere şi de nădejde, care 
se proiectează în chip natural, din adâncul sufletului credinciosului în 
afară - pe cât cu putinţă mai mult - şi care, întâlnind în calea ei pe 
Dumnezeu, se întoarce în suflet plin de har duhovnicesc, luminându-l, 
încălzindu-l, umplându-l de o dragoste neţărmurită faţă de tot ceea ce 
se găseşte în jurul său şi transformându-l într-un element activ în slujba 
împărăţiei lui Dumnezeu pe pământ, care, după cuvintele Sfântului 
Apostol Pavel „nu constă în vorbe, ci în fapte 11 (/ Corinteni 4, 20). 4 De 
aici şi concluzia Sfântului Apostol şi Evanghelist loan cu privire la 
credinţa primilor creştini, care a schimbat chipul lumii, eliberând-o din 
păcat: „...Pentru că oricine este născut din Dumnezeu biruieşte lumea, şi 
aceasta este biruinţa care a biruit lumea: credinţa voastră 11 (/ loan 5, 4). 

Sfântul Apostol Bavel în neobosita sa activitate de răspândire a 
noii credinţe în lumea păgână a dezvoltat o adevărată teologie a credinţei, 
definindu-i aspectele, determinat mai ales de acţiunea iudaizantă de a 
acorda preponderenţă „faptelor legii 11 faţă de Evanghelia lui Hristos, sau 
de credinţa în Hristos, ca singură formă care conduce la mântuire. 

Dacă în epistola adresată corintenilor Apostolul înalţă cel mai frumos 
imn iubirii, în epistola către evrei găsim imnul închinat credinţei. Cu 
acest prilej, autorul epistolei formulează şi definiţia credinţei arătând 
că aceasta este „încredinţarea (adeverirea) celor nădăjduite, dovada 
lucrurilor celor nevăzute 11 (Evrei 11, 1). Aici vedem două aspecte ale 
credinţei. Primul constă în faptul că prin credinţă obiectul realităţilor 
spre care năzuieşte sufletul omenesc devine realitate. Al doilea, că 
realităţile inaccesibile simţurilor devin „palpabile 11 prin credinţă. După 
cum arată Grigorie Marcu în a sa teză de doctorat 5 , credinţa astfel 
definită de Apostol cuprinde toate cele trei dimensiuni ale timpului. 
Trecutul, prin ceea ce Dumnezeu a plănuit din veşnicie. Prezentul, prin 
viaţa în Hristos. Viitorul, prin convingerea că va dobândi în veşnicie 

toate bunurile pe care Dumnezeu le-a pregătit celor ce-L iubesc pe El, 
împlinindu-i voia până la moarte. Astfel, credinţa este începutul viziunii 
veşnice. Deocamdată, spune Apostolul, realităţile veşnice sunt văzute 
prin oglindă, ca în ghicitură“ (/ Corinteni 13, 12). Dar veşnicia poate fi 
anticipată tocmai prin mărturisirea credinţei, aşa cum a fost cazul 
Apostolilor care au văzut slava lui Dumnezeu strălucind pe faţa lui 
Hristos pe Tabor, după ce în prealabil au mărturisit credinţa în El: „Tu 
eşti Hristosul, Fiul lui Dumnezeu cel viu 11 (Matei 16, 16). „Pentru creştini, 
ultima urcare pe Muntele Tabor se va întâmpla în moarte. Atunci ni se 
vor deschide ochii şi vom vedea pe Acela în care am crezut* 4 . 6 

Dat fiind faptul că Sfântul Apostol Pavel, ca organ al revelaţiei 
divine, determină pentru prima dată virtuţile teologice, analizând ca 
nimeni altul sensul adânc al credinţei ca virtute creştină, se cuvine să 
o urmărim în expunerea lui inspirată de puterea Duhului Sfânt. 

1 .„Credinţa vine din auzite, iar auzirea prin cuvântul lui 
Dumnezeu** (Romani 10, 17). 

Spunând că credinţa „vine din auzite**, nu facem altceva decât să 
constatăm un lucru foarte firesc şi anume că despre orice situaţie nouă, 
învăţătură nouă, sau lucru nou se ia la cunoştinţă prin comunicarea ce 
ni se face din partea celui care îl cunoaşte şi care este capabil să o 
facă. Numai că atunci când e vorba de comunicarea, înţelegerea şi 
însuşirea credinţei în Hristos, lucrurile poartă în sine pecetea specifică 
şi proprie cuvântului lui Dumnezeu şi a credinţei înseşi. 

în propovăduirea sa, Apostolul Pavel nu face expuneri retorice pentru 
a convinge pe cineva despre adevărul pe care îl comunică. El 
propovăduieşte ca organ al revelaţiei divine un adevăr ce i se 
comunică, şi care este altul decât cel aparţinător fluctuaţiei înţelepciunii 
omeneşti. „Şi cuvântul meu şi propovăduirea mea nu stau în cuvinte 
de înduplecare ale înţelepciunii omeneşti, ci în arătarea Duhului 
şi a puterii, pentru ca să nu stea credinţa voastră în înţelepciunea 
oamenilor, ci în puterea lui Dumnezeu** (/ Corinteni 2, 4-5). De aici 
vedem limpede că asemenea apostolului Petru de la Cincizecime, şi 
Sfântul Pavel are conştiinţa că este organ al puterii Duhului Sfânt 

de a transmite cuvântul lui Dumnezeu cu puterea harului lucrător care 
să acţioneze la sufletul ascultătorilor, şi să le nască în suflet credinţa, 
nu ca şi o simplă concepţie, ca simplă cunoaştere, ci să-i „pătrundă la 
inimă 44 ca pe cei de la Cincizecime, şi să-i determine ca prin pocăinţă 
să-l primească pe Hristos în inima lor. Iar dacă „Hristos locuieşte prin 
credinţă în inimile lor“ ( Efeseni 3, 17), ei îşi vor schimba mentalitatea 
şi comportamentul, îşi vor înnoi viaţa după modelul vieţii lui Hristos. El 
va deveni o realitate vie în viaţa lor, iar ei vor mărturisi că „de acum nu 
mai trăiesc eu, ci Hristos trăieşte în mine“ ( Galateni 2, 20). Ei îşi 
împropriază prin credinţă şi har viaţa lui Hristos, ca purtători de 
Hristos, săvârşitori ai faptelor lui Hristos (Efeseni 2, 8-10), devenind 
„epistola lui Hristos către lume scrisă cu duhul lui Dumnezeu celui viu“ 
(II Corinteni 3, 3). 

S-a remarcat deosebit de limpede că cei care au venit la credinţa în 
Hristos sunt „născuţi din nou“ prin propovăduirea cuvântului (/ Petru 1, 
23): „Mă rog nu numai pentru ei, ci şi pentru cei ce vor crede în mine 
prin cuvântul lor“ (loan 17, 20); „Cuvântul lui Dumnezeu este viu şi 
lucrător (Evrei 4,12). El ţine o putere în sine, are o calitate sacramentală, 
ireversibilă. De aceea, cuvintele Scripturii nu sunt litere moarte, ci semne 
ale prezenţei ipostatice ale Cuvântului: „Cuvintele pe care vi le-am spus 
eu sunt duh şi viaţă“ (loan 6 , 63). Cuvântul lui Dumnezeu este purtător 
de putere şi de har (/ Corinteni 2,5). Odată ce este propovăduit, cuvântul 
nu rămâne fără rezultat fără să facă voia celui ce-l pronunţă, fără să-şi 
împlinească misiunea sa: „Aşa va fi cuvântul Meu, care iese din gura 
mea; nu se va întoarce la mine fără rod, ci va împlini toate câte am voit 
şi va face cu spor căile mele“ (Isaia 55, 11-13). 7 

„Omenirea în Hristos - spune autorul Antropologiei pauline - creşte 
din jertfa de pe Golgota. Semănătorii cuvântului crucii împrăştie în tot 
pământul grăunţele bunei vestirii ei, ploaia darurilor cereşti le udă ca să 
încolţească, iar Dumnezeu le face să crească. Credinţa e primul rod al 
cuvântului bine vestit". în slujba ei stă acest cuvânt. De aceea Apostolul 
defineşte uneori propovăduirea sa cu expresii ca: „cuvântul credinţei 
pe care îl propovăduim“ (Romani 10, 8). Intre crucea de pe Golgota şi 
expresia împlinită a omenirii în Hristos - care-i Biserica - stă slujirea 
cuvântului Evangheliei... Propovăduirea cuvântului vesteşte păşirea 

în istorie a unui eon nou, starea harică, şi-ţi îmbie putinţa de a te 
învrednici să te faci părtaş de bucuriile lui... Harul este începătură a 
mântuirii noastre, poftire cerească la împreunarea cu Hristos. 
Acceptarea acestei invitaţii se face prin credinţă 4 . 8 

Actualizând aceste foarte clare mărturii pauline se cuvine să 
deosebim cuvântul lui Dumnezeu descoperit prin inspiraţie divină 
organelor revelaţiei, care transmit credinţa prin puterea duhului, faţă de 
pretinşii propovăduitori şi pretinşii apostoli, care transmit credinţa 
„înţelepciunii 44 lor nechibzuită, trufaşă, interesată de cele mai multe ori... 
Nimic nu poate deruta mai mult conştiinţele credincioşilor, trezindu-le 
în suflet neîncrederea şi decepţia, decât neîmplinitele profeţii, mai 
cu seamă cele referitoare la parusia Domnului... Dacă unii ca aceştia 
câştigă totuşi adepţi de partea lor, nu e deloc o lucrare a Duhului, ci o 
derutare a conştiinţelor ignorante în ale credinţei... şi astfel din nou se 
„împarte Hristos 44 se sfâşie unitatea Trupului lui Hristos. Iar aceasta nu 
mai este credinţa ca virtute, ci groaznicul păcat al dezbinării, căruia 
Fericitul Augustin îi spune „immanissimo sacrilegio 44 ... 9 

2. „Credinţa care lucrează prin dragoste" (Galateni 5,6) 

Faţă de faptele legii care sunt sterile pentru mântuirea noastră în 
Hristos, Apostolul oferă soluţia salvatore: „credinţa care lucrează prin 
dragoste 44 . 

Posibilitatea credinţei de a fi lucrătoare prin dragoste este dată de 
faptul că ea reprezintă o relaţie, o legătură între persoane. Pe de o 
parte, Persoanele Sfintei Treimi; iar pe de altă parte, persoana umană. 
Iar persoanei îi aparţine ontologic intenţionalitatea spre comuniune şi 
comunicare. Această deschidere spre comuniune este interpersonală 
şi realizează iubirea dintre ele. în acest caz credinţa este fermentul 
care pune în mişcare şi acţiune sufletul omenesc de a intra în 
comuniune de iubire cu Dumnezeu, cu semenii şi cu întreaga creaţie. 
Desigur, credinţele au fost şi sunt multe şi felurite. Şi păgânii profesau 
credinţa sub diverse forme în zeităţi. Şi ei credeau în existenţa zeilor, 
de aceea îi luau şi ca mărturie. Dar cu totul alta este credinţa creştină. 
Aceasta este credinţa despre moartea şi învierea lui lisus: „căci 

dacă Hristos n-a înviat, zadarnică este atunci propovăduirea noastră, 
zadarnică şi credinţa voastră" (/ Corinteni 15, 14). De aici vedem că 
credinţa îmbrăţişează întreaga iconomie a mântuirii lui Hristos. El, şi 
în special jertfa Sa izbăvitoare reprezintă conţinutul credinţei. De 
aceea adevărata credinţă este totdeauna „credinţa în Hristos lisus“ 
(Galateni 3, 26; Coloseni 1,4) sau „credinţa lui lisus Hristos" (Romani 
3, 22-26; Galateni 2, 16; 3, 22). Altfel spus, credinţa este realitate în 
Hristos. în acelaşi timp ea se oferă oamenilor ca încredere în această 
realitate. Credinţa este în primul rând dar de la Dumnezeu. 10 
„Credinţa este instrumentul prin care prindem în noi harul divin dat prin 
Hristos". 11 De fapt verbul Titaisosiv folosit de Sfântul Apostol Pavei 
desemnează credinţa ca totală dăruire lui Dumnezeu a întregii fiinţe; 
ceea ce înseamnă că nu este un singur act, ci fiecare faptă trebuie să 
se raporteze şi să întruchipeze „ascultarea credinţei lui Hristos" 
(Romani 1, 5; II Corinteni 10, 5). în acest fel credinţa este activă, 
lucrătoare. Ea totdeauna spune: „vreau să fac tot ce-mi porunceşte 
Dumnezeu". Iar cel ce împlineşte poruncile lui Hristos este cel ce îl 
iubeşte cu adevărat (loan 14, 15; 14, 23; 15, 10). Iar poruncile lui 
Dumnezeu se sintetizează în dragoste (Romani 13, 10). Dragostea este 
„plinirea îegii" iar credinţa este iucrătoare prin dragoste, activând viaţa 
nouă în Hristos. Şi astfel putem spune că credinţa este o virtute care 
angajează întreaga viaţă a omului spre împlinirea vieţii celei noi 
în dragostea lui Hristos arătată şi împlinită în lume ca împărăţie a 
lui Dumnezeu. în felul acesta credinţa este virtute teologică, fiindcă 
prin Hristos intrăm în comuniune cu Dumnezeu-lubire şi primim harul 
lui spre a lucra mântuirea prin împlinirea poruncilor lui Hristos în „dragoste 
ca legătura a desăvârşirii" (Coloseni 3, 14) vieţii duhovniceşti. Acum 
ne apare clară formula de aur a Sfântului Ignatie Teoforul (+107), care 
considera credinţa - apxr|, iar dragostea - xikoţ.' 2 

Sfântul Maxim Mărturisitorul confirmă scurt şi cuprinzător acest 
adevăr arătând că „Credinţa e prin fire începutul virtuţilor... Binele fiind 
sfârşitul virtuţilor e concentrat înăuntrul credinţei". 13 Iar Diadoh al Foticeii 
insistă asupra indisolubilităţii dintre credinţă şi iubire, arătând că „cel 
ce crede numai şi nu este întru dragoste, nu are în fond nici credinţa pe 
care socoteşte că o posedă. Căci o astfel de credinţă este rezultatul 

minţii uşuratice, care nu lucrează sub pecetea plină de strălucire a 
dragostei". 14 „Credinţa e prima virtute cu care pornim la drum spune 
Sfântul Maxim. E pârâiaşul căruia i se adaugă pe urmă pârâiaşele altor 
virtuţi, devenind împreună fluviul larg, atotcuprinzător şi de neîntors a 
unei vieţi total virtuoase. Astfel, în iubire adună credinţa toate virtuţile"^ 15 

De aici rezultă limpede că, credinţa ca virtute teologică este un act 
teandric în sensul că cuvântul lui Dumnezeu şi harul divin sunt 
recepţionate în mod liber de sufletul omenesc, cu care conlucrează - 
spre împlinirea credinţei în dragoste şi nici nu poate fi altfel, fiindcă 
se pune fireasca întrebare: „cum poţi fi credincios şi cum te-ai putea 
îndrepta înaintea lui Dumnezeu, dacă credinţa ta nu-i altcumva decât o 
încredere oarbă care te-ar face să-ţi priveşti păcatele ca acoperite fără 
a fi iertate, care te-ar face să te crezi tratat de Dumnezeu ca drept fără 
a fi realmente drept?..." 16 La această întrebare nu au putut răspunde 
Reformatorii când au citit şi înţeles greşit gândirea paulină, proclamând 
„sola fideismul" şi predestinaţia... Iar dacă Sfântul lacob a spus că 
„credinţa fără fapte este moartă" (2, 14-19), neputând înţelege aceasta, 
au declarat-o „epistolă de paie"... 

în concluzie, „Credinţa nu este o presupunere sau o deducţie. Ea 
nu se naşte nici din frică nici din. vederea minunilor. Credem pentru că 
suntem încredinţaţi de simţirea tainică a prezenţei lui Dumnezeu cel 
viu care te îmbie şi se oferă pe Sine ca dragoste şi viaţă totală. Ea 
începe prin acceptarea cuvântului lui Dumnezeu prin el însuşi, ca putere 
de viaţă şi de dar. Pe de o parte, credinţa implică voinţa liberă a celui 
ce asimilează cuvântul lui Dumnezeu... Capacitatea de primire a celui 
ce este la capătul receptiv a! ascultării cuvântului este hotărâtoare... 
Credinţa adevărată înseamnă a cunoaşte şi a da mărturie despre cele 
descoperite în noi de Duhul S ânt. Duhul este cel care ne învaţă şi ne 
ajută să descoperim prezenţa lui Dumnezeu. Credinţa este simţire reală 
şi acceptare conştientă a acestei prezenţe. De aceea, fără credinţă nu 
se poate ajunge la cunoaşterea lui Dumnezeu... Aceasta nu e o 
cunoaştere teoretică, ci o mărturie despre comuniunea lui Dumnezeu, 
în acest sens, credinţa este virtutea care răsare în suflet din această 
cunoaştere - simţire şî acceptare conştientă a harului. Este 
strălucirea lui Dumnezeu în persoana umană, de aceea este invers 

proporţională cu păcatul". 17 

După ce am lămurit înţelesul şi sensul credinţei ca virtute teologică, 
pe fundalul acestor cunoştinţe se cuvine să venim cu unele precizări 
privind modul de manifestare a credinţei în viaţa duhovnicească, sau 
ce reprezintă ea pentru viaţa sufletească a omului. 

II. CREDINŢA CA SERENITATE A SUFLETULUI 
OMENESC 

Indiferent de convingerile religioase ale lui C. G. Jung (1875-1961), 
într-un dialog cu Mircea Eliade, el constată: „...Pentru mine existenţa 
religioasă este reală, este adevărată; eu constat că atari existenţe pot 
«salva» sufletul, pot accelera vindecarea şi pot instaura echilibrul 
spiritual. Pentru mine, ca psiholog, starea de graţie există: este perfectă 
serenitate a sufletului, echilibrul creator, sursă de energie spirituală. 
Tot ca psiholog, eu constat că prezenţa lui Dumnezeu se manifestă în 
prezenţa profundă a psihicului... Credinţa credinciosului este o mare 
forţă spirituală; este graţia integrităţii sale psihice... Lumea modernă 
este desacralizată; d£ aceea, ea se află în criză. Trebuie ca omul 
modern să redescopere o sursă mai profundă a propriei sale vieţi 
spirituale". 18 

Această constatare a celebrului psihanalist elveţian ne oferă 
posibilitatea şi ne obligă chiar să vedem, în continuare, de ce este 
necesară credinţa, însuşirile şi psihologia credinţei, ca şi modul corect 
şi cel greşit în care se poate manifesta credinţa. 

1. Necesitatea credinţei 

Necesitatea credinţei are o motivaţie religios-morală şi una 
existenţială. 

a) Sub aspect religios moral credinţa ca virtute teologică este 
arhe, adică începutul Mântuirii. Ea reprezintă capacitatea sufletului de 
a intra în legătură şi în comuniune cu valorile absolute şi transcendente. 
Este busola care indică sufletului realităţile veşnice de care depinde 
destinul şi în care îşi găseşte menirea. Este simţământul sufletului 

care tinde aprioric şi actual spre Dumnezeu. Este organul prin care 
sufletul omenesc primeşte revelaţia divină. Este elementul esenţial şi 
caracteristic, care îl legitimează pe om ca fiinţă religioasă, „homo religio- 
sus" - cum îi spune Mircea Eliade, deschizându-i perspectiva sacralizării 
ca fiinţă culturală. De aceea, Mântuitorul spune clar, insistent şi foarte 
desluşit că „cel ce crede în El nu piere, ci are viaţă veşnică" (Matei 
9, 22; Marcu 16, 15- 16; loan 3, 16-18; 7, 5; 8, 24; 14, 1). Pentru acest 
motiv, „fără credinţă nu putem fi plăcuţi lui Dumnezeu" (Evrei 11, 16). 

b) Credinţa este începutul cunoaşterii lui Dumnezeu şi a simţirii 
vieţii lui Dumnezeu în sufletul nostru, de aceea credinţa are şi o 
motivaţie existenţială; ea este necesară atât pentru mântuirea veşnică, 
cât şi pentru viaţa de aici şi de acum, cu grijile ei, cu insuccesele ei şi 
izbânzile ei; cu aspiraţiile şi decepţiile ei; cu seninătatea şi tulburările 
ei conflictuale... 

în această lume a vremelniciei care nu este numai cu soare şi cu 
cerul senin, ci şi cu zile înnourate, cu furtuni şi vijelii, de multe ori 
cumplite, dezastruoase şi copleşitoare... Pe această mare a vieţii, apele 
nu sunt numai liniştite, ci de foarte multe ori zbuciumate şi 
spumegânde... Unii străbat printre furtuni şi valuri, alţii însă în lupta 
vieţii, viaţa îi învinge... Unora soarta şi norocul le surâde din plin, şi în 
tulburătorul lor nesaţiu, sunt dominaţi de egoism, risipindu-şi viaţa în 
huzur, excese şi abuzuri de tot felul, în timp ce alţii se „târăsc" prin 
noroaie ca să supravieţuiască... Dar toţi sunt nemulţumiţi... Fiecare în 
felul său... Unii în mod firesc, fiindcă sunt apăsaţi de lipsa strictului 
necesar. Alţii însă, fiindcă sunt tulburaţi de nesaţiul lăcomiei după 
acumularea de bunuri, sau dominaţi de pofte şi patimi neîmplinite, sau 
destrămaţi de risipa propriilor acumulări, tiranizaţi şi pierduţi în labirintul 
neîntreruptelor căutări... Pe toţi viaţa îi apasă, şi existenţa le destramă 
aspiraţiile... De aceea, mulţi caută „remedii" în afara propriei fiinţe: în 
stimulente, în alcool, în tranchilizante, în droguri şi în tot felul de 
destrăbălări... Din această criză existenţială, din tumultul aspiraţiilor şi 
neîmplinirilor, omul poate ieşi numai întâlnindu-se cu sine însuşi, 
regăsindu-şi propria identitate... Unde? în lume am văzut că se înşeală, 
se rătăceşte, iar viaţa îi este atât de ironică şi îi „joacă feste" nebănuite... 
Remediul este numai ridicându-şi privirile în sus, spre izvorul vieţii şi al 

originii sale, spre Acela în mâna Căruia este destinul său veşnic, spre 
Dumnezeu. Iar această putere de a se orienta spre cer o găseşte în 
sufletul său, ca un dar al cerului. Aceasta e puterea credinţei, care 
aducându-ţi pe Dumnezeu în suflet, neîntrerupt te ajută să-i simţi 
prezenţa în viaţă şi să te reazimi de El ca de o stâncă de granit, în 
care valurile spumegânde pot lovi tiranic, dar tu rămâi neatins fredonând 
statornic melodia biruinţei nevestejite... Numai credinţa aducându-te 
în legătură şi comunicare cu Dumnezeu îţi dă puterea de a-L iubi pe 
Dumnezeu şi a intra în comuniunea intimităţii Lui ca a unui fiu cu părintele 
său, printr-o totală deschidere şi dăruire, lipsită de orice rezerve şi de 
orice convenţii. De aceea cei ce au simţit puterea credinţei şi s-au 
ridicat prin ea la comuniunea iubirii lui Dumnezeu, au dat mărturie despre 
aceasta spunând: „Nu eşti învins cât timp credinţa/ Nu ţi-ai schimbat 
şi nu ti-ai stins:/ Credinţa iarăşi te ridică/ Poţi fi căzut dar nu învins!" 
(Traian Dorz). Sau, o altă exprimare poetică a unui clasic al literaturii 
române: „Nebiruit e omul ce luptă prin credinţă!/ El ştie că pe lume 
nimic zadarnic nu-i;/ Că, dincolo de truda şi jertfa clipei lui,/ în taină, 

vremea ţese la sfânta biruinţă.../ (Alexandu Vlahuţă, Triumful aşteptării). 

« 

2. Structura psihologică a credinţei 

Nu totdeauna şi de către toţi cercetătorii credinţei a fost văzută ca 
act psihologic integral. Mulţi au determinat-o unilateral, structurând-o 
pe câte una din funcţiile sufletului omenesc. 

Unii au evidenţiat factorul raţional, dat fiind faptul că raţiunea 
reprezintă divinul din om, şi astfel ea conduce credinţa spre adevăr, şi 
poate fi şi ea ridicată de credinţă spre Adevărul mai presus de cunoaştere. 
Evagrios influenţat de Şcoala Alexandrină face din nous o calitate şi 
capacitate a spiritului uman de a se ridica la vederea lui Dumnezeu. 
Romano-catolicii prin scolastică au căutat să fundamenteze adevărurile 
de credinţă pe bază raţională, creând un sistem de gândire teologică 
foarte temeinic, un adevărat spectacol de exerciţiu al minţii, dar îngheţat 
în sistematizări şi precizări, încât parcă opresc căldura spiritului de a 
comunica liber cu divinitatea. în acelaşi timp, teologii romano-catolici 
au evidenţiat şi rolul voinţei care impulsionează raţiunea şi credinţa 

spre acţiune, dar din nou acelaşi schematism rigid al faptelor morale, 
claustrate în legalismul şi formalismul minimal... Protestanţii au 
accentuat cu precădere factorul sentimental, care pune în acţiune 
credinţa ca deschidere, adeziune şi legătură cu Dumnezeu. Pe de altă 
parte, raţionalismul liberal protestant merge până la negarea adevărurilor 
de credinţă care sunt mai presus de raţiune; sau caută să „profaneze" 
credinţa, secularizând-o. Şi mai departe, mergând prin şcolile critice 
până la paradoxul desacralizării, formulând o religie atee, lipsită de 
Dumnezeu şi implicit de credinţă... 

Dincolo de aceste detaşări de credinţă sau de falsificări ale ei, 
privind psihologia credinţei, trebuie să o considerăm într-o formă 
integrală, legată organic şi funcţional de toate cele trei facultăţi ale 
sufletului omenesc: raţiune, voinţă şi sentiment. 19 

a) Rolul raţiunii în psihologia credinţei este dublu. în primul rând, 
de pregătire, de anticipare a credinţei. Privind ordinea şi armonia din 
univers, raţiunea formulează argumente logice care conduc la credinţă. 
S-a făcut de pildă cunoscuta analogie dintre universul privit ca un 
ceasornic, care pretinde existenţa unui Ceasornicar... în al doilea rând, 
raţiunea formulează adevărurile de credinţă oferite de Revelaţia divină. 
Va trebui să remarcăm aici faptul că oricâtă strădanie ar depune raţiunea, 
adevărul de credinţă rămâne în taina inefabilului, iar prin formularea lui 
raţională îşi pierde totuşi ceva din strălucirea iui divină. Cunoaşterea 
omenească e limitată, ca omul însuşi, care este numai chipul lui 
dumnezeu, şi nu Dumnezeu însuşi... Oricât de dibace ar fi mintea în 
scrutarea adevărului, credinţa rămâne mai presus de cunoaşterea 
raţională; de aceea şi adevărurile dumnezeieşti se numesc adevăruri 
de credinţă. Iar raţiunea în formularea acestor adevăruri va „funcţiona" 
totdeauna luminată de credinţă şi încălzită de harul Duhului Sfânt. în 
spiritualitatea ortodoxă credinţa ca şi cunoaştere nu se fundamentează 
numai prin interacţiunea minţii, ci şi a inimii, devenind o cunoaştere- 
simţire a minţii încălzită în iubire şi desăvârşită în ea, fiindcă 
Dumnezeu însuşi este iubire. 

b) Voinţa este prezentă în psihologia credinţei totdeauna alături de 
raţiune, prin deliberare şi decizie. Voinţa este impulsul spre aplicare 
în viaţă a adevărurilor de credinţă primite de raţiune. Va trebui să avem 

în atenţie însă că în condiţiile firii căzute în păcat, raţiunea este de 
multe ori derutată, iar voinţa, fiind slăbită, o scapă de sub puterea ei, şj 
astfel raţiunea va consimţi mai mult întunericul păcatului decât lumina 
credinţei. Raţiunea firii omeneşti care poartă în sine rănile păcatului 
poate fi iscoditoare, şovăitoare, schimbătoare, înşelătoare, fragilă, 
calculată sau chiar vicleană. în aceste ipostaze ea nu va mai fj 
strălucirea divină a fiinţei umane, cum spuneau stoicii, ci va cădea în 
„delectarea" patimei, devenind ceea ce Sfântul Apostol Pavel numeşte 
„noos tes sarkos" (Minte a cărnii - Coloseni2, 18). Voinţa care îi urmează 
va crea acea dramatică stare confuzională a fiinţei omeneşti de a vedea 
binele, de a-l aproba, consimţând la el, dar în cele din urmă de a săvârşi 
răul. (Romani 7, 19). De aceea, Sfântul Apostol Pavel pune accentul 
pe „înnoirea minţii" (Romani 12, 2), care mereu să tindă spre 
„desăvârşirea ei" (/ Corinteni 14, 20). La această „minte înnoită şi 
desăvârşită" se ajunge prin credinţă şi har. Mintea luminată de credinţă 
şi pătrunsă de har devine „gândul lui Hristos" (Filipeni 2, 5; I Corinteni 
16, 2), ceea ce conduce la „înnoirea firii" (II Corinteni 5, 17; Galateni 
6, 15) şi implicit la „înnoirea vieţii" (Romani 6, 4), prin întărirea voinţei 
ca putere sufletească, încât omul credinţei în Hristos, întărit de harul 
Sfântului Duh, va spune: „pot totul întru Hristos, cel ce mă întăreşte" 
(Filipeni 4,13). în felul acesta, raţiunea şi voinţa se împletesc armonic 
cu credinţa într-un proces teandric, ca rezultat ai colaborării firii 
cu harul, şi spre sfinţenia vieţii. 

c. Sentimentul este înainte şi mai presus de orice mobilul cinetic 
al credinţei. Prin definiţie religia este un simţământ al sufletului 
omenesc acţionat mai întâi de sentiment, controlat de raţiune şi aplicat 
de voinţă. 

Sentimentul joacă un rol foarte important, atât în formarea credinţei, 
cât şi în consolidarea ei. Sentimentul măreţiei, al puterii şi al frumuseţii 
divine naşte în suflet admiraţia. Acest simţământ profund uman era 
socotit de înţelepţii antici ca mobilul şi impulsul creator al sufletului 
spre cunoaştere. Fiindcă realităţile din univers înainte de a fi cunoaştere 
raţională, înainte de a fi examinate, analizate şi „disecate", ele sunt xo 
Gauf-ia^siv. La fel şi pe planul credinţei, sufletul este atras spre admiraţie, 
şi rămânând atras de frumuseţea divină, i se naşte simţământul 

fascinaţiei faţă de măreţia divină existentă în univers. 

în acelaşi timp sentimentul dă vibraţie credinţei, făcând ca ea să-şi 
dovedească eficienţa prin interacţiunea inimii alături de minte, încât 
credinţa nu rămâne abstractă, ci realitate vie a trăirii creştine. 

Pe de altă parte, sentimentul bucuriei şi al fericirii comuniunii cu 
Dumnezeu pe care îl aduce credinţa vie şi lucrătoare în dragoste, şi 
întărită de har, dinamizează funcţiile sufleteşti, oferind sufletului elanul 
de a aspira necontenit şi tot mai mult spre veşnica comuniune cu 
Dumnezeu. 

3. Afirmarea credinţei ca serenitate a sufletului. însuşirile 

credinţei 

Aşa cum orice fenomen, sau orice manifestare trupească şi 
sufletească a omului, are însuşiri specifice care să-l deosebească şi 
să-l caracterizeze faţă de alţii, tot astfel şi credinţa are însuşirile ei 
specifice, pe măsură să arate calea vieţii de sfinţenie pe care trebuie 
să apuce şi să meargă toţi cei ce se numesc creştini. 

însuşirile credinţei nominalizează calităţile ei care aduc sufletului 
omenesc seninătatea, înnobilarea şi împlinirea. Ele se referă atât la 
conţinutul adevărului revelat, cât şi la modul de exprimare a credinţei. 

a) Sub aspectul conţinutului, credinţa trebuie să aibă un caracter 
integral, adică să cuprindă tot adevărul de credinţă. Mântuitorul a poruncit 
Sfinţilor Apostoli: „învăţaţi toate câte am poruncit" (Matei 28, 20). Acest 
„toate" redă întregul conţinut al credinţei. Dacă nu este expusă integral, 
ci numai parţial, numai în frânturi, credinţa dă naştere la tot felul de 
abateri sectare. Tocmai cuvântul „sectar" înseamnă ceva tăiat din 
întreg... De unde rezultă că secta cuprinde pe cei care s-au rupt (tăiat) 
din comunitatea eclezială, tocmai fiindcă au luat părţi din totalitatea 
adevărului de credinţă, pe care le-au interpretat tot prin „rupere" de 
context. 

Din nefericire asistăm astăzi mai mult ca oricând la o adevărată 
derută şi falsificare a evlaviei creştine, care rezidă în faptul că Biblia 
din Cuvânt al lui Dumnezeu purtător al harului Duhului Sfânt unificator, 
care adună în Ecclesia pe toţi mărturisitorii aceleiaşi credinţe, a devenit 

un adevărat „depozit de muniţii", din care fiecare îşi poate permite să ia 
„explozivul" pentru a arunca în celălalt, încât s-a declanşat tragica 
situaţie în care Revelaţia divină ca descoperire a unui singur adevăr, a 
produs pe plan religios acel „bellum omnium contra omnes"... 
b) însuşiri privind modul de exprimare al credinţei 
1- Căinţa trebuie să fie sigură şi nu îndoielnică. Această siguranţă 
se bazează pe încrederea în cuvântul lui Dumnezeu. în momentul în 
care Sfântul Apostol Petru nu s-a încrezut în cuvântul învăţătorului de 
a veni la El pe marea învolburată şi ameninţătoare, credinţa fiindu-j 
îndoielnică, nu şi-a atins obiectivul urmărit... 

2. Statornicia în credinţă indică rămânerea neclintită în adevărul 
mărturisit prin cuvântul lui Dumnezeu. Statornici în credinţă au fost toţi 
aceia care au înfruntat prigoane şi ocări pentru Hristos şi pentru 
Evanghelia Sa. Unii ca aceştia erau prin excelenţă martirii. Dar avem 
şi alt exemplu în Sfânta Scriptură, precum dreptul Iov, sau în Noul 
Testament Femeia cananiancă, sutaşul care avea sluga bolnavă etc. 
statornicia în credinţă înseamnă şi a rămâne neclintit în mărturisirea 
adevărului pe care ea îl conţine, orice s-ar abate asupra vieţii tale, cu 
orice situaţie vei fi confruntat, având încredinţarea că „ toate se lucrează 
spre binele celor cel iubesc pe Dumnezeu" {Romani 8, 29); că Dumnezeu 
este părintele nostru bun şi iubitor, şi tot ce se întâmplă în viaţa noastră, 
se întâmplă cu voia Lui, precum şi că niciodată ispita nu va întrece 
puterile noastre. Stăruinţa în credinţă aduce sufletului putere şi 
optimism în necazurile şi vicisitudinile vieţii. Ea nu te lasă să fii 
copleşit de acestea, ci mereu îţi dă orientarea în drumul vieţii, asemenea 
stelei polare după care se orientează navigatorii pe întinsul apelor. Iar 
pentru noi steaua polară este cuvântul lui Hristos, pe care se 
temeluieşte credinţa statornică în El. 

3. Stăruinţa în credinţă ca aceea a femeii canaanience, căruia 
Mântuitorul i-a verificat sinceritatea şi puterea de afirmare... Dumnezeu 
te încearcă nu ca să te părăsească, nici ca să cazi în deznădejde, ci 
ca să-ţi întărească puterile sufletului de a crede, de a-L mărturisi şi a- 
L urma neclintit. 

4. Smerenia credinţei. Vameşul şi fariseul din pilda Mântuitorului 
lămân exemple tipice în ceea ce priveşte mândria şi smerenia în 

rugăciunea smerită, pornită şi temeluită prin credinţa smerită. Nu 
zadarnic perioada Triodului ca pregătitoare pentru postul Sfintelor Paşti 
începe cu duminica numită „a vameşului şi fariseului", după numele 
pericopei ce se citeşte în această duminică la Sfânta Liturghie, 
înţelepciunea Bisericii, care a făcut această programare, a avut în 
vedere faptul că viaţa duhovnicească ce se caracterizează prin 
pocăinţă, începe cu credinţa smerită. Exemplu de credinţă smerită ne 
oferă şi sutaşul care-L roagă pe lisus să-i vindece sluga, şi care spune 
Domnului: „nu sunt vrednic să intri sub acoperământul casei mele...". 
La fel este şi credinţa părintelui care având fiul demonizat, îl roagă pe 
lisus să-l vindece, iar la întrebarea asupra credinţei sale, acesta 
mărturiseşte plin de smerenie: „Cred Doamne, ajută necredinţei mele" 
{Marcu 9, 23). Prin urmare credinţa cea adevărată este cea smerită. 
De aceea, „celor smeriţi le dă Dumnezeu har" (Pilde 3, 34). Există şi 
credinţă mândră, precum sunt şi cei ce o cultivă. Unii ca aceştia se 
consideră mântuiţi, asigurând şi pe alţii de mântuire dacă trec la crezul 
lor. E ca şi cum de la ei vine mântuirea şi nu de la Dumnezeu. în 
mândria credinţei lor, unii ca aceştia îşi permit să vorbească în numele 
lui Dumnezeu, ca şi cum Dumnezeu ar vorbi prin ei. De aceea credinţa 
lor făţarnică nu aduce roadele iubirii şi ale păcii între oameni, ci ale 
dezbinării, urii şi duşmăniei între cei care trebuie să se numească fraţi 
şi a căror credinţă smerită să strălucească în lumea păcatului. 

5. Fermitatea credinţei evidenţiază caracterul unei decizii de acţiune 
sigură, ca aceea a femeii cu scurgere de sânge când spune: „numai de 
mă voi atinge de el şi mă voi vindeca". Aceasta este credinţa care 
chiar dacă este mică, cât un grăunte de muştar, poartă în sine energia, 
sau puterea „de a muta munţii...". 

6. O altă însuşire a credinţei este aceea de a fi sinceră. Faptul că 
Sfântul Apostol Pavel atrage atenţia că „dragostea să fie din inimă 
curată, din cuget bun şi din credinţă nefăţarnică" (/ Timotei 1, 5), 
înseamnă că poate exista şi credinţă făţarnică, vicleană, nesinceră, 
necinstită... Apostolul revine mereu asupra „credinţei şi cugetului bun, 
pe care lepădându-l unii, au rătăcit de la credinţă" (/ Timotei 1, 19). De 
aici şi îndemnul de a se „deprinde cu credinţa adevărată" (/ Timotei 4, 
7), ceea ce înseamnă că adevărata credinţă trebuie să fie o virtute 

sau o caracteristică ce dă valoare sufletului omenesc. Despre alţii 
Apostolul spune că au „înfăţişarea credinţei adevărate, dar tăgăduiesc 
puterea ei“ (// Timotei 3, 5). De aici vedem că adevărata credinţă trebuie 
să fie neapărat sinceră. Numai aşa este conformă „învăţăturii celei 
sănătoase" (/ Timotei 1, 10). Cât de mult conteză sinceritatea pentru 
credinţă o vedem şi din atât de radicala formulare a lui S. Kierkegaard 
cu privire la creştinism, arătând că dacă acesta nu este „religia 
sincerităţii, nu este nimic..." 

7. Adevărata credinţă trebuie să fie activă, adică vie şi lucrătoare în 
fapte. Sfântul Apostol Pavel o evidenţiază ca „credinţa care lucrează 
în dragoste" (Galateni 5, 6). Mântuitorului ne oferă un exemplu plastic 
şi concludent în acest sens, spunând că după rod poţi cunoaşte calitatea 
pomilor, precum pe oameni după faptele lor (Matei 7, 16-20). Sfântul 
lacob spune că şi „diavolii cred şi se cutremură", dar neputând săvârşi 
binele, credinţa lor rămâne moartă, asemenea acelora care se laudă, 
făcând mult caz de credinţa lor dar lipsindu-le faptele, credinţa lor este 
lipsită şi ea de viaţă, adică de sfinţenia lui Dumnezeu, ca rod al credinţei 
celei adevărate. 


4. Maladiile spirituale ale credinţei 

Dacă însuşirile credinţei reprezintă calităţi care aduc serenitatea 
sufletului prin dinamismul lor creator, în condiţiile firii căzute în păcat, 
va trebui să semnalăm şi aspectele negative ale modului de manifestare 
a credinţei, cu tot convoiul de dificultăţi pe care îl aduc, ca adevărate 
maladii ale sufletului şi ale credinţei. 

Sfântul Apostol Pavel insistă mult asupra credinţei adevărate şi 
sănătoase, singura care te duce la mântuire. Şi aceasta pentru că aşa 
cum există credinţă sănătoasă conform revelaţiei divine şi 
propovăduită de organele ei, există şi credinţe false, mincinoase 
propovăduite de „profeţii mincinoşi". Acestea sunt adevărate 
păcate, sau greşeli ale modului de înţelegere şi de aplicare a 
credinţei în viaţă... Apostolul atrage atenţia episcopului Timotei, 
răspunzător pentru adevărata credinţă cultivată în sufletele oamenilor, 
asupra faptului că „oamenii vicleni şi amăgitori vor merge tot mai spre 

rău, rătăcind pe alţii şi rătăciţi fiind ei înşişi. Tu însă rămâi în cele ce ai 
învăţat, ştiind de la cine ai învăţat" (II Timotei 3, 13-14). Alţii au doar 
înfăţişarea credinţei adevărate, dar tăgăduiesc puterea ei" (II Timotei 
3 , 5). Alţii „au rătăcit cu credinţa" (/ Timotei 1, 19). în schimb, alţi au 
credinţa sănătoasă şi nefăţarnică (/ Timotei 4,12). Apostolul îi cere lui 
Timotei „să păzească ceea ce i s-a încredinţat, depărtându-se de 
deşartele pofte lumeşti şi de împotrivirile ştiinţei mincinoase" (/ Timotei 
6, 20); „să păzească taina credinţei în cuget curat" (/ Timotei 3,15). 

Pe de altă parte, Timotei este asigurat că deţine, mărturiseşte şi 
cultivă credinţa cea adevărată pe care Dumnezeu a descoperit-o lumii 
prin organele revelaţiei Sale: „...căci ştim în cine am crezut şi sunt 
asigurat că el poate să păzească ceea ce mi-a încredinţat... Să ai 
pildă cuvintele sănătoase pe care le-ai auzit de la mine, în credinţă 
şi în dragostea cea întru Hristos lisus" (II Timotei 1,12-13). în acelaşi 
timp, credinţa sănătoasă reprezintă o deprindere în cultivarea bunei 
învăţături, ferirea de învăţăturile greşite şi o continuă exersare în 
evlavie... căci „evlavia este spre toate folositoare" (/ Timotei 4, 6-8). 

Pe de altă parte, Apostolul remarcă faptul că mulţi creştini ies din 
cadrul revelaţiei divine, refuzând adică credinţa cea adevărată, pe care 
o înlocuieşte cu tot felul de credinţe falsificate. De aceea, Apostolul 
socoteşte păcatele abaterii de la credinţă ca „fapte ale trupului", care 
atrag după ele osânda veşnică ( Galateni 5, 19-21). Acestea sunt trei la 
număr: eritheia, adică intrigile care nasc gelozii şi învrăjbiri, ce duc 
la dezbinarea creştinilor; dihostasia - indică dezbinările de tot felul; şi 
aireseis - desemnând părerile diferite, învăţăturile greşite, forme 
agravante ale dezbinării, care duc la ruperea unităţii Trupului lui Hristos. 

în altă ordine de idei, trebuie să remarcăm faptul că, în condiţile firii 
căzute în păcat mintea se întunecă, voinţa slăbeşte, iar sentimentele 
se pervertesc, şi astfel determină marile confuzii ale credinţei. Şi nu 
este de mirare că însăşi credinţa devine maladivă, hrănind forme 
groteşti şi patologice. Este suficient să ne gândim la „killer instinct", 
care introduce uciderea ca act de cult, precum ofrandele de oameni 
aduse zeului Moloh, la asirobabiloneni; sau jertfele de oamenii din religia 
mexicanilor precolumbieni, ca să nu mai vorbim de uciderea lui Abel de 
către Cain, tot ca o tulburare a credinţei determinată de invidie... La 

aceasta se mai adaugă şi „prostituţia sacră", în care desfrâul era ridicat 
la rangul de cult... în aceste situaţii credinţa îşi pierde lumina raţiunii şj 
este subjugată de manifestările endothyme ale firii, producând o 
dezechilibrare şi denaturare scabroasă a actului religios, ce poate lua 
forma masochismului grotesc şi a sadismului bestial, făcând, prin ispita 
păcatului şi a patimii, confuzia dintre bine şi rău... 

încercând să facem o grupare a maladiilor spirituale, sau a păcatelor 
împotriva diferitelor aspecte ale credinţei, vom arăta că unele din ele 
sunt împotriva credinţei ca atare. Din această grupare fac parte: 
necredinţa, scepticismul şi indiferentismul religios. A doua grupă 
cuprinde maladiile spirituale împotriva caracterului universal al credinţei 
precum: erezia, apostazia, superstiţia, schisma. A treia grupă 
cuprinde păcatele împotriva caracterului viu al credinţei: bigotismul; 
şi împotriva iubirii: fanatismul. 20 

Să le vedem pe rând: 

1. Scepticismul este păcatul îndoielii în credinţă, ca opus siguranţei 
şi statorniciei credinţei. îndoiala este un fenomen sufletesc care apare 
în mod firesc în gândirea iscoditoare a omului care continuu îşi pune 
întrebări, care cercetează, examinează înainte de a admite un adevăr. 
Acesta nu este un defect, ci un fenomen aparţinător în mod firesc 
sufletului raţional. Numai când îndoiala se opune evidenţelor, sau când 
omul o cultivă voluntar spre negarea credinţei, devine păcat. De aceea 
se impune educarea, documentarea şi cultivarea sentimentului religios. 

2. Indiferentismul religios redă nepăsarea faţă de credinţă, sau 
punerea pe acelaşi plan a tuturor religiilor. Nu este identic cu toleranţa, 
fiindcă indiferentismul priveşte credinţa, pe când toleranţa se raportează 
la persoană. Acest păcat se opune fermităţii credinţei. Indiferentismul 
religios este foarte răspândit în zilele noastre mai ales sub forma sa 
deistă, care neagă pronia divină. Deiştii nu neagă existenţa Creatorului 
lumii, dar scoţându-l pe Dumnezeu din sufletul omului, aduc în lume 
marea criză a credinţei, care culminează cu declararea morţii lui 
Dumnezeu. Numai că, neavând ce pune în sufletul omului, acesta rămâne 
rătăcitor într-o existenţă tragică, căutându-şi identitatea pe care însă nu o 
găseşte, fiindcă l-a „pierdut" pe Dumnezeu şi rămâne înstrăinat de El... 

3. Necredinţa este respingerea a oricărei credinţe religioase, negând 

existenţa divinităţii. Acesta este ateismul. 

4. Apostazia înseamnă lepădarea de credinţa creştină, fie spre a 
primi o credinţă necreştină, fie lepădarea de orice credinţă religioasă. 

5. Erezia de care am văzut că aminteşte Sfântul Apostol Pavel, 
înseamnă neacceptarea unuia sau mai multor adevăruri de credinţă 
creştină. Ereticul nu neagă credinţa, ci o falsifică din orgoliu sau din 
spiritul de originalitate pe care vrea să-l afirme cu orice preţ. Erezia 
este păcatul orgoliului personal, a nesăbuitei dorinţe de afirmare, prin 
autoexcluderea din comunitatea eclezială. Lipsa totală a smereniei şi 
încrederea peste măsură în sine, cu dorinţa de donriinare asupra altora, 
şi prin dezbinarea unităţii de credinţă este în fond caracteristica tuturor 
„profeţilor mincinoşi", prevestiţi de Mântuitorul; iar mândria lor nemotivată 
prezintă de multe ori forme patologice de paranoia. Unii ca aceştia 
devin violenţi şi fanatici. 

Mai putem apoi depista şi pe ereticii interesaţi după acumularea 
bunurilor materiale. Aceştia mărturisesc credinţa în funcţie de venitul 
pe care îl aduce şi o schimbă tot în funcţie de scopurile lor meschine. 

6. Schisma nu este un păcat împotriva credinţei, ci al disciplinei 
ecleziale. După cum spune numele, schismaticul „se rupe" din iubirea 
comunitară a Bisericii şi astfel uşor se poate cădea şi în erezie. 

7. Superstiţia se îndreaptă nu asupra credinţei, ci a lucrurilor din 
lume. Ea devine defavorabilă şi chiar periculoasă credinţei atunci când 
implică credinţa în diversele forme ale fanteziei, ignoranţei şi emotivităţii 
neraţionale. Este periculoasă, fiindcă falsifică credinţa adevărată, 
făcând-o să decadă în tot felul de tradiţii şi obiceiuri, care, nefiind fondate 
cu argumente ale raţiunii şi credinţei, duc la compromiterea acestora. 

8. Bigotismul este modul de manifestare în exclusivitate a evlaviei 
externe, în detrimentul celei interne. Cultivarea exclusivă a formelpr 
lipsite de trăirea adâncă a credinţei, duce mai degrabă la formalism şi 
superstiţie, decât la afirmarea credinţei adevărate. Bigotismul provine 
fie din ignoranţa religioasă, fie din superficialitatea credinţei. 

9. Fanatismul este credinţa oarbă şi pătimaşă, manifestată 
violent în defavoarea iubirii. Având un caracter dur şi intransigent, 
fanatismul ca expresie a impulsivităţii, a lipsei de toleranţă, anulează 
iubirii calitatea esenţială de a fi „lucrătoare în dragoste". 

10. La aceste păcate împotriva credinţei se adaugă desigur şi păcatul 
simoniei. Numele vine de la Simon Magul, care dorea să agonisească 
darul şi puterea Sfântului Duh cu bani, spre a le folosi şi el mai departe 
în scopuri profitabile (Fapte 8, 18-24). Acest păcat constituie o maladie 
a credinţei prin aceea că este expresia unei credinţe nesincere, făţarnice, 
interesate, viclene, necinsite, pornite dintr-un cuget rău, din egocentrism, 
şi nu dintr-o inimă curată şi plină de dragoste (/ Timotei 1, 5). Aceast 
păcat pornit din interese meschine vizând profiturile materiale de pe 
urma credinţei, a creat totdeauna sminteală şi a derutat conştiinţele 
oamenilor. Chiar în comunitatea primilor creştini, profitorii, interesaţii şi 
necinstiţii lumii şi-au făcut loc... Şi Scriptura pomeneşte pe Anania şi 
Safira, apoi pe Simon Magul; mai târziu se face pomenire de „falşi, 
profeţi" ( Didahia , XI, 9-10) şi de „traficanţi de Hristos" (Didahia XII, 
5). Datorită faptului că numărul celor ce săvârşeau păcatul simoniei au 
crescut, Biserica s-a văzut nevoită să ia măsuri disciplinare pentru 
neproliferarea iui... Chiar printr-o poruncă bisericească specială, se 
interzice înstrăinarea averii bisericeşti. 

11. Pe lângă aceste păcate generale, considerate oarecum „clasice" 
împotriva credinţei, epoca modernă ne oferă şi alte moduri de exprimare 
maladivă a credinţei, ca o falsificare a ei. Facem referire în acest 
sens la ceea ce vom numi idolatrie modernă. în epoca apostolică 
noua credinţă creştină, în confruntare cu păgânismul idolatru, a apărat 
monoteismul spiritual cu jertfa martirică. Apostolii au condamnat idolatria 
ca păcat de moarte, fiindcă se opunea comuniunii cu Dumnezeul cel 
viu şi adevărat, falsificând credinţa şi derutând actul religios (vezi spre 
ex. I Corinteni6, 9). Mai mult decât atât, Sfântul Apostol Pavel socoteşte 
„slujirea idolilor" ca fiind „faptă a trupului", alături de toate necurăţiile, 
ucideri, desfrâu, erezii, ca şi toate dezbinările care atentează la unitatea 
Trupului lui Hristos (Galateni 5, 19-22). Apoi, Apostolul acordă pentru 
prima dată idolatriei o interpretare morală, ca o atitudine contrară 
sfinţeniei pe care o aduce noua credinţă creştină. Referindu-se în mod 
direct la cei stăpâniţi de neînfrânare, îi identifică ca pe unii „al căror 
Dumnezeu este pântecele" (Filipeni 3, 19). Acest aspect al idolatriei 
prin abaterea de la adorarea, cinstirea şi comuniunea cu Dumnezeu 
devine în epoca contemporană o adevărată religie laică şi atee, 

deosebită de idolatria sacră a vechilor păgâni. Auzim astfel vorbindu-se 
tot mai mult de „temple ale fotbalului", de vedete care devin idoli, şi 
înlocuiesc icoanele din casele multor credincioşi; ca să nu mai vorbim 
de faptul că foarte multe din evenimentele festive se desfăşoară în 
multe aspecte, transformându-se în tot felul de destrăbălări... Multe 
din evenimentele senzaţionale care apar în viaţa omului modern, depărtat 
de Dumnezeu, devin pretextul bucuriilor vulgare şi groteşti, a 
entuziasmului frenetic şi a descătuşării plăcerilor... Nu spunem nimic 
nou dacă prin aceste forme semnalăm apariţia păgânismului în ipostaza 
neopăgânismufui, care în fascinaţia lui spre promovarea vitalismului 
exacerbat, readuce şi idolatria. Nu idolatria sacră de altădată ci idolatria 
morală cu tot cortegiul ei de destrăbălări. 

12. Nu vom încheia această dezbatere înainte de a semnala apariţia 
în ultimul timp a maladiilor spirituale de perversiune a credinţei, de tipul 
satanismului, ca adorare a forţelor malefice. El reprezintă o răsturnare 
a tabloului de valori, redat prin perversiunea credinţei, care din act de 
sacralitate menit să valorifice fondul cultural al sufletului omenesc, 
conduce spre un comportament scabros, ce se bulversează în 
animalitate... Muzica satanică la rândul ei îşi pierde eurithmia şi 
harmonia, devenind o explozie oarbă a animalităţii desincronizate. 
Consecinţele antimorale şi antisociale ale satanismului sunt dintre cele 
mai grave şi mai periculoase, ca un compromis fatal al actului religios. 
Psihanaliştii le socotesc răzbunări dominante ale instinctului de 
agresiune, care refuză „dialogul" socialului spre orientare etică. 

După această trecere în revistă a maladiilor sau păcatelor împotriva 
credinţei, vom zăbovi cu o scurtă reflexie asupra unui singur aspect de 
criză, mai „la ordinea zilei" decât celelalte. E vorba de indiferentismul 
religios, care după cum am văzut îl admite pe Dumnezeu în transcen¬ 
denţa Sa, dar îl declară absent în istorie şi în viaţa omului. Chiar dacă 
statisticile oficiale, convenţional alcătuite, nu conduc la îngrijorare, totuşi 
mai mult ca oricând credinţa trăieşte starea de criză determinată de 
secularizarea şi desacralizarea actuală. Cei ce studiază cu obiectivitate, 
cu bună intenţie şi cu responsabilitate aspectele pastorale ale credin¬ 
ţei, îşi exprimă tot mai mult îngrijorarea legată de înmulţirea numărului 
creştinilor „numai cu numele" sau „numai după botez"... Fără a fi 

pesimişti, şi fără a ne încadra în critica negativistă, cu obiectivitate 
trebuie să vedem că realităţile scot în evidenţă faptul că de acea credinţă 
vie şi dragoste frăţească a primilor creştini care „a biruit lumea“ păcatului 
(/ loan 5, 4), ne despart milenii, acestea constituind doar realităţi ale 
trecutului... Asistăm azi mai mult ca oricând la indiferentismul faţă de 
credinţă şi religie... Cei mai mulţi creştini rămân la aspectul formal şi 
festiv al credinţei, dar şi acesta sărbătorit în cea mai mare parte după 
obiceiurile lumii... în cadrul acestui indiferentism credinţa este aplicată 
cu precădere la împlinirea unor tradiţii legate de anumite împrejurări ale 
vieţii, la care creştinii se supun nu din convingere, ci din obligaţia de a 
nu ieşi din obiceiul comun...Chiar dacă unii practică un bisericalism 
ritualistic, nici aceştia nu fac o mărturisire vie a credinţei lor. Apoi, 
asistăm la „îmbulzeala" atâtor credinţe care se învrăjbesc anarhic între 
ele, nu lipsite de interese meschine, încât ne apare apocaliptica 
întrebare: „când va veni Fiul Omului va mai afla credinţă pe pământ?" 
(Luca 18, 8). Se afirmă chiar că trăim o epocă post creştină. Şi nu de 
adversarii credinţei, ci de susţinătorii ei. Visser’t’Hooft, fostul secretar 
general al CEB spunea că cultura europeană a constituit o arenă unde 
sau înfruntat trei forţe* creştinismul, raţionalismul ştiinţific şi vitalismul 
neopăgân. 21 

Se impune în faţa acestor situaţii de indiferentism religios, ca toţi 
cei ce se numesc creştini să-şi afirme identitatea printr-o credinţă vie 
şi activă, iar Bisericile creştine să caute şi să găsească metode şi 
soluţii, nu de învrăjbire între ele, ci de afirmare a valorilor creştine ca 
necesare sufletului omenesc, în măsură să schimbe chipul acestei 
lumi, făcând ca împărăţia lui Dumnezeu să devină o realitate în viaţa ei. 

în concluzie. Dacă stoicii considerau raţiunea ca o realitate divină 
înscrisă în sufletul omenesc, noi putem adăuga că credinţa este şi mai 
mult, e aureola acestuia, fiindcă prin ea sufletul omenesc se 
împlineşte cultural, participând la valorile absolute şi eterne. Numai 
că în condiţiile firii care poartă în sine răniile păcatului, credinţa se 
poate contamina şi ea de maladiile spirituale, încât să devină un 
compromis al vieţii duhovniceşti; la fel cum şi lumina raţiunii poate fi 
întunecată de stricăciunea firii. Credinţa este într-adevăr un dar divin, 
dar depinde foarte mult de persoana care o recepţionează şi de 

modul cum este cultivată... Oricum, ea rămâne în strălucirea ei 
nepieritoare, asmenea unei coroane regale, chiar dacă aceasta e 
pusă pe capul unui cerşetor zdrenţuros... De aceea, oricât de 
maladivă ar fi credinţa cuiva, prin pocăinţă poate reveni oricând la 
serenitatea şi strălucirea ei, şi implicit la dobândirea demnităţii sale. 

5. Nevoia de „reconstrucţie a credinţei" 

Văzând atâtea păcate împotriva credinţei, care întunecă orizontul 
luminos al sufletului, făcând credinţa ineficientă sau chiar derutantă, 
G. Florovski pune în mod acut problema „reconstrucţiei credinţei" 
celei adevărate, eficientă şi vie, căutată ca necesară vieţii. Ateii, 
scepticii, ereticii, schismaticii, superstiţioşii, bigoţii, fanaticii au fost şi 
vor fi atâta timp cât lumea trăieşte sub zodia păcatului, şi bietul om 
este supus greşelii. De unii ca aceştia lumea va fi totdeauna plină, 
fiindcă omul are libertatea şi capacitatea de a-şi pune continuu întrebări, 
şi a răspunde subiectiv, potrivit înţelepciunii şi înţelegerii fiecăruia, a 
ambiţiilor, orgoliului, şi nu în ultimul timp al interesului. Sfântul Apostol 
Pavel spune că „trebuie să existe erezii, spre a se verifica credinţa 
fiecăruia" (/ Corinteni 11, 19). Pe de altă parte, pot fi şi oameni de bu- 
nă-credinţă sau naivi, aderând la curente noi, socotindu-le aducătoare 
a mult căutatei mântuiri a sufletului. Alţii sunt atraşi de ideea de noutate, 
fiindcă în multe aspecte credinţa prea oficializată în care au pătruns 
multiple obiceiuri ce nu sunt înţelese, blochează de-a dreptul participarea 
la credinţa cea vie şi dinamică. Nu credinţa în sine s-a învechit, ci 
tradiţionalismul ritualistic exacerbat în conservatorismul care îl menţine 
înţepenit în trecutul istoriei pierdută în timp... Acesta nu este pe măsură 
să evidenţieze valorile actuale ale credinţei, cerute de mentalitatea 
omului modern spre a le face viabile şi necesare vieţii lui... „Ceea ce 
trebuie să propovăduim noi astăzi - remarcă G. Florovski - este 
reconvertirea la creştinism. Aceasta e singura cale afară din impasul 
în care a fost adusă lumea prin eşecul creştinilor de a fi cu adevărat 
creştini. Evident, învăţătura creştină nu răspunde în mod direct la nici 
o chestiune practică din domeniul politici sau economiei. La fel nici 
Evanghelia lui Hristos. Cu toate acestea, impactul asupra întregului 

curs al istoriei umane a fost enorm. Recunoaşterea demnităţii umane 
a milei şi a dreptăţii îşi au rădăcinile în Evanghelie. Lumea cea nouă 
poate fi edificată numai de un om nou“. 22 „Lucrul de care avem nevoie 
în creştinism «într-un timp ca acesta» este tocmai o teologie sănătoasă 
şi existenţială. în realitate, atât clericii, cât şi credincioşii însetează 
după teologie. Şi întrucât de regulă nu se propovăduieşte teologie, ei 
adoptă «teologii străine» şi le combină cu fragmente din credinţele 
tradiţionale. întreaga atracţie a «evangheliilor rivale» din zilele noastre 
stă în aceea că ele oferă un fel de pseudoteologie, un sistem de pseu- 
dodogme. Ele sunt acceptate cu bucurie de cei ce nu pot găsi de fel 
teologie, în creştinismul redus, de stil «modern»... Omul modern s-a 
interesat prea mult numai de propriile lui idei şi convingeri, de propriile 
lui atitudini şi reacţii. Criza modernă, precipitată de umanism - fapt de 
netăgăduit - a fost provocată de redescoperirea lumii reale în care 
astăzi credem cu adevărat. Redescoperirea Bisericii este aspectul cel 
mai decisiv al acestui nou realism spiritual... Astfel se realizează din 
nou conştiinţa faptului că Biserica nu este doar o societate de credincioşi, 
ci Trupul lui Hristos. Faptul reprezintă redescoperirea unei noi 
dimensiuni, redescdperirea prezenţei continue a dumnezeiescului 
Mântuitor în mijlocul turmei Sale credincioase. Această redescoperire 
aruncă o nouă rază de lumină asupra misterului existenţei noastre 
dezintegrate într-o lume radical secularizată...". 23 

Mai mult ca oricând sufletul omenesc resimte golul existenţial al 
neîmplinirii sale. De aceea se află hărţuit în căutarea seninătăţii pe 
care nu o găseşte. Este dornic şi flămând după destinul său veşnic. 
Privindu-I despuiat de sacralitate, dar dornic după ea, Hristos se 
adresează Bisericii Sale, ca altădată ucenicilor în pustie, zicând: „daţi-le 
voi să mănânce..." 

6. Cultivarea credinţei ca serenitate a sufletului omenesc 

Cultivarea credinţei este necesară şi acută pentru formarea virtuţii 
teologice a credinţei ca început şi esenţă a vieţii creştine ca şi 
comuniune cu Dumnezeu, prin Hristos în Duhul Sfânt. Este necesară 
şi acută şi datorită situaţiei de criză cu care este confruntată credinţa 

într-o lume dominată de fascinaţia neopăgânismului modern 
desacralizant şi secularizant. în mod particular, pentru Biserica din care 
facem parte, cultivarea credinţei este un imperativ legat de activitatea 
misionară a Bisericii de a reconverti o generaţie de credincioşi cărora o 
jumătate de veac le-a fost oprită instruirea religioasă şi trăirea vie a 

credinţei. 

Reflectând asupra acestui subiect, vom încerca să sugerăm mai 
multe forme de cultivare a credinţei. 

a) Cunoaşterea credinţei este punctul de plecare în cultivarea 
credinţei: „Acesta este viaţa veşnică să Te cunoască pe Tine..." (loan 
17 , 3). Cei ce nu sunt instruiţi sistematic şi eficient în cunoaşterea 
credinţei cad uşor pradă propovăduirilor prozelite, dintre care unele sunt 
de-a dreptul periculose atât credinţei, cât şi însăşi vieţii creştine şi 
chiar vieţii sociale. 

Dar cunoaşterea credinţei nu are numai un aspect intelectual privind 
însuşirea unor cunoştinţe de religie. Credinţa este şi trebuie să fie o 
realitate vie în sufletul celui ce o primeşte. Cel ce se instruieşte în 
cunoaşterea credinţei creştine nu rămâne la însuşirea unor adevăruri 
de credinţă, ci credinţa trebuie să-i deschidă sufletul şi să-i aducă pe 
Dumnezeu în el, şi în acelaşi timp să-l determine a comunica cu 
Dumnezeu, a-L simţi pe Dumnezeu în viaţa lui; a-L iubi pe Dumnezeu. 
Altfel spus, Dumnezeu să devină o necesitate existenţială descoperită 
şi întreţinută prin credinţă. Numai aşa cunoaşterea lui Dumnezeu are 
perspectiva specifică a eternităţii. Fără o credinţă vie, activă, „lucrătoare 
în dragoste", cunoaşterea se acopere de humusul vremelniciei şi rămâne 
inactivă. 

b. Mărturisirea credinţei este de mare importanţă, fiindcă sub 
această formă facem o declaraţie de totală adeziune la viaţa divină. Şi 
astfel credinţa devine o putere a sufletului omenesc şi în acelaşi 
timp o datorie creştină. De aceea, Mântuitorul atrage cu luare-aminte 
Apostolilor înaintea începerii activităţii mesianice în lume, zicând: 
„Oricine mă va mărturisi pe mine în faţa oamenilor, îl voi mărturisi şi eu 
în faţa Tatălui meu care este în ceruri" (Matei 10, 32). 

Mărturisirea credinţei te obligă la trăirea şi aplicarea ei în viaţă. 
Adică, simplu vorbind, se cuvine, eşti dator în faţa propriei credinţe să 

fi asemenea mărturisirii sufletului tău. Mărturisirea are dimensiunea 
morală a ţinerii cuvântului dat, ceea ce constituie în fond o problemă 
de caracter, ca statornicie şi identitate în ceea ce spui şi ceea ce faci 

Mărturisirea credinţei se face în general sub formă verbală. Dar tot 
mărturisire a credinţei sunt faptele propriu-zise pornite din convingerea 
unei mărturisiri sincere. 

A. Mărturisirea verbală este necesară ca expresie a voinţei libere. 
Ea este săvârşită prin simbolul de credinţă, sau cu prilejul primirii 
Sfintelor Taine. Mărturisirea credinţei o evidenţiază ca act teandric de 
adeziune şi participare liberă la harul divin. Fără această mărturisire, 
harul nu-şi are eficienţa, fiindcă Dumnezeu intră numai în comuniunea 
sufletelor care se deschid spre El (Ap'ocalipsa 3, 20). De aceea, 
mărturisirea verbală a credinţei, ca o invitaţie a lui Dumnezeu în viaţa 
noastră, nu trebuie să fie formală şi mecanică, ci din străfundurile de 
taină ale inimii. Mântuitorul a combătut formalismul steril, când a 
constatat că „poporul acesta se apropie de mine numai cu gura şi cu 
buzele mă cinsteşte, dar cu inima lui este departe de mine“ (Matei 15, 
8). Mărturisirea femeii samarinence de la fântâna lui lacob rămâne pildă 
pentru toţi cei care cu popvingere mărturisesc credinţa care le-a schimbat 
viaţa, şi care mereu reprezintă o sursă de putere şi de biruinţă. 

B. Mărturisirea credinţei roditoare. Aceasta este credinţa care 
demonstrează că „împărăţia lui Dumnezeu nu stă în vorbe, ci în fapte" 
(/ Corinteni 4, 20). Insistând asupra acestei realităţi, Mântuitorul arată 
că „orice pom bun face roade bune, iar pomul rău face poame rele. Nu 
poate pomul bun să facă roade rele, nici pomul rău să facă roade bune... 
Nu oricine îmi zice: «Doamne! Doamne!» va intra în împărăţia cerurilor, 
ci cel ce face voia Tatălui meu care este în ceruri" (Matei 7, 17-21). 
Totdeauna fapta convinge mai mult decât cuvântul. Dacă cuvântul nu 
este urmat de faptă aduce totdeauna sminteală. De aceea, cei vechi 
spuneau: „exempfa trahunt". Prin viaţă dovedeşti convingerea de 
neclintit a mărturisirii făcute. Dovedind că şi tu crezi în ceea ce 
mărturiseşti, depui o chezăşie că ceea ce spui poate fi vrednic de luat 
în seamă şi de urmat. Pe de altă parte, faptele care mărturisesc credinţa 
oferă şi un model de urmat. Credinţa devine astfel concretă, 
realizabilă, posibilă şi demnă de imitat, fiindcă pune în evidenţă 

alorile reale şi necesare ale Evangheliei lui Hristos. De altfel, nici nu 
se poate concepe mărturisirea adevăratei credinţe, fără strădania de a 
face mai întâi vie şi activă în viaţa ta. Dacă Hristos „locuieşte prin 
credinţă în inimile noastre" (Efeseni 3, 17), „cei ce sunt ai lui Hristos şi- 
a u răstignit trupul împreună cu poftele şi cu patimile" (Galateni 5, 24). 
pe aici şi îndemnul Mântuitorului adresat Apostolilor şi tuturor 
mărturisitorilor credinţei: „aşa să lumineze lumina voastră înaintea 
oamenilor, încât văzând ei faptele voastre cele bune să primească pe 
Tatăl vostru din ceruri" (Matei 5, 16). Vedem limpede că faptele ca 
mărturisire a credinţei, fac ca aceasta să strălucească în inimile tuturor 
celor care nu numai că ascultă, dar şi privesc, la vieţuirea celor ce o 
fac cunoscută lumii. 

c. Celebrarea credinţei cu bucurie şi nădejde se face prin viaţa 
Duhului Sfânt care creează dispoziţia sufletească de a sărbători 
credinţa. Iar această bucurie şi nădejde sfântă te uneşte cu Dumnezeu 
prin regăsirea calităţii de fiu în împărăţia Sa ce va să vie, fapt care te 
eliberează de grijile vremelniciei. Pentru a ne pune în valoare nădejdea, 
mărturisim la Sfânta Liturghie: „Toată grija cea lumească să o lepădăm". 
Dar nu numai de grijile lumeşti ne lepădăm, ci şi de patimile care ne 
împământenesc, rugându-ne în taină: „Nimeni din cei legaţi cu pofîe şi 
cu desfătări trupeşti nu este vrednic să vie, să se apropie, sau să 
slujească Ţie, împărate al slavei; căci a sluji Ţie, este lucru mare şi 
înfricoşat chiar pentru Puterile cele cereşti...'. 

Totdeauna o victorie aduce după sine o sărbătorire a ei şi presupune 
o bucurie. Noi sărbătorim cu bucuria Duhului întru nădejde, „moarte 
Domnului până va veni El" (/ Corinteni 11,26). Iar prin această sărbătorire, 
cu bucurie şi nădejde, ne împărtăşim cu Jertfa mântuitoare a lui Hristos 
care ni se aduce ca preţ de răscumpărare până la sfârşitul veacurilor. 
Şi astfel avem îndrăznire la Tatăl ca fii în unitatea Trupului lui Hristos, 
aşteptând împărăţia ce va să vie: „...Dă-ne nouă se ne împărtăşim cu 
Tine, mai cu adevărat, în ziua cea neînserată a împărăţiei Tale". 

d. Cultivarea credinţei sub formă eclesială. Sub formă eclezială 
credinţa poate fi cultivată în mai multe feluri: 

A. Prin cuvântul lui Dumnezeu care ni se adresează şi ne edifică 
în credinţă. Lecturile biblice şi predicarea cuvântului prelungesc 

activitatea profetică a lui Hristos până la sfârşitul veacurilor, iar Biserica 
slujind Cuvântul, adună într-o unitate de simţire şi credinţă toate 
membrele ei ce sunt pătrunse de puterea Duhului Adevărului. 

B. Prin rugăciunea comună şi împărtăşirea aceluiaşi Duh 
credincioşii îşi aprind reciproc credinţa, asemenea unor cărbuni de p e 
o vatră de jăratic... Cei ce se aprind, se încălzesc şi luminează cu 
aceeaşi putere unificatoare. Rostirea aceloraşi rugăciuni de către toţi, 
uneşte în aceeaşi comuniune de simţire membrele trupului lui Hristos, 
prin harul care face din credinţă o virtute teologică, ca act teandric. 

C. Prin psalmodiere inimile se înalţă în unitatea aceleiaşi credinţe, 
desfătându-se în bucuria şi nădejdea comuniunii cu Dumnezeu. 
Deoarece cântarea prin eurythmia şi harmonia aduce liniştea şi 
seninătatea sufletului, credinţa psalmodiată poartă în sine amprenta 
serenităţii sufletelor care se împărtăşesc de viaţa divină. 

D. Mărturisirea comună a simbolului de credinţă, prin 
solemnitatea sa, imprimă şi conştientizează realitatea credinţei ecleziale 
ca viaţă în Hristos, prin Duhul Sfânt. De fiecare dată se adevereşte că 
Biserica mărturiseşte adevărul credinţei mântuitoare, „ca stâlp şi temelie 
a adevărului" (/ Timotei 3,15). 

NĂDEJDEA CA VIRTUTE TEOLOGICĂ 


Clement Alexandrinul, de la care avem primul manual de morală 
creştină, defineşte pe elpis foarte scurt, ca fiind „aşteptarea dobândirii 
unui bun" 1 . Apoi vine cu precizarea că bunurile aşteptate pot fi din 
această lume, adică naturale, sau pot fi supranaturale. Bunul aşteptat 
poate să fie dobândit ca venind din partea oamenilor sau din partea lui 
Dumnezeu. Aşadar, nădejdea poate fi o virtute naturală şi umană, 
aparţinând sufletului omenesc ca năzuinţă privind obţinerea bunurilor 
necesare vieţii. Dar poate fi şi virtute teologică, vizând lucrurile spirituale 
primite din partea lui Dumnezeu, în urma comunicării cu El. 

Noi ne vom referi la nădejde ca virtute teologică, adică, privită ca 
o năzuinţă a sufletului omenesc de a dobândi bunurile veşnice, 
mântuirea sufletului, având ca temei făgăduinţa şi ajutorul lui Dumnezeu. 

Când ne referim la nădejde ca virtute teologică, va trebui mai întâi 
să vedem modul în care sufletul omenesc recepţionează realităţile şi 
bunurile spirituale, în devenirea lui axiologică. De aceea, virtutea nădejdii 
ne conduce totdeauna spre viitor. 

Omul este singura fiinţă care priveşte şi ia atitudine faţă de 
evenimentele pe care viaţa i le oferă, ca şi de faptele sale referitoare la 
ele, printr-o abordare a lor, atât în prezent, cât şi în trecut şi în viitor. El 
abordă viitorul de pe două poziţii sufleteşti: al grijii şi al nădejdii. 

1. Grija şi nădejdea ca realităţi sufleteşti 

Sub aspectul grijii pornind de la existenţa omului în lume, filosofia 
existenţială, avându-l ca lider pe Martin Heiddeger, proclamă că 
existenţa omului în lume are două aspecte: „sein zum Sorge" (existenţa 

pentru griji) şi „sein zum Tode“ (existenţa pentru moarte). Viaţa însăşi, 
spun aceşti filosofi, este „o cursă de la neant la neant“, iar „noi ne 
naştem destul de bătrâni ca să murim". 

Se apreciază că în procesul existenţei umane grija este o virtute a 
cunoaşterii (gnoseologică), fiindcă naşte prudenţă în faţa unui viitor 
favorabil sau nefavorabil omului şi în felul acesta omul poate acţiona 
în viaţă... Nimeni nu contestă valoarea prevederii ca „mamă a 
înţelepciunii", a căutării şi găsirii drumului care să-ţi orienteze paşii 
spre un scop util. Dar grija în faţa viitorului existenţial aduce cu sine 
angoasa, care în fond este anxietatea, iar anxietatea ca tensiune psihică 
conduce spre maladie. Această existenţă anxioasă predispusă să 
îmbrace formele patologicului face ca existenţa umană structurată pe 
grijă, să închidă orizontul vieţii spre moarte... 

Dar omul poate privi în viitor şi prin nădejde. Ea reprezintă o năzuinţă 
a sufletului plină de încredere în împlinirea unei aşteptări cu finalitate 
sigură şi favorabilă. Din acest motiv ea atrage interesul şi dinamizează 
sufletul spre împlinire. Nădejdea aparţine antologic sufletului şi se înscrie 
ca o virtute naturală, iegată de instinctul de conservare a vieţii. Dar în 
acelaşi timp, elpis este şi o arete etike, în sensul că, aparţine 
dinamismului sufletesc, trebuie cultivată spre a impulsiona acţiunile 
umane spre ţinuta devenirii axiologice a persoanei. Ea formează astfel 
o deprindere a sufletului de a nu se lăsa niciodată copleşit de greutăţile 
vieţii, de a nu rămâne pasiv şi inoperant în faţa tragicului ce de multe 
ori atentează asupra impulsului la creativitate, „strangulând" energiile 
morale. De aceea, oricât de grea ar fi lupta vieţii, nădejdea reprezintă 
forţa sau energia sufletului de a naviga cu siguranţă deasupra valurilor 
ei, încât pe drept cuvânt putea spune poetul: „Chiar de şapte ori în 
luptă dacă ai cădea rănit/ Dacă n-ai pierdut nădejdea, n-ai pierdut încă 
nimic" (Traian Dorz). 

Raportând grija la nădejde ca trăsături ale sufletului de a privi în 
viitor, Sfântul Marcu Ascetul arată că „nădejdea în Dumnezeu face 
inima largă, iar grija trupească o îngustează" 2 . Aceasta înseamnă că 
nădejdea presupune o deschidere, o lărgire a inimii, o dilatare spre 
ceva sigur, care îi aduce liniştea, pe când grija înseamnă o închidere a 
inimii, prin punerea în acţiune a instinctului de apărare într-o formă de 


229 



resemnare tumultuoasă şi febrilă, care închizând orizontul vieţii, aduce 
psihonevroza... Pe de altă parte, grija priveşte numai realităţile din 
această viaţă, pe când nădejdea oferă vieţii un orizont deschis spre 
bunurile veşnice făcând ca sufletul să le dorească cu ardoare, şj 
necontenit să tindă spre a ajunge în posesia lor. De aici vedem că dacă 
grija de cele mai multe ori închide aspiraţiile sufletului omenesc, 
claustrându-le în pesimism, nădejdea le deschide spre optimismul 
împlinirii lor veşnice. Şi înţelepţii antici vorbesc despre elpis ca despre 
un mod de raportare la viaţa viitoare, bună pentru cei buni şi fatală 
pentru cei răi. Pitagoreii puneau pe elpis ca scop al celor ce se dedicau 
la filosofie, care îi face pe oameni nemuritori. Socrate crede că sufletele 
oamenilor virtuoşi părăsesc viaţa aceasta cu speranţa fericirii, pe când 
cei răi trăiesc într-o „speranţă" rea. După Heraclit, elpis vizează bunuri 
pe care omul nu le poate avea în această viaţă. Parmenide spune că 
el „contemplă cu mintea lucrurile absente, cu aceeaşi certitudine ca şi 
cum ar fi prezente". 3 în acelaşi timp, elpis a constituit o teamă de mare 
interes, atât în mitologie, cât şi în tragedia greacă. Eschil, referindu-se 
la Prometeu, spune că acesta a furat focul de la zei şi l-a dat omului, 
deschizându-i prin aceasta posibilitatea independenţei sale creatoare. 
Dar în acelaşi timp a luat omului şi posibilitatea de a-şi cunoaşte viitorul, 
lăsând în locul ei „speranţe oarbe". Dar chiar oarbe fiind, ele sunt 
necesare omului. Când nu le are, orizontul spiritual al vieţii se închide, 
şi tristeţea, nesiguranţa şi deznădejdea îi aduc disperarea existenţială. 
De aceea spunem că nădejdea aparţine sufletului omenesc ca aspiraţie 
spre nemurire. Viaţa însăşi îl impune prin simţul de conservare înscris 
în onticul sufletului omenesc, ce necontenit refuză otrava morţii, chiar 
şi atunci când admite că este „o cursă de la neant la neant". Esop în 
fabula „Bătrânul şi moartea" ilustrează deosebit de convingător acest 
fapt, arătând că un bătrân apăsat de greutatea lemnelor pe care le 
ducea, se opreşte la un moment dat şi cere să vină moartea. Când 
aceasta apăru şi întrebă de ce a fost chemată, bătrânul răspunse: ca 
să-mi duci tu povara. Morala fabulei este că omul îşi iubeşte viaţa, 
oricât de chinuit şi de nenorocit ar fi. 

2. Raportul dintre credinţă şi nădejde 


Când ne-am referit la credinţă am văzut că în imnul pe care Apostolul 
j-| dedică, ea este definită ca „adeverirea celor nădăjduite, dovada 
lucrurilor celor nevăzute" (Evrei 11, 1). Se stabileşte astfel între credinţă 
şi nădejde o legătură organică şi funcţională, în sensul că credinţa 
oferă obiectul, temelia şi specificul nădejdii ca virtute creştină, 
dinamizând-o spre împlinirea ei. După cum arată F. Prat, „credinţa 
împiedică nădejdile noastre de a fi zadarnice şi fantastice. Lucrurile 
care nu se văd, nu sunt invizibile prin natura lor, ci scapă spiritului 
nostru de observaţie. Fără a le fi văzut, noi ştim prin credinţă că ele 
există: credinţa ţine loc de probă". 4 

Obiectul nădejdii ca virtute creştină este credinţa în învierea 
Domnului: „Şi nu voim să nu ştiţi voi, fraţilor, despre care nu am nădejde. 
Pentru că de credem că lisus a murit şi a înviat aşa cum Dumnezeu va 
scula prin lisus pe cei adormiţi împreună cu el" (/ Tesaloniceni 4, 13- 
14). înţelepţi antici şi-au dat seama de netemeinicia vremelniciei 
pământene, şi au acordat o atenţie deosebită lui „melete thanatou", 
prin acei „chairein" spus trupului... Dar au anticipat o lume ideală, cău¬ 
tând ceru! printre norii nebuloşi... Lor le-a lipsit certitudinea, de aceea 
prea puţini au fost aceia care să renunţe la obsesia vieţii de acum şi de 
aici... Creştinismul a deschis pentru prima dată în lume zările veşniciei 
prin certitudinea învierii, încât numai aici a triumfat biruinţa asupra morţi; 
numai aici s-a putut spune că moartea este un câştig..."; numai aici se 
poate cânta imnul credinţei nevestejite şi a nădejdii că „celor din 
morminte viaţă dăruindu-le“. 

De aici vedem că temelia nădejdii ca virtute creştină este învierea 
domnului, iar obiectivul ei este învierea noastră prin Hristos, biruitorul 
morţii. Această credinţă dinamizează sufletul spre împlinirea nădejdii 
ca spiritualitate spre bunurile viitoare. Cei ce au credinţa învierii, au şi 
nădejdea comuniunii cu Cel înviat. Şi această nădejde îl face pe om 
să-şi poată duce crucea vieţii cu cinste şi demnitate până la capăt. 
Nădejdea aduce puteri nebănuite sufletului omenesc, devenind forţa 
de neclintit care îi ridică omului apăsat de suferinţe, privirea de la 
pământul negru şi bolovănos, spre albastrul cerului fără nori... (De aceea 

culoarea albastră e simbolul nădejdii). 

în felul acesta nădejdea ca virtute creştină corelată de credinţă 
reprezintă o năzuinţă plină de încredere a sufletului omenesc în 
dobândirea bunurilor viitoare ale comuniunii cu Dumnezeu prin Hristos 
cel înviat şi înălţat în Slava Sfintei Treimi. Dacă ar exista credinţa ca 
idealul comuniunii veşnice cu Dumnezeu este realizabil, speranţa devine 
„oarbă", un vis nebulos fără obiect şi finalitate. Fiindcă ce este în fond 
nădejdea? Nimic altceva decât credinţa proiectată în veşnicie, năzuinţa 
şi dorul după bunurile viitoare sigure şi neînşelătoare, oferite de 
Dumnezeu celor ce-L iubesc pe El: „Iar dacă Hristos n-a înviat, zadarnică 
este credinţa voastră... atunci şi cei ce au adormit în Hristos au pierit. 
Iar dacă nădăjduim în Hristos numai pentru această viaţă, suntem mai 
de plâns decât toţi oamenii. Dar Hristos a înviat din morţi şi s-a făcut 
începătura celor adormiţi" (/ Corinteni 15, 17-20). 

Datorită faptului că fericirea este ţinta supremă a sufletului omenesc, 
iar nădejdea e puterea sufletului de a năzui spre ea cu siguranţă şi nu 
la întâmplare, se naşte fireasca întrebare: Cine oferă garanţia că vom 
ajunge cu siguranţă la ea? Răspunsul îl primim prin Cuvântul Scripturii, 
scris sub inspiraţia Duhului Sfânt. Cuvântul ne spune că certitudinea o 
avem de la „nemincinosul Dumnezeu" (7/î 1,2). „pentru că prin două 
lucruri de neschimbat (făgăduinţa şi jurământul), în care e cu neputinţă 
ca Dumnezeu să mintă, noi cei ce am căutat scăpare la liman, să 
avem puternică îmbărbătare de a prinde (apuca) nădejdea ce ne stă 
înainte" (Evrei 6, 18). Sau: „să ţinem neclintită mărturia nădejdii, pentru 
că Cel ce a făgăduit este vrednic de credinţă" (Evrei 10, 23). 

în continuare ne întrebăm: ce ne-a făgăduit Dumnezeu ca încrezân- 
du-ne în El, să avem certitudinea nădejdii noastre? Domnul, înainte de 
a se fi despărţit de Sfinţii Apostoli, le-a făgăduit şi prin ei nouă tuturor: 
„Să nu se tulbure inima voastră. Credeţi în Dumnezeu şi în mine credeţi, 
în casa tatălui meu mai multe locaşuri sunt... mă duc să vă gătesc un 
loc... ca unde sunt eu să fiţi şi voi. (loan 14, 1-3). 

încrederea în cuvântul lui Dumnezeu, în făgăduinţele Lui, dau 
fermitate credinţei făcând din nădejde o năzuinţă de neclintit, fiindcă 
cuvântul lui Dumnezeu este asemenea stâncii în faţa valurilor de 
nesiguranţă ale vieţii:.în necazurile mele, de la marginea pământului 

a m strigat către tine, urcă-mă pe stânca pe care mă pot sui! Că Tu eşti 
limanul meu... Fă să locuiesc pururea în locaşul Tău şi să mă adăpos- 
tesc la umbra aripilor Tale" (Psalmul 60, 2-4). 

Dacă credinţa oferă obiectul nădejdii, fiindcă omul îşi leagă speranţa 
de bunurile viitoare pe care le cunoaşte, şi le anticipează prin credinţă; 
în acelaşi timp, „speranţa este sângele credinţei, fiindcă o înfloreşte 
şi o face să trăiască în noi. De aceea, distrugând speranţa, viaţa 
credinţei se stinge ca şi cea a unui om care îşi pierde sângele". 5 Aceeaşi 
reciprocitate dintre credinţă şi nădejde o evidenţiază Clement 
Alexandrinul şi în următoarea formulare: „Credinţa constă în a alege 
învăţătura, cunoaşterea în a învăţa şi a cugeta; iar nădejdea în a dori 
acelaşi lucruri". 6 

La fel, printr-o comparaţie deosebit de sugestivă, se arată că nădej¬ 
dea pentru credinţă e ca şi apa pentru sămânţă. 7 Aşa cum sămânţa 
prinde viaţă, creşte, se dezvoltă şi rodeşte numai în anumite condiţii 
de lumină, căldură şi umiditate, tot astfel şi credinţa este vie şi lucrătoare 
numai dacă sufletul năzuieşte neîncetat spre bunurile viitoare ale 
comuniunii cu Dumnezeu. 

3. Raportul dintre nădejde şi dragoste 

Datorită năzuinţei sigure, plină de încredere în făgăduinţele lui 
Dumnezeu, nădejdea a primit simbolul „ancorei sigură şi tare înfiptă în 
ţărmul veşniciei" (Evrei 6, 19); sau simbolul culorii albastre, fiindcă 
această culoare reprezintă cerul fără nori, aşa cum încrederea în 
făgăduinţele lui Dumnezeu reprezintă o năzuinţă a sufletului omenesc 
ce nu cunoaşte nici un obstacol. Marea forţă de chemare şi de atracţie 
este iubirea veşnică a lui Dumnezeu. Ea este bunul suprem şi veşnic 
spre care năzuieşte sufletul omenesc. 

Oferind comuniunea veşnică cu Dumnezeu, iubirea face din nădejde 
o virtute teologică. Dumnezeu este Binele suprem spre care tinde, 
neîncetat năzuieşte sufletul omenesc. Dar Dumnezeu ca Bine suprem 
este iubire (/ loan 4,16), ceea ce înseamnă că nădejdea ca dorinţă şi 
aspiraţie spre veşnicie, spre bunurile veşnice, se împlineşte în iubirea 
lui Dumnezeu. Având această năzuinţă a împlinirii în iubirea veşnică a 

lui Dumnezeu, nădejdea devine virtutea care acţionează în viaţa omului 
dinamizând puterile sufleteşti, jertfind totul pentru a se regăsi plenar îri 
ambianţa comuniunii de iubire cu Dumnezeu: „Având dorinţa să m| 
desfac de această viaţă şi să fiu împreună cu Hristos" (Filipeni 1, 23) 
spune Apostolul, „fiindcă moartea este un câştig, iar viaţa este Hristos" 
(Filipeni 1, 21). Pentru credinciosul care a simţit comuniunea iubirii lui 
Dumnezeu, nădejdea reprezintă o alergare spre ţinta chemării celei de 
sus, asemenea alergătorului din arenă, care năzuieşte să obţină cununa 
nevestejită a comuniunii de iubire cu Dumnezeu (Filipeni 3, 12-14). Dar 
iubirea lui Dumnezeu nu este numai o chemare, o năzuinţă neîntreruptă 
ci este şi un dar al nădejdii oferit de Duhul Sfânt în sufletul nostru: 
„Iar nădejdea nu ruşinează pentru că dragostea lui Dumnezeu s-a 
revărsat în inimile noastre prin Duhul Sfânt cel dat nouă“ (Romani 5,5). 
De aici vedem că nădejdea este o virtute teologică teandrică, fiindcă 
reprezintă interacţiunea năzuinţei sufletului omenesc ca act liber, şi 
harul Duhului Sfânt care se coboară spre a face din nădejde un „rod al 
Duhului" (Galateni 5, 22-23). în acest teandrism, caracterul de virtute 
se evidenţiază prin aceea că omul nu rămâne indiferent aşteptând să 
obţină bunurile veşnice.fără nici un fel de strădanie din partea lui. Ignaţiu 
de Loyola spunea în acest sens următoarele: „Rugaţi-vă aşa ca şi cum 
totul ar depinde numai de Dumnezeu, dar lucraţi ca şi cum ar depinde 
numai de voi“. 8 

în acelaşi timp teandrismul reprezintă şi o chezăşie, o garanţie că 
Dumnezeu nu numai că ne făgăduieşte, ci că promisiunea se realizează 
prin ajutorul ce ne vine din partea Lui. Prin urmare, nădejdea ca virtute 
teologică are elementul uman al năzuinţei sufletului, precum şi elementul 
divin al făgăduinţei al arvunei sau chezăşiei (care constă în învierea 
Domnului), precum şi ajutorul harului Duhului Sfânt, pentru a putea 
intra prin această virtute în comuniune cu Dumnezeu. 

Aşadar, nădejdea ca virtute teologică fiind o năzuinţă a sufletului 
spre bunurile veşnice ale comuniunii cu Dumnezeu, se împlineşte în 
dragostea lui Dumnezeu. în felul acesta elpis dinamizează sufletul 
omenesc, îi dă energie şi creativitate de a se regăsi în iubirea lui Dumnezeu, 
şi necontenit a creşte în desăvârşirea ei: „Fiţi tari cei ce nădăjduiţi în 
Domnul şi să se îmbărbăteze inimile voastre" (Psalmul 20, 35). 

par în acelaşi timp nădejdea va înceta în veşnicie. La fel şi credinţa, 
turnai iubirea este veşnică. Celelalte două virtuţi se împlinesc în iubire, 
fiindcă Dumnezeu este iubire (/ loan 4, 16) şi El „va fi totul în toate" (/ 

Qorinteni 15, 28). 

pe de altă parte însă privind raportul dintre nădejde şi iubire putem 
spune că şi nădejdea îşi aduce contribuţia la orientarea dragostei 
existente în sufletul omenesc spre a desăvârşi firea omenească în 
pumnezeu. Astfel, în unitatea organică şi funcţională a nădejdii şi iubirii, 
nădejdea ca virtute teologică care îndreaptă năzuinţele umane spre 
Dumnezeu, nu lasă erosul existent în sufletul omenesc să se „piardă" 
în căutările sterile ale vremelniciei, lăsându-se ispitit de aparenţa 
frumuseţilor atrăgătoare spre păcat; sau să decadă în egoismul lăcomiei 
după acumularea bunurilor materiale prisositoare; sau să devină 
nesinceră în relaţiile cu semenii (Romani 12, 9). Nădejdea ca virtute 
teologică ţine privirile iubirii aţintite spre „ţinta chemării celei de sus" 
(Filipeni 3, 12) şi spre împlinirea menirii ei cu Dumnezeu. 

Din cele până aici tratate, putem face în continuare unele precizări 
rezumative care ne ajută să sistematizăm spre o mai bună înţelegere 
sensul nădejdii în viaţa duhovnicească. 

4. Necesitatea şi însuşirile nădejdii 

Nădejdea ca virtute teologică reprezintă o necesitate a sufletului 
omenesc de a depăşi zonele terestre ale vieţii, de a trece din humusul 
istoriei în viaţa spirituală a eonului veşnic ce va să vină, pentru ca 
împărtăşindu-ne din viaţa lui Dumnezeu să primim puterea de a trece 
peste vicisitudinile vieţii, năzuind necontenit spre fericirea veşnică pe 
care Dumnezeu a pregătit-o tuturor celor ce-L iubesc pe El (Romani 8, 
29). Această neîntreruptă dorinţă a mântuirii animată de dorul fierbinte 
al comuniunii veşnice cu Hristos, ca efect al dragostei care necontenit 
ne atrage spre El, oferă sufletului omenesc puteri creatoare şi nu-l lasă 
pradă ispitelor şi păcatelor care îl pândesc la tot pasul. De aici şi îndemnul 
apostolic: „Să nu vă părăsească încrederea (nădejdea) voastră pe care 
o aşteaptă o mare răsplătire" (Evrei 10, 35). 

Privind însuşirile sau caracteristicile nădejdii ca virtute teologică, 

distingem mai multe aspecte. 

1. Să fie luminată de credinţă şi iubire, în sensul că ţinta ei nu 
trebuie pământeană, să se oprească la dorinţele care vizează exclusiv 
bunurile acestei vieţi, ci pe acestea să le selecteze şi să le îndrepte 
spre comuniunea veşnică cu Dumnezeu. Astfel, nădejdea luminată ne 
conştientizează că suntem „străini şi călători pe pământ" (Evrei 11, 13) 
şi că „nu avem aici cetate stătătoare, ci căutăm (aşteptăm) pe cea 
care va să vie" (Evrei 13, 14). 

2. Să fie pătrunsă de lucrarea harului divin şi astfel să fie puternică, 
ca stânca de granit ce nu poate fi dărâmată de valurile vieţii. Iar pentru 
a fi aşa, nădejdea ca virtute teologică trebuie să reprezinte o necontenită 
urmare a vieţii lui Hristos prin împărtăşirea din duhul iubirii Lui, ştiind 
că „fără El nu putem face nimic" (loan 15, 5), iar prin El putem împlini 
toate aspiraţiile duhovniceşti. Apostolul spune în acest sens: „Toate le 
pot în Hristos care mă întăreşte" (Filipeni 4, 13). El mă întăreşte, El îmi 
dă putere, fiindcă El ştie mai bine ca oricine slăbiciunile şi neputinţele 
firii, precum şi neajunsurile şi aspiraţiile vieţii. în textul original 
„evvSuvapouvti" şi ne duce cu gândul la dinamul, precum apa care 
pune în funcţie o întreagă instalaţie electrică din care emană lumină şi 
energie. Tot astfel comuniunea cu Hristos este asemenea dinamului 
generator de lumină şi putere duhovnicească, ce ne înalţă inimile şi 
viaţa spre zările veşniciei. 

3. O nădejde luminată de credinţă şi iubire, devine prin duhul vieţii 
lui Hristos puternică şi vie. Această viaţă o va împlini nădejdea din 
viaţa lui Hristos cel înviat, biruitorul morţii. Iar „nădejdea vie" (/ Petru 
1, 3) va anima totdeauna aspiraţiile sufletului omenesc spre împlinirea 
lor în viaţa plină de iubire a lui Hristos într-o comuniune veşnică, de 
care nimeni şi nimic nu ne va mai putea despărţi. 

5. Privire interconfesională 

1 . Romano-catoiicii în spiritul lor analitic fac prea mare deosebire 
între nădejde ca încredere şi ca năzuinţă a sufletului omenesc. 
Considerăm că e mai potrivit să unim aceşti doi termeni pentru a înţelege 
mai bine întreaga dimensiune a nădejdii ca încredere şi năzuinţă. Pe 

de altă parte ei pun prea mult accentul pe factorul voluntar, pe voinţă, 
când e vorba de acţiunea nădejdii spre veşnicie. Legătura indisolubilă 
a nădejdii cu credinţa şi iubirea ne asigură că nu greşim dacă considerăm 
nădejdea ca un act psihologic integral. Credinţa îi oferă nădejdii obiectul 
cunoaşterii, iar iubirea îi aduce căldura şi puterea spre acţiune şi 
desăvârşire în comuniunea cu Dumnezeu. 

2. Pe de altă parte, protestanţii identificând credinţa cu nădejdea, 
potrivit „solafideismului", trag concluzia că aşa cum numai prin credinţă 
ne mântuim, tot astfel putem avea şi siguranţa absolută a mântuirii. 
Aceasta a devenit apoi lozinca prozelitismului neoprotestant şi sectar... 
Propagarea unei astfel de concepţii este nu numai înşelătoare, ci de-a 
dreptul periculoasă, fiindcă generează mândria diabolică a dezbinării 
creştine mergând până la sfidarea celorlalţi creştini care nu-şi însuşesc 
concepţiilor lor, şi nu împărtăşesc crezul lor. Fiind lipsiţi de duhul 
smereniei, prozelitismul neoprotestant şi sectar rămâne exclusivist 
stagnând progresul duhovnicesc. Datorită slăbiciunilor omeneşti trebuie 
totdeauna să avem în atenţie faptul că oricând putem cădea din har 
prin ispita diavolului care prin însăşi această „siguranţă" ne strecoară 
în suflet mândria ucigătoare a vieţii duhovniceşti. Dacă apostolul ne 
îndeamnă să „lucrăm cu frică şi cu cutremur la mântuirea noastră" (Fili¬ 
peni 2, 12); şi dacă ne avertizează că „celui ce i se pare că stă, să ia 
aminte să nu cadă" (/ Corinteni 10, 12), atunci conceptul corect al 
mântuirii trebuie temeluit cu smerenie pe nădejdea ajutorului lui 
Dumnezeu, şi nu pe siguranţa unei îngâmfări scabroase. Şi atunci vom 
zice împreună cu Apostolul că noi avem prin Hristos în Duhul Sfânt 
„nădejdea mântuirii" (Romani 8, 24). 

6. Cultivarea nădejdii 

1. Mijlocul cel mai eficient de cultivare a nădejdii este rugăciunea. 
Prin rugăciune noi intrăm în comuniune de iubire cu Dumnezeu şi reuşim 
să pregustăm bunurile spirituale ale împărăţiei celei veşnice a lui 
Dumnezeu. Ne împărtăşim de viaţă divină, aflându-ne limanul liniştit al 
vieţii de multe ori bântuită de nesiguranţă şi neîncredere. Rugăciunea 
ne dă certitudinea idealului spre care năzuim. 

2. Cuvântul lui Dumnezeu este „viu şi lucrător" (Evrei 4, 12), 
este „duh şi viaţă" (loan 6, 63) pentru cei ce se apropie de El cu 
smerenie şi cu iubire, ca faţă de Dumnezeu. Prin el îţi vorbeşte de 
fiecare dată Dumnezeu şi îţi transmite puterea de a crede în „cele 
nădăjduite". Prin cuvântul său Dumnezeu ne transmite promisiunea, 
făgăduinţa bunurilor viitoare, indicându-ne şi mijloacele pe care ni le 
oferă spre a ajunge în veşnica Lui comuniune. Tot prin cuvânt ne dă şi 
încredinţarea că totdeauna va fi în sprijinul nostru şi niciodată „nu ne 
va lăsa şi nici nu ne va părăsi". Iar prin aceasta avem curaj să zicem: 
„Domnul îmi este ajutor şi nu mă voi teme" (Evrei 13, 5-6). 

Dar chiar şi numai simpla lectură a Bibliei oferă învăţămintele şi 
modelele cele mai înalte şi autentice ale nădejdii în Dumnezeu, pe 
care urmându-le descoperim drumuri noi de a te încrede, şi necontenit 
a năzui, asemenea lor, spre viaţa veşnică. 

3. Imitarea vieţii martirilor şi a sfinţilor contribuie la mult la întărirea 
nădejdii ca virtute teologică. Martirii au fost oameni ca noi, cu aceleaşi 
slăbiciuni şi defecte, dar aspiraţiile lor spre comuniunea iubiri veşnice 
cu Dumnezeu, credinţa lor biruitoare le-a ţinut nădejdea mereu trează, 
încât ei reprezintă penfru fiecare din noi, şi rămân până la sfârşitul 
veacurilor eroi ai nădejdii de neclintit în obţinerea comuniunii veşnice 
cu Hristos, care aflându-se în viaţa lor suferea, în durerea lor sfinţitoare. 
La fel şi sfinţii, oricare din ei, rămân modele de urmat în cultivarea 
până la sfinţenie a virtuţii nădejdii. Se ştie că Mântuitorul ca pisc a! 
desăvârşirii duhovniceşti a fost în posesia tuturor virtuţilor, dezvoltate 
până la desăvârşirea lor. Sfinţii se remarcau mai ales prin cultivarea 
uneia din virtuţi în armonie şi unitate cu toate celelalte. Astfel, avem 
chipuri de sfinţi care ne oferă modele în cultivarea nădejdii în diferitele 
împrejurări ale vieţii. Pe de altă parte, sfinţii ca modele sunt mai uşor 
de imitat decât Mântuitorul care a fost şi Dumnezeu, şi în care nu 
exista păcat, viaţa sfinţilor este o continuă luptă cu păcatul, dar şi o 
izbândă asupra lui. Şi ei au imitat viaţa duhovnicească a Mântuitorului 
în autentica strădanie de a ajunge la piscul ei de sfinţenie. Pentru acest 
motiv, ei rămân pentru noi asemenea unor jaloane, care ne indică drumul 
ce trebuie să-l străbatem pentru a ajunge la piscul desăvârşirii vieţii lui 
Hristos. în acelaşi timp sfinţii se află în comuniune cu noi ca unii care 

s e împărtăşesc de slava veşnică. Iar ca biruitori ai păcatului şi ispitelor 
înţeleg strădania, necazurile, nevoile şi suferinţele noastre din această 
viaţă, şi ne stau în ajutor ca mijlocitori către Dumnezeu, în aceeaşi 
comuniune de iubire. 9 . 

4. Este cunoscut apoi faptul că virtutea se prezintă în unitatea vieţii 
în Hristos prin Duhul Sfânt. Ca viaţă a Duhului, ea este una singură, 
dar razele ei de lumină sunt multiple. Ca roadă a Duhului Sfânt virtuţile 
se desprind ca razele de lumină ale soarelui, ca să lumineze prin aceea 
în a căror viaţă strălucesc, precum şi întunericul lumii, fiind în acelaşi 
timp tot atâtea căi ce conduc spre viaţa în Dumnezeu. Virtuţile se 
condiţionează şi se cauzează reciproc, încât nu poţi spune că nu ai 
una din ele, ci căderea dintr-o virtute atrage după sine dezordinea întregii 
vieţi duhovniceşti. Şi invers, creşterea într-o virtute, le aprinde şi pe 
celelalte, precum şi celelalte se aprind de raza de lumină a unei singure 
virtuţi, in acest proces general şi unitar al vieţii duhovniceşti, nădejdea 
se cultivă atât în contextul virtuţilor teologice, cât şi a celor cardinale, 
cât şi a virtuţilor speciale, care constituie rodul Duhului Sfânt, precum 
ar fi: răbdarea, curajul, bucuria. Acestea din urmă pot fi socotite roade 
ale nădejdii, dar în acelaşi timp, ca roade, ele sunt şi susţinătoare ale 
nădejdii. Fiindcă cel ce are nădejde va avea răbdare, curaj şi bucuria 
vieţii, ca rod al Duhului Sfânt, dar în acelaşi timp şi acestea înaripează 
nădejdea spre zările veşniciei, se împlinesc în nădejde, ca într-un far 
de lumină, conform învăţăturii apostolice: „...am avut apropiere prin 
credinţă la harul acesta în care stăm, şi ne lăudam cu nădejdea măririi 
lui Dumnezeu. Şi nu numai atât, ci ne şi lăudăm în necazuri, ştiind că 
necazul aduce răbdare, iar răbdarea încredere, iar încrederea nădejde. 
Iar nădejdea nu ruşinează pentru că dragostea lui Dumnezeu s-a născut 
în inimile noastre prin Duhul Sfânt cel dat nouă." (Romani 5, 2-5). 

7. Păcatele împotriva nădejdii ca virtute teologică 

Păcatele împotriva nădejdii sunt redate de două extreme dăunătoare 
vieţii duhovniceşti, care compromit virtutea. Aceste extreme reprezintă 
un prea mult şi o lipsă. Aceasta din urmă este deznădejdea, ca pierdere 
a încrederii în făgăduinţa lui Dumnezeu şi în ajutorul lui. Prea multul îl 

reprezintă lipsa de discernământ dintre faptă şi răsplată, ceea ce duce 
la compromiterea dreptăţii lui Dumnezeu. Acest păcat este redat de 
prea multa încredere în bunătatea lui Dumnezeu, care ne iartă nelimitat 
oricât de mult am păcătui. Acesta este un abuz, o depăşire a măsurii. 
Iar consecinţele acesteia sunt prăpăstioase asupra vieţii spirituale. 

1. Deznădejdea ca pierdere a încrederii în Dumnezeu este un păcat 
apăsător, încât sufletul omenesc rămâne însingurat şi înstrăinat, prin 
pierderea comuniunii cu Dumnezeu. Iar consecinţa acestui fapt rezidă 
în anularea aspiraţilor şi a elanului devenirii sufletului omenesc, făcându-l 
să lâncezească într-o fobie obsesiv-anxioasă, copleşită de cele mai 
multe ori de sentimentul vinovăţiei ce conduce spre complexul de 
inferioritate, şi mai ales spre maladiile depresive. Lipsa unui orizont 
luminos face ca sufletul să zacă învins în noaptea întunecată a 
existenţei sale ca într-o peşteră fără ieşiri... Şi în astfel de situaţii, ei 
fumegă în beznă, sufocat de „rumeguşul" care înăbuşă căldura şi 
dinamismul său creator. 

Pe un astfel de fundal moral, tragicul fiinţării poate continua mai 
departe prin pierderea variantelor şi argumentelor existenţiale, ducând 
la disperare şi descurajare fatală, amintindu-ne de cuvintele adresate 
de Enea ostaşilor săi odată cu căderea Troiei: „una salus victis, nullam 
sperare salutem" (Eneida 11, 354). 

Moralistul Bernhard Hâring arată că deznădejdea are două forme: a) 
lipsa adevăratei cerinţe după bunurile divine, creând o detaşare de 
dragostea lui Dumnezeu şi omul devine prizonierul plăcerilor carnale; 
b) lipsa încrederii în atotbunătatea lui Dumnezeu.' 0 

2. încrederea peste măsură reprezintă extrema opusă deznădejdii, 
Ea redă cutezanţa nesăbuită sau îndrăzneala oarbă. Aceasta alungă 
„temerea salutară" ca moment necesar vieţii duhovniceşti. îndrăzneala 
îşi atribuie momentul împlinirii speranţei cu prezumţie. Ea păcătuieşte 
contra dreptăţii divine. îndrăzneala contravine dărniciei, necunoştinţei 
şi stăruinţei, fiindcă cel îndrăzneţ socoteşte că darul divin e un merit al 
lui, sau că îl va merita în viitor... După cum se vede, acest fapt este 
foarte aproape de nesocotirea rugăciunii şi încălcarea smereniei." 

Acest păcat al încrederii peste măsură poate avea şi o adresare 
personală, socotind că faptele bune săvârşite au precădere faţă de 

harul divin şi ajutorului de la Dumnezeu. Este cunoscută din istorie 
erezia lui Pelagiu, contra căruia s-a ridicat Fericitul Augustin, 
combătându-l necruţător, însă cu o aşa de mare putere încât el însuşi 
a căzut în greşeala predestinatei. 

Analizând aceste două păcate împotriva nădejdii, un teolog conchide 
că: în timp ce omul îndoielnic anticipă starea de neîmplinire, cel prea 
îndrăzneţ îşi atribuie deja împlinită starea nădejdii".' 2 

Sfântul loan Scărarul arată că aceste două păcate aduc multă 
tulburare şi derută, atunci când credinciosul le cade victimă în ispită: „ 
Vrăjmaşul cel fără de omenie şi ocrotitorul desfrânării zice la început 
că Dumnezeu este iubitor de oameni şi mult iertător al patimii acestuia, 
ca una ce e firească... pentru a ne îndemna la desfrânare. După ce am 
păcătuit însă, ne spune că este nemilostiv, pentru a ne prăbuşi în 
deznădejde. Când întristarea şi nădejdea ne dau târcoale, nu mai avem 
energia săvârşirii altor păcate; dar când acestea au dispărut, tiranul 
începe din nou să ne vorbească despre bunătatea lui Dumnezeu, spre 
a ne duce astfel în ispită".' 3 

Aceste păcate împotriva nădejdii tulbură atât de mult relaţia cu 
Dumnezeu, încât pentru gravitatea lor au fost considerate ca fiind păcate 
împotriva Duhului Sfânt. 

Dat fiind faptul că ele denaturează şi falsifică funcţionalitatea 
conştiinţei morale ca judecător al faptelor noastre, remediul lor constă 
şi în strădania formării unei conştiinţe sigură, dreaptă şi trează asupra 
faptelor noastre raportate deopotrivă la iubirea şi dreptatea lui Dumnezeu. 

Note bibliografice 

’ Stromate II, VI, 27,1, trad. Pr. D. Fecioru (PSB 5) 

* Filocalia, voi. I, trad. Pr. Prof. Dumitru Stăniloae, Sibiu, 1947, p. 263 
Nicolae Georgescu, Doctrina morală după Clement Alexandrinul, Bucureşti, 

1933, p. 46 

l La Theologie de Saint Paul, I, Paris, 1934, p. 462-463. 

5 Clement Alexandrinul, Pedagogul I, IV, 38, 3 (PSB 4), trad. Pr. D. Fecioru, 
Bucureşti, 1982, p. 172 

* StromateVU, XIII, 77,2 

‘ Tomas Spidlik, Izvoarele luminii, tratat de Spiritualitate, laşi, 1994, p. 59 
T. Spidlik, o.c., p. 62 

Se poate vedea mai pe larg Dr. Nicolae Mladin, Mitropolitul Ardealului, Sfinţii în 
viaţa morală ortodoxă, volumul: „Studii de Teologie Morală", Sibiu, 1969, p. 312-338 


241 




^ Das Gesetz Christi, voi. II, Freiburg in Breigsau, 1963, p. 100 
Idem p. 121 

J. Piepper, Ober die Hoffnung (4 Auflage), Munchen, 1949, p. 67 
Scara Raiului, Cuvântul XV, trad. Mitropolit Nicolae Corneanu, Timişoara 
1994, p. 308-309. 


ROADELE NĂDEJDII CA VIRTUTE TEOLOGICĂ 


Am văzut din cele până aici tratate că nădejdea este în plastica şi 
sugestiva exprimare apostolică „o ancoră a sufletului sigură şi tare, 
cea care pătrunde în adâncul catapetesmei" (Evrei 6, 19). Imaginea 
este deosebit de adâncă şi plină de sens. E suficient să ne gândim la 
trudiţii marinari în luptă cu valurile înfuriate şi spumegânde ale mării 
aflaţi în furtună. Corabia lor lovită şi clătinată în toate părţile s-ar 
scufunda, şi ei ar cădea pradă valurilor nemiloase, dacă nu ar avea 
ancora ca să le fixeze cu siguranţă şi tărie corabia. Tot astfel se întâmplă 
şi cu bieţii pământeni loviţi de nemiloasele vânturi şi valuri ale vieţii. 
Dacă nu ar zări peticul luminos de cer spre care să privească din 
vijelioasa confruntare cu vicisitudinile de tot felul, cu suferinţele, nevoile 
şi necazurile care îi sufocă de multe ori perspectiva vieţii, închizându-i 
orizontul ei luminos, s-ar scufunda fără drept de apel... Şi într-adevăr 
nu puţini sunt dintre aceia care, pierzându-şi speranţa, cad pradă, din 
nefericire, tocmai idealului lor... Situaţia devine mai tragică atunci când 
ceea ce altădată i-a animat spre zări senine, le-a devenit apoi destinul 
tragic al existenţei lor... Nu e numai lipsa de prevedere, nici paradoxul 
vieţii, ci descumpănirea ce face ca deznădejdea fatală să sufoce 
respiraţia sufletului... Dar nu numai aceşti învinşi ai vieţii, despuiaţi de 
orice optimism prin fatalitatea oarbă a neîmplinirii, îşi încheie călătoria 
pe marea vieţii înecaţi tragic de valurile ei, ci şi marii optimişti, incorigibilii 
susţinători ai vieţii pământene care au considerat că aici şi acum e 

totul... Tocmai aceştia în destrămarea zâmbetului lor triumfal, când 
senectutea lipsită de nădejde învierii le anunţă apusul ireversibil, nu le 
mai rămâne decât să fredoneze în gol, fără ecou, cuvintele înţeleptului: 
„Omnia vanitas sunt“... De aceea nădejdea învierii în Hristos e ancora 
corăbiei aflată în furtuni, care o stabilizează în aşteptarea cerului senin... 

Apostolul completează mai departe imaginea ancorei corespunză¬ 
toare nădejdii creştine. Aceasta este o virtute teologică prin care intrăm 
în Sfânta Sfintelor, acolo unde întâlnim intimitatea lui Dumnezeu, de 
care ne legăm viaţa, aspiraţiile şi idealurile sufletului nostru. Iar atât 
timp cât humusul vieţii pământene este derutant şi înşelător, numai 
nădejdea ca virtute teologică ne aduce puterea de neclintit a încrederii 
şi năzuinţei spre eonul viitor ce va să fie. 

Arătam că nădejdea înseamnă aşteptarea dobândirii unor bunuri în 
viitor. Nădejdea va avea astfel ca rod răbdarea, fiindcă aceasta întăreşte 
puterile sufleteşti ale aşteptării. Răbdarea devine prin nădejde virtutea 
prin care depăşim ispita şi necazurile de tot felul pe care le întâmpinăm 
în viaţă. Sfântul Apostol Pavel, accentuând răbdarea ca rod al nădejdii 
arată că „ne lăudăm în necazuri, ştiind că necazul aduce răbdare şi 
răbdarea încercare, iâr încercarea nădejde" (Romani 5, 2-5). în acelaşi 
timp, răbdarea nu are caracterul pasiv al suferinţei oarbe. Ea activează 
curajul ca acţiune, atât în lupta vieţii, dar mai ales în faptele care 
conduc spre comuniunea veşnică cu Dumnezeu. Astfel putem spune 
că bărbăţia creştină ca rod al nădejdii reprezintă o angajare în acţiune 
şi răbdare, atunci când ne aflăm în suferinţă. Iar efectul lui benefic 
este acela de a întări sufletele celor care îl practică, după cuvântul 
psalmistului: „Fiţi tari cei ce nădăjduiţi în Domnul şi să se îmbărbăteze 
inimile voastre" (Psalmul 30, 23). Mai mult decât atât, nădejdea, ca 
virtute teologică menită să îndrepte privirile şi acţiunile noastre spre 
bunurile viitoare, naşte totdeauna în suflet curajul ca forţă de acţiune 
în viaţă, având încredinţarea ajutorului ce ne vine din parte lui Dumnezeu: 
Aşa că avem curaj să zicem: „Domnul îmi este ajutor şi nu mă voi 
teme. Ce îmi va face mie omul?" (Evrei 13, 6). 

Nădejdea ca virtute teologică rodeşte în suflet pe lângă răbdare şi 
curaj, şi bucuria, ca anticipare a mântuirii şi ca dorinţă a împlinirii ei în 
comuniunea veşnică cu Dumnezeu: „Avem încredere şi voim mai bucuros 

s â plecăm din trup, şi să petrecem cu Domnul" (II Corinteni 5, 8). 

Toate aceste roade ale nădejdii indicate de Apostol vor deveni în 
spiritualitatea creştină virtuţi specifice, menite să dea vieţii o 
dimensiune nouă şi superioară faţă de ceea ce reprezentau ele în trecut, 
sa u faţă de modul în care erau şi sunt cunoscute în viaţa laică. Aceasta 
datorită faptului că atât răbdarea cât şi bucuria vor fi cunoscute şi 
tratate ca rod al Duhului Sfânt (Galateni 5, 22-23), iar curajul, ca 
viaţă în Hristos prin Duhul Sfânt, va primi un înţeles nou, determinat 
şi corelat de noile valori ale credinţei, nădejdii şi dragostei, ca virtuţi 
teologice. Pentru a înţelege mai bine, e suficient să ne gândim şi numai 
la curajul militar sau civil, comparativ cu curajul specific creştin, realizat 
cu precădere în viaţa martirilor. Dacă bunăoară curajul militar ca act de 
eroism moral era impulsionat de sentimentul patriotic şi reprezenta în 
fond o acţiune de distrugere şi nimicire a duşmanului prin dârzenie, ură 
şi ucidere; curajul martirilor era un act de jertfă biruitoare şi eroism 
moral pornit din dragoste, faţă de Dumnezeu, şi ca prezenţă a lui Hristos 
în cel ce sufere pentru El, manifestându-se totdeauna cu maximă iubire, 
nu numai faţă de fraţii care împărtăşeau aceeaşi credinţă, ci şi faţă de 
duşmani... 

Se impune deci să acordăm un spaţiu mai larg roadelor nădejdii, 
spre a le identifica specificul creştin de acţiune, deosebite de modul în 
care erau ele concepute ca realităţi şi calităţi sufleteşti, adică virtuţi, 
menite să-i imprime omului demnitatea sa unică în univers. în felul 
acesta vom pune în valoare nu numai noutatea pe care o aduce 
spiritualitatea creştină, ci şi modul în care se cuvine să cultivăm aceste 
virtuţi ca roade ale nădejdii, şi ca viaţă în Hristos prin Duhul Sfânt. 

1. RABDAREA 


- VIRTUTE CREŞTINĂ CA ROD AL DUHULUI SFÂNT 


I. Necesitatea şi motivaţia răbdării ca virtute creştină 

în primul rând, răbdarea este o virtute naturală, cerută de firea 
omului, raportată la viaţă, care se desfăşoară în timp. 

Cât timp trebuie de pildă să aşteptăm ca cineva, după ce se naşte, 
să ajungă la maturitate şi să-şi creeze un rost în viaţă?! ... Ne dăm 
seama apoi fără prea mare greutate din experienţa de zi de zi, că orice 
lucrare temeinică solicită aşteptarea realizării ei în timp. Cât timp trebuie 
să aştepte medicul, de pildă, să aducă însănătoşire bolnavilor, dascălului 
ca să dăltuiască caractere şi orientare profesională, elevului ca să ajungă 
la împlinirea idealurilor, ţăranului ca să recolteze rodul semănatului, 
muncitorului ca să realizeze lucrări de calitate şi să descopere căi noi 
mai utile şi mai eficiente care să slujească progresului omenirii. A apărut 
astfel şi noţiunea de „răbdare profesională" şi se spune că „geniul nu 
este altceva decât o mare dispoziţie pentru răbdare" (G. Buffon). Pentru 
acest motiv, răbdarea ca virtute trebuie mereu susţinută şi cultivată ca 
şi caracterul moral cerut de firea omului. Acest fapt a fost remarcat de 
înţelepciunea tuturor popoarelor şi exprimat în diferite moduri. Astfel 
un dicton albanez spune aşa: „lemnul se usucă, piatra crapă, omul 
îiii>â rabdă", altul: „cu răbdare şi tăcere face agurida miere" (român), 
„cuvânt cu cuvânt se fac marile cărţi" (francez), „cine aduce mereu 


246 


c âte o roabă de pământ, cu timpul poate ridica un munte" (persan), 
lecţie cu lecţie fac omul învăţat" (italian). 

Se spune despre împăratul Octavian Augustus că adesea, 
combătând graba în efectuarea unei bătălii, obişnuia să spună: „Festina 
lente" (Suetoniu, Viaţa celor doisprezece cezari , cap. 25). 

în al doilea rând, răbdarea, pe lângă sensul de aşteptare în timp, 
ea este cerută de viaţă însăşi, datorită faptului că viaţa nu este numai 
liniştită, ea este şi luptă, este şi jertfă. Şi jertfa şi lupta pentru a 
ajunge la biruinţă, cer întotdeauna răbdare. De aceea s-a spus că la 
baza oricărei opere măreţe stă iubirea şi jertfa, dar ambele se întemeiază 
pe răbdare. Legenda zidirii Mănăstirii Argeş este concludentă în acest 
sens ... Se spune apoi că în crearea operelor măreţe „nu este numai 
inspiraţie, ci şi transpiraţie"... 

în al treilea rând, răbdarea este şi ethike arete, adică virtute morală 
care angajează sufletul în acţiune, în special voinţa, care realizează 
fapta. 

Sub aspect moral, răbdarea înseamnă crearea caracterului moral 
ca stăpânire de sine. Şi această stăpânire de sine îţi solicită posibilităţi 
de a gândi cu luciditate înainte de a spune o vorbă sau înainte de a 
săvârşi o faptă; şi pe măsură ce-ţi câştigi această deprindere a stăpânirii 
de sine, în aceeaşi măsură îţi câştigi liniştea şi pacea sufletului tău. 

II. Formele prin care este redată virtutea creştină a 
răbdării 

1. Stăpânirea de sine ca putere a sufletului de a răbda în 
suferinţă. Aceasta este marea libertate care creează caracterul moral 
ca statornicie în bine, ca năzuinţă spre lumină, oricât de întunecat ar fi 
cerul vieţii. Ideea de suferinţă provine de la maxco, care înseamnă a 
îndura întru răbdare, a suferi o durere. El redă funcţia răbdării în 
suferinţă. De aici şi mOoq care exprimă ideea de efervescenţă afectivă 
ca pasiune, în sensul de atracţie spre noutate, adică dispoziţia 
sufletească de a cunoaşte, devenind un prim concept filosofic, ca 
dispoziţie de a te aşeza faţă de realitate, într-o relaţie de cunoaştere. 1 
Stoicii foloseau pluralul năQr\ pentru a defini afectele ca „boli ale 
sufletului" (voaoi xrjc; \|/uxrjq), de unde a intrat şi în medicină, sub numele 

de „patologie", pentru a indica aspectul de contrarietate faţă de funcţia 
normală a organelor, cea ce este identică cu boala ca suferinţă fizică 
sau sufletească (fiindcă se vorbeşte şi de psihopatologie). Noi îl vom 
folosi în sensul simplu de suferinţă, care atrage după sine în mod 
necesar răbdarea, ca putere a sufletului de a suporta încercările ispitelor 
de tot felul ale vieţii. Adică răbdare ca şi călire moral - spirituală prin 
ispite şi suferinţe. Cum fierul se căleşte prin foc, tot astfel şi omul se 
căleşte prin răbdarea suferinţei. De aici şi optimismul eshatologic pe 
care îl promovează nădejdea prin stăruinţa celui ce rabdă ispita cu 
stăpânirile de sine, după cuvintele Apostolului: „Fericit bărbatul care 
rabdă ispita, căci fiind încercat, va lua cununa pe care a făgăduit-o 
Dumnezeu celor cel iubesc pe El“. (lacob 1,12). în sens biblic răbdarea 
este dată şi determinată de suferinţă ca realitate existenţială şi de 
destin, idee exprimată prin cuvântul „cruce", desemnând greutăţile, 
necazurile şi ispitele de tot felul ale vieţii. Este sugestivă definiţia pe 
care Fr. W. Foerster o dă crucii. Pentru modul ingenios de a fi intuit, o 
redăm ca o digresiune: „Ce este crucea? Două lemne încrucişate — ca 
parabolă a destinului omenesc! Căci ce este viaţa omenească? O 
dorinţă, un noroc, o.pasiune - şi o dungă peste ele". 2 Cuvântul este 
luat din circulaţia lui populară generalizată pe timpul Mântuitorului. De 
aceea lisus Hristos îl foloseşte curent, ca o expresie bine cunoscută 
oricărui ascultător, dar îi imprimă un sens moral, spiritual. El spune: 
„Cel ce voieşte să vină după Mine, să se lepede de sine, să-şi i-a 
crucea şi să-mi urmeze" (Marcu 8, 34). Şi apoi când trimite pe apostoli 
la misiune, insistă asupra acestui fapt, recomandându-l ca pe un mod 
de dobândire a vredniciei nu numai de simplu urmaş al Lui, ci de misionar, 
de mărturisitor al Evangheliei, de împlinire a obiectivului misiunii Sale 
de a sădi şi cultiva în inimile oamenilor împărăţia lui Dumnezeu. Domnul 
spune explicit: „Cel ce nu-şi va lua crucea şi să vină după Mine, nu 
este vrednic de mine" (Matei 10, 38), „că ce ar folosi omului de ar 
dobîndi toată lumea, şi ar pierde sufletul său" {Marcu 8, 36-37). De aici 
rezultă şi necesitatea răbdării, nu a răbdării pasive şi oarbe, fără 
discernământ, a răbdării ca obedienţă specifică sclaviei, ci ca virtute, 
ca orizont deschis al vieţii, prin care finalizăm un ideal suprem. în 
acelaşi context al crucii — suferinţă, Domnul spune clar şi categoric: 

Cel ce va răbda până la sfârşit, acela se va mântui" (Matei 10,22). Răbdarea 
' până la sfârşit", înseamnă încununarea veşnică în împărăţia lui Dumnezeu, 
cum am văzut că fericea Sfântul lacob pe cel ce „răbda ispita". în felul 
acesta răbdarea devine o forţă morală, atunci când într-adevăr a fost 
demonstrată în istorie prin eroismul martiriului... Ea este astfel o arete, 
fiindcă prin ea dobândim demnitatea şi desăvârşirea morală, ca o împlinire 
şi încununare veşnică, ca un ideal suprem. Ca rod al nădejdii, răbdarea ca 
putere morală în faţa suferinţei primeşte un sens specific creştin, fiind 
întemeiată pe trei elemente: credinţă, iubire şi har. 

1. Credinţa oferă obiectul răbdării: lisus Hristos, steaua polară ce 
necontenit ne conduce spre zările veşniciei. De aceea pe drept cuvânt 
putea spune poetul Alexandru Vlahuţă: „Nebiruit e omul ce luptă prin 
credinţă,/ El ştie că pe lume nimic zadarnic nu-i..." Nu numai „lupta prin 
credinţă", ci şi răbdarea prin credinţă şi pentru credinţă este marele şi 
decisivul ideal spre care aspiră toate faptele şi acţiunile celui ce şi-a 
dăruit viaţa lui Hristos şi se dovedeşte cu adevărat ucenicul Lui. 

2. Iubirea este determinată de credinţă şi împlineşte credinţa. De 
aceea, în înălţătorul imn închinat dragostei, Sfântul Apostol Pavel 
corelează iubirea în trei forme de manifestare ale răbdării: „Dragostea 
îndelung rabdă, toate le îndură, toate le rabdă" (/ Corinteni 13,4 şi 7). 
Astfel răbdarea dă trăinicie iubirii, iar iubirea o dinamizează spre 
împlinirea nădejdii în comuniunea dragostei lui Dumnezeu. Şi pentru 
acest motiv, „dragostea nu cade niciodată" (/ Corinteni 13, 8). 

3. Harul divin. Atât credinţa cât şi iubirea se întrepătrund cu răbdarea 
prin puterea şi lucrarea harului divin. Crucea va primi în acest caz un 
sens şi o semnificaţie particulară determinată de raportarea, 
adeziunea şi identificarea cu crucea lui Hristos. Şi astfel pentru cel 
ce cu Hristos şi pentru Hristos duce crucea, răbdarea ca suferinţă 
primeşte pecetea tainică a bucuriei. Cel ce îşi ia crucea cu Hristos 
nu rămâne învins pe Golgota suferinţei, şi din suferinţa cruci lui răsare 
cu putere veşnică bucuria de negrăit, plină de biruinţă a mormântului 
gol... Astfel crucea ca bucurie poartă în sine biruinţa animată de o 
nepieritoare nădejde. 

Dar această realitate tainică a crucii ca răbdare în suferinţă simţită 
în adâncul sufletului este atât de sugestiv redată de Sfântul Apostol 


249 




Pavel, ca o generalizare a experienţei oricărui adevărat ucenic al lui 
Hristos: „în toate pătimim necaz, dar nefiind striviţi... purtăm totdeauna 
în trup omorârea Domnului lisus pentru ca şi viaţa lui lisus să se arate 
în trupul nostru" (// Corinteni 4, 8-10). Paradoxul sublim al bucuriei în 
suferinţă este dat de lucrarea tainică a Duhului Sfânt asupra sufletului 
omenesc decis să-şi trăiască viaţa în iubirea lui Hristos. Un astfel de 
om înduhovnicit simte bucuria răbdării în suferinţă până la revărsare, 
încât poate oferi şi altuia binecuvântata ei rază de lumină. 

Astfel spune Apostolul: „Ocărâţi fiind, binecuvântăm, prigoniţi fiind, 
răbdăm, huliţi fiind, mângâiem. Am ajuns ca gunoiul lumii, lepădătura 
tuturor până acum" (/Cor/nten/4,12-13); dar precizează reversul luminos 
al biruinţei: „în toate biruim cu prisosinţă prin Acele care ne-a iubit pe 
noi" (Romani 8, 37). 

Sunt remarcabile în acest sens reflexiile pline de har ale lui F. W. 
Foerster despre suferinţa „omului nemântuit" şi crucea lui Hristos: „Dar 
între crucea omului nemântuit şi crucea lui Hristos este o lume întreagă! 
Omul suportă crucea, - Hristos triumfă asupra crucii. Omul îşi divizează 
propria sa voinţă şi vede pe dracul în ori ce i s-ar pune de-a curmezişul 
ei - şi crucea lui devine atunci scena celei mai întunecate răzvrătiri 
împotriva destinului de aramă care sparge în bucăţi lucrurile omului 
născut din ţărână şi-i stinge nădejdile, cum se sting în vânt luminile 
tremurătoare. Hristos cel pironit pe cruce însă recunoaşte pe Dumnezeu 
tocmai în dunga care trece de-a curmezişul tuturor planurilor omeneşti. 
El preamăreşte pe Dumnezeu, propovăduieşte realitatea lui Dumnezeu; 
nici un lucru omenesc nu-l atinge şi nu-l schimbă. El însuşi atinge şi 
schimbă tot ce se petrece în lume. El constrânge ursita pământească, 
ciocnirea oarbă a energiilor vitale, sălbatica revoltă a făpturii împotriva 
creatorului, să-l slujească la înfăţişarea unei pilde supraterestre: astfel 
tocmai în supunerea lui Hristos se realizează cel mai puternic triumf ai 
lumii superioare asupra instinctelor şi patimilor întunecate. 

Hristos este semnul crucii - ce putere spirituală asupra oricărui destin 
orb i s-a dat omului prin această pildă, ce posibilitate de a vedea în toate 
insuccesele şi prăbuşirile lumeşti prilej de completă schimbare a tuturor 
principilor călăuzitoare ale vieţii şi ale năzuinţelor si să se abată de la toate 
măsurile externe de orientare a activităţii şi a sorţii, de la toate iluziile 

luptei pentru existenţă şi ale năvalei după valorile lumeşti! 

Pe lemnul aşezat de-a lungul se strică singuraticii şi neamurile. 
Numai lemnul aşezat curmeziş ne trezeşte la conştiinţa destinaţiei 
noastre adevărate şi ne ajută să înţelegem valorile eterne, din mijlocul 
tuturor iluziilor. într-adevăr, în care sfere ale vieţii avem putinţă să fim 
mai resignaţi, mai altruişti mai smeriţi şi mai oneşti cu noi înşine şi cu 
alţii? Şi o asemenea renunţare la furtişag, la trufie şi la egoism nu este 
oare condiţia fundamentală a iniţierii în cele mai adânci taine ale vieţii 
acesteia şi ale unei alte vieţi? 

O, tu tainică, tăcută cruce, ce inepuizabil de multe ştii tu spune - 
cât de puternic începi tu a învăţa, când toţi învăţătorii amuţesc şi când 
s-a sfârşit toată înţelepciunea înţelepţilor!" . 3 

Diri toate acestea putem conchide că specificul creştin al răbdării 
ca şi cruce - suferinţă nu stagnează puterile sufletului, fiindcă cel ce 
rabdă cu Hristos şi pentru El, simte puterea Duhului care tainic îi umple 
sufletul de bucuria în nădejdea biruinţei depline şi finale în veşnicie. 

Nietzsche şi toţi cei care au afirmat că virtuţile creştine stagnează 
puterile sufleteşti, ţinându-le într-o obedienţă oarbă, nu s-au străduit 
niciodată să înţeleagă sensul adevărat şi adânc al răbdării creştine 
pentru Dumnezeu, fiindcă le-a fost cu desăvârşire străină, fiindcă n-a 
vrut să accepte şi nici să înţeleagă niciodată taina lucrării Duhului Sfânt 
în viaţa oamenilor şi a lumii, iar pe cei care au simţit-o i-a stigmatizat 
cu tot felul de batjocuri... De aceea şi-a luat şi el plata Sa... 

B. Un alt aspect prin care este redată răbdarea ca virtute creştină, 
este cel de u7co|i8vr|. Acest cuvânt are mai multe sensuri: 

- în stoicism, el avea mai mult un sens de resemnare pasivă; 

- în creştinism, el are un sens activ şi înseamnă în general: 

1. A îndrăzni cu cutezanţă, cu stăruinţă, a nu se lăsa biruit în 
încercare. 

2. în sens moral, a acţiona cu perseverenţă, stăruinţă, tenacitate, 
tărie de a suporta, capacitate de a nu îngădui puterilor să te lase, a 
suporta fără a fi străpuns, încovoiat, -plecat. 

3. A aştepta (radicalul pev = a rămâne, de unde latinescul: maneo) 
desemnează finalitatea unei biruinţe, adică a stărui în încercări, lovituri, 
spre a le depăşi, birui. 


251 






Este sinonim cu elementul de curaj, de putere în acţiune. De aceea 
termenul a intrat şi în registrul militar în sens de rezistenţă, perseverenţă, 
fără a te îngenunchea, a fi biruit. 

El este totdeauna în opoziţie cu cuvântul âpioxruLiai = a te da la o 
parte, a te retrage când dai de greu; adică contrazice ideea de laşitate. 

în morala creştină este folosit cu precădere termenul de hypomene. 

Când Mântuitorul le spune ucenicilor la începutul misiunii că „cine 
va răbda până la sfârşit, acela se va mântui" (Matei 10, 22), şi la sfârşitul 
misiuni Sale, exact acelaşi lucru, foloseşte exact aceiaşi termeni = cel 
ce rabdă cu curaj, angajat într-o luptă spre a nu se lăsa învins nici 
doborât ci, a învinge el. Rezultă că răbdarea nu stagnează puterile 
sufletului, ci le angajează. 

Deci hypomene înseamnă în Sfânta Scriptură „răbdarea ca 
suportare, ca stăruinţă plină de energie, care conduce la biruinţă, la 
împlinire, adică a suporta (răbda) vicisitudinile vieţii, plin de nădejde, 
cu încredere în victoria sau biruinţa finală. De exemplu, a suporta 
sentimentul de durere în faţa morţii, va fi interpretat în sensul de nădejde, 
ca bucurie a comunicării cu Dumnezeu, şi nu o sufocare resemnată 
sau un regret că te desparţi de această viaţă. 

Privită la nivelul sufletului omenesc, în 4 Macabei , hypomene 
reprezintă capacitatea oamenilor de a muri pentru idealul lor, precum şi 
creştinii trebuie să dovedească răbdare în necazuri şi prigoane, nu 
pentru a fi învinşi, ci pentru biruinţa finală „ fii credincios până la moarte, 
şi-ţi voi da cununa vieţii" (Apocaiipsa 3, 10). 

în spiritualitatea creştină, aspectul de stăruinţă în răbdare este dat 
şi de legătura dintre hypomene şi elpis (nădejde). Sfântul Apostol Pavel 
vorbeşte de „răbdarea - speranţă" spunând: „Neîncetat aducându-ne 
aminte înaintea lui Dumnezeu, Tatăi nostru, de lucrul credinţei voastre 
şi de osteneala dragostei şi de stăruinţa nădejdii voastre în Domnul 
nostru lisus Hristos" (/ Tesaloniceni 1, 3). Apoi răbdarea are ca ţintă 
nădejdea: „Şi nu numai atât, ci ne lăudăm în necazuri, ştiind că necazul 
aduce răbdare" (Romani 5, 3). în acelaşi timp, răbdarea produce ea 
însăşi nădejdea. în felul acesta hypomene reprezintă capacitatea 
sufletului de a răbda cu bucurie, „întărindu-vă cu toată puterea după 
tăria măririi lui, spre toată îngăduirea şi îndelunga răbdare, mulţumind 

c u bucurie lui Dumnezeu şi Tatălui, care ne-a învrednicit să avem parte 
la moştenirea sfinţilor întru lumină" (Coloseni 1, 11-12). 

Sfântul loan Gură de Aur denumeşte pe hypomene ca rădăcina 
tuturor lucrurilor bune, „mama pietăţii, un fruct care nu se strică niciodată, 
o fortăreaţă care nu este cucerită niciodată, un port care nu cunoaşte 
furtuni, temelia acţiunilor corecte, a faptelor drepte, pace în timp de 
război, siguranţă în timpul intrigilor şi a uneltirilor vrăjmaşe. Nici violenţa, 
nici forţele răului, nu-i pot dăuna în nici un fel". 

în felul acesta, hypomene este o calitate a sufletului omenesc care- 
I ţine mereu în picioare, în acţiune, oricât de potrivnice ar fi furtunile 
vieţii. Caracterul de virtute activă, de putere a sufletului, de dinamism 
în acţiune, îl vedem şi din rugăciunea unui credincios părăsit de soţia 
sa şi rămas orb. în răbdarea lui el cere lui Dumnezeu puterea de a 
împlinii voia Lui, nu ca o resemnare mută, ci ca o bucurie sfântă, 
fără murmur, ci ca o cântare de laudă. 

De aici vedem că noţiunea prin care este exprimată răbdarea în 
creştinism este o virtute derivată din nădejde, ea susţine nădejdea, şi 
este înrudită cu curajul. 

3. în sfârşit, vom urmări sensul răbdării ca virtute în morala şi 
spiritualitatea creştină, redată prin paicpo^ujLua, format din radicalul 
paKp, care indica ideea de a fi lung, mare; şi Supta, care exprima 
impulsivitatea ca acţiune dinamică şi fermă. Traducerea mot a mot 
desenează un mare impuls sufletesc, adică plin de energie, de putere, 
de unde şi traducerea românească: îndelunga răbdare. 

Cuvântul care determină această virtute este foarte folosit în Sfânta 
Scriptură atât în Noul cât şi în Vechiul Testament, mai ales când prin el 
se indică atributul răbdării divine, ca iertare şi milostivire...Psalmistul 
spune în acest sens: „Domnul este îndurător şi milostiv, îndelung răbdător 
şi bogat în dreptate" (Psalmul 103, 8; 86, 15; 145, 8). 

în Noul Testament makrothymia este legată de faptul că „Dumnezeu 
este iubire, iar cel ce rămâne în iubire rămâne în Dumnezeu şi Dumnezeu 
rămâne în el" (/ loan 4, 16). Pe de altă parte, „iubirea îndelung rabdă" (/ 
Corinteni 13 , 4). De aici concluzia foarte clară că Dumnezeu este îndelung 
răbdător. 

Makrothymia lui Dumnezeu se referă totdeauna la păcătos, ea este 

o aşteptare a păcătosului să se îndrepte prin pocăinţă: „O, Doamne, iată 
ce cugetam când eram în ţara mea... Ştiam că tu eşti Dumnezeu îndurat 
şi milostiv, îndelung răbdător şi îţi pare rău de fărădelegi" (lona 4, 2). 

Tertulian (+240) a scris un frumos tratat De patientia în 16 capitole. 
Este unul din cele mai strălucite tratate de educaţie creştină şi umană, 
în general. Din această lucrare s-a inspirat şi Sfântul Ciprian în lucrarea 
sa: De bono patientiae. Tertulian arată că originea răbdării este 
Dumnezeu însăşi şi învăţătura sa divină. Dumnezeu ca model de răbdare 
ni se oferă prin aceea că El răspândeşte floarea luminii Sale atât peste 
cei drepţi, cât şi peste cei nedrepţi, şi îngăduie şi celor vrednici, şi 
celor nevrednici să beneficieze de bunătatea sa, şi rabdă chiar şi pe 
păgânii care adoră ultragiile artelor şi opera mâinilor Lui (idolii), lisus 
Hristos, Fiul lui Dumnezeu este la fel un model de răbdare, căci El a 
răbdat să se nască şi să se hrănească din sân de mamă umană, apoi 
să crească până la maturitate. Nu-şi manifesta dorinţa de a fi 
recunoscut, ci a fost ultragiat; s-a lăsat botezat de slujitorul Său; s-a 
întâlnit cu ispititorul; din Dumnezeu s-a făcut învăţător care-i sfătuieşte 
pe oamenii să scape de moarte. A tămăduit pe nerecunoscători, iar în 
timpul Patimilor, răbdarba Sa s-a transformat în mamă a milei, căci El 
este dezbrăcat, biciuit, batjocorit, îmbrăcat în haine infame, încununat 
cu lucruri şi mai infame. Minunată este credinţa răbdării, căci Cel ce se 
ascunsese în chipul omului n-a imitat nimic din nerăbdarea acestuia. 
Nimeni dintre oameni n-a realizat răbdarea Lui. Viaţa şi moartea Fiului 
lui Dumnezeu arată că „răbdarea este natură a lui Dumnezeu, efect şi 
superioritate a unei proprietăţi înnăscute". 

Valoare răbdării este pusă în evidenţă de originea şi efectele 
nerăbdării. Părintele nerăbdării este diavolul, duşmanul credinţei, care 
n-a putut răbda fericirea omului, căruia Dumnezeu îi pusese sub ochi 
frumuseţile creaţiunii. Nu se poate preciza dacă îngerul pierzării e rău 
sau nerăbdător, întrucât fie că nerăbdarea vine din răutate, fie că răutatea 
vine din răbdare, ele cresc nedespărţite în sânul unuia şi aceluiaşi 
tată, diavolul. Acesta a insuflat Evei nerăbdarea. Până atunci ea nu 
păcătuise, căci păzise cu răbdare porunca lui Dumnezeu. Prin 
nerăbdarea Evei, a pierit şi Adam. Nerăbdarea naşte mânia. Din Adam 
s-a născut Cain, care prin aceeaşi invidie ca a diavolului şi prin nerăbdare 

a ucis pe Abel, fratele său. Orice păcat este rodul nerăbdării. 

Răbdarea lui Dumnezeu se referă tot la păcatele oamenilor. De aceea, 
ţn Sfânta Scriptură Dumnezeu este prezentat în stare de suferinţă, 
determinată de aşteptarea pocăinţei oamenilor (Romani 2, 4; 9, 22; / 
Petru 3, 18-20). Pe de altă parte, pocăinţa oamenilor vizează la fel 
aşteptarea făgăduinţei celei de a doua veniri a Mântuitorului: „Domnul 
nu întârzie cu făgăduinţa Sa, precum socotesc unii că este întârziere, 
ci îndelung rabdă pentru voi, nevrând să piară cineva, ci toţi să vină 
la pocăinţă..." (II Petru 3, 9-15). 

Dar makrothymia iui Dumnezeu are limite, de aceea ea reprezenta 
la început avertizarea păcătosului şi apoi judecarea lui. Aceste limite 
de care vorbim, au desigur un rol pedagogic, ele nu se referă la 
atotputernicia lui Dumnezeu care este nelimitată ci la om, la întoarcerea 
lui spre Dumnezeu. în acest sens Dumnezeu îl avertizează şi îl judecă 
pe om, fiindcă nu vrea moartea lui. Privind avertizarea pe care 
Dumnezeu o face omului, Sfânta Scriptură spune: „Să nu spui: am 
păcătuit şi ce râu mi s-a întâmplat pentru că Dumnezeu este îndelung 
răbdător şi nu te va lăsa nicidecum" (Eclesiastul 5, 4). Cel de al doilea 
aspect, privind judecata lui Dumnezeu, makrothymia lui Dumnezeu lasă 
pe oameni în păcatele lor, care pot ajunge până la culme... Apoi vine 
judecata. „Căci dacă Dumnezeu nu lasă multă vreme pe cei care 
lucrează fărădelegea, ci de grabă îi cheamă la judecată şi pedeapsă, 
spre a se pocăi, este semn de mare binefacere. Că pe când la alte 
neamuri, cu îndelungă răbdare aşteptă Dumnezeu până ce vor ajunge 
la plinirea păcatelor, şi apoi îi judecă şi îi pedepseşte, asupra noastră a 
socotit să nu ajungem la sfârşitul păcatelor noastre şi apoi să aducă 
pedeapsa asupra noastră" (II Macabei 6, 13-14). 

Evagrie şi, după el, Maxim Mărturisitorul arată că Dumnezeu 
conduce pe om spre desăvârşire prin două metode: prin pronie şi 
prin judecată. 

„Acela care iubeşte lucrurile bune şi frumoase - spune Sfântul Maxim 
- tinde de bună voie spre harul îndumnezeirii fiind călăuzit de providenţă 
prin raţiunile înţelepciunii, iar acela care nu este îndrăgit de acestea, 
este atras de la păcat împotriva voii lui, şi lucrul acesta îl face judecata 
cea dreaptă prin diferite feluri de pedepse. Cel dintâi, adică iubitorul de 

Dumnezeu, va fi îndumnezeit prin providenţa lui Dumnezeu; iar cel de 
al doilea, adică cel iubitor de trup şi de lume, este oprit de judecata luj 
Dumnezeu ca să nu ajungă la osânda veşnică". 4 

Aceasta este o metodă de pedagogie divină, după cum putem citi 
şi în Apocalipsă : „Eu pe câţi îi iubesc îi mustru şi îi pedepsesc 
sârguieşte dar şi te pocăieşte" (3,19). Marcul Ascetul arată că „în dureri 
fără de voie se ascunde mila lui Dumnezeu care atrage la pocăinţă pe 
cel ce le rabdă, şi îl izbăveşte de osânda veşnică". 5 

Metoda judecăţii lui Dumnezeu având un caracter educativ, se 
realizează prin TOipaaoq (ispită) cu înţelesul de probă, încercare la care 
este supus cineva, ca să-şi dezvăluie firea sa ascunsă. în acest înţeles 
facem deosebirea între ispită şi încercare. Prin ispită înţelegem 
chemarea spre poftele care duc la păcat. Prin încercare înţelegem 
durerea ce te apasă pentru a-ţi întări puterile sufletului prin răbdare. în 
situaţia noastră peirasmos folosit de Sfinţii Părinţi are înţelesul de 
încercarea în durerea care te apasă pentru a-ţi întări prin răbdare 
puterile sufletului. Ceea ce este important constă în faptul că 
Dumnezeu ne încearcă, dar nu ne părăseşte! El nu lasă adică sufletul 
nostru să cadă în deznădejdea ucigătoare, ci îl trezeşte spre pocăinţă 
şi înfrânare. De aici vedem că pocăinţa care duce la înfrânarea de la 
plăcere şi răbdarea durerii drepte, departe de a fi ceva negativ şi pasiv; 
departe de a slăbi firea omenească o fortifică, o întăreşte, o 
dinamizează. Şi aceasta înseamnă tocmai spiritualizarea firi omeneşti. 
Iar spiritualizarea este realitate pozitivă şi afirmativă, adică ea defineşte 
sufletul ca şi conducător al vieţii şi faptelor omeneşti spre a-i da omului 
libertatea şi demnitatea morală. 

Văzând aceste aspecte care prezintă virtutea răbdării creştine ca 
un act de putere a sufletului, se cuvine să reţinem în final personificarea 
răbdării pe care o face Tertulian, spre a ne face o impresie mai realistă, 
şi a înţelege în concret fizionomia morală a omului, care cultivă această 
virtute sfântă: „Faţa (răbdării) îi este liniştită şi binevoitoare, fruntea 
senină, necontractată de nici un rid al tristeţii şi al mâniei, sprâncenele 
neîncruntate a supărare, cu ochii privind în jos de umilinţă nu de 
nefericire, gura măsurată cu cinstea vorbirii măsurate, culoarea celor 
cinstiţi şi nevătămători, îmbrăcămintea curată şi căzând cuviincios pe 


256 


corp, care nici nu se făleşte, nici nu se dezonorează... şade pe tronul 
acelui spirit prea blând care nici nu se frământă în vârtej, nici nu se 
întunecă în nor, ci este o seninătate tânără, deschisă şi simplă... Unde 
este Dumnezeu, acolo este şi fiica Sa, răbdarea. Aşadar când coboară 
pumnezeu la om, îl însoţeşte în chip nemijlocit răbdarea". 6 

Note bibliografice 

1 Anton Dumitriu, Philosophia mirabilis. Bucureşti, 1974, p. 29. 

2 Hristosşi viaţa omenească , trad. Nicolae Colan, Sibiu, 1946, p. 179. 

3 Hristosşi viaţa omenească, trad. Nicolae Colan, Sibiu, 1946, p. 181-182. 

4 Scolia 19, la Răspuns către Thalasie, 54; Filocalia, voi. III, p. 252. 

5 F/'/oc., voi. I, p. 265. 

6 Depatientia, 15, PSB, 3, Bucureşti, 1981, p. 197. 

2. CURAJUL CA FORŢĂ SPIRITUALĂ A NĂDEJDII 

CREŞTINE 


O altă virtute ca rod al nădejdii creştine este curajul, sau bărbăţia, 
în parte l-am văzut exprimat prin răbdarea - hypomene. Legătura 
organică între curaj şi nădejde este însă mai adâncă, având atât o 
formă pozitivă, cât şi una negativă. Afirmativă, în sensul că ambele se 
îndreaptă spre un orizont deschis, având menirea să dinamizeze creator 
viaţa sufletească, Sub aspect negativ sub forma deznădejdii şi 
descurajării ca stagnări ale impulsului vital, cu consecinţe morale 
dezastruoase, ce sufocă aspiraţiile sufletului omenesc, degenerând în 
maladii anxios-depresive. 

Referindu-se în special la curaj, sau bărbăţie, putem spune că numele 
lui indică vârsta de maturitate a unui om, a bărbatului ca reprezentare a 
puterii, sau a vitejiei. în limba greacă i se spune „andreia", de la „aner“ 
= bărbat. Unii socotesc că şi cuvântul „âpsiri", care numeşte virtutea, 
ar deriva de la Apeţ - zeul războiului (Marte - la romani) spre a indica 
forţa, puterea, energia de a acţiona în viaţă, sau a te război cu tine 
însuţi pentru eradicarea răului, şi biruinţa binelui şi frumosului moral. în 
limba latină „fortitudo", indică forţa, energia, sau puterea de a răzbate 
în viaţă. în limba lui Cicero el defineşte virtutea în sine, ca o putere 
specifică bărbatului. El spunea: „Apellata a viro virtus, enim viri propria 
maxime est fortitudo" (Virtutea se numeşte de la bărbat, căci cea mai 
proprie îi este bărbatului forţa, tăria, energia). 

Această definiţie are ca temei concepţia antică potrivit căreia numai 

hă rbatul este considerat om întreg, în toată plenitudinea umanităţii. 
Femeia era considerată din fire un „om neterminat". Forţa dominanta a 
bărbatului rezultă şi din activitatea lui politică, de conducere a polisului, 
cât si din cea militară, de apărare şi cucerire. Dar şi sub aspect genetic, 
bărbatul poartă în sine etnicul, având sămânţa dătătoare de viaţă. El 
este „pater familias", având „jus vitae ac necis“ asupra întregii familii. 
Numai el avea dreptul la cultură şi educaţie. Femeia era marginalizata, 
trăind în ghinekon ca o sclavă a bărbatului, veşnic la dispoziţia lui... 

Prin urmare, înainte de a fi virtute morală, curajul este virtute 
naturală (fysike arete), fiind cerută de viaţa însăşi ce nu se desfaşoara 
numai în condiţii optime, ci întâmpină şi greutăţi, vicisitudini cărora 
trebuie să le faci faţă. Şi pentru a depăşi obstacolele vieţii, sau a pluti 
de mai multe ori contra valurilor, ţi se cere putere, energie, tărie fizică 
si forţă sufletească. De aceea latinii spuneau: „vivere militare est" (a 
trăi înseamnă a lupta). Şi de multe ori lupta vieţii este dură, crâncena, 
„pe viaţă şi pe moarte"... Cei tari abordează lupta vieţii „cu dragoste de 
ea, cu dor...“; alţii însă îi cad victime şi chiar o abandonează cu disperare. 
Pentru prima fază sunt sugestive versurile lui George Coşbuc: 

„...O luptă-i viaţa, deci ţe luptă 
Cu dragoste de ea, cu dor. 

Pe seama cui? Eşti un nemernic 
Când n-ai un ţel hotărâtor: 

Tu ai pe-ai tăi! De n-ai pe nimeni 
Te lupţi pe seama tuturor" 

(„Lupta vieţii"). 

Sub aspect moral, curajul este virtute (etike arete), fiindcă datorită 
lui îţi afirmi demnitatea, adică propria valoare, şi îţi păstrezi verticalitatea 
şi tăria de caracter, atunci când situaţiile şi împrejurările vieţii, fiindu-ţi 
potrivnice, te încovoaie, sau îţi cer compromisuri... 

Sub aspect moral se vorbeşte de curaj şi ca de o virtute militară, 
de vitejia în război. Ea este dată de faptul că la început virtutea avea 
un caracter material, vizând corpul omenesc ca tărie şi frumuseţe. 
Apoi a primit un aspect moral-spiritual, vizând puterile sufleteşti, 
caracterul ca putere morală de a rămâne statornic, de a nu oscila in 
săvârşirea binelui şi în evitarea răului. Antichitatea acorda o mare 

importanţă curajului militar, făcându-se tinerilor în şcoli o educaţie 
specială în acest sens. Aşa numita „educaţie spartană" a fost celebră 
şi a rămas peste veacuri ca un termen de referinţă. Educaţia consta în 
a învăţa să te supui, să învingi în luptă şi să suporţi cu răbdare oboseala. 
De la 12 ani condiţiile de trai deveneau mai aspre; băieţii nu mai poartă 
tunică ci primesc o singură manta pentru tot anul. în dormitoare se 
culcă pe saltele de stuf. Pentru cea mai mică greşeală sunt biciuiţi cu 
cruzime. Luau mesele în comun şi li se dădea o mâncare proastă şi, 
intenţionat, într-o cantitate insuficientă, pentru a-i constrânge să fure 
alimente şi să capete astfel curaj şi viclenie... în afară de învăţarea 
formală a literelor şi de o formaţie muzicală serioasă, toată educaţia 
spartană, minuţios organizată şi controlată de stat, se baza pe cultura 
fizică şi pe pregătirea militară, pentru a forma caractere curajoase. 

Cât priveşte noţiunea care exprimă curajul se foloseşte chiar pluralul: 
xd avSpsioc pentru a indica curajul spartan şi cretan. Plutarh spune 
despre cretani că pentru a-şi arăta curajul în faţa zeului, se flagelau şi 
se maltratau, făcându-şi răni în corp. 

La geto-daci curajul în luptă era suprema virtute. Vitejia lor constituia 
o cinste şi o bucurie de a întâmpina moartea în luptă. Şi aceasta pentru 
că lui Zamolxis îi plăcea moartea vitejească. A muri ca erou era cinstea 
supremă. Aceasta era admirată de oameni şi încununată cu nemurirea 
în comuniunea lui Zamolxis. 

Este cunoscută apoi legenda legată de JHerakles sau Hercules, care 
nu s-a descurajat de nici un obstacol ce i-a stat în cale, ci învingându-le 
pe toate cu curaj, a obţinut prin aceasta nemurirea de la zei. 

La fel este cunoscut şi actul de mare curaj al legendarului Mucius 
Scaevola. Acesta neputând omorî pe regele etrusc, care asediase Roma 
(503 î. Hs.), este prins, urmând să fie ars de viu. Ca să arate că nu se 
teme nici de moarte, Mucius Scaevola şi-a întins mâna dreaptă în 
focul care ardea pentru jertfă. Uimit de curajul lui şi de dragostea de 
patrie, regele l-a eliberat. 

Cât de mult preţuiau vechii înţelepţi ai Elladei curajul, vom înţelege dacă ne 
vom gândi la faptul că Platon închină vitejiei un întreg Dialog, intitulat „Lakes", 
iar Aristotel spune că „dintre toate virtuţile cele mai mari sunt cele care servesc 
altora. Iar acestea sunt dreptatea şi bărbăţia. Dreptatea serveşte în timp de 

pace, bărbăţia în timp de război" (Retorica I, 9). 

Heraclît spune că „zeii şi oamenii cinstesc pe cei care cad pe câmpul 
de luptă" (Fragm. 24, Diels). Platon adaugă: „noi vom spune, oare, că 
este pe primul loc în neamul cel de aur ostaşul care s-a săvârşit cu 
glorie între cei căzuţi pe câmpul de bătălie? Negreşit că da. (Statul 
V,465c). 

Pentru a determina mai îndeaproape bărbăţia ca virtute, trebuie să 
raportăm acţiunile noastre de curaj la raţiune şi la capacitatea omului 
de a se educa. 

Pentru Socrate curajul ca orice virtute este ştiinţa de a domina 
primejdiile vieţii. Iar ca ştiinţă noi putem arăta care din faptele noastre 
de curaj pot fi numite arete, care adică, ne aduc vrednicia prin valoarea 
lor. De pildă, curajul ostaşului care luptă cu eroism pe câmpul de luptă 
este vrednic de cinste. Dar curaj pot avea şi tâlharii, criminalii sau cei 
în stare de ebrietate. Faptele acestora nu pot fi socotite virtuţi fiindcă 
sunt dăunătoare vieţii individuale şi sociale. 

Platon introduce pentru prima dată virtuţile cardinale, adică virtuţile 
esenţiale, menite să asigure ordinea în cetate. Acestea sunt: fronesis, 
dikaiosyne, andreia, sophrosyne. 

în două din Dialogurile sale, Phaidros 1 şi Republica 2 (Politeia), 
Platon ne oferă criteriul virtuţii determinate de raţiune, prin imaginea 
atelajului tras de cei doi cai, având raţiunea ca vizitiu. Dar să vedem 
plastica şi sugestiva expunere a înţeleptului: „Trei părţi - spune Platon 

- intră în alcătuirea fiecărui suflet; două din ele au chip de cal, iar cea 
de a treia întruchipează pe vizitiu (tiviko g). Să păstrăm pe mai departe 
imaginea aceasta. Iar despre cai se spune că unul este bun (ocyaBoq 
UTTToq); nu şi celălalt. Dar nu am arătat - şi se cuvine acum să o spunem 

- care anume este virtutea celui mai bun şi care este viciul celui rău. 
Acela dintre ei care-i de soi are statură dreaptă, trupul bine tăiat, 
grumazul falnic, botul arcuit, ochi negri, iar culoarea lui este albă; este 
dornic de onoruri, dar totdeauna cumpătat şi ruşinos; iubeşte părerea 
cea adevărată. Când îl mâni, biciul nu-şi are rostul, pentru că ascultă 
numai de îndemn şi vorbă. Celălalt cal este şui şi greoi, clădit fără nici 
o noimă, cu grumazul ţeapăn, cu gâtul scurt, cu bot turtit; trupul tot 

este negru; ochii aburii şi injectaţi cu sânge; este nesăţios şi îngâmfat; 
urechile le are împăroşate şi abia de mai aude; şi doar cu lovituri de 
bici şi îmboldituri ce îl mai poţi mâna. Când vizitiul zăreşte chipul 
îndrăgit, priveliştea aceasta îi umple sufletul de foc, şi el se simte 
străbătut de împunsăturile dorului ce-l înfioară“ (Phaidros 253d-e). De 
aici vedem că sufletul se compune din trei părţi: raţiunea (xo XoyiaxiKov 
sau vouq), voinţa sau curajul (înflori Sec;) - este calul bun; iar calul rău 
sunt poftele senzoriale, parte rea a sufletului (io £7c8opr]xiK6v). Pasiunea 
îşi are sediul în creier; afectele şi sentimentele în inimă; iar poftele în 
pântece. Raţiunea este locul puterii intelectuale, a conştiinţei, a 
personalităţii, slăbiciunea sau tăria ei determină caracterul omului. 
Voinţa sau curajul stă între raţiune şi pofte, ajutând la lupta dintre ele, 
să biruiască raţiunea. Poftele senzoriale îşi au originea în 
individualitatea animalică. Ele sunt mişcate totdeauna de nesaţiu. Ele 
se opun raţiunii, o împiedică. Acestor trei părţi ale sufletului le corespund 
trei virtuţi cardinale. Cea dintâi: (ppovsaiq - cuminţenia, corespunde 
părţii raţionale a sufletului. Virtutea curajului este dv8pda Ea se referă 
la ftvţioc, (partea generoasă) şi îi oferă omului puterea de a-şi ţine firea 
în pericole şi necazuri. Virtutea cumpătării - acocppoauvri reprezintă 
stăpânirea asupra poftelor trupeşti - £7Cii!h)jLU0c. Ea nu ne lasă să fim 
robiţi de plăcerile corporale. Cele trei virtuţi corespondente celor trei 
părţi ale sufletului sunt armonizate de a patra virtute: 8iK0cioGwr| - 
dreptatea, care determină ordinea în statul ideal (D.L., 90-91 ). 3 Platon 
merge şi mai departe, arătând că şi oamenii se deosebesc de la natură, 
în funcţie de felul în care domină una din cele trei caracteristici 
sufleteşti: Unii de „natura aurului 1 ' ar poseda însuşiri superioare. Alţii 
însă „ de natură grosolană" sunt dominaţi de pasiuni vulgare. Prima 
natură are inteligenţă cu sediul în creier; tendinţa de acţiune îşi găseşte 
sediul în piept, iar dorinţele senzuale sunt asociate pântecului. In statul 
ideal, categoriei inteligente îi corespund filosofii (arhontes), chemaţi să 
conducă statul. Categoriei curajului îi corespund paznicii şi militarii 
(stratiotoi), cu datoria de a întreţine ordinea în stat. în cea de a treia 
categorie intră meşteşugarii (demiurgoi) şi cultivatorii pământului, oameni 
„ai pântecului", incapabili de a atinge virtuţi prea înalte, ci cei mult 
stăpânirea de sine (cumpătarea). Lipsiţi de capacităţi intelectuale şi 

rnorale, ei muncesc, dar nu au dreptul să ia parte la viaţa publică. 

Datorită importanţei pe care o prezintă virtutea curajului, ea trebuie 
cultivată prin educaţie, din cea mai fragedă vârstă. Astfel, la întrebarea: 
c e educaţie să le dăm copiilor, Platon răspunde: gimnastica pentru 
trupuri şi muzica pentru suflet (Politeia II, 376 e). Dar cei care au rânduit 
învăţătura prin muzică şi prin gimnastică, le-au rânduit astfel, pentru 
ca una să aibă grijă de trup, şi cealaltă de suflet" (Politeia 410 e). „Nu-ţi 
dai seama - spune în continuare Platon - ce se întâmplă cu mintea 
celor care în cursul vieţii, se îndeletnicesc cu gimnastica, dar nu se 
ating de muzică? Sau celor ce procedează pe dos? (adică invers)... 
Cei ce se slujesc doar de gimnastică ajung mai brutali decât trebuie, 
iar cei ce se slujesc doar de muzică, ajung mai molatici decât s-ar 
cuveni. Desigur, înflăcărarea (ctupoţ) ar da sufletului brutalitate, iar cel 
crescut ca lumea ar fi plin de bărbăţie (dvSpsia); dar, dacă s-ar adăuga 
prea multă înflăcărare, sufletul ar ajunge probabil dur şi nesuferit... 
Prea multă blândeţe ar produce mai multă slăbiciune decât trebuie; 
sufletul e blând, dar şi plin de măsură... Sufletul cumpătatei viteaz 
este, prin urmare, al omului la care ele sunt armonizate" (Politeia 410 e 
, -411 a). 

Aristotel ne-a lăsat definiţia şi viziunea etică a curajului. O face 
mai ales în cartea a lll-a a Eticii Nicomahică, dedicându-i trei capitole 
(VII-IX). 4 Ca orice virtute etică, este şi andreea. Cele două extreme 
sunt: pe de o parte: insuficienţa (eleipsis) constând din teama (cpofîoq) 
care atrage după sine laşitatea (|iiKpo$upta), iar hiperbole redat prin 
x6A,pri, care indica temeritatea sau cutezanţa oarbă (lipsită de lumina 
raţiunii), îndrăzneala obraznică, brutală şi nesăbuită, duritatea acţiunilor 
sau faptelor morale lipsite de chibzuinţă, de discernământ, de dreaptă 
socoteală... 

Aristotel fixează ca mobil al curajului pe xo kocXov, adică frumuseţea 
virtuţii. „Omul curajos - spune el - este lipsit de teamă atât cât poate 
fi un om. Fără îndoială, şi el se va teme de asemenea lucruri, dar le 
suportă ferm, aşa cum se cuvine şi o cere raţiunea, de dragul 
frumosului moral; căci acesta este scopul virtuţii. (E.N., VII,10). 

1. Elementul raţional este foarte important în determinarea curajului 

ca virtute, întrucât în lipsa raţiunii imaginaţia creează temeri false care 
derutează acţiunea morală. „De ceea ce este cu adevărat înfricoşător 
ne temem, fie mai mult, fie mai puţin; dar chiar şi lucrurile ce nu sunt 
de temut ne pot înfricoşa, ca şi când ar fi. Şi astfel se întâmplă să 
greşim fie prin aceea că ne temem fără rost, fie că ne temem cum sau 
când nu trebuie şi aşa mai departe... Cel ce suportă şi se teme de'ce 
trebuie, şi cum şi când trebuie, în acelaşi fel manifestându-şi încrederea, 
este cu adevărat curajos; căci omul curajos suferă şi acţionează în 
raport cu importanţa situaţiei şi cum o cere raţiunea..." (E.N.,111; VII 
15-20). 

Necesitatea elementului raţional în determinarea curajului ca virtute 
se impune şi este dat de netemeinicia celor două extreme. în primul 
rând cei dominaţi de tolme, ca depăşire a măsurii (hyperbole), adică 
temeritatea oarbă, care acţionează prin „absenţa totală a firii". Spune 
Aristotel că „trebuie să fie cineva nebun sau insensibil la durere ca să 
nu se teamă chiar de nimic, nici de cutremure, nici de valurile mării, 
cum se spune despre celţi“ (E.N. III, VII; 25). Dar tolme este de multe 
ori numai o aparenţă, o laudă... cu curajul. Mulţi fac pe vitejii, dar în 
fond sunt laşi, neputâpd ţine piept pericolelor (E.N. III, VII, 30). Prin 
aceasta se şi deosebeşte andreia de tolme. Dacă cei cu adevărat 
curajoşi văd pericolul, îl aşteptă şi îl înfruntă cu calm, cei impetuoşi se 
decid înainte de pericole, iar în mijlocul lor cedează (dau înapoi) (E.N. 
III, VII, 5). în al doilea rând, este insuficienţa curajului care dă laşitatea 
(microthymia). Cel laş „se teme şi de ce nu trebuie şi într-un mod 
nepotrivit... Acestuia îi lipseşte încrederea (de aceea) se descurajează 
uşor, căci se teme de toate. Pe când omul curajos este contrariul lui, 
încrederea caracterizându-i pe cei ce speră" (E.N. 1116 a). 

2. Frumosul moral este strâns legat de scopul acţiunilor omeneşti. 
Omul curajos are totdeauna ca scop al curajului frumosul moral (xo 
kccAov). Prin aceasta oamenii îşi câştigă demnitatea, adică vrednicia 
care le aduce sentimentul onoarei (E.N. III, VIII, 25). De pildă andreia 
este condiţionată de un pericol iminent. Când cineva moare pentru o 
cauză nobilă, propria-i moarte este un act de frumuseţe morală; sau în 
limba lui Aristotel: ev xotq KocAJUcrcoiqa (a muri în frumuseţe) (E.N. III, 
VIII, 20). „Desigur că moartea şi rănile vor fi pentru omul curajos 

dureroase şi nedorite; dar el le îndură cu fermitate, pentru că este frumos 
s § facă şi pentru că a nu o face ar fi ruşinos. Şi cu cât mai desăvârşită 
îi este virtutea, şi cu cât este el mai fericit, cu atât mai îndurerat va fi 
în faţa morţii; căci viaţa unui astfel de om menită în cel mai înalt grad 
s a fie trăită, şi, conştient că moartea îl va priva de bunurile cele mai 
înalte, acest lucru nu poate fi decât dureros pentru el. Dar asta nu-i va 
diminua câtuşi de puţin curajul, ci poate chiar i-l va spori, pentru că el 
preferă acelor bunuri, gloria pe câmpul de luptă" (E.N. III, IX, 10-15). 

Aristotel analizează pe andreia determinată de raţiune şi impulsionată 
de frumuseţea morală, în corelaţie cu două funcţii ale sufletului. în 
primul rând cu mânia (i^djioc;) ca funcţie iraţională a sufletului ce poate 
fi convertită spre curaj; şi în al doilea rând, cu încrederea ce duce la 
nădejdea care îţi stimulează puterea de a suporta lucrurile dureroase. 

Mânia poate fi luată drept curaj, spune Aristotel, dar aceasta se 
întâlneşte şi la animale, pe când oamenii curajoşi acţionează în vederea 
frumosului moral, iar mânia le vine în ajutor (E.N. VIII, 1116 b, 35). 
„Curajul stimulat de mânie pare cel mai natural, iar dacă este însoţită 
de o alegere raţională şi de o motivaţie devine andreia" (1117 a, 5). 
Aceasta înseamnă că thymosul (mânia, impulsivitatea) poate fi socotită 
„physike arete" (virtute naturală), dar pentru a deveni „ethike arete", 
adică andreia, trebuie să fie rezultatul unei alegeri raţionale temeluită 
pe motivaţie, şi având ca mobil al acţiunii şi scop al faptei, frumuseţea 
morală. 

Pe de altă parte, andreia determinată de încredere primeşte o energie 
care îi întăreşte sufletului răbdarea durerilor. „Deşi curajul este legat 
atât de încredere cât şi de teamă, el nu se manifestă în mod egal faţă 
de ambele, ci mai mult faţă'de ceea ce inspiră teama. Căci mai curajos 
este cei ce nu se tulbură în primejdii şi se comportă cum se cuvine în 
faţa lor decât cel ce se poartă astfel în situaţii ce favorizează încrederea. 
De aceea, după cum am spus, curajoşi sunt consideraţi cei capabili să 
ţină piept lucrurilor dureroase. Şi tot din acest motiv, curajul este asociat 
cu durerea şi primeşte pe drept elogii; căci mai dificil este să suporţi 
ceva dureros decât să te abţii de la ceva plăcut" (E.N. III, IX, 17, 30). 

Dacă Socrate socotea andreia ca ştiinţă, accentuând elementul 
raţional, Aristotel accentuează pe lângă raţiune şi voinţa. Astfel andreia 

poate şi trebuie să fie educată spre a deveni deprindere, adică putere 
a sufletului pentru a acţiona în mod constant cu curaj, lată motivaţia 
Stagiritului: „...Pare o dovadă mai mare de curaj să fii lipsit de teamă si 
de tulburare în pericolele neaşteptate, decât în cele prevăzute; căci 
curajul se naşte mai degrabă din deprindere decât din pregătirea 
specială pentru a înfrunta pericolul. Pentru pericolele previzibile oricine 
se poate pregăti, cu ajutorul calcului sau al raţiunii, dar în cele survenite 
pe neaşteptate, fiecare acţionează cum îi dictează deprinderile" (E.N. 
III, VIII, 1117 a, 20). 

Stoicismul 5 acorda o importanţă deosebită curajului. Andreia ducea 
totdeauna la apatheia, care era idealul lor moral. Aceasta se bazează 
pe faptul că unul din cele patru afecte (pathe) mari era şi phobos, adică 
teama (frica). Acest afect, ca şi celelalte, era considerat „boală a 
sufletului" (nosos tes psyhes). Remediul se face prin andreia, iar 
vindecarea era apatheia. (nepătimirea, curăţia, eliberarea de teamă, 
frica). Prin urmare, dacă vicisitudinile şi pericolele de tot felul îţi aduceau 
teama, prin curaj sufletul se manifestă ca o forţă morală spre a le 
depăşi, spre a nu se lăsa învins de ele, şi astfel prin raţiune înţeleptul 
putea ajunge la apatheia, şi prin aceasta să dobândească autoprageia 
- libertatea care dă demnitate şi independenţă sufletului prin dominarea 
afectelor. Pentru a se ajunge la acest deziderat, Epictet a formulat 
cunoscuta deviză-virtute care constă în: „susţine et abstine" (suportă- 
rabdă şi te abţine). Această deviză a curajului era însă lipsită de 
speranţă, şi ca urmare nu avea posibilitatea şi dinamismul sufletesc 
ca deschidere şi aspiraţie spre viitor, ci era o închidere a sufletului în 
el însuşi, o pietrificare a energiilor morale într-o libertate ce nu se 
comunică, ci rămâne static - închisă. Am arătat deja modul în care 
Epictet însuşi a dovedit că este un stoic înnăscut... Curajul stoic se 
referea mai mult la puterea de răbdare (makrothymia), de a suporta 
durerea, şi moarte şi loviturile destinului (a sorţii) prin a nu o băga în 
seamă, sub o formă calmă, senină, liniştită. 

Aşadar stoicismul promovează o morală a încrederii eroice faţă de 
vicisitudinile existenţei, o acceptare liniştită a suferinţelor morale, fizice, 
ca şi a morţii. Tocmai că bărbăţia se verifică în lupta cu primejdiile de 

tot felul ale vieţii. înţeleptul nu se teme de durere, ci o înfruntă. El este 
oricând gata să se măsoare cu destinul (eimarmene) şi este hotărât să 
se ridice prin tăria sufletească deasupra lui. Dacă destinul nu poate fi 
învins, înţeleptul acceptă suferinţa ca necesitate irezistibilă. în felul 
acesta suferinţa apare ca necesară pentru a pune la încercare şi a 
întări pe andreia. Dar suferinţa este urmarea insuficienţei cunoaşterii 
noastre. înţelepciunea este virtutea care învinge cu plăcere suferinţa, 
doar dacă înţeleptul nu reuşeşte acest lucru, atunci trebuie să se 
sinucidă pentru a scăpa de dureri. Sinuciderea este un act eroic, de 
curaj. Ea este tocmai andreia. Desigur, ei nu au perspectiva 
eshatologică a vieţii. Pentru ei moartea este ca şi cum nu te-ai fi născut, 
fiindcă totul se reduce la neant. Dar, deşi promovează destinul şi 
sinuciderea, lasă loc şi libertăţii pentru a salva pe oameni de patimi. 
Libertatea se câştigă prin dispreţuirea bunurilor materiale. 
Sinuciderea este semnul libertăţii omului. în voinţa omului stă binele şi 
răul - spune Epictet. Sinuciderea este un act de maximă libertate şi 
curaj. Ea constituie un bine, o bună alegere a înţeleptului. Andreia în 
faţa morţii este libertatea care guvernează toate gândurile. Pentru a 
menţine această libertate ni se cere sacrificiul vieţii. Dar libertatea este 
stânjenită de destin (eimarmene). De aceea, identificarea cu destinul 
este singurul mijloc de a scăpa de destin. Astfel, libertatea stoică este 
necesitatea înţeieasă şi voită, iar virtutea constă în resemnare („susţine 
et abstine"). 

în concluzie, la stoici andreia nu este folosită pentru depăşirea 
necazurilor şi greutăţilor vieţii, ci pentru sinucidere. Valoarea ei constă 
în conservarea eului personal. 

înainte de a vedea înţelesul curajului în morala creştină se cuvine 
să precizăm că acesteia i s-au adus acuze că datorită cultivării cu 
precădere a virtuţilor numite „feminine", precum: blândeţea, milostenia, 
răbdarea, iubirea, smerenia, nu face faţă realităţilor dure ale vieţii cu 
care este mereu confruntat omul de acum şi de aici. Apoi, faptul că 
pregăteşte pe oameni pentru viaţa de dincolo, nu angajează sufletele 
oamenilor în acţiune, şi le stagnează elanul moral, promovând ceea ce 
s-ar putea numi „virtuţi pasive", care în fond însemnează resemnare, 
obedienţă, sărăcie; într-un cuvânt renunţare la iniţiativă şi la lupta vieţii. 

în felul acesta morala creştină nu-şi justifică necesitatea, şi omul modern 
poate renunţa la principiile ei. 

Dacă este aşa cum se spune, sau mai de grabă nu este aşa, vom 
vedea în continuare, analizând de pe poziţie creştină virtutea 
bărbăţiei sau a curajului. 

Deşi andreia a fost catalogată de înţelepţii antici printre virtuţile 
cardinale, morala evanghelică nu a preluat-o de la ei, ci a afirmat-o de 
pe poziţie proprie, determinată de situaţii şi împrejurări specifice. 

încă de la început se cuvine să precizăm că virtutea curajului este 
corelată de răbdare, prin definirea acesteia ca hypomene. Curajul se 
evidenţiază aici prin faptul că hypomene nu este o luptă resemnată cu 
vicisitudinile, necazurile şi durerea vieţii, ci o acţiune activă, sub forma 
unei energii care acceptă, de pildă, crucea vieţii, dar nu pentru a cădea 
doborât de ea, nici pentru a o târî, ci pentru a o duce cu putere şi 
demnitate până la capăt; nu ca un învins şi doborât sub povara ei, ci 
ca un biruitor. Prin nădejde, care înseamnă o năzuinţă plină de încredere, 
răbdarea nu va stagna energia sufletească, ci o angajează prin curaj 
spre o finalitate plină de biruinţă. De aceea mesajul Evangheliei este 
un hotărât îndemn la curaj şi la acţiune: „în lume necazuri veţi avea, 
dar îndrăzniţi, Eu am biruit lumea“ (loan 16, 33). De aici rezultă două 
lucruri: în primul rând îndemnul la acţiune, spre a nu cădea pradă 
descurajării, care într-adevăr sufocă şi paralizează viaţa morală şi o 
degradează chiar în forme maladive, de stări anxios-depresive. Dar 
Mântuitorul nostru nu ne lasă în resemnare, derută şi învingeri, ci ne 
cheamă la mobilizarea forţelor morale: tfapoeiTe. E un imperativ, o 
poruncă şi deci o datorie morală. în al doilea rând, această poruncă nu 
rămâne fără suport. Nu este o îndrăzneală barbă, lipsită de temei. Este 
biruinţa lui Hristos. în El suntem „mai mult decât biruitori” (Romani 8, 
37), fiindcă avem certitudinea că El „nu ne va lăsa nici nu ne va părăsi“ 
(Evrei 13, 5) în necazul, suferinţa sau vicisitudinea vieţii, aşa că avem 
curaj să zicem: „Domnul îmi este ajutor şi nu mă voi teme. Ce-mi va 
face mie omul?" (Evrei 13, 6). De aceea, aceste cuvinte sunt pline de 
încredere şi nădejde, care dă sufletului putere, alungând orice teamă şi 
neputinţă: „Domnul este luminarea mea şi mântuitorul meu, de cine mă 

v0 i teme“ (Psalmul 26, 1); „Aşteaptă ajutor de la Domnul şi fii tare! 
ţmbărbătează-se inima ta şi nădăjduieşte în Domnul“ (Psalmul 26, 18), 
Fiţi tari cei ce nădăjduiţi în Domnul şi să se îmbărbăteze inimile voastre" 
(.psalmul 30, 25). 

Este adevărat că ne-am cam obişnuit să vedem în fizionomia 
duhovnicească a Mântuitorului numai iubirea, blândeţea, bunătatea, 
milostivirea, pacea...Şi poate mai puţin bărbăţia, curajul sau lupta cu 
vicisitudinile vieţii. Ne convine parcă mai mult să-L vedem pe lisus 
„plângând de mila oilor", decât biruitor deasupra valurilor spumegânde 
ale vieţii... Referindu-se la virtutea bărbăţiei sau curajul lui lisus, vom 
remarca încă dintru început că El ca om nu a fost întru nimic scutit de 
confruntarea cu tot felul de acţiuni potrivnice... Dar nu s-a lăsat nici 
intimidat, nici biruit, ci a acţionat energic şi hotărât ori de câte ori a fost 
cazul. De câtă putere şi de cât curaj a dat El dovadă pentru a învinge 
toate opoziţiile şi asperităţile care i-au stat în cale?!... Cu câtă putere 
şi hotărâre a luat biciul şi a răsturnat mesele şi coliviile vânzătorilor de 
la templu, pentru a restabili dreptatea lui Dumnezeu în sufletele 
oamenilor, care este mai presus decât mulţimea formală a jertfelor!... 
Şi, conştient de misiunea Sa mesianică ce se va încheia, i-a dojenit pe 
toţi reprezentanţii templului, spunându-le cu multă energie: „casa Tatălui 
Meu este casă de rugăciune, iar voi aţi făcut-o peşteră de tâlhari!"... 
Să ne gândim apoi cu câtă putere morală a întâmpinat şi a învins toată 
ura clocotitoare care abătându-se asupra Lui, L-a dus la calvar?!... Nu 
s-a lăsat niciodată învins şi nici nu s-a descurajat, nici chiar atunci 
când rugându-se în grădina Ghetsimani, sudorile s-au prefăcut în picuri 
de sânge. Şi-a găsit totdeauna resursele morale prin încrederea în 
Părintele ceresc, spre a ne lăsa şi nouă o pildă vie, de-a avea totdeauna 
încredere în Dumnezeu. îl vedem apoi pe Domnul reacţionând cu 
energie, demascând cu multă putere pe cei care comiteau tot felul de 
nedreptăţi, asuprind pe cei obidiţi şi sărmani, lipsiţi de orice ajutor şi 
apărare, avându-l numai pe Dumnezeu. 

Pentru a înţelege însă bărbăţia sau curajul de care Domnul a dat 
dovadă, se ne imaginăm cu câtă energie şi curaj, cu câtă putere i-a 
înfruntat şi cât de drastic a atacat pe cei care au denaturat şi au falsificat 
duhul Legii divine, spunându-le fără nici un fel de menajamente: „vai 

vouă cărturari şi farisei făţarnici! Că închideţi împărăţia cerurilor înaintea 
oamenilor; căci voi nu intraţi, şi nici pe cei ce vor să intre nu-i lăsaţi" 
(Matei 24, 14 s.n.). Vedem apoi curajul cu care şi-a apărat demnitatea 
nelăsându-se intimidat de ameninţările provocatoare şi nici de atitudinile 
de brutalitate îndreptate împotriva Lui; „...Deşi au luat pietre ca să 
arunce în El, iar lisus s-a ferit şi a ieşit din templu, mergând prin mijlocul 
lor“ (loan 8, 59). în sfârşit, cu câtă demnitate şi curaj şi-a dus crucea 
până la capăt, neprimind, de pildă, compătimirile banale ale unor femei 
care urmându-L, îl plângeau...(Luca23,26); sau pe Golgota, când apăsat 
de greutatea zdrobitoare a crucii, şi-a regăsit acea inepuizabilă energie 
morală de a se ruga pentru răstignitorii Săi, de a răspunde cu maximă 
iubire urii revărsate asupra Sa, şi a face astfel ca puterea iubirii să 
rămână definitiv biruitoare (Luca 23, 34). 

Urmărind pilda vieţii Mântuitorului, virtutea curajului ca rod al nădejdii, 
este organic şi funcţional redată prin iubire. De fapt, în creştinism unitatea 
virtuţii este dată de iubirea faţă de Dumnezeu, iar curajul ca virtute 
creştină va primi acest specific. „în iubire nu este frică, ci iubirea 
desăvârşeşte, alungă frica, pentru că în frică este suferinţă, iar cel ce 
se teme nu este desăvârşit în iubire" (loan 4,18). în felul acesta, Fericitul 
Augustin putea defini bărbăţia creştină ca „iubirea care pe toate le 
suferă de bunăvoie pentru Dumnezeu* 1 . 6 Şi când creştinilor le-a fost 
pusă la încercare iubirea lor faţă de Hristos, ei au dovedit prin martiriu 
că nimeni şi nimic în lume nu i-a putut despărţi de dragostea Iui Hristos 
(Romani 8, 35-37). Aici, în martiriu şi-au dovedit ei curajul sau bărbăţia 
ca forţă morală, ca putere de afirmare a puterilor sufleteşti, şi aproape 
trei secole curajul creştinilor a fost jertfă de iubire pentru Hristos în 
care crezuseră şi în care au nădăjduit până dincolo de furtunile acestei 
vieţi. Martiriul creştinilor reprezintă o jertfă răspuns Jertfei de iubire a 
lui Hristos. De aceea, martiriul este curajul de a jertfi totul, chiar pe tine 
însuţi, dragostei lui Hristos. De aceea el reprezintă o biruinţă. El se 
numea chiar rubor, adică „coroana roşie'* (a sângelui). Şi cu cât sângele 
curgea mai mult, cu atât creştinismul se răspândea cu şi mai mare 
putere în toată lumea, încât un apologet creştin va constata că: „sanquis 
est semen christianorum" (Sângele este sămânţa creştinilor). Este 
interesant că foarte mulţi militari de profesie, cu grade înalte şi-au dovedit 

curajul mai mult decât pe câmpul de luptă, în arenele martiriului, şi 
^urnele lor a rămas scris în calendarul sfinţeniei creştine, iar eroismul 
lor moral rămâne o pildă vie de urmat peste veacuri pentru mărturisitorii 
pomnului... 

Se cuvine să remarcăm faptul că martiriul adevărat nu reprezintă o 
forţă oarbă de curaj, o îndrăznire, o cutezanţă nesăbuită, ci este 
determinat de credinţă şi iubire. Mai precis, de marea lor forţă de afirmare 
a sufletului omenesc de a-şi mărturisi crezul ca esenţă a vieţii, motiv 
pentru care Sfântul Apostol loan putea spune: „Aceasta este biruinţa 
care a biruit lumea: credinţa voastră** (I loan 5, 4). 

Clement Alexandrinul (+217) arată cu privire la martiriu că cel ce se 
jertfeşte pentru Hristos „dă mărturie Domnului de convingerea sa 
îndumnezeită în învăţătura Lui, de care nici frica de moarte nu-1 va 
despărţi... Ai putea admira dragostea lui, de care vădit dă lecţii, pentru 
că este unit cu mulţumire cu cei cu care se înrudeşte. Nu numai atât, 
dar şi convinge de lucrul acesta pe necredincioşi cu cinstitul său sânge. 
Acesta, din dragoste de Domnul se desparte cu foarte mare bucurie de 
viaţa de aici... Se duce, aşadar, ca şi un prieten la Domnul, pentru care 
de bunăvoie şi-a dat trupul şi sufletul... şi aude de la Mântuitorul nostru, 
cu viaţa Căruia s-a asemănat: „iubite frate!**... Astfel noi numim 
mucenicia „săvârşire**, nu că omul a luat sfârşit vieţii, cum înţeleg ceilalţi 
oameni, ci că a arătat un lucru desăvârşit în dragoste** (Stromate IV, 
13, 2-4). 7 în acelaşi timp Clement Alexandrinul ne oferă şi exemple 
negative de curaj ale martiriului, ca forme ale cutezanţei oarbe, lipsită 
de lumina credinţei. „Noi ţinem de rău - spune el - pe cei care se 
aruncă siguri în primejdie de moarte, că sunt unii — nu dintr-ai noştri — 
care au cu noi comun' numai numele de creştin, care, din ură faţă de 
Creator, se grăbesc să se dea singuri morţii. Ticăloşi, se omoară singuri! 
Despre aceştia spunem că pleacă din lume fără cununa de mucenic, 
chiar dacă sunt omorâţi de autoritatea publică. Că ei nu păstrează 
caracterul mucenicului credincios; nu cunosc pe adevăratul Dumnezeu 
şi se dau pe ei înşişi unei morţi zadarnice, ca şi gimnosofiştii indieni, 
care poară în chip fals numele de gnostici, hulesc trupul, aceştia să 
afle că şi armonia trupului contribuie la o bună desfăşurare a spiritului** 
(Stromate, IV, 17.1-18.1). Desigur recunoaştem uşor concepţia ereziei 

gnostice, care pornind de la concepţia că lumea este rea, iar trup 
fiind o închisoare a sufletului, socotesc viaţa însăşi ca o nenorocire 
motiv pentru care găseau prin martiriu nu potrivit prilej de a se elibera 
de viaţa trupească, asemenea gimnosofiştilor indieni care se aruncau 
nebuneşte în flăcări. La fel sunt condamnaţi şi adepţii ereticului Vasilicj e 
care socoteau că moartea martirică ar fi ca o pedeapsă, care restabileşte 
dreptatea lui Dumnezeu, pentru păcatele săvârşite înaintea unirii trupului 
cu sufletul. 

Pe de altă parte, virtutea curajului creştin care mergea până | a 
martiriu era lucrarea harului Duhului Sfânt, care dădea putere, dragoste 
înţelepciune celui ce se jertfeşte pentru Hristos. De aceea spune 
Apostolul: „pentru că Domnul nu ne-a dat duhul temerii, ci al puterii şi 
al^ dragostei şi al înţelepciunii“(// Timotei 1, 7). Aşa ne explicăm faptul 
că primii creştini mergeau nu numai de bunăvoie, ci şi cu bucurie la 
moarte, fiindcă ei credeau şi simţeau că Hristos îşi asumă Sie-şi 
suferinţa şi jertfa lor pentru El. Spunem că un astfel de curaj al jertfei 
lor pentru Hristos este rezultatul lucrării tainice a harului Duhului Sfânt 
care oferă sufletului puterea şi dragostea deplinei dăruiri lui Dumnezeu. 
Vom înţelege mai bine aceasta dacă vom urmări martiriul lui Perpetua 
şi Felicitas: „...Cât despre Felicitas, s-a bucurat şi ea de harul Domnului. 
Fiindcă se afla în luna a opta de sarcină (că fusese arestată însărcinată), 
iar ziua spectacolului se apropia, iar ea era în mare frământare, ca nu 
cumva din cauza sarcinii să fie amânată (de la pătimire). Căci nu se 
îngăduia (după legile romane) ca femeile însărcinate să fie condamnate 
la moarte... Dar şi însoţitorii ei de mucenicie erau adânc întristaţi de a 
lăsa o aşa de bună tovarăşă şi însoţitoare sinceră pe calea aceleiaşi 
speranţe. De aceea, cu trei zile înainte de mucenicie, uniţi cu toţi în 
aceeaşi întristare, au făcut rugăciuni către Domnul. îndată după 
rugăciune au cuprins-o durerile (naşterii). Şi pe când suferea plângân- 
du-se de greutatea firească a unei naşteri în luna a opta, unul dintre 
paznicii celor închişi au zis: „dacă acuma suferi atât de mult, ce vei 
face atunci când vei fi aruncată fiarelor pe care le-ai dispreţuit fiindcă 
n-ai voit să jertfeşti zeilor?" Şi ea a răspuns: „Acum eu sufăr ceea ce 
sufăr. Acolo însă altul (Hristos) va fi în mine, care va pătimi pentru 
mine, pentru că şi eu voi pătimi pentru El“. Astfel, a născut o fetiţă pe 

c are a crescut-o o soră (creştină) ca pe o fiică a ei.“ 8 

Qe aici vedem că virtutea curajului creştin are, pe lângă caracterul 
de a fi virtute naturală şi etică, şi virtute harică, ca rod al lucrării Duhului 
Sfânt în sufletul credinciosului şi în viaţa creştină. Ca virtute harică 
curajul creştin nu are un caracter pasiv, ci din contră, este un elan 
m0 ral impulsionat de dinamism şi creativitate, fiindcă nu urmăreşte 
jertfa în sine, nici gloria deşartă, ci puterea credinţei, a neînvinsei nădejdi 
şj a iubirii care învinge orice obstacol, fiindcă sufletul omenesc este 
atras de iubirea lui Dumnezeu, de comuniunea lui Dumnezeu, prin Hristos 
în Duhul Sfânt. Acesta este un punct culminant al angajamentului moral 
spre acţiune, accesibil numai acelora pentru care „viaţa este Hristos" 
(.Filipeni 1, 21 ). 9 Aceasta este însă cu totul altceva decât vitalismul 
biologizant, a cărui virtute esenţială este forţa, chiar forţa oarbă, 
animalică... Curajul creştin ca virtute harică înnobilează fiinţa umană, 
o scoate din animalitate. Face din om un „zoon theomenon", un adevărat 
gnostic care îşi împlineşte umanul prin sfinţenie, sau care proclamă 
sfinţenia ca o împlinire sau desăvârşire a umanului, ca o afirmare a 
valorilor umane la cel mai înalt nivel. Dar această noţiune a curajului, 
ca forţă duhovnicească, a fost complet străină fiului pastorului din 
Rocken, cum din nefericire refuză să o chiar discute, coriferii aşa-numitei 
„teologii secularizate". 

Dat fiind caracterul eroic al martiriului, nemaiîntâlnit până atunci, şi 
a neputinţei raţiunii de a-l explica, a fost inclus printre fenomenele 
patologice aie fiinţei umane. încă Epictet îi acuza pe martiri că merg la 
moarte dintr-un fel de obişnuinţă, devenită nebunie. în epoca modernă, 
Jean Martin Charcot, întemeietorul şcolii de psihiatrie de la Salpetriere, 
precursor al psihanalizei şi dascălul lui S. Freud, practicând hipnoza în 
tratarea isteriei, a încercat să‘demonstreze că ideea sugerată se poate 
transforma în act. El consideră că năvala creştinilor spre martiriu este 
o „epidemie de hipnotism", iar epoca martirilor o socoteşte ca o „epocă 
de halucinaţi şi nebuni". 10 El nu a putut înţelege eroismul actului 
moral în martiriu, care prezintă o depăşire a mediei obişnuite, mai ales 
sub aspectul intensităţii. „Atitudinea eroică este rezultatul unei dilatări 
la maxim al potenţialului moral, este o explozie, care sfarmă cadrele 
prea înguste ale moralei curente, făcând să ţâşnească din adâncul 

sufletului lava unei emoţii şi energii creatoare de noi valori". Henri 
Bergson combate ideea că misticii creştini ar fi cazuri patologice 
arătând că, dimpotrivă, ei prezintă o elevată serenitate psihică: „Gustul 
acţiunii, facultatea de a se adapta şi readapta, unită cu supleţea 
discernământul profetic al posibilului şi imposibilului, un spirit de 
simplitate, care biruie complicaţiile, în sfârşit, un bun-simţ superior 
sunt însuşirile care definesc robusteţea intelectuală a misticilor creştini" 11 

Să trecem însă mai departe spre a dezbate şi alte aspecte specifice 
curajului ca virtute creştină. 

Este cunoscut faptul că după încetarea martiriului, jertfă a sângelui, 
creştinii au îndreptat acţiunea spre dragostea faţă de Dumnezeu prin 
luptă împotriva patimilor, având ca finalitate dobândirea sfinţeniei vieţii 
dăruite lui Hristos. Astfel se spune că rubor- coroana roşie a martiriului, 
a fost înlocuită cu pudor - coroana albă a castităţii (a fecioriei), ca 
dăruire totală a lui Hristos. Este nu atât o înlocuire a arenelor şi a 
locurilor de tortură de altă dată, cu asketeria, ci o continuare a aceluiaşi 
curaj de luptă, îndreptat de data aceasta cu precădere asupra „răstignirii 
patimilor şi poftelor" (Galateni 5, 24) pentru a te putea dărui integral lui 
Hristos. Datorită faptului că creştinismul este religia iubirii şi a păcii, 
nu va promova curajul pe câmpul de luptă, fiindcă ea nu promovează 
războiul între oameni şi popoare. Dar va promova curajul în ceea ce 
literatura filocalică numeşte „războiul nevăzut"; marea războire cu 
ispitele şi cu răul din lume, pentru triumful binelui şi a împărăţiei lui 
Dumnezeu. Curajul devine astfel virtutea ca putere îndreptată faţă de 
tine însuţi, de a alunga din suflet tot ceea ce te opreşte, orice stavilă 
care stă în calea dăruirii depline lui Hristos. Este o jertfă îndreptată 
spre interiorul vieţii, pentru a alunga şi învinge pe toţi duşmanii care se 
opun sfinţeniei şi desăvârşirii vieţii în Hristos. Şi aceasta pentru că 
s-au văzut în istorie mulţi oameni care au biruit pe câmpul de luptă şi 
au supus popoare, impunându-se şi fiind recunoscuţi ca triumfători şi 
plini de glorie, dar nu au putut învinge fiara din ei înşişi. Au învins pe 
cei din afară, dar au rămas robii propriilor instincte şi patimi, care pe 
mulţi din cei ce au învins şi s-au glorificat pe câmpul de luptă, au 
devenit până la urmă victimele propriilor biruinţe... (A se vedea spre 
exemplu Antoniu şi Cleopatra). Sfântul loan Gură de Aur arată că: „nu-i 

riurna i moartea singură care îl face pe martir, cât şi intenţia. Nu, coroana 
de martir nu-i împletită numai cu mâinile morţii, ci şi de dispoziţiile 
sufletului. Această definiţie a martiriului nu-i de la mine, ci Pavel o dă 
c ând zice: „Eu mor în fiecare zi" (/ Corinteni 15, 31). Martirul nu 
^prezintă deci o dispoziţie verbală de a muri, căci există sacrificiu 
fără vărsarea sângelui". 12 „E suficient, de pildă, - spune marele antiohian 
_ pentru aceasta să acţionăm voluntar suferinţa în scopul împlinirii 
unei fapte plăcute lui Dumnezeu". Sfântul Apostol Pavel merge şi mai 
adânc, vorbind „de o luptă la sânge ((isKpiq oupaTOţ) împotriva păcatului 
(E Vre j 12 , 4), şi îşi îndeamnă pe cel mai devotat discipol la curajul „de 
a îndura cele rele, ca un bun ostaş a lui Hristos“(KOcAoq aipaicorriq 
Xptaxou) (// Timotei 2, 3). Mergând mai departe, Apostolul face o 
similitudine între ostaşul pe câmpul de luptă, înarmat cu tot 
echipamentul necesar, şi între ostaşul lui Hristos, înarmat cu „toată 
armătura lui Dumnezeu"; pentru a putea lucra cu acelaşi curaj şi cu 
aceeaşi forţă morală „împotriva uneltirilor diavolului... împotriva 
stăpânitorului întunericului acestui veac, împotriva duhurilor răutăţii... 
(Efeseni 6,11-17). 

Virtutea creştină rezultă din enkrateia, fiindcă aceasta este ponos 
(nevoinţă) şi agon (luptă). Este o luptă cu tine însuţi de a urca mereu 
pe calea virtuţii, care îţi deschide un orizont infinit. Iar urcarea pe piscurile 
desăvârşirii la care ne cheamă Dumnezeu (Matei 5, 48) nu este uşoară, 
este cu urcuşuri şi cu căderi. Cum nu este uşor să urci, tot aşa nu este 
uşor să-ţi revii din căderi. Este o acţiune morală asemenea alpiniştilor. 
Cere mereu antrenament, energie mereu sporită de-a privi spre ideal, şi 
curaj eroic de a-ţi mobiliza necontenit voinţa şi niciodată să nu 
descurajezi în faţa căderilor, a ispitelor şi a neputinţei. Mereu cu curajul 
lui Hristos pe urmele Lui, ştiind că dincolo de Golgota este învierea... 

Tema luptei alegorice dinte virtuţile creştine şi vicile păgâne 
personificate, a fost preluată de Prudentius în lucrarea „Psychomachia , 
care sfârşeşte cu triumful credinţei. Tema va fi preluată apoi şi în 
literatură şi arta Evului Mediu occidental. 

Sfântul Apostol Pavel se referă apoi şi la curajul misionar, la lupta 
îndârjită la care nu trebuie să cedezi şi nici să renunţi când este vorba 
de trimiterea lui Dumnezeu în lume, spre a-i transmite viaţa prin 

împărăţia Duhului şi a luminii lui Hristos. El face astfel referire | a 
activitatea sa desfăşurată în Efes, unde oamenii au fost porniţi şi j. au 
făcut opoziţie ca nişte fiare sălbatice (/ Corinteni 15, 32). Tot în acest 
scop porunceşte ucenicilor săi aşezaţi să dovedească mult curaj în a 
păstra unitatea credinţei şi ordinea morală în Biserică: „...Aceasta 
grăieşte-le şi îndeamnă şi mustră cu toată tăria“ (777 2,15) ( 
„...Propovăduieşte cuvântul, stăruie cu timp şi fără timp, mustră, ceartă, 
îndeamnă cu toată îndelunga răbdare..." (// Timotei 4, 2). 

Sfinţii Părinţi au acordat o atenţie deosebită curajului creştin, arătând 
prin Sfântul Ambrozie că bărbăţia este podoaba tuturor virtuţilor, ea 
oferă putere sufletului să opună rezistenţă la diverse lucrări dăunătoare, 
este de neînvins în primejdii, mai de neclintit contra plăcerilor. 13 în 
acelaşi timp bărbăţia acţionează în corelaţie cu alte virtuţi, sau 
converteşte diferite păcate. Sfântul Petru Damaschin arată că însuşirea 
bărbăţiei nu stă în a birui şi a asupri pe aproapele, căci aceasta este 
orgoliu şi se află deasupra bărbăţiei. Dar nici a fugi de frica ispitelor, de 
lucrările şi virtuţile cele după voia lui Dumnezeu. Bărbăţia înseamnă a 
stărui cu răbdare în tot lucrul bun şi a birui patimile sufletului şi ale 
trupului". 14 Sfântul Icran Hrisostom arată că, dacă un creştin se teme 
înainte de primejdie, nu va realiza niciodată un lucru bun şi durabil, ci 
cu uşurinţă va fi învins". 15 

Pe de altă parte, prin raţiune vom reuşi să transformăm, să convertim 
mânia în curaj. Este ştiut faptul că iTopoc; = mania, reprezintă un afect, 
adică o mişcare iraţională a sufletului, determinată de ideea de bine 
sau de rău. Alunecă spre rău atunci când scapă de sub controlul raţiunii. 
Dar el poate fi orientat prin raţiune spre bine. Şi atunci devine o raţiune 
morală, adică se converteşte în virtutea curajului (andreia). Filon 
vorbeşte de o mânie dreaptă a lui Dumnezeu care pedepseşte pe 
oameni pentru a se îndrepta, sau care răsplăteşte fiecăruia după faptele 
sale. Dacă există o mânie dreaptă, înseamnă că în sufletul omenesc, 
poate exista şi o mânie nedreaptă. Aceasta este mânia care nu se 
transformă în curaj ca virtute etică, ci în îndrăzneală oarbă plină de 
orgoliu, care se răzbună tiranic, lovind necruţător... Dacă însă curajul 
este călăuzit de harul divin, el devine o forţă morală ce trezeşte 
conştiinţa omului şi o face responsabilă de faptele sale. Dacă acestea 

s unt rele, în suflet se naşte regretul, pocăinţa şi smerenia, şi astfel 
p f jn curaj premergi totdeauna, cerând iertare pentru faptele rele 
săvârşite, ştiut fiind că recunoaşterea unei fapte oricât de rea ar fi; 
este un act de curaj şi de caracter, pe când sustragerea prin minciună, 
este un act de laşitate... Aducând reconcilierea prin responsabilitate, 
curajul face ca dragostea lui Dumnezeu să se aşeze în sufletele 
oamenilor, rămânând forţa de legătură a solidarităţii umane. Aducând 
apoi stăpânirea de sine, curajul nu te lasă să fii biruit de rău, ci să 
biruieşti răul cu binele (Romani 12, 21). Ca stăpânire de sine curajul îţi 
aduce demnitatea şi puterea de a lupta pentru menţinerea şi afirmarea 
ei. Altfel spus, îţi dă puterea de a-ţi păstra verticalitatea morală, în faţa 
ispitelor, a necazurilor şi a suferinţelor, care de multe ori ne apasă. 
Curajul nu te lasă să fii copleşit şi doborât de ele, căzând în complexe 
de inferioritate care sufocă elanul vital. 

Dar curajul ca forţă creştină nu are numai un caracter interior de a 
lupta şi a învinge ispita şi păcatul din noi înşine, ci şi un caracter 
exterior, legat de fermitatea caracterului religios-moral creştin, ca o 
constantă a conştiinţei la datorie. Este cunoscut astfel faptul că primii 
creştini au fost cei mai buni luptători militari. Mulţi istorici socotesc că 
împăratul Constantin cel Mare a decretat creştinismul „religio licita" şi 
pentru faptul că ostaşii creştini i-au fost cei mai devotaţi, şi avea şi pe 
mai departe nevoie de fidelitatea lor. Şi în această conjunctură, din 
motive diplomatice, a făcut din steagurile de luptă „labarum"... 

Cultivarea curajului ca virtute creştină 

Dat fiind faptul că virtutea curajului creştin este derivat din nădejde 
ca virtute teologică, şi împletit armonic cu răbdarea, se impune ca el 
să fie cultivat într-o unitate organică şi funcţională cu aceste virtuţi. 
Nădejdea este fermentul care îl determină şi îl dinamizează spre un 
orizont deschis, nu numai ca năzuinţă, ci şi ca încredere în biruinţa 
finală prin Hristos în Duhul Sfânt. Astfel, curajul creştin va fi cultivat 
prin mărturisirea lui Hristos în faţa lumii care nu-l primeşte, şi nu ne 
acceptă nici pe noi ca mărturisitori ai Lui. Totodată nădejdea ne dă 
puterea şi curajul de a-l mărturisi pe Hristos chiar cu preţul jertfei propriei 

vieţi, ca nimeni şi nimic să nu te poată despărţi de dragostea lui Hristo 

Pe de altă parte, în unitatea funcţională cu hypomene, curajul 
reprezintă o conjugare a energiei sufleteşti spre a-ţi câştiga stăpânirea 
de sine, învingând mânia şi răzbunarea din suflet, prin convertirea mâniei 
în curaj, iar a răzbunării în blândeţe. Prin makrothymia ca roadă a 
Duhului Sfânt, curajul devine o energie morală, pe măsură să educe 
voinţa spre formarea caracterelor tenace şi ferme, ce nu te lasă niciodată 
să descurajezi, ci cu linişte sufletească şi stăpânire de sine să-ţi p 0 ţj 
transforma insuccesele în biruinţă, după cum atât de sugestiv redaau 
acest fapt versurile lui Rudyard Kipling, din cunoscuta poezie „lf“: 

„Dacă poţi să-ţi păstrezi firea când ceilalţi şi-au pierdut-o,/Dacă mai 
poţi avea încredere în tine când ceilalţi nu mai au,/...Dacă poţi să aştepţi 
şi să nu te obosească aşteptarea, /Sau fiind minţit, să nu cazi tu în 
minciună, /Sau fiind urât să nu dai drumul urii, /Dacă poţi visa, dar să 
nu-ţi faci visul un stăpân, /Dacă poţi gândi, dar să nu-ţi faci din gândurile 
tale scop, /Dacă poţi întâlni triumful şi dezastrul /Şi să-i tratezi la fel, / 
Dacă poţi să asculţi adevărurile tale /Denaturate de proşti pentru a 
face din ele o capcană, /Sau să vezi cum lucrurile cărora tu le-ai închinat 
viaţa se prăbuşesc /Şi*s-o iei de la început cu uneltele tocite, /Dacă 
poţi face o grămadă din toate succesele tale /Şi să mizezi pe ea la 
roata norocului /Şi după aceea, pierzând, s-o iei de la capătul capătului 
/Nespunând nimănui nici un cuvânt, /Dacă îţi poţi forţa inima, muşchii 
şi nervii /Să-ţi servească drumul mult timp după ce ei au fost deja 
epuizaţi /Şi să continui aşa, când nu mai este nimic altceva în tine / 
Decât voinţa care le porunceşte: continuă! /Dacă poţi să vorbeşti cu 
mulţimea şi să-ţi păstrezi virtutea, /Sau vorbind cu regii să nu-ţi pierzi 
gestul firesc, /Dacă nici duşmanii, nici prietenii credincioşi nu te pot 
răni, /Dacă toţi oamenii contează pentru tine, dar nici unul prea mult, / 
Dacă poţi umple minutul neiertător/Cu distanţa a 60 de secunde alergate, 
/Al tău este Pământul, cu tot ce este în el, /Dar mai mult: vei fi OM, 
fiule!" 

3. BUCURIA - ROD AL DUHULUI SFÂNT SI 

împlinire a nădejdii creştine 


Am văzut că nădejdea ca virtute teologică reprezintă o năzuinţă 
plină de încredere a sufletului omenesc în scopul dobândirii bunurilor 
veşnice. Nădejdea creştină este asemănată de Sfântul Apostol Pavel 
cu o „ancoră sigură şi tare înfiptă în tărâmul veşniciei" (Evrei 6,19). Ea 
reprezintă o siguranţă pe baza făgăduinţei lui Dumnezeu. De aceea, 
nădejdea mântuirii este suprema aspiraţie a sufletului omenesc dornic 
să se elibereze denominaţia păcatului, şi să se desăvârşească în 
iubirea lui Dumnezeu. Ca rod al Duhului Sfânt nădejdea mântuirii este 
animată de bucuria Duhului care în aceeaşi unitate spirituală, ne ridică 
neîntrerupt spre zările veşniciei. Şi astfel, spunem că nădejdea creştină 
ca virtute teologică are ca rod bucuria. Altfel spus, bucuria exprimă 
nădejdea mântuirii în Hristos şi este o tresăltare eshatologică a 
creştinismului cu toate necazurile acestei vieţi. Aceasta datorită faptului 
că „Dumnezeul nădejdii ne va umple de bucuria Duhului" (Romani 15,13). 
De unde şi îndemnul Mântuitorului: „bucuraţi-vă şi vă veseliţi, că plata 
voastră multă este în ceruri" (Afate/5,12); sau al Apostolului: „Bucuraţi-vă 
în nădejde, răbdând în necaz, stăruind în rugăciune" (Romani 12,12). 
Şi toate acestea într-o aşteptare eshatologică: „Bucuraţi-vă totdeauna 
în Domnul, şi iarăşi zic: bucuraţi-vă. îngăduinţa voastră să fie cunoscută 
tuturor oamenilor. Domnul este aproape,, (Filipeni 4, 4-5). 

înainte însă de a determina bucuria ca rod al nădejdii creştine, să 
vedem ce este bucuria în sine şi cum a fost ea concepută şi interpretată 
de diferite sisteme de gândire. 

Bucuria este o caracteristică esenţială a vieţii. Ea este rezultatul 
un ei împliniri, este satisfacţia în urma unei activităţi. Este zâmbetul 
v je?ii. 0 sărbătoare a vieţii. O întâlnim în lumea plantelor şi a 
animalelor... confirmând că scopul creaţiei este fericirea ei. Ea este 
ţ n primul rând o virtute naturală, contrară tristeţii (durerii) care este un 
păcat de moarte. 

Când spunem, în general, bucurie înţelegem simţământul care face 
s ă tresalte sufletul atunci când ajungem să dobândim un lucru dorit, să 
împlinim cu bine o acţiune întreprinsă, aşteptată şi năzuită de mai mult 
timp- Bucuria este deci un sentiment, un afect care mişcă sufletul, o 
emoţie de fericire care dinamizează, aducând satisfacţie şi mulţumire 
ce creează sufletului omenesc buna dispoziţie. „Bucuria, fiziologic şi 
psihologic vorbind, are aceleaşi efecte ca şi o gimnastică bine înţeleasă. 
Ea dilată plămânii, uşurează mişcările inimii; ea are aproape aceleaşi 
influenţe pe care aerul curat de munte le are asupra unei constituţii 
slăbite. Ea îmbunătăţeşte toată firea noastră şi poate chiar să înlăture 
o tulburare deja ameninţătoare. Ea joacă în fiinţa fizică şi morală rolul 
ozonului". 1 Bucuria vizează, prin urmare, latura afectivă a sufletului. Şi 
precum afectul reprezintă mişcarea sufletului spre activitate, socotim 
că bucuria imprimă sufletului omenesc un impuls creator, deschizându-i 
orizonturi mereu înnoite spre acţiune. Dat fiind că sufletul se structurează 
pe elementul de noutate, „putem spune că nu există stare psihică fără 
sentiment... orice proces intelectual şi motor este învăluit de 
sentiment...". 2 „Sentimentele sunt preludii ale acţiunilor; ele alimentează 
visurile şi planurile noastre de acţiune... deoarece toate mobilele 
acţiunilor noastre au un substrat afectiv". 3 „ Nu ideea prin ea însăşi — 
spune J. Payot - este o forţă. Ar fi o forţă dacă ar fi singură în conştiinţă. 
Dar fiindcă se găseşte în conflict cu stările afective, este silită să 
împrumute de la sentiment puterea care îi lipseşte spre a putea lupta". 4 
Dând dinamism vieţii ca afect, sau sentiment, putem vorbi de „bucuria 
vieţii" (bucuria de a trăi), bucuria de a munci, bucuria de a produce 
bunuri materiale şi spirituale, precum şi satisfacţia sau mulţumirea de 
a le folosi în viaţă. De aceea întristarea (lype) este o sufocare a energiilor 
sufleteşti care deprimă elanul vital, adică căderea în prăpastia 
depresiunii. Fiind contra naturii, lype este considerat de Evagrie păcat 

de moarte. Dar emoţia sau sentimentul se desfăşoară între doi po|j • 
afectivităţii: plăcerea şi durerea, seninătatea şi tulburarea. Bucuria 
corespunde plăcerii şi seninătăţi. Ea reprezintă în acest caz satisfacerea 
unor manifestări esenţiale ale vieţii sufleteşti şi trupeşti, care dacă nu 
sunt satisfăcute, sau împlinite, afectul se dereglează în nelinişte 
frământare sau chiar durere. 

Immanuel Kant înlătură orice legătură între moralitate şi fericire 
sau între bine şi bucurie. El critică în acest sens morala creştină că 
are un caracter interesat în motivarea faptelor, fiindcă le pune în legătură 
cu răsplata sau pedeapsa veşnică ca motiv al acţiunii morale. De aceea 
el deconsideră morala creştină, socotind-o morală interesată şi de un 
nivel scăzut. El propune în replică morala unui rigorism exagerat, 
structurată pe imperativul categoric al datoriei, care constă în respectul 
pe care raţiunea îl are faţă de legea morală existentă în conştiinţa 
noastră, pe care o urmează automat, fără a mai fi nevoie de mobilul 
afectiv. S-a demonstrat însă că „iubirea este cel mai puternic dintre 
sentimentele omeneşti, are cel mai bogat conţinut de viaţă, este 
bucuria cea mai curată şi cea mai înaltă, fericirea cea mai deplină". 5 
De aici vedem că sufletul omenesc se defineşte prin iubire ca tendinţă 
spre fericire, iar bucuria determinată de răsplata pentru faptele săvârşite 
în această viaţă, nu au un caracter interesat, ci veşnic, şi reprezintă 
nădejdea ca o năzuinţă firească a sufletului omenesc spre dobândirea 
bunurilor veşnice nepieritoare. Fericirea, sau bucuria veşnică, este deci 
o aspiraţie firească, sau naturală a sufletului omenesc. Ea nu reprezintă 
un calcul şi astfel nu are un caracter interesat şi minor. 

Pe de altă parte, diferă foarte mult modul de manifestare a 
bucuriei. Totul este în funcţie de inima omului. Din inimă nu ies numai 
gânduri bune sau rele, ci şi afectele (Marcu 7, 21-22; Matei 12, 35), 
dintre care bucuria are o mare tensiune de exprimare, de mobilizare a 
energiilor sufleteşti, pozitiv sau negativ. Sfântul Apostol Pavel o ridică 
la calitatea de „rod al Duhului" (Galateni 5, 22), deşi mulţi o implică, 
socotind-o ca fiind exclusiv o exuberanţă instinctivă, situaţie care o 
încadrează în acelaşi timp şi între faptele trupului (Galateni 5, 23). Ea 
poate fi astfel inclusă în draOapcria sau aasXyia, ca forme de depravare 
şi destrăbălare morală ce conduc spre n opveia (desfrâu, adulter), ea 

0 ate fi chiar (pxovoţ ca forma pervertită a bucuriei, când sufletul în 
^od diabolic şi sadic la răul cuiva, şi când te tulburi şi îţi pare rău de 
succesul prietenului tău... O altă formă a bucuriei exuberante este şi 
aceea, care pierde controlul raţiunii şi al stăpânirii de sine, fiind provocată 
de jJ-Eiîott (bestiile) şi Kwpoi (chefurile). 

Dar xapă ca rod al Duhului are un orizont veşnic, prin nădejde şi se 
îndreaptă totdeauna către împărăţia lui Dumnezeu ce va să vină, pe 
când celelalte forme ale bucuriei sau veseliei privesc viaţa „hic et nune" 
si au caracter imanent şi de multe ori derutant pentru viaţa creştină şi 
duhovnicescă. Ca fapte ale trupului, aceste forme care includ bucuria 
nesăbuită şi depravată, reprezintă forme instinctive ce afirmă 
egocentrismul, care la rândul său imprimă plăcerii tensiunea şi neliniştea 
continuei căutări ce nu poate fi împlinită, ci mereu se amplifică într-o 
tulburătoare şi nesăţioasă căutare. Aceasta nu dinamizează, ci 
stagnează şi epuizează energia ca mod de manifestare a bucuriei. 

Dacă bucuria înseamnă o înseninare a sufletului omenesc, ea a 
fost căutată ca un antidot faţă de întristare, care tulbură sufletul prin 
arderea într-un foc nestins, sau căderea într-o mlaştină din care nu mai 
poate ieşi... Iar atunci când bucuria are un suport raţional, reprezintă 
raza de lumină a sufletului spre a indica drumul care te scoate din 
înnămolirea tristeţii... Dacă însă bucuria este impulsionată de iraţionalul 
firii, ea ar putea fi la un moment dat exuberantă ca uitare de moment a 
tristeţii... Pentru evitarea acestui cerc vicios, plecând de la constatarea 
existenţială că „res humanae mutabiles sunt", gândirea indiană preferă 
ca normă de înţelepciune indiferentismul sceptic, alternanţei dintre %apa 
şi Xvnr\. Astfel în Mahabharata se poate citi: „omul înţelept, înzestrat 
cu o minte superioară, nu se bucură şi nu se întristează, fiindcă el ştie 
că tot ce apare, dispare" (3, 15.383); „Bucuria şi durerea, prosperitatea 
şi restriştea, câştigul şi pierderea, moartea şi viaţa dau rând pe rând, 
peste fiecare; de aceea cel înţelept să nu se bucure, şi nici să se întristeze" 
(5,1055); „După bucurie urmează tristeţe, după întristare, bucurie; bucuria 
şi întristarea se rotesc ca o roată". Un proverb indian spune, apoi, că 
îndată după o nenorocire, o bucurie oricât de mică, ne apare însemnată: 
„Bucuria netulburată a vieţii, nu a fost partea vreunui muritor". 

Este interesant faptul că stoicii nu raportează şi nu o pun pe hara 

la lype, ci la hedone (plăcerea). Ei spun că hedone este o exaltare 
iraţională, care rezultă din ceea ce pare a fi demn de alegere. Ea cuprinde- 
încântarea, bucuria de răul altuia, desfătarea, bucuria violentă. Aceste 
aspecte pe care noi le numim negativ se datoresc faptului că hedone 
este pathe, iar pathe este funcţie iraţională a sufletului, adică nosos 
(boală) morală. Hara, ca opusul plăcerii, este o exaltare justificată de 
raţiune (D.L. VII, 111-116). Astfel, fiind motivată de raţiune, cei ce trăiesc 
conform raţiuni sunt virtuoşi, iar bucuria este în acest caz o virtute. 
Ceea ce este greu de înţeles în această discuţie şi nici Hrysip nu-şj 
putea explica, este faptul că deşi bucuria (hara) este un afect (pathe), 
ca exaltare, rămâne totuşi sub hegemonia raţiunii, pe când stoicii 
susţineau că afectele (pathe) sunt prin definiţie iraţionale. 

La polul opus stoicilor, Epicur nu admite apathea (care era idealul 
stoicilor), fiindcă după el hedone (plăcerea) este un scop moral şi 
raţional, este o artă de a trăi, impusă de natură „Nemo in dolore 
delectatur!" Nimeni nu se desfătează în durere, dar înţeleptul ştie şi 
poate transforma durerea în plăcere. De aceea, idealul, sau arta de a 
trăi este dobândirea liniştii sufleteşti, a lipsei de tulburare a sufletului, 
adică: aTotp^ioc, sau lipsa de tulburare creată de durerea trupului: arcovia. 
Acestea două sunt plăceri în stare de repaus. Activitatea lor de mişcare 
(raia kivtitk;) o fac %apd şi eucppoaovn (D.L. X, 136-137), care sunt 
două forme de bucuriei, menite să dea aureola plăcerii, (hedone), 
împlinită în ataraxia şi aponia. 

Oricum ar fi interpretată armonia, şi redată bucuria ca optimism al 
vieţii, ea aparţine cu precădere spiritului grecesc. S-a remarcat pe bună 
dreptate că „omul clasic (grec) iubeşte cu pasiune viaţa de aici. El are 
cultul luminii, îndeosebi al soarelui şi al tristeţii. Priviţi la eroi lui Homer, 
ai lui Aeschyl şi ai lui Pindar. Toţi se luptă, râd, cântă şi dansează. 
Bucuriile vieţii pământeşti nu sunt multe şi nici totdeauna prea mari. 
Dar ele sunt trăite cu o intensitate rară şi cu un entuziasm vibrant. 
Exerciţiile gimnastice din nenumăratele palestre ale Greciei, care ţinteau 
formarea muşchilor, mlădierea corpului şi supleţea psihofizică a efebilor 
şi a fetelor, sunt, de fapt, un cult închinat vieţii. Plastica greacă şi cea 
romană sunt un imn adresat frumuseţii şi mândriei umane. Grecul şi 
Romanul clasici nu iubesc lumea de dincolo; pentru că nu iubesc 

bătrâneţea şi o existenţă de umbre vagabonde în jurul Acheronului sau 
a styxului... Eroii lui Homer iubesc viaţa cu un fel de exaltare şi de 
beţie orgiastică. în regulă generală ei nu-şi aduc aminte de moarte; 
când o pomenesc ea este prezentă printre ei, pe câmpul de luptă, sau 
ameninţătoare ca un destin ce nu poate fi evitat. Grecul crede în viaţă 
s i cultivă cu pasiune toate resursele ei. Dar greutăţile acestei vieţi, 
prezenţa fatală a suferinţei şi apariţia gândirii filosofice, deci a 
problemelor de atitudine şi profunzime, trebuiau neapărat să aducă 
umbrele pesimismului. Hesiod, care este cel dintâi gânditor european, 
este şi cel dintâi pesimist. Lirica, elegia şi tragedia fac, încetul cu 
încetul, loc îngrijorării, frământării şi durerii până la acel strigăt sfâşietor 
al lui Xerses, al Antigonei şi al Medeei. Durerea filosofică face ravagii 
la meditativi şi la moralişti. încrederea oarbă în puterea vieţii se 
prăbuşeşte în faţa morţii, dacă nu este o nădejde robustă într-o 
existenţă după moarte. Misterele lui Dionysos sau cele ale zeiţei 
Demeter şi Persephona de la Eleusis erau simple corective. Singuri 
iniţiaţii se bucurau de o existenţă frumoasă dincolo. Restul mergeau în 
mlaştinile şi întunericul Hadesului". 6 

Pentru a înţelege sensul bucuriei ca rod al nădejdii în creştinism, 
trebuie să vedem mai întâi termenii gândirii antice şi noul înţeles pe 
care îl aduce încreştinarea ei. 

Ne vom opri la patru termeni luaţi din limbajul elin. 

1. îtaxpoxcg - bucurie, bună dispoziţie, veselie, voioşie (hilaritas, 
tis); tĂocpoo) = a se bucura, a se veseli; itaxpog (adj.) indică pe ce vesel, 
hazliu, sau prielnic, favorabil. Platon spune că „vinul îl face pe om 
hazliu (vesel)" (Republica 649A). Sfântul Apostol Pavel îl foloseşte 
sub forma harului ceresc, în urma harului primit după măsura credinţei, 
în această situaţie „hilaroteti" ar fi voia bună pentru cel ce miluieşte 
[Romani 12,8). 

2. eucppoauv]^ - bucurie, voioşie, ca determinare intelectuală, raţională 
(ei> = adv. = bine + (ppoveco = a judeca = a avea o bună înţelepciune 
practică) cpprjv (cppsv) înseamnă capacitatea de a despărţi, de a distinge 
lucrurile şi realitatea din jur, pentru ca sufletul să se armonizeze cu ele 
şi să stabilească ordinea interioară şi exterioară. Platon spunea că 
„euphrosyne" nici nu are nevoie de lămurire, este limpede pentru oricine 

că îşi ia numele de la mişcarea bine armonizată (eu - symphrenesthai) 
a sufletului cu lucrurile (Cratyles 419d). Este vorba de o bucurie în care 
domină elementul raţional, care raportându-se la lucruri aduce harmonia 
De aici şi numele de E\xppoa6vr|, care înseamnă „cea cu gânduri înalte" 
Era şi numele uneia din cele trei Graţii (Thalia, Aglaia, Eufrosyna) spre 
a defini „Seninătatea*. 

Prin încreştinare ar veni, în limba lui Lactanţiu „sacra mens". 

Ea este veselia şi bucuria Duhului aducător de linişte şi pace care 
anticipează veşnicia şi care iradiază de pe faţă, în privirile senine, în 
cuvintele bine plăcute, în acţiunile şi în faptele fiilor lui Dumnezeu 
înduhovniciţi... Eufrosyne ca bucurie reprezintă zâmbetul senin şi 
inteligent, liniştit şi iubitor, blând şi plin de pacea iui Hristos, care 
dezvăluie seninătatea minţilor bune şi curate în care se vede chipul lui 
Hristos. Ea este mişcarea bine armonizată a minţii şi sufletului către 
Dumnezeu. 

3. dyot/Uuaaig - înseamnă un transport de bucurie ca manifestare 
violentă, peste măsură, exuberantă; adică: a sări în sus, a jubila, dân- 
du-şi frâu sentimentelor ce nu mai cunosc măsura, făcându-l pe om 
mândru şi semeţ. Vareo defineşte termenul ca o explozie afectivă ce 
pierde controlul raţiunii: „După cum - spune el - atunci când boii se 
abat din drumul lor drept, se spune despre ei că ies din brazdă, tot aşa, 
prin analogie, se poate spune şi despre oameni că ies din brazdă atunci 
când părăsind drumul drept al vieţii (recta via vitae), o apucă pe un 
drum rău. Prin încreştinare, această bucurie exuberantă nu rămâne 
nemotivată. La sfârşitul Fericirilor Mântuitorul îndeamnă: „Bucuraţi-vă 
şi vă veseliţi, că plata voastră multă este în ceruri" (Matei 5,12). Aici 
„ctyaMiaa$£“ este o tresăltare a sufletului plină de exuberanţă 
duhovnicească, reprezentând porunca şi făgăduinţa Domnului, legată 
de răsplata cerească a celor ce împlinesc virtuţile din Fericiri. De aici 
vedem că exuberanţa este legată de nădejde ca siguranţă a unei noi 
împliniri, veşnică şi magnifică, fără egal în această lume a ispitelor, a 
plăcerilor, a păcatelor şi a morţii... Prin urmare, această bucurie, sau 
veselie exuberantă primeşte un conţinut nou, atât ca origine, cât şi ca 
scop. Originea ei este divină, iar scopul este dobândirea bunurilor 
veşnice ale comuniunii cu Dumnezeu. 

4. Xapa - defineşte sentimentul bucuriei care îţi aduce satisfacţia 
s au mulţumirea aşteptată. Ea poate defini o săltare (tresăltare) a 
sufletului impulsionată de nădejde. Tema este: xdp - şi indică ideea 
de strălucire, luminare a sufletului. Aceasta poate fi o emoţie naturală, 
care angajează viaţa într-o manifestare echilibrată, antrenând 
frumuseţea sirnţămintelor omeneşti. De aici xopoq, de la xopsuo) = a 
dănţui plăcut, elegant, exprimând sentimentul de bucurie al vieţii într-o 
formă artistică. Această luminare a sufletului originară în %ap - având 
o orientare axiologică, vizează bucuria ca angajare afectivă spre valoare, 
sau punerea în evidenţă a valorii sufleteşti. Tot din această temă: x«P 
(sinonimă cu indoeuropeanul div = lumină, strălucire, splendoare) derivă 
şi cuvântul xapig î n sens de dar al strălucirii venită din parte lui 
Dumnezeu, care luminează sufletul, orientându-l spre Dumnezeu, din 
a cărui viaţă se împărtăşeşte spre înseninarea sufletului. Dar, pe de 
altă parte, se poate vorbi şi despre un har sau o graţie. Aparţinând 
naturii sufletului omenesc, se orientează şi se adresează vieţii într-o 
relaţie a valorilor, pe care le posedă. Chiar şi în vorbirea curentă se 
exprimă această realitate printr-un calificativ valoric: „om cu har în ceea 
ce spune..." sau „dans plin de graţie...". Noi vom reţine sensul divin a 
lui harls. 

Vom rămâne în continuare la x a P^> ca bucurie specifică vieţii în 
Hristos prin Duhul Sfânt. Este rodul Duhului Sfânt prin care se stabileşte 
viaţa în Hristos. 

în Vechiul Testament bucuria este pusă în legătură cu dreptatea şi 
puterea lui Dumnezeu. El este izvorul bucuriei care împlineşte cererile 
credincioşilor. Prin această împlinire îşi întăresc credinţa şi primesc 
siguranţa vieţii. 

Pe de altă parte, prin nădejde credinciosul dobândeşte încredere în 
Dumnezeu şi ajunge la bucuria mântuirii. Această bucurie a mântuirii 
primeşte mai multă siguranţă şi împlinire atunci când este pusă în 
legătură cu aşteptările mesianice, lată şi cuvintele profetului: „poporul 
care locuia în întuneric va vedea lumină mare şi voi cei ce locuiţi în 
latura umbrei morţii, lumină va străluci peste voi. Tu vei înmulţi poporul 
şi vei spori bucuria lui. El se va veseli înaintea Ta, cum se bucură 
oamenii în timpul secerişului..." (Isaia 9,1-2). „Cât de frumoase sunt pe 

munţi picioarele trimisului care vesteşte pacea, a solului de veste bu n - 
care dă de ştire mântuirea, care zice Sionului: Dumnezeul tău est^ 
împărat! Toţi străjerii tăi ridică glas şi laolaltă strigă cu bucurie, că - 
văd cu ochii când Domnul se întoarce în Sion“ (Isaia 52,7-8). 

Dacă bucurie în Vechiul Testament era o aşteptare a împlinirii ei 
depline în epoca mesianică, în Noul Testament ea devine o împ|j n j re 
în Hristos. Evanghelia lui Hristos este Evanghelia bucuriei. De | a 
naştere până la învierea Domnului, Evanghelia aduce mereu vestea 
bucuriei. începând cu Bunavestire, Sfintei Fecioare i se spune de către 
înger: „bucură-te cea ce eşti plină de dar, Domnul este cu tine". (Luca 
1, 28). De asemenea, păstorilor li se comunică aceeaşi sfântă bucurie 
cu prilejul naşterii Domnului: „lată vă vestesc bucurie mare, care va fi 
pentru tot poporul, că vi s-a născut astăzi Mântuitor, care este Hristos 
Domnul, în cetatea lui David" ( Luca 2, 10-11). La fel după înviere „s-au 
bucurat ucenicii văzând pe Domnul" ( Luca 24, 41; loan 20, 20). La fel 
împărăţia pe care Hristos o aduce în lume, este împărăţia bucuriei 
Duhului Sfânt. Comunicarea cu El, este la fel, bucurie. într-un cuvânt, 
bucuria este trăsătura esenţială a vieţii creştine. Bucuria exprimă în 
esenţă nădejdea njântuirii în Hristos, ca o trăsătură eshatologică a 
sufletului chiar şi în necazurile vieţii: „Bucuraţi-vă în Domnul şi iarăşi 
zic: bucuraţi-vă. îngăduinţa voastră să fie cunoscută tuturor oamenilor. 
Domnul este aproape" ( Filipeni 4, 4-5); „Bucuraţi-vă în nădejde răbdând 
în necaz, stăruind în rugăciune" ( Romani 12,12). O viaţă creştină fără 
bucurie nu este autentică. De aceea, cuvântul %apâ apare.în Noul 
Testament de 54 de ori; iar %aipeîv - ca formulă de salut - apare de 62 
de ori. însăşi faptul că bucuria este exprimată prin salut, arată specificul 
ei creştin. Aceasta pentru că prin salut oamenii îşi exprimă reciproc 
simţămintele pe care le consideră mai folositoare. Romanii care au 
cucerit prin sabie şi s-au impus prin lege, ce îşi doreau mai mult decât 
sănătatea? Exprimau acest salut în două formule: „salve" şi „vele". Au 
luat de la greci şi pe „ave", pentru a reda bucuria de pe urma vieţii în 
bunăstare la care râvneau mereu. Iudeii se salutau cu „şalom", sau „lek 
le şalom", fiindcă ei socoteau pacea izvorul bunurilor, belşug, sănătate 
şi prosperitate. Grecii se salutau cu „chairein" (sau „herete") pentru a 
exprima simţământul de mulţumire şi satisfacţie în urma împlinirii sau 

succesului unei acţiuni, sinonimă cu fericirea spre care aspirau şi pe 
1 | are 0 concepeau în multiple nuanţe. Cuvântul „bucurie" îl găsim în 
^vanghelia după Luca, ca un laitmotiv. El era grec şi bucuria era 
sirT iţământul suprem. La fel „chairein" apare ca formulă de salut în 
epistolele pauline. Chiar şi formula de salut prin care se comunică 
hotărârea sinodului din Ierusalim, este redată de Sfântul Luca tot prin 
chairein. Ne explicăm uşor această generalizare a lui chairein, dacă ne 
gândim că Evanghelia s-a propovăduit în dialectul comun al limbii 
greceşti cunoscută de toţi cei ce „primeau Cuvântul", din care foarte 
mulţi, dacă nu erau greci, erau cu siguranţă cunoscători ai limbii şi 
culturii greceşti. 

Am văzut până acuma că sentimentul bucuriei era exprimat în mai 
multe forme, şi avea multiple posibilităţi de interpretare şi de aplicare 
practică. Faţă de toate însă bucuria creştină are specificul ei cu totul 
aparte. 

îl vom determina în cele ce urmează. 

îndemnându-i pe creştin să se bucure, Apostolul vine cu o 
specificaţie esenţială: „bucuraţi-vă în Domnul" (Filipeni 4, 4). Deci nu 
oricum, ci în Domnul. Altfel spus, din toate modurile de a te bucura, 
pentru creştini una singură este valabilă: „în Domnul". Bucuria creştină 
este bucuria în Hristos, ca rod al Duhului Sfânt. Numai prin această 
bucurie noi obţinem nădejdea mântuirii, fiindcă mântuirea este numai 
în Hristos. Dar Hristos, Fiul lui Dumnezeu nu este o realitate singulară. 
El este una din Persoanele Sfintei Treimi. Şi în fericita formulare 
patristică: „toate le lucrează Tatăl în Fiul prin Duhul Sfânt", ne oferă 
posibilitatea de a înţelege că atât creaţia, cât şi mântuirea, cât şi sfinţirea 
lumii este opera Sfintei Treimi. Zămislirea Fiului în Sfânta Fecioară, de 
pildă, s-â săvârşit „prin coborârea Duhului Sfânt şi prin umbrirea puterii 
Celui Prea înalt" (Luca 1, 32). De aceea, îngerul putea să o salute pe 
Sfânta Fecioară: „Bucură-te cea plină de har, Domnul este cu tine, 
binecuvântată eşti tu între femei" (Luca 1,28). Şi într-o astfel de situaţie, 
când i se comunică Elisabetei Evanghelia bucuriei, „a săltat pruncul cu 
bucurie în pântecele ei“ (Luca 1, 44). De aici vedem că bucuria sfântă 
are caracteristica de a se transmite, de a se comunica, pentru ca 
împărtăşindu-se altora să-i atragă şi pe aceştia într-o comuniune de 

sfinţenie. Această intenţionalitate spre comuniune şi comunicare este 
esenţa însăşi a sufletului omenesc, ca persoană care poartă în sine 
chipul Persoanelor Treimice, care este iubirea. „Dumnezeu este iubire" 
ceea ce înseamnă că iubirea este „fons et origo“ a sufletului omenesc 
Astfel putem spune că bucuria creştină este un mod de comunicare 
a iubirii Sfintei Treimi. 

Mântuitorul spune înaintea Sfintelor Patimi Apostolilor Săi: „...deci 
şi voi întristare aveţi acum, dar iarăşi vă voi vedea şi se va bucura 
inima voastră şi bucuria voastră nimeni nu o va mai lua de la voi“ (loan 
16, 22), „ Şi bucuria voastră va fi deplină" (loan 16, 24). De aici vedem 
că fără Hristos, sufletul omului va simţi de multe ori o întristare 
apăsătoare, tulburătoare, care este definitorie păcatului ca întristare. 
Prezenţa lui Hristos în viaţa lui îi va da o bucurie veşnică şi deplină. 
Aceasta este trăsătura esenţială a bucuriei creştine: îşi are originea 
în duhul iubirii Sfintei Treimi, şi funcţionează în Hristos ca o bucurie 
veşnică şi deplină în Duhul Sfânt. Aici se evidenţiază şi caracterul 
tainic, specific al acestei bucurii. Ea rămâne aceeaşi, atât în situaţii 
favorabile, cât şi nefavorabile. Este imuabilă, nu se schimbă. Este 
mai mare decât valurile, decât furtunile şi decât toate asperităţile vieţii: 
„m-am umplut de mângâiere, sunt covârşit de bucurie pentru tot 
necazul nostru" (II CorintenU , 4). A te bucura în necaz şi în nenorociri, 
în luptă cu valurile vieţii este un paradox... Pentru unii „care nu au 
nădejde", aşa este. Dar pentru cei ce „în Hristos sunt mai mult decât 
biruitori" (Romani 8 , 37), lucrurile se schimbă complet. Pentru oamenii 
trupeşi, lipsiţi de nădejdea celor viitoare, moartea este cel mai mare 
duşman al bucuriei lor, pe când pentru oamenii pătrunşi de duhul vieţii 
lui Hristos „moartea este un câştig" (Filipeni 1 , 23), iar bucuria lor va fi 
deplină în plinătatea iubirii Treimice. Aceasta este marea bucurie a 
învierii, care anticipează veşnicia. Aceasta transformă totdeauna 
lacrima de durere a morţii, precum şi regretul despărţirii, în bucuria 
sufletului care aşteaptă plin de nădejde comuniunea veşnică cu 
Dumnezeu în dragostea fără de sfârşit cu toţi aleşii Săi. 

Urmând îndemnului dat de Sfântul Apostol Pavel: „Fraţilor nu voim 
să fiţi în neştiinţă faţă de cei ce-au adormit, ca să nu vă întristaţi, ca 
ceilalţi care nu au nădejde... (/ Tesaloniceni 4, 13) era oprită primilor 

creştini jelirea morţilor şi purtarea hainelor de doliu (culoarea neagră) 
pentru că moartea nu constituia motiv de plângere şi întristare, ci de 
pucurie, ca trecere la viaţa cea veşnică şi fericită. Sfântul Ciprian (258) 
confirmă tradiţia apostolică arătând că: „nu trebuie să plângem pe fraţii 
(răposaţi)...şi nici să îmbrăcăm pentru ei haine mohorâte ...". 7 Sfântul 
Grigore de Nyssa 8 , Sfântul Grigore de Nazianz 9 şi Fericitul leronim 10 
arătau că la înmormântare se cântau psalmi biblici în care era vorba de 
biruinţa vieţii asupra morţii. Constituţiile Apostolice în cartea VI, cap. 
37 combate obiceiul iudaic şi păgân al spălărilor lustrale după atingerea 
de morţi, fiindcă morţii au răposat întru credinţa cea bună a învierii; de 
aceea trebuie petrecuţi până la moarte cu cântări de nădejdi, precum 
Psalmul 115, 6-7: „Cinstită (scumpă, bine plăcută) este înaintea Domnului 
moartea cuvioşilor Lui...", „întoarce-te suflete al meu, la odihna ta...“. 

De aici remarcăm fără prea mare greutate caracterul duhovnicesc 
al bucuriei creştine. După cum arată şi numele, bucuria lui Hristos 
implică prezenţa Duhului Sfânt. Mântuirea în Hristos, se realizează 
în Duhul Sfânt. întru atât Duhul Sfânt lucrează mântuirea în Hristos, 
încât Apostolul precizează că „nimeni nu poate să spună: Domnul lisus 
- decât în Duhul Sfânt" (/ Corinteni 12 , 3). Adică nimeni nu poate 
recunoaşte dumnezeirea lui lisus Hristos decât în Duhul Sfânt. De 
aceea; Apostolul numeşte pe Duhul Sfânt, „Duhul lui Hristos": „Cei ce 
sunt în trup nu pot să placă lui Dumnezeu. Dar voi nu sunteţi în trup, ci 
în duh, dacă Duhul lui Dumnezeu locuieşte în voi. Iar dacă nu are 
cineva duhul lui Hristos, acela nu este al Lui" (Romani 8 , 8-10). Acest 
fapt era stabilit de altfel chiar în cadrul activităţii Domnului, când lisus 
mărturiseşte că „scoate demonii cu Duhul lui Dumnezeu" (Matei 12, 
26). Acum ne apare clar că bucuria în Hristos ca virtute creştină este 
„rod al Duhului Sfânt" (Galateni 5, 22), iar împărăţia lui Dumnezeu ca 
obiectiv a predicii lui lisus Hristos, şi ca realitate existentă în sufletul 
nostru (Luca 17, 21) este „pace, bucurie şi dreptate în Duhul Sfânt" 
(Romani 14, 17). De aceea, prin cuvântul Domnului adresat oamenilor 
păcătoşi a lucrat la inima lor Duhul Sfânt, determinându-i să regăsească 
prin credinţă în Hristos, bucuria împărăţiei lui Dumnezeu, care le va 
schimba viaţa, făcând din ei făpturi noi. Zacheu, Levi, Matei, Nicodim, 
Maria Magdalena, femeia Samariteancă, Saul din Tars sunt doar câteva 

nume, care pot continua la nesfârşit... 

Toţi cei care au găsit împărăţia cerurilor „ca o comoară ascunsă î n 
ţarină, ...de bucuria ei s-a dus şi toate câte avea le-a vândut şj a 
cumpărat ţarina" (Matei 13, 44). Această evidenţă a lucrării Duhului 
Sfânt „se oficializează" la Cincizecime, când cei care au „primit cu 
bucurie" cuvântul şi au crezut, s-au constituit în Koivcovia- comuniunea 
Duhului, spre a celebra „bucuria credinţei" (Filipeni 1,25), ca împărtăşire 
a dragostei dintre ei. în felul acesta skkXcoioc ca prezenţă a Duhului 
este deţinătoarea harului divin, care creează comuniune în dragostea 
şi bucuria Duhului. Vedem încă o dată similitudinea dintre: %otpd si 
Xapig. Şi pentru a exemplifica aceasta vom arăta că un om înduhovnicit 
(Sfântul Serafim de Sarov) pe oricine venea la el îl întâmpina cu 
cuvintele: „Bine ai venit, bucuria mea! Hristos a înviat!" El putea să 
spună astfel de cuvinte fiindcă a constatat că, atunci „când Duhul lui 
Dumnezeu se pogoară în om şi îl luminează cu deplinătatea luminii 
Sale, inima omului se umple de o negrăită bucurie fiindcă Duhul lui 
Dumnezeu înveseleşte totul, cu orice ar veni în atingere". 11 

într-un studiu de înaltă elevaţie duhovnicească, intitulat: „Darul 
lacrimilor" 12 , Miţropolitul Nicolae Corneanu se referă la harisma 
bucuriei pe care o simt sufletele care cu umilinţă se căiesc de păcatele 
lor şi primesc iertarea lui Dumnezeu, ce coboară şi inundă cu putere 
sufletul omenesc, aducând cu ea darul lacrimilor ca o harismă care 
apoi va ilumina inima celor care prin apatia, prin rugăciune şi prin 
contemplare se ridică la viaţa divină. Aceasta este bucuria tainică pe 
care au simţit-o Apostoli pe Tabor, şi pe care Domnul a lăsat-o ca pe o 
harismă tuturor acelora care rămânând în duhul iubirii Lui, necontenit 
se străduiau să se desăvârşească în iubirea lui Dumnezeu. Acest plâns 
al dragostei este însoţit de semne cu adevărat minunate. Mintea este 
curăţită de orice impurităţi şi iluminată 13 , în aşa fel încât dobândeşte o 
desăvârşită clarviziune. „Când harul va începe să-ţi deschidă ochii spre 
a vedea lucrurile în esenţa lor, scria Sfântul Issac Şirul, atunci ochii 
vor începe să-ţi lăcrimeze ca nişte râuri aşa încât de multe ori spală 
obrajii prin bogata lor scurgere". 14 Iar un alt Sfânt părinte notează: 
„Durerea profundă pentru păcatele săvârşite a fost răsplătită cu 
mângâierea; puritatea inimii a primit iluminarea cerului. Această 

Iluminare este o lucrare negrăită (scil, energie inefabilă), ceva ce 
fa tiunea percepe dar nu înţelege, ceva ce se vede de către ochiul 
sufletului, nu însă de către cel al trupului". 15 

în asemenea momente bucuria este de nedescris. „Cel ce s-a 
îmbrăcat pe sine cu fericitul şi de bucurie dătătorul plâns ca şi cu o 
admirabilă manta de nuntă, acesta a cunoscut care este râsul 
duhovnicesc al sufletului", citim în „Scara", Cuviosului loan. 16 Nici 
n-ar putea fi altcum, pentru că „ dragostea de Dumnezeu prin firea ei e 
un foc nestins, şi cine este plin de ea, are sufletul lui întreg cuprins de 
acest foc. Atunci, inima în care s-a sălăşluit această dragoste, nici să 
o cuprindă poate, ci o schimbare exterioară se petrece în ea. Dar iată 
semnele văzute ale acestei dragoste: ...frica şi ruşinea îl părăsesc, iar 
credinciosul parcă este ieşit din sine. Moartea cea mai cruntă îl bucură; 
şi duhul lui caută neîncetat spre cer. De o astfel de beţie duhovnicească 
erau cuprinşi Apostolii şi mucenicii...". 17 

Asemenea precizări ne vor ajuta să înţelegem şi sensul acelei 
misterioase inscripţii din Memorialul lui Blaise Pascal (luni, 23 noiembrie 
1654): 

„Depuis environ dix heures et demie du soir jusques 
environ minuit et demie 
Feu. 

Dieu d’Abraham, Dieu d’lsaac, Dieu de lacob, 
non des philosophes et des savants. 

Certitude. Certitude. Sentiment. Joie. Paix." 


„Joie, Joie. Joie, pleurs de joie." 18 

Pe de altă parte, bucuria creştină are şi un caracter comunitar 
specific. Astfel, atât de mare era dragostea frăţească a primilor creştini, 
încât aceştia chiar numai dacă se vedeau, fără a se cunoaşte, ştiind 
numai că sunt creştini, sufletul tresălta de bucurie şi îmbrăţişându-se 
simţeau prezenţa Duhului în comuniunea dintre ei, simţeau prezenţa 
împărăţiei lui Dumnezeu pe care o.aşteptau cu ardoare... Simţeau o 
împlinire a bucuriei făgăduită de Hristos... Această bucurie harică ce 
luminează inimile curate dăruite lui Dumnezeu se evidenţiază în sufletele 
martirilor, care au uimit lumea, deşi nu au putut să-i dea vreo explicaţie 

raţională. Caracterul special al acestei bucurii tainice constă în aceea 
că cei ce se împărtăşesc de suferinţa lui Hristos, se fac părtaşi p r j n 
lucrarea Duhului Sfânt şi de bucuria pe care Hristos le-a făgăduit-o, si 
despre care a spus că „nimeni nu o va mai lua de la ei“. De pildă, după 
ce Sfinţi Apostoli au fost batjocoriţi şi bătuţi, eliberaţi până la urmă 
„s-au bucurat că pentru numele Lui s-au învrednicit a fi batjocoriţi" 
(Faptele Apostolilor 5, 41). Va spune mai târziu Sfântul Apostol Petru 
despre această „învrednicire" aducătoare de bucurie sfântă în urma 
împărtăşirii de suferinţa lui Hristos: „întrucât sunteţi părtaşi la suferinţele 
lui Hristos, bucuraţi-vă, pentru ca şi la descoperirea măririi Lui să vă 
bucuraţi, veselindu-vă“ (/ Petru 4, 13). Vedem încă o dată caracterul 
eshatologic al bucuriei creştine ca o tresăltare a sufletului plină de 
încredere, pe temeiul făgăduinţei făcute de „Dumnezeul nădejdii" care 
„umple" încă din această viaţă „cu bucuria Duhului" (Romani 15, 13) 
inimile curate ale celor ce cred şi trăiesc în dragostea lui Dumnezeu şi 
în comuniunea de frăţietate sfântă. Aceasta este bucuria învierii care 
înalţă steagul biruinţei peste răceala mohorâtă şi plină de durere a 
mormintelor... 

IUBIREA - ÎMPLINIRE A UMANULUI 
Şl A DESĂVÂRŞIRII ÎN DUMNEZEU 


în înălţătorul imn închinat dragostei, Sfântul Apostol Pavel arată că 
iubirea concentrează în sine toate harismele şi actele evlaviei creştine, 
fiind mai presus de ele, fiindcă are un caracter veşnic în comuniunea 
lui Dumnezeu: „De aş grăi în limbile oamenilor şi ale îngerilor, iar dragoste 
nu am, m-am făcut aramă sunătoare şi chimval sunător. Şi de aş avea 
darul prorociei şi de aş şti toate tainele şi de aş avea toate cunoştinţele 
şi de aş avea toată credinţa, încât să mut şi munţii, iar dragoste nu 
am, nimic nu sunt. Şi de aş împărţi toată avuţia mea şi de aş da trupul 
meu să-l ardă, iar dragoste nu am, nimic nu-mi foloseşte. Dragostea 
îndelung rabdă, este bună, dragostea nu pizmuieşte, dragostea nu se 
îngâmfă, nu se semeţeşte, nu se poartă cu necuviinţă, nu caută la ale 
sale, nu se întărâtă, nu gândeşte răul, nu se bucură de nedreptate, dar 
se bucură de adevăr; toate le rabdă. Dragostea nu cade niciodată; fie 
prorociile se vor desfiinţa; fie limbile vor înceta; cunoştinţa se va sfârşi... 
Iar acum rămân aceste trei: credinţa, nădejdea şi dragostea; iar mai 
mare dintre acestea este dragostea". 

Acelaşi Sfânt Apostol evidenţiază faptul că „poruncile: să nu 
desfrânezi, să nu ucizi, să nu fii mărturie mincinoasă, să nu pofteşti şi 
oricare altă poruncă, se cuprind în acest cuvânt, adică «să iubeşti pe 
aproapele tău ca pe tine însuţi». Dragostea nu face rău aproapelui. 
Dragostea este deci înplinirea legii" (Romani 13, 9-10). Această 
concentrare a poruncilor legii în iubire va deveni norma şi focarul de 
viaţă creştină instituită de Mântuitorul însuşi. întrebat de un învăţător 
de lege care este cea mai mare poruncă, Domnul îi răspunde: „Să 


295 



iubeşti pe Domnul Dumnezeul tău cu toată inima ta şi cu tot sufletul tău şj 
cu tot cugetul tău. Aceasta este întâia şi cea mai mare poruncă. Iar a 
doua asemenea acesteia: să iubeşti pe aproapele ca pe tine însuţi. în 
aceste două porunci se cuprind toată legea şi prorocii" (Matei 22, 37-38) 

Prin iubire intrăm în sanctuarul luminii şi înţelepciunii divine, în Sfânta 
Sfintelor unde se află Taina cea de nepătruns a lui Dumnezeu, fiindcă 
după cum arată „Apostolul iubirii": „Dumnezeu este iubire şi cel ce 
rămâne în iubire, rămâne în Dumnezeu şi Dumnezeu rămâne în el" (/ 
loan 4, 16). 

în faţa acestei realităţi ne apare întru început fireasca întrebare: 

Ce este iubirea? 

Definiţiile sunt multe şi variate. S. Bulgakov spune că iubirea este 
„unitate în dualitate, fără a fi absorbită de unitate, sau dizolvată în 
dualitate". Nicolae Mladin arată că „iubirea este o realitate adânc umană 
şi de o aşa complexitate încât unii renunţă la orice definiţie, socotind 
cuvintele inutile şi neputincioase. Iubirea nu se poate defini. Ea este 
tot atât de misterioasă ca şi viaţa. De aici şi diversitatea de aspecte 
aproape contradictorii ale iubirii. Căci cuvântul iubire e cel mai fluid, 
mai complex, mai vag şi mai variat ca sens dintre toate cuvintele. El 
cuprinde cer şi pământ, suflet şi trup, neprihană şi patimă, nostalgie şi 
instinct. Pentru unii ea este numai instinct, chiar dacă e îmbrăcat în 
vălul amăgitor al unei idealităţi pure; pentru alţii ea este forţă plir 
spirituală, care contopeşte sufletele şi le uneşte cu Dumnezeu. Pentru 
unii este o putere demonică, prin care se exercită o misterioasă fascinaţie 
asupra omului spre a-l transforma în instrument orb al speciei, pentru 
alţii ea este rază de paradis, care coboară chiar din inima lui Dumnezeu, 
ca să ridice viaţa noastră la plenitudine. Concepte opuse, cuprinse sub 
acoperământul fragil al aceluiaşi cuvânt. Cu toate acestea, sensurile 
nu sunt decât forme variate ale aceleiaşi impulsiuni originare, care este 
izvorul adânc al lor". 1 

Nicolae Hartmann susţine că „iubirea este cel mai puternic dintre 
sentimentele omeneşti, are cel mai bogat conţinut de viaţă, e bucuria 
cea mai curată şi mai înaltă, fericirea cea mai deplină". 2 

Louis Lavelle insistă asupra caracterului personalist al iubirii, ca o 
comuniune inter-personală. Lipsa iubirii-răspuns aduce totdeauna 
suferinţa: „Nimeni nu poate trage la îndoială că iubirea caută totdeauna 
gn răspuns; că a iubi înseamnă, de asemenea, a fi iubit; că altfel avem 
de . a face cu o iubire care suferă, care îşi poate exersa propriile sale 
rnerite, dar care ia cunoştinţă de ce-i lipseşte şi ştie bine că idealul său 
nU _j atins. Fără îndoială, nimeni n-ar cuteza să spună că esenţa iubirii 
nU se găseşte decât în iubirea nenorocită". 3 Amare et amari ar fi în 
limba Confesiunilor lui Augustin dialogul iubirii senzuale. Şi în această 
situaţie, când amare este fără răspuns, apare golul suferinţei 
decompensate. Pe de altă parte, iubirea dintre sexe - observă Nichifor 
Crainic, „ în formele ei cele mai pure chiar, rămâne parcă stăpânită de 
a te iubi pe tine însuţi în celălalt, de a-ţi iubi propria voluptate în al 
doilea eu întregitor. în adâncul ei zace astfel o izolare egoistă". 4 

Max Scheler arată că nota esenţială a iubirii este de ordin axiologic. 
Ea se referă şi se orientează totdeauna spre valoare, la ceva înalt. Adică, 
sufletul omenesc se structurează dinamic şi creator spre valoare (bine, 
adevăr, frumos, dreptate). El se poate orienta şi invers, datorită voinţei lui 
libere, dar această orientare îi anulează libertatea devenirii sale, claus- 
trând-o în egoismul închircit şi îngust, ce închide orizontul luminos al vieţii. 
De aceea, mai presus de orice, stau cuvintele Mântuitorului: „veţi cunoaşte 
adevărul, şi adevărul vă va face liberi" (loan 8, 32). 

Posedând ontologic în structura sa spirituală intenţionalitatea spre 
comuniune 5 persoana umană se orientează şi spre valorile absolute 
şi transcendente, ca intrând în comuniune cu ele să se poată desăvârşi 
în iubire. Dar iubirea omului faţă de Dumnezeu rămâne totdeauna o 
iubire-răspuns. Iniţiativa, originea şi izvorul iubirii este în Dumnezeu. 
Conceput ca Trinitatea celor trei Persoane care comunică şi se 
comunică între Ele, prin perihoreză, care le uneşte într-o comunicare 
absolută, putem spune că Dumnezeu este iubire, şi, în acelaşi timp, 
izvorul şi modelul iubirii persoane.-; umane, care poartă în sine chipul lui 
Dumnezeu, ca potenţialitate de a deveni asemenea Celui ce l-a 
plăsmuit: „Precum liniştitul lac, spune Soren Kierkegaard, îşi are cauza 
sa adâncă în izvorul ascuns, nevăzut de ochii omeneşti, aşa şi iubirea 
omului îşi are izvorul ei cel mai adânc în iubirea lui Dumnezeu. Dacă 

Dumnezeu n-ar fi iubire, atunci n-ar exista nici iubirea omului. Precu 
lacul cel liniştit ia naştere din izvorul ascuns vederii, tot aşa şi iubiri 
omului îşi are temeiul ei misterios (tainic) în iubirea lui Dumnezeu" * * 

După cum arată Nicolae Mladin, „iubirea însăşi are ceva de mare 
taină; ea este o comunicare din esenţele vieţii, unde se simte sufletul 
creator al Divinităţii. Minunată este această comuniune fiinţială, această 
dăruire de la suflet la suflet. Ea realizează o atât de profundă comuniune 
încât simte prezenţa paşilor lui Dumnezeu în suflet. De aceea, în f a ţ a 
ei creştinismul stă înfiorat, cutremurat, ca în faţa marelui mister al 
vieţii, prin care se vede misterul de nepătruns al vieţii divine ". 7 „Iubirea 
pătrunde până în adâncurile de taină ale existenţei, unde lumea î S j 
înfige rădăcinile în Dumnezeu şi unde privirea obişnuită nu poate 
pătrunde ". 8 

Pe temeiuri ca acestea se putea referi Emil Brunner cu privire l a 
iubirea sufletului omenesc ca la o calitate ontică şi capacitate funcţională 
definitorie: „Existenţa pentru iubire nu e un atribut lângă altele ale fiinţei 
omeneşti, ci este existenţa omenească însăşi. Omul e întru atâta om, 
întrucât trăieşte în iubire. Măsura îndepărtării de iubire este măsura 
decăderii din umanitate. Nu libertatea, nici puterea creatoare spirituală, 
nici raţiunea nu constituie specificul omenesc. Acestea sunt mai 
degrabă condiţiile realizării fiinţei sale proprii omeneşti, care constă în 
iubire. Ele nu-şi au sensul în ele însele. Sensul lor este iubirea, 
adevărata comunitate. Nu măsura genialităţii determină gradul omenităţii, 
al calităţii de om, ci măsura iubirii ". 9 

Note bibliografice 

2 Familia creştină, în Studii de Teologie Morală, Sibiu, 1969, p. 352. 

Ethik, Berlin, 1926, p. 490. 

3 De l’Acte , Paris, 1937, p. 524. 

5 Nostalgia paradisului, Bucureşti, 1940, p. 385-386. 

6 Pmf. Dr. D. I. Belu, Despre iubire, Timişoara, 1945, p. 13. 

Idem, p. 103. 

* O. c., p. 55. 

g Ibidem, p. 57 

Der Mensch im Winderspruch, 63, Berlin, 1937, p. 63. 

termenii care redau înţelesul iubirii 


încă de la început trebuie să facem distincţiile esenţiale privind 
semnificaţia cuvântului: dragoste sau iubire. Deşi au un conţinut diferit, 
limbajul curent foloseşte acelaşi cuvânt pentru definirea unor sentimente 
şi atitudini spirituale diferite. Astfel, dragostea pentru femeia iubită va 
fi profund diferită de iubirea pentru membrii familiei, părinţi, fraţi, surori, 
sau pentru alte persoane sau realităţi fizice. Se foloseşte acelaşi cuvânt, 
în accepţiuni total diferite, definind sentimente şi călăuziri spirituale: 
prietenia, dragostea de profesie, dragostea de patrie, dragostea de 
lucrurile pe care le săvârşim, prin munca noastră sau prin munca altora, 
dragostea pentru instrumentele cu care lucrăm, dragostea pentru om 
în general, pentru umanitate, ca realitate concretă, sau ca valoare 
culturală. De la persoane şi ambianţe limitate, de la fiinţele cu care 
omul vine în contact (animale mai ales), de la obiectele zilnice, dragostea 
cuprinde, în tendinţa ei de expansiune divergentă valorile morale şi 
intelectuale: dragostea pentru ştiinţe şi arte, pentru dreptate şi adevăr, 
pentru puritate şi cinste spirituală, pentru frumos. întregul bunurilor 
culturale şi al manifestărilor vieţii va face astfel obiectul acestui 
sentiment complex, adevărat principiu dinamic, depărtând pe om de 
la tendinţele sale egoiste şi înălţându-l spre lumea valorilor. Prin 
dragoste, aceasta fiind înţeleasă în varietatea sa de forme şi nuanţe, 
se înfăptuieşte o participare intimă a vieţii individuale la viaţa omenirii 
şi a culturii spiritului omenesc . 1 Reţinem de aici că dragostea la om 
este un instinct spiritualizat îndreptat spre valoare, desăvârşind 
sufletul în dezvoltarea lui culturală. Dragostea nu are numai o funcţie 
sexual-reproductivă, ci mai ales ea se desăvârşeşte şi nu se consumă 
atunci când îndeplineşte o funcţie social-culturală, referindu-se la 

părinţi, copii, fraţi, semeni, patrie, libertate, omenie, dreptate, adev| r 
Noi vom urmări însă sensul creştin al iubirii, a rolului şi importanţei 
acesteia în desăvârşirea spirituală a credinciosului. 

Vechiul Testament ahabah redă noţiunea de iubire îndreptată sp re 
Dumnezeu (Deuteronom 6 , 5), precum şi faţă de aproapele (Levitic 19 
18). Aceasta e o poruncă divină egală cu oricare altă poruncă di n 
Decalog. Această iubire nu era însă o relaţie personală, ci reprezenta 
împEinirea unei porunci de recunoaştere a monoteismului, a dreptăţii 
sfinţeniei absolute a lui Dumnezeu, pe care să-ţi întemeiezi evlavia 
sau pietatea ta. Era o iubire rigidă, impregnată cu teamă, având mai 
mult un caracter exterior. Pe de altă parte, şi iubirea lui lahve avea un 
aspect îngust. Ea se referea în primul rând la un singur popor - cel 
ales - deşi le considera şi pe celelalte ca ale Sale... în al doilea rând, 
chiar şi din acest popor, numai drepţii puteau fi socotiţi obiectul iubirii 
divine. Este adevărat că lahve pe lângă faptul că era drept, şi dreptatea 
era legea Lui, pe care o aplica fără rezervă, totuşi este prezentă şi 
îndelung-răbdarea Sa, precum şi milostivirea Sa, dar numai faţă de cei 
ce se pocăiau, fiindcă prin aceasta reveneau la dreptatea şi sfinţenia 
Legii lui Dumnezeu. Şi în acest caz, dreptatea lui lahve impunea iertarea 
acordată păcătosului din milostivire, să nu treacă totuşi fără pedeapsă 
(Ex. Moise, Saul, Solomon, Samson etc.) 

în limba greacă, în care a fost scris Noul Testament, iubirea 
este exprimată în patru forme: 

1. iTOpyf) 

StopYfi - desemna iubirea pornind de la respectul datorat de copii 
părinţilor, sau de afecţiunea datorată de părinţi copiilor, rudelor, sau 
celor apropiaţi. Poate fi şi iubirea conjugală, sau iubirea între 
compatrioţi . 2 Verbul oi£py(o - înseamnă a iubi cu tandreţe. 

2. HEpco<; 

“'Eprog - ca înţeles reprezintă iubirea care pleacă de la sine şi se 
reîntoarce la sine. El exprimă vârtejul unei iubiri pătimaşe, tragice, 

venită şi fără voia sufletului, spre a-şi pune stăpânire pe el. Poate fi şi 
forma iraţională, care ca o săgeată demonică zdrobeşte destinul omului. 
p e şi nu e întâlnit în Noul Testament şi nici în scrierile creştine din 
perioada apostolică şi post-apostolică, el apare în unele din scrierile 
părinţilor. Rezerva faţă de el se datorează faptului că în lumea păgână 
avea o circulaţie foarte diversificată, de la mitologie, la cult, apoi în 
filosofie, ca şi în relaţiile dintre bărbaţi şi femei, sau chiar între bărbaţi 
s j bărbaţi; desemnând tocmai păcatul combătut de noua religie, sau 
mai rău, intrând chiar şi în contextul a ceea ce Apostolul numeşte 
pathe atimiai (patimi de necinste). Datorită interesului pe care îl prezintă 
cercetarea noastră, se impune să vedem variatele lui sensuri, ca şi 
modul în care este acceptat în literatura patristică de mai târziu. 

Privind înţelesul primar al cuvântului eros se consideră că acesta 
ar deriva din sanscritul heros care înseamnă sfânt. De aceea, eros îşi 
începe traiectoria existenţei într-un climat de castitate, pentru a se 
dezvolta apoi în îmbrăţişare şi pasiune, şi a continua prin maternitate . 3 
Prin urmare, Eros nu a fost totdeauna băieţelul graţios care săgeta 
inimile îndrăgostiţilor. După teogoniile cele mai vechi, Eros s-a născut 
odată cu Pământul. Apoi, în epoca arhaică a fost considerat fiul lui 
Hermes şi al Afroditei, zeiţă care a avut cu Ares încă un fju, pe Anteros, I 
adică duşmanul iubirii. Mai presus de aceasta, Eros era forţa generatoare 
a lumii, a omului, a marilor evenimente omeneşti şi casnice. înaintea 
demiurgului lui Piaton, universul elenic nu era opera nici unui zeu. Zeii 
înşişi, de altfel, se născuseră perechi-perechi dintr-unul ce sta în capul 
seriei, Haosul. Dar Erosul a fost marea putere universală care a pus în 
mişcare generarea divină şi umană. „Iubirea, cel mai frumos dintre zeii 
nemuritori, iubirea care zdrobeşte mădularele şi care subjugă, în pieptul 
tuturor zeilor şi oamenilor, mintea şi înţeleaptă voinţă", spune Hesiod 
în Teogonia sa . 4 Eros este una din numeroasele personificări ce apar 
în cosmogoniile prefilosofice. Spre deosebire însă de majoritatea 
celorlalte, care reprezintă stări - ca de exemplu Noaptea, Haosul, 
Pământul, Cerul - Eros reprezintă o fiinţă (Aristotel, Metafizica, 1071 
b.). în cosmogoniile orfice, el le uneşte pe toate şi din toate acestea se 
naşte neamul zeilor nemuritori (Aristofan, Păsările, 700-702). Iar Zeus, 
când vrea să creeze (demiurgein) ia chipul lui Eros. Prin urhnâre, Eros 

e o forţă motrice plăsmuită după un model sexual, folosită pentru a 
explica „însoţirile" şi „naşterile" elementelor mitologice, un fel de Prim 
mişcător din vechile cosmogonii, şi a fost recunoscut ca atare de 
Aristotel ( Metafizica , 984, b). Chiar şi atunci când eşafodajul mitologic 
începe să se destrame în speculaţiile filosofilor, Eros mişcătorul, sau 
acum, mai frecvent Afrodita, a continuat să joace un rol în legarea 
puterilor contrare. Aşa este cazul la Parmenide unde Eros este demonul 
ce totul călăuzeşte. La fel se exprimă şi Lucreţius cu privire la Venus 
„care singură natura o cârmuieşte". De la sfârşitul secolului al Vl-lea 
este înfăţişat în artă singur, în chip de adolescent, adesea cu aripi, 
făcând impresia că zboară în văzduh în căutare de victime. Arcul şi 
săgeţile, care pentru noi constituie simbolul lui apar abia în secolul IV, 
când artiştii pun accentul asupra caracterului său maliţios. Rolul lui 
Eros creşte în literatura şi arta epocii elenistice, când publicul grec 
devine mai accesibil sentimentalităţii. Atunci se naşte legenda 
romanţioasă şi filosofică ce asociază sufletul cu dragostea, prin 
imaginea legăturii dintre Eros şi Psihe. Aceasta era o tânără pe 
care o vizita în fiecare seară într-un loc încântător, un iubit care refuză 
să-şi trădeze identitatea şi pe care Psihe nu avea nici măcar dreptul 
să-l privească. Odată, trecând peste această oprelişte, ea se apleacă 
asupra lui pe când dormea, îl priveşte şi recunoaşte în el pe Eros. Dar 
o picătură de ulei cade din lampă şi-l trezeşte pe zeu, care dispare 
pentru totdeauna. Psihe porneşte în căutarea lui, devine prizoniera 
Afroditei, geloasă pe fericirea fetei, dar suportă cu curaj nenorocirile 
care se abat asupra ei, ajutată fiind în taină, de însuşi Eros. 5 Această 
interesantă poveste are tâlcul ei, dacă ne gândim ia raportul sufletului 
omenesc şi iubire... sau mai ales, la raportul de interdependenţă dintre 
iubire şi frumuseţe (personificate prin Eros şi Afrodita). 

Erosul, definind iubirea erotică, iraţională ca o săgeată demonică, 
care zdrobeşte destinul omului, poate fi întâlnit din abundenţă în religiile 
precreştine, sub forma sacră a corelaţiei dintre religie şi erotică în 
vederea procreaţiei. Cum s-a ajuns la această sacralizare erotică, 
care este conţinutul ei religios şi ce finalitate spirituală are ea? 

Fiind sădit de Dumnezeu în firea omului, instinctul de reproducere 
sau mai bine zis de pocreaţie avea un sens şi un scop bine definit. 

putea spune, fără teama de a greşi, că el avea o funcţie sacră, şi 
anU me de a continua prin el opera de creare, de perpetuare a neamului 
omenesc, înscrisă în însăşi destinul sau menirea omului la creaţie: 
creşteţi şi vă înmulţiţi şi stăpâniţi pământul" (Facere 1,28). După căderea 
omului în păcat, asistăm la o compromitere a procreaţiei ca act sacru, 
ţn sensul că plăcerea devine scopul vieţii... Să vedem însă procesul 
psihologic al vieţii sufleteşti a omului care a dus la perversiunea acestui 
a ct iniţial sacru, sau la desacralizarea lui. Omul dotat cu raţiune se 
aşază totdeauna faţă de realitate într-o relaţie de cunoaştere. La 
această cunoaştere a ajuns prin xo ttaupcx^av (mirare-admirare) a naturii 
pe care a divinizat-o, concretizându-se prin rituri, obiceiuri, serbări şi 
diverse creaţii spirituale simbolice. Procesele creatoare de viaţă, legile 
de perpetuare a vieţii, au constituit obiectivul central al preocupărilor 
divinatorii, atât ale marilor gânditori, cât şi ale mulţimilor. Ceea ce i-a 
mirat mai mult şi mai adânc a fost minunea (xo tfaupa) necontenitei 
înnoiri a vieţii tuturor fiinţelor. Dar fascinaţia, sau mirarea în faţa 
perpetuării vieţii devine religie şi erotică. Pornind de la faptul că 
prin organele genitale se face fecundaţia şi concepţia vieţii, s-a ajuns 
la o divinizare a atributelor sexuale. Bărbaţii au instituit cultul Afroditei 
(Venerei) (a femei ca şi concepţie, iar femeile cultului lui Priap (Adonis) 
(bărbatul care întruchipează fecunditatea). Aşadar originea acestor 
culturi se află în divinizarea naturii creatoare de viaţă. Se stabileşte 
astfel o strânsă legătură între religie şi erotică. Divinizându-se 
concepţia şi fecundaţia, se divinizează propriu-zis viaţa eternă. în acest 
caz principiul erotic ce însoţeşte realizarea fecundaţiei a devenit obiectul 
unui cult, iar Venus şi Priap, zei universali, cu misterele lor ce au întreţinut 
permanent curiozitatea şi preocupările omenirii în jurul acestor „divinităţi". 
Se apreciază că epoca de decadenţă a lumii antice a început din 
momentul în care cultul sacru al fecundităţii a fost înlocuit prin cultul 
erotismului ce însoţeşte actul fecundaţiei. Lumea era atrasă mai 
mult de coeficientul plăcerii în actul generator de viaţă. Sensul vieţii se 
reducea la trăirea prin exces a plăcerii erotice. Decadenţa ajunsese 
atât de departe încât cu drept cuvânt s-a afirmat că „nici o civilizaţie nu 
a cunoscut plenitudinea viciilor şi perversiunilor erotice în intensitatea 
celei din epoca de decadenţă a civilizaţiei antice, până la regenerarea 

ei prin cultura creştină . 6 Se crease astfel o ambianţă de depravare si 
trândăvie, încât chiar cei mai căşti erau supuşi decăderii. Frumuseţea 
era marfă de vânzare în mâinile părinţilor, soţilor pentru sărbătorile orgiace 
cu dansuri lascive, la mese ce se terminau în „vomitorium“. Această 
notă sexual-erotică exprimă importanţa acestui subiect până şi în viaţa 
zeilor, zeiţelor, nimfelor, satirilor etc. Acest erotism excesiv a fost 
întruchipat în toate domeniile de manifestare socială şi creatoare a 
individului: în sculptură, pictură, arhitectură, literatură, iconografie, 
muzică, artă, religie etc., încât multe legislaţii s-au străduit să 
echilibreze, să tempereze acest instinct erotic, şi astfel să aducă ordinea 
în societatea omenească. 

în altă ordine de idei, Eros nu este numai un mit (poveste), o 
închipuire a minţii şi imaginaţiei omeneşti; ce-i drept, ca o interpretare 
metafizică a realităţii, ci poate fi văzut, sesizat, „palpat 11 în viaţa de zi 
cu zi. Şi nu numai la om, ci chiar şi în lumea celor ce nu cuvântă. 
Multe dintre ele spiritualizează instinctul de reproducere, ceea ce 
demonstrează o dată în plus că Frumosul este înscris atât în 
macrocosmosul numit „podoabă", frumuseţe, cât şi în însăşi firea 
vieţuitoarelor. La mlilte din ele, instinctul de reproducere, care face ca 
viaţa să se perpetueze spre nemurire, nu rămâne o formă mecanică 
însoţită cel mult de voluptate, ci putem vorbi de o adevărată dragoste 
genuină impregnată de diversele forme ale Frumosului. Şi pentru a nu 
rămâne numai la vorbe, vom veni spre exemplificare cu mai multe 
cazuri concrete, vrednice de menţionat pentru interesul pe care îl 
prezintă. S-a remarcat în acest sens, pe bună dreptate că actul 
reproducerii presupune adesea frumuseţe şi bucurie fie că este privit 
de cercetător la microscop, fie că, mai ales este admirat în împlinirile 
lui vizibile cu ochiul liber. De exemplu, aşa-numitele haine de nuntă 
adevărate reînnoiri ale penajului sau pielii, imense dezvoltări ale 
coarnelor în acelaşi timp ornamentale, dar şi organe de apărare şi atac. 
Controlate de activităţi hormonale, aceste caractere secundare adesea 
dispar după anotimpul împerecherii. Apoi, solzii şi aripioarele peştilor 
au culori vii, bătând în albastru, roşu, sau risipindu-se în toate culorile 
spectrului solar, îşi diversifică înfăţişarea formei, însufleţind sărbătoreşte 
adâncurile apelor. Trupurile anumitor amfibii apar ca veritabile steaguri, 

cU separaţie distinctă de culori, după diferitele regiuni ale corpului. 
Cochetăria păsărilor are graţie şi reîmprospătări de culori ale penajului 
brăzdând cu dungi partea superioară a abdomenului, împestriţându-le 
aripile ce lucesc în lumină, sau prelungind cozile cu trene fanteziste. 

Sărbătoarea nunţii prinde în vârtejul ei întreaga natură, precum o 
riescrie atât de sugestiv şi plastic George Coşbuc în „Nuntă în codru". 
Iau parte la nuntă florile smălţuind strălucitor sau discret, peisajul, pentru 
a chema insecta doritoare de sucuri. Nu e numai o căutare între 
animalele de sex diferit ale aceleaşi specii. Regnul vegetal se uneşte 
bucuriei animale: culoarea şi parfumul, forma şi mişcările dănţuirii, îşi 
dau întâlnire. Nunta unanimă, împlinită în forme de o neînchipuită 
diversitate este înconjurată şi împlinită de frumuseţe şi bucurie 
adăugate la formele vitale superioare de voluptate. 

O altă dimensiune interioară a delicateţei emotive dependentă de 
aceleaşi secreţii hormonale de ordin chimic, este parada sexuală ce 
constă din anumite comportamente ce precedă actul „dragostei genuine", 
reprezintă ceea ce în limbaj modern numim curte, fiind savant regizată 
şi având semnificaţia unui ceremonial pe care masculul îl săvârşeşte 
în jurul femelei. în acest fel, dragostea animală nu are un simplu caracter 
brutal, automat, mecanic, nu este o simplă dezlănţuire inferioară a 
instinctelor. De exemplu, diferiţi scorpioni îşi apropie îndelung şi lent 
cozile, cele două animale aflându-se faţă în faţă. La un peşte (costrişul 
spinos) masculul săvârşeşte în jurul femelei un dans, prezentându-i 
abdomenul său viu colorat în roşu. Femela receptează culoarea roşie 
şi se apropie astfel de mascul. Acesta se îndreaptă către cuibul dinainte 
pregătit pentru depunerea icrelor. La păsări parada dragostei este foarte 
complexă, constituindu-se din atitudini, mişcări, cântec, schimbări de 
poziţie ale masculului în jurul femelei, spre a-i arăta regiunile cele mai 
viu colorate. Un semn de intimitate mai pronunţat la unele păsări este 
contactul ciocului, amintind de sărut. Tot cu sens erotic sunt şi 
ofrandele alimentare ce reprezintă adevărate daruri pe care masculul 
le oferă femelei. Uneori, femela acceptă ofranda, în afara oricărei nevoi 
alimentare, alteori, ofranda trece în mai multe rânduri de la mascul la 
femelă şi invers. La Pasărea Paradisului din Australia, de exemplu, 
masculul pregăteşte femelei o adevărată locuinţă, împodobind-o cu 

scoici şi pietricele colorate, apoi îşi conduce mireasa înăuntru şi închide 
deschizătura locuinţei. Ca formă a dragostei genuine la păsări se mai 
citează ca manifestare zborul de paradă. De exemplu, ciocârlia se 
ridică la mari înălţimi, cei doi parteneri executând un dans, repetând 
căderi şi zboruri unul deasupra celuilalt, cu fâlfâit deosebit şi tremurături 
de gheare şi ale întregului corp. De remarcat faptul că toate aceste 
manifestări prenupţiale, îmbracă adesea semnificaţii de ceremonial 
avându-şi corespondentul în comportamentul uman al populaţiilor 
primitive (necivilizate). La acestea adăugăm cântecul ca mijloc de 
comunicare a dragostei prenupţiale. De pildă, privighetoarea îşi începe 
cântecul în primele zile ale lunii aprilie, dar formarea perechilor se face 
cu oarecare greutate. Şi anume, masculul fiind gelos, îşi urmăreşte 
rivalii cu furie şi cu luptă. Când unul dintre masculi îşi stabileşte 
supremaţia, lupta încetează lăsând loc cântecului de dragoste, care 
răsună mai cu seamă noaptea, până înspre zori. Masculul cântă, femela 
ascultă. Intervalele dintre cântece sunt consacrate căutării hranei şi 
facerii cuibului. Odată cu începutul clocitului, cântecul minunat al 
privighetorii se răreşte tot mai mult. 

Ne întrebăm care sunt mecanismele fiziologice ale acestor 
manifestări erotice. Ştiinţa a demonstrat că aceste mesaje dintre animale 
sunt stabilite de produsele chimice din organism numite: ferhormoni 
(^20 *^ 32 )’ care reprezintă un sfert de milionime din greutatea corpului. 
Ele stabilesc formele vitale şi corelaţiile complexe, atracţii şi aversiuni, 
apeluri şi preveniri de alarmă, dorinţe de împerechere şi impulsuri 
determinând ciclurile ovulatorii la femele. Un rol important îl au în 
detectarea partenerului şi percepţiile olfactive. De exemplu, fluturele 
(Arctia Selene) îşi identifică femela la o distanţă de 11 km, stabilind în 
acelaşi timp şi locul unde se află partenera . 7 

Un cercetător atent, J. Belioz evidenţiază foarte multe aspecte ale 
simţămintelor nobile în dragostea genuină a animalelor. Aşa este 
„fidelitatea conjugală" a marilor păsări răpitoare, „marea duioşie reciprocă" 
a papagalilor în timpul nidificării; miile de atenţii delicate, mereu reînnoite" 
ale acestor păsări; „monogamie şi poligamie" la diferite păsări, „starea 
lor matrimonială", în care „datoriile familiale şi ajutorul reciproc" 
alcătuiesc cele mai bune „chezăşii ale dezvoltării oului şi puilor"; la fel 


306 


stări de „simpatie" şi „gelozie", ce le unesc sau le separă... apoi reacţii 
jnC |jviduale asimilabile jocului rudimentar ale pasiunilor şi sentimentelor 
U rnane. Aceasta este numită eros genuinus (de la latinescul genuinus 
^ natural, impusă de natură, adică înnăscut, adică aparţinător naturii 
c a un datum ce îi aparţine structural şi funcţional). Prin această dragoste 
genuină miracolul vieţii îşi desfăşoară una din feţele sale esenţiale: 
dincolo de lupta acerbă pentru existenţă, asigurând supravieţuirea celui 
mai tare, sau de faptul devorării masculului de către insecta nesăţioasă, 
în timpul împerecherii pentru reproducere, se desfăşoară o lume a 
frumosului, înfăptuită în formă şi culoare, în irizări şi nuanţe, în arpegii 
de cântec şi fantezie a dansului, în simetriile şi ordonanţele de adâncime 
ale proceselor cromozomiale revelate de microscop, în bucuria 
voluptăţilor, legate în general, totuşi, de rivalităţi, luptă şi moarte; aripa 
hialină, parcursă de nervuri delicate, este lucrată în crestăturile savante 
ale jocurilor materiei, îmbibate cu necesităţile vieţii; albastrul suav al 
aripii de fluture este tivită de o margine fină, făcând să contrasteze 
albul cu negrul; fondul mov al aripioarei poate fi împroşcat de puncte 
dispuse sau orânduite simetric, către margini în forme ocelate, ale 
căror cercuri se îmbină într-o delicată simfonie cromatică. Antenele 
adulmecă în vibraţie aerul şi miresmele; corpul păsării este o adevărată 
operă de artă, de la ciocul drept, prelungind corpul împestriţat de pete 
viu colorate, până la coada, ce bate aerul în evantai policrom. Nu putem 
însă generaliza spunând că frumuseţea animală coincide cu simţul 
estetic uman. Totuşi, actul reproducerii presupune frumuseţe şi 
bucurie . 8 

De aici vedem că dacă dragostea genuină a animalelor are un 
caracter bio-psihic, la om pe lângă acest aspect, mai primeşte şi un 
caracter socio-cultural, premisă a legăturilor matrimoniale, condiţie a 
procreării, dar şi a elaborării de valori spirituale precum: muzică, 
dans, ca şi întreg fundalul afectiv al proceselor creativităţii lirice. într-un 
studiu intitulat Ordo amoris Max Scheler arată că dragostea deşteaptă 
omul către cunoaştere şi voinţă. Ordo amoris este de origine divină 
şi constituie sâmburele ordinii cosmice. „înainte de a fi ens cogitans 
(fiinţă cugetătoare), sau un ens volens (fiinţă care vrea), omul este un 
ens amans (fiinţă care iubeşte). Plenitudinea, gradaţia diferenţierea, 

puterea dragostei sale circumscriu plenitudinea, specificitatea d 6 
funcţionare, forţa potenţională a spiritului său şi întinderea contactul^ 
său potenţial cu Universul." 9 

De aici vedem că erosul genuin are origine divină, este un datum 
sădit de Creator în fiinţa vieţuitoarelor şi mai ales a omului. Erosul este 
legat de funcţionalitatea celui mai puternic instinct, şi anume, instinctul 
de reproducere. Acesta poartă în sine întreaga informaţie genetică ce 
aspiră spre nemurire. Dacă erosul genuin se identifică cu voluptatea 
egoistă a declanşărilor instinctului de reproducere, atunci, erosul este 
atras spre realităţile care întunecă traiectoria sufletului spre devenire 
Dacă însă este atras spre valoare, adică spre frumos şi spre bine 
atunci oferă o trecere a sufletului omenesc de la bio-psihic, la socio¬ 
cultural. Erosul va transforma sufletul din egoism în generozitate. în 
acest fel, după cum spunea Leibniz, „amare et gaudere felicitate 
alterus...“ (a iubi, înseamnă a te bucura de fericirea altuia). Această 
contradicţie în manifestarea erosului se evidenţiază mai ales în eternul 
feminin, care este polivalent: dăruire şi castitate; voluptate a simţurilor 
şi reţinere; moliciune în abandon şi dărnicie; gingăşie şi maternitate, 
egoism şi sacrificiu.' 0 Astfel erosul genuin apare ca un mănunchi de 
instincte, tendinţe şi nevoi biologice, socializate, umanizate, 
culturalizate. Forma lui instituţionalizată generală îşi are ca punct de 
plecare cadrul familiei, care poate fi socotită un complex bio-socio- 
economic-cultural. în acest sens, erosul ca fenomen emotiv, social şi 
cultural este un rezultat al educaţiei. 

Cel care a evidenţiat magistral desfăşurarea culturală a erosului 
spre Frumos şi Bine, a fost divinul Platon. în două din dialogurile sale: 
Phaidros şi Symposion, are în atenţie această dezbatere." 

Mai întâi se cuvine să stabilim că în concepţia lui Platon există 
două lumi: cea ideală (a ideilor) eternă şi reală, şi lumea materială de 
aici, ca imitaţie a celei dintâi. Lumea sensibilă este doar un refiex, un 
simbol al lumii ideilor. Fiinţa privilegiată capabilă să iasă din sine însuşi 
şi să tindă spre lumea ideilor este omul. Şi aceasta datorită faptului că 
el are originea primară în acea lume. în contact cu corpul material, el 
este ca într-o închisoare, fiind supus dorinţelor şi instinctelor vieţii 
materiale. în fiinţa sa însă, el rămâne o entitate imaterială, de aceea 

tinde neîntrerupt spre descătuşare, eliberare de înşelăciunea simţurilor, 
a poftelor şi a pasiunilor care voiesc să-l ţintuiască de părelnicele realităţi 
pământene. Omului nu-i vine nimeni în ajutor. Ideile strălucesc reci şi 
distante, acolo în înălţimea lor neajunsă. Omul se zbuciumă singur, 
obsedat de dorul patriei sale originare, care îl atrage mereu. Erosul 
eS te tocmai această dorinţă adâncă, nostalgia unei fericiri pierdute. 
Erosul este pentru lumea spirituală ceea ce este gravitaţia pentru 
lumea materială. „Această năzuinţă a spiritului către cele de sus, 
această forţă care îl îmboldeşte să se adune de printre lucrurile, poftele, 
s i presiunile vieţii de aici şi să-şi împinteneze puterile pentru a se 
integra în ordinea lumii divine, este Erosul".’ 2 Prin urmare, Erosul este 
iubirea ca mijloc de înălţare a omului prin el însuşi către Dumnezeu. 
Este Mijlocitorul (daimon) între viaţa divină şi cea omenească. „Zeii 
nu au de-a face nemijlocit cu oamenii, ei nu se apropie şi nu stau de 
vorbă cu ei, nici în trezire, nici în somn, decât prin mijlocirea naturii 
daimonice. Iar acela dintre oameni care se pricepe la asemenea mijlociri 
este un om daimonic". ( Banchetul , 203 a) 

Platon arată că Erosul înalţă sufletul omului spre valorile absolute, 
adică spre Frumuseţea în sine, fiindcă lucrurile din aceastăJume nu 
au valoare în sine; cel mult, ele conduc spre frumuseţea ideilor în sine. 
Depinde însă de felul în care fiecare muritor tinde spre Frumuseţea în 
sine prin erosul din el. Dar să urmărim cuvintele divinului înţelept: „înainte 
de toate această Frumuseţe este veşnică, nu e supusă naşterii şi pieirii, 
nu sporeşte şi nu se împuţinează. în al doilea rând, ea nu este pe 
alocuri mai frumoasă şi pe alocuri mai puţin, nici când frumoasă şi nici 
când nu, nici frumoasă într-o anume privinţă şi în altele nu, nici frumoasă 
aici şi urâtă în altă parte, frumoasă pentru unii şi lipsită de frumuseţe 
pentru alţii. Mai mult decât atât... ea nu există în altceva anume, cum 
ar fi în vreo fiinţă sau în pământ sau în cer sau în ce vrei tu. Ea trebuie 
închipuită ca existând în sine, deopotrivă cu sine şi împreună numai 
cu sine, şi ca având, în veşnicia ei, mereu aceeaşi formă. Iar toate 
celelalte frumuseţi sunt părtaşe la ea, dar în astfel de chip încât naşterea 
şi pieirea acestora nu duce nicidecum la vreo creştere sau la vreo 
scădere înlăuntrul Frumuseţii, pe care toate acestea o lasă 
neschimbată... Pornind de la frumuseţile din lumea noastră pieritoare 

Şl vrând să ajungem la Frumuseţe, urcăm necontenit, treaptă cu treaptă 
de la un trup frumos la două, de la două la toate; şi de la trupuri,* 
frumoase la faptele frumoase, până când, de la acestea din urmă 
ajungem in sfârşit la aceea învăţătură despre Frumuseţe, la al cănr 
capat aflam ce este Frumuseţea cu adevărat. Dacă este vreun tinut J 
vieţii în care merită să trăieşti, acesta este ţinutul în care ne aflăm în 
fata Frumuseţii înseşi. Dacă va fi să o vezi vreodată, altceva vei simţi 
decât in fata bogăţiei, a podoabelor, a băieţilor şi a tinerilor frumos 
oate lucruri care te fac, pe tine cel de acum, să te cutremuri uluit într 
adevar, tu şi mulţi alţii ca tine aţi fi în stare, doar ca să vă bucuraţi de 
vederea iubiţilor voştri şi să fiţi mereu şi mereu împreună cu ei să 
rabdaţi de foame şi de sete cât v-ar ţine puterile. Dar atunci ce să ne 
închipuim ca ar simţi cineva căruia i-ar fi cu putinţă să vadă însăsi 
. rumuseţea absolută, în toată curăţenia ei, nepângărită de trupuri 
omeneşti şi de culori, de nimic din multele zădărnicii pieritoare. Divina 
rumuseţe in sine, care nu are chipuri mai multe. Crezi că puţin lucru 
ar f. viata unui om care ar privi înspre ea şi ar privi-o cu ochii mintii si ar 
trai astfel m unire cu ea? Oare nu-ţi dai seama că numai acolo îi va fi 
dat, Privind îndelung Frumuseţea, să dea naştere nu unor biete 
asemanan ale vredrficiei, căci acolo nu asemănări vede, ci unor vlăstare 
adevarate, pentru că acolo vede însuşi adevărul? Iar cel care zămisleşte 
adevarata vrednicie şi care o creşte ajunge drag zeilor şi dacă îi este 
dat aceasta vreunui om, dobândeşte nemurirea". ( Banchetul , 211a-212b) 

In acelaşi dialog, Platon arată că Erosul se raportează la frumuseţe 
şi in actul zămislim, ca o perpetuare a nemuririi. .... iar unirea dintre 
barbat ş. femeie este zămislire. Şi unirea aceasta este un lucru divin şi 
c iar se poate spune că însămân{area, sarcina şi naşterea sunt, în 
viaţa fiinţelor pieritoare care suntem, o formă a nemuririi. Dar acestea 
nu se pot trece întru nepotrivire, iar între divin şi urât este nepotrivire; 
numai frumosul are potrivire cu divinul... lată de ce, ori de câte ori 
făptură omenească rodnică se apropie de frumos, ea se înseninează şi 
se estinde bucuroasă, şi zămisleşte şi dă naştere. Iar când se apropie 
de urat, dimpotrivă, se posomorăşte, şi mâhnită, se strânge în sine si 
se face ghem, astfel că nu are loc nici o zămislire. Si trebuind să-si 
oprească râvna de a zămisli, suferă. De aici şi faptul că fiinţa rodnică 

s i prea plină de sevă este fermecată când se apropie de frumuseţe, 
pentru că cel care se bucură de ea, scapă de chinul dorinţei... zămislirea 
eS te pentru o fiinţă muritoare, tot ceea ce poate ea avea ca viaţă veşnică 
şi nemurire. Iar dacă... iubirea este dorinţa de a dobândi binele pentru 
vecie, nemurirea trebuie neapărat dorită împreună cu binele şi prin 
urmare, iubirea trebuie să fie negreşit şi iubire de nemurire". ( Symp. 
206d-207a). 

în această ordine de idei, Platon se referă la Eros ca la „cel mai 
iubitor de oameni dintre zei". El poartă grijă de nevoile omenirii, el e 
tămăduitorul acelor suferinţe care, odată vindecate, aduc neamului 
omenesc fericire câtă este cu putinţă. Prin urmare, voi încerca să vă 
arăt în ce anume stă puterea lui, iar voi, astfel luminaţi, o să-i învăţaţi 
pe alţii. Trebuie însă mai întâi să lămuresc care este natura omenească 
şi la ce prefaceri a fost ea supusă, lată, cândva, demult, noi nu eram 
alcătuiţi cum suntem acum, ci cu totul altfel. în primul rând, oamenii 
erau de trei feluri, nu de două ca acum; bărbătesc şi femeiesc, ci şi de 
un al treilea fel, care era părtaş la firea fiecăreia dintre cele două. însă 
din acesta a rămas doar numele, fiinţa lui a pierit din lume. Această 
făptură omenească din vremurile'acelea, era un bărbat-femeie, un 
androgin, iar alcătuirea lui ca şi numele, ţinea atât de bărbat cât şi de 
femeie... în al doilea rând, cele trei feluri de oameni de atunci se înfăţişau, 
toate trei, ca un întreg deplin şi rotund; cu spatele şi laturile formând un 
cerc, aveau patru mâini şi tot atâtea picioare; singurul lor cap, aşezat 
pe un gât rotund, avea două fete întru totul la fel şi care priveau fiecare 
înspre partea ei; patru urechi, două părţi ruşinoase şi toate celelalte pe 
măsură. Făpturile acestea mergeau „ţinându-se drept şi putând să se 
mişte înainte şi înapoi ca şi noi cei de acum, iar când doreau să aierge, 
se foloseau de toate cele opt mădulare ale lor şi se rostogoleau în 
cerc... şi erau înzestrate cu o putere uriaşă, iar mândria lor era 
nemăsurată, astfel că s-au încumetat să-i înfrunte chiar şi pe zei... 
vrând să urce până în cer şi să-l cucerească, cu zei cu tot. Văzând 
Zeus şi ceilalţi zei aceasta, s-au aşezat la sfat să hotărască ce este 
de făcut cu aceste făpturi... după lungă şi grea gândire, Zeus a spus: 
cred că am găsit un mijloc prin care, păstrând seminţia oamenilor, dar 
slăbindu-le puterea, va pune capăt dezlănţuirii lor. Chiar acum îi voi 

tăia pe fiecare în două, astfel vor deveni mai slabi şi totodată, sporindu-ie 
numărul, ne vor fi nouă de mai mare folos. Astfel trupul dintru început 
al omului a fost despicat în două părţi, iar fiecare jumătate a început să 
tânjească după cealaltă şi s-o caute, pentru a se împreuna din nou 
Aşadar, fiecare dintre noi este ca jumătatea unui semn de recunoaştere 
Fiecare ne căutăm jumătatea pentru a ne întregi. Aşa se face că acei 
oameni care au fost tăiaţi din făpturile amestecate (androgini) sunt iubitori 
de femei; mulţi dintre bărbaţii care umblă după femei din afara căsătoriei 
se trag din androgini, ca de altfel şi femeile are umblă după bărbaţi 
căutându-i pretutindeni. Cât despre femeile care sunt jumătăţi de făpturi 
femeie, acestea nu prea-i iau în seamă pe bărbaţi, ci tânjesc mai mult 
după femei... în schimb, bărbaţii tăiaţi din făpturi bărbat, umblă după 
bărbaţi şi câtă vreme sunt tineri, tăiaţi fiind din trup bărbătesc iubesc 
pe bărbaţi, le place îmbrăţişarea lor şi fac dragoste cu ei. Tinerii aceştia, 
încă de băieţandri, sunt cei mai buni, având firea cea mai bărbătească. 
Se află oameni care îi socotesc neruşinaţi, însă greşesc. Tinerii de 
felul acesta nu fac ceea ce fac din neruşinare, ci pentru că fiind plini de 
îndrăzneală şi curaj,^ arătând ca nişte bărbaţi, caută să se bucure de 
cei asemenea lor. lată un semn grăitor: când ajung la vârsta cuvenită, 
ei şi numai ei, iau parte la viaţa obştească, punându-se în fruntea ei. 
Pe de altă parte, ajunşi bărbaţi deplini, dragostea lor se îndreaptă numai 
către tineri, iar prin firea lor, gândul la căsătorie şi la zămislirea de copii 
îl au numai siliţi de orânduielile statornicite. Dacă ar fi după ei, ar trăi 
toată viaţa unii cu alţii, fără a se însura. Cu un cuvânt, oameni ca ei 
sunt fie iubitori de tineri, fie tineri iubiţi, neplăcându-le cât trăiesc 
doar cei de aceeaşi parte cu ei, partea bărbătească. Când norocul scoate 
în calea cuiva, fie el un iubitor de tineri sau nu, propria sa jumătate, 
acesta este cuprins de un avânt nespus de prietenesc, de înrudire şi 
dragoste, atât el cât şi perechea refuzând să mai fie despărţiţi măcar 
vreo clipă. Asemenea oameni îşi petrec întreaga viaţă împreună, deşi 
nu sunt în stare să spună care le sunt aşteptările de la celălalt, pentru că 
nu doar plăcerea dragostei, se pare, îi face să se caute cu atâta patimă şi 
bunăvoie unul pe celălalt. Se vede chiar limpede că sufletul amândurora 
este cuprins de o altă dorinţă, pe care nu o pot formula desluşit, ci o 
bănuiesc doar şi încearcă să o destăinuiască. ( Symp . 189d-192d). 

Henri—Irenee Marrou, savant de recunoaştere mondială, demons¬ 
trează că legătura dintre erast şi eromet nu era una de inversiune, ci o 
f 0 rmă de educaţie civică devenită arete. 

Societatea greacă antică a situat forma cea mai caracteristică şi 
ce a mai nobilă a erosului în relaţiile private dintre bărbaţi, mai precis, 
dintre un adult şi un adolescent (vârsta teoretică a eromenului era 
între 15 şi 18 ani). Această legătură este în primul rând de ordin militar, 
spre deosebire de inversiunea iniţiatică şi sacerdotală întâlnită la 
popoarele „primitive" studiate de etnologia modernă (Australia, 
Siberia, America de Sud, Africa bantustană). în domeniul militar se 
descalifică iubirea normală a bărbatului pentru femeie, în favoarea 
idealului format din virtuţile bărbăteşti: forţă, vitejie, fidelitate, cultivân- 
du-se un orgoliu specific masculin. Pe timpul lui Socrate, armata 
invincibilă era considerată acea compusă din perechi de amanţi, 
stimulându-se reciproc spre erotism şi spre sacrificiu. Strabon 
vorbeşte de Clubul bărbaţilor unde era introdus efebul. Se căuta în 
relaţia dintre oameni nu atât frumuseţea cât curajul şi buna educaţie. 

Homer vorbeşte de dorinţa celui mai vârstnic de a se afirma în 
ochii iubitului său, de a străluci în faţa lui, stârnind în cel tânăr dorinţa 
simetrică de a se arăta demn de cel care iubeşte - va intensifica la 
ambii aspiraţia spre glorie. Exaltarea spiritului agonistic era exprimată 
pe terenul erotic. întreaga etică cavalerească se bazează pe sentimentul 
onoarei reflectat în idealul unei camaraderii de luptă. Pederastia era 
legată de îndrăzneală şi curaj. De pe plan militar trecea pe plan politic. 
Plutarh spune: „mereu sunt îndrăgostiţi care au intrat în dispute cu 
tiranii pentru băieţi frumoşi şi bine educaţi". în gândirea greacă o legătură 
solidă uneşte pederastia cu onoarea naţională şi dragostea de 
independenţă sau de libertate. Esenţa pederastiei nu rezidă în relaţii 
sexuale anormale, ea este o formă de sensibilitate, de sentimentalism, 
un ideal misogin de virilitate totală. Relaţia pasională, erosul (pe care 
Socrate îl diferenţiază de dorinţa sexuală, opunându-l acesteia) 
implică dorinţa de a atinge o perfecţiune de ordin superior, o 
valoare ideală, arete. Relaţia dintre erast şi eromet e ca între fratele 
mare şi cel mai mic. Cel mai vârstnic este eroul, el are o vocaţie 
pedagogică, devine maestru şi apare emulaţia. „Obiectul iubirii 

pederastice este acela de a procrea şi da naştere întru Frumos." c 
mai tânăr este iniţiat în activităţi nobile: clubul, gimnaziul, banchetul 
Pentru grec, raxiSeîcc se realizează în 7tcci8paai:îa. în antichitate familia 
nu putea constitui un cadru pentru educaţie. Femeia nu era luată în 
seamă. Tatăl într-o societate aristocratică mai întâi era persoană politică 
apoi cap al familiei. Platon arată că relaţia pederastică stabilea î n 
interiorul cuplului de îndrăgostiţi „o comuniune mult mai mare“ decât 
cea care-i leagă pe copii de părinţi. Şcoala avea rolul tehnic de instrucţie 
nu de educaţie. Doar în şcolile monastice s-a stabilit o legătură între 
profesor şi cel pe care îl îndrumă spiritual. Pentru greci, educaţia 
(7tai8eia) rezidă în raporturile profunde şi strânse care uneau spiritul 
unui tânăr de al unui vârstnic, care era modelul, călăuza, iniţiatorul 
său. Opinia publică, legea la Atena şi Sparta, îl considera pe erastes 
responsabil de dezvoltarea erometului. Legătura de ia maestru la 
discipol, era legătura de la iubitor la iubit. Educaţia nu se învăţa, ci 
reprezenta un ansamblu de eforturi depuse de către un matur plin de 
tandră solicitudine spre a favoriza formarea unui tânăr arzând de dorinţa 
de a răspunde, de a se arăta demn de această iubire. Educaţia era mai 
întâi morală, formarea caracterului, a personalităţii în cadrul vieţii 
elegante, sportive şi mondene. Ea era făcută de un matur în societatea 
aristocratică, printr-o prietenie virilă în care discipolul urmează pe 
maestru. 13 

Vom încheia referirile la Eros cu ceea ce Platon vrea să ne comunice 
cu privire la rolul lui etic şi binefăcător omului. „Eros nu este numai 
o putere de bine, el mai este părtaş şi deplinei cumpătări. Toţi într-un 
gând numim „cumpătare" puterea de a fi stăpân peste plăcerile şi peste 
dorinţele noastre. Şi atunci, dacă suntem stăpâni peste plăcerile iubirii, 
care este cea mai puternică, suntem stăpâni şi peste plăcerile mai 
slabe decât ale ei, de unde se vede că Eros este cumpătarea însăşi" 
(Symp.196c). 

„Astfel că Eros, după ce este, aşa cum sper că am dovedit, cel mai 
frumos dintre zei şi cel mai binefăcător, el este, cum urmează să arăt, 
pricină pentru alţii să dobândească şi ei însuşiri asemănătoare. Pentru 
aceasta simt nevoia să-mi spun gândul în versuri. Gândul că Eros este 
acelaşi care: Pace aduce-ntre oameni şi largului mării seninul. Vânturi 

alină şi celui de griji frământat îi dă somnul. Da, el, Eros, ne goleşte de 
duhul înstrăinării şi ne umple de acela al înrudirii dintre noi... el este 
c ârmuitorul sărbătorilor, cerurilor, închinărilor noastre de jertfe, el 
aducătorul de blândeţe, alungătorul de asprime, el cel darnic cu prietenia, 
zgârcit cu vrăjmăşia, milostiv în bunătatea lui; contemplat de oamenii 
ştiutori, admirat de zei, râvnit de cei ce n-au parte de el, ţinut la mare 
preţ de cei ce se bucură de el... cu grijă de cei buni, pe cei răi nu-i 
ajută; la ceas de restrişte şi la ceas de teamă... în luptă ne stă alături 
si ne mângâie ca nimeni altul; ctitor de bune rânduieli între oameni şi 
zei; cel mai frumos şi cel mai priceput cârmuitor de cor, pe care trebuie 
să-l asculte orice om care vrea să-i cânte laude cum se cuvine, făcân- 
du-se părtaş marelui cânt cu care acest mare vrăjitor vrăjeşte gândul 
tuturor, oameni sau zei fără moarte..." (Symp. 197c, dj 

Aşadar, Erosul lui Platon nu este numai zeul „mare" şi „admirabil" 
(Symp. 178a) „cel mai vechi şi cel mai de cinste dintre zei“ (Symp. 
180b) „pricină a celor mai mari bunuri“ (Symp. 178c), dar şi garanţia 
„virtuţii în viaţă şi a fericirii în moarte" (Symp. 180b). „Dacă iubirea se 
bucură de acest prestigiu suprem în umanismul clasic, este pentru că 
ea înfăţişează cea mai înaltă culme a aspiraţiilor şi a realizărilor 
omeneşti. Nici un popor din lumea veche n-a făcut din iubire factorul 
cosmologic şi forţa metafizică ce generează totul în lume, aşa cum au 
făcut grecii. Acest Eros este proiectarea idealizată a tot ce e mai bun 
şi mai înalt în fiinţa omenească. în nimic umanismul nu s-a întrecut pe 
sine mai mult ca în cultul iubirii. Al acelei iubiri curate şi creatoare care 
susţine totul". 14 

Aminteam la început că termenul eros nu se găseşte deloc în Sfânta 
Scriptură, dar el este întâlnit în limbajul patristic. 

După cum precizează Platon „erosul este iubirea pentru tot ce-i 
frumos" (Symp. 204b). Unii Părinţi influenţaţi mai mult sau mai puţin 
din Platon, au arătat că Dumnezeu este Frumuseţea absolută spre 
care necontenit tinde sufletul omenesc să se regăsească deplin în ea. 
Profesorul Nicolae Corneanu (actualmente Mitropolitul Banatului), 
deschidea cu mai bine de 50 de ani în urmă în teologia românească 
studiul esteticii creştine. 15 

Referindu-ne la gândirea patristică, vom da trei exemple asupra 
modului de concepere şi de redare a eresului, fără pretenţia de a epuiz a 
subiectul. 

Sfântul loan Scărarul redă următoarea întâmplare în care, se 
subînţelege prezenţa erosului care determină extazul sufletului, plecând 
de la frumosul sensibil spre adorarea Frumuseţii absolute: „Mi s-a 
povestit într-o zi o întâmplare de-o puritate preaslăvită şi cu totul 
desăvârşită. Cineva, mi s-a spus, văzând o femeie minunat de 
frumoasă, găsi într-aceasta pricină a da mărire Ziditorului. La vederea 
ei, îl cuprinse dragostea lui Dumnezeu şi din ochi îi ţâşni un şiroi de 
lacrimi. Şi a fost minunat de văzut cum ceea ce pentru altul ar fi fost 
pricină de pierzanie, pentru el fu, în chip suprafiresc, cunună de biruinţă. 
Dacă un astfel de om în cazuri asemănătoare este cuprins întotdeauna 
de acelaşi simţământ în acelaşi chip (poate fi socotit) părtaş al nestrică- 
ciunii chiar înainte de învierea obştească. 

Aceeaşi atitudine (de laudă a lui Dumnezeu) trebuie să o adoptăm 
şi faţă de versuri şi cântări. în iubitorii de Dumnezeu se nasc sentimente 
de bucurie, dragoste de Dumnezeu şi lacrimi, atunci când aud cântân- 
du-se melodii lumeşti sau duhovniceşti. în iubitorii de plăceri însă, se 
nasc simţiri cu totul potrivnice". (Scara XV, 57-58) 

Sfântul Grigorie de Nyssa, dezvoltă învăţătura despre epectază 
în lucrarea Viaţa lui Moise, arătând că sufletul fiind atras de Dumnezeu, 
este într-o continuă mişcare ascendentă, asemenea lui Moise care „nu 
se opreşte deloc în urcuşul său, nici nu-şi fixează limite la mişcarea sa 
către înălţimi, ci odată ce a pus piciorul pe scară, el nu încetează 
mereu să urce treptele acesteia şi continuă să se ridice, deoarece 
orice treaptă pe care o urcă conduce totdeauna înaintând, spre una 
superioară." Acest urcuş ânabasis, este elanul către Dumnezeu pe 
care, după Dionisie Areopagiful, erosul îl imprimă ca un element 
dinamic al sufletului omenesc. 

în acelaşi timp, în comentariul său la Cântarea Cântărilor, Grigorie 
de Nyssa stabileşte printr-un dialog simbolic unitatea de acţiune dintre 
eros şi extaz, ca o chemare venită din partea lui Dumnezeu adresată 
sufletului omenesc: „Logosul repetă: ridică-te, tu cea deja ridicată! Vino 
tu cea deja venită; celui ce aleargă spre Domnul nu-i vor lipsi niciodată 

spaţiile largi. Cel ce urcă nu se opreşte niciodată, mergând din început 
în începuturi fără de sfârşit". 16 

Sfântul Simeon Noul Teolog în Cateheze, Cuvântări teologice şi 
etice, precum şi în Imne, foloseşte cuvântul speoc; alături de dya7ir|. 
Astfel în cateheza Despre iubire, referindu-se la dragostea lui Dumnezeu, 
o numeşte cu eros (nu cu agape): „O iubire vrednică de râvnit, 
binecuvântat este cel ce te îmbrăţişează; nicicând patima nu-l va mai 
face pe unul ca acesta să dorească a îmbrăţişa o frumuseţe 
pământească. Binecuvântat este cel ce s-a prins de tine, mişcat fiind 
de dumnezeiasca dragoste (£ spcoioţ 0elo\))... în alte locuri foloseşte 
chiar şi pe (piAico ca adresare către Dumnezeu, deşi ştim că philia era 
adresată exclusiv relaţiilor dintre oameni. Referindu-se la iubirea către 
Dumnezeu, Sfântul Simeon Noul Teolog scrie: „îl iubesc ((piÂico) şi El, 
de asemenea, mă iubeşte, la rându-l“. 17 

3- qn^ a 


Philia de la cpiteiv (cpi^eco) corespunde latinescului amiciţia, de la 
amor - iubire (amo-are = a iubi). Ea nu este despărţită de Eros, ci este 
un mod de manifestare a erosului pe linie verticală, în relaţiile 
interpersonale. Philia reprezintă afecţiunea între persoane, în sens de 
înţelegere, apropiere, simpatie, prietenie, nobleţe sufletească. Ea redă 
iubirea firească dintre tată şi fiu, sau dintre fiu şi părinte; dar mai mult 
iubirea dintre prieteni. 

I. Philia ca simţământ al iubirii interumane 

Philia ca relaţie irtterumană este dată de faptul că omul ca persoană 
purtând chipul lui Dumnezeu, se defineşte prin intenţionalitatea spre 
comuniune cu alte persoane. Altfel spus, conştiinţa specifică persoanei 
umane este dialogală, adică permanent deschisă spre comuniune şi 
comunicare. De aceea, spre deosebire de alte vieţuitoare, având „zone 
sociale" în conştiinţa sa, omul posedă ca instinct specific, instinctul 
social. Pentru acest motiv, depravarea socială care apare la unele 
persoane este un simptom maladiv... La animale există doar reflexe 
sau tendinţe sociale, determinate însă de instincte biologice. Aşa este 
bunăoară instinctul de reproducere, sau cel agresiv (atacul în „haită"),sau 
chiar instinctul de apărare (cum este de pildă la elefanţi, care în mare 
parte îşi duc viaţa în grup). Există şi la animale „acţiuni comune" 
(albinele, furnicile, păsările migratoare etc.) dar toate acestea sunt strict 
instinctiv biologice, funcţionând din necesitate, sub o formă mecanică. 
La om însă simţământul social este conştient, de aceea omul se poate 
organiza în mod liber şi creator, orientându-şi acţiunile şi activitatea 
spre deliberări şi opţiuni etice şi culturale, stabilindu-se astfel normele 

de convieţuire socială. 

par înainte de constatarea făcută de Aristotel că omul este „zoon 
poiitikon", avem mărturia Scripturii, care ne arată că Creatorul însuşi „a 
vâzut că nu este bine ca omul să fie singur..." (Facere 2, 18) şi a instituit 
viaţa socială. Sfântul Vasile cel Mare accentuează în mod deosebit 
trăsătura esenţială şi specific socială a naturii spirituale a omului, 
spunând: „Cine nu ştie că omul este o fiinţă blândă şi socială, nu 
singuratică şi sălbatică?... Nimic nu este aşa de propriu fiinţei noastre, 
ca a fi unii cu alţii, a avea nevoie unii de alţii şi a ne iubi unii pe alţii". 1 

De aici vedem că philia înseamnă pe linie orizontală afecţiunea 
între persoane, înţelegerea, simpatia reciprocă ca mod de 
comunicare şi comuniune. Ea se ridică până la nobleţea sufletească 
a prieteniei, ca o formă aparte şi superioară a iubirii dintre oameni, 
ca mod de stabilire a intimităţii interpersonale. Noi trebuie să vedem 
însă mai întâi aspectul comun, elementar al apropierii şi iubirii dintre 
oameni. Şi în acest caz, primul lucru pe care trebuie să-l evidenţiem, 
se referă la determinarea aproapelui nostru. 

II. Cine este semenul nostru? 

Se pune întrebarea: de cine să mă leg, şi cu cine comunic în 
raporturile de deschidere şi apropiere specifice persoanei umane? 

La greci: aproapele era concetăţeanul sau prietenul. Străinii erau 
socotiţi barbari. Aceştia fiind inferiori, nu meritau nici consideraţie, nici 
îngrijire, nici afecţiune, nici atenţie. Stoicii s-au ridicat în epoca imperială 
la noţiunea iubirii universale a semenului, apreciind că toţi trebuie socotiţi 
oameni. Şi sclavii, spunea Seneca, sunt tot oameni, pot fi chiar prietenii 
noştri, dar „prieteni umili". Această concepţie a rămas oarecum izolată 
la un cerc foarte restrâns, şi nu s-a putut generaliza, datorită faptului 
că în acele timpuri era dominantă concepţia lui Aristotel, potrivit căreia, 
spre deosebire de omul liber, sclavul nici nu era considerat om, ci 
„unealtă însufleţită". Această limitare foarte îngustă a grecilor ca 
atitudine faţă de semeni, se datora printre altele şi concepţiei lor 
politeiste, după care, oamenii nefiind fii ai aceluiaşi părinte, se 
deosebeau de la natură; şi în astfel de situaţii ei nu puteau concepe 

o fraternitate firească. în societatea teocratică a Vechiul Testament 
aproapele era considerat numai conaţionalul. El era „fratele", fiindcă 
Dumnezeu era Părintele. Dar nu al oricărui popor ci numai al poporului 
ales. Faptul că numai conaţionalul era socotit „frate", motivează si 
circumspecţia ce trebuia avută de a nu se amesteca cu celelalte popoare 
situaţie care ar fi condus la îndepărtarea de la cinstirea adevăratului 
Dumnezeu. Dacă însă străinul locuia alături de băştinaş, era considerat 
la fel aproapele său: „Străinul care s-a aşezat la voi, să fie pentru voi 
ca şi băştinaşul vostru; să-l iubiţi ca pe voi înşivă; căci şi voi aţi fost 
străini în pământul Egiptului" (Leviticul 19, 45). Prin aceasta se imită 
atitudinea lui Dumnezeu, care „iubeşte pe pribeag şi-i dă pâine şi haine" 
(Deuteronom 10, 19); „O sigură lege să fie pentru voi şi pentru străini" 
(Leviticul 24, 22). Străinul încadrându-se în aceeaşi ordine socială şi 
politică teocratică, beneficia de repausul sabatic şi participa la ospeţe. 
La fel şi pentru străini erau oprită hula numelui lui Dumnezeu (Leviticul 
24, 16), idolatria (Leviticul 17, 8) şi desfrâul (Leviticul 18, 26), deoarece 
numai străinul convertit la iudaism era socotit aproapele lor. 2 Celelalte 
neamuri erau etichetate cu peiorativul: „goim", fiindcă erau idolatre, iar 
idolatria era identică cu desfrânarea, păcat foarte grav, fiindcă reprezenta 
infidelitatea faţă de Dumnezeul cel adevărat. 

Creştinismul va schimba această viziune îngustă cu privire la 
întrebarea: cine este aproapele nostru? lisus Hristos va dărâma zidul 
despărţitor şi deosebirea prăpăstioasă dintre oameni, proclamând că 
mântuirea adusă de El se adresează oricărui om, deoarece „atât de 
mult a iubit Dumnezeu lumea, încât şi pe Fiul Său a dat, ca oricine 
crede în El să nu piară ci să aibă viaţă veşnică" (loan 3, 16). De data 
aceasta Dumnezeu nu mai este Stăpânul unui anume popor, ci devine 
Părintele bun şi iubitor al tuturor păcătoşilor din lume. 

III. Aspecte ale evoluţiei iubirii faţă de semen 

După cum am văzut, şi în lumea antică precreştină exista atitudinea 
favorabilă faţă de semeni. Problema care se pune este de a determina 
de unde porneşte acesta, şi pe ce anume se întemeiază ea? 

Cercetările sociologice efectuate asupra unor triburi vechi apreciază 

c a omul primitiv din instinctul de conservare evită stările conflictuale, 
tensiunile ducătoare la discordii de tot felul, în favorul opţiunii pentru 
apropiere şi colaborare, fapt impus de însăşi natura persoanei umane, 
ca intenţionalitate spre comuniune. Această realitate va contura 
respectul demnităţii umane, impus de viaţa comunitară însăşi, care se 
desfăşoară mult mai bine atunci când nu faci aproapelui ceea ce nu 
vr ei să-ţi facă el ţie. Aceasta va deveni regula de aur în relaţiile 
dintre oameni. Ea va da posibilitatea unei convieţuiri ordonate şi demne. 
După cum vedem ea este formulată negativ. Profesorul Filipidis îi 
spune: punct neutral, în care se unesc două noţiuni negative: a nu 
iubi şi a nu urî. Este numit „neutral", fiindcă a nu iubi pe cineva nu 
înseamnă în mod expres a-l urî, iar a nu-l urî pe cineva nu înseamnă 
a-l iubi. Din acest punct neutral va apărea mai târziu, odată cu dezvolta¬ 
rea socio-culturală a omului, şi tendinţa persoanei umane spre o 
comuniune dinamică, ce va împlini la rândul ei două elemente în relaţiile 
interpersonale: pe de o parte se va dezvolta principiul de echitate, care 
va impune ordinea socială, redată prin formula: „a nu leza pe nimeni şi 
a da fiecăruia ceea ce i se cuvine"; iar pe de altă parte, acest principiu 
va primi şi o formulare afirmativă determinată de nevoia firească a 
ajutorării reciproce dintre oameni, fapt care va impune ca ei să fie 
favorabili unul faţă de altul. Şi astfel apare mărinimia sau generozitatea, 
ca o tendinţă de depăşire a egoismului rigid, mergând spre altruismul 
creator de valori. în felul acesta se face trecerea de la un element 
necesar de dreptate, la unul de iubire. într-o astfel de situaţie, dreptatea 
ca un minim de iubire, începe cu: „primum non nocere", adică, să nu 
vătămăm pe nimeni, pentru a nu fi nici noi vătămaţi de altul. Remarcăm 
de aici cum din conştientizarea instinctului de dreptate, impus de teama 
sau prudenţa de răsplată,.se va dezvolta iubirea, care va înnobila fiinţa 
umană, asigurând relaţii optime în viaţa socială. 

O dispoziţie mult mai precisă pentru afirmarea iubirii dintre oameni 
au promovat-o stoicii. Cicero, de pildă, reprobă cu hotărâre răzbunarea, 
mânia pătimaşă şi bucuria răutăcioasă faţă de semeni. El recomandă 
toate acestea însă din calcul, vizând mulţumirile ce ne pot veni prin 
blândeţe, bunăvoinţă şi milă, ca şi aprecierile din partea mulţimii. Pe 
de altă parte, sistemul moral al lui Cicero se bazează pe dreptate, pe 

care o defineşte ca: „„honeste vivere, neminem laedere, suum cuiqu e 
tribuere“. 

Din cele de mai sus vedem că atitudinea faţă de semeni se bazează 
pe legea dreptăţii: a răsplăti răul cu rău, şi binele cu bine . în acest 
caz, dreptatea ar fi un minim de iubire, o rază a iubirii, care va răsări 
devenind atotcuprinzătoare odată cu venirea Soarelui dreptăţii. De aceea, 
pentru prima dată în lume Hristos Domnufformuiează regula de aur în 
mod pozitiv, afirmativ, făcând astfel trecerea de Ia dreptate la iubire: 
„Aşadar, toate câte voiţi să vă facă vouă oamenii, faceţi şi voi lor 
asemenea” (Matei 7, 12). 

Pe de altă parte, dacă stoicii propuneau o generozitate altruistă, 
trebuie avut în atenţie faptul că ei motivau caracterul umanitar ai faptelor 
de iubire arătate semenului, prin aceea că, după socotinţa lor, datorită 
faptului că omul are raţiune, înseamnă că are o demnitate divină, pe 
lângă care eu nu pot trece cu indiferenţă... Dar nu omul în sine, neajuto¬ 
rat, neputincios, slab şi infirm merită dragostea mea, ci numai raţiunea 
lui. Este adevărat că anticii vorbeau şi practicau pe liberalitas (genero¬ 
zitatea). Dar aceasta viza numai rudele, prietenii, oaspeţii, concetăţenii. 
Scopul era acela de, a aureola numele sau casa celui bogat. Exista 
dărnicie, dar nu exista milă şi binefacere pornită din iubire. 3 

Un sens superior primeşte iubirea între oameni în Vechiul 
Testament, unde are şi o motivaţie religioasă, ca o poruncă din partea 
lui Dumnezeu, devenind astfel lege pozitivă: „să iubeşti pe aproapele 
tău ca pe tine însuţi” (Leviticul 19, 18). Ea porneşte din iubirea faţă de 
Dumnezeu şi echivalează cu iubirea faţă de sine. Această formă de 
iubire depăşeşte mult dreptatea promovată în lumea veche, fiind cu 
totul altceva decât aequitas, sau liberalitas, cu care se autoglorifica 
cultura antică precreştină. 

Dar marele novum pe care îl aduce noua credinţa constă în hiatusul 
cu religiile politeiste. Dacă zeii erau capricioşi, cu defecte şi păcate ale 
destrăbălării, asemenea oamenilor, dar fără nici o legătură cu muritorii, 
trăind în lumea lor rece şi total izolaţi de oameni, creştinismul îl prezintă 
pe Dumnezeu ca Părintele iubitor de oameni: filanthropos. Dezvoltând 
această învăţătură, Sfântul Iustin Martirul şi Filosoful în secolul al ll-lea, 
va numi în mod special ca atribute ale lui Dumnezeu, filantropia ş 1 

sophosyne. 4 Şi astfel philia va fi animată de duhul perihorezei Treimice 
r evărsată prin Duhul Sfânt în sufletele tuturor acelora care urmând pilda 
garnariteanului milostiv, se vor dovedi fiii împărăţiei Lui, prin operele 
filantropice pe care lumea nu le-a mai văzut până atunci, şi care va 
schimba cu totul chipul ei. Astfel filantropia creştinilor reprezintă 
împlinirea a ceea ce aequitas şi liberalitas, ca nişte profeţi naturali, 
au pregătit drumul iubirii lui Dumnezeu în lume. Dar să urmărim 
constatările unui cercetător în domeniul istoriei religiilor, cu privire la 
acest novum pe care îl aduce în lume religia creştină: „Solidaritatea 
creştinilor era fără egal, comunitatea îşi lua asupra ei sarcina întreţinerii 
văduvelor, orfanilor, bătrânilor şi îi răscumpăra pe cei căzuţi în mâinile 
piraţilor. în timpul epidemiilor şi asediilor oraşelor creştinii erau singurii 
care se îngrijeau de cei răniţi şi îi îngropau pe cei morţi. Pentru toţi 
dezrădăcinaţii Imperiului, pentru mulţimile suferind de singurătate, pentru 
victimele alienării culturale şi sociale, Biserica era singura speranţă de 
a dobândii o identitate, de a găsi sau regăsi o semnificaţie existenţei. 
Deoarece nu existau bariere - sociale, rasiale, intelectuale - oricine 
putea să devină membru al acestei societăţi optimiste şi paradoxale, 
în care un cetăţean influent, demnitar al Imperiului se prosterna înaintea 
unui episcop, fostul său sclav. Este foarte probabil că nici o altă 
societate istorică nu a cunoscut - nici înainte, nici după - un echivalent 
al acestei egalităţi, al carităţii şi iubirii fraterne pe care le-au trăit 
comunităţile creştine din primele patru secole”. 5 

IV. Philia ca prietenie în concepţia antică şi în spiritualitatea 
creştină 

Dacă philia la început era o simplă relaţie interumană determinată 
de calitatea şi capacitatea sufletului omenesc de a se deschide spre 
comuniune şi comunicare în scopul realizării ordinii şi solidarităţii umane, 
ea va primi începând chiar cu lumea antică, un caracter de profunzime 
şi de intimitate, atunci când se va afirma sub forma prieteniei. 

1. Prietenia în antichitatea precreştină 

Caracterul specific al prieteniei este acela de a fi o manifestare 
liberă a afecţiunii care stabileşte intimitatea. Cuvântul românesc 

„prietenie", de la slavonul: „priati“= a primi, arată că prietenul reprezintă 
persoana care este cel mai bine primită în sufletul meu. Primirea în 
suflet a prietenului adună într-o unitate două râuri de viaţă, fără ca o 
persoană să se robească celeilalte, ci crescând-i fiecăruia puterile 
Unul simte, cugetă şi grăieşte identic cu celălalt, nu pentru că aşa a 
vorbit, a gândit, a dorit sau a simţit celălalt, ci pentru că amândoi simt 
cu o simţire, doresc cu o voinţă, gândesc cu o minte, grăiesc cu un 
glas. Viaţa fiecăruia curge într-un centru unic, comun. 6 

Prietenia este cel mai înalt şi mai nobil simţământ uman orientat 
spre comunicare şi comuniune socială a omului. „Sine amiciţia vitam 
esse nullam" spunea Cicero (Către Laelius, XXVII, 86), spre a aduce 
după cuviinţă elogiul prieteniei. Amiciţia evidenţiază faptul că „iubirea 
nu se naşte între două suflete care sună la fel, ci care sună armonic" 
(Schiller), arătând prin aceasta că în cadrul prieteniei sufletele nu se 
subjugă unul celuilalt, ci se întrepătrund ca egale în unitate de simţire 
şi de acţiune. De aceea prietenia presupune nu numai o potrivire a 
caracterelor, ci şi o dăltuire, o modelare reciprocă a lor. De unde şi 
dictoanele: „Cine se aseamănă, se adună"; sau „Spune-mi cu cine te 
însoţeşti, ca să-ţi spun cine eşti", sau „prieteniile rele strică obiceiurile 
bune". De aceea putem vorbi de prietenii bune, sau de prietenii rele... 

Datorită funcţiei pe care philia o are în relaţiile interumane, ea s-a 
bucurat de o atenţie deosebită în cadrul umanismului clasic precreştin. 
„Prietenia este expresia socială a iubirii. Nici o altă cultură din lume 

- chiar dintre cele mai vechi şi mai înaintate - n-au ridicat acest 
sentiment la rangul de virtute, aşa cum a făcut-o umanismul clasic. 
Prietenia ideală înseamnă aproape o autodivinizare a omului. Iubind 
şi respectând pe altui ca pe tine însuţi, atingi acele înălţimi ale 
purităţii unde singur divinul sălăşluieşte". 7 „Prietenia - spune Cicero 

- este acordul plin de bunăvoinţă (înţelegere) şi iubire asupra tuturor 
lucrurilor divine şi umane" (De amiciţia VI, 20). Prietenia nu trebuie, 
deci, să excludă divinul, ci, dimpotrivă, să se străduiască a-l atinge. 
Prietenia lui Prometheu pentru oameni, i-a ridicat pe aceştia la el. 
Prieteniile celebre şi mai puţin celebre ale antichităţii sunt scăldate 
aproape într-o poezie divină. Oreste şi Pylade, Theseu şi Pyrithon, 
Achille şi Patroclu, Damon şi Phintias, Socrate şi elevii săi, Laelius şi 

gcipio, Blossius şi Gracchus, aruncă poate cea mai glorioasă lumină 
aS upra umanismului clasic. Ei au realizat tipul ideal al omului antic; 
prin această virtute a iubirii şi a abnegaţiei faţă de altul, aceşti prieteni 
s tau deasupra tuturor oamenilor, din toate vremurile". 8 

Cultura elină distinge trei forme ale prieteniei: 

1. sxaipiKT) ipi/afx - era prietenia între cei ce întreprind aceeaşi acţiune. 

2. 7ioA.mKr| cpi/Uoc - însemna prietenia politică, privind unitatea de 
gândire şi acţiune în treburile publice. 

3. TţTiKr) şi vopiKiî (piAîa se referea la valoarea ei etică şi la relaţiile 
amicale bazate pe norme juridice. Circula în lumea clasicismului grec 
şi noţiunea: xâ (pi^iKcx determinând sentimentele amicale, adică 
elementele constitutive ale prieteniei. 

Datorită faptului că (piXeîv poate însemna şi a primi cu solemnitate 9 , 
prietenia reprezintă un adevărat ritual al ospitalităţii sufletului omenesc, 
manifestată într-o gamă variată, potrivit diverselor situaţii. Astfel, filosofii 
elini distingeau în viaţa oamenilor patru specii de philia: 1 . physike era 
philia naturală, sau de rudenie, care îi lega pe cei de acelaşi sânge. 2. 
xenike era philia între gazde şi oaspeţi (străini), care ne aminteşte de 
importanţa ospitalităţii în lumea antică. 3. hetairike era philia în forma 
în care este cultivată între prieteni. 4. erotike este prietenia erotică, 
cultivată între persoane de acelaşi sex sau de sexe diferite. O consecinţă 
a acestui fapt este că faimoasa maximă pythagoreică: „între prieteni 
totul este comun" se referă în mod normal la toate patru feluri de philia.' 0 

Mai mult decât atât, philia avea şi un înţeles mitologic şi cosmic. 
Zeificând nu numai natura, ci şi simţămintele umane, grecii au făcut 
din Philia o zeiţă. Empedokles (sec.V. î. Hs) în tratatul său Despre 
natură se referă la cele patru elemente eterne: foc, aer, apă, pământ. 
La început acestea alcătuiau o masă sferică (sphairos) consolidată de 
Philia ca forţă de atracţie dintre ele, iar apoi dizolvate de respingerea 
dintre ele: neiktos. Philia ca atracţie denumeşte dragostea; iar neiktos, 
ca respingere, este ura. Aceste două forţe cosmice opuse, acţionând 
asupra celor patru elemente în mod ritmic, succesiv şi alternativ 
determină transformările în univers. Mergând mai departe în această 
direcţie cosmică, putem spune că prietenia sub forma ataşamentului 
sau apropierii pentru buna desfăşurare a vieţii, este înscrisă în natura 

tuturor lucrurilor. în primul rând, întregul cosmos poartă în sine forţ a 
sau energia apropierii corpurilor ca şi interdependenţa fenomenelor, spre 
crearea armoniei universale. „învăţaţii - arată Platon - spun că Cerul şj 
Pământul, zeii şi oamenii trăiesc în unire, prietenie, armonie, înţelepciune 
şi dreptate. De aceea, Universul acesta se numeşte „Kosmos", adică 
prietenie, şi nu haos, nici neînfrânare“ ( Gorgias , 508 a). în lumea 
plantelor se poate vedea acest mod de apropiere şi unire, cunoscut 
sub numele de „symbioză“. Şi animalele au un anumit instinct de 
apropiere între ele, nu numai în faza de reproducere, ci şi în tot cursul 
vieţii. Cele care trăiesc la casa omului, manifestă un anume ataşament, 
încât despre câine, de pildă, se spune că este „semper fidelis". 

Spre deosebire însă de această formă generală şi universală de 
apropiere şi convieţuire dată de natura însăşi a fenomenelor, a lucrurilor 
şi vieţuitoarelor, omul posedă prietenia sub o formă aparte. Ea defineşte 
modul de manifestare a celui mai adânc şi definitoriu simţământ al 
sufletului omenesc, iubirea. Mai precis, prietenia reprezintă însăşi iubirea 
ca adresare către un alt suflet, până la contopirea sufletelor în aceeaşi 
unitate de simţire şi acţiune, încât prietenul devine un „alter ego“. De 
aceea, pe bună dreptate putea spune Cicero despre prietenie că este 
„un acord plin de bunăvoinţă şi dragoste asupra tuturor lucrurilor divine 
şi umane, iar în afară de înţelepciune nimic mai bun nu i-a fost dat 
omului de către zeii nemuritori" (De amiciţia , V, 20), încât „nimic nu 
este atât de potrivit naturii (noastre), nimic nu poate să-i placă atât de 
mult, fie în fericire, fie în nefericire (ca prietenia)" (idem V, 17). De 
aceea, oamenii au cultivat-o totdeauna în sufletul lor, fiindcă ea aduce 
putere firilor slabe şi sensibilizează duritatea celor tari. Dând fermitate 
caracterului, este o armă în lupta vieţii şi un imbold în desăvârşirea ei, 
iar în relaţiile dintre oameni alungă învrăjbirile şi discordiile, statornicind 
raze de lumină şi căldură a armoniei spre ajutorarea reciprocă şi 
prosperitatea vieţii. Referindu-se astfel la prietenia sa cu Sfântul Vasile 
cel Mare, Sfântul Grigorie de Nazianz mărturiseşte cu sinceritate: „Se 
părea că avem amândoi un singur suflet, care pune în mişcare două 
trupuri... Fiecare dintre noi eram în celălalt şi prin celălalt"." 

Referindu-ne în mod special la valoarea etică a philiei antice, vom 
vedea încă dintru început că înţelepţii Eladei apreciau că prietenia poate 

f j de trei feluri: din interes, din plăcere, şi cea temeluită pe virtute. 
/Vcesta din urmă era prietenia adevărată şi durabilă fiindcă prietenia 
k &za ta pe interes dispare odată cu cauza care a produs-o, încât o 
stfel de prietenie poate exista chiar şi între tâlhari... Nefiind durabilă, 
ea nu poate avea nici o finalitate bună, putându-se transforma în 
duşmănie... Aristotel atrage atenţia că „nu trebuie să iubeşti un om 
rău, fiindcă te va atrage spre aceeaşi înclinare perversă şi rişti să devii 
asemenea iui, fără de valoare şi vrednic de dispreţ". Nici prietenia din 
plăcere nu este durabilă. „Tinerii sunt înclinaţi spre prietenie, dar ea se 
naşte adesea numai ca efect al dorinţei şi pentru a obţine plăcerea, 
lată de ce se îndrăgostesc atât de repede şi încetează tot atât de 
repede să se iubească, schimbându-şi gusturile de douăzeci de ori pe 
z i« Atât prietenia din interes, cât şi cea din plăcere nu cuprind iubirea 
îndreptată spre calităţile unei persoane de care să te poţi lega prin 
reiaţii de sinceritate şi intimitate, ci este în funcţie de folosul sau 
plăcerea urmărită. în astfel de situaţii, „prietenul este drag, nu prin 
calităţile sale personale, ci prin folosul sau plăcerea pe care le procură 
legăturile cu el“ (E.N. VIII, 3). De aceea, sigura formă de prietenie se 
bazează pe virtute („arete" = acţiunea de cultivare a valorilor morale). 
Dar cei ce doresc să devină prieteni, trebuie mai întâi să se asigure 
reciproc de calităţile pe care le deţin. Altfel nu poate exista încrederea 
unuia faţă de celălalt. Fără încredere inimile nu se pot deschide spre a 
deveni o comuniune afectivă, care să conducă la afirmarea lui apsxe în 
viaţa celor ce se numesc prieteni. Dar această încredere se câştigă în 
timp, printr-un proces de verificare, de selecţie şi de opţiune. Dacă, de 
pildă, cineva îşi deschide inima spre tine acoperindu-te de laude, sau 
chiar cu promisiuni, numai ca să profite, vei aprecia că acesta nu-ţi 
este sincer, iar ca prieten nu-ţi va fi fidel. De aici vedem că şi în cadrul 
prieteniei se impune prudenţa şi discernământul, ca şi capacitatea de 
deosebire şi de anticipare a caracterelor umane, care de multe ori sunt 
schimbătoare şi în majoritatea situaţiilor sunt interesate. Discernământul 
te obligă să ai totdeauna viziunea finalităţii („respice finernl"), ca nu 
cumva, trădat de prieteni, să suporţi durerea unei răni ce se cicatrizează 
foarte greu. De aici s-a emis prea vigilenta şi anxioasa formulă: „Fereş- 
te-mă Doamne, de prieteni, că de duşmani mă feresc eu!...“ Iar prin 

această vigilenţă rezervată, prudenţa te va menţine calculat, şoptindu- 
ţi mereu: „Nu fii prea sincer, destăinuindu-te prea mult prietenului, ca 
nu cumva, devenindu-ţi vreodată duşman, să-ţi poată face rău. Şi invers- 
nu batjocori, nu bârfi, nu defăima, nu te răzbuna pe duşman, ca nu 
cumva vreodată apropiindu-te de el şi devenindu-ţi prieten, să te ruşinezi 
în faţa lui...“ 

Dar cultivarea virtuţii având ca fundal sinceritatea şi intimitatea alter- 
egoului în prietenie, trebuie să fie pătrunsă de decenţă reciprocă, oprind 
fiinţele umane să-şi „vomite" reciproc impudiciţia. 

Pe de altă parte, Aristotel pătrunzând mai adânc caracteristica 
prieteniei, o structurează pe sentimentului mărinimiei sufleteşti a 
bunăvoinţei altruiste şi generoase. Dacă eşti bogat - spune el - ai 
nevoie de prieteni care să te laude pentru binefacerile tale. Amorul tău 
propriu suferă dacă nu te vede nimeni în mijlocul bogăţiilor tale, şi dacă 
nu-i nimeni să te laude pentru generozitatea ta. Apoi, prietenii îţi vor 
apăra bunurile pe care le posezi, iar dacă cumva te afli în lipsuri, sau la 
ananghie, iubirea prietenilor îţi va veni în ajutor. Pe tineri prietenii îi 
feresc de greşeli datorită lipsei lor de experienţă în abordarea vieţii. Pe 
bătrânii apăsaţi de infirmităţile vârstei, tot prietenii îi ajută să răzbească 
în viaţă. Iar dacă trebuie să realizezi planuri măreţe, iubirea prietenilor 
întăreşte unitatea de acţiune. 12 După cum vedem, prietenia are la 
Aristotel un caracter interesat şi egoist, structurat pe potrivirea de 
sentimente şi aspiraţii. El nu cunoaşte iubirea dezinteresată şi jertfelnică 
ce coboară de sus în jos, spre a se identifica şi a salva pe cei aflaţi în 
lipsuri, în nenorociri, sau în mizerie, „nimic pretinzând în schimb" pentru 
sine. Iar acolo unde grija pentru eul propriu „nu a fost convertită în 
irezistibilul elan de devotament în slujba persoanei semenului, acolo 
nu există iubire adevărată. Atenţia binevoitoare pe care i-o arătaţi cuiva, 
nu este iubire. Nu iubirea se judecă după altruism, bunăvoinţă, milă, ci 
invers, mila, bunăvoinţa şi altruismul au numai atâta valoare câtă iubire 
cuprind. 13 

2. Prietenia în Sfânta Scriptură 

a.) în Vechiul Testament prietenia primeşte un caracter religios-moral. 

Avraam şi Moise sunt consideraţi prietenii lui Dumnezeu (Ieşire 33, 

•li; lacob 2, 23). Părintele ceresc iubindu-i ca pe nişte prieteni, le 
comunică în mod deschis voia şi planul Său, dându-le în acelaşi timp 
şi puterea pentru a duce la îndeplinire misiunea care le-a fost 
încredinţată. Aceasta demonstrează că aspiraţiile sufletului se 
desăvârşesc numai în ambianţa de comuniune. Prietenia adânceşte 
până la contopire această aspiraţie a sufletului omenesc, pe când 
izolarea şi singurătatea, sufocă şi ucide viaţa duhovnicească. 
Confirmând această realitate, psalmistul plânge plin de întristare starea 
de însingurare apăsătoare, văzându-se părăsit de Dumnezeu şi depărtat 
n de prieteni şi vecini" (Psalmul 87, 19). „Că s-a umplut de rele sufletul 
meu şi viaţa mea în iad s-a apropiat. Am fost socotit cu cei ce se 
coboară în groapă, am ajuns ca un om neajutorat..." (Psalmul 87, 3-5). 
De aceea, pe drept cuvânt s-a putut sublinia că societatea şi prietenia 
aduc totdeauna puterea prin ajutor reciproc: „Mai fericiţi sunt doi laolaltă 
decât unul, fiindcă au răsplată bună pentru munca lor: căci dacă unul 
cade, îl scoate tovarăşul său. Dar vai de cel singur care cade şi nu 
este cel de-al doilea care să-l ridice!" (EclesiastA, 9-10). Dar, contează 
foarte mult în viaţă cu cine te asociezi sau ce prieten îţi alegi: „Cel ce 
încredinţează sabia în mâna celui nebun îşi taie picioarele şi bea 
nedreptate" (Pilde 26, 6). „Nu ţine sfat cu un nebun, căci el nu va putea 
păstra taina ta" (înţelepciunea lui Isus Sirah 8, 17). 

Prietenia este mult lăudată şi recomandată în cărţile de înţelepciune 
ale Vechiul Testament. Dar adevărata prietenie porneşte din iubire şi 
se bazează pe fidelitate: „Iubeşte pe prieten şi fii credincios cu el; iar 
de vei spune altora taina lui, nu vei mai fi prieten cu el" (înţelepciunea 
lui Isus Sirah 27, 17); „Prietenul credincios este acoperământ tare; şi 
cel ce l-a găsit, a aflat o comoară. Cu prietenul credincios nimic nu se 
poate asemăna şi nu este măsură a bunătăţii lui. Prietenul credincios 
este leacul vieţii şi cei ce se tem de Dumnezeu îl vor afla" (înţelepciunea 
lui Isus Sirah 6, 14-16). Adevărata prietenie este sinceră şi plină de 
demnitate; nu urmăreşte interese şi profituri personale, care degradează 
relaţiile între oameni: „Mulţi sunt cei ce linguşesc pe un om darnic şi 
toţi sunt prieteni celor ce dau daruri" (Pilde 29, 5). 

Un exemplu grăitor de prietenie ni-l oferă David şi Ionatan. Prietenia 
lor se temeluieşte pe iubire sinceră şi pe fidelitate: „...Căci (Ionatan) îl 

iubea pe (David) ca pe sufletul său...“ (/ Regi 20, 17). 

b.) în Noul Testament, Mântuitorul menţine toate aceste caracteristici 
esenţiale ale prieteniei, statornicind cu cei apropiaţi tainice legături 
sufleteşti. Lazăr, de pildă, este numit „prieten" (loan 11, 11). O stare de 
intimitate a împărtăşit divinul învăţător cu Sfinţii Apostoli, cărora le 
încredinţează misiunea sfântă a continuării activităţii Sale mântuitoare: 
„De acum nu vă mai numesc slugi, că sluga nu ştie ce face stăpânul 
său, ci v-am numit prieteni, pentru că toate câte am auzit de la Tatăl 
Meu, v-am arătat. Nu voi M-aţi ale pe Mine, ci Eu v-am ales pe voi şi 
v-am rânduit să mergeţi şi roadă să aduceţi..." (loan 15, 15-16). 

Pe lângă acest aspect restrâns al prieteniei, Mântuitorul îi descoperă 
şi un sens larg. El se recomandă Prietenul care se jertfeşte pentru toţi 
oamenii: „Mai mare dragoste decât aceasta, ca cineva să-şi pună sufletul 
pentru prietenii săi, nimeni nu are" (loan 15, 13)... Această deschidere 
universală şi jertfelnică a prieteniei adresată nu numai drepţilor, ci şi 
păcătoşilor, pentru salvarea lor, este marea noutate a Evangheliei. Am 
văzut că în antichitate, prietenia unui om vrednic cu unul rău era 
necunoscută sau socotită o „contaminare" de defectele şi nevrednicia 
celui rău, deci un declin moral, lisus este însă prietenul vameşilor şi 
păcătoşilor, „fiindcă cei bolnavi şi nu cei sănătoşi au nevoie de doctor... 1 ' 
(Matei 9,12). Dragoste pe care o oferă El în prietenie, fiind lipsită de 
orice urmă a păcatului şi interesului personal, coboară din Dumnezeu 
spre a atrage în intimitatea ei cele mai de jos, cele mai decăzute fiinţe 
omeneşti, restabilindu-le în comuniunea de iubire a Părintelui ceresc şi 
aducându-le vrednicia chipului lui Dumnezeu în sufletul lor întinat de 
păcat...Iar pentru a-i salva pe toţi, fără nici o deosebire, prietenia lui 
lisus poartă în sine pecetea Jertfei. Aceste două caracteristici: cel 
jertfelnic şi universal vor stăpâni sufletele tuturor ucenicilor Domnului 
şi martorilor învierii Sale, în frăţietatea Bisericii Sale, care va desfiinţa 
barierele dintre oameni, apropiindu-i pe toţi în acţiunea comună de 
statornicie a împărăţiei lui Dumnezeu pe pământ: „nu mai este iudeu, 
nici elin, nu mai este rob, nici slobod, nu mai este parte bărbătească şi 
femeiască, pentru că voi toţi una sunteţi în Hristos lisus" (Galateni 3, 
28; Coloseni 3, 11). Acest caracter larg al prieteniei menit să apropie 

gjfletele în unitatea aceleiaşi comuniunii de sfinţire în Biserica cea 
un jversală (sobornicească), nu desfiinţează, ci implică prietenia 
înţeleasă în sens restrâns, între două persoane. Este o lărgire sau o 
extindere a apropierii şi intimităţii dintre unul sau mai multe suflete 
ca re sunt unite în prietenie. 

3. însuşirile prieteniei creştine 

Urmând gândirea Dascălilor Biserici, care au cultivat prietenia la 
cotele cele mai înalte, vom împărţi însuşirile prieteniei în două categorii: 
generale şi speciale. 

A. însuşiri generale 

Privesc prietenia creştină în comuniunea iubirii lui Dumnezeu. 

1. Prietenia creştină reprezintă împărtăşirea din duhul 
perihorezei Treimice în creatural şi în raporturile interpersonale. 

Privită în raport cu iubirea lui Dumnezeu, prietenia are în morala şi 
spiritualitatea creştină un înţeles deosebit de profund. După învăţătura 
creştină „Dumnezeu este iubire" (loan IV, 16). Duhul iubirii intratrinitare 
este un duh de armonie şi unitate, care vibrează absolut, veşnic şi 
necesar în unitatea Sfintei Treimi, în aşa fel încât, după cum spun 
Sfinţii Părinţi, „toate le lucrează Tatăl în Fiul prin Duhul Sfânt". Iar iubirea 
implică prietenia ca o manifestare a ei iubirii în cadrul armoniei trinitare. 
Teodor Prodromul, poet şi teolog din secolul al Xll-lea, într-o poezie 
dedicată prieteniei, intitulată Exilul prieteniei, arată deosebit de plastic 
că prietenia aparţine Sfintei Treimi şi, implicit, lumii nevăzute. Prietenia 
personificată spune: „Mă găsesc de la început într-o unitate pură cu 
Dumnezeu în Sfânta Treime. Stau în legătură cu existenţele netrupeşti 
de rangul al doilea, cu cele trei triade de sus, adică cu Heruvimii, cu 
Serafimii, cu Tronurile şi cu celelalte oşti nemateriale. Eu sunt în ele şi 
eu stabilesc legătura între ele şi cu Dumnezeu. Eu împletesc într-un 
singur lanţ şi unesc într-un singur tot atâtea nesfârşite mulţimi ale cerului. 
Creaţia cerească întreagă stă în puterea şi în paza mea". 14 

Prietenia în concepţia creştină apare ca un dar al Sfintei Treimi, 

aparţinând ontologic creaturii. Aceasta înseamnă că „natura de la origine 
a sădit în inima omului sentimentul prieteniei" 15 , încât, „nimic nu este 
atât de potrivit naturii (noastre), nimic nu poate să-i placă atât de mult, 
fie în fericire, fie în nefericire 1 ' (ca prietenia). 16 De aici rezultă că, după 
învăţătura creştină, omul are darul prieteniei prin creaţie. Fiind creat 
„după chipul şi asemănarea lui Dumnezeu" (Facere I, 26), omul este 
chemat să oglindească în fiinţa sa toate darurile lui Dumnezeu. Primului 
om i-a creat Dumnezeu o tovarăşă de viaţă, ca, vieţuind împreună, să 
formeze o unitate de fiinţă, la baza căreia să stea legea iubirii şi a 
prieteniei. 

Prin căderea în păcat s-a produs o tulburare a relaţiilor între urmaşii 
lui Adam. Prin păcat, s-a produs o alterare a chipului lui Dumnezeu în 
om şi omul a ajuns „în contradicţie cu el însuşi şi cu semenii". Au 
apărut duşmăniile, războaiele, uciderile. Prietenia a rămas doar ca un 
deziderat, sau ca o sclipire a iubirii pure în viaţa oamenilor. Ea a constituit 
frumuseţea vieţii şi spre înfăptuirea ei au tins toţi oamenii cinstiţi şi 
sinceri. 

2. Prietenia creştină se realizează prin împărtăşirea din duhul 
vieţi şi iubirii lui Hristos. Fericitul Augustin, într-o lucrare închinată 
prieteniei arată că „toate cele care încep de la Hristos, prin Hristos 
înaintează şi în Hristos se desăvârşesc. Aşadar, prietenul care în 
duhul iui Hristos se alătură (alipeşte) de prieten, devine cu ei o 
singură inimă şi un singur suflet; şi astfel prin cântările iubirii 
urcând treptat spre prietenia lui Hristos devine cu El un singur 
duh". 17 

3. Caracterul duhovnicesc al prieteniei creştine este dat de 
sfinţenia ei ca lucrare a Duhului Sfânt. Prin harul Sfântului Duh se 
stabileşte în unitatea de iubire, intimitatea prieteniei, pe măsură să 
asigure chezăşia prieteniei creştine. Cei care au experimentat viaţa 
Duhului Sfânt în prietenie, mărturisesc, precum Sfântul loan Gură de 
Aur arată că „cel iubit este pentru cel ce iubeşte identic cu sine. însuşirea 
iubirii este de aşa fel, că cel ce iubeşte şi cel iubit nu mai pot să 
formeze două persoane deosebite, ci un singur om". 18 „Cine are un 
prieten are altă sine" (?A,A.ov eav-cov). 19 La fel şi Sfântul Grigorie de 
Nazianz constată cu privire la prietenia sa cu Sfântul Vasile cel Mare: 

Se părea că avem amândoi un singur suflet, care pune în mişcare 
două trupuri... Fiecare din noi eram în celălalt şi prin celălalt . 20 

B. însuşiri speciale 

Privesc caracteristicile prieteniei creştine ca manifestări ale iubirii 
interpersonale. 

1. Cea mai importantă însuşire a prieteniei creştine este iubirea 
dezinteresată şi jertfelnică acordată prietenilor. 

Sfântul Ambrozie, vorbind despre caracterul jertfelnic al prieteniei, 
arată că adeseori un prieten trebuie să fie hotărât să-şi atragă duşmănii 
şi ocări, când este vorba să apere şi să intervină pentru un prieten 
atacat fără vină. Să nu te sperie o astfel de ruşine, căci este vorba 
dreptului care zice: „chiar dacă mi se vor întâmpla rele, le voi suporta 
pentru un prieten". Tot în acelaşi sens se pronunţă şi Sfântul Maxim 
Mărturisitorul: „Prietenul credincios socoteşte nefericirile prietenului 
drept nefericirile sale, şi le suportă împreună cu acela, suferind până la 
moarte". 21 

Din această însuşire de jertfelnicie a prieteniei decurg şi celelalte 
caracteristici ale ei, ca roade, sau manifestări ale iubirii dezinteresate, 
ce trebuie să existe în prieteniile creştine. 

2. Sinceritatea. „însuşi Domnul - observă Sfântul Ambrozie - ne 
face pe noi prieteni din robi, precum însuşi zice: „Voi sunteţi prietenii 
mei dacă faceţi ceea ce vă poruncesc" (loan 15, 14). Cu aceasta arată 
Domnul direcţia pe care trebuie s-o urmăm în prietenie: să împlinim 
dorinţa prietenului, să-i descoperim secretele noastre şi ceea ce avem 
în inimă... Să-i arătăm lui inima noastră, şi el să ne-o arate pe a sa. De 
aceea zice: „V-am numit prieteni, pentru că toate câte am auzit de la 
Tatăl Meu, v-am arătat" (loan 15, 15). Nimic deci să nu ascundă cel ce 
se consideră prieten adevărat; el (trebuie) să-şi reverse sufletul, precum 
revarsă Domnul lisus tainele Tatălui Său ceresc. 22 

Adevărata sinceritate alungă linguşirea şi ipocrizia din prietenie. 
Prietenul sincer va şti să acţioneze prin mustrarea prietenului, dacă 
acesta se abate de la drumul corect pe care trebuie să-l urmeze prietenia. 
Deci pe prietenul care greşeşte mustră-l; pe prietenul vinovat nu-l 


333 




părăsi... Sfântul loan Gură de Aur observă în acest sens următoarele 1 
„Eu numesc prieten al meu nu numai pe cel care mă laudă, ci şi pe cel 
care mă mustră pentru a-mi îndrepta greşelile mele. Mai cu seamă 
acela din urmă mi se pare că este prieten al meu şi că mă iubeşte. 
Nu-ţi este deloc prieten în adevăr, acela care laudă toate faptele tale 
fără deosebire, şi pe cele bune şi pe cele rele. Unul ca acesta nu ţi-e 
prieten, ci înşelător şi un făţarnic. Acela ţi-e prieten şi om cu dragoste şi 
grijă faţă de tine, care te laudă când ai săvârşit o faptă bună şi te mustră 
când ai păcătuit cu ceva...Prietenul, chiar dacă mă răneşte, îmi face plăcere. 
„Mai vrednice de credinţă, zice Scriptura, sunt rănile prietenului decât 
sărutările de bună voie ale duşmanului" (Proverbe 27, 6). 23 

3. Iubirea jertfelnică face prietenia statornică. „Prietenia trebuie să 
fie statornică, să stăruiască în dragoste". 24 în acelaşi sens se explică 
şi Sfântul Maxim Mărturisitorul: „Pe prietenul credincios nu-l poţi 
schimba cu nimic, căci el socoteşte nenorocirile prietenului ca pe ale 
sale proprii şi rabdă împreună cu el până la moarte... Prietenii lui Hristos 
iubesc din inimă pe toţi... păstrează dragostea neîntreruptă până la 
sfârşit... Când îi merge prietenului bine, îi stă stăruitor bun şi ajutor de 
suflet, iar în vremea pătimirii îi este sprijinitorul cel mai sincer şi ajută¬ 
torul cel mai duios". 25 

4. Ca o încoronare a însuşirilor prieteniei alături de sinceritate şi 
statornicie, stă fidelitatea. Prin fidelitate, prietenia primeşte aureola 
manifestării sale autentice. Fidelitatea dă forma prieteniei şi tot ea este 
aceea care întăreşte legătura de iubire. „Prietenul credincios nu poate 
fi înlocuit cu nimic şi nu este măsură bunătăţii lui. Prietenul credincios 
este acoperământ tare (Sirah 6, 14-15) şi cetate întărită (Proverbe 18, 
12). Prietenul credincios este o comoară însufleţită. Prietenul credincios 
este mai scump decât aurul şi decât mulţimea pietrelor scumpe... 
Prietenul credincios este refugiu de odihnă". 26 

Fidelitatea reprezintă limitele prieteniei creştine arătând polii între 
care se realizează prietenia. Pe de o parte, prietenul credincios se va 
manifesta prin iubire şi va intenţiona numai bine prietenului. Pe de altă 
parte, pentru păstrarea prieteniei, prietenul credincios trebuie să evite 
batjocorirea prietenului său. 

„Descoperirea tainei" încredinţată de prieten constituie, de asemenea, 

un păcat împotriva fidelităţii prieteniei, pe care prietenul credincios 
trebuie să-l evite: „Cel ce descoperă tainele a pierdut credinţa şi nu va 
afla prieten după inima sa. Iubeşte pe prieten şi fii credincios cu el, iar 
dacă vei descoperi tainele lui, nu vei mai fi cu el... Şi ca şi cum ai fi 
slobozit o pasăre din mâna ta, aşa ai lăsat pe aproapele tău şi nu-l vei 
mai vâna... Că rana se poate lega, şi pentru vrajbă este pace; iar cel 
ce a descoperit tainele a pierdut încrederea" (Sirah 8, 16-22). 

Cel mai mare păcat împotriva fidelităţii prieteniei este trădarea. 
Trădarea prietenului rămâne un lucru odios, condamnabil şi ruşinos. 
Trădarea prietenilor reprezintă în morala creştină un păcat atât împotriva 
aproapelui, cât şi împotriva propriei persoane a trădătorului. Rămâne 
meritul Sfântului Ambrozie de a fi relevat deosebit de plastic acest 
lucru: „Dacă vrăjmaşul m-ar fi vorbit de rău aş fi răbdat; şi m-aş ascunde 
de cel ce m-ar urî. Vrăjmaşul dacă vrea să-ţi pună curse, poate fi evitat, 
însă prietenul, nu. Ne ferim de acela, căruia nu-i încredinţăm secretele 
noastre, dar nu ne putem feri de acela căruia i le-am încredinţat. Pentru 
acest motiv, Domnul, ca să arate toată gravitatea păcatului trădării, nu 
a zis: „Tu, robul Meu, Apostolul Meu" ci „Tu, prietenul Meu, cel de o 
simţire cu mine", adică trădându-ţi prietenul nu eşti trădătorul meu, ci 
al tău însuţi. 27 

Fiindcă „în prietenie nu este nimic necinstit, fictiv, sau prefăcut, ci 
din contră totul este sfânt, sincer şi adevărat..." 28 , prietenia creştină se 
săvârşeşte numai între oameni virtuoşi şi are ca scop întărirea în virtute. 
Aceasta ridică în cadrul fidelităţii prieteniei problema coliziunii datoriilor, 
limitându-şi astfel extensiunea. Prietenul credincios nu trebuie să se 
arate îngăduitor faţă de prietenul său, care greşeşte în faţa lui Dumnezeu. 
Deosebit de plastic este relevat acest lucru de Sfântul Ambrozie: „Când 
este chemat cineva ca martor pentru cauza lui Dumnezeu sau pentru 
binele patriei, poate el atunci să pună mai presus prietenia decât datoriile 
faţă de Dumnezeu, sau decât iubirea pe care o datorează patriei şi 
concetăţenilor?... şi răspunsul este nu, căci prietenul nu trebuie să se 
arate îngăduitor faţă de prietenul vinovat...". 29 

5. O altă însuşire a prieteniei creştine, este egalitatea între cei ce 
se numesc prieteni. Cei ce se iubesc cu o iubire dezinteresată, cei ce 
sunt sinceri şi credincioşi într-o prietenie statornică, trebuie să fie şi 

egali întreolaltă. Sfântul Ambrozie remarcă deosebit de sugestiv şj 
elocvent că „prietenia este învăţătoarea egalităţii, pentru că superiorul 
trebuie să se arate pe sine egal cu inferiorul, precum şi inferiorul cu 
superiorul. Fiindcă între cei cu obiceiuri diferite nu poate exista prietenie, 
trebuie ca în actul prieteniei să se întâlnească bunăvoinţă reciprocă. 
Nici celui inferior să nu-i lipsească autoritatea, dacă o cer împrejurările, 
nici celui superior smerenia. Să se asculte ca egal pe egal; fiecare să 
sfătuiască ca prieten, să mustre nu cu dorinţa de a se mândri, ci din 
sentimentul sincer al dragostei. îndemnul nicîodată să nu degenereze 
în asprime, mustrarea să nu devină dorinţă de a batjocori...“. 30 

Din cele tratate mai sus reiese că, prietenia creştină are mai multe 
însuşiri, care în fond se reduc la un singură: iubirea dezinteresată şi 
jertfelnică dintre prieteni. Cel ce-şi iubeşte prietenul său va fi sincer, 
fidel, şi-l va socoti pe prieten ca pe un egal al său, iar prietenia va primi 
o statornicie deplină. Precum toate virtuţile formează o unitate prin 
iubire, ele fiind doar forme de manifestare ale iubirii autentice, tot aşa 
şi prietenia realizată prin iubire are mai mult însuşiri care formează o 
unitate desăvârşită în iubire. într-o prietenie din interes, lipsită de iubire, 
sinceritatea se va trânsforma în făţărnicie, iar fidelitatea în nesiguranţă; 
egalitatea va dispărea, şi prietenia se va destrăma în momentul în care 
prietenul nu va mai putea constitui un instrument de satisfacere a unui 
interes egoist. 

V. Pângărirea prieteniei 

Dacă cea mai mare poruncă divină este să iubeşti pe Dumnezeu şi 
pe aproapele tău ca pe tine însuţi, prietenia nu este o poruncă, o datorie, 
sau o obligaţie morală. Ea reprezintă un act liber de alegere, de opţiune. 
Este un act de intimitate, în care persoanele umane ating punctul cel 
mai înalt al comuniunii dintre ele, formând un „aler-ego“. Odată stabilită 
între oameni, prietenia primeşte imperativul moral al iubirii celei mai 
apropiate, care merge până la jertfă ca totală dăruire, spre a întreprinde 
o acţiune comună în viaţă. Aceasta implică sinceritatea şi fidelitatea 
dintre prieteni. De aceea, trădarea prietenilor este un act de imoralitate 
gravă, asemenea uciderii, luda şi-a stigmatizat pentru veşnicie numele 

c u calificativul monstruosului său sacrilegiu, iar odată cu trezirea 
conştiinţei, i-a apărut mustrarea atât de violentă, încât i-a dezechilibrat 
sufletul şi s-a sinucis. 

O altă pângărire a prieteniei este interesul egocentric şi viclean. 
Este adevărat că inteligenţa omului înseamnă capacitatea fiecăruia de 
a se orienta practic spre un scop util. Şi pentru ca orientarea să fie mai 
eficientă, de multe ori raţiunea devine vicleană, urmărind de multe ori 
scopuri egoiste şi meschine... Pentru realizarea acestora foarte mulţi 
angajează prietenii interesate de care se folosesc doar pentru a-şi atinge 
scopul. Apoi uită cu ingratitudine de serviciile obţinute, şi dacă interesul 
o cere, în egoismul lor tiran se transformă chiar în duşmani. Nu este 
aici numai paradoxul mendacic al conştiinţei umane, ci ticăloşia 
caracterului labil ca rezultat al unei conştiinţe laxe, care refuză să se 
orienteze socio-cultural spre valorile morale. 

în al treilea rând este prietenia care nu duce la virtute, ci la păcat. 
Este prietenia între cei răi, care se unesc pentru comiterea tâlhăriilor, a 
furtului sau a uciderilor. Pe unii ca aceştia, când interesele meschine 
nu-i mai leagă, pot deveni, în funcţie de interese, unii pentru alţii cei 
mai înverşunaţi duşmani. Tot în această sferă a păcatului se încadrează 
şi aşa-numitele „prietenii adulteriene". în primul rând sunt prieteniile 
dintre tineri, care de multe ori nu reprezintă altceva decât sexele care 
se caută. Erosul libidinal înfrânge de multe ori sentimentele curate şi 
atrage după el victime... 

în al doilea rând sunt prieteniile erotice. Aceste prietenii în afara 
căsătoriei au ca scop satisfacerea plăcerii, sau cel mult eliberarea 
tensiunii sexuale. Ele pot fi şi în afara căsătoriei redate prin cuplurile 
de amanţi. Din foarte multe motive astfel de prietenii erotice, neavând 
orientarea instinctului spre valoare, se pierde în iraţional, şi ca urmare, 
astfel de prietenii nu au o finalitate fericită, ci sfârşesc de cele mai 
multe ori tragic, cu consecinţe dezastruoase asupra familiei, şi mai 
ales asupra copiilor care rămân victime nevinovate ale aventurilor 
pierdute în bătaia vântului... 

Considerăm că prietenia este mai pângărită atunci când se 
desfăşoară în cadrul grupurilor de bărbaţi homosexuali şi femei lesbiene 
creştine. Există din nefericire şi aşa ceva!... Şi încă sunt susţinute de 

pe poziţia moralei şi spiritualităţii creştine. Şi «nu de oricine. Este vorba 
de Adrian Thatcher, directorul Centrului de Teologie şi Educaţie 
Creştină de pe lângă Colegiul Sfântul Marcu şi Sfântul loan din Plymouth, 
Marea Britanie. în carte sa, Liberating sex, Londra, 1993, cu bibliografia 
la zi, autorul are pretenţia că oferă în numele Biserici Anglicane, o 
perspectivă creştină a sexualităţii. Capitolul X al cărţii este dedicat 
„Prieteniei în relaţiile sexuale' 1 (p. 241-265). Motivaţia homosexualităţii 
între parteneri creştini, o face în capitolele anterioare, unde arată că în 
epoca actuală trebuie să depăşim gândirea patriarhală asupra păcatului, 
răspândită în lumea devenită creştină, de către Sfântul Apostol Pavel, 
ca o moştenire a tradiţiei iudaice. Nu există păcate sexuale, fiindcă 
în esenţa lui, păcatul este un eşec de a trăi în iubire. Sfânta Treime 
este esenţa iubiri Trinitare în relaţiile de comuniune şi comunicare cu 
alte persoane. Harul necreat al Sfintei Treimi sfinţeşte şi trupul, 
orientându-l spre iubirea inter-personală. „Sexualitatea ne transmite, 
nouă şi celorlalţi, un mesaj viguros. Ea ne arată că suntem incompleţi 
şi că suntem făcuţi pentru a avea legături cu ceilalţi. Suntem făcuţi 
pentru a trăi în comuniune, nu în izolare. Din punct de vedere teologic, 
sexualitatea este un mod ingenios prin care Dumnezeu ne cheamă să 
intrăm în comuniune cu alţii. Sexualitatea noastră este o dovadă că 
suntem făcuţi după chipul lui Dumnezeu; noi suntem făcuţi pentru a 
intra în relaţii cu cineva, şi natura lui Dumnezeu este Relaţie. Fondul 
acestei relaţii, între persoanele divine ale Sfintei Treimi şi, potenţial, 
între persoane omeneşti, este iubirea" (p. 78). Plecând de la acest 
temei, A. Thatcher începe capitolul despre prietenia însoţită de relaţii 
sexuale, bazat pe raportul dintre singurătate şi sex, arătând că în unele 
ţări persoanele singure formează jumătate din populaţia adulteră. în 
SUA, 53% din femei sunt singure; 20% nu au fost căsătorite niciodată; 
33% sunt divorţate sau văduve. Un raport elaborat de Alianţa 
Evanghelică din Marea Britanie arată că 44% din bărbaţii sub 30 de 
ani, enoriaşi ai Biserici Evanghelice, sunt singuri şi singurătatea şi 
îngrijorarea în privinţa vieţii sexuale sunt sentimente pe care le trăiesc 
în mod obişnuit. Se pare că numărul persoanelor singure în rândul 
enoriaşilor unei congregaţii variază între 1/3 şi 1/2. în continuare autorul 
analizează posibilitatea ca o experienţă sexuală, chiar şi între cupluri 

de homosexuali şi de lesbiene să fie respectată şi sacră chiar fără a fi 
o unire legitimă pe viaţă. Se pleacă de la cuvintele Domnului prin care 
arată că El este prietenul adevărat care din iubire se jertfeşte pentru 
prietenii săi, fără nici o deosebire (loan 15, 12-15). De aici rezultă că 
lisus proclamă prietenia între egali. Relaţia stăpân-servitor este exclusă 
din viaţa nouă pe care lisus o oferă şi o inaugurează. Modelele, dominaţie 
- supunere, inegalitate - proprietate, care din totdeauna sunt trăsături 
ale căsătoriei patriarhale, aparţin „lumii" (loan 15, 18-20). Ele nu au ce 
căuta printre prietenii lui lisus, spune autorul. Pe de altă parte, prietenia 
dintre Hristos şi discipolii Săi, se întemeiază pe revelarea personală 
intimă. Ei sunt prietenii lui lisus pentru că au ajuns să-l cunoască pe El 
şi, prin El, pe Dumnezeu Tatăl. Dinamica prieteniei între oameni se 
integrează pe o deschidere personală reciprocă. Cu cât este mai mare 
această deschidere, cu atât este mai profundă prietenia... Prietenii devin 
prieteni pentru că se descoperă unul pe altul... apoi prietenia fiind o 
relaţie de reciprocitate, este vulnerabilă, prietenii putând să o discrediteze 
ori să o anuleze. Această trăsătură a prieteniei o mai au în vedere 
cuvintele: „Voi sunteţi prietenii mei, dacă faceţi ceea ce vă poruncesc". 
Sensul imediat al propoziţiei condiţionale „dacă"... poate duce la 
concluzia greşită că incapacitatea de a asculta porunca lui Hristos 
duce la pierderea prieteniei Lui. Dar prietenia lui Hristos nu este 
condiţionată de nimic. Incapacitatea de a respecta simpla poruncă „să 
vă iubiţi unu! pe altul" (loan 15,12 şi 17) înseamnă inevitabil că prietenia 
nu a rezistat, din moment ce a-l iubi pe celălalt este însăşi practica 
prieteniei. „Prietenia dintre oameni este unul din mijloacele prin care 
Dumnezeu ni se descoperă ca Iubire" (p. 241-244). „Creştinismul - 
conchide A. Thatcher - cere ca dragostea sexuală să întruchipeze 
iubirea care este Dumnezeu, reprezentând-o şi exprimând-o, 
întrupând-o în fiecare comunicare sexuală care are loc între 
parteneri. Aceasta este iubirea care respectă vulnerabilitatea şi este 
ea însă o expresie a ei" (p. 253). Oricât de „ingenioasă" vrea să fie 
respingerea concepţiei patriarhale despre prietenie în cadrul căsătoriei, 
şi admiterea ei în afara căsătoriei, precum şi în relaţiile homosexuale 
întemeiate pe iubirea Sfintei Treimi şi în special pe modelele prieteniei 
sugerată şi aplicată de Hristos, nu putem fi de acord cu acest mod de 

a explica prietenia creştină. în primul rând A. Thatcher nu vrea să facă 
deosebirea între iubirea agapică a Sfintei Treimi şi erosul iraţional şi 
instinctiv care aprinde tensiunea sexuală între partenerii hetero sau 
homo sexuali. în al doilea rând, nu poate fi raportată această prietenie 
instinctuală, chiar dacă este impulsionată de iubire, cu prietenia 
soteriologică pe care lisus o proclama ca un act de dăruire jertfeinică 
arătat Apostolilor, şi prin ei lumii întregi. Altfel spus, prietenia lui lisus 
nu este iubirea arătată în cadrul, sau în afara căsătoriei, ci ea oferă un 
orizont deosebit de acesta şi infinit superior lui. Ea este expresia iubirii 
lui Dumnezeu, a lui agape, care aduce bună rânduială în viaţa oamenilor, 
fiindcă „Dumnezeu este al ordinei“ (/ Corinteni 14, 33), şi permanent 
veghează ca omul să-şi îndeplinească menirea existenţei sale 
vremelnice, în perspectiva comuniunii veşnice cu El (/ Corinteni 15, 
28). Prin urmare, chiar dacă A. Thatcher din motive pastorale acceptă 
şi susţine prietenia homosexualilor „creştini", în fond toată pledoaria şi 
tot efortul lui se dovedesc zadarnice, fiindcă mai presus de orice, philia 
are „fons et origo" iubirea specifică a Evangheliei lui Hristos, care este 
„per excellentiam" altceva decât homosexualitatea... 

Caracterul divin al prieteniei este pângărit atunci când Dicţionarul 
gay, scris de Lionel Povert (publicat la Paris în 1994 şi în trad. rom. 
de lulia Stoica şi Felix Oprescu, Bucureşti 1998), atacă frontal 
creştinismul, arătând că Mântuitorul însuşi a căzut pradă în mrejele 
acestei nelegiuiri scabroase... Tocmai El, Fiul lui Dumnezeu întrupat 
care ne-a adus harul şi adevărul, eliberându-ne din păcat şi din moarte, 
tocmai El să fie în aşa de mare contradicţie cu misiunea şi învăţătura 
Sa? Dar L. Povert nu şi-a pus această problemă. El a compus un 
Dicţionar gay în care a introdus nume celebre, pentru a crea viabilitatea 
şi faima perversiunii sexuale, pe care unul dintre aceştia o declară 
„şansă şi destin luminos". Şi pentru aceasta nu cruţă pe nimeni şi nu 
se gândeşte la nici o consecinţă... 

Să vedem însă dacă argumentele lui sunt viabile. 

1. Referindu-se la lisus, L. Povert citează un istoric pe nume 
Morton Smith. Acesta ar fi descoperit un manuscris vechi într-o 
mănăstire.din deşertul Iudeii, care l-a condus la ideea că lisus era mai 
curând un magician decât un conducător religios. Mergând însă şi mai 

departe cu „ipotezele sale iconoclaste", M. Smith pretinde că, „după ce 
|-a scos pe Lazăr dintr-o stare asemănătoare morţii, lisus ar fi petrecut 
o noapte cu el într-o comuniune atât spirituală, cât şi fizică. După cum 
se poate bănui, aceste afirmaţii au fost ignorate sau denunţate 
numaidecât de multe autorităţi religioase, deşi, în calitate de profesor 
de istorie la Universitatea din Columbia precum şi autor al unei cărţi 
precum Clement din Alexandria şi Evanghelia secretă a lui Marcu, 
publicată de Harvard University Press, M. Smith prezintă toate garanţiile 
maximei seriozităţi!" (p. 190-191). Aici se încheie argumentarea lui 
Povert. 

De la început semnalăm faptul că argumentele lui Povert nu sunt 
deloc convingătoare şi nici afirmaţiile lui M. Smith nu „prezintă garanţiile 
maximei seriozităţi", fiindcă nici unul, şi nici altul nu oferă temeiuri 
sigure şi clare. Simplul fapt că M. Smith este profesor de istorie şi a 
scris despre Clement din Alexandria şi Evanghelia secretă a lui Marcu, 
nu convinge că afirmaţiile despre lisus sunt valabile. Sunt două probleme 
diferite, tratate din unghiuri diferite, care nu se condiţionează, nici nu 
se cauzează reciproc. Apoi, faptul că ar fi descoperit un manuscris 
într-o mănăstire în care se arăta că lisus ar fi fost mai mult magician 
decât un conducător religios, nu înseamnă la nici un caz, că ar fi fost 
şi homosexual. Nu există nici o legătură între a fi magician şi 
homosexual. în continuare se face caz de „ipotezele iconoclaste" ale 
lui Smith pentru a declara existenţa unei aventuri homosexuale între 
lisus şi Lazăr. Nu ştim despre ce anume „ipoteze iconoclaste" este 
vorba. De unde provin acestea, ce comunică, pe ce temei se fac astfel 
de afirmaţii?! Dacă sunt folosite „ipotezele iconoclaste" extrem de 
obscure pentru a face unele afirmaţii, de ce nu am deschide Evanghelia 
pentru a cerceta mai bine despre prietenia dintre lisus şi Lazăr? Astfel 
Evanghelia după loan acordă spaţiul larg descrierii învierii lui Lazăr. Se 
spune că „lisus iubea pe Marta şi pe sora ei şi pe Lazăr" (11,5). Pentru 
„a iubi" se foloseşte cuvântul r|yd7ia (de la ăyanav = a iubi cu 
generozitate şi dăruire). Se spune apoi despre Lazăr că era „prietenul 
nostru" (cpi^oc; ripcov) (11,11). Philia înseamnă prieten, nu în sens de 
„erast", fiindcă philia este afecţiunea între persoane, în sens de înţelegere, 
apreciere, simpatie, nobleţe sufletească. Apoi Lazăr nu era numit 

prietenul lui lisus, ci „al nostru", adică în egală măsură şi al Apostolilor, 
fiindcă tuturor le oferea o prietenie ospitalieră, care are cu totul alt sens 
decât cea homosexuală. Să ne gândim apoi ce uimire a lăsat învierea 
lui Lazăr asupra Apostolilor, ca şi asupra întregului popor... şi ce 
dezamăgire ar fi lăsat asupra lor, ştiinţa că lisus s-ar fi destrăbălat sub 
o formă condamnată atât de aspru de legea şi comunitatea iudaică!... 
Dacă lisus ar fi comis un păcat atât de condamnabil, în nici un caz nu 
ar mai fi avut loc a doua zi intrarea triumfală în Ierusalim! 

în comunitatea iudaică teocratică, homosexualitatea era pedepsită 
cu moartea (Leviticul 20, 13). Şi nu era nici o circumstanţă atenuantă 
în acest sens. lisus era urmărit îndeaproape de duşmanii Săi. Stătea 
chiar retras să nu fie găsit... Dar chiar dintr-un elementar simţ al 
prudenţei, sau dintr-un reflex de autoapărare nu a putut „inaugura" tocmai 
acum o infracţiune considerată atât de gravă, şi sancţionată cu duritate 
extremă... El avea conştiinţa mesianicităţii Sale, şi nu putea concepe 
la nici un caz ca Mesia să comită o nelegiuire atât de gravă în faţa lui 
Dumnezeu şi a oamenilor. Mai mult, prevestise deja cu multă claritate 
patimile Sale, la care se va supune cu toată inocenţa, ca unu! „care a 
fost urât în zadar", s 

Pe de altă parte, după cum am văzut, iubirea dintre lisus şi Lazăr 
este redată prin „agapan" şi nu prin „eran". „Eran" este singurul termen 
prin care se exprimă iubirea iraţională a sexelor. Ştie, sau nu vrea să 
ştie Povert acest elementar înţeles al iubirii dintre lisus şi Lazăr?!... 

L. Povert merge însă şi mai departe cu blasfemia la adresa Fiului 
iui Dumnezeu, spunând că „alţi cercetători au sugerat o relaţie 
homosexuală cu Apostolul loan". 

Un lucru este sigur - spune L. Povert - Biblia prezintă câteva mărturii 
ale calităţii speciale dintre cei doi, mai cu seamă în pasajele din 
Evanghelia după loan (13, 23 p. 191). După cum vedem, L. Povert se 
pronunţă foarte ambigu spunând: „alţi cercetători au sugerat". Nu spune 
care dintre cercetători şi pe ce anume îşi întemeiază cercetarea, pentru 
a putea formula astfel de concluzii?!... Pe de altă parte, autorul nostru 
este foarte sigur pe mărturia însăşi a Scripturii, şi se referă la textul de 
la loan 13, 23, care spune: „Şi era culcat la sânul lui lisus, unul dintre 
ucenicii Lui pe care îl iubea mai mult". L. Povert, când îşi ia îndrăzneala 

s ă comenteze Biblia, trebuie să aibă cel puţin cunoştinţele elementare 
de arheologie biblică. Textul sugerat de el se include în episodul Cinei 
de Taină. Se ştie foarte bine, fără nici un fel de dubiu că după 
reîntoarcerea iudeilor din captivitatea babiloniană şedeau la masă după 
obiceiul perşilor, şi anume culcaţi pe divanuri. Când mâncau se sprijineau 
pe cotul stâng şi întindeau mâna dreaptă pe masă, pentru a-şi lua 
bucatele. Când vorbea cineva către cel care îi stătea în spate, îşi întorcea 
faţa sa şi atunci se părea că îşi reazemă capul pe pieptul acestuia. 31 
Dacă L. Povert în miopia lui ciclopică vede în aceasta o scenă de 
dragoste, atunci înseamnă că trebuie neapărat să-şi schimbe lentilele 
la ochelari... Dar mai presus de orice, o elementară recomandare de 
bun-simţ şi probitate impune datoria de a te documenta înainte de a 
face o afirmaţie pe care o vrei viabilă şi credibilă, sau, şi mai mult, 
când îţi asumi răspunderea de a calomnia pe cineva... şi nu pe oricine, 
ci pe Fiul lui Dumnezeu, Mântuitorul lumii. Vrea L. Povert să lovească 
în esenţa creştinismului, sau numai să se facă interesant şi să-i treacă 
cartea, spre a generaliza acest defect al naturii umane care este 
homosexualitatea? 

Cel de al doilea personaj, atacat sau „susţinut" de L. Povert ca 
săvârşitor al scabroasei sale nelegiuiri, este una din personalităţile cele 
mai marcante ale Bisericii creştine, şi anume Sfântul Augustin. lată 
cuvintele lui: „Datorită celei mai cunoscute dintre cărţile sale, 
Confesiunile, se ştie că în tinereţe a fost puternic ataşat de un tânăr, a 
cărui moarte o deplânge. Compară prietenia dintre ei cu cea dintre 
Oreste şi Pilade, sau cu cea dintre poeţii Horaţiu şi Virgiliu - nu fără a-i 
fi cerut în prealabil lui Dumnezeu să-l purifice de „concepţia prieteniilor 
asemănătoare", chiar dacă mai regretă că mai trăieşte după moartea 
prietenului său: „...anticul acela avea dreptate când, vorbind de prietenul 
lui, îl numea jumătatea sufletului său: căci simţeam că cel al prietenului 
meu şi al meu au fost un singur suflet care dădea viaţă la două corpuri. 
Astfel, îmi era oroare de viaţă că nu vroiam să fiu doar pe jumătate. 
Probabil din acelaşi motiv mă temeam să mor, de frică să nu moară în 
întregime şi ce! pe care l-am iubit atât". „în afara acestei prietenii, atât 
de amoroasă, cât şi spirituală şi sexuaiă, pentru prietenul din copilărie, 
Augustin a mai avut numeroase aventuri cu femei, înainte de a se 

dedica celibatului." (p. 47). 

Citind textul la care se referă L. Povert redat de Sfântul Augustin în 
cartea a IV-a, cap. IV, a Confesiunilor sale 32 nici vorbă să fie amintite 
numele lui Oreste şi Pilade, sau ca şi cea dintre poeţii Horaţiu şi Virgiliu, 
deşi nici despre aceştia nu se poate spune că au fost gay. De fapt 
numele lui Horaţiu şi Virgiliu nici nu sunt pomenite în Dicţionarul de 
care ne ocupăm. Cercetând atent textul, Augustin se confesează cu 
sinceritatea şi puterea pe care numai el le are şi cum numai el ştie să 
o facă. Astfel, el vorbeşte despre prietenia cu tânărul „de aceeaşi 
vârstă", care era prin „comuniunea studiilor". „Crescuse de mic copil, la 
fel ne dusesem la şcoală şi la fel ne jucam... Apoi prietenia era foarte 
dulce şi coaptă prin ardoarea aceloraşi studii". Dar această prietenie 
chiar dacă avea un temei superior, nu era totuşi „adevărata prietenie, 
pentru că nu este adevărată decât când Tu (Hristos) o legi între cei 
care sunt lipiţi de Tine prin dragostea revărsată „în inimile noastre prin 
Duhul Sfânt, care ne-a fost dat" (Romani 5, 5). Augustin deplânge, în 
continuare, influenţa negativă pe care a exercitat-o el asupra prietenului 
său, „căci îl întorsesem de la adevărata credinţă, ia povestioare 
superstiţioase şi periculoase, din cauza cărora mama mea mă plângea. 
Deja rătăcea cu mine în suflet, acel om şi sufletul meu nu putea fără 
de el." în continuare, până la sfârşitul capitolului, Augustin îşi exprimă 
tristeţea care i-a copleşit sufletul prin moartea prietenului său. Din nou, 
o descrie patetic, cu o sinceritate care face din introspecţiile sale o 
adevărată artă. Vedem clar că prin prietenie Augustin vedea asemenea 
lui Cicero „un suflet care dădea viaţă la două trupuri". Exemplul minunat 
l-am văzut deja la Sfântul Grigorie de Nazianz şi Sfântul Vasile cel 
Mare, despre care nimeni nu s-a pronunţat şi nici nu s-ar fi gândit că ar 
fi fost gay. Dacă ar fi fost cumva vreo legătură trupească între el şi 
prietenul său, Augustin în desăvârşita sinceritate a confesiunii sale nu 
ar fi ascuns-o, cum nu a tăinuit nimic din legăturile într-adevăr amoroase, 
dar cu femei, înainte de a fi cunoscut iubirea lui Dumnezeu şi sensul 
adevăratei prietenii în Hristos, căreia îi va dedica o carte, întitulată: De 
amiciţia . 

Văzând aceste false interpretări a textelor, ne punem fireasca 
întrebare: autorul Dicţionarului gay, ce are menirea de a face înconjurul 

lumii, chiar nu poate face deosebirea dintre dragoste ca element posesiv, 
care implică senzualitatea, şi iubirea dezinteresată şi generoasă care 
îi uneşte pe oameni în cel mai nobil sentiment al prieteniei? Cu mai 
bine de două milenii şi jumătate, budiştii deosebeau cu foarte multă 
claritate şi precizie pe Raga de Metta, iar în Evul Mediu, „amor 
concupiscentiae" era altceva decât „amor benevolentiae", sau „amor 
beneficientiae"; sau diverse alte distincţii, apropiate ca sens: „amor 
sensitivus" şi „amor intellectivus". Dacă L. Povert nu vrea să se 
documenteze, în mod normal nu-şi poate permite să arunce cu noroi în 
marile personalităţi dotate cu calităţi superioare şi simţăminte nobile, numai 
ca să arate lumii că şi homosexualitatea intră în sfera luminoasă a fiinţei 
umane, şi ca urmare, nu numai că este legitimă, ci chiar de râvnit... 

în sfârşit, în Dicţionarul gay , de care ne ocupăm, apare şi numele 
Sfântul Toma D’Aquino „cel mai important reprezentant al gândirii 
medievale cunoscută sub numele de scolastică** (p. 304-305). Pe 
Sfântul Toma D’Aquino nu-l tratează ca gay, ci se referă doar la nişte 
afirmaţi din care rezultă că păcatul poate deveni a doua natură. Ar fi 
fost de-a dreptul culmea incompetenţei şi a lipsei de scrupule să-l declare 
pe Toma ca fiind gay, atâta timp cât „părintele scolasticii" clasifică cu 
toată siguranţa („negru pe alb") sodomia ca fiind păcat de moarte, alături 
de ucidere. 

în concluzie, autorul Dicţionarului gay îşi propune să scoată la 
rampă şi să facă senzaţie cu personaje de cea mai înaltă atracţie, spre 
a îi „tăvăli" în noroiul „luminos" al nelegiuirii sale, fără însă să aibă 
acoperire documentară, sau interpretând unele texte, pe care le invocă, 
i anarhic şi tendenţios, după maniera celor mai incompetenţi sectari... 

4. AyaTirj 

(Privire generală) 


Spre deosebire de celelalte forme care redau iubirea, agape are un 
specific aparte, definind iubirea care totdeauna face bine altuia, iubirea 
încercată şi jertfelnică, iubirea care se dăruieşte pentru altul fiindcă nu 
se uită la ale sale, eliberând sufletului omenesc din egoismul care îl 
claustrează în întunericul vieţii. Agape nu este simplu atribut a lui 
Dumnezeu, ci o definiţie a spiritualităţii Lui (loan 4, 24; / loan 4, 16-20). 
Pentru acest motiv, agape este cuvântul preferat al Noului Testament. 
Astfel, verbul dyocmxv este întâlnit de 135 de ori, substantivul ayanr\ 
de 117 ori, iar adjectivul ayanezoc, de 63 ori. 1 

în dialogul cu femeia samariteană de la fântâna lui lacob, Mântuitorul 
îi descoperă ei şi nouă tuturor o nouă învăţătură despre Dumnezeu. Şi 
anume că „Dumnezeu este Duh“ (loan 4,24). Nu le era total necunoscută 
ascultătorilor săi această definiţie a lui Dumnezeu. O cunoşteau încă 
din primele pagini ale Scripturilor Sfinte, ştiind că „Duhul se purta pe 
deasupra apelor", ca să aducă în lume ordinea (Facere 1, 2). Ştiau şi 
din scrierile profeţilor despre lucrarea în lume a Duhului lui Dumnezeu. 
Monoteismul apoi le orienta privirile, viaţa şi acţiunile spre un alt 
Dumnezeu decât cel material pe care îl adorau popoarele din jur... Dar 
îl localizau totuşi în casa Sa, adică în templul din Ierusalim. De aici 
mulţimea slujbelor ce trebuiau fi săvârşite exclusiv la templu... Cei din 
Samaria adorau pe Dumnezeu pe muntele Garizim, fiindcă îndelungata 
despărţire de fraţii lor, i-a determinat să nu fie de acord nici cu cinstirea 
adusă lui Dumnezeu. Mântuitorul distruge acest zid despărţitor de peste 
veacuri şi îi uneşte pe toţi în unitatea Duhului lui Dumnezeu. Dar şi mai 
departe, închinarea însăşi ca adorare adusă lui Dumnezeu, va depăşi 
întreg ceremonialul formal şi lipsit de finalitate: „Duh este Dumnezeu şi 

cei ce I se închină, se vor în duh şi în adevăr se vor închina" (loan 4, 
2). De aici rezultă limpede noutatea spirituală pe care Domnul o 
descoperea sufletului omenesc, atunci când acesta vrea să intre în 
comuniune cu Dumnezeu. Aceasta nu va fi o comuniune formată doar 
din acte cultice, prin care împlineau „litera Legii“, ci va fi o comuniune 
duhovnicească, care va descoperi fiinţa spirituală cu care se va putea 
uni, fiindcă şi omul poartă în sine chipul Celui ce l-a plăsmuit... 

Dar dacă monoteismul şi Sfânta Scriptură fac ca Dumnezeu conceput 
ca Duh să nu le fie străin compatrioţilor lui lisus, Noul Testament va 
veni totuşi cu o altă definiţie dată de Dumnezeu : 6 Geoc ăydnr\ scrriv (= 
Dumnezeu este iubire: / loan 4,16-20). Acest dyoc7tr| este marele Novum 
al Noului Testament. Platon, de pildă, îl putea concepe pe Dumnezeu 
doar ca spirit, ca Spiritul absolut care deţine prin însăşi fiinţa Sa pe 
katharsis, cu care noi, cei din „lumea umbrelor" trebuie să ne asemănăm 
tot mai mult, tinzând spre lumea ideilor, debarasaţi de orice fel de 
întinăciune... Şi în perioada Vechiului Testament, Dumnezeu le cerea 
credincioşilor suprema iubire, precum şi iubirea între ei. Dar în Vechiul 
Testament nu se putea concepe ca Dumnezeu să coboare din infinita 
lui măreţie şi transcendenţă spre a se jertfi pentru salvarea omului şi a 
creaţiei. îl aşteptau desigur cu ardoare pe Mesia să vină. Era idealul lor 
suprem... dar legat de lumea aceasta şi pentru lumea aceasta. Chiar 
dacă prorocii le destăinuiseră jertfa lui Mesia, ei n-au înţeles-o, şi 
preferau puterea, forţa Lui, prin care să obţină dominaţia asupra lumii, 
şi astfel i-au declarat pe aceştia profeţi mincinoşi, şi i-au pedepsit cu 
moartea cea mai crudă. 

De aceea când spunem: Dumnezeu este iubire, înseamnă că 
Dumnezeu, înseamnă o dezvăluire a fiinţei Sale îndreptată numai spre 
binele şi fericirea omului. Până aici putea fi primit şi de poporul lui 
Israel, care aştepta pe Mesia, dar ca acesta să se jertfească pentru 
viaţa lumii, nu puteau concepe. Era marea sminteală, marele skandalon, 
pe care nu o puteau accepta. Şi totuşi Dumnezeu este iubire, şi atât de 
mult a iubit lumea îrţcât pe Unicul Său Fiu a dat ca tot cel ce crede într- 
însul să nu piară, c|ii să aibă viaţă veşnică (loan 3, 16). „Atât de mult" 
evidenţiază taina de nepătruns a celei mai mari dăruiri pe care 
Dumnezeu o oferă pentru salvarea omului. Iubirea până la jertfă pune 

mai presus de orice dăruirea Celui care coboară în zonele cele mai de 
jos ale existenţei umane, pentru a-l ridica pe om în sferele cele mai de 
sus ale iubirii Sale. „Dumnezeu coboară prin iubirea Sa cunoscătoare 
la interioritatea subiectelor create limitate; dar în acelaşi timp le ridică 
prin iubirea Sa la interioritatea lor în El, deschizându-le drumul spre 
cunoaşterea Lui". 2 în Vechiul Testament omul era chemat să se ridice 
cu toată puterea lui spre iubirea lui Dumnezeu, dar aceasta se manifesta 
faţă de om doar ca milostivire atunci când omul îşi recunoaşte vinovăţia 
şi starea de păcătoşenie, ce îl coboară în nefiinţă. Această milostivire 
nu-l salva pe om. Numai agape poartă în sine puterea salvatoare 
fiindcă în ea este Dumnezeu însuşi. Datorită faptului că Dumnezeu 
era iubire, cei care cred în El primesc dăruirea Lui absolută ce li se 
adresează, şi devin „fii ai lui Dumnezeu: Aşa că nu mai eşti rob, iar 
dacă eşti fiu, eşti şi moştenitor al lui Dumnezeu prin lisus Hristos" 
(Galateni 4, 7). Dacă prin agape omul din „fiu al mâniei lui Dumnezeu" 
(Efesenei 2, 3) din pierderea în înstrăinarea faţă de Dumnezeu, 
ăXXoTp'uou; devine oiKeîcoaiq, adică casnic, rudenie, apropiat, intim, cu 
posibilităţi de comunicare ca între un copil şi părinţii săi, cu degajare 
totală, fără reţinere, fără îndoială, plină de încredere şi îndrăzneală: 
rappr|Gia = plină iubire, de afecţiune şi de deschidere; nu o îndrăzneală 
obraznică, vicleană şi parşivă. Date fiind aceste aspecte spirituale noi, 
vom putea zice „Avva Părinte"; sau „Tatăl nostru", şi să cerem mai 
departe: facă-se voia Ta, precum în cer şi pe pământ, ştiut fiind că prin 
agape toate se lucrează spre binele celor ce-l iubesc pe Dumnezeu 
(Romani 8, 39); iar „voia lui Dumnezeu este sfinţirea noastră" (/ Tesaloni- 
ceni 4, 3). 

Cea mai bună dovadă despre iubirea totală arătată de lisus omului 
au fost suferinţele Sale negrăite, culminând cu jertfa pe cruce. „Toţi 
înţeleg din viaţa lui Hristos cât de neobişnuit a ars boldul iubirii în inima 
Sa, cât de neînlocuibil a fost pentru El fiecare om, indiferent de situaţia 
personală, cât de mult n-a putut renunţa El la nimeni. Căci nimic nu L-a 
putut îndupleca pe Hristos să devină mai nefericit asemenea celui mai 
nefericit dintre oameni, dacă suferinţa iubirii care sângerează pentru 
fiecare om ca pentru ceva de neînlocuit". 3 „Nici un fel de păcat, nici un 
fel de alunecare, nici un fel de crimă nu o poate descuraja şi dezarma 

iubirea lui Hristos", spune D. Belu. Cu cât rezistenţa păcătosului e mai 
înverşunată, cu atât iubirea lui lisus e mai neînduplecată, în stăruinţa 
învăluitoare îi e căldura, mai vibrantă solicitarea. De iubirea lui lisus 
nimic nu te poate scăpa, ca să zicem aşa, nicăieri nu te poţi ascunde 
de ea. Evident, tu te poţi refugia în păcatul tău, te poţi închide în bucuriile 
şi durerilor tale, în satisfacţii sau decepţii, în izbânzile sau căderile 
tale; dar la poarta acestei închisori e mereu prezentă iubirea lui lisus, 
şi mereu bate, cu dumnezeiască răbdare, degetul ei de lumină, „lată 
stau la uşă şi bat; de va auzi glasul meu şi va deschide uşa, voi intra 
la El şi voi cina cu El şi El cu mine“ (Apocalipsa 3, 20). în jurul închisorii 
în care omul, amăgit de o trufaşă încredere în sine, încearcă să se 
refugieze, bate neîncetat unda celei mai curate, mai dezinteresate şi 
mai devotate iubiri. Ea bate chiar şi atunci când nu mai e nici o nădejde 
ca să săvârşească minunea trezirii la o viaţă nouă a nefericitului prizoni¬ 
er al propriului său eu. 4 

Agape se arată în toată plenitudinea ei ca jertfă adresată de 
Dumnezeu omului pe crucea Golgotei. „Crucea este cheia tainei iubirii 
lui Hristos faţă de om. Fără cruce am fi ştiut ceva despre iubire în 
general dar nu am fi Ştiut nimic despre iubirea lui Dumnezeu faţă de 
noi. Abia prin moartea lui lisus pe cruce Dumnezeu îşi învederează 
negrăita Lui dragoste faţă de lume" (Romani 5, 8). „Golgota ne luminează 
mai întâi asupra faptului că iubirea divină nu este o forţă impersonală, 
detaşată de subiectul ei. Golgota ne dă certitudinea de nezdruncinat 
că acolo unde este activă iubirea dumnezeiască e activ Dumnezeu 
însuşi. Iubirea revărsată prin Hristos asupra lumii a fost iubirea 
Subiectului divin însuşi. Dragostea cea întru Hristos Domnul nostru a 
fost dragostea lui Dumnezeu", ne spune Sfântul Apostol Pavel (Romani 
8, 39). în al doilea rând, crucea ne arată că agape este o iubire care, 
pentru salvarea celuilalt nu se dă la o parte de la nici o suferinţă, nu 
precupeţeşte nici un sacrificiu. Crucea scoate la lumină adevărul că 
agape este o iubire care jertfeşte fără milă. 5 Insistând asupra acestei 
realităţi L. Grunhut arată că „agape este suferinţă şi jertfă pentru altui. 
Dacă omul n-ar fi căzut în păcat, iubirea lui Dumnezeu faţă de el ar fi 
fost mai uşoară, fiindcă s-ar fi manifestat ca iubire faţă de o fiinţă 
neameninţată de nimic şi pe care n-ar fi putut-o pierde. Dar iubirea faţă 

de omul păcătos este una plină de suferinţă, deoarece, pentru 
Dumnezeu, păcatul pe care îl săvârşeşti tu marchează primejdia de a 
te prinde pe vecie. Când te vede ameninţat că dispari prin păcatele pe 
care le săvârşeşti, Dumnezeu suferă. Suferă negrăit de mult, pentru că 
nimeni şi nimic nu te poate substitui în iubirea Lui. Când mama îşi 
pierde copilul, ea se poate mângâia printr-un alt copil; agape însă nu 
se poate mângâia când te pierde, căci nimic pe lume nu i te poate 
înlocui pe tine, chiar pe tine". 6 

Caracterul existenţial al lui agape este dat de acţiunea sa salvatoare, 
pe măsură să restabilească demnitatea umană: „Milostivindu-se către 
tine, agape nu umileşte, iertându-te, ea nu te părăseşte, ci rămâne 
lângă tine, dăruindu-ţi-se fără măsură. Prin fapta dăruirii de sine cu 
peste măsură, ea nu urmăreşte altceva decât să-ţi arate cât eşti tu de 
neînlocuibil, chiar dacă mii de alte realităţi ar împărţi fiinţa şi existenţa 
ta... Pentru agape nu e indiferent că tocmai tu eşti acela. Ea nu iubeşte 
ca să iubească, ci iubeşte pentru a te salva pe tine, chiar pe tine, 
pentru că vede mizeria ta şi îi e milă de tine. Pentru ea esenţialul nu e 
propria ei putere de iubire, ea nu priveşte la sine; pentru ea tu singur 
eşti esenţialul, mizeria şi mântuirea ta. Tu eşti pentru ea de o valoare 
nemărginită. Şi pentru că fiecare este un astfel de tu, ea îi iubeşte pe 
toţi". 7 

Pe lângă caracterul de dăruire jertfelnică, agape poartă în sine şi 
trăsătura universalului, spre a oferi tuturor demnitatea plenară. Dar 
spre deosebire de philia, agape are un caracter divin. Philia e numai 
uman, agape e şi divin. De aici caracterul ei sacru, care depăşeşte 
tărâmul vremelniciei, orientându-se spre eshatonul de dincolo de 
mormânt. 

în felul acesta, mai presus de orice, agape acţionează pe plan 
existenţial înlăturând grija şi teama de moarte, prin mângâierea ei plină 
de speranţă veşnică. „Când din adâncul orbitelor tale strigă groaza de 
moarte, teama de ruinare în nefiinţă; când toate făpturile tale sunt în 
dureroasă agitare şi frământare din pricina nesiguranţei cu privire la 
soarta care te aşteaptă; când te surprinzi în faţa primejdiei de neînlăturat 
de a te cufunda în bezna neantului, când nici chiar faptele tale de 
eroism moral şi nici toată zestrea de virtuţi cu care ai reuşit să-ţi 

împodobeşti sufletul, nu-ţi pot da certitudinea salvării, ci te lasă şi pe 
mai departe sub apăsarea grea a gândului că în orice clipă o poţi vedea 
spulberată, printr-un singur gest necugetat, toată agoniseala ta de 
bunătate - atunci agape singură îţi poate înţelege adevărata stare în 
care te afli. Ea singură poate străbate până în acel adânc al sufletului 
tău în care îşi dau întâlnire chinuitoarea nesiguranţă cu privire la destinul 
propriu, teama de pierzanie în care te mână păcatul, groaza că te lansezi 
în gol deasupra nefiinţei. Agape singură te poate scoate din tristeţea 
amară a singurătăţii tale şi din deznădejde, oferindu-se nu ca idee 
abstractă, ci ca persoană vie, ca un tu, care vine lângă tine nu ca să te 
nimicească cu măreţia şi puterea ei, ci ca să-ţi slujească, sustrăgându-te 
pentru vecie destrămării în moarte. Nimeni altul nu-ţi poate da un 
asemenea ajutor, fiindcă orice altă realitate care nu e Dumnezeu este 
supusă nimicniciei precum tu însuţi 1 '. 8 

Note bibliografice 

N. Rovenţa, op.cit. 3-4 (extras). 

3 Pr. prof. Dumitru Stăniloae, Dogmatica, voi. I, Bucureşti, 1976, p. 234. 

5 Idem, p.72-73. 

' Op.cit., p.116. 

Idem, p. 61. 

D.l. Belu, op.cit., p. 61. 

a. „IUBIREA - RĂSPUNS" A OMULUI FATĂ DE 
IUBIREA LUI DUMNEZEU 


Ca adresare către Dumnezeu agape defineşte elementul sacru al 
sufletului omenesc. Ea devine expresia evlaviei ca mod de manifestare 
a spiritualităţii, care nu este numai morală, ci şi religie. Nu e numai o 
împlinire a poruncii lui Dumnezeu care exprimă voia Lui, ci este şi 
comuniune cu Dumnezeu, în cadrul căreia ne manifestăm închinarea 
şi adorarea faţă de Părintelui ceresc. După cum bine observă Nicolae 
Mladin iubirea ca poruncă divină este prezentă şi în Vechiul Testament 
(,Deuteronom 6, 5). Şi acblo adorarea lui Dumnezeu împlinea cea mai 
mare poruncă. Faţă de Noul Testament se remarcă însă o deosebire 
esenţială. în Vechiul Testament caracteristica morală a evlaviei era 
distanţa, supunerea, ascultarea necondiţionată faţă de porunca lui 
Dumnezeu. în transcendenţa Sa absolută Adonai era cel atotputernic, 
în faţa Căruia se cutremură munţii şi se topeşte tăria. Domnul 
Dumnezeul lui Israel coboară pe muntele Sinai în fulgere şi în tunete, 
revărsându-şi mânia peste păcătoşii pământului... Iar omul? Praf şi 
pulbere, pe care-l bat vânturile. El stă în frică şi cutremur înaintea 
Domnului, conştient de nimicnicia sa... în Noul Testament, Dumnezeu 
ni se descoperă în primul rând ca iubire. El este Tatăl, care aşa de 
mult a iubit lumea, încât pe Unul-Născut Fiul Său l-a dat, ca să 
mântuiască pe toţi cei ce vor crede în El şi Care prin Fiul a trimis pe 
Duhul Sfânt în lume. Din Tatăl, prin Fiul, în Duhul se revarsă iubirea 
divină în inimile credincioşilor. Astfel, accentul nu mai cade pe distanţa 

dintre om şi Dumnezeu, ci pe coborârea lui Dumnezeu la om şi urcarea 
acestuia la Dumnezeu. Creştinul participă la viaţa divină, intră în relaţia 
nemijlocită cu Dumnezeu, devine un duh cu Hristos. El este fiul după 
har al tatălui, frate după har cu lisus Hristos şi templu al Duhului Sfânt, 
între Dumnezeu şi om se stabileşte o legătură de intimitate aşa de 
profundă încât acesta poate mărturisi. (Galateni 2, 20). Această nouă 
relaţie (care nu exclude sentimentul distanţei) înseamnă dăruirea întregii 
noastre fiinţe lui Dumnezeu într-un avânt nemărginit. Creştinul nu-şi 
mai aparţine sieşi, ci lui Dumnezeu, Celui ce L-a iubit şi îl iubeşte. 
Dăruirea aceasta este mai deplină, mai intensă şi mai profundă decât 
supunerea în faţa maiestăţii divine. Nu mai este ascultarea robului de 
stăpânul său, ci iubirea fiului faţă de tatăl său. Toată viaţa lui devine o 
slujbă adusă lui Dumnezeu. 1 Dăruirea întregii noastre fiinţe lui Dumnezeu 
spre a ne uni cu El prin iubire, constituie esenţa adorării lui Dumnezeu, 
ca o împlinire a poruncii de a-L iubi pe Dumnezeu. Aceasta este definiţia 
şi esenţa evlaviei creştine ca terminus ad quem, ca finalitate care 
sacralizează sufletul omenesc prin iubirea divină, devenind sfinţi 
asemenea lui Dumnezeu: „Fiţi sfinţi, că Eu, Domnul Dumnezeul vostru 
sunt sfânt" (Levitic 19, s 2); sau „după Sfântul care v-a chemat pe voi, 
fiţi şi voi sfinţi în toată purtarea voastră" (/ Petru 1, 15). De aici vedem 
că adorarea lui Dumnezeu înseamnă în fond adorarea iubirii Lui, iar 
aceasta izvorăşte din conştiinţa dependenţei noastre faţă de 
Dumnezeu, adică din smerenie, precum şi din conştiinţa filiaţiei noastre 
harice, adică din agape pornită din Dumnezeu şi îndreptată spre El, 
prin sufletul omenesc, ca un act liber. Altfel spus, agape poartă în 
sine pecetea smereniei şi puterea harului divin. Iar dacă dorim să 
exprimăm pe agape ca adresare către Dumnezeu sub forma sacrului, 
folosind celebra formulare a lui Rudolf Otto, am putea spune că ea este 
o îmbinare armonică, organică şi funcţională între tremendum şi 
fascinosum... 

După ce am arătat caracterul sacru al iubirii agapice, va trebui să 
stabilim acum originea şi funcţionalitatea ei. 

încă de la început am văzut că iubirea prin natura ei are un caracter 
personal, adică ea se stabileşte numai între persoane. Noi îl putem 
iubi pe Dumnezeu fiindcă El este persoană. La fel şi El pe noi. Şi aici 

ne vom referi la actul de descoperire a lui Dumnezeu făcută oamenilor. 
Dacă Dumnezeu nu s-ar fi descoperit oamenilor, noi nu numai că nu 
l-am fi putut cunoaşte, dar nu am fi putut intra nici în comuniune de 
iubire cu El. Am fi reuşit cel mult să ne formăm o idee despre Dumnezeu, 
dar iubirea nu se poate structura între o persoană şi o idee, ci numai 
între două persoane. Iar această legătură personală se stabileşte tot 
de către Dumnezeu. El coboară la noi prin întruparea Fiului şi prin 
pogorârea Duhului Sfânt. Astfel, Dumnezeu comunică cu noi, ni se 
oferă ca jertfă de ispăşire şi ca sfinţire a vieţii. El aşteaptă răspunsul 
iubirii noastre: „lată stau la uşă şi bat, de va auzi cineva glasul meu, 
voi intra la El şi voi cina cu el şi el cu mine" (Apocalipsa 3, 20). Un alt 
caracter al iubirii este acela că atunci când ea nu primeşte răspuns, 
atunci se află în suferinţă. Dacă eu iubesc pe cineva şi nu primesc 
răspuns iubirii mele, în sufletul meu rămâne un gol. Iar acest gol 
înseamnă suferinţă, fiindcă nu satisface tendinţa, intenţionalitatea spre 
comuniune a persoanei umane. Şi orice lipsă este un defect, fiindcă 
reprezintă o trebuinţă, sau o necesitate neîmplinită. Misticii merg 
forte adânc, spunând tulburător: „Eu ştiu că fără mine Dumnezeu nu 
poate exista o singură clipă. Dacă aş pieri eu, apoi şi El şi-ar da duhul 
de dorul meu“ (Angelus Silesius). Dincolo de aceste cutremurătoare 
afirmaţii, putem stabili că iubirea noastră faţă de Dumnezeu este o 
iubire-răspuns. Acest adevăr este subliniat de două ori de Sfântul 
Apostol loan: „în aceasta este dragostea, nu fiindcă noi am iubit pe 
Dumnezeu, ci fiindcă El ne-a iubit pe noi şi a trimis pe Fiul Său jertfă 
de ispăşire pentru păcatele noastre" (/ loan 4, 10); sau şi mai sintetic: 
„Noi iubim pe Dumnezeu, fiindcă El ne-a iubit cel dintâi" (/ loan 4, 19). 2 

Dacă iubirea noastră este o iubire răspuns, înseamnă că ea trebuie 
să fie identică cu iubirea lui Dumnezeu ce ni se adresează în Hristos 
prin Duhul Sfânt. Iar iubirea lui Dumnezeu în Hristos este integrală, 
totală, ea merge până la jertfă, ca expresie a totalei dăruiri. Porunca 
cea dintâi şi cea mai mare este să iubeşti pe Dumnezeu „din toată 
inima, cu tot sufletul şi cu tot cugetul ..." {Matei 22, 37). Şi pentru a nu 
rămâne în abstract, se cuvine să precizăm că aşa cum iubirea lui 
Dumnezeu faţă de noi este arătată în Hristos prin Duhul Sfânt, tot aşa 
şi iubirea noastră către Dumnezeu se realizează integral numai în 


355 




Hristos, ca roadă a Duhului Sfânt (Galateni, 5, 23). Sfântul Apostol 
Pavel spune acest adevăr în repetate rânduri: „...Dinainte rânduindu-ne 
spre înfierea Lui în dragoste prin lisus Hristos după bunăvoinţa voii 
Sale spre lauda măririi harului Său cu care ne-a dăruit pe noi întru Cel 
iubit, întru care avem răscumpărarea prin sângele Lui, iertarea greşaleor, 
după bogăţia harului Lui“ (Efeseni 1, 5-7). Hristos este „calea, adevărul 
şi viaţa" (loari 14, 6), este „uşa" prin care intrăm la Tatăl, El este „viţa" 
(loan 15, 1-9) din care ne tragem seva vieţii divine şi a sfinţeniei în 
Duhul Sfânt. De aceea iubirea noastră integrală faţă de Dumnezeu o 
arătăm totdeauna prin totala iubire faţă de Hristos: „Cel ce iubeşte pe tată 
sau pe mamă mai mult decât pe Mine, nu este vrednic de Mine. Şi cel ce 
iubeşte pe fiu sau pe fiică, nu este vrednic de Mine" ( Matei 10, 37). 

Pe lângă acestea, trebuie să precizăm că iubirea faţă de Dumnezeu 
în Hristos prin Duhul Sfânt este act liber şi dezinteresat. Nu este nici 
o poruncă venită din afară, cum era în Vechiul Testament; nici datorie 
greu de îndeplinit în lupta cu păcatul care mereu ne înstrăinează de 
Dumnezeu (Efeseni 2, 12). „Unde este duhul lui Dumnezeu, acolo este 
şi libertatea" (II Corinteni 3, 17), fiindcă duhul ne conduce totdeauna 
spre jertfa eliberatoare a lui Hristos şi împăcarea cu Tatăl: „...voi .care 
oarecând eraţi departe, v-aţi apropiat prin sângele lui Hristos. Pentru 
că El este pacea noastră, Cel care a făcut din amândouă una şi a 
dărâmat peretele cel din mijlocul despărţirii" (Efeseni 2, 13-14). Iubirea 
mea faţă de Dumnezeu, fiind o iubire răspuns faţă de jertfa lui Hristos, 
conştientizează mereu în suflet, nu datoria, nici obligaţia, ci iubirea lui 
Hristos care permanent mi se adresează, care permanent mă vrea. Nu 
e o iubire virtuală, aparţinătoare trecutului, ci mereu actuală, mereu mi 
se adresează, mereu mă cheamă, fiindcă permanent mi se oferă: „lată 
stau la uşă şi bat...; de vrea cineva să vină după mine..." în felul 
acesta, ca act liber, dragostea faţă de Dumnezeu în Hristos prin 
reciprocitatea ei, stabileşte o iubire veşnică faţă de El, pe care nimeni 
şi nimic din ispitele, suferinţele sau ofertele pământene nu o poate 
abate de la idealul ei: „Cine ne va despărţi pe noi de dragostea lui 
Hristos? Necazul, sau strâmtorarea, sau groaza, sau foametea, sau 
golătatea, sau sabia?... în toate acestea biruim cu prisosinţă pentru 
Cel ce ne-a iubit pe noi" ( Romani 8, 35-37). Aceasta este marea taină, 

marele mister al iubirii faţă de Dumnezeu. Ea nu poate fi nici înţeleasă, 
nici explicată. Ea poate fi trăită în toată adâncimea ei, cu toată aureola 
de fericire, bucurie şi pace sfântă care inundă sufletul, aşa cum au 
simţit-o Apostolii pe Tabor, când fără nici o motivaţie şi fără nici un 
argument nu s-ar mai fi despărţit de ea. Ei au simţit în adâncul sufletului 
lor aceea iubire de taină pe care numai comuniunea cu Dumnezeu ţi-o 
poate oferi... Este alta, cu totul altceva decât iubirea pământeană. 
Aceasta poate fi un ecou, o fărâmă, o rază din plenitudinea acelei 
iubiri. Dar fiindcă există şi acestea, apostolul putea face analogia şi 
deosebirea dintre ele: „Cele ce ochiul n-a văzut, nici urechea n-a auzit, 
nici la inima omului nu s-a urcat, pe acestea le-a pregătit Dumnezeu 
celor ce-l iubesc pe El" (/ Corinteni 2, 9). Când la sufletul lui Matei, al 
femeii samarinence, al Măriei Magdalena, al lui Zacheu şi atât de mulţi 
alţii ca ei a bătut degetul de lumină al tainicii iubiri cereşti, simţindu-i 
pulsul bucuriei Sale de negrăit, ei au răspuns cu o totală iubire 
dezinteresată împărăţiei lui Dumnezeu pe care au aflat-o în adâncul de 
taină al sufletului lor (Luca 17, 21), şi când au aflat-o, s-au debarasat 
de tot ce au avut pe „toate le-au considerat gunoaie" (Filipeni 3, 8) şi 
s-au lepădat de toate lucrurile cărora altădată le acordau preţuire maxi¬ 
mă, fiindcă au găsit „comoara de mare preţ, şi au vândut totul ca să o 
dobândească" (Matei 13, 24). Vedem de aici că odată cu dragostea lui 
Hristos care le-a pătruns în inimă prin puterea Duhului, şi pe care ei au 
primit-o cu mare bucurie, unii ca aceştia au făcut roditoare dragostea 
lor faţă de Dumnezeu, prin înnoirea vieţii, când „cele vechi au trecut 
iată toate să se facă noi" (II Corinteni 5, 17). Prin dragostea faţă de 
Dumnezeu în Hristos prin Duhul Sfânt, viaţa lor „a devenit ascunsă cu 
Hristos în Dumnezeu" (Coloseni 3, 3), iar ei au exteriorizat-o arătându-se 
„scrisoarea lui Hristos către lume scrisă nu cu cerneală, ci cu duhul lui 
Dumnezeu Celui viu, nu pe table de piatră, ci pe tablele de carne ale 
inimii... căci litera ucide, iar duhul face viu" (II Corinteni 3, 3-5). 

Având un caracter de continuă înnoire a vieţii, dragostea arătată lui 
Dumnezeu devine cel mai înalt mod de cunoaştere a lui Dumnezeu, 
singurul care dezleagă taina vieţii în perspectiva veşnicei comuniuni 
cu El. De aceea, numai prin dragostea lui Hristos către Dumnezeu 
„veţi cunoaşte adevărul şi adevărul vă va face liberi" (loan 8, 32). 

Eliberându-ne de sub dominaţia păcatului care te înstrăinează de 
Dumnezeu, prin Hristos în Duhul Sfânt dobândim îndrăznirea, intimitatea 
faţă de Dumnezeu (Efeseni 3, 18) în calitate de fii ai Lui, nu de înstrăi¬ 
naţi; şi astfel dragostea faţă de Dumnezeu se evidenţiază sub o formă 
dinamică atrasă tot mai mult în infinita dragoste a lui Dumnezeu. Şi 
aceasta într-o formă dinamică, printr-o continuă creştere, până la 
asemănarea dragostei lui Hristos, care este desăvârşită în Dumnezeu: 
„...Şi să vă înnoiţi cu duhul minţii voastre, şi să vă îmbrăcaţi în omul 
cel nou, cel zidit întru dreptate şi întru sfinţenia adevărului" (Efeseni 4, 
24) „ca să nu mai fim prunci, aruncaţi de valuri şi purtaţi de tot vântul 
învăţăturii, în amăgirea oamenilor, întru vicleşug, spre uneltirea 
înşelăciunii, ci ţinând adevărul în dragoste, să creştem în toate întru 
El, care este capul Hristos" (Efeseni 4, 14-15). 

Prin dragostea faţă de Dumnezeu dovedim mai presus de orice că 
„Dumnezeu este iubire şi cel ce rămâne în iubire, rămâne în Dumnezeu 
şi Dumnezeu rămâne în el" (/ loan 4, 16). Fiind astfel obiect şi subiect 
al iubirii faţă de Dumnezeu, ne consacrăm viaţa în iubirea lui Dumnezeu, 
fiindcă „dragostea este legătura desăvârşirii" (Coloseni 3, 14), prin ea 
putând să „fim desăvârşiţi, precum şi Dumnezeu este desăvârşit" (Matei 
5, 48). 

Note bibliografice 

' Teologia Morală Ortodoxă, voi. II, Morala specială, Bucureşti, 1980, p.16-17. 

2 D.l. Belu, op. cit., p. 83-86. 

b. IUBIREA AGAPICĂ FAŢĂ DE SEMENI Şl 
ÎNSUŞIRILE El 


Am văzut că philia reprezintă afecţiunea, iubirea şi chiar prietenia 
dintre oameni. Ea este un simţământ nobil care aparţine structural 
sufletului omenesc, definindu-l pe om ca fiinţă socială. Agape este 
oarecum deosebită de philia prin caracterul ei divin. Mai precis, agape 
este iubirea faţă de oameni pornită din iubirea faţă de Dumnezeu. Ea 
este a doua poruncă, „asemenea celei dintâi, adică să iubeşti pe 
aproapele ca pe tine însuţi" (Matei 22, 39). Iubirea agapică faţă de 
Dumnezeu se leagă organic şi funcţional de iubirea agapică faţă de 
semeni. De aceea, Sfântul Apostol loan precizează atât de clar şi de 
insistent: „Dacă zice cineva: iubesc pe Dumnezeu, iar pe fratele său îl 
urăşte, este mincinos; pentru că cel ce nu iubeşte pe fratele său pe 
care îl vede, nu poate să iubească pe Dumnezeu, pe care nu-L vede. 
Şi această poruncă avem de la El: cine iubeşte pe Dumnezeu, iubeşte 
şi pe fratele său" (/ loan 4, 20-21); Cine zice că este în lumină şi pe 
tratele său îl urăşte, acela este în întuneric până acum..." (/ ioan 2, 9- 
12); „Oricine nu face dreptate nu este din Dumnezeu, asemenea şi cel 
ce nu iubeşte pe fratele său" (/ loan 3, 10); „Oricine urăşte pe fratele 
său este omorâtor de oameni, şi ştiţi că orice omorâtor de oameni nu 
are viaţă veşnică, dăinuitoare în el" (/ loan 3, 15); „Copiii mei, să nu 
iubim cu cuvântul, nici cu limba, ci cu fapta şi cu adevărul" (/ loan 3, 
18); „Iubiţilor, dacă Dumnezeu astfel ne-a iubit pe noi, şi noi datori 
suntem să ne iubim unul pe altul. Pe Dumnezeu nimeni nu L-a văzut 

vreodată; dar, de ne iubim unul pe altul, Dumnezeu rămâne în noi, şi 
dragostea Lui în noi este desăvârşită" (/ loan 4,11-12). După cum vedem, 
în cele cinci capitole ale epistolei sale, Sfântul Apostol loan repetă de 
şase ori acelaşi stăruitor îndemn: de a ne iubi unii pe alţii, de a verifica 
iubirea faţă de Dumnezeu, prin iubirea faţă de semeni, de a dovedi că 
suntem în lumina lui Dumnezeu arătând necontenit iubire faţă de 
aproapele nostru, de a iubi nu numai cu cuvântul, ci cu fapta şi cu 
adevărul. Nu zadarnic Apostolul loan a fost supranumit Apostolul 
iubirii. A învăţat-o de la Mântuitorul însuşi, şi a fost convins de valoarea 
ei, încât nu avem motive să ne îndoim de mărturia tradiţiei care spune 
că la adânci bătrâneţi, ca episcop la Efes, repeta mereu, ca un laitmo¬ 
tiv, ceea ce spusese în scrierile şi predica sa: „copiii mei, iubiţi-vă unul 
pe altul!..." . 

Din textele sus-menţionate observăm că Apostolul pune totdeauna 
în legătură iubirea agapică îndreptată spre Dumnezeu, cu cea adresată 
semenilor noştri. Este de fapt dovedit că ar putea exista la un moment 
dat o pretinsă iubire adresată exclusiv lui Dumnezeu, neluând în seamă 
pe aproapele. Dacă este astfel socotită, atunci aceasta este o iubire 
falsă, fiindcă agape mai întâi coboară, şi apoi urcă, ea se jertfeşte, nu 
triumfă; ea se dedică generos, nu asupreşte în numele dreptăţii. De 
aceea, pe drept cuvânt pretinsa iubire îndreptată exclusiv spre 
Dumnezeu duce la fanatism. A îndrepta iubirea ta exclusiv pe verticală, 
ad majorem Dei gloriam, înseamnă a face rugurile să ardă... iar pentru 
a evita acest odios accident al iubirii, va trebui să avem în atenţie 
îndemnul Sfântului Apostol Pavel de „a ţine adevărul în dragoste" 
(Efeseni 4, 15). Aceasta înseamnă că aşa cum „harul şi adevărul ne-au 
venit prin lisus Hristos" (loan 1, 17), Hristos-Adevărul (loan 14, 6) va 
lumina cuvintele aprinse de jarul iubirii celei adevărate, care mistuind 
ura şi discordia, mânia şi îngâmfarea triumfalistă, atrage şi înalţă prin 
căldură şi putere, fiindcă El este şi Iubirea care neîntrerupt apropie şi 
uneşte prin harul Sfântului Duh. 

Pe de altă parte, teologia secularizantă, mai ales cea radicală, 
declarând moartea lui Dumnezeu, axează singura motivaţie a eticii 
creştine pentru lumea actuală, dragostea faţă de om, adică slujirea 
omului. Şi astfel, se propune o Biserică slujitoare fără Dumnezeu. 

Desigur, Biserica va prelungi, ca misiune ce i-a fost încredinţată, slujirea 
până la sfârşitul veacurilor (Marcu 10, 45), dar nu va putea accepta ca 
această slujire a semenilor să nu fie o revărsare a iubirii lui Dumnezeu. 
Fără iubirea lui Dumnezeu, iubirea semenului poate fi o gravă înşelare. 
Si morala proletară, de pildă, punea devize umaniste, si lansa lozinci 
că: „omul este cel mai de preţ capital!" Dar aceasta era numai lozinca, 
adică vorba, fiindcă în realitate istoria dă mărturie că morala comunistă 
atee, ca de altfel şi cea fascistă, au fost lipsite de orice simţ al iubirii. 
Sufocând viaţa spirituală a omului, l-a înregimentat, făcându-l să 
mărşăluiască pe anume căi dictate de forţa politică, iar orice abatere 
era pedepsită exemplar şi necruţător, înscriind în istorie cele mai odioase 
crime, promovând teama, minciuna şi teroarea, anulând caracterele şi 
orice simţământ de omenie... 

Pe de ală parte, fără iubirea lui Dumnezeu, morala creştină îşi pierde 
însăşi sensul de a fi, adică identitatea. Ea se defineşte şi funcţionează 
asemenea curentului electric prin întâlnirea a doi poli. Dacă lipseşte 
unul din ei, efectul este nul... Ce spiritualitate şi ce evlavie autentică 
va mai putea promova etica creştină, din care este luat tocmai Fons et 
OrigoV..... Ce apă vei mai putea bea, dacă îţi lipseşte Izvorul care o 
produce. Nu e nici cel puţin surogat, ci mai degrabă un compromis 
fatal... 

în altă ordine de idei, va trebui să arătăm faptul că nici cuvintele lui 
Nietzsche, care vrea să scoată din inima omului iubirea faţă de 
Dumnezeu, şi care stau la baza neopăgânismului modern şi a teologiei 
radicale secularizante, au o motivaţie confuză, bazată pe o interpretare 
greşită. în cunoscuta sa carte, la care ne-am referit şi cu altă ocazie, 
intitulată: Aşa grăit-a Zarathustra , el pune în dialog două personaje. Pe 
Zarathustra care părăseşte muntele pustiu pentru a se dedica omului, 
şi un sfânt sihastru, care părăseşte lumea, fuge de om în singurătate, 
pentru a putea sluji în exclusivitate pe Dumnezeu, lată cuvintele 
filosofului: „Zarathustra coborî singur munţii şi nu întâlni pe nimeni. Dar 
când ajunse în păduri, deodată se ivi înaintea lui un moşneag care-şi 
părăsise sfânta lui colibă, ca să caute rădăcini în pădure. Şi bătrânul 
grăi astfel lui Zarathustra: - Nu mi-i necunoscut drumeţul acesta; uite 
ani şi ani de când trecut-a el pe aici şi se chema Zarathustra, dar s-a 

schimbat... Vieţuiai în singurătate ca într-o mare - şi marea te legăna. 
Spre nenorocul tău vrei să te cobori pe pământ? Spre nefericirea ta 
vrei să-ţi târăşti iarăşi tu însuţi trupul? Zarathustra răspunse: - Iubesc 
oamenii. - Pentru ce oare, glăsui înţeleptul, dusu-m-am în codri şj 
singurătate? Nu oare pentru că iubeam prea mult oamenii? Acum îl 
iubesc pe Domnul - nu mai iubesc deloc oamenii. Omul e pentru mine 
un ce prea nedesăvârşit. Dragostea omului m-ar ucide. Zarathustra 
răspunse: - Vorbit-am eu despre iubire!... Vreau să le fac un dar 
oamenilor... Mai apoi sosi vremea când Zarathustra poposi în oraşul 
vecin, cel mai aproape de pădure, unde întâlni o mare mulţime strânsă 
în piaţa publică... Şi Zarathustra grăi poporului spunându-i: Vă 
propovăduiesc pe supraom. Omul e un ce care trebuie supraînălţat. Ce 
aţi făcut voi, oare, pentru a-l reînălţa?... Supraomul e înţelesul 
pământului. Fie ca voinţa voastră să vă spună că Supraomul caută să 
fie rostul pământului. Vă conjur, fraţii mei, să rămâneţi credincioşi 
pământului şi să nu credeţi în acei ce vă grăiesc despre speranţele 
suprapământeşti! Aceştia sunt otrăvitori - fie că o ştim sau nu. Aceştia 
sunt otrăvitorii vieţii, nişte muribunzi şi nişte otrăviţi ei înşişi de aceia 
de care pământul înşuşi e obosit; ducă-se deci!... Altădată blestemul 
împotriva lui Dumnezeu era cea mai mare fărădelege, dar Dumnezeu a 
murit şi cu El pierit-au şi defăimătorii Lui. Ceea ce e mai grav acum, e 
a defăima pământul... Odinioară, sufletul privea trupul cu dispreţ şi 
atunci nimic nu era mai măreţ decât dispreţul acesta: şi-l voia slab, 
urâcios, înflămânzit!... O, sufletul acesta li-era el slab, urâcios şi 
înfometat: şi pentru dânsul cruzimea era o plăcere!...“ 1 

în entuziasmul său retoric Nietzsche nu cântăreşte cu exactitate 
cuvintele puse în gura sihastrului. Sfântul ştie prea bine că nu se retrage 
de lume din considerente mizantropice, pentru a crea o prăpastie, un 
ireversibil hiatus între iubirea acordată lui Dumnezeu şi cea datorată 
omului. Şi pentru a înţelege mai bine retragerea sfântului, vom folosi o 
motivaţie simplă şi clară. Când vrei să vorbeşti cu cineva, destăinuindu-i 
gândurile şi dorinţele tale, te vei retrage într-un colţ liniştit, detaşat 
oarecum de zgomotul deranjant şi asurzitor al lumii. Tot astfel şi atunci 
când doreşti să comunici intim cu Dumnezeu, să te împărtăşeşti de 
iubirea şi viaţa divină, te retragi de zgomotul ispitelor din lume, pentru 

a te putea concentra asupra idealului propus. Singurătatea e un fel de 
palestră unde te antrenezi, făcând multiple exerciţii. Şi astfel dobândind 
o viaţă îmbunătăţită şi o sporită experienţă duhovnicească revii, precum 
cei din palestră, pe arena lumii, ca să poţi împărtăşi celor ce au trebuinţă 
de experienţa acumulată în şcoala enkratiei (a înfrânării) şi a iubirii lui 
Dumnezeu. Revii în lume pentru a te face dascălul iubirii lui Dumnezeu 
în sufletele secătuite ale oamenilor, golite de esenţa divină... La 
revenirea în lume îi îndeamnă tocmai iubirea lui Dumnezeu care vrea 
să se împărtăşească oamenilor, care aşa cum am văzut mai înainte, 
suferă dacă rămâne singură, fără răspuns... Prin urmare, iubirea lui 
Dumnezeu ca intenţionalitate spre comuniune nu poate rămâne izolată, 
fiindcă ar contrazice natura însăşi a persoanei, ci se dăruieşte în 
comuniunea iubirii umane, spre a-i împlini acesteia destinul. 

Fr. Nietzsche combate însă iubirea creştină faţă de semeni şi din 
alt punct de vedere. El porneşte de la identitatea de acţiune a moralei 
iudaice şi creştine. Şi pentru a ajunge aici pleacă de la analiza moralei 
iudaice dintr-un unghi foarte confuz. Pornind de la afirmaţia lui Tacitus 
că evreii constituie un popor „născut pentru sclavie 14 , ei au declanşat 
„răscoala sclavilor în morală 44 , inventând iubirea pentru a răsturna 
adevăratele valori. Astfel, spune Nietzsche, după morala iudaică 
Dumnezeu este de partea săracului, a nefericitului, a celui bolnav şi 
neputincios; pentru că zeii iubeau tabăra aristocraţilor: omul distins, 
puternic, frumos, bogat. Unii ca aceştia nu au nevoie de Dumnezeu, de 
aceea se comportă fără milă şi cu violenţă comiţând acte de nedreptate. 
Din ura şi răzbunarea iudaică faţă de cei puternici ai lumii s-a născut 
iubirea creştină. Faptul că iudeii l-au răstignit pe lisus este doar de 
formă, ca un camuflaj în dosul căreia să-şi afirme planurile lor, adică 
de a născoci iubirea celor puternici faţă de cei slabi; şi astfel cei slabi 
să-i poată birui pe cei tari, fiindcă prin iubire cel slab primeşte valoare 
în faţa celui tare. Şi aceasta pentru că iubirea obligă pe orice om să 
slujească dezinteresat pe cel neputincios. Dar cum cel neputincios şi 
slab nu poate săvârşi această slujire tocmai fiindcă este sărac, 
neputincios şi slab, unii ca aceştia ajung stăpânii celor puternici. Şi 
astfel ura, pizma şi resentimentui celor slabi faţă de cei puternici devin 
biruitoare. 

La afirmaţia lui Nietzsche privind amestecul dintre iudaism şj 
creştinism, pentru afirmarea cu viclenie a celei dintâi, răspunde un 
cercetător competent în domeniul istoriei religiilor, care arată foarte 
concis şi clar că încă în primul secol creştin se produce hiatusul între 
iudaism şi creştinism. „Autoritatea considerabilă a Sfântului Pavel în 
Biserica veche este, în mare parte, rezultatul unei catastrofe care a 
zguduit iudaismul şi a paralizat dezvoltarea tendinţei iudeo- 
creştine 1 *. 2 Pe de altă parte, Fr. Nietzsche refuză să accepte un adevăr 
unanim recunoscut, şi anume că iubirea prin natura ei reprezintă 
opusul urii, a pizmei, a răzbunării şi egoismului. Ca urmare, nu poate fi 
nici apanajul, şi nici posibilitatea afirmării urii şi resentimentului. Iubirea 
se referă nu numai la cei tari, ci şi la cei slabi. Nici sărăcia, nici bogăţia 
nu sunt virtuţi. Cei bogaţi din Evanghelie, nu au intrat în împărăţia 
cerurilor, nu din cauza bogăţiei lor, ci a modului egoist de a o aduna şi 
de a o folosi. La fel de egoist şi de supus păcatelor poate fi şi cel 
sărac. Sărăcia, boala, neputinţa nu sunt şi nu pot fi socotite privilegii 
morale în faţa lui Dumnezeu; precum nici bogăţia, frumuseţea, distincţia 
nu pot fi socotite de Dumnezeu defecte morale, care atrag osânda 
veşnică. Totul rezidă în păcat şi mai ales egoism. Iar iubirea creştină 
este antidotul acestora. 

ÎNSUŞIRILE IUBIRII FAŢĂ DE SEMENI 

Din cele două porunci care cuprind toată legea şi prorocii, reţinem 
că iubirea faţă de semen este unită organic şi funcţional cu iubirea faţă 
de Lumnezeu, şi raportată la iubirea faţă de sine. Având în acelaşi 
timp origine divină, spunem că ea are ca o primă însuşire religioasă 
sfinţenia, sau sacralitatea, ceea ce înseamnă că cei care o practică se 
aseamănă cu Dumnezeu, şi împlinind dreptatea Lui, devin la fel sfinţi, 
precum si Dumnezeu este sfânt. Prin neasemuita simplitate şi adâncime 
a pildei samariteanului milostiv, Mântuitorul defineşte caracterul universal 
al iubirii agapice, arătând că aproapele nostru este orice om, indiferent 
de naţiona. ; tate, sex, stare socială etc. Toţi oamenii, poartă chipul lui 
Dumnezeu, >untfii ai aceluiaşi Părinte şi provin dintr-o singură pereche 
de oameni. Iar dacă toţi sunt fiii lui Dumnezeu, înseamnă că toţi sunt 

fraţi întreolaltă, de unde rezultă că toţi reprezintă persoane purtătoare 
de valori, capabile să fie subiecte şi obiecte ale iubirii. Va spune 
acest lucru Sfântul Apostol Pavel, când va defini caracterul universal, 
de sfinţenie în Hristos a iubirii faţă de semeni: „toţi sunteţi fii ai lui 
Dumnezeu prin credinţa în Hristos lisus; căci, câţi în Hristos v-aţi botezat, 
în Hristos v-aţi îmbrăcat. Nu mai este iudeu, nici elin, nu mai este rob, nici 
slobod, nu mai este parte bărbătească şi femeiască, pentru că voi toţi una 
sunteţi în Hristos lisus** (Galateni 3, 26-28; Coloseni 3, 11). 

Analizând însă pilda samariteanului milostiv, putem fixa şi 
caracteristicile acestei iubiri. Astfel, pilda ne arată că iubirea 
samariteanului se îndreaptă cu milostivie spre un om oarecare, aflat 
în suferinţă sfâşietoare, despuiat de orice putere de a se ajuta singur. 
Nu era nici prieten, nici cunoscut, nici din acelaşi neam. Alţii au trecut 
nepăsători pe lângă suferinţa lui. Samariteanului însă i s-a făcut milă 
şi i se dăruie binevoitor şi plin de îndurare. „Şi apropiindu-se i-a legat 
rănile, turnând undelemn şi vin, şi punându-l pe dobitocul său, l-a dus 
la o casă de oaspeţi şi a purtat grijă de el. Şi a doua zi plecând, a scos 
doi dinari, i-a dat gazdei şi a zis: poartă grijă de el şi orice vei mai 
cheltui îţi voi da când mă voi întoarce* 4 . Vedem de aici că samariteanul 
nu a urmărit nici un interes egoist. Nu l-a interesat decât salvarea acelui 
om aflat în nenorocire. L-a înduioşat şi chiar copleşit suferinţa lui. El 
se sacrifică, se jertfeşte ridicându-l şi transportându-l la casa de oaspeţi 
pe nenorocitul aruncat la periferia vieţii, oferind şi gazdei plata pentru 
îngrijirea acordată. Iubirea samariteanului este apoi discretă şi total 
dezinteresată, lipsită de orice publicitate sau urmă de orgoliu. în sfârşit, 
iubirea samariteanului a avut un caracter de profunzime, vizând nu 
simpla ajutorare, ci salvarea demnităţii umane şi a reintegrării vieţii în 
cursul ei normal. 

Pe lângă acestea, iubirea faţă de semeni mai are şi alte însuşiri sau 
caracteristici, pe care ni le comunică înălţătorul imn al iubirii adresat 
de Sfântul Apostol Pavel corintenilor, şi prin ei, nouă tuturor. El spune 
că: „dragostea îndelung rabdă, este bună, dragostea nu pizmuieşte, 
dragostea nu se îngâmfă, nu se semeţeşte, nu se poartă cu necuviinţă, 
nu caută ale sale, nu se întărâtă, nu gândeşte răul, nu se bucură de 
nedreptate, dar se bucură de adevăr. Toate le îndură, toate le crede, 

toate le nădăjduieşte, toate le rabdă. Dragostea nu cade niciodată...“ (/ 
Corinteni 13, 4-8). De aici uşor putem nominaliza însuşirile iubirii agapice. 
Ea se manifestă în corelaţia credinţei şi a nădejdii, având însă faţă de 
acestea prerogativa eternităţii sale. Apoi, agape îndelung rabdă, este 
smerită, blândă, îngăduitoare, plină de bunăvoinţă, de mărinimie şj 
generozitate, lipsită de exagerări şi dominată de bunăvoinţă, susţinătoa- 
rea adevărului şi dreptăţii în lume. 

în altă ordine de idei, mulţi identifică pe agape ca adresare către 
semen cu eleemosyne (milostenia), şi spun că milostenia nu este altceva 
decât agape în acţiune. O analiză comparativă atentă ne oferă 
posibilitatea de a vedea şi deosebirile, putând în felul acesta fixa cadrul 
exact de acţiune a iubirii agapice. Să vedem deci reciprocitatea dintre 
iubire şi milă. 

Am văzut mai înainte că Max Scheler defineşte iubirea ca o referire 
la valoare, la ceva înalt. Adică iubesc ceea ce reprezintă valoarea şi 
reţin rezervă faţă de ceea ce nu este valoare. Simpatia şi mila vizează 
totdeauna ceva ce reprezintă procese orientate în acest sens opus 
existenţelor valorilor. Adică, simţi mila faţă de bolnavul, decăzutul, slabul 
din om, pe când iubirea o simţi faţă de sănătosul, puternicul, curatul 
din om. Apoi, iubirea marchează o atitudine activă, pe când mila 
reprezintă o atitudine pasivă. Aceasta înseamnă că iubirea sesizează 
adâncurile sufleteşti ale semenului, acţionând hotărât la sprijinirea lui, 
mila este o stare pasivă, prin participarea afectivă la suferinţele altora. 
Pentru acest motiv, numai iubirea, nu şi mila pătrunde în intimitatea 
cea mai adâncă a persoanei umane. Reciprocitatea dintre iubire şi milă 
poate fi esenţială prin aceea că iubirea există în orice manifestare a 
milei, dar nu orice simţământ de milă este dublat şi de iubire. 

S-a spus apoi pe bună dreptate că mila fără iubire înjoseşte pe 
omul compătimit. Faptul se explică prin aceea că „mila se referă la 
omul aflat în stare de nefericire, de slăbiciune, mizerie, suferinţă. Faptul 
că eu îl fac pe unul ca acesta să ia la cunoştinţă compătimirea mea îi 
poate răscoli în chipul cel mai dureros sentimentul de inferioritate în 
care se află. Ori, a-i da cuiva prilejul să-şi cunoască inferioritatea, 
nevrednicia, mai ales când se află prăbuşit sub povara unei nenorociri, 
înseamnă a-i atinge în mod grav simţământul său de demnitate, şi a-i 

revărsa astfel în suflet amărăciunea ucigătoare a ruşinii şi umilinţei". 5 
pupă cum am văzut, fără iubire, mila primeşte un caracter neautentic, 
asemenea unei plante sălbatice, fără altoiul care să-i dea rodirea nobilă. 
Este adevărat că mila poate exista şi fără iubire, dar în această situaţie 
primeşte o formă paralizantă, asemenea unei ramuri rămase stinghere 
şi despărţită de seva dătătoare de viaţă; ea se va usca... Dacă dăinuie 
totuşi fără iubire, ea se poate chiar amplifica, dar rămâne asemenea 
unui copac sălbatic, care se poate întinde prin creşterea sa, se poate 
umple de verdeaţă, dar lipsindu-i altoiul, rămâne nebăgat în seamă... 
„Dacă însă mila este învăluită de iubire, lucrurile se schimbă cu totul. 
Iubirea descoperă chiar în cel mai nevrednic om, în decăzutul 
decăzuţilor, în nenorocitul nenorociţilor, acel nucleu curat de umanitate 
ideală, sâmburele unei vieţi capabile să se dezvolte în florile celei mai 
alese vrednicii". 4 

Note bibliografice 

1 în româneşte de George Emil Botez, Bucureşti, 1916, p. 9-12 

2 Mircea Eliade, Istoria credinţelor şi ideilor religioase, trad. Cezar Baltag, 
Bucureşti, 1986, p.342. 

3 D. I. Belu., op. cit., p.19. 
ibidem. 


367 




c. EROS Şl AGAPE 
- SINEZĂ COMPARATIVĂ - 


1. Erosul (amor) este în concepţia lui Platon „iubirea pentru tot 
ce-i frumos“ (Symp. 204 b). Iar frumosul la rândul lui, ca idee existând 
în sine, este autonomă şi veşnică. Omul stăpânit de eros este cuprins 
în cercul de vrajă al ideii frumosului, aşa încât întreg conţinutul existenţei 
sale se desfăşoară în neîntrerupt având spre atingerea frumosului 
nepieritor. Participarea s la lumea frumosului are mai multe faze progresive: 

1. Iubirea unui trup frumos. Şi acest aspect are un caracter 
intelectual deoarece cel ce iubeşte proiectează în fiinţa iubită „gânduri 
frumoase". 

2. Deasupra frumuseţii trupeşti, cel ce iubeşte întrezăreşte 
frumuseţea sufletului în care aşază virtuţi. Adevăratul eros este „numai 
pentru dobândirea virtuţii şi atingerea frumosului" (Symp. 185b). 

3. Erosul merge mai departe ridicându-se la frumuseţea îndeletnicirilor 
şi aşezămintelor sociale ale legilor, ca apoi să ajungă la contemplarea 
ştiinţei; de unde erosul ajunge la 

4. Frumuseţea de sine (Symp. 211c) care înseamnă o izbăvire, o 
mântuire în strălucirea lumii ideale. Contemplarea acestei frumuseţi 
curate şi neprihănite constituie scopul însuşi al vieţii. Deci erosul are 
patru trepte: 

1. frumuseţea fizică; 

2. morală; 

3. a cunoştinţelor; 

4. frumosul în sine. 

Erosul care rămâne la frumuseţea fizică, îndreptat spre un trup frumos 
este instabil, mereu căutător de un nou model... 

Erosul care caută virtutea reprezintă tensiunea de a urca mereu 
(anabasis), de a se întinde mereu spre noi ascensiuni ale desăvârşirii 
(epectasis). 

Erosul cunoaşterii are un caracter contemplativ, de a trăi satisfacţia 
cunoaşterii, care însă îl împinge mereu spre noi piscuri de cunoaştere. 

Erosul care ajunge la contemplarea frumosului în sine îşi găseşte 
împlinirea, liniştindu-se prin eliberarea de „forfota" căutărilor. 

2, Agape (caritas). Este definirea Dumnezeirii, şi sufletul creştinis¬ 
mului, încât caracteristicile ei sunt identice cu însuşirile creştinismului. 

Distingem patru caracteristici: 1. Fiinţa şi viaţa însăşi a Dumnezeirii 
Treimice. 2. întoarcerea lui Dumnezeu în Treime către lume sub două 
forme: general - prin creaţie şi providenţă; şi special - prin mântuirea 
şi desăvârşirea lumii. Acesta este aspectul de har arătat prin întruparea 
şi jertfa Fiului şi sfinţirea Duhului. 3. Agape ca iubire a omului către 
Dumnezeu după pilda vie a omului lisus Hristos. 4. Agape ca iubire 
către lume şi către întregul cosmos, după modelul lui Hristos. 

Eros şi Agape 
- deosebiri - 

EROS AGAPE 


1. Urcuşul pentru a se împlini. 

2. îşi are originea în lipsă. 

3. Semnul nedesăvârşirii firii ome¬ 
neşti. 

4. Exprimă dorinţa de înlăturare a 
lipsei prin ridicarea la contempla¬ 
rea lumii suprasensibiie. 

5. E nelinişte şi frământare. 

6. E egocentric şi preocupat me¬ 
reu de sine. 


.1. Coboară pentru a se revărsa, 
pentru a împlini pe altul. 

2. în plinătate. 

3. Dovada perfecţiunii dumneze¬ 
ieşti. 

4. Dezvăluie dispoziţia lui Dumne¬ 
zeu personal de a se apleca dărui- 
tor asupra făpturii Sale. 

5. E seninătate în nesfârşita bucu¬ 
rie a dăruirii. 

6. Este altruistă şi merge până la 
uitarea de sine. 

7. Trece nepăsător pe lângă tot ce 
nu-i poate adăuga ceva spre pro¬ 
pria împlinire. 

8. Este numai omenesc. Zeii nu-l 
cunosc. Poate fi cel mult daimon 
(semizeu). 

9. Este o cale a omului către 
Dumnezeu. 

10. Este încercare de izbutire prin 
puterile proprii. 

11. Poate da doar iluzia mântuirii. 

12. Este veşnica nemulţumire din 
simţirea lipsei de valoare şi din 
tensiunea către absolut. 

13. Se îndreaptă spre om numai 
în măsura în care acesta reflectă 
ceva din frumuseţea absolută. 

14. Urmăreşte o valoare superioa¬ 
ră spre a se afirma cu mai multă 
putere. 

Eros şi Agape 
- interacţiune - 

Erosul nu contrazice pe agape, fiindcă erosul în sine este orientarea 
naturală spre bine, chiar dacă nu este şi suficientă putere pentru a-l 
săvârşi. 

Erosul îşi ajunge împlinirea lăsând să strălucească asupra lui lumina 
cerească a lui agape harică. 

în lumina lui agape erosul este ferit să apuce pe drumul deşertăciunii. 
Erosul este un dar a lui Dumnezeu făcut omului prin creaţie, de 
aceea tinde spre Dumnezeu: „Cum doreşte cerbul izvoarele de apă, 
aşa sufletul meu te doreşte pe Tine, Dumnezeule" {Psalmul 41,1-2); 
„Fecisti nos ad Te, Domine et inquietum est cor meum, donec requiescat 
in Te“ (Augustin - Confes . 1,1). 


7. Se îndreaptă tocmai spre a 
împlini lipsa altuia. 

8. Este dumnezeiască. Este 
Dumnezeu însuşi. 

9. E calea lui Dumnezeu către om. 

10. Este dăruire de putere izbăvi¬ 
toare. 

11. Aduce cu adevărat mântuirea. 

12. E bucuria curată din dăruirea 
bunătăţii. 

13. Se îndreaptă spre orice om, 
mai ales spre cei mai adânc căzuţi 
(„unde s-a înmulţit păcatul, a priso¬ 
sit harul" - Rom., 5, 20). 

14. E devotată până la jertfă. 

Erosul ca dor si sete după Dumnezeu nu-l lasă să se alipească de 
lucrurile vremelnice şi trecătoare. El devine o condiţie de realizare a 
comuniunii cu Dumnezeu. 

Dacă n-ar exista dorul după agape, ea nu s-ar putea realiza. 

Eros şi agape se condiţionează reciproc: eros este strădania de a 
intra în comuniune cu Dumnezeu, agape este coborârea lui Dumnezeu, 
către om. Eros fără agape e trudă şi zbucium zadarnic. Agape fără 
eros e forţă fără rodire, fără valoare practică. 

Creştinismul purifică pe eros în ambianţa lui agape. Aceasta 
înseamnă că natura este integrată în har spre purificare ei. Aici intră în 
funcţie raportul natură - har, unde agape are întâietate de acţiune, în 
sensul că ea aşază în suflet elanul erosului 

Note 

Emil Bruner, Eros und Liebe, Berin, 1937. 

2 

L. Grunhut, Eros şi Agape, Leipzig, 1931. 

3 Heinrich Scholz, Eros und Caritas, Halle, 1929. 

Anders Nygren, Eros und Agape, Gutersloh, 1930. 

D.l. Belu, Despre iubire, Timişoara, 1945. 

IsidorTodoran, Eros şi Agape, în rev. „Studii Teologice**, 3-4/1956, p. 139-155. 

5. OiAmma 


OiAmma ca iubire de sine, deriva ca şi qn^ia, tot de la cpiXsco, cu 
deosebire că philia viza iubirea faţă de aproapele nostru, pe când 
philautia înseamnă iubirea de sine. 

1. Philautia ca şi conservare a vieţii 

Iubirea, alături de ură şi teamă, este cel mai puternic instinct primar 
al omului ca „zoorî politikon". Psihanaliştii vorbesc de eros ca despre 
instinctul propriu al vieţii, instinctul de conservare a vieţii: propriu, 
firesc şi necesar lumii vii, implicit şi cu atât mai mult omului... La om 
însă conservarea vieţii are specificul său propriu, dat de structura sa 
psiho-biologică, sau de orientarea sa socio-culturală în contextul 
existenţial în care trăieşte şi îşi desfăşoară activitatea. Astfel, 
conservarea vieţii, deşi reprezintă un datum divin adânc întipărit în 
conştiinţa umană, are totuşi sub multe aspecte o interpretare 
subiectivă, devenind ea însăşi o realitate fragilă şi relativă. în general, 
conservarea vieţii proprii este abordată prin raportarea ei la lume, fie 
asumând lumea în sine, sau „pierzându-se“ în vuietul şi vârtejul ei spre 
a-şi găsi şi crea un „mundus vivendi“... Mai puţini oameni îşi conservă 
viaţa, conştientizându-se cu discernământ asupra realităţii exterioare, 
spre a stabili cu ea o simfonie dinamică şi creatoare orientată consecvent 
axiologic. 

Chiar şi în educaţie, unde accentul cade în cea mai mare parte pe 
conturarea caracterului, finalitatea nu se opreşte la introspecţie, ci la 

confruntarea cu socialul pentru asigurarea bunei convieţuiri, ca mod de 
conservare a vieţii. 

Şi aspectul creativităţii este determinat tot de conservarea vieţii ca 
expresie a nemuririi. Erosul ca instinct al vieţii are menirea de a susţine 
cu toată îndârjirea evitarea stingerii în neant, şi proclamând că „non 
omnis moriar“, exprimă în fond dorinţa impusă de firea însăşi, în care 
Creatorul a sădit spre creştere şi dezvoltare viaţa sub multiplele ei 
forme, şi nu moartea. De fapt, sub unghiul gândirii creştine, viaţa, şi nu 
moartea, aparţine lumii şi omului. Moartea este un accident apărut în 
lume datorită păcatului ca înstrăinare de Dumnezeu, Principiul vieţii. 
Mântuirea însăşi, ca învingerea păcatului şi a morţii, înalţi steagul de 
biruinţă al învierii şi al vieţii peste răceala mohorâtă a mormintelor... 

Referindu-ne în continuare la philautia ca simţământ primar înscris 
în structura bio-psihică a omului, şi redat prin instinctul de conservare 
a vieţii, vom remarca faptul că acesta merge mai departe în relaţiile 
interpersonale, desfăşurate pe plan social, vizând nu numai individul, 
ci şi specia umană de care îl leagă geneza şi desfăşurarea vieţii 
personale în timp. E vorba chiar de declinul philautiei în forme ale 
egoismului agresiv şi feroce, ce nu ţine cont de nimeni şi de nimic 
atunci când e vorba nu numai de scopul egoist al orgoliului şi aspiraţiilor 
personale, ci în această formă egoistă a simţământului de conservare 
sunt implicaţi şi urmaşii, cu viaţa lor plină de conflicte şi aspiraţii, de 
izbânzi şi de eşecuri... 

Şi, referindu-ne în continuare la situaţia de luptă existenţială în 
competiţia vieţii, remarcăm fără prea mare greutate că aceasta este de 
multe ori dură şi dramatică, făcând din lume câmpul de luptă unde se 
desfăşoară tiranic şi fără cruţare acel „bellum omnium contra omnes“, 
în care „homo homini lupus est“, şi în care „dreptatea celor tari este 
totdeauna mai bună“... Iar dacă unii nu au puterea şi dibăcia de a-şi 
afirma propria valoare după merit şi datorie în beneficiul umanităţii şi al 
societăţii din care fac parte, cad de multe ori victime propriului ideal, 
gustând din paharul dezamăgirii celor învinşi... Dar şi fără a privi lucrurile 
prin acest existenţialism tragic, vom remarca faptul că pe arena vieţii 
nu toţi îşi apără şi afirmă simţul de conservare cu spada în mână. 
Mulţi, foarte mulţi, se furişează doar prin viaţă, căutând totdeauna scopul 

util şi satisfacerea intereselor şi a plăcerilor de moment... Dar sunt şi 
din aceia care ştiu şi pot să lupte în viaţă cu curaj şi perseverenţă, 
făcând din insuccese nu o tragedie, ci un alt mod de orientare spre 
afirmare şi împlinire. 

Oricum ar fi, din cele până aici tratate vedem că philautia este o 
virtute naturală dată de simţul conservării vieţii, imprimată de Creator 
în fiinţa noastră, şi pe care avem datoria să o cultivăm mereu spre 
desăvârşirea personalităţii proprii. Tocmai de aceia sinuciderea este 
nu numai o laşitate în lupta vieţii, dar este şi un mare păcat îndreptat 
împotriva lui Dumnezeu, ca origine şi stăpân al vieţii noastre. Biserica 
consideră sinuciderea ca un păcat fatal, de aceea nici nu se roagă 
pentru cei care, protestând cu brutalitate împotriva vieţii lor, îşi iau 
singuri viaţa. Chiar şi psihologia îi trece pe sinucigaşi în declinul 
patologicului. Atât de mult preţuieşte morala creştină datoria şi dreptul 
omului de a lupta pentru viaţă până la sfârşitul ei încât nu consimte nici 
la euthanasie, oricât de discutabilă ar fi această problemă... 

2. Philautia în etica filosofică antică 
« 

Am văzut deja că, derivat de la cpi^eco (a iubi), cpiAioc este iubirea 
faţă de semen. Forma cea mai înaltă a iubirii faţă de semeni este 
prietenia. Prin philia — prietenie, iubirea faţă de semen primeşte sensul 
intimităţii ca alter-ego, şi al fidelităţii ce merge până la jertfă. 

în felul acesta interpretează Platon pe cpitaxima, ca prietenie faţă 
de sine la cea mai mare intensitate şi la modul cel mai înalt şi mai 
curat. Şi aceasta pentru că nu poţi da ceea ce tu nu posezi; adică nu 
poţi da altuia iubirea (prietenia) pe care tu nu o ai în tine. Astfel în mod 
firesc şi legitim omul este prieten cu sine însuşi (Cratylos 428 d). 
Numai că „în realitate... această mare prietenie pentru sine devine în 
fiecare din noi cauza tuturor paşilor greşiţi“ (Cratylos 428 d). Pentru a 
nu rămâne însă unilateral, Platon se explică, arătând că egoismul ca 
dragoste excesivă de sine este izvorul tuturor patimilor. Dar philautia 
poate avea şi un sens pozitiv, singurul valabil, singurul necesar să fie 
cultivat, fiindcă reprezintă iubirea faţă de sine, raportată la intelect 
(nous), ca partea cea mai elevată a sufletului, care merge până la 

altruismul ce se confundă ce sacrificiul de sine (Legi V, 731 d - 732 b). 

Dar această trecere a lui philautia de la virtute naturală, la virtute 
etică va fi dezbătută şi demonstrată de Aristotel în cartea a IX-a a 
celebrei Etici Nicomahice. 

a) (piÂ,oama şi cpi^auioc; 

Când ne referim la philautia trebuie să avem în atenţie că şinele pe 
care îl iubim este în esenţa lui ontică, persoană. Iar persoana se 
defineşte ca intenţionalitatea spre comuniune şi comunicare. Ea 
reprezintă totdeauna eul uman deschis în afară. Philautia aparţine lui 
„zoon polikon“, care se numeşte astfel fiindcă poartă în sine, spre 
deosebire de celelalte vieţuitoare, instinctul social. Prin aceasta, 
philautia este o virtute nu numai naturală, ci şi etică, în sensul că încă 
angajează sufletul omenesc spre deprinderea de a aborda creator valorile 
morale, făcând din ele deprinderi de comportament. 

Pe de altă parte, este adevărat că eul uman poate rămâne static, 
închircit şi închistat în sine însuşi, sub forma egoismului, ca supunere 
oarbă faţă de instinctele animalice din om. Această iubire de sine este 
cunoscută ca cpi^aoxoq. 

Punerea în valoare a philautiei ca virtute etică o face în chip magistral 
Aristotei, prin compararea acestor doi termeni, ca şi prin corelarea ei 
cu alte valori etice şi sociale, pe măsură să-i imprime calităţile cele 
mai înalte de afirmare în viaţă. 

Aristotel porneşte de la faptul că cei egoişti, adică cei ce se iubesc 
pe sine mai mult ca orice altceva, sub blamaţi, aplicându-li-se în sens 
peiorativ calificativul de egoişti. Se mai crede apoi că omul rău nu face 
nimic decât în exclusivitate pentru sine însuşi, pe când omul de bine 
nu are în vedere decât frumosul moral (adică binele), lăsându-şi la o 
parte propriile interese pentru ale prietenului său (EN.IX, VIII, 8, 30, 35). 

Mai departe, Aristotel arată că „această blamare“ a celui ce se iubeşte 
pe sine porneşte dintr-o confuzie de termeni, privind modul în care se 
manifestă iubirea de sine. Şi aceasta, fiindcă „toate sentimentele de 
prietenie derivă din cele ale individului faţă de sine, de unde iradiază şi 
spre alţii. Toate acestea sunt confirmate şi de proverbe, precum: „un 

singur suflet"; „prietenii au totul în comun"; „prietenia înseamnă egalitate"; 
„genunchiul este mai aproape decât gamba". Toate acestea sunt 
aplicabile în primul rând la raporturile omului cu el însuşi, fiindcă fiecare 
îşi este mai întâi sieşi cel mai bun prieten, şi prin urmare, trebuie să se 
iubească cel mai mult pe sine" (EN. 1168. 5. 10). 

Cei ce dau iubirii de sine o nuanţă peiorativă, îi numesc egoişti pe 
oamenii care pretind pentru sine prea mult în materie de bogăţii, 
onoruri şi plăceri trupeşti. Acestea sunt, de altfel, lucrurile pe care le 
râvnesc majoritatea oamenilor şi pentru obţinerea cărora se zbat mai 
mult, privindu-le ca pe cele mai înalte bunuri... Cei lacomi după 
asemenea lucruri se lasă după voia dorinţelor şi în general a pasiunilor 
lor, prin urmare în voia părţii iraţionale a sufletului. Dar, cum cei mai 
mulţi oameni sunt aşa, termenul de „egoist" a fost luat în sensul acestui 
egoism vulgar, care este degradant. „Pe drept cuvânt sunt blamaţi 
oamenii care se iubesc pe sine în acest mod" (EN. 1168. 20). Acest 
egoism vulgar şi degradant corespunzător părţii iraţionale a sufletului 
reprezintă o iubire excesivă de sine şi poartă numele de (pUauxoq. 
Ca orice exagerare este un defect. El reprezintă egoismul dur, brutal, 
animalic, închis, claustrat, închis în sine însuşi, dominat de instinctele 
comune animalelor, care anulează libertatea, ca şi capacitate de 
dpminare asupra sa însuşi, şi deschidere spre alţii, sau spre realităţile 
din jur, nu spre a şi le spune sieşi, ci pentru a le aborda simfonic. 

Dar, pe de altă parte - spune Aristotel - cineva se poate „strădui 
mai mult decât toţi să săvârşească acte de dreptate, de cumpătare, 
sau orice acte de virtute, într-un cuvânt, îşi rezervă totdeauna pentru 
sine frumuseţea morală. Pe unul ca acesta nimeni nu ar găsi de cuviinţă 
să-l califice egoist, nici să-l blameze. Şi totuşi s-ar putea spune că un 
astfel de om este cu mai multă iubire de sine, fiindcă îşi rezervă 
pentru sine lucrurile cele mai frumoase, care sunt bunuri în sensul 
cel mai înalt, dând astfel satisfacţie părţii suverane din fiinţa sa 
(adică iui vooq) căruia i se supune întru totul...". Aceasta este cpitaxoxta 
prin excelenţă. Pe aceasta o deţine cel ce iubeşte partea suverană din 
el (xo KopicbxaTov) şi încearcă să-i fie pe plac (EN. 1168 b. 25. 30). 

De aici concluzia că „omul de bine se iubeşte pe sine cu adevărat, 
fiindcă posedă o iubire de sine diferită de a celor blamaţi, de care se 

deosebeşte tot atât de mult ca o viaţă raţională de una pasională, şi tot 
atât de mult ca aspiraţia spre frumos, de căutarea interesului personal" 
(EN. 1169 a. 5). 

Rezultă clar că cpiAmmoc defineşte pe omul virtuos, care se iubeşte 
pe sine dezinteresat, urmărind frumuseţea morală, iar (pitax'oxoq este 
caracteristica omului vicios care se iubeşte pe sine în mod interesat. 
Aceştia sunt polii opuşi ai iubirii de sine. „Omul virtuos - conchide 
Aristotel - trebuie să se iubească pe sine (căci practicând binele îşi va 
fi util şi sieşi, precum şi altora), dar omul vicios nu trebuie să o facă 
(adică: nu trebuie să se iubească pe sine - n. n.; pentru că lăsându-se 
în voia relelor sale pasiuni, îşi va aduce prejudicii atât lui însuşi, cât şi 
celor din jur). La omul vicios există deci un dezacord între ceea ce 
trebuie să facă şi ceea ce face, fiindcă intelectul alege totdeauna 
ceea ce este mai bun pentru el însuşi, iar omul virtuos se supune 
„intelectului" (EN. 1169. 15). 

b) Interacţiunea lui (piXauxla cu (xsya^ov|/uxta şi 
sX,8\)^£pioxr|c; 

Din cele tratate până aici vedem că philautos reprezintă eul 
biologizant aparţinător instinctului animalic, eul vegetativ, închis în sine 
însuşi, pe când philautia este iubirea de sine a lui zoon polikon, adică 
eul social, care determină frumosul moral, adică virtutea etică. Philautia 
ca virtute etică are menirea de a domina şi converti pe philautos, aşa 
cum partea raţională din om are datoria să ţină în frâu şi să dirijeze 
partea iraţională. Astfel philautia se va îndrepta spre altruism, spre 
generozitate, spre partea elevată a sufletului, mergând până la jertfa 
de sine. 1 Dar să dăm cuvântul gigantului înţelept din Stagira: „Omul 
virtuos face cel mai mult pentru prieteni şi pentru patria sa, mergând 
până la a-şi sacrifica şi viaţa pentru ei; căci el va renunţa şi la avere, şi 
la onoruri, şi la oricare din bunurile pe care oamenii şi le dispută de 
obicei, rezervându-şi pentru sine doar nobleţea morală. El va prefera bucuria 
intensă a unei clipe în locul unei durabile dar palide satisfacţii; un singur 
an de trăit în frumuseţe decât mulţi ani de viaţă mediocră, o singură faptă 
nobilă şi mare, decât multe şi nesemnificative" (EN. 1169. 15. 20). 

De aici vedem deschiderea philantiei spre megalopsyhia şi spre 
eleutheriotes şi interacţiunea lor ca virtuţi etice. 

Megalopsyhia (EN. IV, III) ca şi măreţie sufletească (magnanimitas) 
se împlineşte în auxdpKcia ca independenţă şi stăpânire de sine a 
spiritului în faţa vicisitudinilor vieţii şi a nebuniei din lume. Aspectul 
etic al megalopsyhiei rezidă în faptul că ea însemnează elementele 
esenţiale ale virtuţilor ca şi calităţi ale sufletului, dându-le în acelaşi 
timp fiecăruia orientarea spre perfecţiune, în corelaţia şi unitatea tuturor. 
Megalopsyhia devine astfel: Koapoc; xiq - adică un fel de podoabă a 
virtuţilor, cărora le imprimă mesotesul, taxis şi harmonia. Ea aduce 
astfel în sufletul omenesc pe xî|.ir| (onoarea) ca şi conştiinţă a propriei 
valori, în sensul afirmării eului moral ca demnitate, în defavoarea „eului 
brut", primitiv, sălbatic, „nealtoit". Am spune metaforic că fiecare om 
are subiacent în sufletul său acest „altoi" gata oricând să-l înnobileze 
prin detaşare de sălbăticie, actualizându-i potenţialele valori ca demnitate 
care îl face cinstit, preţuit, stimat de toţi cei din jur. 

în acelaşi timp, philautia ca actualizare a valorii proprii afirmă 
demnitatea umană şi prin sXsuSeptox^c; (EN. IV, I), ca liberaSitas, 
virtutea omului devenit liber, în urma eliberării din egoismul vulgar 
(philautos) spre afirmarea philautiei ca generozitate a spiritului. De 
fapt, eleutheriotes porneşte de la opoziţia lui zXevSzpoq faţă de 5ouÂ,eta 
(sclavie). Elentheros avea la început un sens juridic, definind statutul 
de privilegiat al omului liber faţă de sclavie. Sintagma va trece de la 
sensul juridic la cel etic, prin conştiinţa statutului de om liber, care îl 
obligă şi la atitudini şi fapte specifice omului liber. Această mentalitate 
a libertăţii, când se referă la bunurile materiale se va concretiza printr-o 
atitudine de libertate faţă de acestea, şi prin adoptarea unui 
comportament generos în raporturile sociale. în felul acesta, prin 
interacţiunea lui eleutheriotes, philiautia va ieşi total din egoismul vulgar 
şi se va manifesta ca altruism, ca generozitate, lată şi portretul philiautiei 
ca valoare etică de maximă intensitate în afirmarea demnităţii umane: 
„Cei ce-şi sacrifică viaţa aleg pentru sine ceva de o înaltă frumuseţe 
morală. Oamenii virtuoşi îşi sacrifică chiar şi averea, pentru ca prin 
aceasta prietenii lor să aibă mai mult: prietenul va dobândi bogăţie, iar 
el nobleţe morală, şi astfel partea care şi-o rezervă sieşi reprezintă 

bunul cel mai înalt. La fel va proceda omul virtuos şi în privinţa onorurilor 
şi magistraturilor: va renunţa la toate în favoarea prietenului său, acest 
lucru fiind pentru el cel mai nobil şi mai lăudabil. Deci pe bună dreptate 
un astfel de om este considerat un om de virtute, pentru că înaintea 
tuturor bunurilor, el preferă frumosul moral. Se întâmplă uneori ca 
el să cedeze prietenului chiar şi ocazia de a acţiona, pentru că a da 
unui prieten posibilitatea de a îndeplini un act nobil, este încă şi mai 
frumos decât a-l îndeplini tu însuţi" (EN. 1169. 25. 30). 

Din cele tratate până aici vedem că marele merit al lui Aristotel este 
acela de a arăta că simţul conservării vieţii înscris în fiinţa umană ca 
menire şi destin, nu se reduce la simpla formulă redată prin egoismul 
vulgar: „ego mihi proximus sum", ci prin „convertirea" acestuia în 
philautia ca megalopsyhia şi eleuteriotes, spre afirmare valorică a eului 
în direcţia frumosul moral ca ideal al vieţii. Prin această formulare, 
Aristotel arată că spiritul trebuie să fie la cârma vieţii, dominând eul 
iraţional al poftelor oarbe şi al instinctelor animalice. Astfel, faptele 
îndeplinite în mod raţionai (psxa Xoyov) sunt dinainte bine chibzuite (xd 
7 Xpo( 3 £po\)^£upeva), iar alegerea deliberată va defini omul însuşi orientat 
spre frumosul moral (adică spre bine), spre virtute. 

Datorită acestei gândiri, alături de altele, fac ca înţeleptul Eladei să 
intre în galeria profeţilor naturali prin care Dumnezeu a pregătit omenirea 
pentru primirea revelaţiei divine, descoperită prin Fiul Său. 

în concluzie putem spune că privită ca simţământ de conservare a 
vieţii, philautia este mai întâi o virtute naturală (phisike arete), ca 
datorie elementară, de prim ordin, faţă de propria viaţă. Ea devine 
virtute etică (ethike arete) atunci când se orientează spre cultivarea 
propriei demnităţi, pe care conştiinţa o afirmă ca acţiune şi 
deprindere acceptată şi preţuită de toţi oamenii. 

3. Philautia în Sfânta Scriptură 

Primul şi cel mai important document al Vechiului Testament prin 
care iubirea de sine trece de la egoismul vulgar şi sălbatic, la 
generozitate, este Decalogul. Cele zece porunci ridică sufletul omenesc 
spre iubirea lui Dumnezeu, prin adorarea ce I se acordă, precum şi prin 


379 




atitudinea de cinste şi dreptate faţă de semen. Ea îl opreşte pe om de 
la desfrânare, ucidere, furt, minciună sau chiar poftirea bunurilor ce nu 
i se cuvin, stabilind astfel legea dreptăţii, sau a echităţii, ca atitudine 
faţă de semen, în sensul de a da fiecăruia cea ce i se cuvine. în acelaşi 
timp, Legea Veche merge mai departe, aşezând iubirea faţă de semen 
raportată la iubirea de sine. Adică „să iubeşti pe aproapele ca pe tine 
însuţi" (Leviticul 19, 2). Aceasta arată mai presus de orice că iubirea 
de sine este proclamată de Dumnezeu ca simţământ de conservare a 
vieţii, legat organic ş funcţional de însăşi existenţa umană. Faptul că 
iubirea de sine este model şi adresare către semen, în egală măsură 
cu iubirea faţă de Dumnezeu ca adorare (Deuteronom 6, 5), indică clar 
caracterul altruist al iubirii de sine existent în Vechiul Testament. Acest 
fapt este pe deplin dovedit şi confirmat de celelalte porunci, precum: 
cultivarea milosteniei, a ocrotirii văduvei, orfanilor, săracilor, sclavilor 
şi a tuturor nevoiaşilor şi celor lipsiţi de cele necesare vieţii, dovedind 
în acelaşi timp caracterul altruist al iubirii de sine. 

Mântuitorul voind ca „oile Sale să aibă viaţă, şi încă din belşug să 
aibă" (loan 10, 10) nu s-a opus simţământului de conservare a vieţii, ca 
iubire firească de sine,; dar a arătat că „viaţa cuiva nu stă în surplusul 
avuţiilor sale" (Luca 12,15). A spus aceste cuvinte prin parabola bogatului 
căruia i-a rodit ţarina. Acesta, din prea multa lăcomie a făcut din sine 
însuşi un idol pe care îl adoră în locul lui Dumnezeu. E vorba de eul 
vulgar al poftelor nesăbuite care închide şi înrobeşte iubirea de sine în 
egoismul patimii care îl înstrăinează pe om de Dumnezeu, Cel ce este 
Izvorul vieţii celei adevărate (Luca 12, 21). Acest eu al păcatului este 
identic cu inima cea rea a omului din care ies gândurile şi poftele cele 
rele (Marcu 7, 21-23). Acesta este şinele de care Mântuitorul ne cere 
cu hotărâre să ne lepădăm, dacă dorim să-L urmăm pe El: „Tot cel ce 
vrea să vină după mine să se lepede de sine..." (Marcu 8, 34). Pe de 
altă parte, în sufletul fiecăruia din noi se află împărăţia lui Dumnezeu 
(Luca 17, 21). Aceasta este inima bună, partea bună a sufletului, care 
trebuie găsită şi cultivată. Mai evidentă apare această împreună 
existenţă şi distincţie dintre binele şi răul aflat în sufletul nostru, din 
cuvintele divinului învăţător: „Omul bun, din comoara cea bună a inimii 
scoate lucruri bune, iar omul rău din comoara cea rea scoate cele rele" 

(Matei 12, 35). Cel ce urmează răul sau păcatul „devine rob păcatului" 
(loan 8, 34), iar cel ce cunoaşte şi urmează adevărul, se eliberează de 
păcat, fiindcă „adevărul îl va face liber" (loan 8, 32). Iar cunoaşterea 
adevărului înseamnă împărtăşirea din viaţa duhovnicească a lui Hristos, 
fiindcă El este „calea, adevărul şi viaţa" (loan 14, 6) prin care eliberân- 
du-ne de păcat, devenim împreună cu El, şi asemenea Lui, fiii lui Dumnezeu. 

Sfântul Apostol Pavel prezintă dramatica luptă dintre a vedea binele, 
a-l accepta, dar a urma totuşi răul: „căci nu fac binele pe care îl voiesc, 
ci răul pe care nu-l voiesc, pe acela îl săvârşesc. Iar de fac ceea ce nu 
voiesc eu, iată nu eu fac aceasta, ci păcatul care locuieşte în mine... 
Căci după omul cel dinăuntru, mă bucur de legea lui Dumnezeu, dar 
văd altă lege în mădularele mele, luptându-se împotriva legii minţii mele 
şi dându-mă rob legii păcatului, care lege este în mădularele mele" 
(Romani 8, 19-23). Acest om din noi înşine dominat de păcat şi învins 
de apăsarea legii - care doar îi arată binele şi dreptatea, dar nu-l poate 
izbăvi de păcat, ci pentru neîmplinirea ei îi aduce pedeapsă - este 
omul vechi, eul înrobit morţii păcatului: „Şi eu trăiam oarecând fără 
lege; dar, venind porunca, păcatul a înviat, iar eu am murit şi mi s-a 
aflat a fi spre moarte porunca cea dată spre viaţă;... Aşa că legea e 
sfântă, şi porunca sfântă şi dreaptă şi bună... dar eu sunt trupesc 
vândut sub păcat" (Romani 7, 9-14). 2 Salvarea din eul păcatului nu 
este deci prin lege, ci numai prin Hristos: „căci legea duhului vieţii în 
Hristos m-a izbăvit de legea păcatului şi a morţii" (Romani 8, 2). 

De aici Sfântul Apostol Pavel va face diferenţierea clară dintre omul 
vechi, omul păcatului, şi omul nou sau făptura nouă, adică omul în 
Hristos, care se împărtăşeşte de harul şi duhul lui Hristos, devenind 
una cu Hristos în Duhul Sfânt: „De este cineva în Hristos, este făptură 
nouă; cele vechi au trecut, iată toate s-au făcut noi" (II Corinteni 5, 17); 
„Cei ce sunt ai lui Hristos şi-au răstignit trupul împreună cu patimile şi 
cu poftele" (Galateni 5, 24). De aici şi concluzia: „... lepădaţi vieţuirea 
cea dinainte a omului cel vechi, care se strică după poftele înşelăciunii, 
şi vă înnoiţi cu duhul minţii voastre, şi să vă îmbrăcaţi în omul cel nou, 
cel zidit după Dumnezeu întru dreptate şi întru sfinţenia adevărului" 
(Efeseni 4,22-24); „dezbrăcaţi-vă de omul cel vechi dimpreună cu faptele 
lui, şi vă îmbrăcaţi în omul cel nou, care se înnoieşte spre a ajunge la 

cunoaştere, după chipul Celui ce l-a făcut“ (Colosem 3, 9-10). 

Rezultă clar că în fiinţa noastră există două euri aflate în rivalitate: 
pe de o parte, eul omului vechi, înrobit de patimi şi de pofte; iar pe de 
altă parte eul originar care poartă chipul lui Dumnezeu, restabilit prin 
Hristos. Acesta se împărtăşeşte de duhul vieţii lui Hristos şi devine o 
făptură nouă. Revenind la porunca Mântuitorului să ne „lepădăm de 
sine“ pentru a-i putea urma, ne întrebăm în mod firesc: de care eu să 
ne lepădăm? Apostolul a spus clar: „lepădaţi vieţuirea omului vechi“. 
Aceasta înseamnă, simplu vorbind, că precum în mod firesc lepădăm 
totdeauna ceea ce este rău şi dăunător vieţii, se cuvine să iubim ceea 
ce nu lepădăm, ceea ce este bun şi trebuie cultivat. Acesta este eul 
bun, care reprezintă omul nou în Hristos. Prin urmare, a te iubi pe 
tine însuşi înseamnă a iubi omul cel nou, făptura cea nouă care se 
împărtăşeşte de duhul vieţii în Hristos, spre o necontenită înnoire 
şi sfinţenie în viaţa lui Dumnezeu. 

Tot aici se încadrează şi tot astfel trebuie interpretate şi expresiile, 
reprezentând cuvintele Domnului, de a-ţi „pierde sufletul" (Matei 16, 
25; 10, 39; Luca 14, 26; 17, 33; loan 12, 25); sau a-ţi „urî sufletul" 
(Luca 16, 26; loan 12, 25). A-ţi „pierde sufletul" priveşte viaţa de aici, 
pe care o punem în slujba vieţii celei adevărate ce se realizează veşnic 
în comuniunea iubirii lui Dumnezeu. A-ţi „urî sufletul înseamnă a distruge 
total eul păcatului. 

Dacă în concepţia platonică iubirea de sine se îndreaptă numai 
asupra părţii raţionale a sufletului, fiindcă numai aceasta ne este prieten, 
iar trupul era socotit o închisoare a sufletului, de care trebuie să ne 
eliberăm cât mai curând, în creştinism iubirea de sine vizează atât 
sufletul, cât şi trupul, ca şi constituente ale făpturii umane, unitare şi 
vinovate în păcat; dar şi împreună chemate la mântuirea şi la sfinţenia 
vieţii în Dumnezeu: „Iar Domnul păcii însuşi să vă sfinţească întregi, şi 
tot duhul vostru şi sufletul şi trupul să vă păzească fără prihană..." (/ 
Tesaloniceni 5, 23). 

4. Philautia în gândirea patristică 

De-a lungul vremii philautia a fost privită şi tratată diferit. A fost 
considerată ca impietate de către Filon din Alexandria 3 , apoi cu 

posibilitatea de convertire în virtute, „conversie amoris", ce merge 
până la „summum amor Dei“. 

Fericitul Augustin, care a privit astfel philautia, pune în legătură 
iubirea de sine cu iubirea faţă de Dumnezeu, şi o axează pe conversîo 
amoris, adică pe convertirea iubirii de la egoismul păcatului, spre 
dragostea mântuitoare faţă de Dumnezeu, aducătoare de virtute şi de 
înnoire duhovnicească. După Augustin virtutea este summum amor 
Dei. 4 El sprijineşte virtutea creştină pe doi piloni de susţinere: 

1. Pe dragostea omului faţă de Dumnezeu; 

2. Pe dependenţa totală a omului faţă de Dumnezeu. 5 

Dar pentru a ajunge la dependenţa totală faţă de Dumnezeu, şi a-L 
iubi cu maximă putere pe Dumnezeu, se cuvine în primul rând să 
ajungem la starea de neprihănire, sau de castitate. Prin ea liniştim 
patimile care ne depărtează de Dumnezeu. Prin ea punem stavilă 
cupidităţii. Ea este forţa de apărare împotriva dorinţelor trupului şi 
sufletului, care ducându-ne la păcatul egoismului, ne abat de la dragostea 
faţă de Dumnezeu. Episcopul Hipponiei arată că pasiunile sau afectele 
nu sunt rele în sine. Ele devin rele în funcţie de modul în care se 
orientează iubirea. Astfel, pasiunile sunt rele, dacă iubirea este orientată 
spre rău, dar pot fi şi bune, dacă iubirea este bună. 6 La fel şi păcatul 
poate fi tot în funcţie de orientarea pe care o dăm iubirii. La un moment 
dat, iubirea poate fi egoism, şi atunci înseamnă înrobire de pofte. Dar 
poate fi iubire îndreptată spre Dumnezeu, şi atunci înseamnă castitate, 
neprihănire, regăsirea în Dumnezeu şi dobândirea virtuţii. în felul acesta, 
păcatul ca formă de egoism este dat de faptul că reprezintă iubirea de 
sine până la dispreţul faţă de Dumnezeu. 7 în acest caz, castitatea 
este amor integrum se proebens ei quod amatur (dragoste oferindu-se 
ea însăşi în totalitatea sa celui care este iubit, adică lui Dumnezeu). 8 

De aici vedem că dacă iubirea de sine înseamnă convertirea propriei 
iubiri de la egoism la dragoste de Dumnezeu, realizată prin castitate, 
evident că iubirea faţă de sine reprezintă un răspuns la chemarea de sfinţenie 
a vieţii pe care Dumnezeu o adresează omului: „Fiţi sfinţi pentru că şi Eu, 
Domnul Dumnezeul vostru sunt sfânt" (Leviticul 19, 2). 

Pe de altă parte, în spiritualitatea creştină răsăriteană, Evagrie, 
descoperitorul celor opt duhuri ale răutăţii, aşază ca origine, sursă şi 

temelie a lor pe cpitaxima, atribuindu-i acesteia inţelesul peiorativ al 
egoismului autonom, independent şi absolut, ca totală „ruptură", detaşare 
faţă de Dumnezeu care este principiul Binelui absolut şi al virtuţii. 

Interpretarea lui Evagrie a fost urmată de cei mai mulţi părinţi ai 
Răsăritului creştin, dascălul cel mai mare al philautiei fiind Sfântul 
Maxim Mărturisitorul, care o numeşte cea mai mare patimă faţă de 
trup, fiindcă cel ce se iubeşte pe sine, este iubitor de sine împotriva lui 
însuşi. 9 

Să vedem însă mai în amănunt elementele constitutive şi modul de 
acţiune a philautiei în concepţia Sfântului Maxim Mărturisitorul. 

1. Philautia este socotită patimă faţă de trup şi mamă a patimilor: 
„Ceea ce iubeşte cineva - spune Sfântul Maxim - aceea şi îmbrăţişează 
cu toată puterea, dispreţuind toate cele care îl împiedică de la acel 
lucru, ca să nu fie lipsit de el. Cine iubeşte aşadar pe Dumnezeu, 
stăruie în rugăciunea curată şi înlătură din sine toată patima ce-l 
împiedică de la aceasta. Cel ce a lepădat de la sine pe maica patimilor, 
adică iubirea trupească de sine (cpiXauxia), uşor leapădă, cu ajutorul 
lui Dumnezeu, şi pe celelalte, ca: mânia, întristarea, pomenirea răului 
şi cele ce urmează. Lar cel ce este stăpânit de cea dintâi (philautia), e 
rănit şi de a doua, chiar dacă nu vrea. lar iubirea trupească de sine 
(philautia), este patima îndreptată spre trup". 10 

2. Philautia este iubirea iraţională faţă de trup, opusă iubirii şi 
înfrânării: „...Unele din patimi determină necumpătarea; altele ură; iar 
ahele şi necumpătare şi ură. Multă mâncare şi mâncarea cu plăcere 
sui t cauze ale necumpătării; iubirea de argint şi slava deşartă, sunt 
pricini de ură faţă de aproapele, lar maica acestora: iubirea trupească 
de ştie (philautia) este pricină a amândurora, iubirea trupească de 
sine (philautia) este iubirea pătimaşă şi iraţională faţă de trup. Ei i 
se împotriveşte iubirea şi înfrânarea. Cel ce are iubirea trupească de 
sine, e vădit că are toate patimile". 11 

3. în s : 'rădania de a defini răul moral, Sfântul Maxim prezintă „cercul 
vicios" din re plăcere şi durere, în care philautia, ca iubire trupească 
faţă de sine, devine propriul nostru duşman prin durerea creată sufletului 
de patimi e pe care ea le generează: „...Căutând plăcerea din pricina 
iubirii trupeşti de noi înşine (cpiA.auxia) şi străduindu-ne să fugim de 

durere din aceeaşi pricină, născocim surse neînchipuite de patimi 
făcătoare de stricăciune. Astfel, când ne îngrijim prin plăcere de iubirea 
trupească de noi înşine (philautia), naştem lăcomia pântecului, mândria... 
iubirea de argint, zgârcenia, tirania...nebunia, dispreţul, injuria... sadis¬ 
mul, risipa, vorbire urâtă...Iar când ascuţim mai mult prin durere modul 
iubirii trupeşti faţă de noi înşine, naştem mânia, invidia, ura, duşmănia... 
calomnia, intriga, întristarea, deznădejdea, tânguirea, jalea... ciuda, 
gelozia, şi toate câte ţin de o dispoziţie care a fost lipsită de prilejurile 
plăcerii". 12 

Din cele de mai sus vedem că Sfântul Maxim înţelege prin philautia 
afectul iraţional al iubirii faţă de timp, adică durerea în multiplele ei 
forme de manifestare împotriva omului însuşi. înţelesul philautiei la 
Sfântul Maxim îşi pierde complet din altruismul şi generozitatea pe 
care îl avea la Aristotel, rămânând identică cu cpitax'UToc;, ca egoism 
vulgar, care claustrează eul în funcţia sa iraţională, degradându-l în 
animalitate... Philautia ca expresie a egoismului generează în primul 
rând mândria, ca păcat luciferic, ce stă la baza tuturor patimilor şi 
devine izvorul declanşării lor. în felul acesta mândria însăşi este 
egoismul ca iubire falsă a omului faţă de sine, deoarece este tocmai 
împotriva sa. 

5. Philautia şi iubirea agapică 

Interesant este că atunci când evanghelia redă sinteza Legii în iubirea 
faţă de Dumnezeu şi faţă de aproapele raportate la iubirea de noi înşine, 
foloseşte pe ayarno şi nu pe (piAeco (Matei 22, 37-39). Acesta înseamnă 
că prin acest nou înţeles al iubirii va trebui să comunicăm atât cu 
Dumnezeu, cât şi cu aproapele. Astfel, agape este specifică şi iubirii 
faţă de sine. Dat fiind faptul că atât iubirea faţă de Dumnezeu, cât şi 
faţă de aproapele poate fi foarte diferit înţeleasă şi exprimată, vom 
arata că iubirea faţă de sine intră în această triadă iterontică prin dytx 7 rr|. 
Sfântul Maxim ne ajută să distingem adevăratul sens al iubiri faţă de 
semeni, comparând diversele forme de exprimare ale acesteia: „Oamenii 
se iubesc unii pe alţii, fie în chip vrednic de laudă, fie în chip vrednic de 
ocară, pentru aceste cinci pricini: sau pentru Dumnezeu, cum iubeşte 

cel virtuos pe toţi, atât pe cel virtuos, cât şi pe cel ce încă nu este 
virtuos; sau pentru fire, cum iubesc părinţii pe copii şi invers; sau pentru 
slava deşartă, cum iubeşte cel slăvit pe cel care îl slăveşte; sau pentru 
iubirea de arginţi, cum iubeşte cineva pe cel bogat pentru a primi bani; 
sau pentru plăcere, ca precum ce-şi iubeşte stomacul şi cele de sub 
stomac. Dreptatea cea dintâi este vrednică de laudă, a doua este 
mijlocie; iar celelalte sunt pătimaşe". 13 

Acum putem discerne şi preciza că iubirea faţă de sine se 
circumscrie ca element constitutiv al triadei interontice, ca agape. Iar 
iubirea de sine ca agape va rămâne închistată în eul propriu, fiindcă se 
intercondiţionează reciproc cu iubirea agapică faţă de Dumnezeu 
şi faţă de semeni. Adică, eu îl iubesc pe Dumnezeu şi pe semeni ca 
pe mine însumi, dar în acelaşi timp mă iubesc şi pe mine însumi cu 
iubirea-agape cu care îl iubesc pe Dumnezeu si pe semeni. Pe bună 
dreptate putea spune Fericitul Augustin că „numai acela se iubeşte pe 
sine care iubeşte pe Dumnezeu"; sau „cu cât mai mult ne iubim pe noi 
înşine, cu atât iubim mai mult pe Dumnezeu". 14 Deci „numai cel ce 
iubeşte pe Dumnezeu se iubeşte pe sine". 15 în felul acesta iubirea 
agapică faţă de mină va fi impulsionată de iubirea faţă de Dumnezeu şi 
faţă de semeni. Va fi însăşi duhul iubirii-agape a lui Dumnezeu de care 
mă împărtăşesc. Aceasta este iubirea de sine deschisă, care primeşte 
în suflet nu numai pe prieteni, ci şi pe cele mai decăzute fiinţe umane, 
spre a le căuta germenele de lumină în noroiul fiinţelor lor, în care s-au 
afundat, spre a le reda demnitatea (valoarea) chipului lui Dumnezeu, şi 
a-i face fraţi în aceeaşi iubire agapică a lui Hristos. Şi cu cât mă 
desăvârşesc mai mult în această iubire agapică a lui Hristos, cu atât 
mă desăvârşesc ca persoană (fiindcă persoana înseamnă intenţionalita¬ 
te spre comuniune) şi îmi desăvârşesc mai mult fiinţa în sfinţenie. Prin 
iubirea agapică faţă de mine însumi trec de humusul vremelniciei în 
sfera luminoasă a devenirii epectatice în veşnica comuniune cu Tatăl, 
prin Hristos în Duhul Sfânt. 

De aici vedem superioritatea iubirii agapice de sine, faţă de philautia 
aristotelică, atât ca sferă de acţiune, cât şi ca intensitate şi durată, 
fiindcă megalopsyhia şi eleutheriotes la care ajungea philautia 
cuprindeau numai pe prieteni, nu avea pecetea jertfelniciei totale, şi 

dispăreau în timp, lăsând cel mult un nume bun. 

Dar chiar şi numai aceasta evidenţiază iubirea de sine ce nu vrea 
să se lase cuprinsă de ireversibilitatea timpului: „Tot ceea ce faci pentru 
tine, piere odată cu tine. Numai ceea ce faci pentru alţii, aceea rămâne" 
(inscripţie grecească). 

6. Motivaţia psihologică a philautiei ca iubire agapică 

Dacă Sigmund Freud vede în inconştient întregul fond al vieţii 
psihice, acesta va avea un caracter închis-lăuntric, fiindcă nici şinele, 
nici eul, nici supraeul freudian nu au o adresare socială. Faţă de mult-dis- 
cutata gândire psihanalitică întemeiată de S. Freud, se propune o 
psihologie „integralistă", abandonându-se gândirea individualistă 
egocentrică în care persoana apare un sine închis în eul său. Printre 
alţii vom semnala numele unui savant mai aproape timpului nostru, şi 
anume pe întemeietorul şcolii de psihiatrie timişorene, Eduard Pamfil, 
care în cartea sa reprezentativă, întitulată „Persoană şi devenire" 
(Editura ştiinţifică şi enciclopedică, Bucureşti, 1976), demonstrează 
că „persoana desemnează organizarea unitar-dinamic a celor mai 
reprezentative trăsături ale insului dezvoltat plenar şi întregit... Persoana 
este unicitatea ireductibilă şi irepetabilă a fiinţei om" (p.17). Arătase 
mai înainte Athanase Joja că „ego" nemodelat de ceilalţi este o 
abstracţie. Contrar aparenţelor, eul este o categorie socială, adică 
presupunând pe „tu" şi pe „ei", pe ceilalţi. J. P. Sartre spune că posibilul 
cel mai individual este interiorizarea şi îmbogăţirea unui posibil social. 
H. Ey demonstrează că „eul social este încorporarea mediului social 
înăuntrul persoanei". Personalismul, reprezentat de E. Mounier, J. 
Lacroix, reduce universul la persoană, aceasta fiind guvernată de 
principiul divin. A. Reck arată că „întregul univers este o asociaţie 
de euri, care comunică între ele, Demiurgul fiind centrul lor creator". 
Antropologia fenomenologică prin Max Scheler evidenţiază faptul 
că „fiecare îşi are propriul său microcosmos de valori", iar 
specificul uman îl redă totdeauna „omul căutător de Dumnezeu". 
A. Machado sublinează că „o inimă solitară nu este o inimă adevărată. 
Sentimentul meu nu este exclusiv al meu, ci mai degrabă al nostru... 

Fără a ieşi din mine însumi, îmi dau seama că sufletul îmi vibrează 
alte suflete şi că inima mea cântă mereu în cor, chiar dacă propriul 
meu glas mi se pare a avea timbrul cel mai frumos...“ 

Eduard Pamfil, printr-un sistem original de gândire, demonstrează 
că persoana umană nu este eul în sine, ci ea se structurează într-un 
laborator triontic format din eu-tu-el. „Persoana ne apare ca organizarea 
cea mai complexă şi optimă pentru realizarea a două procese unitare 
şi indisociabile: cunoaşterea de sine şi cunoaşterea lumii, ceea ce 
reprezintă în fond sinteza dintre subiectiv şi obiectiv". 

Să facem însă mai apropiată cunoştinţă cu laboratorul triontic al 
persoanei. 

Eu (numită ipseitate) este polul formal al persoanei. Sub numele 
de monotic reprezintă forma instinctiv-afectivă a omului, forma bio 
energetică. Este elementul rudimentar al psihismului (protopsihism, sau 
prepsihism). în fond o sumă de „forţe oarbe", ca o „derulare oarbă", 
„fără judecată", „fără planificare", amoral. Are însă întipărită calitatea 
de comunicare şi deschidere, ca sursa lor de energie. 

Tu (tuitatea) este polul structural al persoanei. 

Ipseitatea ca tensiune energetică posedă afectivitatea ca pe un 
„câmp de forţă" care manifestă o formă autocinetică, asemenea unei 
flăcări ce încălzeşte psihismul. Afectivitatea prezintă totdeauna 
necesitatea de comunicare, fiindcă nu există afectivitate între fiinţe 
care nu comunică. 

Aşa cum ordinea unui sistem se împlineşte ca identitate în univers 
prin interacţiunea elementelor, tot astfel şi Microcosmosul primeşte 
identitatea prin interacţiune. Tu apare ca o replică, un răspuns în 
ontologia persoanei, fiind atras de afectivitatea autocinetică al lui Eu, 
ca necesitate de comunicare, rezultând „alter-ego“-ul. Raportul EU-TU 
este de delimitare, asemenea unei hârtii pliate în două. Ipseitatea este 
„matricea preparatoare a tuităţii" care la rândul ei „reprezintă polul 
afectivităţii şi al iubirii, funcţionând antientropic". Trebuie precizat că 
în domeniul afectivităţii distingem două forme: afectivitatea bazală sau 
timia (holtimia) definită ca o „culoare emotivă pe care o are existenţa 
în desfăşurare... Este o funcţie neîntreruptă în raport cu câmpul de 
conştiinţă şi oscilează ca el. în al doilea rând sunt afectele care 

desemnează direcţiile de desfăşurare a vieţii sufleteşti, cuprinse în trei 
^ari categorii de atitudini interioare: dorinţă, plăcere şi neplăcere. în 
raport cu holotimia, afectele apar ca o energie conştientizabilă, 
modulată, polarizată şi comunicată. în acelaşi timp, afectivitatea este 
cunoaştere, ca o tensiune „alter ego"-ului - a identităţii personale spre 
noutate, încât „din nemişcarea imediată a identităţii s-a iscat 
neliniştea mişcării". 

El (illeitatea) este polul sistemic. Tuitatea are rolul de a trezi 
conştiinţa, rămânând subiectivă. Obiectivitatea noetică a persoanei 
este cenzurată prin al treilea pol: illeitatea. Persoana este o continuitate 
temporo-spaţială, şi se realizează astfel: ipseitatea este atemporo- 
spaţială. Tuitatea este spaţială (aici). Illeitatea este temporară (acum). 
Astfel persoana devine dinamică şi deschisă spre comuniune cu alte 
persoane, „dimensiunea definitorie a omului constă în nesfârşita 
încercare de a anticipa viitorul util". Această „tendinţă de optimizare 
prospectivă îl defineşte ca singură fiinţă creatoare de valori". în planul 
de comunicare EU-TU apare o tensiune de comunicare mereu corectată 
prin construirea spiralei de cunoaştere ce se desăvârşeşte în illeitate. 
Astfel illeitatea este o angajare axiologică a persoanei. El nu este o 
alteritate oarecare, ci însăşi rădăcina generoasă a fiinţei umane. Astfel 
se ajunge la psihologia morală. Comunicarea înseamnă „complicita¬ 
te" omenească, iar cunoaşterea fiorul sacru al comuniunii. Astfel 
„antroposul semnifică forţa „solară" de opţiune pentru valori", încât 
„întreaga viaţă psihică stă sub semnul inteligenţei şi e regizată de 
ea". Aceasta stabileşte raportul dintre conştiinţă şi lume. Ea este o 
structură dinamică a psihismului. Inteligenţa operează cu o materie 
primă informată, asemenea unui „laborator" experimental care tinde 
permanent să realizeze o adaptare sistematică. Este rezervorul 
modelelor de comunicare şi matricea preparatoare a valorilor morale, 
care ne conferă calitatea de persoane etice, adică dimensiunile de 
umanitate, creaţie şi generozitate... Persoana umană e unică prin 
această matrice de altruism, de coeziune solidară, reciprocă şi mereu 
perfectibilă. Complementaritatea logic-axiologic determină ca illeitatea 
să funcţioneze deontic (ca o modalitate normativă) şi persoana umană 
să fie concret modelată prin actul moral. 

Putem spune că interonticul persoanei este format din trei mişcări 
definitorii ale psihismului, care se completează şi se opun reciproc 
într-o interacţiune dialectică, având ca rezultat fondarea suportului unic 
al trăirii personante, din care derivă sentimentul continuităţii vieţii 
sufleteşti. Eul nu este for de dezbatere, ci capacitatea arhaic-primitivă 
de mişcare, de complementaritate echilibrată, deplină şi spontană cu 
Tu. Fără Tu persoana nu ar şti că există. Tu este un maxim de 
asemănare, iar EL este optimul de deosebire. Fără acest EL persoana 
nu ar şti cine este, nu ar avea nume, nu ar fi noetică, empatică şi 
morală sau creatoare. Deschiderea lui EU şi TU (similar dar nu identic), 
rezultând un alter-ego, asigură sentimentul unităţii şi continuităţii de 
sine, plus constelarea lui EL (polul apreciativ, valorant, sancţionant, 
proiectiv) ne asigură dinamismul continuu inovator. 

Astfel, persoana este acordul unui instrument polifonic în care fiecare 
coardă sună sincron cu alte două. între aceste corzi care au un raport 
constant, se realizează o continuă perindare de raporturi care generează 
o nesfârşită varietate de armonii melodice. Aceste fenomene ireductibile 
pot fi invocate ca expresie a naturii interontice a persoanei, care sub 
nivelul organizării triontidfc se găseşte doarîntr-un plan general nestructu¬ 
rat, ca o materie de preparare personantă şi noetică. 

în această situaţie de preparare, cei trei poli nu cooperează 
sindinamic şi deci pot fi individualizaţi... în momentul când polii se 
cuplează, ciclul personant se închide, polii îşi pierd identitatea şi rezultă 
o organizare de rang superior, cu proprietăţi inedite, ceea ce semnifică 
de fapt saltul în persoană. Interonticitatea fiinţei se înscrie astfel în 
dialectica lui „a fi“ şi cea a lui „a avea“, respectiv o continuă raportare 
metodologică la un constructivism prospectiv. Văzând natura pulsatorie 
a persoanei ca şi comprimare şi dilatare către lume, se poate stabili că 
numai omul etic poate modela integral complexitatea fenomenului 
numit persoană. în afara de angajarea morală introspecţia şi 
cunoaşterea nu mai indică nimic. „Numai la acest nivel al închegării 
supreme, «risipa» de generozitate înseamnă de fapt conservare şi zborul 
timpului poate fi reversibil..." 

„Nu există fenomen de cunoaştere în unicitatea individuală, decât 
după ce s-a modelat ontogenetic şi psihogenetic pe comunicarea 

triadică“... Fără comunicare cu alţii individul nu se poate construi psihic. 
Deoarece însăşi ontogeneza persoanei ne prezintă insul ca fiind construit 
din relaţii interpersonale, prin dăruire către altul, dar şi prin preluarea 
altuia; finalul acestei evoluţii este posibilitatea comunicării care... 
împlineşte şi realizează. Imposibilitatea atingerii acestui nivel reprezintă 
un eşec sau o deviere a evoluţiei". 16 

L-am lăsat pe Eduart Panfil, cel care a slujit mai multe decenii catedra 
de psihiatrie, să-şi mărturisească crezul şi să ne convingă asupra 
faptului că Eul uman este o realitate neîmplinită, şi că numai persoana 
defineşte conştiinţa umană spre devenire axiologică. Iar persoana 
structurată în laboratorul incandescent al trionticităţii, se defineşte ca 
iubire, concretizată în generozitate şi altruism. Nimic mai potrivit decât 
să vezi în om chipul lui Dumnezeu şi ascensiunea devenirii sale 
axiologice după asemănarea Creatorului său. 

Când i s-a spus lui Eduart Panfil că a „dăltuit" persoana umană 
după chipul Sfintei Treimi (vezi D. Stăniloae, Teologia Dogmatică Ortodo¬ 
xă , voi. I, Bucureşti, 1978, p. 306-309), a zâmbit discret şi inteligent... 
Nu a dorit să o facă dar a reuşit... D. Stăniloae spunea că acest studiu 
poate prezenta mult interes pentru psihologia creştină, şi e bine să i se 
acorde atenţie... Oricum E. Panfil a reuşit să ne convingă printr-un 
sistem coerent de gândire că persoana umană nu este egoism, ci 
altruism... iar philautia nu poate avea alt înţeles şi altă aplicare. 

7. Aspecte ale iubirii de sine 

Motivaţia iubirii de sine rezidă în faptul că orice om reprezintă o 
valoare 17 , şi am văzut că de natura iubirii aparţine capacitatea sufletului 
omenesc de a se orienta şi cultiva valorile, in special iubirea de sine se 
raportează la fiinţa proprie ca valoare. Şi cum fiinţa omului este formată 
din suflet şi din trup, iubirea de sine se va referi atât la valorile sufleteşti, 
cât şi la cele trupeşti, spre a le cultiva spre desăvârşirea fiinţei proprii. 

a) Iubirea faţă de suflet 

Iubirea faţă de suflet se bazează pe faptul că sufletul omenesc 
reprezintă suflarea divină, şi are o valoare veşnică, fiind nemuritor: „Ce 

ar folosi omului de ar dobândi lumea toată, iar sufletul şi l-ar pierde? 
Sau ce va da omul în schimb pentru sufletul său?" (Matei 16, 26). Fiind 
suflarea divină a nemuririi, sufletul omului reprezintă chipul lui 
Dumnezeu, şi are în sine chemarea devenirii continue, până la atingerea 
asemănării cu Dumnezeu. Adică a cultivării neîntrerupte a sfinţeniei şi 
iubirii, fiindcă asemănarea cu Dumnezeu este o chemare ce nu poate fi 
egalată. Prin chipul lui Dumnezeu în el, omul reprezintă valoarea supremă 
a creaţiei în univers. Demnitatea chipului lui Dumnezeu se afirmă prin 
cele două constitutive ale sale: raţiunea şi libertatea. Acestea afirmă 
calitatea demiurgică a omului în univers, făcându-l împreună lucrător 
cu Dumnezeu la desăvârşirea creaţiei, şi în acelaşi timp responsabil 
de împlinirea menirii sale. 

Iubirea faţă de suflet pretinde o permanentă preocupare a dezvoltării 
continue a ceea ce reprezintă valoare a sufletului cu referire la cele trei 
funcţii ale sale: intelect, voinţă şi sentiment. Iar valorile sufletului se 
cultivă şi se dezvoltă mereu prin educaţie. Educaţia formează caracterul 
religios-moral prin statornicia în virtute, care duce la sfinţenia vieţii, 
încă din antichitate, cei ce cu adevărat s-au iubit pe sine, au căutat să 
cultive demnitatea proprie prin modelarea firii, sau a naturii, spre 
perfecţionarea ei. Astfel, educaţia va purta numele de „therapia tes 
psihes“. Idealul educaţiei era kalokagothia, adică cultivarea a tot ceea 
ce este frumos şi bun, atât sub aspect fizic, cât şi sufletesc. în 
creştinism kalokagothia va fi înlocuită cu filocalia, ca iubire a 
frumuseţilor duhovniceşti. Şi aşa cum la kalokagothia se ajungea prin 
neîntrerupte exerciţii de cultivare, deopotrivă a calităţilor trupeşti şi 
sufleteşti, tot astfel şi filocalia va antrena sufletul spre desăvârşirea 
vieţii duhovniceşti, prin dobândirea apatheiei, ca eliberare de sub 
dominarea patimilor şi a poftelor egoismului vulgar. 

în acelaşi timp cultivarea sufletului prin educaţie are o sferă foarte 
largă de acţiune, privind adeziunea şi colaborarea cu toate formele 
culturale care contribuie la zidirea sa, fie religioase, fie laice; precum şi 
la alte manifestări cultural-artistice care sunt folositoare, după îndemnul 
apostolic: „câte sunt adevărate, câte sunt cinstite, câte sunt curate, 
câte sunt iubite, câte sunt cu nume bun, orice virtute şi orice laudă, 
acestea să le gândiţi" (Filipeni 4, 8). Prin discernământul moral sau 

dreapta socoteală, creştinul e chemat ca „toate să le cerceteze şi să 
ţină ceea ce este bun" (/ Tesaloniceni 5, 21); „toate îmi sunt îngăduite, 
dar nu toate îmi folosesc; toate îmi sunt îngăduite, dar eu nu mă voi 
lăsa stăpânit de ceva" (/ Corinteni 6, 12). 

b) Iubirea faţă de trup 

Iubirea faţă de trup reprezintă o cerinţă naturală impusă de 
simţământul de conservare înscris de Dumnezeu în viaţa noastră 
biologică. De aici şi constatarea Apostolului că „nimeni nu şi-a urât 
vreodată trupul, ci îl hrăneşte şi îl încălzeşte, precum şi Hristos Biserica" 
(Efeseni 5, 29). Apostolul foloseşte această imagine a iubirii fireşti faţă 
de trup, unanim recunoscută şi acceptată, spre a motiva şi ilustra modul 
în care bărbaţii trebuie să-şi iubească femeile, ca pe trupurile lor. „Cel 
ce-şi iubeşte femeia pe sine se iubeşte" (Efeseni 5, 28). în acelaşi 
timp, iubirea de sine rămâne şi un model tainic pentru iubirea dintre 
Hristos şi Biserică, Trupul Său (Efeseni 5, 29). Dar, de aici trebuie să 
deducem şi reversul, în sensul că adevărata iubire de sine trebuie să 
fie raportată la cea dintre Hristos şi Biserică. Iar această iubire este 
plină de har şi sfinţenie. De aceea, aşa cum trebuie să ne iubim 
sufletul spre desăvârşirea duhovnicească, tot spre aceeaşi 
desăvârşire trebuie să se îndrepte şi iubirea faţă de trup. 

Motivaţia iubirii faţă de trup are în creştinism o argumentare specifică 
şi deosebită de concepţiile filosofice şi religioase care declarau materia 
ca sediu al răului. Astfel, după învăţătura creştină nu numai sufletul 
nemuritor reprezintă o valoare de esenţă divină, ci şi trupul intră în 
contextul creaţiei lui Dumnezeu. Dacă întreaga creaţie a fost adusă la 
existenţă prin cuvânt, trupul omului a fost adus la existenţă prin 
participarea directă a lui Dumnezeu, primind împreună cu sufletul 
aceeaşi chemare spre desăvârşire. Chiar dacă trupul, după căderea în 
păcat a omului, a devenit arena dezlănţuirilor oarbe a instinctelor 
înrobitoare şi degradante, totuşi Dumnezeu apreciază mai departe că 
tot ce a ieşit din mâna Sa nu poate fi rău în sine. Aşa că şi trupurile 
reprezintă pe mai departe o valoare căreia Dumnezeu îi acordă o preţuire 
asemenea sufletului. Faptul că Fiul iui Dumnezeu ia trup ca al nostru, 
demonstrează că materia nu e rea în sine, şi nici nu poate fi acuzată 

singură de vina păcatului. Acelaşi lucru îl demonstrează şi învierea 
Domnului cu trupul, iar înălţarea Sa cu trupul la cer, înseamnă maxima 
lui sanctificare prin introducerea iui spiritualizată în cadrul Sfintei Treimi. 
Valoarea morală a trupului se evidenţiază şi prin aceea că el are menirea 
de a fi „templu al Duhului Sfânt“ (/ Corinteni 6, 19) şi „mădular al lui 
Hristos" (/ Corinteni 6, 15). însăşi faptul că Mântuitorul ne-a lăsat Trupul 
şi Sângele Său peste veacuri spre iertarea păcatelor, dovedeşte că 
trupul omenesc are o valoare cu totul deosebită în faţa lui Dumnezeu: 
„Cel ce mănâncă trupul meu şi bea sângele meu are viaţă veşnică şi 
eu îl voi învia în ziua cea de apoi. Căci trupul meu este adevărata 
mâncare, şi sângele meu este adevărata băutură" (loan 6, 54-55). Aşadar, 
deşi trupul este muritor, el va fi alături de suflet judecat de Dumnezeu 
şi repartizat spre osânda sau fericirea veşnică. 

în felul acesta, iubirea faţă de trup atrage toată îngrijirea ce i se 
cuvine. Tocmai aceasta trebuie analizată cu discernământ şi 
responsabilitate pentru a pune în valoare tot ceea ce îi este necesar şi 
folositor spre împlinirea lui veşnică întru sfinţenia ia care este chemat 
alături de suflet. Sunt în acest sens concludente cuvintele Apostolului, 
care l-au convertit pesAugustin, abătându-l pentru totdeauna de ia 
neîmplinita iubire de sine: „Noaptea este înaintată, iar ziua s-a apropiat. 
Să lepădăm deci lucrurile întunericului şi să ne îmbrăcăm cu armele 
luminii. Să umblăm cuviincios ca ziua, nu în ospeţe şi în beţii, nu în 
desfrânări şi în fapte de ruşine, nu în ceartă şi în pismă; ci îmbrăcaţi-vă 
în Domnul lisus Hristos, şi grija de trup să nu o prefaceţi în pofte" 
(Romani 13, 12-14). 

8. Mortificarea şi spiritualizarea 

Pornind de la concepţia că păcatul a produs o totală ruinare a firii 
omeneşti, Martin Luther emite o teorie negativistă şi pesimistă privind 
iubirea de sine, afirmând că aceasta este de-a dreptul păgubitoare fiindcă 
se confundă cu egoismul vulgar. De aceea, spune întemeietorul 
Reformei, iubirea de sine este o falsă noţiune prin aceea că se opune 
de-a dreptul iubirii faţă de Dumnezeu şi faţă de semeni, singurele valabile 
ca obiective morale ale sufletului omenesc. Desigur, concepţia marelui 

reformator şi a celor ce i-au urmat este unilaterală şi lipsită de perspectivă 
creatoare, purtând pecetea convingerilor sale pesimiste asupra naturii 
umane, căreia îi neagă libertatea devenirii axiologice. 

O altă exagerare în ceea ce priveşte iubirea de sine este întâlnită în 
practica mortificărilor, mai ales în romano-catolicism, unde accentul 
spre desăvârşirea vieţii spirituale porneşte de la imitarea patimilor 
Domnului. Sfântul Apostol Pavel s-a referit într-adevăr la faptul că îşi 
„chinuieşte trupul şi îl supune robiei, ca nu cumva propovăduind altora, 
eu însumi să mă fac netrebnic" (/ Corinteni 9, 27). Apostolul se referă 
la asceza trupului pentru a-l aduce în acord perfect cu aspiraţiile 
duhovniceşti ale sufletului. 

Sfântul Apostol Pavel referindu-se la trup, introduce expresia: xo 
Go5|ia irj<; apocpTiccţ (Romani 6, 6), făcând oarecum deosebire între 
mintea care slujeşte legii lui Dumnezeu şi trupul care slujeşte legii 
păcatului (Romani 7, 25). în fond Apostolul nu vizează trupul în sine, 
ca singurul vinovat asupra stării de păcătoşenie, ci se referă în mod 
expres la viaţa după trup: mia oapica, sau pe cei ce sunt: ev tt\ oapid, 
adică supuşi sau înrobiţi patimilor sau poftelor trupeşti. Acestea sunt 
redate de Apostol sub numele de apatic; xov awpaToq, în sens de 
practici ale trupului. Se poate face astfel deosebirea clară între cei ce 
trăiesc după trup, adică înrobiţi patimilor trupului, şi acţiunea de 
necontenită înnoire a Duhului care va face vii trupurile muritoare datorită 
păcatului: „Cei ce sunt în Hristos lisus nu umblă după (conform) trup, 
ci după duh" (Romani 8, 1). „Cei ce sunt în trup nu pot să placă lui 
Dumnezeu. Dar voi nu sunteţi în trup ci în duh, dacă Duhul lui Dumnezeu 
locuieşte în voi... Iar dacă Hristos este în voi, trupul este mort pentru 
păcat, iar duhul este viaţă pentru îndreptăţire. Iar dacă duhul celui ce a 
înviat pe lisus din morţi locuieşte în voi, cel ce a înviat pe Hristos din 
morţi va face vii şi trupurile voastre cel muritoare, locuind în voi 
Duhul Lui" (Romani 8, 10-11). „Drept aceea, fraţilor nu suntem datori 
trupului ca să vieţuim după trup; că dacă vieţuiţi după trup, veţi muri; 
iar dacă veţi omorî cu Duhul faptele trupului; căci, câţi sunt mânaţi de 
Duhul lui Dumnezeu, sunt fii a lui Dumnezeu" (Romani 8, 13-14). 

Este interesant acest dialog dintre materie şi spirit, de multe ori 
conflictual şi dramatic. El este impulsionat de insaţiabila foame a 

spiritului după valorile absolute... E chiar lăudabilă dedicarea pentru 
triumful idealului frumuseţii morale, cum spunea Aristotel. Dar e şi mai 
lăudabil atunci când eroismul duhovnicvesc face să triumfe dragostea 
pentru Dumnezeu în faţa humusului vremelniciei acestei vieţi... aşa 
numitele „mortificări" intră la acest capitol, cu condiţia eutaxiei, adică 
a respectării regulii de acţiune după modelul şi îndrumarea Apostolului: 
„şi chiar de se va lupta cineva nu se încununează, dacă nu se va lupta 
după regulă" (II Timotei2, 5). Pentru aceasta vom arăta că exagerările 
sunt nu numai ne-naturale, ci de-a dreptul dăunătoare. 

S-a exagerat prea mult asupra formei exterioare a ascezei în 
spiritualitatea romano-catolică, mergându-se până la autoflagelaţiile 
pline de brutalitate, pe care psihologia modernă privindu-le numai din 
afară, refuzând motivaţia lor duhovnicească, le trece pe lista formelor 
patologice de masochism. Totuşi, trebuie să recunoaştem că exagerări 
s-au făcut. Iar pentru a fi mai expliciţi, le vom ilustra doar cu două 
exemplificări concrete, luate la întâmplare. Despre Roza de Lima, 
bunăoară, tânără şi frumoasă, se spune că refuzând sfaturile mamei 
sale de a ieşi în lume, preferă practicile care să imite durerile Golgotei, 
cu o inexplicabilă suferinţă fizică. De pildă, printre cununa de flori cu 
care îşi acoperise capul, îşi fixase un ac ce necontenit îi înţepa fruntea, 
deschizând hemoragia. Iar când pe cap şi-a pus un voal, sub el se afla 
o cunună cu cuie. Când fără să vrea, tatăl său îi atinse capul, fruntea i 
se umplu de sânge... Apoi, pentru a-şi petrece noaptea în priveghere, 
izgonind somnul, stătea atârnată de o cruce instalată în camera ei; iar 
pentru a-şi ţine capul vertical, părul îi era legat cu un cui. Obişnuia 
chiar să poarte în spate o cruce greoaie, până la extenuare fizică, 
pentru a reactualiza suferinţele crucificării Domnului în trupul şi viaţa 
ei. 18 Şi tot spre exemplificare negativă am mai putea adăuga asociaţia 
flagelanţilor organizată de loachim de Floria în aşteptarea parusiei 
Domnului, „programată" de ei pentru 1260. Aceasta a devenit până la 
urmă o adevărată mişcare internaţională, extinzându-se în nordul Italiei, 
apoi în Germania, Polonia şi Provinciile Slovace. Dezbrăcaţi până la 
brâu, flagelanţii mergeau în procesiuni, biciuindu-şi trupul până la 
sânge... Şi exemplele pot continua... 

Exagerări ale ascezei exterioare, care au mers până la pierderea 

demnităţii, măsurii şi decenţei nu au lipsit, desigur, nici în Răsăritul 
creştin. Despre Evagrie din Pont, descoperitorul celor opt duhuri ale 
răutăţii, cunoscute în morala creştină ca păcate capitale, aducătoare 
de moarte, se spune că fiind „vizitat" de demonul desfrâului, şi-a găsit 
remediul stând toată noaptea într-un puţ cu apă rece. E adevărat că 
demonul nu l-a mai ispitit, dar şi-a şubrezit sănătatea pentru tot restul 
vieţii... Tot despre el se spune că săvârşind o dată păcatul necinstirii 
lui Dumnezeu, s-a autopedepsit retrăgându-se într-o singurătate dură, 
atât de dură, încât după o bună bucată de timp, făcându-şi apariţia 
printre oameni, murdar şi plin de bube, arăta ca un „animal fără minte". 19 

Pe lângă acestea, sunt istorisirile despre călugării care se închideau 
în chilii, aşa de mici încât nu puteau să stea în picioare, nici să stea 
jos, ci într-o poziţie foarte incomodă... Alţii purtau lanţuri grele de fier, 
sau stăteau zidiţi în chilii mai mulţi ani; sau petreceau afară toată vremea, 
atât în arşiţa verii, cât şi în gerul iernii. Alţii nu stăteau niciodată jos, ci 
stăteau în picioare; alţii nu dormeau, sau dormeau foarte puţin; unii 
mâncau numai verdeţuri crude, sau mâncau o dată pe zi, o dată la 
două zile, sau o dată pe săptămână; unii îşi duceau viaţa pe stâlpi, 
etc. 20 

De aici vedem că aşa cum egoismul cu convoiul de destrăbălări 
constituie o extremă în abordarea corectă a iubirii de sine, tot astfel şi 
aceste practici ale ascezei externe, sunt tot extreme care compromit 
sensul adevăratei iubiri de sine ca desfăşurare în sfinţenie, fiindcă 
confundă mijlocul cu scopul, iată ce spune în acest sens Sfântul Simion 
Noul Teolog: „... putem să practicăm orice fel de nevoinţă (asceză), 
totul este în zadar dacă nu luptăm să ne facem o inimă fără răutate, 
simplă, dreaptă, smerită, blândă. Numai într-o astfel de inimă se 
răspândeşte, respiră şi locuieşte ca într-o locuinţă plăcută harul divin 
al Duhului Sfânt". Această regulă a spiritualizării vieţii ca adevărată 
iubire de sine, o putem concretiza şi cu următoarea îndrumare 
duhovnicească a stareţului Leonid (1768-1841) de la mănăstirea Optina 
(Rusia) adresată unui frate, care din prea mult zel săvârşea greşeala 
de a face din mijloc, scop al spiritualizării vieţii. Se spune că un frate 
de la mănăstire cerea mereu stareţului Leonid să-i dea voie să-şi pună 
lanţuri... Stareţul... i-a explicat timp îndelungat... că sensul ascezei nu 

stă în purtarea lanţurilor. Fratele stăruia totuşi în cerere. în sfârşit, spre 
a da o lecţie bună fratelui stareţul chemă pe fierarul mănăstirii şi îj 
zise: dacă vine la tine un frate şi îţi cere să-i făureşti lanţuri grele, să-i 
dai o palmă. Fierarul a făcut întocmai. Fratele surprins (de palma primită), 
îşi pierdu calmul şi îi răspunse fierarului la fel. Amândoi se plânseseră 
stareţului. Atunci stareţul Leonid zise fratelui: cum poţi să îndrăzneşti 
a lua lanţurile, când nu eşti în stare să primeşti nici o palmă întru 
smerenie. De aici vedem că purtarea lanţurilor nu poate fi scop în sine. 
La adevărata înduhovnicire se ajunge prin înfrânarea mâniei, prin 
smerenie, prin dragoste. 21 Acestea sunt adevăratele forme ale iubirii 
de sine, pe care necontenit trebuie să le cultivăm ca scop al desăvârşirii 
şi sfinţeniei vieţii. 

Formele eronate de cultivare a sfinţeniei ca iubire de sine se 
datoresc, spun oamenii înduhovniciţi, lipsei de discernământ spiritual, 
cunoscut în limbajul lor sub numele de dreaptă socoteală» Să dăm 
cuvântul unuia dintre ei: „...ştiu pe mulţi care şi-au topit trupul cu postul 
şi cu privegherea şi au petrecut în pustietăţi, iar cu sărăcia atât s-au 
nevoit, încât nici hrana cea de toate zilele nu-şi luau pe seama lor, şi la 
atâta milostenie s-au dedat încât nu le-ar fi ajuns pe lume ca să le 
împartă. Dar după toate acestea au căzut din virtute şi s-au rostogolit 
în păcat. De ce? Pentru că nu au avut darul deosebirii, dreapta 
socoteală. Căci aceasta învaţă pe om să se păzească de ceea ce 
întrece măsura în amândouă părţile şi să meargă pe calea 
împărătească. Ea nu lasă să fim furaţi prin înfrânare peste măsură, de 
cele de-a dreapta, dar nici să fim traşi prin nepăsare şi moleşire de 
cele de-a stânga... în dreapta socoteală este înţelepciunea... şi nici o 
virtute nu se naşte şi nu rămâne neclintită până la urmă fără dreapta 
socoteală". 22 

Din cele până aici tratate vedem că adevăratul sens al mortificării 
nu se referă la „nimicirea" trupului, ci la „omorârea în noi a faptelor 
trupului" (Romani 8, 13). Iar faptele trupului sunt indicate de Sfântul 
Apostol Pavel ca acţiuni împotriva lucrării Duhului Sfânt în scopul sfinţirii 
vieţii noastre. Ele sunt redate sub numele de ia epya irjq aapKoc; („fapte 
ale cărnii" - Galateni 5, 19). Interesant este faptul că acest generic 
cuprinde şi pervertirile duhovniceşti. Adică, fapte ale trupului nu sunt 

numai „desfrâul, necurăţia, necumpătarea, uciderea, chefurile, ci şi 
slujirea idolilor, vrăjitoriile, vrajbele, certurile, invidia, gelozia, întărâtări, 
gâlcevi, dezbinări, erezii..." (Galateni 5, 19-21). Toate acestea trebuie 
omorâte, fiindcă „cei ce sunt al lui Hristos şi-au răstignit trupul împreună 
cu patimile şi cu poftele" (Galateni 5, 24). Aşa că mortificarea are un 
caracter integral şi afirmativ. Integral, fiindcă cuprinde toate faptele 
dăunătoare sfinţeniei; şi afirmativ, pentru că nu are ca obiect acte 
spectaculare împotriva trupului. Ea este redată de Sfântul Simeon Noul 
Teolog într-o formulă de aur, care îi dă adevărata valoare a sfinţeniei, 
ca o aureolă divină: ^cooTtoioq vsKpcoaiq = moarte făcătoare de viaţă. 23 
Aşa cum prin Botez - spune Apostolul - noi ne îngropăm cu Hristos, 
ca să înviem împreună cu El (Romani 6, 1-6), tot astfel această moarte 
faţă de păcat se va transforma în înviere, prin duhul de viaţă făcător al 
lui Hristos cel înviat. Dar dacă această mortificare nu va fi făcătoare 
de viaţă, rămânând o simpiă imitaţie formală a jertfei de pe Goigota, ea 
îşi va pierde sensul adevăratei iubiri de sine ca sfinţenie a vieţii, chiar 
dacă ia un moment dat are pretenţia că reprezintă iubirea adresată a lui 
Dumnezeu... Fiindcă în iubirea faţă de Dumnezeu se cuprinde 
organic şi funcţional, după cum am văzut, şi iubirea faţă de 
semeni, precum şi iubirea faţă de mine însumi... De aceea, 
spiritualitatea Bisericii Răsăritene inspirându-se din bucuria pascală 
va accentua cu precădere triumful învierii ca transfigurare spre sfinţenie, 
deopotrivă a sufletului şi a trupului. Pledoaria va fi deci nu pentru 
mortificarea trupului, ci pentru spiritualizarea lui. 

Pornind de la cuvintele Apostolului că nu numai sufletul este al lui 
Hristos, ci şi trupul (Coloseni 2, 17), pe care Duhul Sfânt îl poate 
transforma într-un templu al Său (/ Corinteni 6, 19), se stabileşte o 
legătură interioară între materie şi spirit, cu posibilitatea transfigurării 
materiei, spre îndumnezeirea ei. Evidenţa posibilităţii transfigurării 
trupului o demonstrează schimbarea la faţă a Domnului, sau 
transfigurarea Trupului Său înviat şi înălţat la dreapta Tatălui, devenit 
putere de sfinţire şi îndumnezeire a materiei prin lucrarea Sfântului 
Duh care îi este interior. Lucrarea de sfinţire a materiei prin acţiunea 
harului Sfântului Duh o dovedeşte şi existenţa moaştelor ca păstrătoare 
a nestricăciunii materiei. Şi mai mult decât atât, pentru a arăta 


399 




frumuseţea pulsatorie a dumnezeirii în nestricăciunea moaştelor, acestea 
devin izvorâtoare de mir, transfigurând astfel miasma specifică degradării 
şi alterării materiei lipsită de viaţă, în parfumul înmiresmat de harul 
dătător de viaţă al Sfintei Treimi. 

Posibilitatea transfigurării materiei de către spirit are şi un temei 
ştiinţific, dat de faptul că materia reprezintă concentrare de „energie 
şi calităţi logice", iar spiritul îi poate fi interior. „Spiritul nu se confundă 
cu materia, fiindcă sufletul rămâne suflet, iar trupul rămâne trup, dar 
între spirit şi materie există o legătură interioară, care face posibilă 
transfigurarea materiei din interior prin lucrarea Duhului Sfânt în Hristos 
şi Biserică. Acesta este şi motivul pentru care Taina creştinismului în 
viziunea ortodoxă, este taina materiei transfigurate în Hristos. După 
vreme îndelungată, fizica fundamentală a început şi ea să progreseze 
în aceeaşi direcţie. După ce secole de-a rândul cultura europeană a 
fost dominată de opoziţia carteziană dintre spirit şi materie (res cogitans 
şi res extensa), care îşi are temeiul ei tot în gândirea antică de unde a 
fost preluată de scolastică..., a început astăzi să descopere că 
particulele elementare ale microcosmosului nu sunt nici numai 
corpuscule, nici doar unde, ci că sunt în acelaşi timp şi una şi alta". 24 
După cum a arătat învăţatul Heisenberg, „starea de complementaritate 
între aspectul de particulă şi cel de undă în materie pune sfârşit pentru 
totdeauna dualismului cartezian între materie şi spirit. Şi un aspect şi 
celălalt sunt elementele complementare ale singurei şi unicei realităţi. 
Astfel se modifică, în profund şi ireversibil distincţia fundamentală dintre 
spirit şi materie. Şi de aici o nouă concepţie pe care am putea-o numi 
metamaterialism ". 25 S-a remarcat pe bună dreptate că „această 
descoperire are un caracter epocal şi este mai importantă decât orice 
revoluţie coperniciană, fiindcă din momentul în care materia este atât 
corpuscul, cât şi undă, aceasta înseamnă că materia poate fi 
transfigurată, că materia se poate spiritualiza şi transforma în lumină, 
aşa cum a fost convingerea teologiei patristice... în textul biblic se 
spune că Domnul s-a schimbat la faţă înaintea unora dintre ucenicii 
Săi, astfel încât „faţa Lui strălucea ca soarele, iar hainele erau mai 
albe decât lumina". Hristos a descoperit astfel ucenicilor Săi Taina 
împărăţiei lui Dumnezeu în care drepţii vor străluci ca soarele, şi ne-a 

lăsat să constatăm că materia se poate transforma în lumină." 26 

Dacă la început am arătat că iubirea de sine este cerută de simţul 
de conservare a vieţii, şi constituie o virtute naturală, fiind acum la 
sfârşit, vom conchide că iubirea de sine are ca obiectiv final 
desăvârşirea sau perfecţionarea firii omeneşti, prin sfinţirea deopotrivă 
a sufletului şi a trupului. Acesta este sensul ei major ca împlinire şi 
scop existenţial, ca realitate circumscrisă în comuniunea iubirii faţă de 
Dumnezeu şi faţă de semeni. Aceasta este menirea omului ca purtător 
al chipului lui Dumnezeu în el, şi aceasta este şi „voia lui Dumnezeu: 
sfinţirea voastră" (/ Tesaloniceni 4, 3). De aceea, la desăvârşirea vieţii 
omul va ajunge numai prin iubirea de sine în neprihănirea sau sfinţenia 
ei: „după Sfântul care v-a chemat, fiţi şi voi sfinţi în toată purtarea 
voastră" (/ Petru 1, 15). Şi astfel, Dumnezeu va fi „preamărit în trupul 
vostru şi în duhul vostru care sunt ale lui Dumnezeu" (/ Corinteni 6, 
20). Iar această preamărire va fi veşnică, fiindcă „fiii învierii vor fi ca 
îngerii din cer" (Luca 20, 36). 

6. IUBIREA FAŢĂ DE DUŞMAN 


în general faţă de aproapele nostru putem adopta patru atitudini, 
manifestate prin răsplătirea: 

1. răului cu rău; 

2. a răului cu bine; 

3. a binelui cu bine; 

4. a binelui cu rău. 

Prima formă: răsplătirea răului cu rău este redată prin binecunoscuta 
lege a talionului. A treia: răsplătirea binelui cu bine este specifică 
vameşilor. Ea constă într-o echitate banală, impusă de natură: „a iubi 
pe cei ce te iubesc, sau a îmbrăţişa cu dragoste numai pe prieteni*' 
(Matei 5, 46-47). Forma a patra: a răsplăti binele cu răul este o formă 
patologică cunoscută sub numele de sadism. în sfârşit, cea de-a doua 
formă, a răsplăti răul cu bine este iubirea faţă de duşman. Ea porneşte 
din porunca lui Hristos şi reprezintă un îndemn apostolilor: „nu te lăsa 
biruit de rău, ci răsplăteşte răul cu binele" (Romani 12, 21). 

Atitudinea pozitivă, afirmativă faţă de duşman este o trăsătură 
naturală a sufletului omenesc. Ea se înscrie în natura persoanei ca 
fiinţă socială, chemată să lege şi să menţină relaţii de bună convieţuire 
cu toţi oamenii. Iar duşmanul este în primul rând un om. El este 
considerat omul de care trebuie să te depărtezi, să te fereşti, fiindcă îţi 
produce răul dăunător vieţii. Dar în acelaşi timp el poate fi şi omul de 
care trebuie să te apropii, nu numai fiindcă la un moment dat, din interes, 
având nevoie de el, sau de serviciile lui, l-ai putea converti în prieten, 
ci şi pentru faptul că duşmănia, ura şi răzbunarea întreţin mereu 
tensiunea şi agitaţia tulburătoare, improprie sufletului omenesc, şi a 

relaţiilor inter-personale menite să structureze buna dezvoltare creatoare 
a vieţii personale şi comunitare.... 

Există într-adevăr în sufletul omenesc simţăminte de afecţiune, de 
bunăvoinţă, de generozitate înnăscute sau dezvoltate prin educaţie, 
dar apar şi atitudini de aversiune, de invidie, de calomnie, de manie 
transformată în ură şi mai ales de răzbunarea ce naşte discordie şi 
duşmănie între oameni, constituind o adevărată otravă a sufletului. De 
aceea, adoptarea unei atitudini pozitive faţă de duşman este antidotul 
acestei otrăviri sufleteşti prin eliberarea de tensiunea sufocantă ce te 
ţine mereu într-o însingurare şi izolare apăsătoare şi nefavorabilă. De 
aceea, e bine să eviţi duşmănia, „trăind în pace cu toţi oamenii' 1 (Romani 
12, 18). 

Dar bunele relaţii pot fi şi refăcute printr-o convertire a simţămintelor 
de ură şi răzbunare, în afecţiune şi iubire. 

Această realitate naturală înscrisă în sufletul omenesc, specifică 
naturii umane ca persoană deschisă spre comuniune şi comunicare, 
precum şi în relaţiile inter-personale a fost sesizată şi cultivată şi înainte 
de venirea Mântuitorului în lume. E adevărat că mai mult din calculul 
raţional multe personalităţi din lumea păgână au socotit că mai de folos 
le este stăpânirea de sine decât ura şi răzbunarea faţă de cei ce ne-au 
făcut nedreptate şi ne-au tulburat planurile vieţii. Şi astfel, mărinimia 
ca simţământ natural al persoanei umane, a stăvilit şi învins dorinţa 
sau setea de răzbunare pornită din ură... Cazul lui Socrate, care înaintea 
morţii nu manifestă nici un fel de atitudine potrivnică faţă de cei care 
l-au condamnat pe nedrept, rămâne o pildă de stăpânire de sine, de 
voinţă fermă, de caracter şi de generozitate... 

Pe lângă acest aspect natural de mărinimie faţă de duşman, pornit 
din calcul raţional şi din interes, întâlnit în lumea păgână, atitudinea 
pozitivă o întâlnim şi pe plan religios în Vechiul Testament. După cum 
observă Michael Waidman, „datoria şi datoriile faţă de duşmani sunt 
destul de bine cunoscute în Vechiul Testament; numai că această 
învăţătură e prea puţin accentuată. Ea ne apare încă puternic împinsă 
în plan secundar, în timp ce în Noul Testament, fiind promovată în 
frunte, ea devine un principiu de temelie al moralităţii creştine". 1 

Orest Bucevschi, cercetător inteligent, obiectiv şi analitic, dedicând 

un studiu substanţial iubirii duşmanului, 2 evidenţiază pe baza textelor 
scripturistice şi a exemplelor practice, modul în care este conceput 
acest precept în morala Vechiului şi Noului Testament. 

în morala Vechiului Testament cărţile Legii şi cărţile didactice redau 
în mod explicit datoriile faţă de duşman. Astfel, în Lege stă scris: „să 
nu duşmăneşti pe fratele tău în inima ta... să nu răzbuni cu mâna ta şi 
să nu ai ură asupra fiilor poporului tău, ci să iubeşti pe aproapele ca pe 
tine însuţi" (Leviticul 19, 17-18); „De vei întâlni boul duşmanului tău 
sau asinul lui rătăcit, să întorci şi să-l duci lui. De vei vedea asinul 
duşmanului tău căzut sub poveri, să nu-l treci cu vederea, ci să-l ridici 
împreună cu el" (Exod 23, 4-5). 

Cartea Proverbelor abundă în recomandări referitoare la atitudinea 
faţă de duşman: „Nu te bucura când cade vrăjmaşul tău şi când se 
poticneşte să nu se veselească inima ta... nu te aprinde împotriva 
răufăcătorilor... căci cel ce face rău nu propăşeşte" (24, 17-20); „Cel ce 
se bucură de o nenorocire, nu va rămâne nepedepsit" (17, 5); „Dacă 
flămânzeşte vrăjmaşul tău, dă-i să mănânce pâine şi dacă însetează, 
dă-i apă, căci numai aşa îi grămădeşti cărbuni aprinşi pe capul lui, iar 
Domnul îţi va răsplăti ţie" (25, 21-22). 

Sfântul Ambrozie admiră faptele lui losif care nu se răzbună pe 
fraţii săi, spunând că este model de iubire faţă de vrăjmaşi înainte ca 
Mântuitorul să fi dat această poruncă. 3 Sfântul loan Gură de Aur 
apreciază în mod cu totul deosebit lipsa de răzbunare pe care David o 
arată lui Saul, „câştigând prin aceasta asupra sa însuşi o biruinţă mai 
strălucită decât cea asupra lui Goliat. Atunci l-au ovaţionat femeile, iar 
acum corurile îngerilor..." Şi David nu auzise porunca Mântuitorului „iertaţi 
de aveţi ceva împotriva cuiva ca şi Tatăl vostru cel din ceruri să ierte 
vouă greşelile voastre"; nu-l văzuse pe Hristos pe cruce... şi totuşi s-a 
ridicat până la înălţimea înţelepciunii evanghelice... Unde există o pildă 
de mai eroică răbdare în suportarea nedreptăţii? 4 

Pe de altă parte, se consideră că legea talionului şi legea răzbunării 
sângelui ar fi contrare iubirii duşmanului, fiindcă aceste legi impuneau 
răsplătirea răului cu rău. Sfântul loan Gură de Aur arată însă că legea 
talionului „s-a dat nu pentru a se scoate reciproc ochii, ci ca să ne 
reţinem de teama acestei pedepse, de la astfel de fapte faţă de alţii... 

pentru a lega duşmanului mâinile şi nu pentru a le îndrepta pe ale tale 
împotriva lui“. 5 La fel şi Tertulian arată că această lege s-a dat „pentru 
a abate prima nedreptate, ca acela care crede în Dumnezeu să aştepte 
răzbunarea de la Dumnezeu, iar cine este mai puţin credincios să se 
teamă cel puţin de legile răsplătirii". 

După cum vedem, legea talionului, ca şi cea a răzbunării sângelui 
erau necesare în faza de eliberare a poporului evreu din robia egipteană, 
pentru a stăvili dorinţele de răzbunare, şi de cruzime generală. Dar 
aceste legi nu „puteau fi aplicate decât numai în baza unei hotărâri 
judecătoreşti şi astfel ea nu are, propriu-zis - caracterul de răzbunare, 
ci de pedeapsă, de lege judiciară, nu morală". Apoi, legea talionului 
e mai mult o instituţie păstrată din obiceiul antic decât o lege introdusă 
de Moise şi a fost înlocuită mai târziu cu amendă bănească fixată 
legai, pentru a nu primejdui viaţa însăşi prin aplicarea ei... La fel şi 
legea răzbunării sângelui, care în fond nu este decât legea talionului 
aplicată pentru cazuri de omor calificat săvârşit din duşmănie. 

în legătură cu problema iubirii faţă de duşman se mai ridică încă o 
obiecţie, având ca temei cuvintele rostite de Mântuitorul în Predica de 
pe Munte: „Aţi auzit că*s-a zis: să iubeşti pe aproapele tău şi să urăşti 
pe vrăjmaşul tău" (Matei 5, 43). Orest Bucevschi atrage atenţia asupra 
faptului că trebuie identificat cu exactitate când omul este nXr\oio(; 
(aproapele) din prima parte a frazei, şi când este (duşmanul) 

din partea a doua. „Aproapele" din prima parte a textului este preluat 
din Levitic 19,18, aparţinând poruncii de a iubi pe aproapele (ca pe tine 
însuţi). Acesta este fratele, adică conaţionalul şi prozelitul, cum am 
văzut când ne-am referit la philia. Partea a doua a frazei: să urăşti pe 
duşmanul tău nu apare indicat în textul Scripturilor Sfinte. Mântuitorul 
îl ia din tradiţia rabinică, care prezenta imperativul ce trebuia împlinit 
fără echivoc... Dacă aproapele este conaţionalul, duşmanul nu mai 
poate fi tot el, fiindcă termenii sunt despărţiţi unul de altul. în această 
situaţie, duşmanul este străinul. Acesta este duşmanul religios şi politic 
al poporului evreu. Ura faţă de acesta are o motivaţie religioasă, 
deoarece lahve ura şi El popoarele străine care fiind idolatoare, îi erau 
duşmane. 

Din cele tratate până aici vedem că atitudinea ostilă faţă de străini 

aparţine spiritului antichităţii, iar îndemnurile la iubirea universală sunt 
marele novum pe care îl aduce Hristos- Domnul prin învăţătura, faptele 
şi jertfa Sa mântuitoare. De aici şi porunca iubirii faţă de duşman 
rostită pentru prima dată în istorie: „iubiţi pe vrăjmaşii voştri, 
binecuvântaţi pe cei ce vă blestemă, faceţi bine celor ce vă urăsc şi 
rugaţi-vă pentru cei ce prigonesc" (Matei 5, 44; Luca 6, 27-28, 35). 
Care este în fond motivaţia acestei porunci? Motivul este suprem. El 
rezidă în imitarea lui Dumnezeu, care este Părintele tuturor şi noi toţi, 
fără nici o deosebire de naţionalitate, sex, apartenenţă socială, suntem 
fraţi (Galateni 3, 28): „ca să fiţi fiii Tatălui vostru cel din ceruri, care 
soarele său răsare şi peste cei răi şi peste cei buni şi plouă peste cei 
drepţi şi peste cei nedrepţi" (Matei 5, 45). împlinind această poruncă 
supremă, fiii Părintelui vor putea deveni desăvârşiţi în iubire ca Dumnezeu 
(Matei 5, 48), fiindcă „Dumnezeu este iubire, şi cine rămâne în iubire, 
rămâne în Dumnezeu, şi Dumnezeu rămâne în el" (/ loan 4, 16). în felul 
acesta putem spune că iubirea faţă de duşman reprezintă porunca 
supremă a iubirii. Ea are tot un caracter religios, ca şi porunca de a 
urî pe duşmanul nostru, recomandată în timpul activităţii Mântuitorului. 
Hristos Domnul schimbă însă această mentalitate. El ne arată că 
Dumnezeu este Părintele nostru al tuturor, fără nici o deosebire. Iar 
oamenii, buni sau răi, drepţi sau nedrepţi, sunt fraţi întrolaltă, ca fiii ai 
aceluiaşi Părinte. Orice om este TCÂ/riaioq Şi numai aşa împlinim Legea 
iubind pe aproapele ca pe noi înşine (Leviticul 19, 18). Dar şi pe s^Opoc;. 
îl consideră aproapele nostru, fiindcă şi părintele nostru îl socoteşte 
astfel. în felui acesta, învăţătura despre iubirea faţă de duşman este 
„piatra cea mai de preţ din diadema moralei creştine". Şi aceasta 
pentru că iubirea faţă de duşman este modul cel mai înalt al imitaţiei 
vieţii duhovniceşti al lui Hristos. Prin ea ne identificăm cel mai mult cu 
viaţa Lui, după îndemnul Apostolului: „umblaţi întru iubire, precum şi 
Hristos v-a iubit şi s-a dat pe Sine pentru voi, prinos de jertfă lui 
Dumnezeu" (Efeseni 5, 2). Aceasta este, după fericita formulare a lui 
Orest Bucevschi, „iubirea crucificată". Aceasta este — continuăm noi 
- iubirea integraiă şi biruitoare. Integrală, fiindcă cuprinde în sfera ei 
de acţiune pe toţi, absolut pe toţi. Prin ea omul nu se adresează într-un 
fel lui piesios şi în alt fel lui ehthros, cum am văzut că era în antichitatea 

precreştină şi în Vechiul Testament. Această iubire integrală este 
rugăciunea plină de iertare adresată lui Dumnezeu pentru toţi oamenii 
plini de nedreptate, de ură şi de răzbunare, rostită pentru prima dată pe 
Golgota: „Părinte, iartă-le lor că nu ştiu ce fac“ (Luca 23, 34). în acelaşi 
timp este iertarea supremă, din inimă. Este iertarea care uită nedreptăţile 
şi ura, pentru ca iubirea să rămână biruitoare şi deplină în această 
lume dominată de întunericul urii şi al răzbunării. 

Din nefericire însă nu toţi au primit la fel mesajul iubirii faţă de 
duşman, pe care l-a lăsat Mântuitorul lumii. Pentru acelaşi Fr. Nietzsche 
această poruncă este o adevărată monstruozitate, fiindcă este împotriva 
firii Aruncăm natura afară din morală când spunem: „iubiţi pe 
vrăjmaşii voştri" - scrie el. 6 în etica lui biologizantă, în care virtutea 
esenţială este forţa, prin iubirea duşmanului lezăm şi anulăm instinctele 
de apărare, impuse de natură, întâlnite şi în lumea animală, şi unanim 
recunoscute ca legitime... El concepea şi promova supraomul dotat cu 
forţă, atât de apărare, cât şi de atac. Răzbunarea, îndoita răzbunare 
este expresia forţei sale, fiindcă iertare nu există. Duşmanul trebuie 
lovit şi urmărit până la nimicirea lui... Cu cât mai multă ură, cu atât mai 
multă forţă de răzbunare. Aceasta este lozinca lui într-o lume în care 
Dumnezeu e mort, şi în care este ştearsă noţiunea de păcat şi de 
iubire... 

Nu toţi sunt de acord însă cu etica biologizantă a lui Nietzsche. 
Mulţi doresc să vadă în om biruinţa spiritului, continua lui devenire 
culturală. Şi în acest caz promovarea valorilor se schimbă. Iertarea şi 
iubirea generoasă nu mai sunt slăbiciuni, ci calităţi ale devenirii umane, 
vrednice de promovat în relaţiile interumane. lată ce scrie un erudit 
psiholog în acest sens: „în cazurile patologice, de sadism şi masochism, 
ele ajung însă să fie şi o plăcere. Nimic mai plăcut decât să vezi capul 
tăiat al duşmanului, aruncat alături de corp", spune Suetoniu. Dar această 
trăire sadică rămâne o emoţie de ordin negativ, nu pozitiv. La bine se 
răspunde cu bine, iar la rău cu dreptate, nu cu răzbunare, spune un 
vechi proverb chinez. Astfel lanţul răzbunărilor nu se mai termină 
niciodată, spune Shaw, în Cezar şi Cleopatra. De aceea puterea de 
iertare, pe care iubirea o cere, reprezintă una din valenţele umane. Ca 
nu toţi sunt oameni, aceasta este adevărat. Dar cei mai mulţi sunt, iar 

numărul lor creşte şi, fireşte, e bine să crească. A te apăra de duşman 
şi a-l face inofensiv, constituie o datorie. A te răzbuna înseamnă a te 
coborî la nivelul duşmanului. Pentru ca şirul răzbunărilor să înceteze, 
cineva trebuie să aibă generozitatea iertării şi chiar a uitării 7 . 

Dumitru Belu arată că iubirea duşmanului îndeplineşte o adevărată 
funcţie katharsică pentru sufletul omenesc: „Practicată numai faţă de 
rude şi prieteni, iubirea poate lăsa neangajate întinse regiuni ale 
sufletului, şi anume tocmai pe acelea în care mustesc sălbatice porniri 
spre mânie şi răzbunarea. Dar efortul de a-ţi pune şi purtarea faţă de 
vrăjmaşi în acord cu pilda dată de Mântuitorul, te angajează atât de 
total în ceea ce reprezinţi tu ca energie, încât pornirile spre mânie şi 
răzbunare, împlântate în sufletul tău, ajung, la un moment dat, în situaţia 
de a nu mai avea la îndemână puterea de care au nevoie ca să se 
manifeste şi recad în starea unor simple virtualităţi, incapabile să mai 
exercite vreun fel de tiranie asupra ta. Drept aceea, se poate spune că 
numai iubirea de vrăjmaşi te poate elibera din umilitoarea robie a pornirilor 
spre ură şi răzbunare. Când Mântuitorul porunceşte iubirea de vrăjmaşi, 
El nu o face ca să te îngenuncheze în faţa celui rău, ci ca să te elibereze 
de rău, de răul din tine, şi în felul acesta să-l limiteze. Şi de fapt, dacă 
la duşmănie răspunzi cu duşmănie, prin aceasta nu-ţi dovedeşti tăria, 
ci arăţi că şi tu însuţi te-ai contaminat de sentimente inferioare; arăţi 
că şi tu însuţi te-ai stăpânit de rău. Aşa încât, de unde mai înainte de 
a răspunde duşmăniei, cu duşmănia ta, răul era limitat numai la 
duşmanul tău, acum el s-a întins şi asupra ta. în loc de un singur rău: 
duşmanul tău, acum sunt doi: duşmanul tău şi tu, duşmanul duşmanului 
tău. Dacă însă la duşmănie răspunzi cu îngăduinţă, răbdare, iertare, cu 
purtare frăţească, sau, ceea ce e tot una, cu iubire, răul a primit o 
lovitură mortală, cel puţin în unul din subiectele lumii acesteia: în 
subiectul tău. 8 Văzând aceste argumente katharsice pe care le aduce 
iubirea faţă de duşman, ne apare ingenioasa formulare a Fericitului 
Augustin: „Te plângi că fratele tău e rău şi te urăşte? lartă-l ca să nu fiţi 
doi oameni răi!..." 

La toate acestea se cuvine să arătăm că iubirea faţă de duşman nu 
reprezintă o slăbiciune pentru sufletul omenesc, ca o complacere pasivă 
în mlaştina unei iertări ce nu ia în seamă, şi nu adoptă nici o atitudine 

faţă de ticăloşia duşmănoasă a semenului îndreptată împotriva mea; 
situaţie care chiar îl încurajează să se menţină în nesimţita lui agresiune 
faţă de mine. Nu acesta este sensul iubirii faţă de cei nemulţumitori 
şi răi; faţă de cei nedrepţi şi stăpâniţi de păcat. Nu, fiindcă, spune 
Domnul: „Eu pe câţi îi iubesc îi mustru şi îi pedepsesc; sârguieşte dar 
şi te pocăieşte" (Apocalipsa 3, 19; Evrei 12, 6; Pilde 3, 11-12). Aceasta 
înseamnă că „iubirea nu e incompatibilă cu pedeapsa. Dimpotrivă, în 
anumite împrejurări, iubirea însăşi cheamă în ajutorul ei pedeapsa. Când 
bunăoară un copil săvârşeşte grave abateri, tatăl nu ezită să-i aplice 
sancţiunile corespunzătoare, fără ca aceasta să însemneze un minus 
în iubirea părintelui faţă de fiul său... E adevărat că iubirea implică 
bunătate, blândeţe, răbdare, îngăduinţă etc. dar tot atât de adevărat 
este că ea mai însemnează şi voinţa hotărâtă de a-l ocroti şi salva pe 
semen din eventualele primejdii, precum şi de a-l sprijini să se ridice la 
un cât mai înalt nivel de vieţuire. Dacă strădaniile în duhul blândeţii nu 
ajung, evident trebuie să se recurgă şi la mijloace mai aspre, dar fără 
să ne lăsăm stăpâniţi de vreun sentiment de ură, mânie sau răzbunare. 
Pedeapsa ni se înfăţişează astfel ca un mijloc pedagogic, de care 
iubirea se slujeşte, în condiţiile vieţii de aici, pentru a-şi atinge scopurile 
sale. 9 

împletit cu aspectul moral, iubirea faţă de duşman poate avea şi un 
aspect religios - soteriologic. „Iubirea faţă de vrăjmaş poate stinge în 
sufletul acestuia focarul duşmăniei şi să aprindă în locul lui vâlvătăile 
iubirii. în sufletul în care arde vie flacăra iubirii creştine este un suflet 
sustras pieririi veşnice, este un suflet mântuit.' 0 

Note bibliografice 

1 DieFreindesliebe in derantiker Welt undim Christientum, Wien, 1902, p.107. 

2 Iubirea faţă de duşman. Sibiu, 1940. 

3 Migne, P.L. 14,673). 

4 Migne, P.G. 54, 698). 

5 P.G. 57, 246). 

6 D. I. Belu, op.cit., p.117. 

7 Nicolae Mărgineanu, Condiţia umană, Bucureşti, 1973, p. 110-111. 

8 O.c., p.118-119. 

9 Ibidem, p.120. 

10 Ibidem, p.121. 

7. VIRTUTEA IERTĂRII 


Această virtute reprezintă puterea sufletească de a elimina din suflet 
tensiunea urii şi a răzbunării, stabilind în acelaşi timp relaţii de bună 
convieţuire şi de dragoste între oameni. 

Nu zadarnic Mântuitorul în rugăciunea Tatăl nostru ne-a învăţat să 
iertăm greşiţilor noştri, aşa cum cerem şi noi Părintelui ceresc să fim 
iertaţi de greşelile, sau de păcatele noastre. Prin această reciprocă 
iertare se stabileşte o normă de echitate, constând în aceea că „cu ce 
măsură vei măsura, cu aceeaşi măsură şi Dumnezeu îţi va măsura 
ţie...“ Interesant este faptul că după ce Mântuitorul expunând cererile 
din rugăciunea pe care El, Divinul învăţător, ne-a lăsat-o ca model, 
revine doar asupra unei singure cereri, cea a iertării, cu precizarea: „că 
de nu veţi ierta oamenilor greşalele lor, nici Tatăl vostru cel din ceruri 
nu vă va ierta vouă greşalele voastre' 1 . 

Iertarea ca simţământ uman şi ca poruncă divină este interpretată 
şi aplicată practic în mai multe feluri. Noi vom analiza trei aspecte. 

în prima categorie intră oamenii închişi în ei înşişi, în egoismul 
lor, dominaţi de instinctul agresiv de apărare - atac, care nu pot 
ierta, şi nici nu acceptă iertarea. Dacă albinele „plătesc" cu preţul 
vieţii acţiunea instinctului de apărare a comunităţii stupului lor, omul 
mai rău ca acestea, din instinct de agresiune, cu o ură implacabilă 
nutreşte setea de răzbunare faţă de semenul care i-a greşit, sau cândva 
l-a duşmănit, făcându-i un rău oarecare, sau chiar nefiindu-i favorabil 
atunci când interesele lui presante cereau aceasta. în sufletul lui 
mocneşte mereu clocotul vulcanic al dorinţei de răzbunare, gata oricând 
să erupă. Şi în sadismul lui bestial şi patologic nimic nu-l satisface mai 
mult decât reuşita răzbunării, soldată cu ceea ce el consideră „victorie", 

sau „biruinţă"... El nu-şi dă seama însă, din cauza răutăţii sufletului 
său, şi a nestăvilitei sete de răzbunare că dacă şi semenul, sau 
duşmanul se poartă la fel, societatea devine o junglă a răzbunătorilor, 
a sufletelor mărunte care nu acceptă şi nici nu doresc să accepte 
împăcarea şi buna convieţuire. Din mândrie luciferică, din prea multă 
încredere în sine din vanitatea intereselor, ei menţin în lume acel 
„bellum omnium contra omnes", în care „homo homini lupus est...“ 
Această ură şi neîntreruptă duşmănie pe care o lansează şi o întreţin, 
este contrară voii şi iubirii lui Dumnezeu. Dar, pe ei aceasta nu-i 
interesează, chiar dacă se numesc creştini. 

în cea de-a doua categorie intră cei care iartă, dar nu pot uita. 
Aceasta nici nu este iertare, ci o mască fragilă, care ascunde în dosul 
ei un suflet lipsit de sinceritate faţă de sine însuşi. în general, un om 
drept cu sine însuşi îşi dă seama că aşa cum i-a greşit cineva lui, şi el 
a greşit şi mereu greşeşte faţă de un alt semen al lui... Dar, astfel de 
oameni nu judecă după această normă elementară de dreptate. în 
viziunea lui obtuză şi îngustă, dominat de egoism şi mândrie, se minte 
pe sine însuşi şi se consideră totdeauna nevinovat, inocent şi drept în 
tot ce spune şi făptuieşte. Şi invers, semenul său este totdeauna cel 
vinovat. Prin lipsa acestui simţământ de obiectivitate şi smerenie în 
cunoaşterea şi determinarea situaţiilor rămâne deficitară atitudinea celui 
ce nu poate uita greşeala pe care o consideră exclusivă a semenului, 
şi chiar dacă nu se răzbună tiranic, în sufletul lui clocotesc sentimentele 
şi rezervele faţă de viaţa celui ce i-a greşit, şi poate s-a chiar căit de 
greşeala lui, şi astfel, viaţa se desfăşoară mai departe într-o tensiune 
camuflată, impregnată în rezerve şi lipsă de încredere şi comunicare, 
într-o astfel de situaţie persoana umană este lezată în natura ei 
spirituală, de aceea a ierta formal şi a nu putea uita rămâne pe mai 
departe un aspect deficitar în relaţiile inter-personale. Este adevărat 
că există persoane dificile, chiar foarte dificile în relaţiile inter-umane. 
Există persoane care urmăresc doar interesul şi scopul lor egoist; există 
vicleni şi profitori, există necinstiţi şi linguşitori, există tâlhari... De 
aceea, „prevederea e mama înţelepciunii; iar dreapta socoteală rămâne 
împărăteasca lege..." Dar această realitate evidentă în viaţa de zi cu zi 
aparţine mai mult instinctului de apărare ce se defineşte prin legitima 

apărare. Aceasta nu trebuie să însemne şi să devină agresiune şi 
răzbunare. Adică, a-l dezarma pe cel ce te atacă, sau te duşmăneşte, 
nu înseamnă a-l şi lovi, a-i fi şi tu potrivnic, şi a întreţine această 
atmosferă de vrăjmăşie până la infinit. Şi iarăşi, a-l trata cu indiferenţă, 
ca expresie a legitimei apărări, nu înseamnă a-ţi menţine sufletul mereu 
îngheţat, ci a-l lăsa să vibreze conform structurii şi menirii sale, spre a 
căuta şi găsi noi şi variate punţi de legătură, ca tot atâtea forme de 
comuniune şi comunicare în iubire... 

în sfârşit, în cea de a treia categorie intră acei ce iartă şi uită 
toate greşelile, toate nedreptăţile, toată ranchiuna, toată adversitatea 
şi ura... pentru a face ca în locul norilor întunecaţi ai răutăţii să se 
instaleze cerul senin şi soarele strălucitor, care să aducă şi să 
răspândească în lume şi în relaţiile dintre oameni căldura şi seninătatea 
inimilor iubitoare. Aceasta este iertarea evanghelică, recomandată 
stăruitor de Mântuitorul (Matei 18, 21-35). Aceasta este iertarea integrală 
şi deplină, lipsită de interese meschine şi de calcule rafinate. Aceasta 
este nesfârşita iertare, „de şaptezeci de ori câte şapte" (Matei 18, 22). 
Aceasta este iertarea „din toată inima" (Matei 18, 35). Ea reprezintă 
puterea de caracter ca stăpânire constantă asupra urii şi răzbunării 
existentă în sufletul nostru. Ea reprezintă o totală deschidere de 
comuniune cu semenul nostru, proprie împlinirii conştiinţei umane. Ea 
este o înlăturare a animalităţii şi sălbăticiei din sufletul nostru. Ea 
reprezintă imitarea iubirii lui Dumnezeu şi a vieţii lui Hristos. Aceasta 
este cea dintâi roadă a Duhului (Galateni 5, 23), care ne sfinţeşte viaţa. 
Aceasta este bucuria şi biruinţa finală a sufletelor generoase, plină de 
lumină şi căldură asupra egoismului îngheţat, tenebros şi arid. Aceasta 
este triumful învierii, al vieţii asupra morţii... 

8. IUBIREA FAŢĂ DE PATRIE 
(Patriotismul) 


Un alt simţământ uman îndreptat spre relaţiile sociale, tot atât de 
nobil ca şi prietenia, este patriotismul. Acesta defineşte dragostea 
faţă de patrie. Ca şi prietenia, este un sentiment natural. Oamenii îl 
resimt mai mult atunci când sunt înstrăinaţi, şi exclamă împreună cu 
nemuritorul Ovidiu: 

„Cu ce-i vrăjeşte oare pe toţi pământul ţării 

De nu-l mai poate nimeni de-a pururea uita?...“ 

Patriotismul este prezent încă de la începutul istoriei în toate 
colectivităţile organizate, care au noţiunea patriei, ca loc natal, ca 
pământ al părinţilor de care se simt legaţi fiinţial. Acest nume a fost 
însă de multe ori denaturat şi compromis de interesele oamenilor, de 
interesele de grup, ca şi de regimurile ce ţin în mână destinele unei 
naţiuni sau a unui popor. 

Astfel, pentru regimurile dictatorial-totalitare patriotismul pe care şi-l 
asumă în mod exclusivist este paravanul după care îşi ascund faţa, 
pentru a-şi exercita puterea braţului... Pentru democraţiile liberale, 
patriotismul este de cele mai multe ori o „formulă de aur“ în dosul căreia 
îşi fac jocul cele mai meschine interese personale sau de grup. „Salus 
patriae (populi) suprema lex esto“ (Salvarea patriei «poporului» trebuie 
să fie suprema lege), un imperativ în Roma antică a devenit în regimurile 
politice la putere o lozincă demagogică, care tocmai falsifică şi induce 
în eroare conştiinţele de bună-credinţă... Sunt apoi şi democraţii cărora 
le place să se intituleze „creştine", fără a promova însă întru nimic 
principiile acestei morale... 

Lăsând însă la o parte aceste aspecte social-politice, să vedem 

care este poziţia învăţăturii creştine faţă de patriotism şi ce atitudine 
va lua morala şi spiritualitatea creştină faţă de el. 

Deşi Sfânta Scriptură mărturiseşte că „nu avem aici cetate 
stătătoare, ci căutăm pe cea care va să fie" (Evrei 13, 14); deşi „suntem 
străini şi călători pe acest pământ" (Evrei 11, 13); deşi „cetatea noastră 
este în ceruri, de unde aşteptăm Mântuitor pe Domnul lisus Hristos 
(Filipeni 3, 20); cu toate acestea, asemenea împărăţiei lui Dumnezeu, 
care „nu este din lumea aceasta", dar este totuşi în lumea aceasta şi 
pentru lumea aceasta, pe lângă patria cerească avem şi patria 
pământească. De aceea, la patria cerească spre care tindem, vom 
ajunge numai după ce am trăit în această viaţă împlinind voia lui 
Dumnezeu. 

Acest sentiment al iubirii patriei pământeşti este dat omului de către 
Dumnezeu încă de la creaţie. Sfânta Scriptură în primele ei pagini arată 
că primul om a fost aşezat într-un anume loc dat lui spre stăpânire, cu 
menirea de a-l îngriji, bucurându-se de el, ca de un dar primit din partea 
lui Dumnezeu. La fel şi întruparea Mântuitorului nu a avut loc oriunde, 
ci într-un asemenea loc geografic, prezis de Dumnezeu prin profeţi, şi 
a devenit pe drept cuvânt patria lui pământească. De aceea, iubirea 
Domnului se îndreaptă deopotrivă şi faţă de poporul cu care îşi duce 
viaţa pământească, şi a cărui soartă vrea să fie mai bună şi mai fericită. 
Pentru acest motiv, Mântuitorul arată deschis că „nu este trimis decât 
pentru oile pierdute ale casei lui Israel" (Matei 15, 24). în aceeaşi formă, 
înaintea Sfintelor Patimi, lisus Hristos plânge soarta Ierusalimului: „Şi 
când s-a apropiat, văzând cetatea, a plâns pentru ea“ (Luca 19, 41). De 
trei ori ne mărturisesc Evangheliile că a plâns, a lăcrimat lisus: la moartea 
prietenului său Lazăr (loan 11,35), atunci când a proorocit soarta tristă 
a ţării Sale, şi în grădina Ghetsimani. Cât de ataşat a fost, la rândul 
său, Sfântul Apostol Pavel faţă de poporul său, o vedem din însăşi 
mărturia lui: „Spun adevărat în Hristos, nu mint, martor fiind şi cugetul 
meu în Duhul Sfânt, că mare îmi este întristarea şi neîncetată durerea 
inimii; căci aş fi dorit eu însumi să fiu anatema de la Hristos pentru 
fraţii mei cei de un neam cu mine după trup" (Romani 9, 1-2). 

De aici vedem că sentimentul dragostei faţă de patrie cuprinde 
deopotrivă iubirea faţă de pământul natal şi de poporul din care faci 

parte şi de care te leagă aceleaşi înfrăţiri de neam, de limbă, de tradiţii 
şi de idealuri. Iubirea faţă de patrie se referă deci şi la valorile spirituale, 
la întregul tezaur cultural şi artistic al înaintaşilor, la limbă, la tradiţiile 
şi aspiraţiile prezente şi viitoare ale poporului, stabilind astfel legătura 
cu trecutul şi cu viitorul poporului din care facem parte. 

Patriotismul ca legământ divin a intrat în tezaurul învăţăturii creştine 
şi a fost cultivat cu sfinţenie de-a lungul vremii. Dovadă sunt cuvintele 
Sfinţilor Părinţi interpreţi şi trăitori fideli ai Evangheliei lui Hristos. Astfel 
Fericitul Augustin, spune că „cetatea căreia îi aparţinem este patria 
noastră, este mama noastră". 1 Sfântul loan Gură de Aur arată că „nimic 
nu-i mai plăcut decât patria". 2 Apoi, pentru a arăta cât de mult aspiră 
creştini după patria cerească, acelaşi Sfânt Părinte compară această 
aspiraţie cu cea a dorului celor înstrăinaţi, după patria pământească: 
„Vedeţi pe cei ce se îndreaptă spre capitala ţării lor, ei nu se lasă opriţi 
de nici unul din lucrurile pe care le întâlnesc în calea lor, nici de livezi, 
nici de grădini, nici de văi, nici de locuri retrase, şi fiind indiferenţi la 
tot, nu au în cuget decât un singur lucru: patria care îi aşteaptă". 3 
Sfântul Grigorie de Nazianz spune că „mama fiecăruia este deosebită, 
dar mama comună estâ patria". 4 Şi exemplele pot continua... Dar cu 
toate aceste evidente sentimente patriotice, creştinii au fost acuzaţi şi 
persecutaţi, reproşându-li-se că refuză să aducă jertfă împăraţilor. 
Apologeţii creştini explică cu multă convingere că cinstirea acordată 
unui singur Dumnezeu nu exclude sentimentul de loialitate faţă de patrie 
şi de fidelitate faţă de împăraţi. Sfântul Justin Martirul şi Filosoful 
adresându-se împăraţilor Romei spune următoarele: „Noi suntem cei 
dintâi la plata birurilor şi impozitelor... Este o poruncă a lui Hristos. 
Când I s-a pus întrebarea dacă trebuie plătit bir cezarului, El a răspuns... 
„daţi cele ce sunt ale cezarului, cezarului, şi lui Dumnezeu cele ce 
sunt ale lui Dumnezeu". Noi nu adorăm decât pe singurul Dumnezeu, 
iar în rest ne supunem vouă, recunoscându-vă ca stăpâni şi conducători 
ai popoarelor, şi noi ne rugăm lui Dumnezeu ca odată cu puterea 
suverană, să se poată vedea la voi şi înţelepciunea şi raţiunea". 5 La 
aceleaşi acuze adresate de Cels creştinilor, Origen răspunde cu multă 
autoritate şi fermitate: „Noi ne rugăm pentru cei ce duc războaie drepte 
şi pentru cei ce stăpânesc cu dreptate". 6 


416 


Pe de altă parte, istoria stă deschisă ca să confirme pe deplin 
simţământul patriotic al creştinilor. Este suficient să ne gândim că 
împăratul Constantin cel Mare a declarat creştinismul „religio licita" şi 
pentru faptul că militarii proveniţi dintre creştini s-au dovedit cei mai 
devotaţi patrioţi, fideli cauzei pentru care luptă, dovedindu-se eroi în 
bătălii... De aceea, el a pus pe steagurile de luptă „labarum". Pe de altă 
parte, noua religie primită de multe popoare a avut un rol benefic la 
ridicarea lor culturală, iar creştinismul s-a structurat pe un fond etnic, 
într-o simbioză specifică fiecărui popor, constituind un ferment 
moralizator de imprimare a simţului de demnitate, de cinste, de dreptate, 
prietenie şi de iubire jertfelnică faţă de patrie. 

Două extreme amendează spiritualitatea creştină: naţionalismul 
şovin şi cosmopolitismul. Pe acestea le consideră păcate împotriva 
simţământului de dragoste faţă de patrie. 

Naţionalismul şovin susţinând dreptul unei singure naţionalităţi, 
persecută pe celelalte care există pe acelaşi teritoriu. Acesta este un 
păcat, fiindcă se opune dorinţei şi rânduielii lui Dumnezeu. Toţi oamenii 
provin dintr-o singură pereche, au origine comună, iar Dumnezeu fiind 
Părintele tuturor, ei ca egali, trebuie să trăiască în frăţietate. Păcatul a 
creat vrajba, despărţirea, nedreptatea între oameni. De aceea, toţi, fără 
nici o deosebire sunt chemaţi ia acelaşi ideal comun al mântuirii 
sufletului, prin întruparea, moartea şi învierea Domnului, care se 
adresează tuturor oamenilor, fără nici o deosebire. Mântuitorul după 
înviere porunceşte Sfinţilor Apostoli: „Mergând, învăţaţi toate neamurile, 
botezându-le în numele Tatălui, al Fiului şi ai Sfântului Duh" (Matei 28, 
19-20). La fel se pronunţă şi Sfântul Apostol Pavel, arătând că în Hristos 
toţi oamenii sunt chemaţi la mântuire, fără nici o deosebire de neam, 
sex sau stare socială: „Nu mai este iudeu, nici elin , nici rob, nici slobod, 
nu mai este parte bărbătească şi femeiască, pentru că voi toţi una 
sunteţi în Hristos lisus" (Galateni 3, 28). 

La polul opus naţionalismului şovin, este cosmopolitismul, care îl 
„scoate" pe om din graniţele patrie sale şi îl socoteşte „om al lumii". 
Rupându-I de ţara sa, cosmopolitismul îl dezlipeşte pe om de limbă, de 
tradiţiile culturale şi istorice ale înaintaşilor, îl pierde în lume... Şi 
cosmopolitismul este un păcat, pentru că el reprezintă o împotrivire 

faţă de voinţa divină. Astfel, Mântuitorul porunceşte Sfinţilor Apostoli 
să propovăduiască Evanghelia la toate popoarele, ceea ce înseamnă 
că Mântuitorul recunoaşte pe credincios în cadrul poporului din care 
face parte. Această recunoaştere a popoarelor nu este numai temporară, 
ci şi veşnică, fiindcă după însăşi spusele Domnului, la judecata de 
apoi se vor prezenta „toate neamurile" (Matei 25, 32; Apocalipsa 7, 9). 
La aceasta mai putem adăuga faptul că la Cincizecime Sfinţii Apostoli 
au propovăduit Evanghelia în limbile popoarelor prezente la evenimentul 
pogorârii Sfântului Duh pentru a se putea face înţeleşi şi pentru a arăta 
în acelaşi timp respectul faţă de limba şi poporul căruia se adresează. 

Note bibliografice 

' De libero arbitra, I, XV, 32, P.L. 32,238. 

2 Migne, P.G. 49, 35. 

3 Omilia la Psalmul 114,3, P.G. 55,319. 

4 Migne, P.G. 37, 77. 

5 Apologia 1,17, P.G. 6, 353. 

6 Migne, P.G. 11,1628. 

9. ASPECTUL ECOLOGIC AL IUBIRII 
(Spiritualitatea creştină şi ecologia) 


Caracterul universal specific moralei şi spiritualităţii creştine are un 
aspect integral, în sensul că iubirea faţă de Dumnezeu se extinde nu 
numai faţă de semeni, ci şi faţă de întreaga Lui creaţie. Acesta se 
bazează pe faptul că aşa cum Dumnezeu este Creatorul şi Proniatorul 
omului, în acelaşi timp este şi al întregii creaţii. Datorită acestui fapt, 
între om şi creaţie există o legătură de origine şi de destin. Lumea a 
fost creată de Dumnezeu, nu perfectă, ci perceptibilă, iar omul ca 
„împreună lucrător cu Dumnezeu** (/ Corinteni 3, 9) avea menirea în 
calitate de stăpân al lumii create, alături de Dumnezeu, să o ducă prin 
iubire la perfecţiune. Chiar dacă nu s-a întâmplat aşa, datorită păcatului, 
totuşi între om şi creaţie a rămas aceeaşi solidaritate de destin, atât 
ca şi consecinţă a păcatului, cât şi ca eliberare de păcat, încât creaţia 
întreagă „suspină şi aşteaptă eliberarea din robia stricăciunii, spre 
libertatea măririi fiilor lui Dumnezeu** (Romani 8, 18-22). 

Această solidaritate pancosmică este dată de iubirea Părintelui 
ceresc, care aducându-le pe cele din nefiinţă la fiinţă l-a pus pe om 
stăpânul lor, nu numai spre a se folosi de creaţie, ci şi ca să o protejeze 
cu o iubire sfântă şi responsabilă. Faptul că omul nu poate exista în 
afara creaţiei, dovedeşte interdependenţa cu ea, precum şi a obligaţiei 
şi chiar gratitudinii, şi la nici un caz a adoptări unei atitudinii despotice, 
de înstrăinare faţă de iubirea lui Dumnezeu, care asigură comuniunea 
şi conlucrarea menită să le împlinească destinul. 

Sub aspect existenţial, după căderea omului în păcat s-a ajuns 
odată cu înstrăinarea omului faţă de Dumnezeu, şi la aversiunea 
conflictuală faţă de creaţie, marcată prin „spinii şi pălămida**, care îi fac 

obstrucţie şi „sudori feţei' 1 pentru câştigarea celor necesare existenţei... 

Sub aspect spiritual, omul va trăi tragica situaţie de supunere plină 
de teamă faţă de fenomenele naturii, pe care zeificându-le, li se vor 
supune orbeşte, într-o relaţie de dependenţă sterilă, cu tot cortegiul de 
complexe spirituale care i-a urmat. 

Dar omul nu a rămas pentru veşnicie în această situaţie deplorabilă. 
Dacă în religiile precreştine şi în filozofiile orientale, învăţatul era 
depozitarul secretelor divine, fiind în acelaşi timp preot, profet, magician 
şi taumaturg, Grecia prezintă pentru prima dată în istorie pe omul 
gânditor prin el însuşi, care pecetluieşte cugetarea sa cu numele său, 
nu cu al divinităţii. Dragostea dezinteresată pentru ordinea eternă a 
lucrurilor şi nevoia de a da o explicaţie logică, reprezintă florile alese 
aparţinătoare geniului grec. 1 

Alături de lumea materială şi de cea a poeţilor, miracolul grec a 
afirmat lumea abstractă a gândirii. Spiritul nu serveşte numai nevoilor 
elementare ale umanităţii, el sesizează şi dezvoltă la maximum propriile 
sale elemente şi facultăţi. 

Evoluţia gândirii greceşti străbate, în perioada clasică, două faze 
importante: 1. Naturalismul, unde spiritul se opune naturii şi vrea să o 
stăpânească prin cunoaştere; 2. Umanismul, unde individul e opus 
societăţii şi unde omul, interesându-se din ce în ce mai mult de el 
însuşi, îşi examinează metodele sale de lucru în diferitele activităţi. 
Filosofia umanistă elaborează tehnica tehnicilor, metoda de a se 
comporta perfect în toate lucrurile şi împrejurările, adică arta de a lucra 
bine, de a vorbi bine, de a gândi bine. Ştiinţa logică se constituie şi e 
ridicată la rangul de a doua putere. 2 

Miracolul grecesc mai are un mare titlu de glorie, acela de a fi 
întemeiat ştiinţa. Ca şi filosofia, ştiinţa are ca punct de plecare raţiunea 
pură care examinează fenomenele şi lucrurile fără preocupări utilitariste, 
cum este cazul ştiinţei moderne. Marea lor creaţie a fost matematica, 
ştiinţa prin excelenţă. 3 Natura nu este o forţă sau un ansamblu de 
elemente independente de om. Legile ei nu erau studiate atât pentru 
ele însele, cât pentru influenţa pe care aceste legi o aveau fie fericind, 
fie nefericind destinul oamenilor. Fizica nu era abstractă, formată din 
pure principii, ci de relaţii şi corelaţie omul. Medicina şi astrologia erau 

mai umaniste decât multe altele... Umanismul clasic pune omul în 
centrul universului şi al tuturor preocupărilor. Omul este totul, chiar 
dacă este înfrânt, sau moare. Antropocentrismul grecilor i-a împins 
spre antropomorfizarea panteonului. Olympul sau alte centre de cult 
ale Eladei sunt pline de zei superbi, inteligenţi şi puternici; dar aceşti 
zei nu au nimic supranatural în ei. Sunt doar nişte fraţi mai mari şi mai 
fericiţi ai oamenilor. Nu ei au făcut lumea şi nici pe om. De multe ori se 
văd obligaţi să se amestece în luptă pentru a sprijini sau persecuta pe 
unii dintre luptători. Viaţa lor nu diferă, în general, de aceea a oamenilor. 
Doar hrana, băutura şi sângele îi deosebesc... 4 

Apariţia creştinismului a contribuit decisiv la schimbarea în întreaga 
lume a mentalităţii religioase asupra naturii. Prin credinţa despre un 
singur Dumnezeu personal şi creator, prin credinţa că omul este coroana 
creaţiei şi stăpânul lumii văzute, împreună colaborator cu Dumnezeu 
la desăvârşirea creaţiei; prin mântuirea lumii adusă de Hristos şi sfinţită 
de Duhul Sfânt; prin eliberarea lumii de zeităţile şi mulţimea spiritelor 
capricioase şi nefavorabile omului, ascunşi în misterioase şi confuze 
fenomene; prin eliberarea de teama pedepsei zeilor care copleşesc 
sufletul omenesc, creştinismul a pus atât natura cât şi pe om în situaţia 
favorabilă a cercetării ştiinţifice. în acelaşi timp, creştinismul cultivă în 
sufletul omului un nou sentiment estetic şi religios, pe măsură să-i dea 
un impuls dinamic şi creator în atitudinea sa faţă de natură. Astfel 
pentru creştin natura este o carte deschisă în care el poate citi despre 
atotputernicia, bunătatea, măreţia, atotştiinţa şi iubirea lui Dumnezeu 
arătată omului: „Chipul lui Dumnezeu îl văd într-o floare", spunea Charles 
Linee, întocmai ca psalmistul, care exclama plin de admiraţie: „Cerurile 
spun slava lui Dumnezeu şi facerea mâinilor Lui o vesteşte tăria". Poeţii 
şi artiştii sunt copleşiţi de frumuseţile naturii şi le imortalizează în versuri 
şi cântece care ating cele mai sensibile corzi ale sufletului omenesc. 
Dar pentru orice om, natura este un mijloc de recreere, de reculegere, 
de admiraţie şi de regăsire în imensitatea cosmosului, care el însuşi 
este o podoabă, o frumuseţe, care ne aminteşte şi ne demonstrează 
că Autorul lui este Frumuseţea absolută. 

Apariţia Renaşterii, a Umanismului şi a Secolului „luminilor", au 
schimbat concepţia fraternităţii omului cu natura şi cu creaţia. 

Proclamând suveranitatea exclusivă a omului în lume şi transcendenţa 
absolută a lui Dumnezeu, s-a ajuns prin deism să scoată pe Dumnezeu 
din lume şi omul să se aşeze în locul lui, considerându-se îndreptăţit 
să dispună de natură şi de creaţie după bunul său plac, fără nici o 
oprelişte din partea nimănui, şi fără să dea socoteală cuiva de acţiunile 
întreprinse... Omul a devenit astfel un despot care a folosit abuziv 
ştiinţa pentru a putea exploata natura în detrimentul ei, şi în scopul 
asigurării unui trai „fericit", în tot felul de excese, îmbuibări nesăbuite şi 
dorinţe sălbatice de îmbogăţire, din nefericire însă cu consecinţe 
dezastruoase asupra mediului natural înconjurător, şi în acelaşi timp 
constituind un atentat asupra vieţii planetare şi asupra sănătăţii omului. 
Şi astfel, lipsa de responsabilitate faţă de creaţie şi natură a dus la 
îngrijorătoarea criză ecologică la care asistăm în actualitate, şi care 
angajează atitudini hotărâte de a găsi soluţii eficiente mult doritului 
echilibru ecologic. 

Fiind şi creştinismul implicat în această acţiune, Consiliul Ecumenic 
al Bisericilor centrează tema Adunării Generale de la Canberra (1991) 
pe lucrarea Duhului Sfânt în lume şi declară că „cu cât devenim mai 
conştienţi de darul vieţii ca dar preţios ce ne vine de la Duhul Sfânt, cu 
atât mai mult constatăm pericolul care ne ameninţă astăzi. Pentru prima 
dată, sistemele care asigură viaţa planetei şi viaţa însăşi, sunt puse în 
pericol din cauza acţiunilor umane iresponsabile. Niciodată oamenii nu 
au ameninţat atât de grav ca astăzi echilibrul ecologic al întregii noastre 
planete, adică ansamblul ecologiei planetare... Suntem ameninţaţi de 
efectul cumulativ al factorilor care distrug progresiv stratul de ozon ce 
protejează pământul, care degradează solul, adică despădurirea, 
eroziunea, exploatarea comercială a resurselor, militarizarea şi 
războaiele, poluarea apelor, degradarea aerului, dispariţia speciilor şi 
altele. întreaga creaţie este rănită mortal... Această criză îşi are 
rădăcinile ei înfipte în poftele nesăbuite ale omului, în exploatarea 
resurselor naturale pentru profit şi îmbogăţire... Economia şi era 
industrială tratează natura ca şi cum nu ar fi decât „o resursă naturală" 
de care profită abuziv". 5 

Morala şi spiritualitatea creştină propune pentru rezolvarea crizei 
economice actuale, două elemente esenţiale. în primul rând schimbarea 

de mentalitate şi în al doilea rând, schimbarea de comportament sau 
de atitudine faţă de mediu. 

Privind schimbarea de mentalitate, considerăm că trebuie depăşită 
concepţia antropocentrică, în favoarea concepţiei teocentrice. Vechea 
concepţie antropocentrică porneşte de pe un fond religios creştin mai 
vechi, şi s-a cristalizat în timp, statornicindu-se pe baza unei motivaţii, 
atât ştiinţifice, cât şi teologice. 

Motivul determinant se consideră a fi neşansa împlinirilor eshatolo- 
gice, a parusiei Domnului, pe care lumea aşteptând-o cu ardoare la 
sfârşitul primului mileniu, a produs dezamăgire cumplită în sufletele 
oamenilor, lată un comentariu de netăgăduită valoare documentară 
privind mult aşteptata parusie a Domnului, „care contaminase toată 
lumea occidentală... Apropierea înfricoşătoarei judecăţi stârnise printre 
oamenii de atunci o fierbere pe care numai din uşurinţă am putea-o 
învecina cu nebunia. Duceţi-vă cu închipuirea, mai departe, desfăşurarea 
acestui uimitor şi grandios spectacol, ca să înţelegem ce s-a petrecut 
în sufletul acelor oameni, când în dangătul clopotelor din puterea nopţii, 
care vestea sfârşitul a o mie de ani, care trebuia să fie sfârşitul lumii, 
Hristos n-a venit!... Să asemănăm clipa aceea cu o catastrofă din acelea 
pe care le-a suferit scoarţa pământului. Ceva s-a surpat atunci în sufletul 
oamenilor. Omul întreg de până atunci s-a spart, s-a smucit şi s-a rupt 
de lumea nevăzută în care crescuse, întorcându-se de la ea şi 
întorcându-şi privirile către cea ce socotise până atunci a fi fost 
deşertăciunea deşertăciunilor... O nouă lume a început din noaptea 
aceea, iar procesul izbucnit acum aproape o mie de ani dăinuie încă 
sub ochii noştri... Omul s-a hotărât să renunţe la bucuriile incomparabile 
ale paradisului ceresc, pentru a căuta cu perseverenţă, prin toate 
mijloacele iscusite ale minţii şi ştiinţei, pe cele din viaţa aceasta". 6 Dar 
omul occidental a devenit o pradă uşoară neîmplinirilor eshatologice de 
la sfârşitul primului mileniu şi datorită faptului că fiind sub influenţa 
platonică (şi chiar maniheică) declară lumea materială rea, atât de 
pervertită în păcat, încât nu se mai putea salva decât numai printr-o 
minune. Iar această minune ar fi mult aşteptata parusie a Domnului. 
De aici şi promovarea predestinaţiei de către Fericitul Augustin în luptă 
cu pelagianismul; şi tot de aici şi ascetismul modificator al trupului, 

promovat de Biserica Apuseană, înclinată mai mult spre patimile şi 
moartea Domnului, decât pe învierea Lui din morţi. Neîmplinita aşteptare 
a parusiei a provocat în teologia apuseană o adevărată răsturnare 
valorică, concretizată prin trecerea de la platonismul care susţinea 
evadarea din legăturile carnale ale naturii, în lumea perfecţiunilor divine, 
la aristotelism, unde atenţia era atrasă de cercetarea lumii materială. 
Şi astfel a luat naştere scolastica, cu pretenţia că poate interpreta 
toate fenomenele naturii şi că poate cunoaşte totul. Iar când „ştiinţa 
sacră" a declarat celelalte ştiinţe drept „ancila teologiae , s-a produs 
ruptura şi chiar conflictul cu acestea. 7 Şi astfel, din această confruntare 
se instaurează antropocentrismul promovat de pe poziţii diferite şi 
antagoniste, atât de către teologie, cât şi de către ştiinţă. Apoi, din 
cauza inchiziţiei, începând mai ales cu Secolul luminilor, ştiinţa a 
declanşat revolta împotriva lui Dumnezeu, aşezând în locul Raţiunii 
divine, legea hazardului şi a necesităţii, iar evoluţionismul opunând 
ordinea naturală celei supranaturale, proclamă că lumea poate funcţiona 
autonomă faţă de Dumnezeu. 

Unii teologi apuseni apreciază şi „motivează" că datorită Renaşterii 
şi nominalismului, s-a 5 ajuns ca teologia apuseană să susţină separaţia 
dintre om şi natură, precum şi dominaţia acesteia de către om. Astfel, 
Jurgen Moltman arată că „datorită lor s-a acreditat ideea că atributul 
prin excelenţă al Divinităţii este puterea absolută şi a pus un accent 
deosebit pe atotputernicia lui Dumnezeu. în mod consecvent, omul în 
calitatea lui de chip al lui Dumnezeu pe pământ trebuia să lupte, după 
modelul divin, după putere şi dominaţie ca să-şi poată dobândi propria 
lui divinitate. în locui binelui, adevărului sau iubirii, puterea devine astfel 
predicatul suprem al Divinităţii. Teologia s-a lăsat antrenată în acest 
joc periculos al puterii şi a căutat să se justifice pe temeiuri biblice. Dar 
cum poate omul să dobândească putere, să se asemene cu Dumnezeu? 
Prin ştiinţă şi tehnologie; iar cunoaşterea este putere, spune cu exaltare 
Roger Bacon. Scopul cunoaşterii ştiinţifice asupra legilor naturii 
înseamnă putere asupra naturii şi prin aceasta restaurarea asemănării 
omului cu Dumnezeu şi hegemonia lui. în teoria lui despre ştiinţă, 
„Discurs asupra metodei", Descartes declară că „scopul ştiinţei este 
cel de a-l face pe om stăpân şi posesor al naturii". 8 

Dacă teologia şi ştiinţa nu-l consideră pe om membru al creaţiei, ci 
stăpân şi proprietar al ei, acestuia nu-i mai rămâne decât să aplice 
asupra naturii dreptul său de proprietate, redat atât de categoric de 
dreptul roman prin cuvintele: „jus utendi, fruendi et abutendi". Şi abuzul 
s-a transformat în criză ecologică cu consecinţe nefaste asupra omului 
şi planetei. 

în locul concepţiei despre transcendenţa absolută a lui Dumnezeu 
şi a omului ca stăpân şi proprietar al lumii, care a dus la criza ecologică 
actuală se statorniceşte tot mai mult antidotul crizei, „leacul salvator", 
care proclamă fraternitatea omului cu creaţia. Aceasta este de altfel şi 
o cerinţă a firii, care împărtăşind odată cu omul şi alături de el 
stricăciunea, aspiră şi ea la eliberarea fiilor lui Dumnezeu de sub robia 
corupţiei prin împărtăşirea din viaţa lui Hristos cel înviat, care pe toate 
le restabileşte (Romani 8, 20-22), iar omul din „despot" să devină 
„împreună lucrător cu Dumnezeu" (/ Corinteni 3, 9) la desăvârşirea 
creaţiei. în felul acesta spiritualitatea creştină abandonează 
antropocentrismul despotic în favoarea teocentrismului, conform căruia, 
Dumnezeu Creatorul şi Proniatorul lumii, nu numai că veghează asupra 
creaţiei Sale, ci o sfinţeşte şi o îndumnezeieşte prin energiile necreate 
ale Sfintei Treimi, care pătrunzând materia, o transfigurează şi o 
spiritualizează. După cum bine s-a arătat, „taina creştinismului în 
viziunea ortodoxă este Taina materiei transfigurate în Hristos". 9 Astfel 
se depăşeşte pentru totdeauna deismul, care izola pe Dumnezeu de 
lume, negând pronia. Se afirmă panenteismui, prin care recunoaştem 
prezenţa lui Dumnezeu în creaţie, nu a fiinţei Lui, că atunci ar fi panteism, 
ci a energiilor necreate, ca lucrare a Sfântului Duh. 10 încă de la creaţie, 
Duhul Sfânt „de viaţă făcătorul" aduce ordinea şi viaţa în lume; iar în 
ziua Cincizecimii sfinţeşte creaţia prin puterea harului Său. 

Depăşind astfel dualismul cartezian dintre materie şi spirit, 
panenîeismul depăşeşte la rândul său şi dualismul cartezian dintre 
Dumnezeu şi creaţie. Şi acest lucru este afirmat astăzi mai mult ca 
oricând de mulţi dintre savanţii lumii. Astfel, Claude Bernard spune că 
„marea greşală a ştiinţei în epoca noastră este de a fi aderat la un 
pozitivism negator al oricărei metafizici, atunci când omul nu se mai 
poate lipsi nici de metafizică, nici de religie. 11 Pe de altă parte, oamenii 

de ştiinţă găsesc acum tot mai mult ordinea raţională care se află la 
baza cosmosului. Ei afirmă că „universul întreg este plin de inteligenţă: 
de la cea mai mică particulă elementară până la galaxii. Şi ceea ce 
este extraordinar în ambele cazuri, este vorba de aceeaşi ordine şj 
aceeaşi inteligenţă... Sub forţa vizibilă a realului, există ceea ce grecii 
numeau „logos“, un element raţional, inteligent, care veghează, dirijează 
şi însufleţeşte lumea şi care face ca această lume să nu fie haos, ci 
ceva ordonat". 12 Celebrul fizician american Heinz Pagels, în comun 
acord cu alţi savanţi spune: „Eu cred că universul este un mesaj redactat 
într-un cod secret, un cod cosmic, şi că datoria omului de ştiinţă constă 
în descifrarea acestui cod. 13 

Schimbarea de mentalitate referitor la modul de abordare a crizei 
ecologice actuale, de la antropocentrism, la teocentrism, oferă 
spiritualităţi creştine posibilitatea de a indica adevăratul comportament 
ecologic al omului. 

în primul rând, adoptarea atitudinii de fraternitate faţă de creaţie. Un 
om înduhovnicit dă mărturie inimii sale ca o „ardere pentru toată zidirea, 
pentru oameni, pentru păsări, pentru dobitoace şi pentru toată făptura, 
în acest caz gânduP la acestea şi vederea lor fac să curgă din ochi 
şiroaie de lacrimi. Din milă multă şi apăsătoare ce stăpâneşte inima şi 
din stăruinţă, inima se micşorează şi nu mai poate răbda şi auzi, sau 
vedea vreo vătămare, sau o întristare cât de mică, ivită în vreo făptură. 
Şi pentru aceasta aduce rugăciune cu lacrimi în tot ceasul şi pentru 
cele necuvântătoare şi pentru duşmanii adevărului şi pentru cei cel 
vatămă pe el, ca să fie păziţi şi iertaţi; la fel şi pentru firea celor ce se 
târăsc pe pământ. O face aceasta din multa milostivire ce se mişcă în 
inima lui fără măsură, după asemănarea lui Dumnezeu". 14 

Sfântul Francisc de Assisi atât de mult se simţea înfrăţit de firea 
înconjurătoare, încât obişnuia să spună: fratele meu, soarele; sora mea, 
luna; fratele meu, vântul..., după cum se exprimă în „Cântecul soarelui": 
„Prea înalte, atotputernice, prea bune Doamne, / Ţie laude, slavă şi 
mărire / şi toată binecuvântarea. / numai, Ţie, preaînalte, Ţie se cuvin / 
şi nici un om nu-i vrednic / al Tău nume să-l rostească. / Lăudat fii, 
Domnul meu, cu toate ale tale făpturi, / şi mai presus de toate pentru 
fratele soare, / cel ce face ziua şi ne luminează. / şi care-l frumos şi 

raze răspândeşte / cu mare strălucire; / pe tine, preaînalte, Te 
înfăţişează. / Lăudat fii Domnul meu, pentru sora lună şi pentru stele; / 
făuritu-le-ai în cer luminoase / şi sclipitoare şi frumoase. / Lăudat fii, 
Domnul meu, pentru fratele vânt / pentru aer şi nor, senin şi orice vre¬ 
me, / prin care Tu porţi de grijă făpturilor Tale. / Lăudat fii, Domnul 
meu, pentru sora apă, / ce-i prea de trebuinţă şi umilă / şi nepreţuită şi 
fără de prihană. / Lăudat fii, Domnul meu, pentru fratele foc, / prin care 
Tu noaptea ne luminezi; / şi care-i frumos şi voios şi puternic şi tare. / 
Lăudat fii, Domnul meu, pentru sora noastră ţărână mamă, / care ne 
hrăneşte şi ne poartă de grijă / şi care ne dă tot felul de roade şi flori 
colorate şi iarbă. / Lăudat fie, Domnul meu, / pentru-acei ce iartă din 
dragoste pentru Tine, / şi boala şi chinul rabdă; / ferice de-acei ce 
supuşi vor răbda, / căci de Tine preaînalte, / încununaţi vor fi. / Lăudat 
fii, Domnul meu, / pentru sora noastră, a trupului moarte, / de care nici 
un vieţuitor să scape nu poate; / vai, de-acei ce-n păcat de moarte 
muri-vor; / ferice de-acei pe care-i va găsi împlinind a Ta preasfântă 
voie, / căci moartea cea de-a doua lor rău nu le va face. / Lăudaţi şi 
binecuvântaţi pe domnul meu şi mulţumeşte-l / şi-n toată umilinţa Lui 
slujiţi-l“. 15 

Sunt vrednice de reţinut şi cuvintele stareţului Zosima din romanul 
„Fraţii Karamazov" de F. M. Dostoevschi: „...iubeşte creatura lui 
Dumnezeu, iubeşte întreg universul, ca şi fiecare firicel de nisip. Iubeşte 
orice frunză, orice rază a lui Dumnezeu. Iubeşte animalele, iubeşte 
plantele, iubeşte orice lucru... dacă vei iubi orice lucru, ţi se va descoperi 
în fiecare taina lui Dumnezeu". 

în sfârşit, încă un exemplu apropiat zilelor noastre. Este vorba de o 
mare personalitate creştină, doctorul misionar în Lambarene, Albert 
Schweitzer. Promovând principiul „respectului faţă de viaţă", el extinde 
iubirea creştină până la universal. Ca medic, participa activ la eliminarea 
oricărei suferinţe, atât din viaţa oamenilor, cât şi a reptilelor, păsărilor, 
animalelor şi chiar a vegetaţiei... El obişnuia să înveţe că „dacă omul 
s-a pătruns de etica respectului vieţii, va răni sau va distruge vieţi 
numai în imperiul unei necesităţi de la care nu se poate sustrage, dar 
niciodată prin lipsă de reflexie...". Am omorât, scrie el unui prieten un 
ţânţar care zbura în jurul meu la lumina lămpii. în Europa nu l-aş fi 


427 





omorât, chiar dacă m-ar fi deranjat. Dar aici acest ţânţar propagă forma 
cea mai periculoasă a paludismului, îmi arog dreptul de a-l omorî, chiar 
dacă nu-mi face plăcere. Cel mai important este să începem cu toţii să 
reflectăm asupra problemei de a şti când este permis să vatămi sau să 
omori... Va fi trecut un mare pas când oamenii vor începe să reflecteze 
şi vor ajunge la concluzia că au dreptul să vatăme sau să omoare 
numai când necesitatea o impune“. Pentru modul în care pune problema 
culpabilităţii în îndeplinirea unui asemenea act izvorât din necesitate, 
vom mai reda încă o frază: „Ţăranul care a cosit mii şi mii de flori 
pentru a le da ca hrană vitelor sale, trebuie să se ferească să decapiteze 
- la întoarcerea acasă - chiar şi o singură vietate dintr-un capriciu 
stupid, pentru că făcând astfel comite o crimă contra vieţii, fără a acţiona 
sub imperiul necesităţii". 16 

Pe de altă parte spiritualitatea creştină promovând hagneia (sfinţenia, 
curăţia) face o adevărată pledoarie în favorul actelor de sacralizare a 
creaţiei de către om, precum şi a sfinţirii omului prin intermediul creaţiei. 

Rugăciunea Biserici se referă la „îmbelşugarea roadelor pământului, 
la vremuri paşnice, la ferirea naturii de duşmanii ei vătămători, precum 
şi la oferirea condiţiilor fle rodire: ploi la vreme potrivită, ferire de secetă, 
de cutremure, de vânt distrugător... Apoi, Biserica a rânduit rugăciuni 
de sfinţire a fântânii sau a roadelor câmpului, iar „în jertfă - spune un 
Sfânt Părinte - facem amintire de cer, de pământ, de mare, de soare, 
de lună, de toată creaţia". 17 După cum arată un teolog, „prin sfinţirea 
elementelor naturi, universul se transformă îr.îr-un templu al prezenţei 
şi acţiunii lui Dumnezeu. Totul este pus în legătură cu Dumnezeu, se 
referă la El, creştinul fiind astfel conştient că el trăieşte, se mişcă şi 
acţionează nu într-o lume ostilă, ci într-o lume a lui Dumnezeu, pătrunsă 
de puterea şi iubirea Lui". 18 

în acelaşi timp, creaţia „sfinţită prin cuvântul lui Dumnezeu şi 
rugăciune" (/ Timotei 4, 5), devine ea însăşi un mijloc de sfinţire a vieţii 
duhovniceşti. Astfel prin apa sfinţită la Taina Sfântului Botez ne curăţăm 
viaţa de păcat şi renaştem la o viaţă duhovnicească. Prin intermediul 
Sfântului Mir primim darurile Sfântului Duh. Prin intermediul untdelemnu¬ 
lui sfinţit în cadrul Tainei Sfântului Masiu şi prin rugăciunea credinţei, 
primim iertarea păcatelor şi tămăduirea bolilor trupeşti. Dar şi mai mult, 

Pâinea şi Vinul euharistie se prefac în însuşi Trupul şi Sângele Domnului, 
oferindu-ne posibilitatea îndumnezeirii. 

în sfârşit, după cum s-a arătat în cea de a şaptea Adunare Generală 
a C.E.B. de la Canberra, „faptul de a înţelege că întreg universul este 
creaţia lui Dumnezeu trebuie să transforme comportamentul nostru faţă 
de ea. Noi nu contemplăm din exterior, ci căutăm noi forme de relaţie 
cu ea, într-o atitudine de respect plin de atenţie. Noţiunea ortodoxă de 
„thecsis" - modul trăirii în Hristos cel înviat care are ca scop 
transfigurarea umanităţii şi creaţiei - vesteşte înnoirea vieţii umane şi 
a creaţiei. Spiritualitatea noastră trebuie trăită în serviciul scopului 
răscumpărător şi transformator al lui Dumnezeu care îmbrăţişează 
întreaga creaţie". 19 „...Scriptura ne reaminteşte că opera de 
răscumpărare înfăptuită de Domnul lisus Hristos a reînnoit nu numai 
viaţa umană, ci întreg cosmosul". 20 lată ce spune un teolog în acest 
sens: „Dacă seva se urcă de la pământ, dacă apa descrie în univers un 
ciclu roditor, dacă cerul şi pământul se sărută în soare şi în ploaie, 
dacă omul munceşte, seamănă, ară şi culege, dacă floarea tresare şi 
este încărcată de parfum, dacă sămânţa de grâu moare în pământ şi 
răsare din nou spicul încărcat de seminţe, este pentru ca să apere 
hrana necesară pentru viaţă, este pentru ca, în sfârşit omul să facă 
din trupul pământului un potir oferit lui Dumnezeu ...Hristos a slobozit 
cosmosul de zeităţile păgâne şi asupririle magice ale acestora asupra 
vieţii omeneşti. întruparea Sa a distrus dualismul care făcea din trup 
un mormânt pentru suflet şi din pământ un exil. El a înviat cu Trup 
adevărat, transfigurat, şi s-a arătat Apostolilor în „carne" şi „oase", 
iubirea Sa a desfiinţat lumea ca mormânt şi a descoperit-o ca 
euharistie" 21 

De aici vedem că adoptând conceptul teocentric, spiritualitatea 
creştină promovează comportamentul ecologic prin legătura şi 
comuniunea omului cu Dumnezeu. Din iubire Dumnezeu îi oferă omului 
creaţia Sa, iar omul credincios primind-o, o desăvârşeşte şi o prezintă 
lui Dumnezeu sub forma unei iubiri - răspuns de laudă, de mulţumire şi 
de recunoştinţă: „Ale Taie dintru ale Tale, Ţie aducem de toate şi pentru 
toate...". 

10. IUBIREA, ÎNCUNUNARE A VIRTUŢILOR 
TEOLOGICE 

Arătam deja că pentru prima dată Sfântul Ignatie Teoforul a arătat 
că în procesul duhovnicesc crediţa este ap%ri, iar iubirea este TsÂ.oq. 
Sfântul Maxim Mărturisitorul concretizează această afirmaţie trecând 
cronologic prin toate virtuţile şi finalizând cu dragostea ca o încoronare 
a lor. „cel ce crede în Domnul se teme de chinuri; cel ce se teme de 
chinuri, se înfrânează de la patimi; rabdă necazurile; cel ce rabdă 
necazurile va avea nădejde în Dumnezeu iar nădejdea în Dumnezeu 
desface mintea de toată împătimirea după cele pământeşti; în sfârşit 
mintea desfăcută de acestea va avea iubirea către Dumnezeu' 4 . 1 

Pe de altă parte Sfântul Apostol Pavel arată că viaţa duhovnicească 
se exprimă ca realitatea adresată către Dumnezeu prin cele trei virtuţi 
teologice: „credinţa nădejdea şi dragostea, dintre care cea mai mare 
este dragostea" (/ Corinteni 13, 13-14). Aceasta înseamnă că toate 
virtuţile pornesc din acestea trei şi se împlinesc în ele. Toate pornesc 
din credinţă şi se împlinesc în dragoste, ca „legătură a desăvârşirii 44 
(Coloseni 3,9). Cele trei virtuţi teologice însă nu îndeplinesc o 
funcţionalitate independentă ci se interpătrund în unitatea aceleiaşi vieţii 
divine. „Dacă credinţa e legată de nădejde, iar nădejdea este urmată de 
dragoste, cei ce nu are dragoste nu a dobândit nădejdea, iar cel lipsit 
de nădejde e vădit că e lipsit şi de credinţă. Căci dacă nu există cauzele 
iubiri cum poate exista iubirea? Precum fără temelie nu poate sta 
acoperişul casei, aşa fără credinţă şi nădejde neîndoielnică nu se poate 
afla iubirea de Dumnezeu în sufletul omului. Şi cel ce nu are iubirea nu 
va avea nici un folos de celelalte virtuţi, şi fără iubire nu se va folosi 
întru nimic 44 . 2 

Vom vedea în cele ce urmează de ce iubirea reprezintă încununarea 
virtuţilor creştine. 

1. Iubirea reprezintă sufletul, inima, viaţa însăşi a credinţei şi nădejdii. 
Iubirea „toate le crede, toate le nădăjduieşte" (/ Corinteni 13, 7). în 
iubire pulsează viaţa divină şi ea stabileşte comuniunea cea mai intimă 
cu Dumnezeu. De acea apreciază Apostolul: „De aş avea toată credinţa, 
încât să mut munţii, iar dragoste nu am, nimic nu sunt" (/ Corinteni 13, 
2). Adesea cele trei virtuţi teologice au fost prezentate printr-o formă 
simbolică. Credinţa îşi orientează viaţa duhovnicească spre jertfa de 
răscumpărare săvârşită de Fiul lui Dumnezeu. De aceea are ca simbol 
crucea. Nădejdea are ca simbol ancora, după imaginea atât de plastică 
pe care i-a dat-o Apostolul spre a indica modul în care prin nădejde ne 
ancorăm în ţărmul veşniciei ( Evrei 6,19). Iubirea are ca simbol inima. 
Aşa cum viaţa este determinată de bătăile inimii, aşa cum inima, punând 
în mişcare sângele, dă viaţă tuturor organelor spre a-şi îndeplini menirea 
lor, tot astfel şi iubirea oferă pulsul vieţii duhovniceşti, pune în mişcare 
şi dă putere tuturor virtuţilor. De aceea şi credinţa şi nădejdea fără 
iubire rămân inactive. Adevărata credinţă trebuie să fie roditoare prin 
fapte ( lacob 2, 14-20). lâr faptele fiind tot atâtea manifestări ale iubirii, 
putem spune că numai „credinţa care lucrează în dragoste" ( Galateni 
5, 6) ne duce la dobândirea mântuirii. La fel şi nădejdea este animată 
de iubirea izvorâtă din Dumnezeu prin lucrarea Sfântului Duh, după 
cum se exprimă atât de clar Apostolul: „...Iar nădejdea nu ruşinează, 
pentru că dragostea lui Dumnezeu s-a revărsat în inimile noastre prin 
Duhul Sfânt cel dat nouă." ( Romani 5, 5). 

2. Iubirea încununează credinţa şi nădejdea fiindcă „nu cade 
niciodată" (/ Corinteni 13, 8). Are un caracter veşnic, faţă de credinţă şi 
nădejde, care numai ne conduc spre veşnicie. Astfel, prin credinţă 
intrând în legătură cu realităţile divine nevăzute, reuşim să-L cunoaştem 
pe Dumnezeu ( Evrei 11, 1). Prin nădejde intrăm în legătură cu cele 
viitoare, având-o ca pe „o ancoră a sufletului sigură şi tare, şi care intră 
în cele dinăuntru ale catapeteasmei" (Evrei 6, 19). „Dar când va veni 
ceea ce este desăvârşit, atunci ceea ce este în parte se va desfiinţa".(/ 
Corinteni 13, 10). Sfântul Ignaţiu al Antiohiei spune despre credinţă că 
ea reprezintă începutul, iar iubirea sfârşitul. Cu credinţa începem viaţa 

duhovnicească, iar iubirea o finalizează şi rămâne veşnică, fiindcă însăşi 
comuniunea cu Dumnezeu este veşnică. S-a exprimat chiar într-o formă 
plastică analogia dintre rolul celor trei virtuţi teologice cu călătoria 
poporului ales prin pustie până la ajungerea în ţara făgăduinţei. S-a 
spus, astfel, că dacă credinţa este asemenea stâlpului de foc care a 
condus poporul ales în pustie, nădejdea este mana după care poporul 
îşi ridică ochii spre cer. Iubirea mai presus de credinţă şi nădejde este 
asemenea chivotului Legii care a condus poporul ales nu numai în 
pustie, ci şi în ţara făgăduinţei. (Francois de Sales). 

3. Iubirea reprezintă încununarea vieţii duhovniceşti, fiindcă prin 
ea intrăm în cea mai intimă legătură cu Dumnezeu. Şi aceasta 
datorită faptului că „Dumnezeu este iubire şi cel ce rămâne în iubire, 
rămâne în Dumnezeu şi Dumnezeu rămâne în el" (/ loan 4, 16). în ace¬ 
laşi timp, creat după chipul lui Dumnezeu, omul are sădită în fiinţa lui 
suflarea divină ca manifestare a iubirii. El poartă în sine chipul lui 
Dumnezeu, încât iubirea devine definitorie fiinţei omeneşti. 

Creat după chipul lui Dumnezeu, omul avea menirea să ajungă la 
asemănarea cu Dumnezeu, adică să-şi desăvârşească viaţa duhovni¬ 
cească. De aceea, când Mântuitorul ne cheamă să fim „desăvârşiţi, 
precum şi Dumnezeu este desăvârşit" (Matei 5, 48), aceasta înseamnă, 
desigur, că este vorba de desăvârşirea în iubire, fiindcă am văzut că 
Dumnezeu este iubire şi cel ce rămâne în iubire, rămâne în Dumnezeu 
şi Dumnezeu rămâne în el. De aceea, cel ce se desăvârşeşte în iubire, 
se desăvârşeşte în Dumnezeu. în felul acesta „dragostea este legătura 
desăvârşirii" (Coloseni 3, 14). 

4. Iubirea are cea mai vastă sferă de pătrundere. Unindu-ne cu 
Dumnezeu prin iubire, intrăm în acelaşi timp în comuniune cu semenii 
noştri şi cu întreaga creaţie. 

Datorită faptului că iubirea este o mişcare a sufletului spre ceea ce 
reprezintă valoare (adică: bun, adevăr, frumos, drept etc.), ne vom 
îndrepta cu iubire spre muncă, spre învăţătură, spre patrie, spre popor, 
spre progres, spre cultură, spre civilizaţie, spre limbă etc., dându-le tuturor 
o interpretare creatoare prin comuniunea pe care o stabilim cu ele. 

5. Forma unitară a vieţii duhovniceşti a credincioşilor este dată de 
iubire, după însăşi cuvintele Mântuitorului: „Să iubeşti pe Domnul 

Dumnezeu tău din toată inima ta şi cu tot sufletul tău şi cu tot cugetul 
tău. Aceasta este întâia şi cea mai mare poruncă. Iar a doua, asemenea 
acesteia: să iubeşti pe aproapele ca pe tine însuţi. în aceste două 
porunci se cuprind toată legea şi prorocii" (Matei 22, 37-39). 

Acest mod unitar al vieţii duhovniceşti prin iubire are un dubiu aspect 
Pe de-o parte iubirea se verifică prin fapte: „Să nu iubim cu cuvântul şj 
cu limba, ci cu fapta şi cu adevărul" (/ loan 3,18). Iubirea nu numai că 
nu desfiinţează celelalte porunci, dar se şi verifică prin împlinirea lor 
„Cel ce are poruncile mele şi le păzeşte, acela'este care mă iubeşte; şj 
cel ce mă iubeşte pe mine, va fi iubit de Tatăl meu" (loan 14,15). Prin 
păzirea poruncilor, dragostea devine „plinirea legii", după cum remarcă 
Apostolul: „Pentru că poruncile: să nu săvârşeşti adulter; să nu ucizi...şi 
orice altă formă ar mai fi, se cuprind în acest cuvânt: să iubeşti pe 
aproapele ca pe tine însuţi. Iubirea nu face rău aproapelui; iubirea este 
deci împlinirea legii" (Romani 13, 9-10). Pe de altă parte, toate virtuţile 
pornesc din iubire şi reprezintă un mod de manifestare al ei. Pentru a 
înţelege mai bine aceasta, să ne închipuim o lupă ţinută în faţa razelor 
soarelui. Aceasta formează un focar de unde se răspândesc apoi alte 
raze de lumină şi căldură... Astfel, dacă „Fericirile" reprezintă calităţi 
morale care aparţin sufletului, ele pot fi descoperite prin iubire, fiindcă 
smerenia, blândeţea, pacea, căutarea dreptăţii, milostenia, răbdarea, 
prietenia, bunăvoinţa, iertarea nu sunt decât calificative sau raze de 
lumină pornite din acelaşi focar al iubirii care „îndelung rabdă, nu 
pizmuieşte, nu se poartă cu necuviinţă, nu caută la ale sale, nu se 
întărâtă, nu gândeşte rău, nu se bucură de nedreptate, dar se bucură 
de adevăr..." (/ Corinteni 13, 4-6) 

In acelaşi timp, virtuţile morale primesc specificul creştin tot prin 
iubire. Este plin de semnificaţie înţelesul pe care îl dă înţelepciunii una 
din cărţile Vechiului Testament, ca fiind „un duh de dragoste" 
(înţelepciunea lui Solomon 1, 6). Cel înţelept caută totdeauna cele mai 
bune mijloace spre a ajunge la cele mai bune scopuri. Prin înţelepciune, 
ei alege iubirea ca să poată învinge ura, duşmănia, invidia, mânia şi 
alte rele ce s-ar putea abate asupra lui. Dreptatea conlucrează armonic 
cu iubirea vizând binele aproapelui. Dreptatea este un minim de iubire 
îndreptat spre viaţa semenului. Iubirea acţionează asupra dreptăţii 
ferind-o de duritate şi brutalitate, determinând-o să nu mai fie rigidă, 

vizând nu numai porunca legii, ci şi persoana omului, lărgindu-i astfel 
orizontul de aplicare, nu prin forţa de constrângere, ci prin conştiinţa 
datoriei. Iubirea fereşte apoi şi virtutea bărbăţiei sau curajului să decadă 
în extrema temerităţii oarbe, a violenţei sau a poftei de răzbunare. în 
acelaşi timp nu lasă firea să decadă nici în laşitate, întristare 
apăsătoare, timiditate sau teamă, fiindcă „în iubire nu este frică" (/ loan 
4, 18). Apoi, exercitarea cumpătării sau înfrânarea are ca scop superior 
duhovnicesc desăvârşirea în iubire. „Postul cu toate ostenelile cu care 
este împreunat - spune un părinte al Bisericii - este zadarnic dacă nu 
am dobândit odată cu el dragostea faţă de Dumnezeu şi faţă de 
aproapele". 

în sfârşit, rugăciunea ca şi întregul cult sunt expresia iubirii lui 
Dumnezeu care coboară în sufletele credincioşilor ca să le sfinţească 
prin lucrarea Sfântului Duh, ca întăriţi fiind prin puterea harului divin, să 
ne înălţăm în comuniunea de iubire a Părintelui ceresc. 

6. Iubirea eliberează sufletul de păcat spre a putea intra în 
comuniunea dragostei lui Dumnezeu. „Oricine este născut din Dumnezeu 
- spune Sfântul Apostol loan - nu săvârşeşte păcat, pentru că sămânţa 
lui Dumnezeu rămâne în el şi nu poate să păcătuiască fiindcă este 
născut din Dumnezeu" (/ loan 3, 9). Caracteristica duhovnicească a 
celor „născuţi din Dumnezeu" este aceea că ei se lasă tot mai mult 
pătrunşi de iubirea Părintelui ceresc şi astfel simt o repulsie faţă de 
păcatul care îi desparte şi îi izolează de Dumnezeu. Pătrunşi fiind de 
iubirea lui Dumnezeu ei dobândesc acel har care îi duce la nepătimire, 
la eliberarea de povara apăsătoare a păcatului, ajungând la starea de 
pace şi bucurie duhovnicească animată mereu de iubirea care le oferă 
libertatea morală, după îndemnului Fericitului Augustin: „Iubeşte şi fă 
ce vrei!"... 

De aceea, dacă din smerenie ne recunoaştem nedesăvârşirea în 
iubire, e bine ca totdeauna să ne considerăm datori în împlinirea ei, 
după îndemnul Apostolului: „Nimănui cu nimic nu fiţi datori, decât cu 
iubirea unuia faţă de altul, căci cel care iubeşte pe aproapele a împlinit 
legea" (Romani 13, 8). 

Note bibliografice 

I 


„Fericiţi cei curaţi cu inima, că aceia 
vor vedea pe Dumnezeu" 

( Matei 5, 8 ) 

9 

„Poruncă nouă vă dau: să vă iubiţi 
unul pe altul. Precum v-am iubit eu pre 
voi, aşa să vă iubiţi şi voi unul pe altul. 
După aceasta vor cunoaşte toţi că sunteţi 
ucenicii mei, dacă veţi avea dragoste 
între voi“ 

(Ioan 13, 34-35) 

© 

„Pace vă las, pacea mea vă dau. Nu 
precum dă lumea vă dau eu. Să nu se 
tulbure inima voastră, nici să nu se 
spăimânte" 

(Ioan 14, 27 ) 

t ® 

- " „...Pacea lui Dumnezeu, care depă¬ 

şeşte toată mintea, va păzi inimile 
voastre şi cugetele voastre în Hristos 

: Iisus" 

.( Filipeni 4, 7 ) 

* 

„Iar acum rămân acestea trei: cre¬ 
dinţa, nădejdea, dragostea; iar mai mare 
dintre acestea este dragostea" 

( I Corinteni 13, 13 ) 

9 

„...Dacă dragoste nu am, nimic nu 
sunt..." 

(I Corinteni 13, 2 ) 

